
Redakcija Praxis odlučila je na svom sastanku 6. IX. 1967. 


da u redakciju kooptira druga Ivana Kuvačića, dosadašnjeg 
člana Redakcijskog savjeta. 


UVODNA RIJEČ 


Rudi Supek 


Dragi drugovi i drugarice, dragi prijatelji, čast mi je i zado- 
voljstvo da vas mogu pozdraviti u ime Upravnog odbora Korču- 
lanske ljetne škole.* Već sama činjenica da ove godine otvara- 
mo 4. zasjedanje, to jest petu godinu njenog rada, pokazuje da 
je ona postala jedna od životnih potreba našeg filozofskog i so- 
ciološkog života, a rastući interes i učestvovanje u njenom radu 
svjedoči o tome da ona uspješno služi svojim osnovnim peda- 
goškim i naučnim ciljevima — promicanju najnovijih tekovina 
filozofske i sociološke misli, ne samo u redovima stručnih već i 
društvenih kadrova. Iako je bilo pokušaja, očito kratkovidnih, 


* Ovo je uvodna riječ predsjednika pri otvaranju IV međunarodnog 
zasjedanja Korčulanske ljetne škole koje je održano u Korčuli od 16. do 
26. VIII 1967. pod općim naslovom »Stvaralaštvo i postvarenje«. 


U toku zasjedanja održana su slijedeća ram ri s diskusijom: Dan- 
ko Grlić (Zagreb): »Kreacija i akcija« (16. VIII); Milan Kangrga (Zag- 
reb): »Što je postvarenje?« (17. VIII); Vanja Sutlić (Zagreb): »Stvara- 
laštvo i postvarenje« (17. VIII); Ernest Mandel (Bruxelles). »Planiranje 
u kapitalizmu i socijalizmu« (19. VIII); Ljubo Tadić (Beograd): »Biro- 
kracija, postvarena organizacija« (19. VIII); Svetozar Stojanović (Beo- 
grad): »Društveno samoupravna i socijalistička zajednica« (19. VIII); 

rman Bimbaum (New York): »Reifikacija kao objekt sociološke ana- 
lize« (19. VIII); Lucien Goldmann (Paris): »Stvaralaštvo i strukturali- 
zam« (21. VIII); Gajo Petrović (Zagreb): »Smisao i mogućnost stvara- 
laštva« (22. VIII); Predrag Vranicki (Zagreb): »Država i partija u soci- 
jalizmu« (22. VIII); Veljko Korać (Beograd): »O mogućnostima i pers- 
pektivama slobode i savremenom svetu« (22. VIII); Julius Strinka (Bra- 
tislava): »Socijalizam kao institucija i socijalizam kao ideja« (24. VIII); 
EV (Bukurešt): »Ljudsko stvaralaštvo i struktura moraia« 

U sklopu rada škole održani su također slijedeći simpoziji: »I Sloboda 

planiranje« (18. VIII). Predsjedavajući: Mihailo Marković (Beograd). 
Učesnici: Hans Dieter-Klein (Beč), S. Morris Eames (Carbondale), Ar- 
nold Kaufmann (Ann Arbor), Andrija Krešić (Beograd), Rudi Supek 
(Zagreb). — >»II Birokracija, tehnokracija i lične slobodie (21. VIII). 
Predsjedavajući: Vanja Sutlić (Zagreb). Učesnici: Agnes Heller (Budim- 
pešta), Giuseppe Semerari (Bari), Jan Szewczyk (Warszawa), Robert 

da se njen rad i samo postojanje stavi u pitanje, i mada mi još 
uvijek nismo uspjeli riješiti neka osnovna materijalno-organi- 
zaciona pitanja njenog djelovanja, vaša prisutnost ii Privrženost 
njenom radu dokazuje da progresivna socijalistička misao crpi 
iz izvora koji su dublji od bilo kakvih institucionalnih okvira. 


U toku posljednje dvije godine, otkako se Korčulanska ljet- 
na škola nije održavala, dogodile su se u našem društvu mnoge 
značajne pojave, čiji smisao može poslužiti kao veoma dobar 
ilustrativni materijal za temu o »Stvaralaštvu i postvarenju«, 
jer nam ti događaji pokazuju, često na dramatičan način, ko- 
liko je liudsko stvaralaštvo u svojim najboljim stremljenjima 
krhko, a koliko su sile inercije, regresa :i postvarenja snažne. 
Kao i za naše prošle teme, kad smo govorili o smislu i perspek- 
tivama socijalizma ili o značenju historije i budućnosti, tako 
nam ni za ovogodišnju temu o stvaralaštvu ii postvarenju doista 
nitko ne bi mogao prigovoriti da odabiremo neaktualne i ap- 
straktne filozofske teme. Razgovor o ukrućenim misaonim for- 
muiama, o tvrdokornim dogmatizmima, o birokratskim teh- 
nikama vladanja ljuđima kao i tehnokratskim izumima pretva- 
ranja ljudi u masu ili u artikle masovne serijske proizvodnje, 
te o nemoći prekoračivanja misaonih granica što ih rađaju raz- 
ne društvene predrasude, klasnog, nacionalnog ili rasnog pori- 
jekla — sve su to problemi koji nas smještaju u živu aktual- 
nost našeg društvenog života. Zaista, naša filozofska i sociološ- 
ka misao najmanje zaslužuje prigovor da je »apstraktno huma- 


Tucker (Princeton), Zador Tordai (Budimpešta), Ivan Varga (Budim- 
pešta). — »III Radnički pokret i samoupravljanje« (23. VIII). Predsje- 
davajući: Rudi Supek (Zagreb). Učesnici: Ivan Babić (Zagreb), Joseph 
Berke (London), Serge Jonas (Paris), Arnold Kiinzli (Basel), Serge 
Mallet (Paris), Ivo Urbančić (Ljubljana). — »IV Kulturno stvaranje 1 
društvene organizacije« (25. VIII). Predsjedavajući: Mladen. Čaldarović 
(Zagreb). Učesnici: Jindrich Fibich (Prag), Vladimir Filipović (Zagreb) 
Albert William Levi (St. Louis), Vojin Milić (Beograd), Dušan Pirjevec 
(Ljubljana). Posljednji dan zasjedanja (26, VIII) bio je posvećen »gene- 
ralnoj debati« o svim predavanjima i simpozijima. s a 
Uz navedena predavanja i simpozije održana su i dva specijalna in- 
formativna predavanja za inozemne učesnike škole: Antun Žvan (Za- 
greb): »Avangarda i samoupravljanje« (18. VIII); Leo Mates (Beograd): 
»Principi vanjske politike Jugoslavije« (21. VIII). pra a 
Grupa američkih učesnika škole na vlastitu je imcijativu priredila 
panel diskusiju o ratu u Vijetnamu. Sudjelovali su: Norman Birnbaum 
(New York), Arnold Kaufmann (Ann Arbor), Albert Wiliam Levi (St. 
Louis), Steven Marcus (New York) i Robert Tucker (Princeton).  , 
Pored navedenih predavača i učesnika simpozija u radu IV zasjeda- 
nja Korčulanske ljetne škole sudjelovalo je još preko stotinu domaćih 
i inozemnih filozofa, sociologa, znanstvenih, kultumih i prosvjetnih rad- 
nika, od kojih su mnogi bili aktivni u diskusijama koje su vođene u 
di, . 
" .Časopis Praxis u ovom broju objavljuje većinu referata i autorizira- 
nu diskusiju o nekima od predavanja. Iz tehničkih razloga nismo mogli 
objaviti diskusiju o svim predavanjima. U idućem broju donijet ćemo 
preostala predavanja, simpozijske priloge i izvod iz generalne debate. 
(Primjedba redakcije). 

nistička« ili nezainteresirana za bitna pitanja društvenog raz- 
vitka i osmišljavanje naše društvene i historijske egzistencije. 

Ako bismo i djelovanje ove naše škole sagledali kroz pri- 
zmu ovogodišnje teme o »stvaralaštvu i postvarenju«, morali 
bismo utvrditi neke tendencije koje govore o stvaralačkom na 
poru i otporu svakoj institucionalizaciji što ljudsku angažira- 
nost pretvara u obično rutinsko nadničenje. 

Ova je škola, prije svega, rođena spontanom inicija- 
livom onih naših marksističkih, filozofskih i socioloških sna- 
ga koje su, nošene patosom epohalnog društveno-historijskog 
prevrata, našle svoje mjesto u socijalističkoj revoluciji kao izra- 
zu jedne nove humanosti. Ako naglašavamo spontanost u inici- 
jativi, to je stoga da bismo upozorili kako je socijalistička revo- 
lucija bremenita stvaralačkim snagama, usprkos svim onim ko- 
čenjima i neshvatljivim pustošenjima što ih je izazvao pokušaj 
njene birokratizacije i etatizacije. Spontanost društvene misli 
i angažiranost koja se ne da obuzdati silom institucionalnih 
pravilnika i programatskih međaša niti samozadovoljstvom jed- 
ne profesionalne i rutinske djelatnosti svjedoči o dubini lič- 
ne uključenosti u društvene i povijesne tokove. Ona isto tako 
svjedoči i o oslobađanju kolektivnih stremljenja u samo- 
me društvu, kada se ono počinje. oblikovati na novim osnova- 
ma, kad je prinuđeno da crpe samo u sebe, kad se vojna disci- 
plina i navike počinju, nakon izvojevanih bitaka, pretvarati u 
slobodno udruživanje ljudi u izgradnji nove 
društvene zajednice, gdje je svaki pojedinac, svaki 
građanin ili svaki borac, dužan snositi odgovornost, ne pukog 
izvršioca tuđe volje, već samostalnog i svjesnog stvaraoca svo- 
je i društvene egzistencije. Postojanje stvaralačkih inicijativa 
je dobar znak da sa socijalističko društvo na bazi slobodnog ud- 
ruživanja doista počinje konstituirati, kao što je odsustvo il og- 
raničenje takvih inicijativa znak da se ono još uvijek nalazi u 
povojnim okovima militarističko-etatističkog pokreta. 


Spontanost ostaje doduše, samo slijepi poriv ili ispunjava- 
nje već postojećih društvenih mogućnosti, ako se ne veže uz 
sliku budućega, ako nije misao koja teži ostvarenju, stal- 
na konfrontacija stvarnosti i ideala, težnja radikalne preobraz- 
be postojećega, stalni napor da lično i društveno postojanje bu- 
de na razini jedne nove humanosti. Stvaralački napor da tran- 
scendiramo faktično stanje — stanje koje samo posustali 
i nemoćni duhovi žele da nam prikažu kao »jedinu i pravu« na- 
šu zbilju — obilježje je ne samo duhovne nego i karakterne 
životnosti, one snage kojom čovjek humanizira prirodu i dru- 
štvo, a od čijih plodova životare i oni čiji se pogled okrenuo 
prošlosti. Ako se u posljednje vrijeme kod nas mnogo govorilo 
o depolitizaciji i pojavama bezidejnosti, o idejnoj dezorijenta- 
Ciji i poplavi malograđanštine, sa svim onim regresivnim shvaća- 
njima koja su joj svojstvena, onda je to prije svega posljedica 
odsutnosti određene vizije budućnosti našeg društva, 

pad u malograđanski konformizam. Ako malograđani iz toga 
danas prave vrlinu, onda smo obavezni da govorimo o krizi 
takve vizije budućnosti, jer se u tom slučaju prosječnost pri- 
ljepljena uz fakticitet, počela osjećati društvenom snagom, ko- 
jom kao da nitko nije sposoban više ovladati. 

Čisto institucionalizirana sredstva idejnog utjecaja sa pre- 
tenzijom da izraze totalitet progresivne društvene 
svijesti, kao što su bili nekad agitpropi i slične ustanove, 
postali su očito neadekvatni, onim časom kad avangarda ne 
stoji nasuprot društva, nego se društvo avangardom poči- 
nja prožimati. Ali upravo ovi procesi prožimanja kao da su do- 
šli u krizu iz razloga koji se često spominju: »politički 
prakticizam«, to jest obuzetost svakodnevnim, bezbroj- 
nim i nepreglednim zadacima, što na oko izgledaju neophodni 
i važni, ali koji društvenu svijest, u njenom dinamičkom i an- 
ticipatorskom vidu, srozavaju na razinu svakodnevice i krat- 
kovidnog rutinerstva, pa se ljudi sve više pitaju: »što je preosta- 
lo od početnog ideala?«; — »birokratski formalizam«, 
to jest stereotipno i shematsko upotrebljavanje određenih idej- 
nih formula, strateških zamisli i taktičkih postupaka bez osje- 
ćaja za ono što je sposobno da živi, raste i vodi naprijed u našim 
konkretnim društvenim prilikama; — »vulgarni ekono- 
mizam«, vjerovanje, da će na određeni način organizirani pro- 
izvodni odnosi sami po sebi rađati socijalističku svijest, da će 
iz materijalne baze mehanički nastajati idejna superstruktura, 
da će socijalistički duh rađati nekom vrstom suhe destilacije: 
»tahnokratski mehanicizam«, shvaćanje da se druš- 
tvena organizacija i ljudsko društvo prije svega stvara pomoću 
raznih »instrumenata«, »aparata«, »procedura«, a ne pomoću 
neposredne i žive komunikacije među ljudima. Sve su to raz- 
ličiti oblici postvarenja društvena svijesti o kojima će ov- 
dje biti riječ. Daleko smo od toga da bismo potcijenili revolu- 
cionarni značaj prekida sa etatističkim socijalizmom ili rezultate 
dosada postignute u političkoj i ekonomskoj organizaciji samo- 
upravljačkog socijalističkog društva. Ali upravo zbog tih rezulta- 
ta, potrebno je reći da oni ni izdaleka nisu zadovoljavajući u stva- 
ranju one društvene svijesti, onih ideja i ideala koje zahtijeva sa- 
moupravljački socijalizam radi svojeg ostvarenja, jer on već po 
svojoj prirodi težište prebacuje iz sfere društvenih institucija u 
sferu međuljudskih odnosa ili odnosa ili ljudske zajednice. Očito 
je, da se iz razloga, u koje sada ne želimo ulaziti, kod nas potcije- 
nio značaj i uloga marksističko-filozofske i soct 
ološke osnove u oblikovanju moderne društvene svijesti 
kao takve a socijalističke naročito. No tim veća odgovornost pa- 
da na naša vlastita nastojanja u tom pogledu. 

Koliko god se mi divili ličnom uvjerenju i upornosti pojedi- 
naca u izgradnji nove socijalističke svijesti, u stvari tek njenih 
osnovnih premisa, usprkos svim zaprekama, nerazumijevanju, 
potcjenjivanju i birokratskim šikanama na koje se nailazilo i nai- 


560 


lazi, nova socijalistička svijest se neće pojaviti bez odgovaraju- 
ćeg društvenog medija, bez one minimalne gustoće 
društvenih dodira i komunikacija na kojima se 
izgrađuje svaki oblik kolektivne društvene svijesti, a pogotovo 
oblici pozvani da društvo vode naprijed i da u uvjetima jednog 
općenito ubrzanog društvenog kretanja anticipiraju najbolja 
i najprogresivnija društvena rješenja, da promiču njima odgo- 
varajuće ideje i ideale. A kad je riječ o našem društvenom me 
diju i o njegovim nutarnjim komunikacijama, onda su, valja 
reći, nedavni događaji pokazali duboke pukotine u njemu, pu- 
kotine preko kojih može biti vješto preskaču politikanti, ali 
koje nužno ispunjaju užasom graditelje socijalizma. Kao što 
glina traži vodu, tako ljudsko društvo traži, da bi davalo izgled 
povezanosti i cjeline, jedan minimum čovjekove društvene anga- 
žiranosti. Kad se ljudi počinju privatizirati, uvlačiti u svoje 
privatne interese, u svoje kružoke ili organizacije, kao osnovni 
vid svoje egzistencije, tada se veze među ljudima kidaju, njiho- 
va društvenost ishlapljuje i ukrućuje, pojavljuju se napukli- 
ne među pojedincima, među grupama, pojedincima i grupama, 
grupama i organizacijama, organizacijama i pučanstvom, pučan- 
stvom i zajednicom, i raspucana društvena cjelina pokazuje kon- 
glomerat tendencija, shvaćanja i interesa nesposobnih da pro- 
nađu zajednički jezik i ideal. Samo prividno moglo bi se zak- 
liučiti kako su ovakve pukotine stvorile veću raznovrsnost, ori- 
ginalnost i individualnost, čemu svaki razvijeni društveni život 
teži, kad se ne bi uočavalo kako ovakav društveni sud više ništa 
ne sadrži od čega bi se mlade generacije mogle napiti i nahra- 
niti. Jer, očito je, da nije raznovrsnost, originalnost ti individu- 
alnost ono što se kao pojedinačno zatvara od drugoga već 
ono šta se drugome kao samosvojno otvara. Privatistička, 
cehovska ili kastinska zatvorenost, a u najnovije vrijeme i na- 
cionalistički separatizam, predstavljaju društvene pukotine ko- 
je lome normalni društveni medij i život progresivnih ideja ko- 
če. Ne želimo ovdje upozoravati koliko su tom stanju pridoni- 
jela i sredstva specijalizirana za društvenu komunikaciju, kao 
što su recimo štampa, radio ili televizija, ali je sigurno proble- 
matična pojava monopolističke štampe, na primjer u našoj re- 
publici, koja i kulturnim stvaraocima i publici onemogućava nor- 
malnu društvenu komunikaciju, što ne samo da nije u skladu 
sa samopravljačkim socijalizmom nego niti sa bilo kakvim nor- 
malnim društvenim životom. 


Svako revolucionarno kretanje ima svoju fazu totalizacije i 
svoju fazu detotalizacije, pa tako i socijalistička revolucija. Pr- 
vu ob:lježuje koncentracija misli i volje oko jednog jedinog ci- 
lja — rušenje starog poretka; drugu obilježuje nastojanje da 
se vizija budućnosti sprovede u djelo, da se izgradi novi dru- 
štveni poredak — i odmah iskaču mnogi problemi i poteškoće, 
jedinstvo misli i ciljeva više nije tako snažno i mnoge tenden- 
cije svjedoče da je uloga društvenih grupacija i ličnih interesa 

postala mnogo veća, a isto tako i bogatstvo i raznolikost u ide- 
jnim shvaćanjima, rađa se neka vrsta ideološke diferencijacije 
koja daje izgled pluralizma u idejama i načinima djelovanja, 
iako su i nadalje usmjerena na izgradnju istog novog poretka. 
Ono što je za nas u toku ovog historijskog procesa značajno je- 
ste sama činjenica da je ideološka situacija u prvoj fazi mnogo 
jednostavnija: ona počiva prvenstveno na negaciji starog 
pokreta i na programskim zadacima koji su rezultat dugogodiš- 
nje društvene kritike najraznovrsnijih pojava i koncentracija tih 
kritika oko određenih ciljeva. Stoga nam se prva faza čini idej- 
no i ideološki gušća, jasnija, jedinstvenija, sistematičnija, logič- 
nija i oni koji su u nju urasli teško ulaze u drugu fazu gdje nas 
čeka neizvjesnost, provjeravanje novih koraka, obaveza za da- 
lekovidnošću, raznim anticipacijama, rizik pogrešnih mjera, pre- 
ispitivanje dosadašnjeg načina mišljenja na sasvim novim osno- 
vama, itd. Za stvaralačke duhove ovo je faza plodnosti, a za dog- 
matske duhove — faza dezorijentacije, pokušaja da sa stare she- 
me priljepe na nove situacije, idejnog silovanja stvarnosti, she- 
matskog uvođenja buduće slike društva ili paničnog bježanja u 
stereotipe starog poretka makar i negiranog. Krećemo se sigurno 
na vulkanskom tlu povijesti i mnoge stvari još nisu dobile svoj 
obris, mnoge ideje svoje mjesto u jednom cjelovitom nazoru o 
svijetu. Zato nas danas najviše i preneražava, s jedne strane, dog- 
matska praznina pred novim mogućnostima društvenog razvit- 
ka sa okoštalim idejnim aparatom i, s druge strane, duboka 
kriza nazora o svijetu kod mladih generacija koje dolaze i koji- 
ma starije generacije ne daju potrebne elemente za idejni i dru- 
štveni život, za koherentniju viziju dane i moguće zbilje. U takvoj 
povijesnoj situaciji odgovornost je stvaralačkih duhova, a pose- 
bno onih koji su neposredno intelektualno angažirani u izgrad- 
nji novog nazora o svijetu i nove društvene svijesti, veća no 


ikada. 


Ne želim ovdje ponavljati u kojima sve oblastima ljudskog 
života nailazimo na idejne praznine, budući da to radimo sva- 
kodnevno krećući se na raznim specijaliziranim konferencija- 
ma, koje se bave problemima pedagoškog oblikovanja mladih 
generacija, obiteljskim životom u novim uvjetima urbanizirane 
i potrošačke civilizacije, proizvodnim odnosima u sistemu samo- 
upravljanja, te obrazovnom i naučnom politikom, a da ne go- 
vorimo o svim onim idejama kojima se hrani društvena svijest 
čovjeka na etičkom, estetskom, pravnom, običajnom i filozof- 
skom području, bez kojih nema ni izgrađenog građanina jednog 
društva niti cjelovite i razvijene ličnosti! Oni koji pokušavaju 
poricati ovu idejnu i ideološku deficijentnost u formiranju dru- 
štvene svijesti čovjeka svjedoče samo o svojem duhovnom siro- 
maštvu i zaostajanju na starim i preživjelim pozicijama. I, mo- 
ramo priznati, da je nevjerojatno koliko se malo pažnje posve- 
ćuje ovom, po mom najdubljem uvjerenju, bitnom i najdub- 
ljem pitanju naše egzistencije. I pomalo je smiješno, u takvoj 

situaciji, vidjeti birokrate kako padaju u paniku kada im se iz 
socijalističkih jaja izležu nacionalistički pačići i počinju plivati 
vodom za koju su bili uvjereni da su je već odavno isušili! 
Želio bih, na koncu, upozoriti na još jednu veoma ozbiljnu 
pojavu u našem društvu sa kojom smo dužni suočiti se i raspra- 
viti. Govorio sam kako slabljenje žive socijalističke misli i druš- 
tvene angažiranosti ljudi, kod kojih je ta angažiranost izraz dubo: 
ke humane brige za drugog čovjeka, vodi do pukotina u društve- 
noj cjelini. No, pukotine su mehanički proizvod, javljaju se ne- 
kako »iza leđa ljudi«, bez njihove volje i neposredne odgovor- 
nosti, prosto kao rezultat onih milijuna sitnih odluka kojima se 
čovjek povlači u sebe, u svoj privatni život i uske sebične intere- 
se, ostajući pri tome najčešće društveno savršeno lojalan. Nit- 
ko nija odgovoran,.a pukotine bivaju sve veće. Pojedinci sa: bi- 
rokratskim mentalitetom, kojima su ovakvi društveni procesi 
neshvatljivi, počinju tražiti krivce, a nalaze ih po pravilu na 
krivom mjestu, upravo među onima koji su prvi počeli izraža- 
vati svoju zabrinutost i protest zbog takvih procesa. 
Međutim, pored onih koji stvaraju pukotine samo zbog svo- 
jeg povlačenja u vlastitu »kućicu-slobodicu«, zbog sitnih ego- 
ističkih :nteresa, orijentacije na životnu udobnost i efermer- 
na zadovoljstva, zbog svojeg obiteljskog ili »klanskog mentali- 
teta«, koji inače po vlastitim riječima, nemaju nikakve zle na- 
mjere prema društvu i nikad se u njemu nisu bolje osjećali, 
oslobađaju polje za djelatnost onih koji nalaze smisao svojega 
života u povlačenju granica među ljudima i narodima. 
Oni koji su sebi postavili zadatak da aktivno povlače gra- 
nice među ljudima vode se uvijek nekim posebnim i, nužno, 
antihumanim ciljevima. Takvih crtača granica poznajemo mno- 
go: od oniih koji nalaze zadovoljstvo u ljepljenju etiketa, i za ko- 
je su na primjer, filozofi što su se bunili protiv staljinističkog 
dogmatizma još uvijek »revizionisti«, pa nam čine čast kad nas 
optužuju da ih okupljamo i ovdje na Korčulanskoj ljetnoj školi; 
preko onih koji su povukli granicu između »konkretnih proble- 
ma«, tj. ekonomskih i političkih, “ »apstraktnih problema«. tj. 
idejnih i humanističkih, vjerujući da »duhovna hrana« nije bit- 
na sastojina »zemaljske hrane«; pa do onih koji su juče vješali 
žutu zvijezdu o kapute Židova ili crveni trougao o rukave komu- 
nista da bi ih izopćili iz društvene zajednice, a danas to ponovno 
nastoje uraditi sa nazivom Srbin, Hrvat ili Slovenac. Jedan od 
tipičnih oblika postvarenja je “ ovo povlačenje granice među 
ljudima na osnovu njihovih vanjskih, bioloških ili povijesno-slu- 
čajnih obilježja koja negiraju prisutnost iste humanosti u svim 
ljudima. Kulturno stvaranje, i sav ljudski napredak, uvijek je 
otvaranje pojedinačnog ljudskog duha prema onome što je u 
ljudstvu univerzalno, a ne zatvaranje od te univerzalnosti. Eks- 
panzija prema univerzalnom uvijek, u svim epohama i povijesnim 
situacijama bila je izvor kulturnog napretka; zatvaranje u sebe i 
negiranje univerzalnosti bilo je oduvijek izvor nazadovanja, reak- 

cije i pada u barbarstvo. Individualnost koja se otvara univer- 
zalnome oplemenjuje se, ona koja se od njega zatvara degradira 
se i degenerira. Zato velika kulturna djela kao i velike ideje odu- 
vijek pripadaju svim ljudima i narodima, iako ih je stvorio od- 
ređeni pojedinac u određenoj kolektivnoj i povijesnoj situaciji. 
Već je Hegel rekao da ljudski duh ne podnosi nikakvu granicu, 
te da će svaku postavljenu granicu, makar je se smatralo sve- 
tom i apsolutnom, prekoračiti. Ovu prometejsku crtu ljudskog 
duha preuzeo je i Marx u svom djelu i proletarijat u svojoj his- 
torijskoj misiji, te je stoga proletarijat adekvatan danas ljud- 
skome duhu, dok je sve ono što ga negira sa njegovom povijes- 
nom zadaćom ispod razine ljudskoga duha. Cilj povijesnog kre- 
tanja je, nesumnjivo, individualizacija humanosti — obogaće- 
nje čovječanstva u ime raznovrsnosti, originalnosti, individual- 
ne genijalnosti — ali se to obogaćenje postiže samo u dijalogu 
sa onim što je u ljudskome duhu univerzalno. Samo na taj način 
djela pojedinaca i naroda pripadaju svim narodima i svim ljudi- 
ma. Djela koja pripadaju samo jednom narodu, na takav način 
da ne mogu pripadati po svom duhovnom sadržaju niti jednom 
drugom narodu, neljudska su djela. Ona ostaju đubrivo histo- 
rije. Historija je, doduše, još uvijek Augijeva staja koju nismo 
očistili do te mjera da zdravlje ljudskog duha i naprednih ideja 
ne bi uvijek nanovo bilo ugroženo. A što danas znači svaki na- 
cionalno-imperijalistički ili nacionalno-rasni praktikularizam ni 
je potrebno upozoravati! 


Jedan je od zadataka naše škole da sačuvamo otvorenost 
našeg uma prema svemu što može obogatiti ljudski duh i kul- 
turu, da prihvatimo dijalog sa svim idejama koje mogu pridoni- 
jeti boljem poimanju naše historijske situacije, da u svakoj ljud- 
skoj ideji i stremljenju pokušamo uočiti ono što vodi naprijed 
i razlučiti od onoga što vuče natrag, da takvim stilom rada pri- 
donesemo boljem razumijevanju među ljudima, njihovom po- 
vjerenju u stvaralački napor čovjeka i povijesnu misiju prole- 
tarijata. 

KREACIJA I AKCIJA 


Danko Grlić 


Zagreb 


Rezignacija, svojevrsna pasivnost, klonulost koja se javlja 
kadikad u lijevom intelektualnom pokretu danas korijeni se — 
bez obzira na sva konkretna i pojedinačna negativna iskustva — 
i u jednoj idejnoj situaciji koja je karakterizirana time da je sva- 
ka spontana, stvaralačka težnja, svaka pobuna, svako lično miš- 
ljenje, svaka dakle, istinska kreacija, pretvarajući se u zajednič- 
ku akciju vrlo često poprimila sva ona obilježja fetišiziranja op- 
ćeg što su je učinile bezličnom i standardnom i time u dobroj 
mjeri kompromitirali. U ime tog općeg, u ime pokreta, u ime 
akcije, nove države, novog društva, novih ideologija i ideja, ali 
isto tako u ime neke tradicije po kojoj se to novo može pojaviti 
i učvrstiti samo u monolitnom istomišljeništvu, degradira se ta- 
ko na žalost godinama spontanitet ličnosti, ugušuju neke njene 
izvorne kreativne snage, pa je stoga i svaka nova akcija kvalifici- 
rana kao manje ili više naivni i jalov pokušaj koji neće ništa 
esencijalno promijeniti. Ona, naime, neće izbjeći temeljnom pa- 
radoksu koji je tako karakterističan za naše vrijeme: svaka je 
kreacija djelo ličnosti, djelo samotnika, a ne kolektivno djelo, a 
svi pokušaji da se osigura pravo na kreaciju, na vlastitost, nužno 
su se pretvarali u akciju koja u sebi kao akcija sadrži uvijek od- 
ređene elemente socijalnog i duhovnog zajedništva, neke unutar- 
nje harmonije koja pretpostavlja gotovo identične polazne pozi- 
cije. Da li je dakle — to je temeljno pitanje koje postavljam u 
ovih nekoliko teza — uopće moguće osigurati pravo na samostal- 
nost a da i borba za tu samostalnost ne poprimi karakter nesa- 
mostalne akcije? To se, u biti jedno te isto pitanje, može posta- 
viti u mnogobrojnim varijantama, kao npr.: da li je moguća bor- 
ba protiv političkog monopolizma a da ta borba sama ne popri- 
mi karakter političke borbe, da li je moguće revolucionarno mi- 
jenjati i svijet i kritički se odnositi prema mogućnicima i vlasti, 
a da se ne poprime sve one karakteristike borbe za vlast — ili 

nakon pobjede — karakteristike vlasti zbog koje i protiv koje 
je sama borba bila otpočela; da li borba protiv konzervativizma, 
kako bi bila uspješna, mora sama poprimiti neke konzervativne, 
klasične oblike koji se petrificiraju i na koncu postaju bitni te 
potpuno zabrtvljuju uvid u prvotni progresivni cilj i smisao; da 
li je moguće zadržati autentičnu vlastitost, individualnost kad 
borba za nju samu nameće takve oblike udruživanja koji je nuž- 
no negiraju. Pitanje se može postaviti i ovako: ako plan, orga- 
nizacija, institucija uvijek na neki način guše ličnu slobodu, ne 
mora li ipak i borba protiv takvih institucija i takvog plana biti 
i sama planirana, institucionalizirana? Da li se borba protiv bi- 
rokratizma nužno i sama birokratizira? Da li je — kao što bi 
rekao Nietzsche — borba protiv boga moguća a da _se pri tom 
sam ne postane bog? Mislim, međutim, da se sve ove i mnogo- 
brojne druge moguće suprotnosti i njihove varijante mogu ug- 
lavnom svesti na onu prvu — na suprotnost, na protivurječje iz- 
među individualne kreacije i opće akcije. 


Doista je vrlo ukorijenjeno mišljenje — mišljenje koje uos- 
talom potvrđuje gotovo cjelokupna dosadašnja empirija i koje 
nije lako negirati — da je svako pretvaranje individualnog u op- 
će, zajedničko već samim tim puna negacija svakog individuali- 
teta. Tako je npr. jasno da spuštanje kulture na razinu masov- 
ne samorazumljivosti i općosti bitno degradira njenu osnov- 
nu misiju i kastrira stvaralačke individualne moći. Sigurno je, 
međutim, također da bi oslobađanje od birokratsko-hijerarhij- 
skih odnosa trebalo da pridonese afirmaciji kreativnih pojedina- 
ca. Ali — kažu nam oni mudriji, iskusniji, samostalniji, razoča- 
raniji — i akcija protiv birokratizma kao uostalom i svaka ak- 
cija traži određenu nivelaciju, određeno samosavlađivanje indi- 
vidualnih stremljenja, unisonost, poistovećivanje s istomišljeni- 
cima, pa prema tome otupljivanje personalnih vidika, vlastitih 
traženja. Poznato je, uostalom, da u akciji svega nekolicina ili čak 
samo jedan ima pravo na kreaciju: drugi su u akciji utoliko više 
ukoliko se više s njime slažu, ukoliko dakle manje ispoljavaju 
vlastitost, manje subjektivne slutnje, sumnje i strahovanja, a vi- 
še svijest o potrebi discipliniranog istupa. poslušnosti bez pogo- 
vora kako bi se što uspješnije postigle određene svrhe. Može se, 
doduše, poslušnost pokušati racionalizirati kao »svjesna discipli- 
na«, unutarnje osjećanje za potrebom »svjesnog odricanja« itd., 
ali to ipak ništa bitno ne mijenja i tada najčešće jedan određuje 
šta treba da bude »svijest« drugih i njihovo »unutarnje osjeća- 
nje«. 

Taj jedan koji vodi, ta najuglednija ličnost akcije ili pokreta 
obično je najpraktičniji, najbolji organizator, a najmanje krea- 
tivni mislilac, to je obično onaj odlučan i čvrst čovjek koji ne 
sumnja ni u svoju vlastitu snagu, ni u sigurnost uspjeha, ni u 
svijet oko sebe koji ga slijedi, onaj dakle koji ni u šta ne sumnja, 
pa prema tome zapravo ni o čemu i ne misli. Taj kome je, da- 
kle, jedino omogućeno da bude kreativan u takvoj akciji tome 

je to takoreći a priori nemoguće jer da je kreativan ne bi uopće 
mogao postati ono što je postao. 


Pri tom, dakako, ne treba ispustiti iz vida da je tradicional- 
ni liberalizam, pa i filozofski personalizam ističući ono individu- 
alno kao najvišu vrijednost baš zbog karaktera samog određenja 
individualnosti — koja kao neponovljiva, specifična, neodrediva, 
neiskaziva, navodno u principu sprečava mogućnost racionalnog 
definiranja samog pojma individualiteta — ostao ipak na planu 
apstraktnog pa i negativnog određenja onog vlastitog. Vlastito 
postaje često vlastito ne po svojoj vlastitosti već po protupoj- 
movima kao što su: kolektivno, društveno, masovno, općepriz- 
nato, dirigirano, plansko. Circulus in demonstrando — koji je 
često prisutan kad je riječ o pokušaju određenja vlastitosti — 
pokazuje se u tim negativnim definicijama u bezbroj varijanti. 
Ali uvijek iznova se ponavlja zapravo teza da je samostalno sa- 
mostalno zato jer nije nesamostalno. No takva definicija — 
kako god može biti misaonije i suptilnije izrečena i kako god 
može označiti ono što nije vlastito, personalno, samostalno ili 
čak — u optimalnom slučaju — kako i u odnosu na što treba 
da se ispolji ono vlastito — ne može nas ni u kojem slučaju za- 
dovoljiti ako se pitamo šta je uopće vlastito, šta naime omogu- 
ćuje egzistenciju vlastitosti ili naprosto kako to da izvorna vla- 
stitost jest. Čak i esencijalni opis vlastitosti — pa i onda kad ni- 
je samo ostao na negativnom određenju — još nam ništa ne go- 
vori o mogućnosti njegove egzistencije. Drugim riječima: kako 
prodrijeti do fundamentalne, posebične odredbe vlastitosti koja 
postoji neovisno o tome da li je i koliko je svijet koji je okružu- 
je izgrađen na suprotnim premisama? 


Možda je i samo uočavanje potrebe postavljanja ovakvog pi- 
tanja i važnije — kao što to uostalom često u filozofiji biva — 
od prezentiranja jednog od mogućih odgovora. Jer doista može- 
mo — u svoj raznovrsnosti filozofskih uvjerenja odgovoriti na 
to da je vlastitost konstituirana bilo kao posebično kreativno hti- 
jenje, volja, bilo kao samostalnost, kritičnost, nezavisnost mišlje- 
nja, bilo kao mogućnost stvaranja unutarnjeg, intimnog, emoti- 
vno zasnovanog svijeta, bilo kao onaj čovjeka dostojan oblik po- 
stojanja koji ga uopće konstituira kao ličnost. Sigurno je da mo- 
žemo iznaći i bezbroj drugih odgovora aksioloških, personalistič- 
kih, egzistencijalnih, u odnosu na ljudsku, umjetničku, filozof- 
sku, znanstvenu ili društvenu kreativnost, na njegovu ljudsku 
emancipaciju i zrelost, pa ipak je bitnije od toga uvidjeti da nam 
uopće to pitanje stvara tek onaj horizont raspravljanja koji će 
ustvrditi — na jedan ili drugi način — mogućnost zasnivanja 
kreativne individualnosti, vlastitosti kao samosvojnog konstitu- 
ensa koji stoji prije svakog negativnog konfrontiranja onom ne- 
stvaralačkom, nevlastitom, općem, bezličnom. Ovo »prije« nije, 
dakako, vremensko pa ni vrijednosno određenje već ukazuje na 
ontološku strukturu vlastitosti. To znači sam bitak vlastitosti 
postoji »prije« no njegova mogućnost negacije tj. njegova je eg- 

zistencija neovisna od mogućnosti da se zatre, nivelira, da se 
postvari, otuđi, da pređe u svoju suprotnost. Ali vlastitost nije 
samo »prije« svoje negacije već i »prije« svoje vlastite afirmaci- 
je jer njena aktivnost, kreacija, ima svoj ontički temelj u onom 
koji je kreira, pa je kreativnost zapravo posljedica mogućnosti 
da se kreativnost nekoga pojavi, ispolji, a ispoljavanje kreativ- 
nosti tek naknadno i aposteriorno dokazuje egzistenciju kreato- 
ra kreativnosti, dakle ličnosti, odnosno vlastitosti. Isti je odnos 
kad je riječ o negativnoj povezanosti kreatora spram svijeta. Jer 
tek tamo gdje postoji samosvojno stvaralačka ličnost ili ličnosti 
tek tamo i može postojati akcija koja ih želi uništiti. Tako i 
zapravo akcija koja se upravlja u pravcu ništenja mogućnosti 
ispoljavanja vlastitosti postaje negativni pokazatelj same egzi- 
stencije tog vlastitog, indeks i dokaz njegovog posebičnog posto- 
janja. Jer razne nestvaralačke, državotvorne, činovničke i poli- 
cijske duše ne zabrinjava samo aktivno ili rušilačko ispoljava- 
nje kreativnosti već ih smeta i sama egzistencija kreatora, sama 
dakle mogućnost da se bude stvaralačka ličnost koja čak može 
živjeti u iluziji da je bezopasna, da će je ostaviti na miru, da ni- 
kome nije na putu, da radi samo svoj posao, a ne vidi da je sa- 
ma njena originalna egzistencija upravo zbog svog originaliteta 
potencijalna opasnost za sve učmalo, mrtvo, shematsko, plani- 
rano, predviđeno, proračunato. Zato su i relativno »mirni« misli- 
oci od Sokrata i Platona do danas, ako već nisu bili direktno pro- 
ganjani, paljeni, mučeni na kotačima, ako već nisu morali ispi- 
jati otrov, čamiti po tamnicama ili izlagati se sramnim samokri- 
tikama, ipak u najmanju ruku uvijek nailazili na podozrivo oko 
vladajućih. 


Pa ipak — da se vratimo na našu centralnu temu — postoji 
latentna opasnost da se otpori na koje nailazi ta akcija vlada- 
jućih i sami često pretvore u svojevrsnu protuakciju koja njene 
nosioce može negirati kao samosvojno stvaralačke ličnosti. Ko- 
liko god poticale iz individualnih stvaralačkih poriva te akcije 
mogu postati, silom pritisaka koje se na njih vrše, i kako bi im 
otporna snaga bila jača, sve više zajedničke, a stoga i pomalo 
niveliraju, standardiziraju ličnosti; zatomljuju se tako individu- 
alni afiniteti, prisnost ličnih osjećaja i smionost vlastite misli 
stvara se vanjska glazura istomišljeništva ispod koje su lako vid- 
ljivi besprincipijelni kompromisi u jednoj atmosferi gdje se sve, 
pa i vlastita misaonost, hrabrost i osjećajnost prepuštaju općoj 
struji i poklanjaju akciji, pokretu. U tom pogledu — upućuju 
nas mnogi rezignirani ali upućuje nas donekle i iskustvo — ne 
treba se zavaravati: svaka akcija ili protuakcija traži žrtve na in- 
dividualnosti i individualne se moći mogu u svojoj punoj krea- 
tivnoj snazi ispoljiti tek kad potpuno nestanu sve one spone ko- 
je bez obzira na krajnje svrhe bilo kada traže sputavanje ili za- 
tomljivanje vlastitog htijenja u ime općeg, u ime zajedničke ide- 
je, zajedničkog cilja. Jer tada u svakom slučaju ono kreativno 
— i onda kada teži samo uspješnijoj obrani baš tog kreativnog 

—. ustupa mjesto akciji koja — u najmanju ruku povremeno — 
postaje, bez obzira na početne namjere negacija pune, slobod- 
ne, eruptivne individualne kreativnosti. Obaveze koje proizlaze 
iz zajedničkog htijenja, koje su često praćene i posebnim i ra- 
zumljivim moralnim patosom — pa se njihovo kršenje najčešće 
kvalificira bilo kao vjerolomstvo i nedosljednost, bilo kao ose- 
bujna kapricioznost i svojeglavost koja je nemoralna jer ne mi- 
sli na interese cjeline — obaveze, koje nameće uspješnost akcije 
uvijek su dakle — po tom mišljenju — smetnja individualnoj 
kreaciji. Stoga bismo — u slijedu te logike — mogli ustvrditi: 
kreacija je puna sloboda, akcija je u optimalnom slučaju — ako 
naime sama ne zaboravi zašto je pokrenuta — stvaranje pretpo- 
stavki za buduću slobodu. Ali ovo »stvaranje pretpostavki« za- 
pravo je vrlo dubiozno jer je, uostalom, pitanje da li će se uop- 
će nešto, zašto se navodno stvaraju pretpostavke doista i poja- 
viti. Osim toga to je i negativno određenje ukoliko je gledano in 
actu, tj. ukoliko ne može postojati nešto što bi bilo »za« slobo- 
du »u ime« slobode, »zbog« slobode, pa tako ni naša akcija a da 
sama u sebi ne bude u istom času slobodna i da tako načinom 
svoga egzistiranja ne bude u svakom trenutku ujedno garant 
svog vlastitog cilja. Samo tako može, naime, akcija potvrditi da 
nije ili da ne postaje nešto drugo do što je njen vlastiti smisao, 
svrha, motiv zbog kojeg je započeta. No takva je akcija, po miš- 
ljenju mnogih, praktički nemoguća — a i sam pojam akcije to ne 
dozvoljava, to je naprosto contradictio in se. 


Obratimo li se načas širem društveno-historijskom planu mo- 
žemo, u okviru konteksta iste problematike, ustvrditi kako nije 
slučajno da su mnoge revolucije koje su inicirane iz kreativnih, 
istinski ljudskih motiva, za obranu čovjeka i njegovih personal- 
nih prava, u općem entuzijazmu za punom slobodom i protiv 
svih oblika tiranije često i same završavale u tiraniji. Camus nam 
za to daje svima dobro poznate, klasične primjere. »1789. je do- 
vela Napoleona, 1848. Napoleona III, 1917. Staljina, pobune u 
Italiji dvadesetih godina Mussolinija, vajmarska republika Hi- 
tlera«. (L'homme revoltć str. 221). Ako i ostavimo po strani 
što svi Camusovi primjeri nisu baš najsretniji i što ne odgova- 
raju potpunoma historijskim činjenicama (osobito što se tiče 
dviju posljednjih), ostaje ipak pitanje: kako izbjeći te historij- 
ske paradokse koji se ne moraju uvijek javljati samo u politič- 
koj sferi i u tako epohalnim, svjetsko-povijesnim pokretima i 
akcijama. Kako, dakle, da održimo pravo na vlastitost, personal- 
nost, pravo na slobodu, kreativnost — a da ne budemo prazni 
utopisti i da ne zaboravimo kako je to pravo realno moguće 
ostvariti samo punom angažiranošću, dakle akcijom koja — na- 
vodno — u sebi uvijek mora i treba da sadržava prije svega i 
iznad svega neke zajedničke komponente, zajedničke istupe, za- 
jedničke borbe, žrtve i pregnuća. 

Kad toliko ističemo pravo na personalnu vlastitost i nepo- 
kornost — a čitava ljudska pa i mitska historija počinje s nepo- 

kornošću — tada niukoliko nije riječ o nekim anarhoidnim ili 
klasično liberalističkim zahtjevima koji nisu nimalo vodili ra- 
čuna o tome da npr. na ekonomskom planu sloboda pojedinca, 
njegove inicijative i njegovih moći može značiti i da je često 
značila ropstvo za druge, najamni rad, glad i bijedu. Ni danas — 
kad je riječ o privrednim zbivanjima — sigurno ne treba zabora- 
viti da više od trećine svijeta zemaljske lopte gladuje, da se nji- 
ma sve priče o slobodi čine dokonim brbljarijama i da je doista 
potrebno udružiti snage da se planski izbjegnu užasi i patnje 
neimaštine. Pa ipak, uza sve to, ne treba smetnuti s uma da je 
često nužda ekonomskog udruživanja, potreba da se slijede od- 
ređene ekonomske zakonomjernosti, da proizvodnja i raspodje- 
la ne budu anarhoidne i da se postignu realni, planski zadaci, 
teško zloupotrebljava za to — mehaničkim prenošenjem nekih 
tipičnih, ekonomijom determiniranih zakonomjernosti na pod- 
ručje mišljenja, umjetnosti ili kulturnog stvaralaštva uopće — 
da se onemogući u samom korijenu slobodno mišljenje, istinska, 
nepatvorena, nedirigirana, spontana kreacija. Jedan naš rukovo- 
dilac vrlo velikog privrednog poduzeća rekao mi je nedavno: 
»Ako nećemo svi isto misliti nećemo ostvariti privrednu refor- 
mu«. Ovo je mišljenje toliko lažno da je gotovo smiješno, prem- 
da nije tako mali broj onih koji ga zastupaju. Ali kad bi čak i to 
bilo istinito i tada bi se trebalo vrlo ozbiljno zapitati nije li vred- 
nija sloboda mišljenja od uspješnosti jedne, pa makar i izvan- 
redno značajne privredne akcije. Usput bih ipak spomenuo da 
su mnoge države imale ili još i danas imaju i te kako uspješnih 
privrednih pothvata, ali je cjelokupni karakter tih državnih ure- 
đenja mnogo više određivao stupanj slobode u tim zemljama od 
stanja i razvijenosti njihove ekonomike. Ni Johnson, pa uosta- 
lom ni Hitler nisu imali ili nemaju tako slabu privredu i nisu 
uvijek vodili tako lošu ekonomsku politiku. Ali politika prema 
ljudima i ono što konstituira njihove kreativne moći i njihovu 
slobodu presudnija je za karakter jedne zajednice od politike 
prema ekonomskim dobrima. Pri tom ponavljam, kako smatram 
da je lažna dilema između uspješne ekonomike i lične slobode, 
pa je svakom jasno da npr. i privredna reforma ne može ništa 
izgubiti već samo dobiti ako je istovremeno omogućeno i slo- 
bodno kritičko mišljenje. 


No ostavimo za sad ekonomiju i vratimo se ponovo našoj te- 
mi odnosa između akcije i kreacije. Čini mi se kako je bitno uvi- 
djeti da u svakoj akciji stalno, uvijek, ne samo kao cilj već i u 
toku puta tom cilju moramo posjedovati svijest zašto i u ime 
čega se ona uopće vodi. Takva akcija ne bi smjela nikada, ni u 
jednoj svojoj fazi zloupotrijebiti, iskoristiti činjenicu da je 
akcija — što se na žalost tokom historije gotovo redovno doga- 
đalo — kako bi tako na neki način sputala više vlastitosti no što 
to zahtijeva sama uspješnost akcije. Mislim da je u tom smislu 
i u lijevom pokretu — možda više nekad nego danas kad su po- 
kopane mnoge predrasude o tome da se može nešto veliko i hu- 

mano postići samo ako smo dovoljno monolitni, ako smo isto- 
mišljenici — treba da revidiraju neki još uvijek vrlo ukorijenjeni 
nazori na akciju. 


Kao da se samo po sebi razumije da jedna uspješna akcija ne 
može biti poduzeta od ljudi koji i različito misle, kao da huma- 
nost, čistoća jedne akcije ne proizlazi i od toga koliko smo kon- 
tinuirano i maksimalno omogućili kreativno ispoljavanje vlasti- 
tosti, a samim tim i spriječili javljanje homo duplexa: onog in- 
timnog, vlastitog koji kreira za sebe i onog javnog, koji je u ak- 
ciji. Kao da smo se prešutno pomirili s time da tako akcija gu- 
bi na snazi, da nestaje njene »udarne moći«, a ne vidimo koliko 
jača baš time što dobiva na svom bogatstvu i humanosti i što 
njeni ciljevi postaju reljefniji, prisutniji u samom toku njihova 
ostvarivanja. 


Historija nam u tom pogledu možda ne može biti učiteljica. 
Njeno je iskustvo uglavnom negativno. Ali nije li to negativno 
iskustvo i opomena: nije li upravo zato što su i najprogresivnije 
akcije u toku svog sprovođenja vrlo često zaboravile na ono za 
što su poduzete, pa se postupalo i suprotno njihovim prvobitnim 
ciljevima, dovoljan razlog da postupamo drugačije. Uostalom, 
ne treba misliti da nam historija može pružiti samo negativno 
iskustvo i da nije bilo više i suprotnih slučaja. Moglo bi se si- 
gurno navesti niz takvih društvenih fenomena — a među njima 
i naš ne tako beznačajan princip samoupravljanja (kažem prin- 
cip a ne sprovođenje — da nam ne bi kazali kako smo nekritič- 
ni) — ali ovdje ću navesti samo jedan primjer koji me odušev- 
ljavao još kao mladića. Spomenut ću kratki citat iz proglasa 
Centralnog komiteta Pariske komune, koji se danas i u socijalis- 
tičkom svijetu vrlo malo pozna i nikako ne citira, a koji je uza 
svu svoju romantiku i patos mnogo značajniji od bezbroj dru- 
gih što se štampaju u bezbroj izdanja. (Usput budi rečeno: ne- 
davno mi je jedan vrlo poznati i čuveni javni i politički radnik 
taj citat energično izbacio iz jednog mog članka o Pariskoj ko- 
muni, s napomenom »svakako izostaviti«). Evo izvatka iz tog 
proglasa: »...Jedan od glavnih izvora mržnje prema nama jest 
taj što nam imena nisu od ranije poznata. Na žalost mnoga su 
bila čuvena, vrlo čuvena i ta slava bila je vrlo kobna za nas. Sla- 
va se lako stiče: zato je dovoljno nekoliko šupljih rečenica i ma- 
lo kukavičluka... Tek što smo došli na cilj mi kažemo narodu 
koji nas je toliko cijenio da je slušao naše mišljenje i kada je 
cno pogađalo njegovo strpljenje. 'Evo ti mandat koji si nam po- 
vjerio, tu gdje bi počeo naš lični interes, prestaje naša dužnost; 
učini po svojoj volji. Gospodaru moj, ti si sebe učinio slobod- 
nim. Nepoznati od prije nekoliko dana mi se nepoznati vraćamo 
u tvoje redove i pokazat ćemo onima koji vladaju da čovjek mo- 
že i visoko uzdignute glave da siđe niz stepenice Gradske vijeć- 
nice ...« (Citirano prema Lisagere: Istorija Pariske komune, 
str. 101, Kurziv moj) 

Netko doista može reći: Pariz je sav na nogama, prijete mu 
sa svih strana i u tom času jedna vlast, koja se tek rodila — na- 
mjesto da se učvrsti drastičnim mjerama — govori o tom kako 
treba da se povuče. To je obična djetinja naivnost, čisti zaneše- 
njački romantizam, utopija; zbog toga je Komuna i propala. Ali 
ja bih rekao suprotno: zbog toga Komuna živi i danas. Postoji 
doista: nešto dublje, principijelnije u toj odluci, nešto čak zna- 
čajnije od toga da li je to pridonijelo strateškom uspjehu ili ne- 
uspjehu: Akcija ni u prvim momentima svojeg nastupa ne želi 
da se petrificira u vlast, već tu, u samom početku, kad je još 
sve neizvjesno, kad se ne zna da li će Komuna izdržati još koji 
dan, tjedan ili mjesec, želi ostati ono zašto je pokrenuta. Ona 
bitno ruši vlast i ne želi se sama naći u poziciji — jer i tada već 
ipostoji gorko iskustvo iz 1789. — da naprosto i sama postane 
vlast bez obzira u ime koga bi to bila, koga bi predstavljala, koje 
bi ciljeve i programe postavila. 


Kako=ebismo, međutim, ušli u bit problema morat ćemo na- 
pustiti historijsko politička razmatranja i potražiti rješenja an- 
tinomije između kreacije i akcije u tek nekim teoretskim i prije 
svega filozofskim aspektima. U velikom broju slučajeva filozo- 
fije akcije nisu filozofije kreacije, ali i filozofije kreacije (kao 
što je npr. ona Bergsonova) vrlo često nisu filozofije akcije. 
Može se reći — ponešto generalizirajući — da ideja bogatstva, 
nabujalosti, moći ličnosti, ideja estetskog medija i života u svim 
njegovim eruptivnim manifestacijama dominira filozofijama kre- 
acije, nasuprot ideji jednog Apsoluta, logike što dominira filozo- 
fijama akcije. U buntovnom, vlastitom, neponovljivom kriku po- 
jedinca, u kriku zatomljenog života koji se uzalud u svojoj ovoze- 
maljskoj samotničkoj patnji želi probiti kroz obruč općeg, drža- 
ve, ideja, ideologija i masovnog, u filozofijama kreacije vlastitost 
često ostaje onaj put kome je potpuno zamračena svaka projek- 
cija pa samim tim, dakako, i potreba svake akcije. Bezličan, osa- 
kaćen i osiromašen svijet zaslužio bi potpunu destrukciju ali za 
nju individuum — koji ne posjeduje nadindividualne moći — 
kao samotnik nema snage pa je stoga pojedinac nužno u svojoj 
kreaciji izgubljen u mraku svakidašnjice. Nasuprot tome u filo- 
zofijama akcije postoji monoideizam ili monoteizam — koji, ka- 
ko kaže Nietzsche, postaje i monototeizam. On je pravi vid tog 
barbarizma u ime apsoluta, u ime općeg cilja, u ime ideje koja 
nije zainteresirana logikom života već životom logike: to je jedan 
strogo fiksirani vrhovni regulativ, jedna ljubav, jedan bog, jedna 
misao, jedan zakon, sve treba da bude upravljeno njemu, sve uči- 
njeno za njega, sve u ime njega. Njemu treba prinijeti kao jedi- 
nu racionalnu žrtvu koja vodi spasu sve lične afinitete, sve poje- 
dinačne želje, svaku intimnu ljubav, sve treba zatomiti pred tim 
apsolutnim, nadindividualnim, pred tom uzvišenom zvijezdom vo- 
diljom kojoj je upućena svaka naša akcija. No to jedno i naj- 
više ne mora biti samo bog ili opća politička ili logička ideja; na 
rang onog apsolutnog može se čak — paradoksalno — staviti kao 

pojam kome stremimo i pojedinačna, neponovljiva egzistencija i 
odluka individuuma, njegova obaveza prema onom što sam pos- 
tavlja i koja ga u totalitetu angažira. U tom kontekstu mina 
ista mnogo toga zajedničkog akcije u platonskom, hegelijan- 
skom, sartreovskom, pa čak — u nekih teoretičara ili još više 
praktičara — i marksističkom smislu. Prije svega akcija je tu u 
mnogo čemu uvjetovana negativitetom: svijet ili država nije do- 
voljno pravedna, nije još oživotvorenje ćudoredne ideje, u tom 
svijetu postoji još uvijek jedan određen eksploatatorski način 
proizvodnje i razdiobe dobara itd. itd. Stoga treba prije svega 
promijeniti taj vanjski svijet, te opće uvjete koji ga determini- 
raju i to je jedina akcija dostojna čovjeka, misao o izmjeni i is- 
poljavanju moći samog čovjeka kao pojedinca dolazi, eventual- 
no, kasnije. Nasuprot tome filozofije individualnog kreativiteta 
bitno su afirmativne i bez obzira na destrukciju, tamne instink- 
te, iracionalnost, nemogućnost projekcije u sutrašnjicu, u većini 
slučajeva tvrde da kreativnost ima osnovni poticaj u samoj sebi, 
da vlastitost nema zapravo drugi cilj do da samu sebe hoće, da 
svoje Ja ispolji neovisno o tome kakav je ostali svijet. Tako ak- 
cija — premda bi morala, kao što smo utvrdili, imati svoj smi- 
sao stalno prisutan u sebi a ne samo u negaciji nečeg drugog 
(jer upravo tako može i sama biti negirana u odnosu na svoje 
prve intencije) — ostaje pretežno u negativnom obliku, a indi- 
vidualni kreativitet — bez obzira na to što poticaj za svoju krea- 
ciju može naći i u negaciji, u protestu protiv cjelokupne inertno- 
sti i nekreativnosti, ili u nepokornosti vanjskim silama — ostaje u 
bitnom zasnovan kao afirmativan, vlastit, neponovljiv, sam sebi 
i za sebe dovoljan. No jedan koncept — onaj kreativnosti — za- 
pravo na taj način ne komunicira uopće sa svijetom, a drugi — 
onaj akcije sav svoj smisao nalazi u nečemu izvan sebe pa tako 
zapravo gubi vlastiti smisao. Time je u neku ruku i u jednom i u 
drugom slučaju izgubljena ona bitna povezanost koja je ujedno 
esencijalni konstituens i akcije i kreacije jer, po mom mišlje- 
nju, doista akcija dobiva svoj pravi smisao samo po kreaciji a 
kreacija samo po akciji. Ali u tom slučaju i pojam akcije i po- 
jam kreacije dobivaju drugo značenje od onog kako se uobičaje- 
no upotrebljavaju. 


. Taj drugi smisao i akcije i kreacije možda je do danas naj- 
jasnije došao do izražaja u dva koncepta: onaj Nietzschea i, pri- 
je svega, onaj Marxa. 


Nietzsche — nasuprot mnogim krivim interpretacijama nje- 
gova životnog opusa — prije svega želi osigurati prostor kreativ- 
nom pojedincu, punom negacijom težnje za državnom vlašću, za 
prijestoljem, za idolima, za onim općim: »Pogledajte kako se pe- 
nju ti brzi majmuni! ... Svi žele do prijestolja: to je njihovo lu- 
dilo — kao da sreća sjedi na prijestolju! Često sjedi blato na pri- 
jestolju — a često i prijestolje na blatu. Za me su sve to luđaci 
i majmuni što se penju, za me su to usijane glave. Smrdi mi nji- 
hov idol, hladna grdosija, smrde mi svi zajedno, ti služitelji ido- 

la. Braćo moja, želite li se pogušiti u pari njihovih gubica i po- 
hota? Radije razbijte prozore i skočite napolje! ... Još je i sada 
zemlja slobodna za velike duše. Još su mnoga mjesta prazna za 
samotnike... Tek ondje gdje prestaje država počinje čovjek ko- 
ji nije suvišan: tu počinje... pjesma neponovljiva i nerazumlji- 
va« (Tako je govorio Zaratustra, str. 47). Ali Nietzsche ne ostaje 
na tome: nije mu dovoljna destrukcija vlasti i onog općeg. Mi, 
dakako, u ovom momentu ne možemo podrobnije ulaziti u ana- 
lizu filozofskog opusa Nietzschea kako bismo pokazali svu veli- 
činu njegova napora da se u radikalnoj destrukciji svih dosadaš- 
njih vrijednosti, da se u umjetničkom stvaralaštvu, u njegovu 
izvornom buntu protiv svega postojećeg, da se u grču njegove 
vlastite stravične projekcije posljednjih ljudi, da se u negaciji 
boga — ne iznađe novi bog, da ne otpočnu pustošiti novi sveci 
ili novi malograđani, ne razmnože novi posljednji ljudi, ne nađu 
novi sljedbenici njegova vlastitog pothvata, Zaratustrini majmu- 
ni, novi propovjednici i novo stado, da se sama njegova kreacija 
ne pretvori u akciju protiv koje je bila prvotno upravljena. Jer 
tada — tada je sve bilo uzalud, veličina djela nas je prerasla i 
postajemo — kako bi sprali krv — sami bogovi i izmišljamo no- 
ve svećeničke igre i nove fetiše. U »Frčoliche Wissenschaft« Nie- 
tzsche pregnantno izriče tu misao: »Kako ćemo se utješiti mi 
najubitačniji od svih ubojica? Najsvetije i najmoćnije što je svi- 
jet do sad imao izdahnulo je pod našim nožem. Tko će sprati 
krv sa nas? Kakvom ćemo se vodom očistiti? Kakve ćemo nove 
svećeničke igre izmisliti? Nije li veličina našeg djela za nas odvi- 
še velika? Nećemo li sami postati bogovi da bismo se pokazali 
dostojnim svoga djela?« To je duboka, paklenska ničeanska dile- 
ma — ima li smisla kreativno, beskompromisno, u jednoj uzvi- 
šenoj ekstazi, buntovno rušiti sve učmalo i ustaljeno, obarati 
svu tu pravednost, samilost, te blijede svece i isposnike kad nas 
čekaju novi poklonici, kad se i viši ljudi pretvaraju u magarče- 
ve obožavaoce, kad majmuni otpočnu ponavljati tvoje vlastite ri- 
ječi i kad te u jednom momentu postane stid tvog vlastitog dje- 
la. To je dilema između akcije i kreacije koje Nietzsche nosi kao 
osnovno i sudbonosno protivurječje u čitavom svom opusu i či- 
itevom životu. Upravo stoga on i misli da su pravi njegovi uče- 
nici oni koji ga neće slijediti već ići svojim putom i da se »loše 
vraća učitelju kad se uvijek ostane samo učenikom«. 

Na drugom planu — ne na psihološko-individualnom ili etič- 
kom, pa čak ni spoznajnom — kako je ta dilema ostala otvorena 
kod Nietzschea — već na društveno-historijskom isto se protivu- 
rječje stalno javlja u Marxovu djelu. Njegov individualni, kri- 
tički odnos prema masovnosti, njegova superiornost spram op- 
ćeprihvaćenih mišljenja i odbojnost spram tzv. javnom mnje- 
nju i društvenoj osudi, njegova samostalnost u odnosu na poli- 
tičke i znanstvene autoritete jasno su vidljivi u nizu njegovih 
značajnijih djela i javnih istupa. Nije stoga čudno da je upravo 
Marx, pokretač jedne od najvećih akcija što su ikada zatalasale 

svijetom, istovremeno čitav život bio vrlo skeptičan kad je ri- 
ječ o onom što on zove većina, masa, javni sud. Nije npr. slučaj- 
no da upravo predgovor svom glavnom djelu, kao gotovo radi- 
kalni individualist završava izrekom poznatog Firentinca: Segui 
il tuo corso, e lascia dir le genti (Idi svojim putom, a svijet nek 
priča šta hoće), izričući tako rečenicu koja kao da se danas za- 
boravila, a mislim da je čak aktualnija nego u Marxovo vrijeme. 
»Nikad nisam učinio ustupke predstavnicima tzv. javnog miš- 
ljenja« — kaže Marx u »Kapitalu« 

No možda je od te individualne skepse i očuvanja prava na 
vlastitu kritičku riječ važnije Marxovo sagledavanje problema 
kreacije i akcije u okviru odnosa individualnog i društvenog. Ne 
treba, naime, zaboraviti da je upravo Marx ustvrdio da komuni- 
zam ukida »sve što postoji nezavisno od pojedinca«. Jer suglas- 
nost, podudaranje između individualnog i društvenog, što bi se 
doista zasnivalo na dobrovoljnom udruživanju pojedinaca pos- 
tojalo je zapravo samo u izuzetnim trenucima historije, u vrlo 
kratkim razdobljima, možda najviše za vrijeme same revolucije 
ili uopće uspona revolucionarne prakse i borbenog entuzijaz- 
ma, kad je ne samo struktura revolucionarne grupacije već i 
svaka akcija grupe za svakog revolucionara doista u skladu s 
njegovom individualnom, intimnom svrhom postojanja i kad 
je slobodno udruživanje slobodnih individuuma imperativni 
zahtjev svakog pojedinca koji živi u historiji i za nju, kad je 
akcija rezultanta individualnih kreativnih traženja i moći. U 
takvoj se akciji svaki pojedinac osjeća kao branilac i čuvar za- 
jednice, kao onaj koji pred samim sobom treba da opravda 
svoj udio u akciji, pa zajednički čin pretvara u lični čin, jer 
zajednica njemu pripada istom snagom kao što on pripada njoj. 
Pri tom, dakako, ne otupljuje kritička oštrica prema čistoći ak- 
cije: revolucionari u svom istinskom entuzijazmu istovremeno 
su vrlo rigorozni ne samo spram pojedinaca nego i spram ak- 
cije u cjelini. Upravo stoga među istinskim i najčišćim revolu- 
cionarima i nailazimo na toliko onih rezigniranih, razočaranih 
u času kad se njihovi vlastiti ideali ne poklapaju više s prak- 
som akcije. Ali iskustvo revolucionarnih zajednica ipak u ve- 
likom broju slučajeva kao i uopće praksa asocijacija ljudi koji 
su se slobodno udružili, ostaje primjer mogućnosti usklađiva- 
nja individualnog i općeg, kad opće nije otuđen vid individu- 


1) Vrlo je često u obranu prava na vlastitost mišljenja istupao i En- 
gels. Kad se suprotstavio odluci partijskog rukovodstva i partijske štam- 
pe u povodu neobjavljivanja jednog teksta, on je pisao Bebelu: »Čime se 
vi razlikujete od Putkamera (koji je bio tada pruski ministar unutraš- 
njih poslova, primj. DG), ako u svojim vlastitim redovima uvodite za- 
kon protiv socijalista? Meni lično to može biti prilično svejedno, ni jed- 
na partija ni u jednoj zemljine može me osuditi ako 
sam se riješio da govorim!« (Iz Pisma Engelsa Bebelu 1. maja 
1891, Kurziv. moj). 

.. Da ovo nije napisao klasik marksizma bio bi to danas više nego here- 
tički tekst. 

alnog, kad nije nadindividualno ili protuindividualno, već kad, 
štaviše, služi mogućnosti ispoljavanja individualnog u smislu 
jačanja njegove moći, kad dakle akcija postaje i kreacija. Ali 
ono što se tokom historije pretežno nazivalo društvom nije bi- 
la — ili je barem vrlo često prestala biti — unutarnja rezultan- 
ta individualnih stremljenja, a ako je u svom nastajanju doista 
to jednom i bila, vraćala se pojedincima kao moć koja se osa- 
mostalila i postala nezavisna i na koju više oni nisu mogli bi- 
tno utjecati. Jer zapravo — kad se organiziranje društva vrši 
odozgo, od jedne određene klase, ili grupe koja vlada u ime tog 
društva, kad se, dakle, ne vrši pomoću institucija, već kad dois- 
ta ta organizacija postane u bitnom rezultanta slobodne surad- 
nje i udruživanja pojedinaca — tada više — historijski gledano 
— nije riječ o ovim ili onim oblicima društva već zajednice, 
grupe ili, tačnije, riječ je o revoluciji. Stoga se svekoliko dosa- 
dašnje društvo po svom ontičkom obilježju i ne može smatrati 
organskom cjelinom u kojem svaki pojedinac ima utkane i 
svoje nedirnute i neosakaćene svrhe, već je njegova struktura 
bitno determinirana unificiranjem pojedinca u masu koju pred- 
vodi samo jedna — relativno mala — grupa što upravlja drža- 
vom ili aparatom i koja je jedina nosilac svjesnog cilja i jedi- 
na ima — bar načelno — mogućnosti, pretpostavke za kreativ- 
no samostalni odnos. Uvijek, međutim, kad ne postoje bitni 
uvjeti za slobodno i dobrovoljno udruživanje pojedinaca, ko- 
načna će rezultanta njihovih individualnih težnji ostati za njih 
tuđa moć, nešto što ne mogu promijeniti, odrediti, usmjeriti ili 
uopće osjetiti kao svoje. Upravo zato je tačna teza Andrća Gor- 
za da pojedinci stvaraju i određuju uvjete svoga zajedničkog 
života utoliko ukoliko su u stanju da se udruže kako bi zajed- 
no određivali te uvjete. 


Marxovo rješenje antinomije između kreativnog pojedinca 
i društvene akcije insistira, dakle, na tome da se ne okrnje, ne 
degradiraju, ni u jednom momentu ne zapostave interesi, moći 
i stremljenja pojedinca. Iz tog aspekta mnogima — a osobito 
onima koji su kasnije hipostazirali pojam društva i države, 
onog općeg, onima koji nisu zadržali nimalo kritičke skepse 
spram svega što se radi u ime društva, partije, države, institu- 
cija, koji smatraju da griješni mogu biti samo pojedinci, a da 
je organizacija sakrosantna — tima se dakle mnogi Marxovi 
vrlo značajni tekstovi — ako su ih uopće čitali — mogu učiniti 
doista bolesno liberalistički, malograđansko anarhoidni, buržo- 
asko individualistički, personalističko dekadentni, ukratko ne- 
marksistički i antisocijalistički. Rehabilitirati, dakle, ono indivi- 
dualno kreativno — na svim planovima, kako umjetničkom tako 
društvenom, idejnom, misaonom, ekonomskom (zašto postoje 
načelne pretpostavke npr. u samoupravljanju) — znači ujedno 
braniti jedno djelo i jednu misao koju su toliko izopačili i za- 
tim je tako izopačenu pctrificirali da je njena iskonska snaga 
ne samo zamračena već potpuno suprotstavljena samim temelj- 

nim, početnim njenim premisama. Ali nisu ni Nietzsche ni Marx 
krivi što su — svaki na svojem planu — u rušenju božanstva 
i svih fetiša države postali sami bogovi i fetiši. Tim filozofima 
koji su uvijek ostali životno zainteresirani, da u akciji kojom 
se mijenja svijet taj svijet bude mijenjan samo za čovjeka i za 
svo bogatstvo njegovih kreativnih moći, moći ćemo doista biti 
pravi i »vjerni« učenici samo onda ako se vjerno ne držimo sve- 
ga u njihovu učenju a osobito ne u učenju njihovih mnogobroj- 
nih učenika, već ako njihove kreacije budu poticaj našoj vlasti- 
toj. Neka nas njihov kritički odnos i njihovi otvoreni horizon- 
ti baš u pitanju o kojem je riječ — neka nas njihovo poštova- 
nje intimno ljudskog, tj. kreativnog u čovjeku inicira na zbiljsku 
vlastitu, nedirigiranu akciju u ovom našem svijetu u kojem su 
su se tolike moći i totalitarne sile nadvile nad ličnošću da pos- 
toji ozbiljna opasnost da je potpuno zgnječe. Ali i ta akcija za 
čovjeka i njegove kreativne moći, kao i svaka nosi u sebi opas- 
nosti koje uvijek moramo biti svjesni. 


Uvijek, naime, treba da zadržimo skeptički i kritički, dakle 
misaoni odnos prema vlastitoj akciji, nikad nas plima općih os- 
jećaja, težnja za uspjehom akcije ili žestina protuakcije ne smi- 
je toliko stopiti s bilo kakvim pokretom da bismo smjeli zabo- 
raviti kako ta sama akcija može imati puni smisao tek onda kad 
u nju unesemo našu oelites& našu slobodnu kreaciju, naše 
samostalno, kritično djelo. 

DISKUSIJA O PREDAVANJU DANKA GRLIĆA 


Učesnici: V. Sutlić, V. Milić, R. Supek, Lj. Tadić, D. Pirjevec i D. Grlić 


Vanja Sutlić 


Samo bih ukratko postavio pitanje kolegi Grliću koje se tiče sinte- 
tičkog odnosa akcije i kreacije. Ako i dozvolimo da akcija sama sobom 
znači suprotnost kreaciji, što je po mom mišljenju tek trebalo dokazati, 
koja kreacija je mišljena kad kolega Grlić govori o kreaciji? To je 
individualna »kreacija« s jasnim akcentom na filozofskoj, umjetničkoj, 
proročkoj, inspirirano političkoj itd. Nasuprot tome »akcija« je uvijek 
zamišljena kao nešto samo kolektivno, uniformno i prosječno. Ipak nam 
kolega Grlić sugerira jednu sintetičku poziciju koja bi antinomički ka- 
rakter koji je u početku eksponirao ukinula i pretvorila oba momenta sa- 
mo u antitetičke, ne u antinomičke. Koliko sam ja mogao upamtiti taj 
sintetički moment jest u ovom stavu: Smisao akcije dolazi iz kreacije, a 
kreacija je na kraju krajeva upućena na akciju, Ja bih želio da nam re- 
ferent pokaže što je ono pozitivno treće koje omogućuje, ako se i složimo 
s njime da je akcija nešto drugo od kreacije, posredovanje između ak- 
cije i kreacije. To je, po mom mišljenju, ono što nam je referent ostao 
u referatu dužan. 


Vojin Milić 


Mislim da bi bila šteta da ovaj značajan referat u kojem je s mno- 
go patosa i argumenata izložena jedna teza, važna za opštu temu naših 
ovogodišnjih raspravljanja na Korčuli, ostane bez diskusije samo zato 
što je kao prvi održan u atmosferi još punoj svečanih utisaka koje je iza- 
zvalo otvorenje škole, naročito ako bi diskusija omogućila kolegi Grliću 
da potpunije razvije neke svdje ideje. 


Meni se, naime, čini da se u protivstavljanju akcije ili praktičnog de- 
lovanja stvaralaštvu, koje je vrlo odlučno istaknuto u referatu, nedovolj- 
no uviđa da je svako stvaralaštvo uvek na neki način uključeno u neku 
vrstu delovanja, ili bar nameru delovanja, pa i onog vida delovanja o 
kojem se u referatu gotovo isključivo raspravlja, a koje, kad jednom 
izgradi sebi primerene društveno-organizacijske oblike, sputava dalji, 
naročito svestraniji i slobodniji, razvoj stvaralaštva. Zaista je teško za- 
misliti stvaralaštvo koje bi se razvijalo bez ikakvog, bar samo perspek- 
tivno zamišljenog odnosa prema nekom obliku praktičnog delovanja, kao 
| prihvatiti shvatanje da uključivanje stvaralaštva u praktično delovanje 

mora neminovno uvek izazvati opadanje njegove plodnosti i intenziteta. 
Čini se da je za realističnije sagledavanje odnosa između stvaralaštva i 
delovanja bolje da se oni shvate kao međusobno povezane strane opšteg 
praktičnog stava pojedinaca i društvenih grupa u raznovrsnim užim 
grupnim i širim društveno-istorijskim situacijama, nego kao antipodi 
koji se međusobno gotovo isključuju. Ne ulazeći u šire obrazloženje ovog 
shvatanja, može se istaći da njemu u prilog govori i činjenica što i onaj 
oblik akcije, onaj način praktičnog delovanja koji referent ima prven- 
stveno u vidu također razvija stvaralaštvo, samo stvaralaštvo koje tom 
načinu delovanja omogućuje da bude uspešno, efikasno. Efikasnost je 
uopšte osnovni fetiš ovog načina delovanja. Njegova efikasnost pretpos- 
tavlja da je praktični odnos prema prirodi i drugim ljudima pretvoren u 
tehničko manipulisanje objektima, usled čega se efikasnost toga prak- 
tičnog odnosa meri i ocenjuje stepenom sposobnosti formiranja prirode 
i društva prema voluntarističkim težnjama za maksimalnom moći, za šlo 
efikasnijim, instrumentalno što racionalnijim postizanjem ovog cilja. 

U delovanju ove vrste se, međutim, javlja kao njegov konstitutivni 
deo jedan poseban vid stvaralaštva koji ne treba ignorisati, niti poku- 
šavati da se pojmovnim proizvoljnostima ospori njegov stvaralački ka- 
rakter, već ga treba pažljivo analizirati upravo kao momenat ove vrste 
delovanja i jedan od neophodnih preduslova njegove uspešnosti. U pro- 
tivnom slučaju se ne može razumeti otkud ovom delovanju tolika snaga. 
Ova sigurno ne proizlazi samo, čak ni prvenstveno, iz vešte zloupotrebe 
nekih ranijih ideala, koji se u njemu često javljaju uglavnom kao dekor 
prazničkih svečanosti, dok se u svakodnevnom životu prema njima od- 
nosi vrlo cinično. Ali još manje ovo delovanje može da živi samo od upo- 
trebe tehničkih dostignuća ranijeg stvaralaštva, za koje bi se moglo pret- 
postaviti da je težilo nekim plemenitim i čovečnim ciljevima. Naprotiv, 
ono ima svoj poseban stil mišljenja i svoje posebne pravce stvaranja 
koji su obično dobro usklađeni s prirodom i osnovnim ciljevima delova- 
nja, Doduše, taj oblik praktičnog delovanja, kao i osobenosti stvaralaš- 
tva koje je u njega uključeno, ne mogu se dublje razumeti ako se raz- 
matra samo njihova tehnička strana, a ne zađe u neke osnovne, istorijski 
nastale strukturalne odnose savremenog društva, naročito njegovih in- 
dustrijski razvijenih tipova. 


Upravo u vezi s fetišizacijom voluntaristički shvaćene moći treba is- 
taći da delatnost i stvaralaštvo — ako se želi humanizovanje — imaju 
neke granice preko kojih neminovno postaju nečovečni. Poznato je da 
nihilizam, o kojem je govorio kolega Grlić, ne samo kod Nietzschea već 
i kod drugih svojih predstavnika želi da uklonj sve granice delovanju, 
priznajući kao njegov opravdani regulativ samo odgovornost čoveka od 
akcije ili stvaraoca prema samom sebi, što se redovno zatim pretvara u 
»odgovornost« neke izuzetne ličnosti prema vlastitom opredeljenju, dok 
se u stvarnoj društvenoj praksi količina raspoložive moći javlja kao je- 
dina granica delovanja. Nasuprot tome može se tvrdili da čovečno, stvar- 
no progresivno delovanje — koje može biti progresivno samo ako i dok 
u sebi sadrži stvaralaštvo i omogućuje njegov razvoj, pošto bez ovog ne 
mogu nastati novi i viši oblici ljudskog života — mora da poštuje neke 
granice. Te granice nisu nešto što bi nam jednom za večita vremena pos- 
lala transcendencija. One se takođe istorijski menjaju. Ali, ako je reč o 
progresivnim kretanjima, onda su granice u kojima je ljudsko delovanje 
i stvaralaštvo dozvoljeno, sve određenije. Konkretnije rečeno, ovo znači 
da što tehničke mogućnosti više dozvoljavaju da se poboljša čovekov po- 
ložaj, to manje je nepoštovanje tih mogućnosti u teoriji i praksi stvara- 
lački čin, tj. tim više se mora nastojati da tehnička efikasnost raspolo- 
živih sredstava bude podređena nekim opštim ljudskim ciljevima. 


Meni se čini, iako ne želim ovom prilikom ulaziti u polemiku oko 
Nietzschea, da u težnji da se humanizuje ljudska delatnost nema mnogo 
smisla pozivati se na Nietzschea, iako se u njegovoj misli mogu naći neki 
podsticaji. Ipak, shvatanja slobode, stvaralačke izvornosti i odgovornosti 

jedino prema samom sebi povezana su u njegovoj filozofiji s jednim, 
najblaže rečeno, aristokratskim odnosom prema čoveku svakodnevnog ži- 
vota. I povika na »poslednje ljude“ nema, smatram, mnogo opravdanja 
ako se ne sagledava u kakvim su društvenim uslovima ti »poslednji lju- 
di« prisiljeni da žive, kao i kome je naročito stalo da se ti uslovi održe. 
Ako se dublje analiziraju ti uslovi, postaje vrlo verovatno da »poslednji 
ljudi« ne mogu u njima da budu nešto drugo do ono što jesu, ukoliko 
se ne osveste i ne povežu u otporu protiv tih životnih uslova, Ovo osveš- 
tavanje i otpor zahtevaju, međutim, najveću meru stvaralaštva, jer se 
protiv njih nalaze vrlo raznolike, ali zaista džinovske sile. 

U nastojanju da se humanizuje ljudsko stvaralaštvo i da se ono delo- 
tvorno uključi u oblikovanje svakodnevnog života treba se, po mom miš- 
ljenju, mnogo više oslanjati na ideale koji su u prošlosti izrastali iz po- 
kreta plebejskih, pučkih slojeva, bez obzira što su ovi ideal; sasvim ra- 
zumljivo u teorijskom pogledu sadržavali vidne tragove ograničenog ho- 
rizonta tih slojeva. Ali oni su izražavali iskrenu težnju da se uklone bar 
najnepravednije društvene pregrade, najteža ponižavanja običnih ljudi i 
nasilja moćnika. Upravo zbog toga je iz tih težnji i mogla da se razvije 
svest da je sloboda koja nije stvarno univerzalna u stvari privilegija, 
uzurpacija prava i slobode drugih. U prisnom dodiru s ovim stremljenji- 
ma iz prošlosti postaće jasniji značaj onog čega u današnjem svetu ima 
tako malo; povratiće se svest da bez ljudske solidarnosti koja zbližava 
* omogućuje međusobno razumevanje nema čovečne kolektivne delatno- 
sti, već da sva potencijalno ogromna moć s kojom čovečanstvo danas ras- 
polaže mora dobiti demonski karakter. Jedino ako težriju za stvaralaš- 
tvom i praktičnom delatnošću nosi sve širi, dublji i neposredniji osećaj 
ljudske solidarnosti, koja proizlazi iz svesti da nam je svima na kraju 
krajeva sudbina ipak ista, mogu se, možda, na doista izvoran, nov i sa- 
vremen način rešiti neki stari problemi i izbeći nesamostalan odnos pre- 
ma odlično zamišljenim i vrlo značajnim idejama iz prošlosti, koje ipak 
kad se odvoje od živog i stvaralačkog odnosa prema iskustvu postaju pre- 
preka u daljem napretku. 


Rudi Supek 


Ja ću postaviti jedno pitanje kao problem kolegi Grliću. Kada se go- 
vori o problemu odnosa kreacije i akcije onda je pitanje na što se kre- 
acija odnosi kao djelo. 

Vratio bih se tu na jednu distinkciju koja je kod nas postala uobi- 
čajena. Mislim da kreacija može da se kreće u bitno različitim sferama, 
gdje je rezultat kreacije djela takav da je i način odnosa prema djelu 
bitno različit. I, prema tomu, gdje se i dilema plebejskogiaris- 
tokratskog postavlja na sasvim drugi način i gdje se odnos stva- 
raoca prema vlastitoj akciji odnosno prema djelu postavlja 
na bitno različit način. 

Ja bih se tu vratio samo na onu distinkciju koja možda nije potpuna. 
Naša akcija, odnosno kreacija, može se odnositi na djelo koje će nositi 
pečat našega individualnog totaliteta, objektiviranog u djelu, s preten- 
zijom da bude potpuno i da kao takvo potraje s tim da preko djela 
shvatimo čitav smisao koji je autor mogao u njega unijeti i još, možda, 
ono što je potencijalno više, ono što u sebi nosi svako estetsko djelo, pa 
i svaki Životni gest koji nije estetsko djelo, ali koji nosi u sebi jednu 
određenu fuziju, gustoću individualnoga i humanoga. Takvo djelo se ne 
postavlja kao nekakva kolektivno određena organizacija, kao nekakva 
preobrazba životnog medija, jer ono taj životni medij upotrebljava kao 
sasvim sekundarno sredstvo pomoću kojega se ono prenosi kao smisao, 
kao životni izraz na drugoga, Ono pretendira prvenstveno na to da ga 
zahvatimo kontemplativno.intuitivno, da participiramo na tom djelu: 

da s tim djelom komuniciramo, da uđemo u neku vrstu određene »duhov- 
ne zajednice«, u koju slobodno prostupamo, već prema karakteru sa- 
moga djela, i iz koje možemo uvijek i da istupimo a da nismo autora 
uvrijedili ili ponizili. Autor se može prema nama, tj. onima koji žele da 
ga shvate, odnositi aristokraiski, i ja mislim da se redovito odnosi aris- 
tokratski. Taj njegov aristokratizam može počivati na velikodušnosti i 
kao što je Andrć Gideov, kad traži brzi zaborav onoga što nam je dao, 
suviška svoje kreativnosti, a može se odnositi s nekakvom ohološću, sa- 
mouvjerenošću i ograđivanjem kao što je to, možda, u nekim gestovima 
sam Nietzsche. No, on je čovjek koji više daje od sebe nego što želi da 
prima uz poštovanje, njegov artistokratizam je aristokratizam pretenzije 
da naprosto dođemo do nivoa njegove duhovne komunikacije. Ali, mis- 
lim, da on u toj sferi jednom dostignutoj ostaje izrazito velikodušan i de- 
mokratičan, te da naprosto apelira na dostojanstvo, veličinu, intuitiv- 
nost, kvalitet ljudskoga duha protiv svake vrste prostaštva. 


Drugu vrstu akcije grubo bih izrazio kao oblast »tehne« tamo gdje se 
kreacija odnosi na ono što se mora reificirati, na taj način da bi 
postalo djelo kolektivnog djelovanja, da postane djelovanje ili u dalj- 
njoj preobrazbi prirode ili u daljnjoj organizaciji društva, gdje nismo 
postigli naš bitni cilj ako nismo djelovanje prenijeli na druge kao mo- 
gućnosti drugačijeg djelovanja, gdje smo mi već često unaprijed izdani, 
ako ne pretendiramo da budemo adekvatno prihvaćeni od drugih. Nama 
je bitno da smo do maksimuma postigli mobiliziranje čitavog svijeta što 
živi u oblasti bilo kakve preobrazbe onoga šio je nama dostupno, našoj 
akciji u vanjskome svijetu, bilo da je to priroda ili društvo. I veličina 
čovjeka se tu mjeri, ne po adekvatnosti duhovne komunikacije koju mi 
tražimo u određenoj oblasti nego se ovdje duh, snaga akcije, mjeri po 
onome što je ona mogla da razriješi kao druge akcije, kao drugo 
djelovanje kao preobrazba koja nas nužno izdaje, koja ne 
može biti adekvatna i na koju mi zbog toga ne možemo biti kivni, koju 
ne možemo osuđivati, gdje se mi veoma lako opraštamo od onoga što 
smo zamislili i nemamo razloga da prekoravamo one koji su nas u tome 
na neki način izdali, gdje mi ne želimo da ostajemo adekvatni u van- 
-vremenskom trajanju. 

To su stavovi prema djelu i prema akciji koji su bitno različiti. Mis- 
lim da tu postoji jedna protivurječnost i da su to dvije sfere života koje 
bi, kad se govori o problemu kreacije i akcije kao mogućnosti postva- 
renja i otuđenja, trebalo razlikovati. 


Mene zanima što o tome misli referent. 


Ljubomir Tadić 


Najprije bih želio da postavim jedno pitanje. Mislim da je problem 
Nietzschea u vezi s temom koju je drug Grlić ovdje izložio veoma zna- 
čajan, pogotovu što se u posljednje vrijeme javlja mnogo nesporazuma 
oko Nietzscheova imena i djela, Da li se, naime, Nietzsche može nazvati 
ideologom ili prethodnikom aristokratskog stava prema plebejskom svi- 
jetu ili je on, možda, prije — kako ovdje reče drug Supek — zastupnik 
jednog demokratskog aristokratizma? Meni je, da kažem, lično bliža 
ova Supekova ocjena. 


Drug Grlić je vrlo zanimljivo istakao ponašanje pariskih komunara, 
tih nepoznatih ljudi, čija veličina počiva upravo u njihovoj nepoznatosti, 
naročito kada dostojanstveno silaze niz stepenice Hotel de Villea. Stoga 
bih postavio pitanje kako se ta veličina nepoznatih ipak može dovesti 
u vezu s Nietzscheovim stavovima koju nam je Grlić ovdje izložio? Meni 
se čini da nam drug Grlić duguje odgovor ili barem šire objašnjenje na 
postavljeno pitanje. 

Dušan Pirjevec 


Interesuje me u prvom redu sam problem akcije. Akcija je u ovom 
referatu onaj elemenat po kojem se konstituiše dihotomija akcije i kre- 
acije. Akcija je u ovom referatu, onaj negativni elemenat iz koga može- 
mo uopšte taj problem sagledati. Dakle, znači akcija je zapravo temeljna 
pretpostavka ovog referata i sad se pitam da li mi možemo raspravljati 
o tim problemima a da tačno ne odredimo sam pojam akcije. Naime, 
da li je to neki općeniti pojam, neka pojava koja živi kroz celu isto- 
riju čovečanstva uvek takva kakvu uočavamo kao bazu za tu dihotomiju 
ili se radi tu o nekoj specijalnoj, recimo novovekovnoj akciji koja ima 
neku specijalnu, možemo čak reći transcendentalnu strukturu? Jer jedi- 
no onda mislim da bi bilo moguće postaviti i neka druga pitanja. 


Naime, da li se problem te dihotomije, na takav način ne postavlja 
samo unutar ovog sveta, unutar ovog novovekovnog sveta. Da li ne znači 
postavljanje tog pitanja, odnosno mogućnost za to pitanje, već na neki 
način kraj same akcije, a ne u tom smislu da je sad sve gotovo nego da 
samo to pitanje otvara neku drugu poziciju koja ne može više ni da go- 
vori u dihotomijama i onda se odlučuje bilo za jednu bilo za drugu 
stranu, niti ne može praviti neke sintetičke pozicije. Jer ta sintetička po- 
zicija sad postaje, kako ju je referent obrazložio, problematična. Refe- 
rat govori, ako se to pravilno sećam, ovako: I za moju akciju postoji 
opasnost da njome drugoga uništim, dakle — kaže on — ja moram imati 
skepsu, I sad se pitam: odakle ta skepsa, šta omogućuje tu skepsu i šta 
ta skepsa znači. Mislim da je problem moguće rešiti, odnosno da je mo- 
guće sagledati neko rešenje samo u slučaju ako mi tačno opredelimo samu 
strukturu akcije o kojoj govorimo i historijski svet u kojem je ta akcija 
zapravo suštinska participacija na jednom određenom tipu istorije. 


Danko Grlić 


Čini mi se da se od mene traže gotovo definitivni odgovori na neka 
pitanja koja sam postavio u svega nekoliko teza svog referata. Meni je, 
međutim, ia sam to naglasio i u referatu, bilo više do pitarija nego do 
odgovora. Bilo mi je stalo da ekspliciram problem, da ga pokažem u nje- 
govom rasponu, u svoj njegovoj unutarnjoj napetosti, a ne da dadem ne- 
ke sinteze i neka rješenja. 

Meni je naime, uopće, pomalo strano, čak i odiozno ono mišljenje, ili 
usudio bih se čak reći, ona manira mišljenja što želi odmah iz nekih pos- 
tavljenih kontraverza naći jednu višu sintezu i time preći preko proble- 
ma, dignut; se superiorno iznad njih i tako na neki način otvoriti moguć- 
nost da problem nekako ishlapi i oštrice antinomija otupe, antiteze pos- 
tanu papirnate, knjiške, verbalne, samo zato da bismo ponije po 
trebu sinteze. Upravo zato nisam insistirao na potrebi nekog višeg sinte- 
tičkog odnosa kreacije i akcije u tom smislu da se i akcija i kreacija 
prevladavaju i zatim negiraju u nekom izmirujućem sintetičkom obliku. 
Stoga možda i nije potrebno posredovanje koje bi omogućilo takvu jednu 
višu, sverješavajuću sintezu. . 

Ako bih htio samo ukratko, to sad dakako mora ostati improvizacija, 
odgovoriti na neke primjedbe koje je ovdje postavio kolega Milić, onda 
bih mu prije svega rekao da mi se čini pomalo čudnom njegova teza, 
kako u okviru problema koji sam ovdje pokušao eksplicirati ne bi 
imalo nikakvog smisla citirati i uvoditi Nietzschea. Čini mi se da bi mi 
prije trebalo zamjeriti što sam premalo govorio o Nietzscheu u vezi s 
tematikom referata. Dakako da nisam ni imao vremena, da ovdje eks- 
pliciram cjelokupnu Nietzscheovu poziciju u odnosu na ovaj problem. 
Ipak mislim da sam i u ovo nekoliko redaka ukazao na smisao Nie- 

tzscheova napora i kako je on osjetio bit onoga što ostaje na neki na- 
čin vječna tema za sve nas. Nietzschea permanentno progoni pitanje ka- 
ko da čovjek u svom htijenju, u akciji ostane kreativan, i zašto ograni- 
čenost, istomišljeništvo, zajedništvo tako često prlja i samu izvornu krea- 
tivnost. Zato on s ogavnošću govori o čovjeku koji samo citira njegove 
riječi, o onom čuvenom majmunu u svom »Zaratustri«, Nietzsche jasno 
osjeća: kad se nešto petrificira, kad nešto postane manira, kad nešto 
postane naprosto pusta riječ, fraza, kad nešto prestane biti punina spon- 
tanog htijenja, kad postane organizacija, plan, da tada i najeruptivnija 
i najsnažnija kreacija gubi na svojoj snazi, gubi na onome što ona izvor- 
no u sebi sadrži i zašto je poduzeta. Ako mi je kolega Milić govorio, s 
pravom, o tome kako iz plebejskih slojeva treba da se uklone najveća 
poniženja, onda bih ga upitao ima li većeg poniženja za čovjeka nego 
biti posljednji čovjek onako kako ga opisuje Nietzsche. On je doisia stra- 
vično opisao i negirao tog posljednjeg čovjeka koji samozadovoljno i 
pretilo trepće očima, koji ima svoja mala zadovoljstva za dan i mala 
za noć, koji živi ugodno, koji ništa ne misli, već preživa u zajednici gdje 
svi misle isto, a ako netko misli drugačije odlazi dobrovoljno u ludnicu. 
Takva atmosfera koju je on dao deskribirajući posljednjeg čovjeka naj- 
više je poniženje za čovjeka što je uopće moguće zamisliti. Dići čovjeka 
iz takvog poniženja, iz takvog sivila, doista nije ništa aristokratsko već 
je poduzeto iz motiva koji žele čovjeka istinski osloboditi u svim njego- 
vim ljudskim moćima. 


Ljudska solidarnost je sigurno izvanredno važna u čitavom nizu ak- 
cija, ja sam nešto o tom i govorio, i sigurno je da nas sudbina često 
istim maljem pogađa, pa da se, prema tome, moramo u određenim situa- 
cijama i isto ponašati. Ali bih ipak rekao da je bitno da ljudska solidar- 
nost ne proizađe samo iz onoga što nas tuče, samo iz onoga zbog čega je 
čovjek stavljen u poniženu situaciju. Ona mora doista proizaći iz čovje- 
ka pojedinca, iz njega, za njega, i zbog njega i ona se ostvaruje, kao što 
sam pokušao u referatu pokazati, najpotpunije upravo u istinskoj revo- 
luciji. Ali u takvoj revoluciji koja ostaje humano djelo čovieka i upravo 
se zato taj čovjek nikad neće solidarizirati s nečim što nije i njegovo in- 
timno uvjerenje ako je doista čovjek i ako je doista revolucionar. Čini 
mi se da ljudska solidarnost koja je postignuta na bilo kakvim drugim 
premisama, iz bilo kojih drugih razloga, vanjskih uzroka, a ne ljudskih 
intimnih htijenja, da je ta solidarnost manje-više nametnuta i lažna, 
imala ona ne znam kakvu firmu, ispisivala ne znam kakve parole i bila 
učinjena iz ne znam kakvih sve proklamiranih općečovječanskih i viso- 
kih principa. 


Mislim da je kolega Pirjevec stvarno osjetio ono što sam želio otvoriti 
kao problem u ovih nekoliko teza, ali se ipak ne bih sasvim s njime slo- 
žio da mi je u ovom referatu tek akcija na neki način omogućila da uop- 
će postavim problem kreativiteta, individualnog stvaralaštva i da je ak- 
cija onaj negativni elemenat kojim tek želim, suprotstavljanjem indivi- 
dualnom, konstiturati i definirati svaki kreativitet. Na nekoliko sam mje- 
sta insistirao na tome da vlastitost postoji ne po tome što nije nevlasti- 
tost, da samostalnost nije ono što nije nesamostalnost, da ima svoj, da 
tako kažem, bitak u sebi samoj i da ne postaje ono što ona jest samo po 
tome što postoji njen antinom ili mogućnost da se ona negira, Ja sam 
čak rekao da je ona »prije« svoje negacije i da mora biti prije svoje ne- 
gacije kako bi uopće bila vlastitost. Dakako, nisam tu tezu dalje objaš- 
njavao i u tom se smislu slažem s kolegom Pirjevcem da sam dužan od- 
govora. Ali mislim da se ipak i iz ovoga moglo vidjeti da se ta dihotomi- 
ja ne postavlja u tom smislu da tek kao suprotnost akciji kreacija može 
uopće postojati. Kreacija postoji kao moguće djelo kreatora i prije toga 
da li se on kao kreator aktivirao čak i u svojoj vlastitoj kreaciji. Ona 
kao mogućnost postoji i prije svog vlastitog ispoljavanja i ona ima, ka- 
žem svoje ontološko određenje u tom smislu da zapravo ostaje neovisna 
o tome da li su je ili nisu negirali i koliko su je uopće uspjeli negirati. 

Dakako, da je negacija ipak indeks opstojnosti tog kreativnog i da ona 


postaje dokaz njegovog postojanja, ali to ne znači da je ta negacija stvo- 
rila ono kreativno. 


Što se tiče pitanja koje mi je postavio kolega Supek, ja na svaki način 
mislim da njegove distinkcije između aristokratskog, plebejskog i demo- 
kratskog u osnovi stoje. Također smatram potpuno adekvatnim njegove 
objekcije uz Nietzschea. Čini mj se ipak ako je riječ o kreaciji da se i 
prije nekih njegovih distinkcija, prije specifikacija onog kreativnog može 
govoriti o kreaciji uopće bez obzira da li je ona umjetnička ili filozofska 
tehnička ili znanstvena, da li ima ovakve ili onakve reperkusije, motive, 
socijalne korelate itd. : 


Htio bih još samo jednu kratku primjedbu uz ono, što je rekao drug 
Milić o tome kako bi bilo potrebno uvijek postaviti neke granice kreati- 
vitetu da se ne bi pretvorio u demonski, opasni, neljudski aktivitet i ka- 
ko su ove granice uvjetovane i društvenim i drugim historijskim uvjeti- 
ma. Nasuprot njemu smatram da za mislioca, kreatora uopće zapravo 
već sama spoznaja granica ruši granice, pa insistirati na tome da je po- 
trebno ostaviti granice onda kad su se kao granice spoznale, mislim da 
je samo na neki način ograničeno. Bojim se, da bismo na taj način zastu- 
pali tezu koja u krajnjoj konsekvenciji zapravo godi jednom, možda je to 
malo gruba riječ, oportunitetu što ne dozvoljava da budemo dovoljno 
dosljedni jer bi nas ta dosljednost »predaleko« odvela. Svako ograniča- 
vanje akcije vodi zapravo nečemu što kompromitira samu tu akciju u 
njenoj biti. Meni su, naime, čudne akcije koje su počele kao humane i na- 
jedanput postale nehumane. Pa stoga, da ne bi to postale, treba da im 
navodno propišemo neke granice, Meni je takva kreacija koja bi bila do 
jedne granice humana a dalje nehumana vrlo dubiozna i problematična 
već u samom svom početku. Zato mislim: ili je nešto slobodna ljudska 
kreacija ili nije kreacija, a ne može biti do određenih granica kreacija 
a nakon toga kastrirana kao kreacija, osakaćena, »pripitomljena«, ogra- 
ničena, jer bi — kad bi bila u sebi dosljedno — navodno prestala biti ple- 
bejska i postala aristokratska. Ne znam da li sam tačno čuo riječi kolege 
Milića, ali čini mi se da je rekao kako posljednji ljudi ne mogu ništa 
drugo da budu nego ono što jesu. Jesam li to tačno čuo? 


Vojin Milić 


Ja sam rekao da bi trebalo videti uslove koji te poslednje ljude čine. 


Danko Grlić 


Ali bojim se da upravo ta analiza uslova koja smo pie posljednje 
ljude upravo takve kakvi nužno jesu ostavlja te posljednje ljude nedir- 
nute, možda objašnjene ali i onakve kakvi jesu, u svom njihovom užasu, 
u goloj egzistenciji, u neljudskom životu. Ali stvar nije u tome da se taj 
svijet objasni, već digne u zrak. 


Još samo nekoliko riječi o onom što je ovdje rekao drug Tadić. Si- 
gurno je da sam ja, tu se potpuno slažem s njime, ostao na neki način 
dužan objašnjenja kako se Nietzscheov opus, o kojem sam samo ovdje 
mogao reći nekoliko riječi, može povezati s onim što sam pona kad sam 
spominjao Parisku komunu i veličinu nepoznatih. Onaj koji pozna Nie- 
tzscheovo djelo, taj će, međutim, lako uočiti, pa i kad se ostane samo na po- 
vršnoj slici, da Nietzsche nikad i nigdje nije govorio o veličini poznatih, 
i da je njegova veličina isto veličina čovjeka kojega još nema i da je nje- 

gov natčovjek nešto što još ne postoji. Sjetimo se samo iz »Zaratustre« 
onih zadnjih pasusa kad u spilju dolaze i kraljevi, i čarobnjaci, i božji 
ubice, i znanstvenici, i pjesnici, i proroci, dolaze svi oni koji su već na 
zemlji poznati, a nitko od njih ne može postati viši čovjek. Da li je to 
slučajno? Da li je slučajno da kraljevi koji su najveći kraljevi, da pjes- 
nici koji su najveći pjesnici, da radikalni ateisti, čudesni vrači i pripo- 
vjedači ne mogu biti ono što on želi, ne mogu biti nadljudi. Nietzsche ne 
govori o veličini poznatih, (»Sita ih je zemlja ova«) nego o veličini onih 
koji dolaze, koji još nisu, koji još danas ništa ne znače. Prema tome, 
mislim da su to zapravo nepoznati, a da svi poznati, čak i oni koji u sebi 
koncentriraju sve vrline što se danas u vladajućih smatraju vrlinama, 
zaslužuju samo Nietzscheovo preziranje. Jer ne treba zaboraviti da gotovo 
nitko nije tako bezobzirno rušio evropske veličine, političare, vojskovo- 
đe, šefove katedara i blijedu degeneriranu aristokratsku elitu kao što je 
to činio stari razbojnik Nietzsche. Zato Nietzsche zapravo ne stoji na dru- 
goj strani pariskih barikada, 

ŠTA JE POSTVARENJE? 
Milan Kangrga 


Zagreb 


Često se — i to sa stanovitim pravom — isticalo 
kako čuveno poglavlje Hegelove Logike o bitku, ne- 
bitku i bivanju (postajanju) sadrži cijelu Hegelovu 
filozofiju. Moglo bi se — možda s istim pravom — 
reći da poglavlje o fetiškom karakteru robe u sebi 
krije cijeli historijski materijalizam, cijelu samo- 
spoznaju proletarijata kao spoznaju kapitalističkog 
društva (i ranijih društava kao stepenicć k njemu). 


G. Lukdcs: Geschichte und Klassenbewusstsein 


Ovo nekoliko teza na temu postvarenja smjera na fiksiranje 
okvira osnovne problematike u kojoj se kreće naša diskusija. 
Stalo nam je do toga da se sagleda bitna dimenzija, temeljni smi- 
sao i značenje samog pojma postvarenja, koliko je to moguće u 
ovako kratkom izlaganju. 


I 


Kad nam već Lukacs, kao što vidimo, sugerira kako se u I 
glavi Marxova Kapitala koja govori o fetiškom karakteru robe 
sadrži in nuce čitav historijski materijalizam, a upravo tu jest 
riječ o postvarenju, vrijedno je i potrebno, premda je to svima 
nama dobro poznato, navesti za početak bar 2—3 Marxova navo- 
da o tom problemu. Na Luk&csa smo se međutim ovdje pozvali, 
što je on s jedne strane prvi među marksistima dublje i opširnije 
prišao tom problemu, i što s druge strane i sam pojam postva- 
renja (Verdinglichung, Versachlichung), koliko je nama poznato, 
potječe od njega. Pri tom valja naglasiti da se Luk&cs tim pro- 
blemom na najstudiozniji način pozabavio u vrijeme kad su svi 
oeeno ne teoretičari II Internacionale plivali vodama 
građanske teorije i prakse, a da se pojam postvarenja — da- 

kako, upravo zato — nije za njih ni pojavio kao problem. Jer fe- 
nomen postvarenosti društvencg života postaje uočljiv i spoz- 
natljiv tek onda kada se prekorači horizont građanskog svijeta, 
to jest kad način bitka građanskog društva prestane da se shva- 
ća kao sam po sebi razumljiv, jedino moguć, nepromjenljiv ili 
vječan. Dakle, kad mišljenje prestane da bude puka teorijska 
operacija na pretpostavkama i u okviru ovog danog i gotovog 
svijeta. 

Ako pak sada imam? u vidu i to da se ta socijaldemokratska 
tradicija na svoj način nastavlja i u taboru III Internacionale, 
dakle i u uvjetima izgradnje socijalizma, onda se s obzirom, na 
Luk&csevu posve tačnu ocjenu značenja pojma postvarenja za 
samosvješćivanje suvremenoga proletarijata mcže s pravom tvr- 
diti da se gotovo čitava historija marksizma kako teorijski, tako 
i praktički kreće po periferiji bitne Marxove misli i htijenja. Po- 
jam postvarenja naime, mi se ovdje slažemo s Luk&csem, sa- 
drži u sebi temeljni problem Marxa, marksizma i bilo kojeg su- 
cijalizma koji ide za radikalnim, što znači jedino mogućim, pre- 
vratom i preobražajem staroga, građanskog svijeta u cjelini. 
Odatle proizlaze kako potreba za odlučnim preocjenjivanjem do- 
sadašnjega faktičkoga kretanja na pretpostavkama socijalizma i 
radničkog pokreta uopće, tako i značajne konsekvencije za puto- 
ve, mogućnosti i daljnji razvitak socijalizma kao takvog. 

No, vratimo se načas Marxu koji na navedenome mjestu ka- 
že: 

». . privatni radovi istupaju kao članci ukupnog društvenog 
rada tek putem odnosa u koje razmjena dovodi proizvode rada, 
a preko ovih i proizvođače. Zbog toga se ovima društveni odnosi 
njihovih radova prikazuju kao ono što jesu, tj. ne kao neposred- 
no društveni odnosi samih osoba u njihovim radovima, već na- 
protiv kao stvarni odnosi među osobama, a društveni odnosi me- 
đu stvarima.«' 

»Ovdje se zbiva samo to da određeni društveni cdnos među 
samim ljudima uzima za njih fantazmagoričan oblik odnosa me- 
đu stvarima.«* 

I na drugome mjestu: 

»Vlastito njihovo društveno kretanje ima za njih oblik kre- 
tanja stvari pod kontrolom kojih stoje, umjesto da oni njih kon- 
troliraju.« 

»Obrasci kojima na čelu stoji napisano da pripadaju takvoj 
društvenoj formaciji u kojoj proces proizvodnje gospodari lju- 
dima, a čovjek još ne procesom proizvodnje, važe u njihovoj bur- 


1) Karl Marx, »Kapital I«, Kultura 1947, str. 38. 
2) Ibid, str. 37. 
3) Ibid. str. 40. 

žoaskoj svijesti kao prirodna nužnost isto tako razumljiva kao i 
sam proizvodni rad.«“ 

I napokon, govoreći o tome kako se proizvođačima odnos nji- 
hovih privatnih radova prema cjelokupnom društvenom radu po- 
kazuje upravo u tom luđačkom obliku, Marx kaže: 

»A baš takvi oblici sačinjavaju kategorije buržoaske ekonomi- 
je. To su oblici mišljenja kakvi vladaju u društvu, dakle, objek- 
tivni oblici mišljenja za odnose proizvodnje ovoga historijski od- 
ređenog društvenog načina proizvodnje, robne proizvodnje. Pa 
zbog toga i nestaje odmah svega misticizma robnog svijeta, sve 
čarolije i svih opsjena koje zamagljuju proizvode rada na osnovi 
robne proizvodnje, čim pribjegnemo drugim oblicima proizvod- 
nje.«* 

Ovi su stavovi toliko poznati, da u navođenju postaju već go- 
tovo otrcani, jer bi već, kako se ono kaže, morali spadati u abe 
cedu marksizma. No, ono poznato, kako kaže Hegel, nije uopće 
još poznato zato što je poznato. A ova se duboka Hegelova misao 
u najvećoj mjeri odnosi upravo na pojam i fenomen postvarenja 
koji ne leži u sferi teorijskog i ne odnosi se na nešto naprosto 
znano, jer ono samim svojim postavljanjem i određenjem uka- 
zuje na to kako upravo to neposredno znanje i spoznavanje ne- 
čega kao naprosto danoga predmeta ostaje postvareno mišljenje. 
Ono to ostaje sve dotle dok ne postavi pitanje po čemu, odakle 
i kako je to što je znano, poznato i spoznato istovremeno i mo- 
guće, dakle dok ne postavi pitanje njegove mogućnosti i podri- 
jetla. A to je pitanje koje se u transcendentalizmu njemačke kla- 
sične filozofije eksplicitno postavlja s pojmom predmetnosti 
predmeta kas eminentno filozofskim pitanjem kojim se — prem- 
da djelomično, polovično, ograničeno i u sebi nužno protivurječ- 
no — ukazuje na put misaonoga razrješenja ovog osnovnog prob- 
blema suvremene povijesti. 


II 


Postvarenost naime — kažimo to odmah — nije ništa drugo 
do za građansko društvo i građanski svijet u cjelini specifičan, 
dakle građanski oblik predmetnosti predmeta. To isto drugim 
riječima, kao što smo vidjeli, iskazuje i Marx govoreći o katego- 
rijama buržoaske ekonomije kao oblicima mišljenja za odnose 
proizvodnje (i to on tad potcrtava) ovoga historijski određenog 
(dakle: građansko-kapitalističkog) društvenog načina proizvod- 
nje, tj. robne proizvodnje. Time je ujedno rečeno da i samo po- 
stvarenje proizlazi iz robnog oblika, to jest iz oblika vrijednosti, 
ME kojega ovdje dakako nije ni potrebno, ni moguće 
ulaziti. 


4) Ibid. str. 45—46. 
5) Ibid. str. 41. 

No, u vezi s tim valja ipak naglasiti kako pojmom postvare- 
nja nije dana nikakva puka konstatacija određenog postojećeg 
stanja, nego — kao što se to dobro vidi iz Marxovih stavova — 
upravo metodički zahtjev i putokaz da se razotkrivanjem: fetiš- 
koga karaktera robe prodre do same strukture ovog specifičnog, 
historijski određenog oblika predmetnosti, u kojoj se odnosi 
među ljudima nužno pojavljuju kao odnosi među stvarima, da 
se dakle iza stvari (predmeta, objekta), uoči društveni (ljudski) 
odnos. Ovo razotkrivanje, ovo uočavanje ili ta spoznaja nepo- 
sredno je u sebi okrenuta k onom praktičkom koje ide na iz- 
mjenu, ili bolje: na destrukciju čitave te postvarene strukture. 
Ne zato što bi joj se izvana imao naknadno pridodati neki su- 
bjektivistički voluntarizam pukoga htijenja (u etičko-moralnom 
smislu), nego zato što je ovdje riječ o samospoznaji određene 
povijesne prakse, o samospoznaji specifičnog načina bitka kao 
prakse koja mora ići na totalan prevrat, ukoliko svjesno ne želi 
i dalje ostati u tim — kako kaže Marx — »luđačkim oblicima« 
opstanka preokrenutim na glavu. LukAcs je zajedno s Marxom 
proletarijat imenovao subjekt-objektom toga prevrata, i to upra- 
vo zato što on s jedne strane neposredno na sebi kao pukom 
objektu iskušava praksu ovih postvarenih odnosa, i s druge stra- 
ne što je upravo zato po svom povijesnom položaju pozvan da 
ih iz temelja sruši kao jedini pravi subjekt revolucije. 

No, ova neposredna okrenutost ka praktičkom ima i svoj 
dublji korijen. Jer ova specifična predmetnost predmeta koja 
se javlja u svom postvarenom obliku i sačinjava bitak građan- 
skog društva i svijeta postala je vidljiva tek onda, kad se (po- 
najprije filozofski) prokazala kao opća, pa prema tome (s Mar- 
xom) i kao specifična povijesno-praktička proizvedđenost predme- 
ta spoznaje. Dakle tek onda kad se odgovor na pitanje o mo- 
gućnosti onoga što jest našao u povijesnoj praksi koja otvara ho- 
rizont za pojavljivanje svih bića, predmeta i stvari kao posto- 
jećih, a onda i na određen (postvaren) način postojećih. Uto- 
liko se pojmom postvarenja ne čini ništa drugo do indiciranje 
na povratak svom zbiljskom autentičnom iskonu po čemu i iz 
čega sve jest. Sam rođen u praksi, pojam postvarenja ukazuje 
neposredno na nužnost povratka toj istoj praksi, što istovreme- 
no znači samoukidanje postvarenja. Stoga je taj pojam već po 
svom ishodištu i biti praktički, što znači da po svom bitnom 
smislu samim svojim postavljanjem prekoračuje spoznajno-teo- 
rijski, kontemplativni i neutralizirani horizont razdvojenosti i 
suprotstavljenosti (odnosno puke neposrednosti) subjekta i ob- 
jekta, budući da više nije i ne može biti riječi o pukoj spoznaji 
ili čistom znanju o onome što jest (dakle o danom ili postoje- 
ćem predmetu), nego primarno o njegovoj izmjeni. 

To što jest kako objektivno, tako i subjektivno, upravo je 
naime postvareno. To je svijet društvenih odnosa koji se samim 
svojim postvarenim karakterom javljaju čovjeku kao svijet od 
njega odvojenih stvari koje se kreću u vidu prirodne nužnosti 

kojom vladaju isto tako prirodni zakoni u obliku pukog meha- 
nizma što se nezavisno od ljudi odvija sam od sebe. Za postva- 
reno mišljenje istina se ovdje javlja kao tačno i pravo znanje 
svega što jest tako kako jest, dakle u najboljem slučaju znanje 
cjeline postojećega, što je Hegel klasično izrazio svojim pozna- 
tim stavom: »Das Wahre ist das Ganze« (Istinito je cjelina). To 
je onaj metodički pristup i princip koji svoje jedino i bitno is- 
hodište nalazi i ima upravo u građanskom svijetu, svijetu koji 
za to i takvo, po svojoj biti čisto teorijsko ili znanstveno miš- 
ljenje, ni u kom pogledu ne postaje problematičan u svom bitku. 
Dakle, mišljenje koje — ne vodeći nimalo računa o Marxovu 
epohalnom i revolucionarnom misaonom prevratu, a istovreme- 
no čak i pozivajući se na njega i u njegovo ime — ide za nekom 
sintezom znanosti, odnosno za enciklopedijskim znanjem o po- 
stojećem građanskom svijetu, kiteći se pri tom svojom znanstve- 
nošću, bez ikakvog uvida u to da ima posla sa postvarenim pred- 
metima, to jest s postvarenim odnosima. 

Polazeći od temeljne Marxove misli Th. Adorno je sagledava- 
jući strukturu postojećega postvarenoga svijeta tačno formuli- 
rao bitni, upravo epohalni obrat koji se zbiva ili ima da se zbiva 
u tragu te misli, kad kaže: »Das Ganze ist das Unwahre« (Cjeli- 
na je ono neistinito). A to je ono jedino moguće suvremeno isho- 
dište za svaku kritičku misao koja je tek onda, bar prema svojoj 
intenciji, revolucionarna. Samo odatle moguće je naime promi- 
sliti i dokraja domisliti ono što je pojmom postvarenja iskazano 
i na što on smjera, to jest na ono što Marx naziva zahtjevom za 
izmjenom svijeta. 

Izmjena svijeta, ovaj ključni i nezaobilazni stav čitave Mar- 
xove nauke, ne smjera naime ni na šta drugo do upravo na iz- 
mjenu, dakle prevrat ove predmetne strukture građanskog svi- 
jeta, to jest izmjenu ove specifične povijesne predmetnosti kao 
proizvedenosti predmeta koja se javlja u obliku postvarenosti, 
što znači samo to da se predmetni cdnos, ili bolje: predmet kao 
odnos pojavljuje i prikazuje, a onda i spoznaje kao stvar ili od- 
nos među stvarima. Riječ je dakle o tome — i na to je usinje- 
ren čitav Marxov misaoni napor — da se pronikne u ovaj speci- 
fični način bitka i njemu primjeren oblik opstanka, to jest da se 
shvati kako se iza ove stvarnosno-predmetne strukture krije h:s- 
torijski određeni društveni, a ne prirodno dani i kao takav vječni 
način odnošenja spram svog vlastitog svijeta. Ono što je u nje- 
mačkoj klasičnoj filozofiji započelo s Kantovim tzv. »koperni- 
kanskim obratom« u medijumu filozofičnosti, odnosno u spoz- 
najno-teorijskom okviru, a što bi se najjednostavnije i najopće- 
nitije moglo nazvati aktivnim prisustvom subjekta u objektu, 
pri čemu je upravo taj subjektivitet konstitutivan za objekt, 
ovdje se s Marxom na toj liniji prije svega konsekventno dovodi 
do kraja. Objektivnost ovdje gubi svoju dotadašnju (u biti me- 
tafizičku) apstraktnu onostranost, danost, gotovost i neposred- 
nost. Hipostazirani prirodno-društveni objekt u liku metafizič- 

ki koncipirane supstancije (koja se još u Kanta zadržava u poj- 
mu »stvari po 2) pretvara se ovdje natrag u ono što pri- 
marno jest, naime u konkretan društveno-povijesni proces. Povi- 
jesno-praktičko, procesualno, svagda bitno specifično posredo- 
vanje subjekt-objekta tvori ovdje onu osnovu na kojoj fenomen 
postvarenja tek postaje vidljiv, jer je sada riječ o ljudskom od- 
nosu, a samo se čovjekov odnos i čovjek sam, dakle njegov svi- 
jet, njegovo društvo i njegova priroda mogu pojaviti u vidu po- 
stvarenja i otuđenja. 

Stoga se ni za koju posebnu znanost, koja pristupa svom ob- 
jektu (predmetu) u njegovoj danosti, bila to prirodna pojava 
ili društveni odnos, fenomen postvarenja i otuđenja ne može ni 
pojaviti. Jer on se odnosi na predmetnost predmeta, za koju ona 
ne može pitati, odnosno koju ne može postaviti u pitanje, a da 
pri tom ne prekorači svoju posebnosznanstvenu granicu, to jest 
svoje vlastito posebno predmetno područje. Ovo pak prekorači- 
vanje ne može se ni zbivati ni pomišljati na liniji enciklopedijske 
sveobuhvatnosti ili što uže povezanosti posebno-znanstvenih po- 
dručja i disciplina, nego samo onim temeljnim obratom koji je 
teorijsko-praktički usmjeren na upitnost samoga predmeta, to 
jest na pitanje njegove mogućnosti, što znači povijesne proiz- 
vedenosti. U tom je smislu fenomen postvarenja (kao uostalom 
i otuđenja) po svojoj biti filozofski, i ne više samo filozofski pro- 
blem, jer prerasta u povijesnu praksu gdje mu je i konkretno 
ishodište. Jer — kao što smo naglasili — postvarenje je speci- 
fičan historijski oblik predmetnosti građanskog svijeta, i u pi- 
tanju je njegov društveno-historijski bitak. 


III 


Upravo zato ni pojam postvarenja nije neka natpovijesna 
kategorija koja bi se odnosila na sve društvene i povijesne ob- 
like (što bi zapravo značilo i njegovo apstraktno rasplinjava- 
nje). Njegova historičnost daje mu snagu mogućnosti prevrata 
staroga građanskog svijeta, na što je on primarno usmjeren i u 
čemu je njegov jedini i bitni revolucionarni smisao. Jer određe- 
nje postvarenja proizlazi iz faktiškog društveno-historijskog po- 
ložaja radničke klase koja je samim svojim postvarenim bitkom 
nužno životno zainteresirana za njegovu radikalnu i totalnu des- 
trukciju, što znači istovremeno za svoje vlastito samoukidanje. 

U vezi s tim kaže Lukacs slijedeće: 

»Fenomen postvarenja, naime, igrao je neku ulogu i u razvi- 
jenom grčkom društvu. Odgovarajući međutim posve drugači- 
jem društvenom bitku, pitanja se i rješenja radničke filozofije 
ipak kvalitativno razlikuju od moderne.« 

A zatim, govoreći na primjer o pokušaju Natorpa da u Pla- 
tonu otkrije Kantova prethodnika, a Toma Akvinski nastoji svo- 
ju filozofiju izgraditi na Aristotelu, Luk&cs nastavlja: 


591 


»S druge se strane ova dvostruka mogućnost tumačenja ob- 
jašnjava upravo time što je grčka filozofija fenomen postva- 
renja doduše poznavala, ali ih još nije doživljavala kao uni- 
verzalne oblike čitavog bitka, što je ona jednom nogom stajala 
u ovome dok je drugom nogom stajala u jednom samoniklo 
izgrađenom društvu. Stoga su njezini problemi — premda tek 
uz pomoć energičnih pretumačenja — ostali primjenjivi na oba 
smjera razvitka.«* 

Time je s jedne strane, kao što se vidi, istaknuta još jedna 
značajna karakteristika fenomena postvarenja, naime njegova 
univerzalnost, a istovremeno se s druge strane u vezi s tim na- 
meće i pitanje odnosa i razlike između postvarenja i otuđenja. 
Može se naime kazati da je postvarenje kao univerzalni oblik 
čitavog bitka građanskog društva specifičan historijski oblik 
otuđenja. No, kako je ono ujedno dokraja provedeno otuđenje, 
to je postvarenje istovremeno univerzalno otuđenje. Stoga tek s 
pomoću samospoznaje fenomena postvarenja kao specifičnog ob- 
lika (građanske) predmetnosti postaje vidljivo otuđenje (odnos- 
no samootuđenje) čovjeka ne samo građanskog nego i prijašnjih 
historijsko-društvenih oblika. Odatle slijedi da se postvarenje i 
otuđenje ne mogu potpuno identificirati, kao što se to katkada 
čini. I sam Marx ukazuje na to u Kapitalu kad govori o društve- 
nom obliku proizvodnje srednjega vijeka i s njim povezanih 
društvenih odnosa. »Naturalni oblik rada — kaže Marx — nje 
gova posebnost, a ne kao na osnovi robne proizvodnje njegova 
općenitost, jest ovdje njegov neposredni društveni oblik... Pa 
zbog toga, ma kako rasuđivali o karakternim maskama pod ko- 
jima se ljudi ovdje susreću, društveni odnosi osoba u njihovim 
radovima ispoljavaju se na svaki način kao njihovi vlastiti lični 
a i nisu prerušeni u društvene odnose stvari, proizvoda ra- 

a.« 

Stoga se predmetnost predmeta za čovjeka srednjega vijeka, 
to jest njegov društveni i ljudski odnos pojavljuje doduše u ob- 
liku otuđenja, ali ne i u obliku postvarenja. Njegov je proizvod- 
no-društveni i ljudski odnos ovdje još isuviše neposredno pro- 
vidan kao cdnos neposrednoga gospodstva i potčinjenosti, a da 
bi poprimio oblik postvarenosti, a to vrijedi i za sve predgra- 
đanske, to jest građanski još nerazvijene društvene oblike. 
Otuđenje je ovdje uvjetovano »niskim stupnjem razvitka proiz- 
vodnih snaga rada i odgovarajućim skučenim odnosima ljudi u 
okviru procesa proizvodnje njihovog materijalnog života, pa 
uslijed toga i skučenim odnosima među njima samima i između 
njih i prirode.«* 


6) Georg Lukacs, Geschichte und Klassenbewusstsein, Malik Verlag, 
Berlin 1923, str. 122—123, kurziv M. K. 

7) Ibid. str. 42. 

8) Ibid. str. 44. 

Postvarenje je viši, odnosno najviši stupanj otuđenja. Ono se 
zbiva na pretpostavkama dokraja formirane takozvane »druge 
čovjekove prirode«, to jest društvene ili podruštvljene, dakle 
povijesne prirode. A kako je — gledano povijesno — upravo to 
prava čovjekova priroda koja postaje i uvijek se iznova potvr- 
đuje u samom procesu povijesti, to onda i postvarenje kao do- 
kraja provedeno otuđenje predstavlja onu graničnu epohalnu 
tačku iza koje slijedi ili pad u barbarstvo (na liniji kapitalizma), 
ili (na liniji socijalizma) radikalno ukidanje postvarenja, što 
znači praktičko oslobođenje čovjeka od rezultata njegove vlastite 
djelatnosti, to jest od proizvoda njegova rada koji mu se javlja- 
ju kao viša sila, nužnost, sudbina, ratovi, katastrofa i moguće 
nuklearno samouništenje. 


IV 


Na taj način dobiva pojam postvarenja neposredno aktualan 
značaj i poprima borbeno-praktički karakter. On ima da postane, 
a naročito u uvjetima suvremenoga socijalizma, borbena parola 
proletarijata. Tim više, što se suvremeno čovječanstvo iz dana 
u dan sve više proletarizira i potpada pod vlast vidljivih i ne- 
vidljivih sila jednog društveno-proizvodnog mehanizma koji ima 
tendenciju da se doista do kraja odvoji od ljudskih snaga i kon- 
trole u vidu katastrofalne i elementarne prirodne nužnosti. Sva- 
ko »da« izrečeno ovom apstraktnom i antiljudskom, antipovi- 
jesnom i besmislenom mehanizmu kretanja golemih čovjekovih 
snaga i mogućnosti znači korak bliže zbiljskoj katastrofi i no- 
vom 'barbarstvu. 

Utoliko se jedini realni suvremeni izlaz iz ovog oblika postva- 
renja nazire u revolucionarnom prevratu čitave ove građanske 
predmetne strukture ozbiljenjem socijalizma na principu samo- 
upravnosti radničke klase koja mora da u svoje ruke preuzme 
vodstvo u svim društveno-ekonomskim i političkim poslovima. 


Ovdje međutim treba naglasiti — a to se prije svega tiče na- 
šeg jugoslavenskog socijalizma — da će taj put u socijalizam 
biti sve dotle ne samo zamagljen nego i otežan i zakrčen, pa čak 
i onemogućen, dokle se god on bude želio ostvarivati čisto eko- 
nomističkim i prakticističkim sredstvima, kao što je to još uvijek 
slučaj. Premda se na primjer s maksimalnom sigurnošću može 
pretpostaviti da su marksističkim i socijalističkim ekonomistima 
odlično poznati navedeni (kao i svi drugi bitni) Marxovi stavovi 
iz Kapitala koji se odnose na temeljnu strukturu i ekonomsku 
osnovu građanskoga kapitalističkog društva, pa prema tome i 
na sam fenomen i mehanizam postvarenja koji se nastavlja i u 
uvjetima socijalizma, ipak se na žalost često zbiva to da se i za 
ekonomiste (dakako ne samo za njih) čitav taj problem pojavlju- 
je primarno (a katkada i isključivo) kao posve tehničko-organi- 
zaciono, proizvodno, znanstveno pitanje. To principijelno proiz- 
lazi odatle što se Marxova kritika političke ekonomije, što znači 

građanskog društva u cjelini, ponovo shvaća kao sama politička 
ekonomija, s tom razlikom što dobiva atribut »socijalistička« ili 
»marksistička«, a rezultat toga ne može biti drugo do nastavlja- 
nje i produživanje građanskog ekonomskog i političkog društve- 
nog stanja. 

LukAcs je, nastavljajući na bitnu Marxovu misao, tačno na- 
glasio kako neka ekonomija kao znanost u socijalizmu (kao i u 
marksizmu) principijelno nije moguća. Kao što se ni društvena 
protivurječja socijalizma (dakako ni kapitalizma) ne mogu raz- 
riješiti nekim sociološkim ili politološkim znanstvenim zahva- 
tom, jer je za to potrebna socijalna revolucija koju ima do kraja 
provesti radnička klasa. Stoga se ni osnovni političko-ekonomski 
problemi socijalizma ne mogu riješiti (može se čak reći da 
oni ne mogu ni pomoći da se riješe) političko-ekonomskim znan- 
stvenim sredstvima, nego samo temeljnim prevratom i preobra- 
žajem bitnog društvenog odnosa koji je tu dominantan, naime: 
borbom između proletarijata i birokracije, dakle destrukcijom 
birokratskog (još uvijek u biti klasnog) sistema. Jer, kao što 
znamo (a vidimo da nije dovoljno samo znati!), nisu u pitanju 
odnosi prema stvarima i među stvarima, nego odnosi među lju- 
dima, to jest upravo društveni klasni odnosi koji daju pečat či- 
tavom društvenom ustrojstvu odozdo do gore. Tako dugo dok 
postoji birokracija (i njezini teoretičari, ideolozi, glasnogovorni- 
ci i trabanti koji od toga žive) na jednoj strani, i radnička klasa 
(sa još nedovoljno izgrađenom klasnom sviješću i samosviješću 
koja je pritisnuta i zamagljena kapitalističkim načinom života 
i njegovom još vrlo živom ideologijom u svim porama života) 
s druge strane, dotle osnovni problem socijalizma nije još realno 
ni načet. 

Budući da društveni predmeti — kako kaže LukAcs — nisu 
stvari nego odnosi među ljudima, a socijalizam je po svojoj biti 
usmjeren primarno na izmjenu tih društvenih odnosa, to ni eko- 
nomija nije ništa drugo do sistem oblika predmetnosti toga re- 
alnog života, to jest sistem određenih društvenih odnosa. Stoga 
nema te privredne reforme kojom bi se htjelo sanirati postojeće 
stanje, dakle razriješiti postojeći bitni protivurječni društveni 
odnos, a da ona ne bi prerasla u revolucionarni društveni čin 
koji ima da izmijeni upravo to samo postojeće stanje, to jest 
postojeći društveno-ekonomski i politički odnos. Inače to ostaje 
puko zakrpavanje sistema za volju održanja postojećeg po svaku 
cijenu, a to nije ništa drugo nego kretanje iz jednog protivurječja 
(veće ili manje krize) u drugo po ugledu na građanski društve- 
no-ekonomski poredak (koji uostalom — ne samo za mnoge so- 
cijalističke ekonomiste nego i za mnogu političku, kao i za pros- 
ječnu svakidašnju svijest — sve više postaje pravi, jedini ili čak 
i isključivi društveni uzor i ekonomski model!). 

Trebalo bi zapravo temeljito preispitati, kakav to teorijski 
koncept, bilo to implicitno ili eksplicitno, jasno ili ideološki za- 
magljeno, stoji u temelju ovog našeg socijalističkog društveno- 

-ekonomskoga kretanja, kako bi se jasno uočile prave socijalis- 
tičke tendencije s jedne strane i konzervativne snage koje vuku 
natrag s druge strane. To dakako nipošto nije u interesu biro- 
kraciji koja je po svojoj prirodi najdublje životno zainteresirana 
za status quo kretanja u krugu postojećega (što zapravo znači na 
bitnim pretpostavkama građanskog društva, na kojima se ovo 
kretanje želi konzervirati), pri čemu se ona služi svim mogućim 
sredstvima, a prije svega silom. Stoga se i radnička klasa protiv 
toga birokratskog sistema i njegovih predstavnika i nosilaca ima 
boriti svim raspoloživim sredstvima, a prije svega realnim ostva- 
rivanjem samoupravljanja po svim linijama i na svim razinama 
društveno-ekonomskog i političkog života odozgo do dolje, kako 
bi se što prije otarasila zvanih i nezvanih predstavnika i posred- 
nika i kako bi konačno sama progovorila i djelovala u svoje vlas- 
tito ime. Pri tom je dakako očevidno da se ekonomija i svi nje- 
zini problemi ne mogu mehanički odvajati od politike, to jest 
od pitanja vlasti i obrnuto kao što se nijedna sfera života u 
ovom totalnom društvenom prevratu ne može ni za trenutak os- 
taviti po strani. 


Politička revolucija (koja se prema Marxovim analizama i 
određenju po svojoj prirodi sama za sebe još uvijek kreće u ho- 
rizontu građanskog svijeta) ima da preraste u socijalnu, to jest 
socijalističku, kako bi riješila bitni problem socijalizma koji se 
ne sastoji primarno u visokom standardu, nego je to problem 
osnovnog društvenog odnosa, temeljno različitog od onoga u ka- 
pitalizmu, što znači ukidanje klasne i postvarene strukture druš- 
tva koja počiva — kako je to Marx čitavim svojim životnim dje- 
lom, a naročito u Kapitalu dokazao — na robnoj proizvodnji. 
Samo ako se ovo ima stalno u vidu, moći se radnička klasa prak- 
tički realizirati svoje povijesno djelo i otvoriti proces kretanja 
u socijalizam. 

»STVARALAŠTVO I POSTVARENJE«* 
O URGENTNOSTI RADIKALNO REVOLUCIONARNOG MIŠLJENJA 


Vanja Sutlić 


Zagreb 


U ovogodišnjem tematskom okviru koji nam je pružila Up- 
rava Korčulanske škole postavljen je jedan temeljni problem i 
iz njeg izvedeni problemi koji kao takvi pripadaju stanovitoj 
eksplicitno u samoj formulaciji teme nenaglašenoj horizontal- 
noj problematici unutar koje uopće mogu nastupiti, unutar ko- 
je uopće ima smisla o njima govoriti. Dakle, sama njihova po- 
stavka, a pogotovu svjesno formulirana prezentacija implicira- 
ju rješenja: za stvaralaštvo, protiv postvarenja, za planiranje u 
službi slobode, a protiv identificiranja slobode i planiranja; za 
lične slobode, protiv birokracije i tehnokracije, za samouprav- 
ljanje, protiv još uvijek u međunarodnom radničkom pokretu 
dominantnih društveno-političkih tendencija u smislu sad otvo- 
renog, sad prikrivenog, a sad opet konfuznog etatizma i vođenja 
ljudi, rukovođenja, upravljanja ljudima; za takve društvene or- 
ganizacije i institucije koje pospješuju rast i cvat kulturnog 
stvaranja, a protiv onih koje ga koče i priječe. Naravno, speci- 
fikacija tematike i moguća daljnja artikulacija problematike ti- 
me očigledno nisu iscrpljeni; ima još dosta dilema, antiteza, 
antinomija, dihotomija, odgovarajućih paralelnih dualističkih 
rješenja ili sinteza koje se mogu u okviru te implicitno ocrtane 
horizontalne problematike postaviti. 

Moramo odmah reći da očekujemo da će se većina referata 
i drugih priloga u diskusiji kretati u tom okviru o kojem go- 
vorimo. Okvir sam, kao mogućnost problematike, sugerira rje- 
šenja. Stoga, ma kako radikalno bila početno problematski eks- 


.* Temelj ovog napisa čini stenogram sumativnog usmenog izlaganja 
misaornih tokova koji pripadaju većoj cjelini. 


596 


ponirana, eventualno u obliku antinomije, suprotnost »stvarala- 
štva« i »postvarenja« itd. priređuje i produbljuje problematiku 
cjeline, horizont o kome bismo zapravo htjeli govoriti. 


Naš zadatak ovdje bit će u tome da se sam taj problemski ok- 
vir, vjeran izraz metafizičkog mišljenja i »realnih« procesa unu- 
tar danog sektorski artikuliranog sistema privrede, kulture, po- 
litike itd. itd, razbije u ime izvornijeg, temeljnijeg, revolucio- 
narnijeg mišljenja, toliko urgentnog za našu suvremenost u pre- 
vladavanju epohe. Čini nam se, naime, da problematski okvir su- 
gerira rješenja koja odgađaju urgentnost ove radikalne revolu- 
cionarnosti. 


S tog razloga jasno je da se razbijanje metafizičkog okvira u 
pitanju neće vršiti pristajanjem uz onu stranu dileme i dilema 
koja je prezentacijom već negativno ocijenjena, iako bi tako 
nešto načelno bilo moguće i, samo na oko paradoksalno, dovelo 
bi do istog rezultata do kojeg dovodi pristajanje uz onu stranu 
dileme i dilema koja strana je prezentacijom čitave problema- 
tike i implicitnim mogućnostima okvira u pitanju već pozitiv- 
no ocijenjena. 


Za aktualizaciju i dokumentaciju ove druge mogućnosti, nai- 
me da se pristajanjem uz »negativnu« stranu okvirne proble- 
matike pokuša riješiti isto ono što se do sada pokušalo rije- 
šiti insistiranjem, više ili manje misaonim, više ili manje patetič- 
kim, na onoj takozvanoj »pozitivnoj« strani, upozoravamo na 
spor, danas u toku npr. u Francuskoj, takozvanih »strukturali- 
sta« i »humanista«, pri čemu je za samu stvar karakteristično 
da »strukturalizam« unutar marksizma zastupa L. Althusser, u 
široj primjeni u radovima, zajedničkim njemu i predstavnicima 
njegove »škole«, objavljenim pod naslovom »Lire le Kapital« 
(I, 11), a naročito u svom temeljnom djelu, programatskom 
zborniku problematike svoje orijentacije, u djelu »Pour Marx«. 
Nije manje karakteristično da »humanističku« stranu vehement- 
no i s argumentacijom koja nadilazi samo taktičke ciljeve za- 
stupa Roger Garaudy. Althusser u svom »analogijskom marksi- 
zmu« produbljuje okvir problema koji je, u radikalizaciji teza 
Levi-Straussa, postavio naročito Michel Foucault. Althusser po- 
vlači »marksistički« relevantne konsekvencije iz onog što na- 
lazi u Lćvi-Straussa, u Foucaulta, u Martineta, u Francastela, u 
lingvističkoj problematici Jakobsona, tako da tamo gdje je u 
njih implicite i explicite riječ o načelnoj smrti čovjeka kao tre- 
ćoj etapi usmrćivanja rangom naglašenih bića novovjekovnog 
svijeta nakon smrti boga, nakon smrti apsoluta, još radikalizira 
metodičke pozicije samoga strukturalizma u sadržajnu soluciju 
te hoće iz smrti čovjeka izvući apsolutnu praksu »znanosti«. 


Ono što je Garaudy u stanju da na te konsekvencije odgo- 
Vori, npr. u 3. 2roju »Critica marxista«, 1967, u članku pod na- 
slovom »Strutturalismo e la morte dell'uomo«, svodi se uglav- 
nom na to da argumentira kako je dvadeseto stoljeće silno po- 

jačalo »stvaralačku inicijativu masa« i da, prema tome, teza o 
teorijskom antihumanizmu možda pripada pozitivističkoj ori- 
jentaciji znanosti dvadesetog stoljeća, ali da je neadekvatna da- 
našnjoj na svim sektorima, u svim regijama, na svim područ- 
jima vidljivoj intenzifikaciji »subjektivnog« faktora. 


Ovaj mršavi odgovor problematici »strukturalizma« zabora- 
vlja da Althusser u svojoj knjizi »Za Marxa« svoj »teorijski anti- 
humanizam« između ostalog podupire upravo ovim argumen- 
tom koji izigrava Garaudy. Ako doista želimo osigurati »stvara- 
lačku inicijativu masa« u revolucionarnom rješenju evropske 
situacije i u izgradnji socijalizma u zemljama socijalističkog lo- 
gora, onda bismo morali, — po Althusseru, prestati s posljed- 
njim residuumom metafizike, s frazom o »čovjeku«, i jasno se 
opredijeliti za to da i njega, dosadašnjeg sub;ekta, pretvorimo u 
objekt znanstvenog istraživanja, da ga dakle reduciramo i iz 
njegove samostalnosti i samodovoljnosti svedemo na nešto što 
je u svakom pogledu odlučnije i važnije, a to je objekt znanstve- 
nog istraživanja, jer će samo ono omogućiti da ono što se po- 
zitivno misli pod »stvaralačkom inicijativom masa« dođe do 
djelotvornosti. Sve ostalo bilo bi anarhično, romantično, pseu- 
dorevolucionarno postuliranje izvanrednih situacija koje znanost, 
nauka i, naravno, politička i prirodno znanstvena tehnologija 
ne mogu kontrolirati. 


Zadržali smo se na ekspoziciji kontroverze strukturalizam- 
“humanizam u teoriji zapadnoevropskog radničkog pokreta da 
bismo ukazali kako i tamo, slično našoj problematici, problemi 
konsekventnije sagledani ostaju u istom metafizičkom okviru, 
ali, za razliku od našeg jačeg naglašavanja »pozitivno« treti- 
rane strane dileme »stvaralaštvo-postvarenje«, tamo se, smije- 
mo reći, danas u prednosti nalazi »negativna« strana. Ono što 
se danas »teorijski« zbiva u znanstveno orijentiranim pravcima 
filozofijske problematike u okviru radničkog pokreta na Zapa- 
du, možemo ukratko rezimirati ovako: u ime istih onih ambicija 
koje je istakao »humanizam« insistira se na »teorijskom antihu- 
manizmu« (Althusser). To je, na svaki način, nešto što bi tre- 
balo žarke ali refleksijom ne baš mnogo dirnute humaniste i u 
nas prisiliti na razmišljanje. Kritička i revolucionarna misao mo- 
rat će, dakle, poći, zagradivši spomenute okvirne solucije, od izvo- 
ra i uvjeta razlikovanja, međusobnog odgovaranja i zahtijevane 
ili odbijane »sinteze«, »stvaralaštva« i »postvarenja«. 


»Problemi« »stvaralaštva« i »postvarenja« riješeni su već 
zapravo u Hegela i Marxa, pa ako ne želimo jednostavno nemisa- 
ono ponavljanje same njihove »pozicije«, ako ne želimo, možda 
u detalju drugačije, njihovo reproduciranje, ako ne mislimo da 
smo mnogo rekli time što smo posebno »originalno« svjetlo ba- 
cili na staro rješenje, moramo promisliti odlučno pitanje samog 
rješenja, samo značenje »sinteze« koju nam pružaju oba misli- 
oca. 

Hegelu je bila nužna filozofija kao refleksija refleksije, ko- 
ja producira bitak, prividno osebičan, bitak postavljen van re- 
fleksije, da bi riješio »svoj« već u mladosti postavljen problem 
»rastrganosti« i »podvojenosti« svijeta, problem odnosa religi- 
je (»unutrašnjosti«) i društva (vanjskog »pozitiviteta«), koji, 
svaki za sebe uzeti, ne mogu realizirati jedinstvo života na koje 
jedinstvo kao na cjelinu smjeraju, upućeni su, još manje to mo- 
gu učvršćeni u svojoj osebičnosti i u svom paralelizmu. Samo 
filozofija, dakle instancija iznad religije kao intimiteta i iznad 
sfere društveno-historijske kao pozitiviteta, samo filozofija kao 
znanost s onu stranu subjekta i objekta, kao apsolutna znanost 
apsoluta, tj. apsolutne ideje u pojmu unutrašnje reflektiranom 
u svojoj općosti, posebnosti i pojedinačnosti, kojeg je moment 
osebični bitak jednako kao i zasebični intimitet religiozne pre- 
dodžbe, samo filozofija nalazi sama sobom, u svojoj postavci 
kao sustav, sistem, kao krug svih mogućih parcijalnih krugova, 
intendiranu raščlanjenu konkretnost života, do koje je Hege- 
lu stalo. 

Marxu je, naprotiv, bilo nužno prevladavanje (»Aufhebung«, 
ali ne u smislu koji je već Feuerbach prepoznao kao konzerva- 
torski i konzervativan, nego u smislu revolucionarno-realnog 
prevladavanja) filozofije u drugom mediju, u »socijalističkom 
čovjeku«, u »zbiljskom životu«, u »samodjelatnosti«, u »prak- 
Si« — u radu, da bi riješio »svoj« problem, u mladosti postav- 
ljen kao problem podvojenosti i suprotstavljenosti »totalne filo- 
zofije« i »otuđenog«, besmislenog »svijeta čovjeka« (države, dru- 
štva, ekonomije, itd.) Marxu je dakle u njegovom »Aufhebung« 
stalo do »realizacije filozofije«. Hegelu je, pak, u njegovom 
»Aufhebung« sve u prožimanju svega što jest supstancijalno- 
-subjektivnom mišlju koja je zasebična u filozofijskom sistemu. 
Time je suprotnost unutar metafizičkog okvira radikalizirana 
do kraja. 

Pojam kojemu je Hegel posvetio svoje djelo, realizira se za 
Marxa, u radu a ovaj ujedno, gotovo do nestanka svake slutnje, 
iščezava s obzirom na svoje filozofijsko podrijetlo. Rad se, dakle, 
etablira kao čitav svijet, ne znajući se, ne mogavši se znati u 
onom što bitno jest, nego skrivajući se iza različitih likova, kao 
što su »znanost«, »nauka«, »tehnika«, »čovjek«, »život«, »pro- 
izvodne snage« itd. — mogli bismo načelno nastaviti, pobrojiv- 
ši one moguće solucije koje su od Hegelova vremena do danas 
predložene, — prerušavajući se u sve one likove koji mu pripo- 
mažu u funkcioniranju, koji »oduševljavaju« za njegove, tj. rad- 
ne konstrukcije, za njegovu opću konstruktivnost. Suvremena his: 
torija filozofije je, u tom smislu, neprestano navlačenje i nepre- 
stano skidanje — u uzajamnom sporu filozofema-maski rada, 
pri čemu ne zaostaju ni umjetnost, ni religija, moral i pravo, 
znanosti i nauke, politika i ekonomija, dok se sam rad sa sobom 
nigdje ne uočuje i ne susreće, ne može uočiti kao rad. Sa svoje 
strane, jezik, sad sredstvo informacija i komunikacija, ispraž- 

njujući se, formalizirajući se, navlači nestrgljiv veo preko čita- 
vog svijeta rada. 

Pojam se, dakle, realizira u radu tako što put realizacije i 
kritike filozofije nosi filozofijski pečat, da bi, na kraju, ono po- 
zitivno u realizaciji, što je s onu stranu filozofije, bilo uzeto kao 
nešto što je samo sobom neproblematski jednostavno, obično, 
»prva životna pretpostavka«, »pozitivna pretpostavka«, lišena fi- 
lozofičnosti, kako je Marx razumije od »Njemačke ideologije« 
do »Kapitala«. U toj vanfilozofičnosti i jednostavnoj protežnosti 
rada na područja intimiteta i pozitiviteta, sam rad, koji je stu- 
pio na mjesto dihotomije totalne filozofije i besmislenog svijeta, 
osim vrlo siromašne artikulacije koju nalazimo na nekim iako 
ključnim mjestima Marxova djela, ostaje u svojoj biti nepromiš- 
ljen. I to nužno, jer je rad princip, iz kojeg i kojim Marx sve 
problematizira. Njegovo vlastito stajalište i pozadina misaonog 
ovladavanja svih uočenih problema ostaju sami neosvijetljeni. 
Zato je »rad« katkad određen u tako reći tautološkoj jedno- 
stavnosti i formalnosti u kojoj nije teško prepoznati izblijeđena 
Aristotelova metafizička načela i uzroke u tehnologijskom osvjet- 
ljenju, ili pak, kao nešto što je »život« sam sobom, van svakog 
»ideologijskog« opterećenja, ostavio kao pravi, realni zadatak 
čovjeku. 

Tako bit rada ostaje pitanje, ali za koje mišljenje. Odakle 
motivacija mišljenja koje bi sebi postavilo pitanje biti rada? 
Ima li prečeg zadatka u vremenu u kojem mislioci kao »inte- 
lektualci« različitih »stručnih« nivoa postaju signalizatori nere- 
da u strukturi i funkcioniranju radnog svijeta, ali još uvijek ima 
onih koji, makar slutnjom, naziru temeljno pitanje same funk- 
cije koja funkcionira, same konstrukcije koja se sve više i više 
proširuje u konstruirani svijet, pa se stoga ovako ili onako su- 
sreću, moraju se sresti s mišlju revolucije, ako bi da išta oz- 
biljno reknu, u tom svijetu pojma koji se realizirao kao rad, 
u svijetu rada, o jednostavnoj i nikakvim konstruktivno-meta- 
fizičkim mišljenjem dokučivoj punini života koji »rad« sputava, 
»disciplinira«, »domestificira«. Zar ima prečeg pitanja od pitanja 
o biti rada, ne kao o poprištu svih mogućih solucija, svih mogu- 
ćih rješenja, danih već s »problemima«, poznatim čak literarno 
fiksiranim i inventariziranim u udžbenicima. 


Riječ je, dakle, o novom određenju revolucionarnog mišlje- 
nja. Marxova problematika realizacije pojma, uz ukidanje filozo- 
fije u njenoj specifičnoj filozofičnosti, odvijala se pod pretpos- 
tavkom neotklonjivog revolucionarnog mijenjanja svijeta u ko- 
me postoji dihotomija svijeta filozofije i besmislenog svijeta, ili, 
pak, svijeta u kome je ideja za sebe rezervirala smislenost, dok 
je pozitivitet ostao besmislen, gdje je filozofija kompenzatorno 
primila na sebe nedostatke svijeta i sublimirala ih, a svijet sam 
ostao u svom golom fakticitetu. Ako je revolucija rješenje pita- 
nja, koje nama Marx sugerira, pa ako je, s druge strane, ona 
uopće pretpostavka da do realizacije filozofije, ovako dijagnos- 

ticirane, dođe, što nam je, s obzirom na rezultat njegove misli 
i na »realitet« našega života, preče pitanje nego pitanje o biti 
rada? Koju i kakvu revolucionarnost ono implicira? 

H. Marcuse, koji je, uz malo njih (uz Axelosa npr.) promiš- 
ljao, naposljetku nedovoljno, da tako kažem, po neprimjerenim 
obrascima (usporedi npr. njegovu knjigu »One- dimensional 
Man«) svijet rada, u jednom predavanju, koje nije mnogo zapa- 
ženo jer je očigledno, po fakturi, ad hoc improvizirano na pos- 
ljednjem Hegelovom kongresu u Pragu 1966. postavio je pita- 
nje-dilemu imanentnog transformiranja ili transcendentne revo- 
lucije, vansistematske revolucije, stavivši u pitanje u toj krat- 
koj ali značajnoj intervenciji kategorije negacije i cjeline, te 
eminentno dijalektičke kategorije, kao prekratke da izreknu 
ono što se zbiva, a pogotovu da nam služe kao putokaz u rješava- 
nju najurgentnijeg pitanja, pitanja prevladavanja postojećeg. 

Stavljajući tako dijalektiku u pitanje, i to ne samo konstruk- 
tivnu dijalektiku »pojma« nego, isto tako, i destruktivnu dijalek- 
tiku njegove »realizacije«, Marcuse je pokazao da se negacija 
na kojoj se insistiralo u okviru radničkih pokreta koji su se do 
sada poklapali s revolucionarnim pokretima epohe, na neki na- 
čin domestificirala da je postala benigna, konstruktivna negacija, 
koja sistem, koji bi trebalo da stavi u pitanje, u stvari održava. 


Ako negacija, onda ona van sistema: imanentna negacija, ne- 
gacija negacije, dijalektička negacija odražava nas u sistemu i 
prema tome, u neprilici svijeta koji traži s više ili manje svijesti 
i misli o svojoj biti revolucionarnu intervenciju. 

Axelos, s druge strane, sa svojim planetarnim svjetskim i lu- 
tajućim mišljenjem, koje bi imalo misliti »igru svijeta«, (naslov 
knjige koju je najavio za kraj ove godine), ostao je u nedoreče- 
nim, čini se, neizrecivim obrisima takozvanog »početnog« i »bu- 
dućeg« mišljenja, u intermecu lutajućeg mišljenja kojeg je tra- 
gove Heidegger iskopao na danje svjetlo sondom svoje herme- 
neutičke distrukcije tradicionalne ontologije ispod sloja učvrš- 
ćene i još dalje se učvršćavajuće metafizike. 

Čini se, dakle, da kako Marcuse tako i Axelos, na Heideggero- 
vom tragu, s obzirom na ono što žele da svladaju svojim misao- 
nim naporima mogu da se nasele, da se usidre u novome mediju 
— principu mišljenja koji bi ih doista izveo preko »linije« pos: 
tojećeg samo ako, ali to je možda suviše veliki zahtjev za Mar- 
cusea, napuste svijet »pojma« i »rada«. Axelosova solucija pak 
ostaje ono što je njegov učitelj rekao u jednom svom spisu (Aus 
der Erfahrung des Denkens) — »poetizirajući razum«, koji os- 
tavlja stvari u »lošoj beskonačnosti« baš takvim kakve jesu, ali 
ih neprestano dekorira i maskira nekom kvaziživotnošću. 

Taj isti »poetski razum« jest osnovni ton Marcuseove knjige 
»jednodimenzionalni čovjek«, završnih njenih poglavlja. 

ae zbivanja ne dopušta dakle analogije pa je sve u 
eh je nam uopće valja tražiti oslonac za pitanje o biti ra- 

3 gim riječima: gdje su »zakoni« gdje »mjerila« revo- 

lucionarnog mišljenja? Čovjek je gotovo, da se »izrazimo« po- 
malo »privatno« u iskušenju da kaže kako je pitanje biti rada — 
pa, eto tako — samo jedno filozofijsko pitanje, pa da gana taj na- 
čin apsolvira, da ga skine sa sebe i da se oslobodi muke mišljenja 
koja je, da anticipiramo po našem uvjerenju, posljednji motiv 
nevolucionarnosti epohe. 


Ali ipak, u svem tom tako reći »prirodnom« za nas kao ljude 
odupiranju da idemo dalje od onoga dokle se već došlo i da se 
potpuno ne izgubimo u neizvjesnom, nekako slutimo da nas pi- 
tanje o biti rada, nakon niza smrti boga, metafizike, čovjeka 
umjetnosti, (i, neće biti dugo pa ćemo konstatirati i smrt zna- 
nosti, nauke, naravno ne u vidu njihova posla, nego smrti onog 
mišljenja koje se još suviše zadržalo u njima, smrti koja je po- 
trebna da bi one mogle dobro operirati, dobro funkcionirati) 
— održava na životu »intenzivirajući« ga između očaja, ne puke 
zdvojnosti i neizvjesnosti, da jošnemišljene mišlju ne-sabrane 
punine. 


Znanstvena metodički istraživalačka konstrukcija sadrži još 
danas, naročito u takozvanim društvenim znanostima reziduume 
mišljenja o kojem je u svojoj apsolutnoj znanosti govorio 
Hegel, te je pretpostavka pravog progresa znanosti, koja bi bila 
adekvatna svijetu rada da se tog balasta »razumijevanja«, tog 
balasta unošenja »intuicija«, »uživljavanja« riješi i da operira van 
te, kako bi se moglo reći, psihologijske — to je diskvalifikacija 
— dimenzije mišljenja, te da postane čista konstruktivna opera- 
cija, istraživanje koje na kraju krajeva nalazi aproksimativno, u 
načelu, u »lošoj beskonačnosti« samo sebe. Kako nam o tom 
svjedoče znanstveni autori (napr Heisenberg), koji su, misleći da 
kažu nešto što djeluje ushićujuće, konstatirali da čovjek nalazi u 
fizikalnom objektu sebe. Da, »on« nalazi »sebe«, ali pod cijenu 
da se i sam reducirao na isti taj operativni posao na koji je re- 
ducirao »stvar«, na koji je reducirao »predmet«, i na koji je re- 
ducirao ono što je još od »stvari i »predmeta« ostalo, a to su 
»funkcije« i »indikacije«. Jer, znanost će jednog dana, a struk- 
turalizam to u jednoj svojoj etapi markira, pokazati da je i sub- 
jekt-objekt relacija opterećenja za samu znanost i da subjekt-ob- 
jekt relacija nije drugo nego jedan sistem, konstrukcija u ko- 
joj se više ne radi o tome da subjekt putem konstrukcije preradi 
nešto u konstruirani predmet ili funkciju ili indikaciju, nego da 
i taj konstruirani objekt i ono »nešto« kao sirovina konstrukci- 
je, oboje zajedno služe za nesmetano produciranje radi produk- 
cije same ispražnjene, ničim »izvanjskim« ili samom sobom moti- 
virane znanosti. 


Naprotiv, revolucionarno mišljenje potječe iz života koji je 
krajnje reduciran, osiromašen i ujedno u naponu svoje nespu- 
tane punine, katarktički sjajan! Radikalna ugroženost vidi »za- 
klone« i »mjerila« u sjaju jednostavne, »elementarne« ne-voljnosti 
spram »realiteta« u cjelini: život je stariji od »pojma« i »rada« 

iako su ga ovi »spekulativni« kao i »biologijski«, »psihologijski« 
itd. »tehnologijski« okupirali. Marx je »apsolutnu ideju« ras- 
tvorio u radu, u »slobodnom razvoju produktivnosti snaga«, u 
»slobodnoj igri ljudskih mogućnosti«, u »višoj djelatnosti«, u 
»slobodnom vremenu« za razliku od »radnog vremena«, pa je 
tu »višu djelatnost« sasvim jasno, 1857—1859. markirao kao »zna- 
nost«, kao »eksperimentalnu znanost«, u kojoj je van onoga što 
je ta tadašnja znanost o sebi mislila u vidu eksperimentalne 
znanosti, »prirodne« ili »humane« htio naglasiti njen neposred- 
no »praktički«, njen unutrašnji tehnologijski karakter. U tom 
njenom bitnom karakteru miješaju se u značajnom i pitanja vri- 
jednom clairropscuru neprestano »znanost«, »nauka«, »tehno- 
logija« i »praksa«, što onda neki pozdravljaju kao svojevrsnu 
»sintezu« onoga što je Aristotel razdvojio kao theoria, poiesis i 
praxis. Jer, doista svi ti momenti su prisutni u svojem jedinstvu, 
mada se akcentuiranje sad »znanosti«, a sad »tehnike« itd javlja 
kao motiv za mišljenje, pa bi trebalo promisliti zašto se nepresta- 
no ova bit rada s tim svojim likovima identificira i nezadovoljna 
tom identifikacijom napušta ih, a da se sama nikad nije sa so- 
bom susrela? Ne zbiva li se to tako zato što se bit rada u svo- 
jim likovima koji je skrivaju ujedno uopće održava? 


Kad bi se prepoznala u onome što jest brzo bi se napustila, 
pa bi od emfaze, koja je podržava prešla u strah, koji je gori od 
straha koji nam mogu zadati ugrožene »biologijske« situacije. To 
je strah mišljenja kad se ono susreće s ispražnjenošću svijeta 
do iščezavanja njegove svjetovnosti. Misao sada ne zna onoliko 
o njoj koliko je, recimo, srednjovjekovna problematika mogla 
ješ misliti u svojim »hipostazama« nihila. — Svijet rada postao 
je za Marxa i za sve nas zrak koji udišemo bez refleksije. Njegova 
filozofijska provenijencija suzila se do filologijski literarne teme 
bez reperkusija po »realitet«. Nije li naš najpreči posao da »iz- 
vršimo« ono što nije izvršeno, što je neizvršivo u smislu akta, 
da promislimo, štoviše, da se tek opremimo za mišljenje biti 
rada, pokazujući njegovu pripadnost filozofiji — metafizici, tj. 
da otkrijemo metafizičku strukturu Marxove misli, da tako re- 
-filozoficiramo Marxa, — naravno, ne u Blochovoj intenciji, nego 
da bismo prevladavanje filozofije mogli provesti radikalno re- 
volucionarno, tj. ne tek do »realizacije pojma«, nego do obrata 
u biti rada. 


Danas kad je revolucija intimna neprilika za još jučer revolu- 
cionarne pokrete, kad od Brežnjeva do Mao Ce Tunga i od Val- 
decka Rocheta i Longa do Fidela Castra vlada pomutnja u ono- 
me što bi to zapravo imalo da znači: »revolucija«, a da ne govori- 
mo o tom što bi trebalo da bude revolucionarno pa postoji neko 
slaganje samo u onom minimumu koji se već svugdje u svijetu 
zbiva s »podruštvljenjem sredstava za proizvodnju«, a programi 
koji bi trebalo da etabliraju revoluciju izmjenjuju se serijski u 
taktičkim ili strateškim zaokretima pokreta, u vrijeme kad od 

politički-revolucionarne tradicije ipak žive još uvijek ti pokreti, 
jer bar ne samo zbog ideologijskog kontinuiteta nego i zbog svo- 
ga održavanja i reproduciranja ne mogu izbaciti »revolucionar 
nost« iz terminologije svog ideologijskog inventara, — zar 
ima išta prečeg u toj situaciji i u radničkom pokretu i u izgrad- 
nji socijalizma i u elementima revolucionarnog mišljenja van so- 
Lijalizma i revolucionarne prakse van uspostavljenog socijaliz- 
ma, od promišljanja revolucije u biti radnoga svijeta, obrata koji 
nikakva druga mjera, nikakva unutar svjetovna dimenzija (na pr. 
»socijalna«) ne može apsolvirati i koja je dublje položena od 
sviju takvih dimenzija te ih pronoseći svagda stavlja u Pitanje 
kao zadatak misaone djelatnosti koju »predmetna« ili »funkcij- 
ska« intencija nikad ne mogu iscrpsti? Ako je polog revolucije 
mišlju zbrinut i sačuvan, onda i ono što je npr. »neprilično« u 
socijalnoj dimenziji, kao funkcija tog obrata u biti može i samo 
biti obraćeno, transformirano, usitnjeno u dnevni posao čitavog 
jednog novog svijeta. 


Riječ je o tome da se uvidi što uopće znači u Karla Marxa 
»revolucija« i čemu je bila njegova misao na putu. Karakteris- 
tično je za današnje rezoniranje u svijetu da se kao posljednje 
poente Marxova mišljenja najčešće citiraju ona mjesta koja je 
on sam emfatički doživio kao krajnje svoje rezultate, ali da se 
Mijetko kada bitno propituju ta mjesta jer se živi u uvjerenju 
kao da je sve apsolvirano ako se ona citiraju, — citatologija ima 
različite nivoe od »dogmatskog« do »kritičko humanističkog«. Ne 
pita se šta je zapravo rečeno u toj emfazi mada u njega nalazi- 
mo tekstova koji bi morali pasti u misaone oči. 


Takvo jedno mjesto je ono iz drugog dijela »Teorija o višku 
vrijednosti« (1959, Dietz, str. 107/08) gdje se Marx kritički od- 
nosi spram kritičara Ricarda koji ovom zamjeraju cinizam u ap- 
solutnom postavljanju produkcije: Sve proizlazi iz produkcije 
sve je tu radi produkcije; distribucija, konzumacija itd. funkci- 
je su produkcije. I Marx kaže da je doista ovdje pogođeno ono 
bitno, jer šta je drugo ta »produkcija radi produkcije« nego »raz- 
voj« i »slobodna igra ljudskih mogućnosti?« Šta je drugo, da- 
kle, ono što se neprestano s toliko emfaze citira kao »humani- 
tet« itd., nego ono što je sam rekao na tom mjestu, što je drugim 
riječima rekao, ali čak sa istim ovim obratom: — »produkcija ra- 
di produkcije —, nego razvoj produktivnih snaga u jednom car 
stvu« u kome taj razvoj nije više »nužnost« odnosa čovjeka i pri- 
rode«, »mijene tvari« čovjeka i prirode, u carstvu koje je sam 
nazvao »carstvom slobode«, u kome je razvoj sam svoja vlastita 
svrha, ili što je sasvim popularno i politički konkretno u »Kritl- 
ci Gotskog programa« nazvao pretpostavkom više faze komuniz- 
ma, fundamentalnom pretpostavkom komunizma: da naime rad 
postane od sredstava za život »pravom životnom potrebom«? 

Šta je drugo nego revolucionarno problematiziranje socijalne 
dimenzije u cilju etabliranja pune neproblematičnosti fundamen- 
talne »dimenzije« rada, nazvane jedanput »tehničkom«, drugi put 

»znanstvenom« itd, a koju je on sam najčešće imenovao formu- 
lom »proizvodnih snaga« kako bi taj razvoj proizvodnih snaga 
nesmetan nikakvim »klasnim strukturama«, nikakvim »ekonom- 
skim« automatizmima, »prirodnim zakonima« itd., nesmetano 
na vijeke vjekova u Hegelovoj »lošoj beskonačnosti« nastavljao 
svoje djelovanje. 

Stoga nije riječ o tome da se jedna strana zbiljske i mi- 
saone proturječnosti u okviru problematike »stvaralaštva« i 
»postvarenja« izigra na račun druge, ni u vidu sinteze, ni 
još manje tako da obje ostanu u paralelnom ali autonomnom 
statusu kompletiranom tzv. »uzajamnim djelovanjem«, koje je 
postalo i to je jedan od simptoma održavanja ovoga svijeta ra- 
da, supstitutom »dijalektike«, jer bi se »dijalektika«, da nije za- 
mijenjena i nepovijesno eternizirana »uzajamnim djelovanjem«, 
morala već naći suočeno s totalitetom totalnoga, sa cjelovitošću 
cjeline »pojma« ili »rada«. 

Nije, dakle, riječ o tome da se jedna strana izigra na račun 
druge, nego da se u revolucionarnom mišljenju reduktivno poka- 
že totalna ugroženost života gušenog pod vidom pravog »realite- 
ta«, »produkcionog procesa« kao »stvaralaštva«, te da se tako 
mjesto »oaza sreće«, kako reče jedan mislilac, ili »oaza sloboda«, 
kako reče drugi, umjesto »estetskog odnosa spram prirode« ko- 
je postulira Marcuse, umjesto »akademske slobode« i »slobode 
kulturnih djelatnosti« za koje se traže rezervati analogni onima 
za »divljake«, biljke i životinje, itd., umjesto »oslobođene čulno- 
sti« lišene vulgarnosti, umjesto »humanizacija« međuljudskih od- 
nosa u vidu solidarnosti koja prevladava ostatke životinjskog u 
konkurentskom, umjesto »programa« žedne neegzistirajuće par- 
tije koja lebdi pred očima Marcuseu.* 

Ali i ovaj radikalni program koji neće naći, vjerojatno, par- 
tiju da se za nj zalaže, kako sam Marcuse sumnja, slično kaže 
i u svojoj intervenciji na Hegelovom kongresu u Pragu 1966. 
(Zum Begriff der Negation in der Dialektik »Filosoficky časo- 
pis« 3, 1967, str. 378) još je uvijek prekratki program u smislu re- 
volucionarnosti, jer je danas već spremljeno oružje da se i tome 
doskoči, kako van revolucionarnih partija tako i van onoga što 
Marcuse misli da bi trebalo kao posljednji patos nositi revolu- 
cionarni preobražaj. To oružje je takozvano »futurologijsko« miš- 
ljenje koje se već etabliralo, pa slušamo priče o tome kako će 
u slijedećem vijeku izgledati seksus, odnosi spram prirode, ka- 


* U članku »Sommes-nous dćja hommes? (Revija »Partisans«, Mospero, 
No_28, april 1967.) Marcuse predlaže »novi humanizam« (usp. njegovo og- 
rađivanje od »humanizma« u Filosoficky časopis, 3, 1957: »...ako to još 
treba zvati humanizmom*) — njegovi su uvjeti... nikakav nastavljeni 
razvoj proizvodnih snaga, nikakvo povisivanje produktivnosti, nego prije 
obrtanje produkcije koje potiskuje destruktivna i parazitarna dobra, re- 
konstrukcija gradova koji su u tačnom smislu riječi postali neljudski, 
ponovno naseljavanje prirode u industrijskim pustinjama, ograničava- 
nje prirasta pučanstva... .« 

kve će biti zgrade, kakvi gradovi, kaje letilice da bi bile primje- 
rene »humanitetu«, postotak ljudski podnošljivog u smislu psi- 
hologijski i filozofijski podnošljivog. 

Svako iskonsko mišljenje do kojeg nam je ovdje stalo, svako 
revolucionarno mišljenje koje se smješta u biti rada i propituje 
postaje takvo »futurologijsko« mišljenje, ako ne prođe kroz 
radikalnu katarzu redukcije na nultu tačku mišljenja. U svojoj 
tradicionalno-metafizičkoj verziji mišljenje nas je dovelo u situ- 
aciju konstruktivnosti Rada. Zato se život u svojoj bitnoj, ne- 
biologijskoj ugroženosti mora skupiti do te tačke krajnje jed- 
nostavnosti kad mora eksplodirati smislom su-vremenosti i po- 
-stojnosti. Ova katarza kroz »negativni put« prvobitnog mišlje- 
nja oslobađa nas od mišljenja — uspjeha novog vijeka i jedino 
je preventivno sredstvo protiv »konstruktivnosti«. 

Jer, što je »futurologijsko mišljenje«? Budućnost koja bi tre- 
bala da nekako pokrije i odredi životnost, da život (= bitak) 
fiksira u njegovoj životnosti (= smislu) — Heidegger se oko to- 
ga trudio ne uspjevši — po vlastitom mišljenju, u svojoj onto- 
-hronijskoj orijentaciji iz razdoblja »sein uz Zeit« a — ta buduć- 
nost se zajedno sa slobodnim vremenom, vremenom definiranim 
kao »vrijeme za višu djelatnost« i za razvoj kao takav, za razvoj 
koncentrata svega ljudskog u »znanosti« i »racionalnom« radu, 
ta budućnost se usitnjuje u sutrašnjicu, prekosutrašnjicu itd. pa 
svako ovakvo udaljavanje nije ništa drugo nego približavanje u 
neposredni zadatak rada, proširivanje operacije subjekta (= ra- 
da). 

Njegovo mišljenje (= »znanost«) domoglo se budućnosti 
kao teme »futurologije« (kojom se bave »specijalisti«: »sintetiča- 
ri«, »planeri« »programatori«, »organizatori«, stručnjaci za »oTi- 
jentaciju« itd. itd.). Nepromišljenost biti rada i odgovarajuće 
revolucije u Marcusea čini da i njegov »program« ispada »futu- 
rologijski«. 

Umjesto »futurologijskog« mišljenja, koje integrira svaku 
misao u aktualnost rada, sve ovisi o iskorištavanju urgentnos 
ti radikalne revolucije — suviše benigno ikvalificirane kao »kva- 
litativna diferencija« (MMarcuse) — u biti rada kao integra- 
tivno-integralnog, supstancijalno funkcionalnog, totalnog i 
totalizirajućeg, itd., »subjekta« svega što jest. Prije nego što se 
spremimo za uvid da »Um« i »revolucija« koja ga kao rad u- 
vodi u »realnost« i u njoj usitnjuje od neprimjetne atmosfere 
svakodnevnosti — jesu neprijatelji, ne samo tzv. »duhovnog« ili 
»biologijskog« nego živog (= bitnog) života za razliku od smrti 
sviju stvari: od boga preko čovjeka do bića, mora svako opre- 
djeljivanje jednu stranu dileme »stvaralaštvo — postvarenje« 1 
iz nje proizašlih dilema, kao i svako »sintetičko« prevladavanje 
protivurječnosti, parcijalno iskušenih kao antinomija, mora sva- 
ki engagement ostati samo konstruktivno integriranje u »reali- 
tet« u bitak kao »apsolutni realitet« rada. Ako je za Hegela ono 
što je intendirao kao »apsolut« bilo najživotnije, sam život, za 

radikalno revolucionarno mišljenje baš to je smrt. Kritika Hege- 
la u ovom smislu, međutim, još ima biti izvršena. 

Dozvolite mi da vas na kraju podsjetim na izrazito teologij- 
sku problematiku u Marxovim »Ekonomsko-filozofijskim ruko- 
pisima« tamo gdje je napr. riječ o tome da je misao »stvaranja«, 
pobijena jedino time ako se dokaže da je sve u prirodi i sve 
ljudsko samostvaranje (Selbsterzeugung), da nema druge su- 
protnosti transcendentnom Bogu, do misli o generatio aequi- 
voca. Na tom mjestu Marx dalje rezimira ovako: ako se gleda 
s individualnog aspekta, onda ispada »loša beskonačnost« koja 
u nizu rađanja i ređenja dovodi do prvog oca, do prvog uzroka, 
do prvog pokretača. No, ako gledamo u »krugu«, ako prepoz- 
namo da individualni čovjek nije ništa drugo do specifikacija ro- 
da, a rod ništa drugo nego krug mogućnosti ljudskog, onda se 
u tom krugu ispunjava generatio aequivoca, onda se postiže 
»Selbsterzeugung«, onda je misao o stvaranju izvana postala 
nemoguća. 


Sad dolazi ono odlučno mjesto koje kaže da je »čitava dosa- 
dašnja historija za socijalističkog čovjeka historija nastanka 
čovjeka i prirode za čovjeka posredstvom njegovog rada«. En- 
gels je u tom smislu izvukao još radikalniji zaključak. U jednom 
svom radu, o kome smo prestali misliti, a koji bi vrijedilo pro- 
čitati kad god se čovjek osjeti inficiran »humanizmom«, u »Ulo- 
ga rada u očovječenju majmuna« on kaže odmah na početku: 
»rad je stvorio čovjeka«. Nije, dakle, rad neko još tako esenci- 
jalno svojstvo čovjeka, nije čovjek već negdje egzistirao prije 
nego što je bilo rada, nego jest ono što jest, za razliku od živo- 
tinje, — po radu. Kad ovo Engelsovo mjesto imamo pred oči- 
ma, tad se u čitavom onom Marxovom mjestu koje smo naveli, 
javlja kao najdostojniji za mišljenje onaj atribut — »posred- 
stvom njegovog rada«, jer doista nije riječ tek o »njegovom« 
radu. Čovjek nije subjekt rada, nego je on naprotiv funkcija 
rada: rad je supstancija, subjekt. Zato revolucionarno mišljenje 
ne treba stati pri »odnosima u proizvodnji« nego mora propitati 
pretpostavke »proizvodnih snaga«, govoreći u klasičnoj termi- 
nologiji marksizma. Umjesto da XX stoljeće svojom sredinom 
i dalje skida »revolucionarnost« s dnevnog reda povijesti, ono, 
naprotiv, traži produbljenu revolucionarnost koja radikalnost 
ne može biti mjerena nikakvim još tako ekstenzivnim ili intenziv- 
nim unutarsvjetskim događajima u smislu »stvaralaštva« ili »po- 
stvarenja«. 


607 


DISKUSIJA O PREDAVANJIMA 
VANJE SUTLIĆA I MILANA KANGRGE 


Učesnici: V. Milić, M. Marković, M. Kangrga i V. Sutlić 


Vojin Milić 


U svojoj reči osvrnuću se na dva problema: 1) interpretaciju Marxove 
misli u referatu kolege Sutlića i 2) shvatanje odnosa između filozofije i 


nauke. 


Kolega Sutlić je obećao u uvodu svog referata da će izložiti stanovište 
koje prevazilazi shvatanja što savremenu društveno-istorijsku situaciju 
tumače ili jednostrano optimistički, pozitivno, ili jednostrano pesimistič- 
ki, negativno, i pokušao je da tu sintezu zasnuje na kategoriji rada u Mar- 
xovoj misli Međutim, njegovo tumačenje Marxovih ideja o radu je teš- 
ko prihvatiti. Nedostatak tog tumačenja se sastoji u preteranoj apstrakt. 
nosti u kojoj se gube istorijske, društvene, sadržajne odredbe rada, tj. 
upravo ono što je u Marxovim shvatanjima rada originalno i bitno. Ali, 
pre daljeg raspravljanja o ovom, hteo bih da kažem da kategorija rada 
nije osnovni izvor Marxove misli. Osnovni izvor njegove misli, koji nije 
teško utvrditi — bilo da je posmatramo razvojno, ili u njenom završnom, 
sistematskom obliku — jeste čovek u istorijskoj situaciji građanskog 
društva. Marx nesumnjivo traži osnovu toga društva i čovekovog položaja 
u njemu, u odnosima proizvodnje, ali on čoveka ne posmatra samo u o- 
vim odnosima, nego i u svem onom što nad tim istorijski datim odnosima 
nastaje, kao država, kao razni oblici otuđene svesti i drugi oblici druš- 
tvenog života u kojima se izgubila izvornost, spontanost, mogućnost slo- 
bodnog celovitog izražavanja života. 


Ako se Marxovo stvaranje ispituje biografsko-genetički, videće se ko- 
liko se na početku u središtu njegove misli, koja seki u jednoj pred- 
revolucionarnoj situaciji, u godinama što prethode 1848, nalazi prob- 
lem emancipacije čoveka, težnja da se prevaziđu klasična liberalno-gra- 
đanska shvatanja o mogućnosti oslobođenja čoveka, koje se ograničava 
na političku dimenziju izdvojenu iz istorijskog totaliteta. Marx smatra 
da nema oslobođenja građanina (u smislu citoyena), koje ne bi isto- 
vremeno bilo i emancipacija čoveka. Upravo zato što je položaj čoveka 
u građanskom društvu problemski okvir Marxove misli, već u njegovim 
prvim raspravljanjima o radu ovaj se javlja kao otuđen rad. Otuđen ne 
zbog toga što bi otuđenje bilo neka neistorična antropološka čovekova 0o- 
sobina i sudbina, nego zbog toga što je otuđenje neminovno u jednoj dru- 
štveno-istorijskoj situaciji čijem razvijanju ono pomaže, a kasnije postaje 
ferment njegovog prevazilaženja. Ono je sastavni deo nastajanja i raz- 


608 


voja kapitalizma i ovaj se po Marxu ne može ukinuti a da se ne ukine 
otuđeni rad. Zbog toga Marx i govori o životu koji se pretvorio u sred- 
stvo za život, misleći na čoveka koji je silom istorijskih prilika prinuđen 
da se svede na delimičnu, ali efikasnu funkciju sistema. Ideja o svođenju 
čoveka na delimičnu funkciju društvenog sistema, kojim se čovek lišava 
svih svojih ostalih mogućnosti, a istovremeno se proizvodna efikasnost 
sistema povećava brzinom kakva je nepoznata u ranijoj istoriji, nije u 
Marxovom delu nigde više razvijena nego u četvrtom odeljku »Kapitala«. 
u kojem se raspravlja o načinu ostvarivanja relativnog viška vrednosti 
i ujedno na vrlo konkretan način izlažu istorijske faze kroz koje prolazi 
otuđenje proizvođača na kojem se razvijaju proizvodne snage. Analiza 
otuđenja je ovde daleko konkretnija nego u ranim radovima. 


I kada Marx na poznatom mestu u trećoj knjizi »Kapitala« piše da 
oblast proizvodnje i dalje neminovno ostaje carstvo nužnosti, ne treba 
zaboraviti da on odmah zatim dodaje da ovo carstvo nužnosti može pos- 
tati osnova slobode jedino racionalnim uređenjem proizvodnih odnosa ka- 
ko bi oni bili što dostojniji čoveka i što adekvatniji njegovoj ljudskoj pri- 
rodi. Racionalno, dakle, nije shvaćeno u tehničkom nego u najširem ljud- 
skom smislu. Po Marxu racionalno ne može biti nešto što nije čovečno. 
Ono je ljudska kategorija, čiji se smisao sastoji u omogućavanju daljeg 
i potpunijeg: razvoja svega onog što je čovek već stvorio kao svoje naj- 
bolje mogućnosti. Da Marx ne očekuje racionalnost i čovečnost proizvod- 
nih odnosa od slobodne igre proizvodnih snaga nego od svesne revolu- 
cionarne akcije, zaista nije potrebno posebno dokazivati. 


Upravo u vezi s tim izgleda vrlo problematična interpretacija Marxovog 
odnosa prema Ricardu koja je izložena u referatu kolege Sutlića, na os- 
novu jednog mesta iz druge knjige »Teorija o višku vrednosti« (Isto 
delo, Beograd, 1954, str. 272.— 273) Marx je doista visoko cenio Ricardo- 
vo dosledno zastupanje ideje o presudnom značaju razvoja proizvodnosti 
rada, pri čemu se Ricardo nije obazirao na to da li ono ugrožava opsta- 
nak feudalne aristokratije, ide na štetu interesima pojedinih delova bur- 
žoazije i dovodi u neobično težak položaj radničku klasu. Ali to ne znači 
da Marx staje na isto stanovište. Premda na mestu koje se pominje u 
referatu izjednačava razvoj proizvodnih snaga s »razvijanjem bogatstva 
ljudske prirode kao svrhe po sebi«, Marx ne propušta: da ukaže na dubo- 
ku protivrečnost koja se otkriva u ovom procesu ako se on analizira (a) 
sa stanovišta ljudske vrste i (b) položaja koji u njemu ima većina ljud- 
skih individua; da kritikuje građanske ekonomiste koji ovu protivreč- 
nost zabašuruju; i da naglasi da će antagonistički karakter razvoja pro- 
izvodnosti rada u kapitalizmu biti prevaziđen, tako da će se kasnije na- 
predak proizvodnosti rada poklapati sa razvitkom pojedinačne indivi- 
due, Dakle, i na ovom mestu je reč o istorijskoj ulozi otuđenog rada i 
njegovom preovladavanju, a ne o nekom tehnološkom ili ekonomističkom 
odnosu prema razvoju proizvodnih snaga. U tom slučaju, socijalizam pre- 
ma Marxovoj zamisli ne bi bio ništa stvarno istorijski novo; on bi značio 
samo dalju, možda potpuniju i bržu tehnološku racionalizaciju proizvod- 
nje, koja je u svojim osnovnim — teorijskim i praktičnim vidovima nas- 
tala već u kapitalizmu. Baš zbog toga što u referatu kolege Sutlića, koji 
polazi od kategorije rada, ovaj nije postavljen u širi ljudski i istovreme- 
no istorijski kontekst, iz izlaganja se ne vidi da rad nije uvek stvaralaš- 
tvo, nego da može da bude obično dirinčenje osakaćenog čoveka pretvore- 
nog u funkciju, koji prestaje da bude čovek u širem ljudskom smislu 
reči ukoliko se do kraja poistoveti sa svojom funkcijom, i mora da stva- 
ra raznovrsne samoobmane i ideološki iskrivljene predstave o sebi, o 
prilikama u kojima živi i o svojim mogućnostima. Ujedno, ovakvo pos- 
tavljanje problema ne dozvoljava da se uoči koliko je otpor protiv otu- 
đenja, u svojim raznovrsnim stihijnim i samosvesnim oblicima značajan 
činilac društvenog razvoja i napretka. Ako se ovo ne uzme u obzir, ne 
može se napustiti jednostrano tehnološko shvatanje istorije, koje je dosta 

rašireno u vulgarnom marksizmu, a nije nepoznato ni u drugim pravcima 
društvene misli. 

Hteo bih, zatim, da se sasvim kratko osvrnem na problem odnosa iz- 
među nauke i filozofije. Smatram da je neosnovano prilikom raspravlja. 
nja o ovom odnosu pretpostaviti — kao što se često čini — da su filozo- 
fija i nauka gotovo sasvim disparatnj oblici svesti, iz čega zatim proisti- 
ču osnovne odredbe nauke i filozofije koje su primer zarobljenosti misli 
u postvarenim kategorijama. Radi se, naime, o nekim hipostazama u ko- 
jima se bez temeljne kulturno-istorijske i epistemološke analize apodik- 
tično tvrdi što je nauka i što ona jedino može da bude. Filozofija se istim 
metodskim postupkom određuje kao nešto potpuno suprotno nauci, nešto 
kvalitativno sasvim drugo, i tvrdi da je ona to uvek bila kad je bila prava 
filozofija, i da će to biti dok bude postojala. Ovakav polazni kategorijalni 
okvir gotovo da isključuje mogućnost međusobnog dijaloga između filo- 
zofije i nauke, koji ne bi bio samo neophodno međusobno optuživanje 
nego bi doprinosio širenju granica racionalne svesti. 


Kad se pobliže razmotre odredbe nauke, videće se da se naukom sma- 
tra ili goli empirizam, ili funkcionalno efikasno praktično-tehničko zna- 
nje, a u najboljem slučaju se drži da je krajnji domet nauke sadržan u 
Hegelovoj ideji »Istina je samo celina«, koja se tumači u statičnom i 
konzervativnom smislu. Kad se ovo gledište eksplicira, ostaje da je celo- 
vito i sistematsko znanje o postojećem, koje eventualno može poslužiti 
povećanju funkcionalne racionalnosti u okviru postojećih struktura, ali 
ne može misaono transcendirati postojeće, pa logično ni biti idejni sa- 
držaj prakse koja teži radikalnoj izmeni postojećeg, imanentna, tran- 
scendentalna granica nauke. Između ovako shvaćene nauke j filozofije za- 
ista nije mogućan dijalog. Nauci preostaje samo da sasluša sud o svo- 
jim saznajnim mogućnostima, ili tačnije rečeno o svojoj ograničenosti. 
Razumljivo je, stoga, što se, nasuprot nauci, filozofija tumači kao samo- 
svest kojoj nije potreban neki dublji dijalog s naukom. 

Po mom mišljenju, ovo gledište je podjednako nepovoljno za nauku i 
za filozofiju. Ono priznaje sve dublji rascep, na jednoj, i sve neracional- 
niji odnos između nauke i filozofije, na drugoj strani, koji se sve više 
šire u raznim savremenim kulturama. Namesto pokušaja da se svestra- 
nim ispitivanjem savremene društvene situacije i njene istorijske pozadi- 
ne utvrde pravi uzroci ovih protivrečnosti u sferi svesti, one se prebaciju 
u nadistorijsku sferu transcendentalnog, što doprinosi jedino njihovom 
održanju. Odvajanje filozofije od nauke, međutim, lišava nauku neop- 
hodnog šireg kritičkog ispitivanja njene delatnosti koje se može razviti 
samo s filozofskog stanovišta, upravo zato što je ono izvan nauke, kao 
posebnog oblika svesti. Uporedo s tim, onaj deo filozofije koji se intere- 
suje za nauku gubi u današnje vreme sve više neophodnu misaonu samo- 
stalnost i pretvara se u posebnu funkciju nauke. Filozofija je, na žalost, 
danas sve češće sluškinja nauke. Nekad je bila sluškirlja teologije, ali ta- 
da je bar služila gospodara. Danas se ona stavlja u službu sluge, pošto 
svoju ulogu shvata kao racionalizovanje iskustava postvarene nauke pu- 
tem njihovog metodološkog usavršavanja. Postvarenost najvećeg dela 
savremenih naučnih istraživanja ogleda se u tome što su ona jedan od 
važnih elemenata otuđene društvene prakse, ali su u odnosu na ciljeve te 
prakse potpuno neautonomno oruđe. 


Filozofi i filozofski pravci. koji s pravom kritikuju ovo podređivanje 
filozofije postvarenim oblicima savremene nauke, ne uviđaju dovoljno 
da u sociologiji i drugim društvenim naukama ni izdaleka svi naučnici ne 
smatraju da je nauka goli empirizam ili funkcionalno-tehničko znanje, već 
da plejada naučnika, među kojima se nalaze i mnogi vrlo istaknuti, na- 
stoji da razvije epistemološke osnove i aktualan sadržaj kritičke teorije 
društva. Kritička teorija društva odbacuje hipostazirana shvatanja filozo- 
fije i nauke i njihovo razdvajanje; ona osporava da naučni pristup stvar- 
nosti padina utonulost u postojeće, pošto smatra da kategorija optimal- 
ne ljudske mogućnosti i psihička sposobnost maštanja pripadaju nauč- 

nom mišljenju, štaviše da su preduslovi njegovog punijega zamaha. Kolega 
Kangrga je pomenuo Adornovu tezu »Celina je neistinita«, iza koje stoji 
jedno posebno tumačenje Hegelove filozofije, ili bar ograda prema njenim 
vrlo raširenim konzervativno pozitivističkim interpretacijama. U konteks- 
tu moje diskusije je bitno da je ova teza jedna od osnovnih ideja kritič- 
ke teorije društva, koju Adorno nije nikad suprotstavljao nauci, 

U razdvajaju filozofije i nauke kriju se, zatim, ne manje opasnosti 
za filozofiju. Najveća od njih je okamenjenje i zgrušavanje filozofske 
misli u dogmatizmu. Staljinizam je vrlo svež, ali ni. izdaleka ne jedini 
savremeni primer, kako se filozofija iz oblika samosvesti brzo pretvara 
u vulgarnu ideologiju čim nestane mogućnosti da se njene ideje stalno 
proveravaju u svim oblicima ljudskog iskustva, među kojima nauka sva- 
kako može da ima važno mesto. Konačno, ne treba zaboraviti da ni filo- 
zofija nije izdvojena iz oblasti naučnog proučavanja. Sociologija sazna- 
nja nastaje na ambiciji da pokuša postaviti i svaku konkretnu filozofiju 
u istorijski totalitet u kojem je ona nastala ili je prihvaćena; da pokaže 
njene društvene funkcije; i da objasni kako su pojedina filozofska sta- 
novišta nastajala kao više ili manje svestan izraz nekog konkretno-istorij- 
skog praktičnog životnog stanovišta. 

Ako bismo produžili s razdvajanjem filozofije i nauke mislim da bis- 
mo štetili samima sebi. Baš ljudima u kojima »refleksija« nije ubila spo- 
sobnost stvaranja vlastitog iskustva, niti potrebu njegovog smelog, iskre- 
nog i upornog racionalnog osmišljavanja može samo smetati razdvaja- 
nje pojedinih oblika ovog osmišljavanja, pošto se upravo u stalnom dijalo- 
gu između filozofije, nauke i umetnosti može, možda, nešto učiniti da 
samosvest o našem vremenu postane dublja, jasnija i delotvornija. 


Mihailo Marković 


Izuzev onog mesta gde je suprotstavio Adorna Hegelu, ja se uglav- 
nom slažem sa svim onim što je Kangrga rekao u svom predavanju. Me- 
đutim, mislim, da nam je dosta toga ostao dužan i mislim da je trebalo 
da svoju misao koja je inače solidno postavljena i polazi od Marxovih i 
LukaAcsevih analiza fetišizma robe, dalje razvije i da otvori mnoga pita- 
nja tamo gde stvari na prvi pogled izgledaju jasne. 

Kangrga je tačno rekao da mi moramo da promislimo o poreklu i 
mogućnosti postvarenja i uputio nas je da u istorijskoj praksi tražimo 
odgovor. Međutim, trebalo je možda i naznačiti odgovor ili bar ukazati na 
mogućnosti odgovora. Naime, postoji jedno široko rasprostranjeno mišlje- 
nje i među ortodoksnim marksistima i među onima koji izučavaju mar- 
ksizam na Zapadu da je Marx uglavnom izučio i objasnio postvarenje i 
otuđenje u kapitalizmu. A znamo kod nas mnoge ekonomiste i druge mar- 
ksiste koji tvrde da je u socijalizmu, gde imamo takozvanu socijalističku 
robnu proizvodnju, jedna sasvim druga društvena stvarnost u kojoj više 
nema mesta za otuđenje i za reifikaciju. 

Međutim, u Marxa ima dva nivoa misli, Jedan je mnogo opštiji gde on 
daje kritičku analizu fenomena otuđenosti rada u uslovima robne pro- 
izvodnje. I ta njegova analiza važi ne samo za sve pretkapitalističke for- 
macije, nego i za ceo ovaj dugi prelazni period u kome živimo. 

Drugi je nivo onaj konkretniji gde on svoju misao specifikuje analizi- 
rajući sam kapitalistički društveni sistem. Marx niukoliko nije mislio da 
je privatna svojina nad sredstvima za proizvodnju u uslovima robne 
proizvodnje ono što dovodi do fetišizma robe. Kangrga je dobro učinio 
što je naveo i neka mesta iz prve knjige »Kapitala«, iz kojih se jasno 
vidi da Marx govori o robnoj proizvodnji kao takvoj uopšte. Ali, još uvek 
nije ostalo dovoljno jasno što je to u robnoj proizvodnji što omogućuje 
fenomen postvarenja? Marx nije ni bio dovoljno eksplicitan, čini mi 

se, u onim spisima koji su došli do nas. Možda je on najjasnije, naj- 
eksplicitnije svoju misao izrazio u prvobitnoj šestoj glavi »Kapitala«, 
koja je, koliko mi je poznato, objavljena jedino na ruskom i nemač- 
kom u arhivu Marxa i Engelsa još 1933. godine pod redakcijom Ado- 
ratskog. Tamo suštinu fenomena reifikacije vidi u vladavini mrtvog, o- 
predmećenog rada nad živim. 

To je veoma široka odredba. Kad nju dalje analiziramo nalazimo da 
je ono što Marx podrazumeva pod vladavinom mrtvog, opredmećenog ra- 
da, u stvari postojanje izvesnih društvenih institucija koje raspolažu mrt- 
vim opredmećenim radom, i postojanje jedne društvene pe, jedne dru- 
štvene elite koja drži monopol na raspolaganje tim opredmećenim radom. 
Čini mi se, da je tu poreklo i mogućnost preživljavanja svih postojećih 
formi postvarenja i u dosad poznatim oblicima socijalističkog društva. 

Kako, međutim, radikalno prevazići postvarenje? Kangrga je tačno re- 
kao da je prvi zadatak razoriti birokratsku strukturu. Ali naša misao 
koja je kritička i humanistička morala biti konkretnija, više istorij- 
ska, više posredovana analizama postojećeg istorijskog trenutka, Čini mi 
se, da je osnovno to da se iz sfere rada isključi kao jedan poseban njegov 
oblik — upravljanje, odlučivanje. U stvari rad je još uvek i u postojećim 
oblicima socijalističkog društva do te mere atomiziran, razmrvljen, frag- 
mentovan da postoji posebna grupa ljudi koja se bavi samo odlučivanjem, 
samo usmeravanjem, samo raspoređivanjem tog kristalisanog, opredme- 
ćenog rada. Osnovno je ukinuti takvu podelu rada u kojdj to prolazi kao 
jedna posebna vrsta rada za koji treba da postoji i jedna posebna druš- 
tvena grupa koja će za to odgovarati. 

. Uzgred bih kratko komentarisao ono suprotstavljanje Adorna Hegelu. 
Mislim da su to dve različite ravne misli. Hegel je imao na umu jednu 
idealnu strukturu i istinito je onda celina te idealne strukture. Međutim ja 
ovu Adornovu misao mogu da razumem i kao delimično istinitu prihvatim 
jedino ukoliko je reč o tome da u postojećoj realnoj strukturi, koja je 
reifikovana, samo jedan deo može zaista kritički i zaista revolucionarno 
da se postavi i da dođe do istine o postojećem postvarenom svetu. 

Inače, očigledno je da ta kritička misao koja se suprotstavlja postoje- 
ćem postvarenom svetu, takođe može biti istinita samo ako je integri- 
sana u celovitu viziju onog sveta koji još ne postoji, koji je, međutim, mo- 
guć i koji odgovara ljudskim potrebama postojećeg istorijskog trenutka. 
Prema tome, bez obzira na to koliko je tačna u svojim kontekstima Hege- 
lova i Adornova misao, bilo bi, čini mi se, opasno i neprihvatljivo ako bis- 
mo sad odjednom odbacili uverenje da treba težiti i totalizaciji misli, da 
je misao istinita sarno onda kad je konkretna i celovita, kad je uklopljena 
u široki kontekst i kada ima kao pretpostavku celovitu viziju budućnosti, 
onoga što još nije a što bi moglo biti. —. ' . 

U pogledu Sutlićevog referata, ja bih mogao da prihvatim sva ona 
mesta u početku gde on, u vezi sa svim onim u široj javnosti nedovolj- 
no poznatim informacijama o dijalozima između humanizma 1 struktu- 
ralizma, nastoji da problematizira odnos humanističke i scijentističke 
misli. Međutim, ne bih mogao da prihvatim ona druga kasnija mesta, na 
kojima on sa izvesnim nipodaštavanjem govori o humanističkoj misli. 


Ovo prvo prihvatio bih zbog toga što stvari zaista tako stoje da, ako 
hoćemo našu humanističku misao da razvijemo, moramo sami da je iz- 
nova problematiziramo. Moramo biti svesni toga da je ta misao u odre- 
đenom istorijskom trenutku protivstavljanja staljinističkom dogmatizmu 
istupila u formi jedne u izvjesnoj meri apstraktne i spekulativne vizije 
koja nije bila dovoljno posredovana konkretnim znanjima 1 koja je pred- 
lagala izvesna idealna rešenja, ne baveći se mnogo analizom kon- 
kretne situacije i naznačavanjem puta kojim se do te ciljne tačke može 
doći. Prirodno je da se sad ta misao dalje posreduje, konkretizuje 1 da 
postaje u sve većoj meri istorijska. 

Međutim, koliko god da je prihvatljiva Sutlićeva ocena nekih dilema 
koje su se dosada u humanističkoj misli postavljale, način na koji on 
govori o humanizmu (koji je i sam ranije zastupao) način na koji 

on pokušava da tu misao proglasi odsustvom stvarne misli može se s pra- 
jom i sam okvalifikovati njegovim rečima — kao »refleksijom nedodir- 
nut«. 

Jasno je međutim, i tu bih se potpuno složio sa onim što 'je govorio 
Milić da bez humanističke filozofske misli nema ni govora o kritičkom 
protivstavu postojećem postvarenom svetu, nema govora o određivanju 
one ciljne tačke ka kojoj akcija može da svet modifikuje i menja, nema 
govora o tome da imamo ma kakve kriterijume ocenjivanja. 

U vezi s tim je i ona diskusija o suštini rada. Tu bih se takođe slo- 
žio sa onim što je rekao Milić da taj problem nije dovoljno određen iako 
već kod Marxa ima dragocenih analiza. Tako Marx ističe ne samo svrsi- 
shodnost postojanja svesti o tome šta se hoće napraviti, nego ističe i es- 
tetički karakter rada. Zatim ističe da radeći, čovek afirmira svoju lič- 
nost, ali kad ljudski radi, ujedno zadovoljava potrebu drugog. Upra- 
vo time postaje svestan svoje sopstvene ljudske suštine, koja je baš u 
tome da on s jedne strane afirmira svoje kreativne mogućnosti, a s dru- 
ge strane zadovoljava potrebu drugog čoveka. 

Međutim, čini mi se da je kod Sutlića ta cela analiza rada, ukoliko je 
uopšte ima, nekako van istorijskog konteksta i tu se tek posle vidi zašto 
je tako, naime tada kad on kaže da čovek nije subjekt rada, nego da je 
čovek funkcija rada. Po mom mišljenju to je pre svega lažna dilema, jer 
je čovek takva celina u kojoj je nemoguće jedan momenat staviti kao 
antecedentan drugom. Može se tome predbaciti ono što je Marx predbacio 
Hegelu u kritici Hegelove filozofije države, da on predikate, u stvari, 
shvata kao subjekte i obratno subjekte kao predikate. 


Može se zatim reći da tu ima čudne nedoslednosti u celom izlaganju, 
jer otkud mogućnost one treće revolucije o kojoj je Sutlić govorio, ako 
je čovek određen radom i ako je rad nešto vanistorijsko. I zaista dobija 
se utisak da čovek onda biva shvaćen kao ličnosti onih antičkih tragedija, 
Čovek sa svim svojim htenjima, patnjama, željama, nikad ništa u stvari 
ne može, on je prosto igračka nekih slepih nadljudskih, vanistorijskih si- 
la. Naravno, u tim antičkim tragedijama je jasno prisutan jedan elemenat 
mističkog i teološkog, i čini mi se, da svaka savremena misao koja bi že- 
lela da ne bude mistička i teološka mora tražiti rešenje polazeći od čove- 
ka kao subjekta istorije, prema tome i kao subjekta rada. 


Milan Kangrga 


Ja bih prije svega htio, ako bi se to moglo tako nazvati, da se samo- 
kritički osvrnem na svoj referat, tako da se razumijemo o čemu je za- 
pravo riječ i šta sam njime htio. Naime, ja sam svjestan toga da se čitav 
moj referat kreće na jednom planu koji, tako sam ga zamislio, ide na 
ono što se obično naziva konkretnim, možda u lošem smislu. Išao sam 
svjesno na to da se zadržim na onome što me je neposredno potaknulo 
da bih u vezi sa samim — atomi je bila intencija u izlaganju — imenova- 
njem, da tako kažem, samoga problema i fenomena postvarenja došao 
odmah iza toga na to što nas tu na neki način muči i stoji pred nama u 
jednom socijalnom kontekstu, dakle na socijalnom planu. Zato, kao što 
se sjećate, moj je referat išao na to da naglašava nekoliko puta tu soci- 
jalnu, odnosno socijalističku revoluciju. I utoliko je to zapravo nedosta- 
tak koji meni doduše nitko tu nije primijetio, pa ću sam to da kažem da 
nisam išao dovoljno daleko u toj filozofskoj analizi samoga problema. 
Ali, predaleko bi me odvelo da sam išao na to, jer zaista čim se uđe u 
tzv. konkretnu materiju, onda se na taj način odmah osjeća kratak korak. 
To je nekoliko riječi o tome da se zna da nisam imao druge pretenzije. 


A sad bih htio da kažem samo nekoliko riječi u vezi s ovim što su 
rekli drug Milić i drug Marković. Naime, prije svega, čudi me da Milić 
shvaća postavljanje problema s moje strane kao nekakvo izoliranje, raz- 

dvajanje itd, neku »svađu«, da tako kažem, između filozofije i znanosti. 
Jer taj odnos između filozofije i znanosti jest primarno 'jedno metodičko 
pitanje. Ja ne želim sad postavljati ono što sam sebi samome postavio 
kao pitanje u nekim svojim napisima i čime se mučim i bavim itd, ali 
ovo je fundamentalni problem koji tu leži u osnovi, to jest u odnosu na 
sam fenomen postvarenja i otuđenja. Jer, ono što se mora postaviti na 
principijelan način u okviru ove problematike jeste to da, gledano meto- 
dički, na primjer, Vojin kao sociolog, ne može baratati pojmom postva. 
renja i otuđenja, a on to čini, ne videći da zapravo ima posla s jednim 
fenomenom koji nadilazi područje sociološkog kao takvog 

To znači ujedno, ukoliko se sociologija shvati kao jedna znanost, kao 
posebna znanost, ja mislim da on ne može pretendirati na drugo nego da 
pokuša deskribirati filozofijom otkriveni i imenovani fenomen, jer inače 
prestaje da bude sociolog. On mora računati s tim da ima posla s nečim 
što smo tu rekli o toj bitnoj razlici koju sam ja imenovao s Hegelom 
»Das Wahre ist das Ganze«, a s druge sam strane naveo Adorna, jer je on 
to tako formulirao, ne misleći pri tom da bi baš Adorno morao biti tu 
kompetentan, jer to je nešto što leži u cijelom Marxovom bitnom proble- 
mu od početka do kraja, ovaj obrat da je to upravo »Das Ganze ist das Un- 
wahre«. To je naime jedna stvar koju sociolog ne može postaviti, jer to 
je jedan filozofski metodički pristup koji nadilazi i sarnu filozofiju, a ka- 
ko ne bi sociologiju kao posebnu znanost. Jer mi imamo posla već s jed- 
nom graničnom linijom koju smo prekoračili, kada smo došli do toga da 
možemo uopće formulirati taj temeljni stav: »Das Ganze ist das Un- 
wahre«. To je prekoračenje horizonta građanskog svijeta. Stoga se postav- 
lja pitanje: Odakle nam to? Gdje nam je pretpostavka za to? Gdje se to 
vidi, na kojem se fenomenu uopće može tako nešto vidjeti? To ti ne mo- 
žeš nigdje naći naprosto kao nekakvu empirijsku činjenicu ili kao jedan 
faktički dani društveni odnos, što bi ga ti naprosto deskribirao i dao mu 
atribut otuđenosti ili postvarenosti, to je nemoguće. 

Naime, ti već imaš jednu pretpostavku, ti zapravo već imaš pojam 
postvarenja i otuđenja kojim barataš zajedno sa mnom kao filozofom. 
Vidiš, ja bih mogao isto tako da kažem ovo: — Možda ja kao filozof, i ti 
kao sociolog, to je metodički rečeno, naravno, imamo isto tako malo 
prava da unutar sfere filozofskoga i sociološkoga baratamo fenomenom 
koji je dohvatljiv tek onda kad prekoračiš jednu i drugu granicu. Hege- 
lova intencija bila je upravo to da do kraja domisli ono što se uopće da 
misliti kao ono što tu jest. Zato je to ono što sam rekao »das Enzyklo- 
paAdischsein«, ona sveobuhvatnost znanja o onom što tu jest. Njegova je 
posebna intencija da iscrpi mogućnost onoga što se, da tako kažemo, u 
jednom spoznajnoteorijskom horizontu uopće može dohvatiti. Dakako, 
podignuto na jedan ontološki nivo, ali Hegel nije prekoračio tu granicu 
svojega, građanskog svijeta, niti je za tim išao. 

I sam se Marx o osnovnom pitanju kada govori o otuđenju, postva- 
renju itd, u analizi rada katkada neprecizno izražavao. Drug Marković 
možda nije svjestan toga, možda u ovom času kad govori o radu, jer, 
kad imamo posla s radom, imamo posla s otuđenim radom. Vidiš da ti 
nedostaje distinkcija, tj. pozicija s koje možeš rad uopće nazvati otu- 
đenim. Za Hegela se taj problem ne postavlja, jer on nikakve druge dje- 
latnosti ni ne vidi nego kao rad koji je tu u osnovi sam po sebi razum- 
ljiv kao takav. On je zaista na nivou 1 u okviru onoga što mu je LukaAcs 
primijetio na krivi način, a Marx kritički, naime da Hegel stoji na sta- 
novištu nacionalne ekonomije, ali to je upravo kritika, najdublja Mar- 
Xova kritika. To znači da ono što Marx naziva samodjelatnošću ili jed: 
nom ljudskom djelatnošću ili djelatnošću ili proizvodnjom ili kako god 
to hoćemo nazvati, jest ono što već intendira na prekoračivanje, na trans- 
cendiranje ovoga rada kao otuđene djelatnosti. Prema tome tek onda 
kad se (u ovom slučaju metodički) prekorači taj horizont, možeš uopće 
govoriti o tome da imaš posla s otuđenim odnosima. ; 

Sociolog, ili jedan posebnoznanstveni pristup nečemu, ne može doći 
do onoga što sam ja tu imenovao polazeći od onoga što se već u klasič- 

noj njemačkoj filozofiji nalazi kao bitno pitanje, tj. posla s predmetnošću 
predmeta. Po čemu je predmet sociologije, recimo, uopće moguć? To zna- 
Č, pitati, odakle ti mogućnost da tu predmetnost uopće shvatiš kao po- 
stvajenost. Odakle ti to? Imaš naime posla s određenim, danim druš- 
tvenim odnosom ili, ako hoćeš, s jednom strukturom itd, već prema dife- 
rencijama sociološkoga pristupa. Ali, odakle ti to da jedan društveni od- 
nos kao takav tu uopće nazivaš, po čemu ili kako ti je to omogućeno 
da nešto imenuješ postvarenim? Moj napor ide za tim da se pokaže ka- 
ko je Marx već faktički morao stajati s onu stranu tog istog svijeta, 
tog istog Hegelova »Das Ganze« koji zaista onda više nije »Das Wahre«, 
nego »Das Unwahre«, da bi to uopće mogao vidjeti kao neistinito. Za 
positvareno smo mišljenje rekli da se ono što jest javlja kao dano, kao 
gotovo, kao neposredno, i ti kao sociolog ne možeš zahtijevati od jednog 
društvenog odnosa da on bude nešto drugo nego što ga ti po svojoj meto- 
di imaš u jednom metodičkom pristupu. Ne možeš zahtijevati da on bude 
drugačiji. Ti ideš na konkretno istraživanje onoga što se tu faktički 
zbiva, ali do pojma postvarenja nećeš doći unutar tog horizonta, ja sam 
rekao da ni filozofski čak ne možeš do kraja, Premda imamo pretpos- 
tavku njemačke klasične filozofije koja nam je to bar misaono omogu- 
ćila da znamo dokle to ide, put kojim treba da se ide. 


Vojin Milić 


Pokušaću da odgovarajući na primedbe kolege Kangrge učinim nešto 
jasnijim svoje gledište. 

Po mom mišljenju, iznad filozofije, nauke, umetnosti stoji opštija ka- 
tegorija svesti. Reč je dakle o tome da li se analizom strukture društvene 
svesti, kao sastavnog dela jedne istorijske situacije, svesti koja je pro- 
tivrečna kao i ta istorijska situacija, u kojoj su izraženi različiti praktič- 
ni odnosi prema aktualnim prilikama, ne može utvrditi kako se u raznim 
domenima svesti postavljaju u osnovi isti problemi, ako su neka filozof- 
ska ili naučna misao ili umetničko stvaralaštvo zaista usmereni na epo- 
halnc probleme. Ako ova usmerenost postoji, nije, po mom mišljenju, 
bitno da li je ona poprimila umetnički izraz, ili je epohalni problem tre- 
tiran u nekoj nauci ili filozofiji. Moglo bi se čak tvrditi da je najbolji 
znak da je neki problem shvaćen kao epohalan upravo to što se on na- 
lazi u središtu pažnje u različitim oblicima svesti i što u svakom, ili bar 
većini od njih podstiče originalno stvaralaštvo. Pri tom treba odmah do- 
dati, da se ne bi pogrešno razumelo ovo nastojanje da se razvija dijalog 
između raznih oblika svesti, da ono ne znači osporavanje osobenosti sva- 
kog od njenih osnovnih oblika, a još manje očekivanje da će oni u do- 
glednoj budućnosti iščeznuti u nekom totalnom obliku svesti, u kojem 
bi najpre iščezla umetnost, zatim nauka i konačno filozofija. Suviše su 
dubok2 istorijski u ljudsku kulturu i savremeno društvo ukorenjeni svi 
ovi oblici svesti da bi bilo osnovano pretpostaviti da će bilo koji od njih 
iščeznuti u budućnosti koja se danas može naslutiti, a još manje da bi to 
iščezavanje moglo da se smatra napretkom. Gledište o neophodnosti me- 
đusobnog dijaloga raznih oblika svesti se suprotstavlja hipostaziranju 
njihovih posebnosti, pošto u ovom vidi jedan od oblika ideologizacije i 
uzroka smanjenja delotvornosti svesti. Prihvatanje ovih hipostaza sa- 
drži u sebi kapitulaciju pred postojećim postvarenim oblikom neke po- 
sebne svesti. 


Pokušaću da ovo objasnim na primeru sociologije. Analiza savremene 
sociologije otkriva u njoj bezbroj primera i oblika u kojima se ona 
pretvorila u potpuno neautonomnu praktično.tehničku funkciju u služ- 
bi administrativno-manipulativnih ciljeva, i prema tome u postvaren ob- 
lik svesti u kojoj se gubi razvijen svestan odnos prema savremenoj druš- 
tvenosistorijskoj situaciji uopšte, kao i prema društvenom stanju u ko- 

jem se nalaze pojedine zemlje u kojima se razvija i deluje ovakva socio- 
logija. Ne moraju se radi ilustracije uzimati kao primer mahinacije s 
ispitivanjem javnog mnenja, u kojima se ono »fabrikuje« pristrasnim is- 
traživačkim postupkom, ili je uspešnija reklamno-propagandna manipu- 
lacija njiho“ jedini cilj. U postvarenu misao spadaju i »objektivnija« is- 
pitivanja u kojima se javno mnenje opisuje, a da se kritički ne analizi- 
raju u njemu postojeće predrasude, njihova uloga u društveno-istorijskoj 
situaciji, kao i način njihovog nastajanja i održavanja. U sferi postvare- 
ne misli kreću se isto tako istraživanja brojnih industrijskih sociologa 
koji kao činovnici društvenih grupa što odlučuju u privredi, žele da po- 
boljšaju funkcionisanje postojećih oblika industrijske organizacije rada 
no razmišljajući da li su ti oblici najbolje mogućnosti s ljudskog stano- 
višta, Ali primeri ove vrste ne znače da sociologija, kao nauka, mora da 
bude praktično-tehničko znanje lišeno širih društveno-istorijskih pogle- 
da i antropoloških saznanja. Filozofska razmatranja o nauci, međutim 
ne ispunjavaju svoj smisao ako nekritično proglase njen postojeći ob- 
lik, ili bar preovlađujuću savremenu struju, za njenu »transcendentalnu« 
bit. Namesto toga treba pažljivo ispitati društveno-istorijske uslove u ko- 
jima je ovakva nauka »korisna«. Čim ovakvo ispitivanje otpočne, videće 
se da se one pretvara u dijalog i unutar filozofije, kako s onim filozof- 
skim pravcima koji glorifikuju nauku kao instrumentalno praktično-teh- 
ničko znanje, lako i s onim koji sa svog fiktivnog Olimpa prezrivo gle- 
daju na nauku, iako nisu u stanju da pruže razvijenu i celovitu zamisao 


za suštinski racionalno rešavanje sve složenijih praktično-tehničkih pro- 
blema savremenog života. 


U prilog mišljenju da nauka nije neminovno čisto instrumentalno teh- 
ničko znanje vrlo ubedljivo govori istorijski razvoj sociološke teorije, 
koja nije nikad mogla da postigne veći domet, ako nije polazila od neke 
opšte zamisli o čoveku, o tome što čovek može i treba da čini u određe- 
noj istorijskoj situaciji. Pažljiva analiza Comteove, Durkheimove, Pare- 
tove, Simelove ili Weberove sociologije otkriva da u svakom od tih siste- 
ma postoji neka zamisao o čoveku i istoriji, na kojoj se sistem teorijski 
razvijao. Ja zbog toga ne vidim zašto bi sociologija morala da bude utop- 
ljena u društveni aktualitet, kao postvareni oblik svesti; ili, drugim re- 
čima, zašto se uporno osporava mogućnost kritičke teorije društva u so- 
ciologiji. To je, naime, smisao tvrdnji da mnoge filozofske kategorije, 
kao na primer kategorija otuđenja, ne mogu biti upotrebljene u nauci. 
Ako otuđenje nije prazna apstrakcija, nego se ono ispoljava u raznim 
oblicima društvenog i individualnog života, ono ne samo da može već i 
treba da se javi kao problem sociologije, psihologije, psihijatrije; na pri- 
mer, u sociologiji prilikom ispitivanja podele rada ili birokratije; u psi- 
hijatriji u proučavanju društvenih uzroka raznih nervnih obolenja. Samo 
ilustracije radi podsećam na knjigu J. Gabela »La Fausseconscien 
ce“ u kojoj se upravo uz pomoć Marxove teorije otuđenja pokušava iz- 
graditi dublje objašnjenje vrlo rasprostranjenih nervnih obolenja u teh- 
nološki najrazvijenijim savremenim društvima. Naravno, uvek je otvore- 
no pitanje koliko se opravdano u nauci upotrebljava neka filozofska ide- 
ja. Ali je nerazumljivo zašto se pomoću naučnih istraživanja ne bi mo- 
gla proveravati njihova iskustvena opravdanost. 


Ja ne vidim zašto bi to štetilo filozofiji? Po mom mišljenju, velika 
nauka ili velika umetnost pomažu (filozofiji, kao što velika filozofija pod- 
stiče nauku i umetnost, To treba imati na umu u savremenom svetu koji 
se sve više kreće prema stanju u kojem sitnoj nauci odgovara još sit- 
nija filozofija, i gde se umetnost sama degradira u raznim pokušajima 
da oponaša neke proceduralne osobine praktično-tehničke, a ne nauke 
uopšte, pa u likovnim umetnostima, muzici i poeziji nastaju smešna 
podražavanja eksperimenta, psihoanalitičkih terapeutskih postupaka i sl., 
što je sve beskrajno daleko od dubokog i svestranog umetničkog odno- 
sa prema stvarnosti. 

Milan Kangrga 


Ja sam samo htio naglasiti da je zapravo Vojin potvrdio ono što sam 
ja rekao. On je govorio o tome da sociologija polazi od jedne koncepcije 
čovjeka koja služi uopće, itd. a to sam ja upravo rekao. Opća koncepcija 
čovjeka ne može biti sociološka nego samo filozofska. Prema tome, socio- 
log mora transcendirati svoj vlastiti horizont istraživanja da bi uopće 
mogao govoriti o čovjeku pa onda i o konkretnom čovjeku. (Vojin pri- 
govara). Ja idem na to da pokažem granicu filozofije, a.ti nećeš dozvoliti 
da pokažeš granicu sociologije. A cijela je stvar u tome da se to meto- 
dički raščisti. Marx je mogao vidjeti granicu filozofije tek onda kad je 
stajao već na stanovištu »Verwirklichung der Philosophie« dakle ozbilje- 
nja filozofije. Inače je uopće ne bi mogao sagledati, inače bi ostao i da- 
lje u medijumu filozofičnosti, što je postiglo svoj najviši stupanj s Hege- 
lom, ono što je maksimalno moglo biti u tom domenu rečeno ono što 
ie sa Hegelom rečeno. Najjednostavnije da se kaže: najadekvatnija sa- 
mospoznaja građanskog svijeta kao takvog, kao specifičnog svijeta o ko- 
me je tu riječ. Ali tu je granica filozofije. Zato sam ja i u referatu rekao 
da to jest filozofski problem tako dugo dok imaš posla s onim čime se 
bavi njemačka klasična filozofija, s predmetnošću predmeta, To dove. 
sti do kraja može se samo putem Marxa koji prelazi tu granicu jer mu 
se ta predmetnost već pojavljuje na poziciji ozbiljenja filozofije kao 
postvarene, kao otuđene, kao specifične proizvedenosti predmeta u jed- 
nom društvu, svijetu, itd. Eto, to sam htio reći. Izmjena te predmetne 
postvarene strukture jeste put koji vodi tome. Preći granicu, može se 


samo na taj način kako je to Marx indicirao i pokazao. 

Razlika je u tome, što je filozofija pokazala bar put nadmašivanja te 
predmetne postvarene strukture, a znanost ostaje unutar nje. I ne pita 
za svoju vlastitu mogućnost, tj. za ovu — filozofski rečeno — predmet- 
nost predmeta. To znanost ne pita, dakle ne pita za svoju vlastitu po- 
vijesnu osnovu. 


Vanja Sutlić 


1. Meni nikako nije bilo do toga da izigram filozofiju na račun zna- 
nosti i da izvršim divinizaciju filozofijskog posla uz totalno obezvređe- 
nje znanstvenog posla. 

Obratno: išao sam samo za tim da pokažem kako filozofija koja teži 
za znanjem postiže ten sofian već u Hegela, gdje se ta sofia pre- 
tvorila u znanost, da bi ta znanost poslije sama reducirala mišljenje u se- 
bi i postala istraživanje, istraživanje kao pokus, koji, kao što je rekao 
Bachelard kad je govorio o činjenici, ne otkriva nikakvu danost, nego 
je konstrukcija. Bit znanosti jest konstruktivnost. 


To, međutim, nikako ne znači da je znanost time priređena kao ins- 
trument za ljudsku manipulaciju. Obratno: svi instrumenti dobivaju svo- 
ju instrumentalnost iz konstruktivnosti same znanosti. To znači da je 
znanost već unaprijed priredila sve što jest pod vidom konstrukcije, ka- 
ko bi se mi sa svojim ograničenim ili širim, globalnim ili parcijalnim, 
individualnim ili kolektivnim, klasnim ili nacionalnim, općeljudskim ili 
sasvim privatnim instrumentalnim ciljevima mogli naseliti u svijetu koji 
je sam konstrukcija. I individuacija socijalnih skupina proizlazi iz pro- 
cesa konstruktivnosti konstrukcije, koja je sad ono što je još ostalo od 
znanosti XIX i početka XX stoljeća. Znanost se u svom razvoju od fi- 
lozofije nadalje nalazi u sve većem i većem progresu ispražnjavanja i 
»oslobađanja« od stare, tradicionalne relacije subjekta i objekta, koja 
je u njenoj eminentnosti koči i koja uopće traži tako nešto kao iden- 

tifikaciju onoga tko kome služi, tko što vrši, tko je zapravo onaj kome 
»služe« rezultati znanosti, itd. Stoga bismo u paradoksalnoj formulaciji, 
koja će vjerojatno opet izazvati nerazumijevanje, mogli reći: ako zna- 
nost uopće nekom »služi«, služi ona samoj sebi. 


2. Sad da se osvrnem na mišljenje Vojina Milića kako Marx nije tako 
shvatio Ricarda, kako je to bilo rečeno u mojoj interpretaciji. 

Svakako je nedostatak što, skraćujući svoje izlaganje, nisam pročitao 
odgovarajući citat. Dozvolite mi da pročitam mjesto iz »Teorija o višku 
vrijednosti II«, koje sam u izlaganju spomenuo, mjesto koje je, po mo- 
me mišljenju, veoma jednostavno i ne izaziva nikakve interpretativne 
dvojbe. To mjesto glasi: 


» — Kad bi se htjelo ustvrditi, kako su to činil; sentimentalni protiv- 
nici Ricarda, da produkcija nije kao takva svrha, zaboravilo bi se, da 
produkcija radi produkcije ne znači ništa drugo nego razvoj ljudskih 
proizvodnih snaga, dakle razvoj bogatstva ljudske prirode kao samo- 
svrhe.« 

Teško bi bilo drugačije interpretirati taj tekst, nego onako kako smo 
to učinili u svojem izlaganju. To je u stvari, kao što sam rekao, isto ono 
što Marx kaže u okviru političke problematike, kritizirajući jedan poli- 
tički program, kad smatra da je pretpostavka tzv. više faze komunizma 
da je rad postao prva životna potreba. Rad sam on pak ne zamišlja — 
anticipirajući već 1857—1858. godine automaciju — tek kao manualni, fi- 
zički rad, nego rad par exellence vidi u radu eksperimentalne znanosti. 
Marx u »Grundrisse...« nadalje izrazito traži da rad budućnosti dobije 
umjetnički karakter. U kakvoj je vezi ovo »umjetničko« sa »znanstve- 
nim« mogli bismo razumjeti samo ako radikaliziramo u Marxovu duhu 
tzv. »estetičku« problematiku klasičnog idealizma od Kanta do Hegela. 
Bila bi, stoga, suviše jeftina kritika onoga što sam rekao, ako bismo su- 
ponirali da mi je pred očima samo manualni rad, koji se, eto, sad uzd: 
gao na rang »apsoluta«. Rad, o kome u svojem izlaganju govorim, jest 
s onu stranu distinkcije manualnog i intelektualnog rada; to je rad koi: 
je po svojoj »realnoj mogućnosti« vezan uz ukidanje suprotnosti manu- 
alnog i intelektualnog rada, rad koji ćemo moći otprilike empirijski 
sresti ako se ogledamo po jednoj, ne samo automatiziranoj nego auto- 
macijom vođenoj tvornici. 

Ali i to je premalo: jer to je proces koji nije dovršen, koji se ne dovr- 
šava. Tu nema nikakvog zatvorenog procesa. U tom smislu sam govorio 
u izlaganju da je razvoj rada »loša beskonačnost«. Rad ne svršava nigdje, 
nikada i ničim. 

U kakvom je odnosu ova teza da rad nigdje nikada i ničim ne svrša- 
va, s tezom — ne znam da li je pravi naziv: s »postulatom«, što mi Mi- 
hailo prigovara, »treće« revolucije? 

Kako stoji sa čovjekom — jer to pitanje je s onim povezano — u nje- 
govom bitnom određenju? 


Mislim da je i u mojem oskudnom iznošenju pitanja koja nas sve 
muče ipak bilo jasno da, kad govorim o tome da je rad stvorio čovjeka, 
vrlo dobro znam da je riječ o »uzajamnom odnosu«: funkcioniranje ra- 
da upućuje na čovjeka, a »bitak« čovjeka na rad. Ne nalazimo se, mi- 
slim, u nemisaonoj situaciji da raspravljamo što je prije: kokoš ili jaje. 
Riječ je samo o »mogućnosti« tog »uzajamnog odnosa«. at : 

Radikalizirana Engelsova formulacija, koju sam citirao, jeanozna no 
pokazuje »primat« rada, baš zato što je izvedena u pelin ii 
ku scijentističke argumentacije, vezane uz Darwina | 70, godine 12. s d 
ljeća, dok filozofijska, na transcendentnom 1 transcendentalnom bin 
izvođena Marxova problematika kao da se susteže da to pokaže: naime, 
svu konsekvenciju misli koju on zapravo misli, da je rad »differentia 
specifica« životinje i čovjeka, da se ta životinja, taj »čovjekoliki majmun« 
radom pretvara u čovjeka. Možemo, možda, pokušati da se izvučemo iz 
konsekvencija kazavši: — jest, čovjek je po radu, a rad je po čovjeku 

U tom slučaju dolazimo do ideniificiranja: rad ili čovjek, kao u Spinoze 
»Deus sive natura«, ali pitanje ostaje. Identificiranjem zapravo kažemo: 
— čovjek je stvorio čovjeka. Differentia specifica čovjeka i životinje 
jest »čovjek«. Ako sad opet nastojimo — što je neizbježno — odrediti u 
čemu je njegova bitna karakteristika, pitanje rada se nanovo, kao ne- 
promišljeno, vraća. Pod »biti« čovjeka ne razumijemo neko »svojstvo« 
ni esenciju za razliku od egzistencije, nego bivstvovanje one mogućnosti 
po kojoj čovjek i esencijalno i egzistencijalno jest. Stoga je pitanje o ra- 
du kao bitku neizbježno. Tom pitanju nas približava radikalna Engel- 
sova formulacija. 


Vrlo je važno, međutim, pitanje Mihaila: kako je sad u tom konteks- 
tu moguće govoriti o »trećoj« revoluciji? Pa, moguće je govoriti zato, što 
ja ne dijelim nepovijesno, kripto-metafizičko Engelsovo mišljenje, da je 
rad stvorio čovjeka. : ' 

Ja, naprotiv, mislim da je rad kasni rezultat duge povijesti, te da je, 
recimo. grčki »ergon« misaono, ne leksički, sasvim nedovoljno preveden 
kao »radno djelo«, ili »ergasija« kao »poduzeće«, ili »ergates« kao »rad- 
nik«, itd. Čak ni srednjovjekovni obrtnik, majstor i njegov naučnik, ne 
mogu biti pokriveni kategorijom rada. 

Ja sam sam mnogo puta eksploatirao »ukidanje rada« u smislu oslo- 
bođenja one »Selbsttatigkeit«, »Hervorbringen«, »Produktion«. U »Nje- 
imačkoj ideologiji« na nekoliko mjesta govori se o »ukidanju rada“, Jed. 
no od njih je naročito karakteristično. To mjeslo govori o ukidanju sve 
dosadašnje produkcije. Tu, međutim, nije mišljen rad u filozofijskom 
aspektu, pa čak ni u tehnologijskom aspeklu. To je rad u smislu eks- 
ploatiranog, posebno: najamnog rada. Rad koji se ukida je rad kao 
kategorija političke ekonomije. 

Tek taj rad kao »otuđeni rad« odijelio je od čovjeka osebičnost pri- 
rode, njegovu bit, njegovu vlastitu prirodu, njegove odnose s ljudima. 
U tom pogledu argumentacija u »National&konomie und Philosophie« is- 
ta je kao i argumentacija o jednostavnim momentima rada koji su dio- 
bom otuđeni jedan od drugoga u »Kapitalu I«. Samo što se tu to poka- 
zuje s razloga koii nisu filozofijski, nego služe za dobivanje folija za kri- 
tiku političko-ekonomskog mišljenja. Tu se jednostavro pokazuje da je 
rad koji proizvodi produktivan rad, da sredstva za rad koji proizvodi pro- 
izvode jesu produktivna sredstva. Govori se o sirovinama, govori se ko- 
načno o produktu samom. Razlog tog govorenja jest u slijedećem: nika- 
ko ne smijemo zamisliti da je produktivnost u gornjem smislu identična 
s produktivnošću rada u kapitalističkom načinu proizvodnje. Ova razlika 
inspirira analize rada na tom mjestu »Kapitala I«. Produktivnost rada u 
kapitalističkom društvu jest kvalifikacija rada da oplođuje vrijednosti. 
Onaj jednostavni rad, u kome jc sadržano jedinstvo djelatnosti, pred- 
meta, produkta i sredstava, nema karakter produktivnog rada u eko- 
nomskom smislu; to je rad izvan ekonomskog aspekta, to je rad, da ta- 
ko kažemo, u naturalnom vidu, Kad bi htio nešto više o tom radu reći, 
Marx bi to studirao u vidu problema »tehnologije« u onom širokom vidu 
u kojemu je govorio, i u ranijim radovima i u »Kapitalu«, o tehnologiji 
kao pravoj antropologiji čovjekovoj. 


Vraćam se na Mihsilovu primjedbu-tezu da je malo rezimiram. Baš 
zato što smatram da bit čovjeka ne može biti reducirana na rad, zato 
postuliram napuštanje horizonta u kome se rad suprotsiavlja svojim otu- 
đenjima, kao i horizont rada koji nakon »otuđenja«, nakon »postvare- 
nja«, nakon ukidanja diobe rada, poprima »umjetnički«“, »stvaralački« 
itd. karakter. Krećući se unutar tog horizonta ne možemo nikad dopri- 
jeti do bitka čovjeka iako ga svagda pretposlavljamo. Na taj bitak čo- 
vjeka cilja »treća« revolucija o kojoj je ovdje bilo riječi. Naravno, os- 
tajem dužan da u ovom razmatranju uopće »pozitivno« progovorim o 
tome što bi se moglo misliti pod »trećom« revolucijom. S4m sam se 
već stavio u težak položaj time što sam sve ono što je u literaturi na tu 
temu rečeno, da bi se »treća« revolucija sadržajno odredila, unaprijed 


619 


okarakterizirao kao futurološko mišljenje, te, prema tome, uvlačenje u 
problematiku aktualnosti suvremenog rada. Ciljajući na bitak čovjeka u 
odnosu spram bitka samog, »treća« revolucija mora prethodeći omogu. 
ćavati svaku empirijsku revolucionarnost. 


3. Još ima nešto na što bih se htio osvrnuti, a to je Adornovljevo ra- 
zumijevanje Hegela. Hegel doista kaže »Das Wahre ist das Ganze«. To 
znači ovo: pojam pojmova ili, simbolički, krug krugova pojmova, jedno 
vođenje u krugu, što i znači enciklopedija, u kojoj pojam na kraju poi- 
ma samoga sebe. To ne može biti drugačije postavljeno, nego samo ovom 
temeljnom definicijom istine, jer istina nije nikakva adequatio rei et in- 
telectus, ona isto tako nije nikakvo prethodno jedinstvo različitoga, 
nego je istina rezultat, pa samo u kategorijalnom procesu, u potpunom, 
bitnom, esencijalnom kategorijalnom iscrpljivanju određenja svijeta mo- 
že biti odlučeno o tome što jest a šta nije istina, 

Mislim da Kangrga krivo citira Adorna u svom, inače vrlo konsek- 
ventnom, domišljenom referatu, da čini preveliku uslugu Adornu, jer 
Adorno ne misli isto što i on, mada im obojici ista formulacija (»cjelina 
je neistina«) odgovara za njihove teze. Adorno ne misli da je totalitet 
kriv zato što je jedino u njemu moguće dijalektiško mišljenje, nego da 
je totalitet zato kriv što onemogućuje dijalektičko mišljenje. Adorno 
se, dakle, za ovu svoju tezu, iz Minima moralia, opredjeljuje za ono »Das 
Ganze ist das Unwahre«“ zato da bi umjesto tročlane (sa totalitetom kao 
centralnom kategorijom) dobio dvočlanu »otvorenu« dijalektiku subjekta 
i objekta, koja ide u »schlechte Unendlichkeit«. Adorno se tu na suviše 
laki način htio izvući iz Meduzinoga Hegelova zagrljaja. Uostalom, sas- 
vim slično Blochu koji na primjer u posljednjim partijama svoga »Su- 
bjekt-objekta« svjesno izigrava Kantovu beskonačnost i razliku između 
postulata i realiteta naspram sistema kao kaveza iz kojega je nemo- 
guće izaći, naspram Hegelova sistema. 


Stoga, naspram popularne distinkcije metode i sistema valja odlučno 
reći da dijalektička metoda postoji samo u sistemu, a sistem kao sistem 
ne u smislu logičkog ili stilskog prikazivanja i izjašnjavanja, nego sis- 
tem u strogom smislu riječi, postoji samo tamo gdje je on na djelu s di- 
jalektikom jedno, od nje neodvojivo. Sistem u strogom smislu riječi, en- 
ciklopedija. vođenje u krug pojma i jest dijalektika. Samo što je odlu- 
čujuća razlika ako ta enciklopedija ostaje u pojmu koji sebe zna, pa time 
filozof participira na apsolutu, ili se pak kao u Marxa, nakon kritike 
filozofije, taj totalitet pretvara u realno funkcioniranje rada do te mje- 
re da se filozofijski i metafizički tragovi rada više ne vide. Rad postaje 
nešto obično i svakidašnje. Jer, to da čovjek radi, to se ne čini samo so- 
bom nekim velikim filozofijskim uvidom. 


4. Potrebno je da, s obzirom na Kangrgine teze, produžimo diskusiju 
i porazmislimo što znači »ostvarenje« filozofije. 


»Ostvarenje filozofije« ujedno je za Marxa i »ukidanje« filozofije, ka- 
ko to pokazuju poznata mjesta iz »Priloga kritici Hegelove filozofije pra- 
va«, Ostaje, dakle, sačuvano ono što je filozofijski sadržaj, a ukinuta je 
njena forma. Što je, dakle, »realizacija« totalne filozofije, koja je pred 
očima lebdila Marxu, što se može vrlo lijepo pokazati tekstualno, već od 
pisma ocu (1837), da ne govorimo o predradnjama za disertaciju, o Kri- 
tici Hegelovog državnog prava i istodobnim političkim člancima u Rajn- 
skim Novinama? . : 

Ta težnja da se ideja realizira znači, po principu, ovo: — Ono za čim 
je Hegel išao kao filozof, to Marx hoće da realizira, ali pretpostavka Ki 
to realizira jest ukidanje filozofije kao takve. Jer ono za čim je Hege 
na putu nije filozofija koja ostaje u mediju refleksije-distancije spram 
realiteta, nego realitet sam. Prema tome Marxov bi se program mogao 
ukratko formulirati ovako: Premalo je aktivan pojam u Hegela, taj po- 
m treba da postane duša realiteta, kako bi bio izvršen program koji 

arx vidi kao pravu stvar Hegelovu. 

Sasvim je nešto drugo ukinuti filozofiju tako da bismo i posljednje 
njene realne tragove u svijetu i posljednju njenu realizaciju samu sta- 
vili u pitanje, dakle ne problemaltizirati nju: nju ne treba više stavljati 
u pitanje, ona je poslije Hegela bez obzira na sve bogatstvo filozofema 
nakon Hegela, tako nešto kao reproduktivna muzika. Svi filozof; poslije 
Hegela po svom načelu i u principu već su sadržani u mogućnostima 
Hegelova sistema. Dva temeljitija mislioca, Nietzsche i Marx, nastoje tu 
filozofiju uvesti u »realitet«, sve do atmosfere svakidašnjeg života. Ali, 
ni jedan ne postavlja tako usitnjeni »realitet« u pitanje, »realitet« rada 
za jednog, za drugog svijet konkurentske volje za moć, u kojem se inten- 
zivna_ moć suprotstavlja ekstenzivnoj, a vječno vraćanje afirmira čovje- 
ka u beskrajnom primanju realiteta qua aktualiteta, kao volje 
za voljom samom. Stoga oni ne prelaze preko te svakodnevnosti, a mi 
u njihovom tragu ne prelazimo preko postulata prevladavanja filozofije, 
ostajemo samo pri tome da se filozofija realizira. No, danas više nije 
riječ o tom da je bitni interes da se filozofija realizira, nego u tom da se 
u pieinje dovede »realnost« koja je legitimno čedo ove »realizirane« filo- 
zofije. 

SMISAO I MOGUĆNOST STVARALAŠTVA 


Gajo Petrović 


Zagreb 


O stvaralaštvu ne govorim zato što bih smatrao da je pro- 
cvat stvaralaštva danas činjenica koju bi trebalo s udivljenjem 
promatrati ili samozadovoljno opisivati, nego više zato što držim 
da je stvaralaštvo ugroženo danas i u svjetskim razmjerima i u 
nas, da živimo u svijetu u kojem je postvarenje doseglo neviđen 
opseg i strahovite oblike. 


No nije ugroženo samo stvaralaštvo, nego je, što je samo 
druga strana istoga, ugrožena i teorijska misao o stvaralaštvu, 
jer se o tom »fenomenu« govori nekritički, nepromišljeno, tako 
da pojam stvaralaštva gubi svoj sadržaj i smisao ili se upravo 
zbog toga i kao reakcija na takvu nemisaonost taj pojam u prin- 
cipu osporava i odbacuje. 


Jedan poseban i ličan razlog zašto govorim o stvaralaštvu 
jest i to što sam u nekim svojim ranijim radovima zastupao tezu 
da je čovjek biće prakse, a praksa slobodna i stvaralačka dje- 
latnost. Dok sam u više mahova pisao o smislu slobode i o čo- 
vjeku kao biću slobode, »zanemario« sam pitanje o biti stvara- 
laštva i o čovjeku kao stvaraocu, pa to osjećam kao »nedosta- 
tak« koji treba »ispraviti«. 

Pitanje o kojem želim nešto reći glasi: da li je stvaralaštvo 
doista bit čovjeka i ako jest da li je čovjek još uopće moguć da- 
nas ili smo suočeni s nemogućnošću stvaralaštva i nemogućnoš- 
ću čovjeka? 


Ovo pitanje upućuje nužno na pretpitanje: šta je uopće stva- 
ralaštvo? No to »pretpitanje« nije nešto samo prethodno i iz- 
vanjsko onom »glavnom« pitanju koje nas ovdje zanima već nje- 
gov bitni sastavni dio. Odgovor na to »pretpitanje« mora pružiti 
ne samo neophodne pretpostavke za puno rješenje pitanja o ko- 
jem je riječ, nego i bitne elemente tog rješenja. Pokušat ću, da- 

kle, da kažem nešto o tom šta je stvaralaštvo, kako bih time do 
šao na pitanje može li se govoriti o stvaralaštvu kao biti čovjeka 
i da li su stvaralaštvo i čovjek mogući. 


I 


Prije svega treba podsjetiti da su pojmovi stvaranja i stva- 
ralaštva razvijeni u okviru teološke koncepcije u kojoj su oni 
povezani s pojmom boga kao stvaraoca. Stvaralaštvo je nešto 
što je u toj koncepciji odlika boga-tvorca, dok ni čovjek ni bilo 
tko drugi nema sposobnost stvaralaštva. A to je jedna svojevrs- 
na sposobnost ili djelatnost koja se potpuno razlikuje od svih 
drugih sposobnosti i djelatnosti koje karakteriziraju čovjeka i 
bilo šta drugo što nije božanstvo. Jer dok u svim drugim djelat- 
nostima ili procesima i putem njih iz nečega nešto drugo nas- 
taje, ovdje se nešto iz ničega rađa. 


Toma Akvinski, na primjer, kaže da stvoriti znači »napraviti 
nešto iz ničega« (aliquid ex nihilo facere) i da je stvaranje 
emancipacija svega bića »iz univerzalnog uzroka koji je bog« 
(a causa universali quae est Deus). Prema tome, pojam stvara- 
laštva ovdje je bitno povezan s pojmom boga koji iz ničega iz- 
vodi nešto. 


Veoma jasno ovaj pojam stvaralaštva određuje i kartezijan- 
sko-skolastički' Spinoza: »Creationem esse operationem in quae 
nullae causae praeter efficientem concurrunt, sive res creata est 
illa, quae ad existendum nihil praeter Deum praesupponit.«* Ka- 
ko vidimo i ovdje se pojam stvaralaštva vezuje uz pojam boga 
te se stvorena stvar određuje kao ona koja za svoje postojanje 
ne pretpostavlja ništa osim boga. No kao istoznačnu s ovom 
Spinoza navodi i više filozofsku definiciju u kojoj se ne spominje 
bog, nego se stvaranje određuje kao djelovanje u kojem je na 
djelu samo eficijentni uzrok (što znači da tu ne sudjeluje ni ma- 
terijalni, ni formalni, ni finalni uzrok). Ova definicija stvaranja 
pomeću eficijentnog uzroka treba da zamijeni onu formulaciju 
O pravljenju nečega iz ničega koja nas, p? Spinozi, može za- 
vesti u bludnju (jer sugerira »ništa« kao zbiljsku građu iz koje 
se stvorene stvari prave). 


1) Ovaj grubi i neadekvatan atribut (»kartezijansko-skolastlički«) upo- 
trebljavam tek kao upozorenje da citat što slijed; nije uzet iz rada koji 
izražava autentične Spinozine poglede već iz onog spornog metafizičkog 
dodatka (»Cogitata metaphysica«) izlaganju Descarlesove filozofije, za 
koji još uvijek nije do kraja utvrđeno u kojoj mjeri rezimira neke »tra- 
dicionalne« ili »novije« skolastičke pojmove, a u kojoj mjeri objašnjava 
Descartesovu filozofiju ili izražava Spinozine vlastite poglede (to pitanje 
uostalom nema važnosti u kontekstu ovog izlaganja). 

2) »Cogitata metaphysica«, II, 10. Up. Spinoza, »Descartes, Prinzipien 
der Philosophie auf geometrischc Weise bergiindet«. Anhang, enthaltend 
TE pele Gedanken«. Ubersetzt von A. Buchenau. Leipzig 1907, SS. 

Teološka koncepcija stvaralaštva svakako stoji i pada s kon- 
cepcijom božanstva, a i određenje stvaralaštva pomoću efici- 
jentnog uzroka gubi svoj smisao (ili u najmanju ruku svoj pa- 
tos) ako se odbaci aristotelovsko-skolastičko učenje o četiri uz- 
roka. Međutim, ako se odbaci teološka koncepcija božanstva i ako 
se napusti tradicionalno učenje o uzrocima, znači li to da gubi 
smisao svaki pojam stvaralaštva? 

Da li je pojam stvaralaštva proizvoljno izmišljen i upotrebljiv 
samo u besmislenim diskusijama o jednom isto tako proizvoljno 
izmišljenom višem biću? Da li je uopće sva ova tradicionalna i 
teološka problematika potpuno šuplja i prazna ili je tu ipak, 
kao što je to smatrao stari Fonerbičhi riječ o zbiljskoj i ozbilj- 
noj problematici otuđenja čovjekove biti od njega samoga? I 
ako je problematika boga, makar i u iskrivljenom obliku, pro- 
blematika čovjeka, nije li i ovaj pojam stvaralaštva ipak jedan 
ljudski, makar i »otuđeni« pojam koji nije besmislen, nego je, 
ispravno shvaćen, čak neophodan u diskusijama o čovjekovim 
problemima, o našem, jedino zbiljskom ljudskom svijetu? 

Ima opreznih »filozofa« koji pojam stvaralaštva kao uprljan 
bogom i teologijom hoće potpuno da odbace i ne žele da imaju 
nikakva posla s njim. Ali ima i takvih koji taj pojam žele zadr- 
žati u upotrebi, ali se nastoje dobro ograditi od svih mogućih 
»teoloških« i »idealističkih« interpretacija. Kao jedan takav po- 
kušaj da se pojam stvaralaštva sačuva, ali u bitno drukčijem 
smislu koji ne bi imao u sebi ničeg teološkog navest ću defini- 
ciju stvaralaštva u ruskom filozofskom rječniku čiji su urednici 
Rozental i Judin. 

Stvaralaštvo se ovdje najprije definira kao »proces ljudske 
djelatnosti koja sazdaje kvalitativno nove materijalne i duhov- 
ne vrijednosti«, a ova kratka definicija zatim se odmah objašnja- 
va i dopunjuje dužom koja glasi: »Stvaralaštvo predstavlja u 
procesu rada nastalu sposobnost čovjeka da iz materijala koji 
pruža stvarnost gradi (na osnovu zakonitosti objektivnog svije- 
ta) novu realnost koja zadovoljava mnogostruke društvene po- 
trebe.«* 

Dakle, stvaralaštvo je, s jedne strane, određeno kao sazdava- 
nje kvalitativno novog. Doduše, rečeno je da to kvalitativno novo 
čine materijalne i duhovne vrijednosti, a u vezi s tim vrijednos- 
nim dodatkom moglo bi se odmah upitati: da li je doista ljudsko 
stvaralaštvo ograničeno na sferu vrijednosti ili je cijela ta aksio- 
loška sfera samo apstrahirani i napuhani aspekt ljudskog stva- 
ralaštva? No ako ostavimo po strani taj aksiološki dodatak (i s 
njim povezano pitanje zašto su neki »marksisti« skloni da iz 
građanske filozofije »pozajme« samo ono najgore) to je defini- 
cija koja upućuje na kvalitativno novo kao na ishod i bitno obi- 


3) »Filosofskij slovari« pod redakciej M. M. Rozentalja i P. F. Ju. 
dina, Moskva 1963, str. 446, 

lježje stvaralaštva pa, kako izgleda, ima nešto zajedničko s 
onom tradicionalnom teološkom definicijom ali i nešto različito 
od nje, jer tu nije riječ o začinjanju nečega iz ničega, nego o do- 
vođenju u život nečeg kvalitativno novog. 

Međutim, kad pogledamo širu definiciju, kad vidimo kako se 
laj proces sazdavanja novog bliže specificira, vidjet ćemo da se 
pojavljuje niz ograničenja. Prvo, saznajemo da je stvaralaštvo 
kao sposobnost proizvodnje kvalitativno novog nastalo »u pro- 
cesu rada«. Po ovome rad prethodi stvaralaštvu. Tek u procesu 
rada nastaje sposobnost što je nazivamo stvaralaštvom. Drugo, 
ova sposobnost, daleko od toga da bi nešto iz ničega pravila, 
gradi to kvalitativno novo »iz materijala koji pruža stvarnost«. 
Prema tome pretpostavka je za stvaralaštvo da postoji i određe- 
na causa materialis. Ali, treće, ne samo što je potreban materijal 
koji pruža stvarnost, nego sam taj proces gradnje novoga ne pro- 
tječe bilo kako nego na »osnovu zakonitosti objektivnoga svi- 
jeta«, a to bismo mogli shvatiti kao neki formalni uzrok. I naj- 
zad, na kraju se pojavljuje i svojevrstan finalni uzrok, jer nova 
realnost koja nastaje stvaralaštvom mora da »zadovoljava mno- 
gostruke društvene potrebe«. 

Ako navedeni uvjeti nisu ispunjeni, tj. ako materijal nije 
uzet iz stvarnosti, ako nismo proizvodili po zakonima objektiv- 
noga svijeta ili ako rezultat stvaralaštva ne zadovoljava druš- 
tvene potrebe, to onda uopće nije stvaralaštvo. 


Ako sam sklon da osporim ovakvu definiciju stvaralaštva, 
to nije zato što bih mislio da čovjek nije sposoban za takvo 
djelovanje ili da on takvo djelovanje faktički ne vrši. Naprotiv 
mislim da većina ljudi većinu svoga vremena provodi u dje- 
latnosti takve vrste, jer ono što je ovdje dano kao definicija 
stvaralaštva, to je doista, možda ne do kraja precizan, ali u biti 
tačan opis ljudskoga rada. Ljudski rad je upravo takva djelat- 
nost kojom iz materijala što ga pruža stvarnost u skladu sa 
zakonima »objektivnog svijeta« proizvodimo nešto što će za- 
dovoljiti društvene potrebe. 


Međutim, tu nastaje pitanje da li je ovako određeno, na rad 
reducirano »stvaralaštvo« jedino za što je čovjek sposoban. Da 
li je to zaista jedina djelatnost koja je moguća za čovjeka od- 
nosno jedina djelatnost koja razlikuje čovjeka od svega drugog 
što nije on ili je čovjek sposoban i za djelatnosti neke druge 
vrste koje bi prije zasluživale naziv stvaralaštva? 


Također se javlja pitanje: može li ovako opisana djelatnost, 
sa svim onim ograničenjima koja su u taj opis unijeta, proiz- 
voditi ono što je spomenuto u prvom, općem određenju pojma, 
tj. nešto kvalitativno novo? 

Da bismo odgovorili na ta pitanja, moramo se najprije upi- 
latl šta zapravo znači to kvalitativno novo o kojem je riječ. 

JI 


Pojam novog nije nam nepoznat. Njim obilno operiramo 
svakodnevno pa nije čudno šlo operiramo s njim na različite 
načine i u različitim značenjima. Najjednostavnije i najčešće 
je ono značenje u kojem je dominantna vremenska dimenzija 
u smislu puke vremenske sukcesije. U ovom smislu novo je ono 
vremenski skorašnje, što je od nedavna tu, za razliku od sta- 
rog kao onog što je od ranije, otprije, već odavna tu. 

Ovo vulgarno vremenski shvaćeno novo može se interpreti- 
rati na nekoliko načina. Ono se može shvatiti kao ono što je 
upravo ili nedavno nastalo ili počelo bivstvovati. To je onaj 
smisao u kojem govorimo o »novoj kući«, a mislimo kuću koja 
je upravo sagrađena. Ali ovo vremenski novo ne mora se od- 
nositi na sam nastanak onoga o čemu je riječ, već može smje- 
rati i na naš kontakt s njim. Tako pod »novim« mislimo tako- 
đer ono što je upravo dospjelo u neku relaciju s nama, što smo 
nedavno zapazili, uočili, otkrili, zavoljeli, upotrijebili. U ovom 
smislu nazivana je Amerika »Novim kontinentom«, ne kao kon- 
tinent koji je nastao prije Evrope, Afrike i Azije, već kao kon- 
tinent koji smo mi (mi bijeli koji uobražavamo da smo rođeni 
gospodari Zemlje i Svemira) otkrili nakon ostalih. Jedna je 
podvarijanta ovog značenja novog ona u kojoj je novo ono što 
je upravo kupljeno ili nabavljeno. U tom smislu govorimo o 
»novoj haljini«, »novom šeširu« ili »novim cipelama«, ne podra- 
zumijevajući uvijek nešto što je upravo proizvedeno (u dućanu 
je to moglo ležati već duže vremena) nego misleći na nešto što 
je upravo kupljeno. A ovaj svojevrsni otuđeni oblik novoga 
koji je tako karakterističan za naše suvremeno potrošačko dru- 
štvo možda je baš onaj za koji se riječ »novo« u svakodnevnom 
govoru najčešće upotrebljava. 

Ako bismo novo shvatili na ovaj način, time bi svakako bila 
osigurana svakodnevna masovna produkcija »novog« i mi bismo 
bili sa svih strana okruženi »novim«. U tom bismo smislu mo- 
gli biti »zadovoljni«. No pitanje je da li nas to shvaćanje novog 
može zadovoljiti kao teorijsko rješenje i životni stav, napose u 
slučaju kad dovodimo novo u relaciju sa kreacijom i kad ne tra: 
žimo takva teorijska rješenja koja će nas smiriti u postojećem 
već takva koja će nas suočiti sa zbiljom. 

U stvari, ako se malo zamislimo nad samim tim shvaćanjem 
novog koje eksplicite svodi novo na puku vremensku sukcesiju, 
vidjet ćemo da tu nije samo čisto vrijeme u pitanju, da je tu 
implicite pretpostavljeno i nešto drugo. Jer kad se ono što je sko- 
rašnje i sadašnje ne bi od onog prošlog ni po čemu razlikovalo, 
ne bismo ga mogli ni identificirati kao nešto svojevrsno 1 zaseb- 
no. Prema tome, čak u naizgled čisto vremenskom pojmu novog 
sadržana je i ideja razlike. Novo nije samo ono što je upravo 
nastalo ili upravo došlo u neku relaciju s nama, nego je novo 
ono različito što se upravo javilo ili ušlo u naš svijet. 

Pitanje je međutim, da li je svako različito od dosadašnjeg 
doista novo. Naravno da nema i ne može biti nikakve zabrane 
da se izraz »novo« upotrebljava u ovom širokom smislu. No 
čini se da moramo distingvirati dva slučaja: onaj kada se raz- 
lika između »starog« i »novog« odnosi na nešto nebitno ili spo- 
ljašnje stvari ili djelatnosti o kojoj je riječ, i onaj u kojem je 
»novo« bitno različito od starog, nešio svemu dosadašnjem ne- 
slično, od njega strukturalno drukčije. Čini se, dalje, da je bo- 
lje, ukoliko ne želimo potpuno trivijalizirati pojam novog i pro- 
glasiti da sretno živimo u svijetu gdje novo iskače na sve stra- 
ne oko nas, da pojam novog ograničimo upravo na novo u smi- 
slu bitno ili kvalitativno različitog od dosadašnjeg. 

Ali šta znači ovaj pojam novog kao bitno ili kvalitativno raz- 
ličitog od dosadašnjeg? Često se prihvaća ovaj pojam novog, ali 
se ne izvode sve konsekvencije pa se napose. nekad misli da se 
novo ipak nekako može reducirati na staro. Međutim odlučna 
je odlika istinski novog da je ono nesvodljivo na staro, da se ne 
može svesti na staro i da se ne može izvesti iz njega. To ne zna- 
či da u novom uopće nema elemenata starog. Ali novo je novo 
upravo po tome što u njemu ima nečeg čega u starom nema i 
što se ni iz čega sadržanog u starom ne može izvesti. To, dru- 
gim riječima znači da novo nije ni puko ponavljanje, ni puko 
modificiranje ili prestrukturiranje staroga. To također znači da 
prijelaz od staroga novome nije i ne može biti kontinuiran pro- 
ces, beskonačno djeljiv u djeliće koji bi se međusobno dodiri- 
vali. Upravo zbog toga što u njemu ima nečeg čega u starom 
nema, novo je od starog odijeljeno skokom, prekidom. 

Mogao bi netko pomisliti da novo, iako odijeljeno skokom 
od starog ipak može na neki način biti determinirano starim. 
No premda se takvo mišljenje može zastupati, nije jasno kako 
bi ga netko mogao obrazložiti. Na koji bi način neko dano sta- 
nje moglo determinirati nastanak nečega što u njemu nije ni na 
koji način sadržano? 

Iz navedenog shvaćanja novog proistječe da novo nije nešto 
što je naučno ili na bilo koji drugi racionalni način predvidlji- 
vo. Ali iz njega slijedi da novo nije ni nešto što je naknadno 
objašnjivo, nešto što bi se moglo naknadnom analizom svesti na 
ranije postojeće elemente ili na djelovanje zakona i uzroka. Pa- 
radoksalnost je, i ne samo paradoksalnost nego unutrašnja pro- 
livurječnost naučnih i sličnih pokušaja objašnjenja umjetnič- 
kog i uopće ljudskog stvaralaštva da pokušavaju svesti novo na 
staro i smatraju da ga nisu objasnila do kraja ako ga nisu sve- 
la bez ostatka. To su sve pokušaji da se izvede neizvodljivo i 
svede nesvodljivo. 

Maksimum objašnjenja što ga može postići naučna analiza 
jest da otkrije neke elemente staroga u novome ili neke pretpo- 
stavke novoga u starome. Međutim novo je novo baš po tome 
što u njemu nije sve staro i ono što ga čini novim upravo nije 
staro. A s druge strane, pretpostavke novoga u starom nikad ne 

mogu biti takozvane »dovoljne« pretpostavke već najviše samo 
nužne pretpostavke novoga. Pokušaji da se u starom nađu ne 
samo nužne nego i dovoljne pretpostavke novoga, pretpostavke 
koje bi iz staroga nužno proizvodile nešto novo, unaprijed su 
osuđeni na neuspjeh, jer protivurječe samom pojmu i biti ono- 
ga što je novo. 

To ne znači da je novo potpuno iracionalno ili neshvatljivo. 
Ali shvatiti novo ne znači, kako se to često misli, svesti ga na 
staro, nego to znači prije svega uočiti njegovu svojevrsnost i spe- 
cifičnost, njegovu razliku od starog i specifičnu strukturu koju 
samo ono posjeduje. 


II 


Da li se ovako shvaćeno novo može naći i u ljudskom svije- 
tu i u tzv. ne-ljudskoj prirodi ili je ono rezervirano samo za jed- 
no određeno područje bivstvujućega? Na prvi pogled se čini da 
nemamo razloga za ograničavanje novog na samo jedno područ- 
je bivstvujućega. Jer ne samo u ljudskom svijetu nego i u pri- 
rodi nailazimo na kvalitativne razlike i napose na bitno različi- 
te životinjske i biljne vrste koje kao da svjedoče da je nasta- 
nak novog moguć i izvan čovjekove povijesti. 

Međutim, ako ostavimo po strani izvanjske razlike između 
ljudske povijesti i »povijesti« prirode, ako ostavimo po strani 
npr. takvu razliku kao što je sporo nastajanje tzv, novog u pri- 
rodi (gdje se jedno te isto ponavlja stoljećima da samo u du- 
gim razmacima nastane i ponešto drukčije) bitna je razlika u 
načinu postajanja u tome što tzv. kvalitativno novo u prirodi na- 
staje kao rezultat slijepe igre nužnosti i slučaja, dok je novo u po- 
vijesti rezultat svjesnog nastojanja da se prekorači sadašnje, 
svjesnog nastojanja da buduće bude drukčije od dosadašnjega. 
Prema tome o novom u pravom i punom smislu može se govo- 
riti samo tamo gdje je čovjek na djelu, samo u ljudskoj povi- 
jesti. Nema novoga izvan povijesti, ali nema ni povijesti bez pro- 
izvođenja novoga. Povijest je u biti upravo proizvodnja novoga. 

To naravno ne znači da u povijesti nema determiniranih zbi- 
vanja i persistiranja staroga. Ali ono što čini čovjeka čovjekom 
i povijest poviješću, nije persistiranje staroga ni njegovo me- 
haničko ponavljanje, a napose ne slijepa igra nužnosti i sluča- 
ja, nego upravo svjesna proizvodnja novoga. 

Ako se istinski novo locira u povijest, nastaje pitanje da li 
je u povijesti svako kvalitativno različito od sadašnjeg doista 
novo i da li je svaka proizvodnja kvalitativno različitog doista 
stvaralaštvo. Ili je možda pojam novog povezan s pojmom vi- 
šega, boljega ili progresa? 

. Nije teško uočiti da pored novog postoji pseudonovo, nešto 
što je površno ili djelomično drugačije od dosadašnjeg, ali se od 
njega bitno ne razlikuje. Ima različitih oblika pseudonovog: ono 

što se samo čini novo, a u stvari to uopće nije (prividno novo); 
ono što je novo samo u beznačajnom, premda se prikazuje kao 
novo u značajnom (novotarija); ono što je novo u značajnom, 
ali je staro u presudnom (novi oblik staroga). U sklopu ovog 
posljednjeg postoje i takve kvalitativno drukčije pojave koje 
su u veoma znatnoj mjeri različite od onoga što je bilo, a ipak 
su samo novi oblici staroga ili možda čak oblici obnove davno 
prošlog i oblici borbe protiv nadolazećeg istinski novog. Tu pri- 
padaju, na primjer, i takve pojave kao što su fašizam i nacizam, 
koje su doista bitno različite od dotadašnjih političkih struk- 
tura kapitalizma, ali ne transcendiraju to staro, nego predsta- 
vljaju pokušaj da se ono grubim zatiranjem svih klica novoga 
spasi. 

Kad je riječ o takvom novome u okviru i u službi staroga, 
moglo bi se prigovoriti da je teško razlikovati istinski novo od 
onoga što je samo novo u okviru staroga i, prema tome, bitno 
staro. I doista, nema nikakvih preciznih definicija ni vanjskih, 
formalnih kriterija pomoću kojih bismo mogli lako i sigurno 
razlikovati novo i staro. 


Međutim, ipak postoje neka obilježja po kojima se razliku- 
je istinski novo od pseudonovog i istinsko ljudsko stvarala- 
štvo od onoga što neki zovu demonskim stvaralaštvom ili ru- 
šilaštvom i što se na prvi pogled izvanjski bitno ne razlikuje od 
pravog stvaralaštva. 


Jer, ma koliko demonsko ili rušilačko stvaralaštvo imalo 
naizgled istu strukturu kao pravo stvaralaštvo, proizvodeći obi- 
lje novih i neviđenih formi (netko može, npr., imati izvanred- 
nu imaginaciju i biti u stanju da otkrije bezbrojne nove forme 
mučenja ili ubijanja, u čemu su »talentirani« nacisti i uspije- 
vali), ovo bogatstvo formi ne može prikriti činjenicu da je ono 
usmjereno na osiromašenje i uništavanje čovjeka, da ono ne 
znači obogaćenje ljudskih stvaralačkih moći, nego ide na ruše- 
nje i razaranje svega što je doista ljudsko, što je doista stvara- 
lačko i što je doista slobodno, da ide na zatvaranje i sužavanje 
bogatstva ljudskog života i čovjekovih kreativnih mogućnosti. 


IV 


Ima ljudi koji su skloni da poreknu mogućnost svemu što 
nije do kraja racionalno objašnjivo, pa im se na gornji način 
shvaćeno stvaralaštvo čini kao nešto iracionalno i nenaučno. 
Stoga su skloni tvrditi da je takvo stvaralaštvo općenito nemo- 
guće ili bar da je, premda u principu moguće, vrlo rijetko i ne 
može biti određenje biti čovjeka. 

Meni se čini da je odlučna verifikacija općenite mogućnosti 
stvaralaštva cijela ljudska povijest. I ukoliko taj argument ne 


može nekoga uvjeriti u općenitu mogućnost stvaralaštva, onda 
to vjerojatno ne može ni neki drugi specijalniji. 

Međutim, teže je pitanje, da li se stvaralaštvo može shvatiti 
kao bitno određenje čovjeka. Ako bismo ušli u čisto empirijsku 
analizu onog što je čovjek kao povijest bio, mogli bismo utvr- 
diti da je on češće bio sve drugo nego stvaralac. Najveći dio svo- 
ga života čovječanstvo provodi u radu, a rad je negacija stvara- 
laštva, kao što je i stvaralaštvo negacija rada. Nije rad stvorio 
stvaralaštvo, kako se to kaže u onom citiranom odlomku iz rus- 
kog filozofskog rječnika, nego je stvaralaštvo stvorilo rad. Nije 
rad stušralačka djelatnost nego pretežno takva u kojoj se ru- 
tinski ponavljaju neke operacije (kad ne bi bilo tako, rad ne bi 
bio efikasan); kao »primjer«, »rezultat« ili »dokaz« ljudskog 
stvaralaštva može poslužiti ne tekući rad, nego »pronalazak« 
rada ili ono što u toku historijskog razvitka nastaje kao njego- 
vo »unapređenje« ili »usavršenje«, kao rušenje postojećih obli- 
ka rada i otkrivanje nekih bitno drukčijih. 

Marxovo mišljenje o odnosu rada i stvaralaštva vrlo je lije- 
po izraženo u Teorijama o višku vrijednosti: »Vrijeme rada os- 
staje uvijek, pa i onda kad se razmjenska vrijednost ukine, sup- 
stancija koja stvara bogatstvo i mjera troškova koje iziskuje 
njegova proizvodnja. Ali, slobodno vrijeme, vrijeme kojim se 
raspolaže, jest — pravo bogatstvo — dijelom za uživanje proiz: 
voda, dijelom za slobodno djelovanje koje nije kao rad odre- 
đeno prinudom neke spoljne svrhe koja mora biti ispunjena, či- 


je Punjenje je prirodna nužnost ili socijalna dužnost, već kako 
se hoće. 


Razumije se po sebi da samo radno vrijeme, usli jed toga što će 
biti ograničeno na normalnu mjeru, zatim što se više ne radi za 
nekog drugog, nego za samog sebe, zajedno sa ukidanjem soci- 
jalnih suprotnosti između gospodara i slugu itd, kao stvarno 
socijalni rad, najzad kao osnovica slobodnog vremena dobiva 
sasvim drugi, slobodniji karakter i da radno vrijeme jednog 
čovjeka koji je ujedno čovjek sa slobodnim vremenom, mora 
imati mnogo viši kvalitet od kvaliteta radne životinje.« 


Ovo dobro poznato mjesto iz Marxa ne navodim kao neki 
odlučan argument (kod Marxa ima i drukčijih mjesta, pa ga 
možemo različito interpretirati) nego kao primjer jedne dobro 
izražene misli s kojom se uglavnom slažem. Napose mislim da 
je tu dobro izražena suprotnost između rada i slobodne djelat- 
nosti. Rad je, kako kaže Marx, »određen prinudom jedne vanj- 
ske svrhe koja mora biti ispunjena, čije ispunjenje je prirodna 
nužnost ili socijalna dužnost«. I čovjek koji svoj život u takvom 
radu provodi jest Arbeitstier, »radna životinja«. 


Međutim, čovjek nije samo radna životinja, on je sposoban i 
za jednu drukčiju vrstu djelatnosti, i ta je djelatnost ono što 


4) K. Marx, »Teorije o višku vrijednosti«, III, Kultura, Beograd 1956, 
str. 271. Up. K. Marx, »Thcorien iiber den Mehrwert«, Dritter Band, Vie. 
rte Auflage, Stuttgart 1931, SS 305—306. 

ga čini čovjekom, a ne samo radnom životinjom. Marx ovdje 
pretpostavlja ( i premda se to čini prihvatljivo, o tome se mo- 
že diskutirati) da se čovjek ne može nikad potpuno »niješiti« 
rada kao životinjsko-radne djelatnosti. Ali čovjek može sve više 
razvijati stvaralaštvo kao nešto principijelno različito od rada, 
pa čovjek koji u sve većem slobodnom vremenu i u promijenje- 
noj društvenoj situaciji razvija stvaralaštvo, i u radnom vreme- 
nu postaje drukčiji; njegova djelatnost, kako kaže Marx, dobiva 
doduše ne potpuno slobodan, ali svakako »sasvim drukčiji i slo- 
bodniji karakter« i u radnom vremenu. 

Čovjek je faktički dosad bio i vjerojatno će još dugo biti 
radna životinja. Ali nije to ono bitno što njega čini čovjekom, 
bitno je što on može biti i nešto drugo. A cijela ljudska povijest 
pokazuje nam da on može biti drugo. Da on može biti stvaralac 
pokazuje napose i cjelokupni razvoj takvih djelatnosti kao što 
su filozofija, umjetnost i znanost, ali to dokazuje i nastanak i 
razvoj njegove radne djelatnosti koja je moguća i shvatljiva sa- 
mo uz pretpostavku (a ne kao pretpostavka) njegovog stvara- 
laštva, kao izraz čovjekove stvaralačke prirode. 


Kao verifikacija teze o ljudskom stvaralaštvu mogu poslu- 
žiti i odnosi koji se povijesno razvijaju među ljudima i djelat- 
nosti koje čovjek razvija kao društveni čovjek. Stvaralaštvo je 
strahovita rijetkost i kod pojedinaca i kod društvenih grupa, pa 
ipak se ono realizira i u odnosima među pojedincima i u dje- 
lovanju društvenih grupa. O posljednjem najuvjerljivije svje- 
doče takve epohe kolektivnog stvaralaštva koje nazivamo revo- 
lucijama. No o tom svjedoče i mnoge kolektivne akcije manjih 
razmjera koje nisu epohalne, ali su kreativne, jer pretpostav- 
ljaju i uključuju slobodno opredjeljenje i djelovanje pojedina- 
ca. Takve akcije ostaju stvaralačke sve dok se u njima ostvaru- 
je takav način kolektivnog djelovanja koji ne traži od pojedina- 
ca da svoje individualne stvaralačke moći potčine izvanjskim 
svrhama, zadacima ili propisima. 


No ako je općenito moguće govoriti o čovjekovom stvara- 
laštvu i o čovjeku kao stvaralačkom biću, nije li možda danas 
dostignuta tačka kada je stvaralaštvo postalo nemoguće? Doi- 
sta postoje mnogi »pesimistički« (ili »realistički«) opisi današ- 
nje svjetske situacije po kojima se čini da je sve reificirano i da 
nikakve mogućnosti za stvaralaštvo više nema. Svi su putovi za- 
tvoreni, čovjekov je život tako mnogostruko »izorganiziran« da 
se on mora ponašati kao stvar, mora čak i sam sebe iznositi na 
iržište i mora se odreći svake nade da bi u bilo kom obliku 
svoga djelovanja (od proizvodnje do znanosti i politike) mogao 
ispoljiti svoje stvaralačke moći. 


Ne bi li trebalo konkretnom analizom sadašnje društvene si- 
tuacije pokazati da je stvaralaštvo i danas moguće? Moj je od- 
govor da je to moguće i bez takve analize i da bi analiza koja bi 
željela pokazati konkretne mogućnosti i granice stvaralaštva da- 

nas bila promašena, jer je stvaralaštvo upravo ono što ne samo 
realizira već i otvara nove mogućnosti, ono što prekoračuje pret- 
postavljene granice. Stvaralaštvo je u krajnjoj liniji isto što i 
sloboda. 

Korijen ljudskog stvaralaštva nije u postojećim institucija- 
ma i organizacijama, nego u čovjekovom kritičkom stavu pre- 
ma tim institucijama i u njegovoj sposobnosti da čuje zov koji 
dolazi iz budućega i da se tom zovu odazove. Od-govornost je 
bitna pretpostavka stvaralaštva. 

Javljaju se ponekad mišljenja da stvaralaštvo i sloboda tre- 
ba da budu izvana ograničene odgovornošću. Budući da čovjek 
pojedinac nije sam, on ne smije slobodno razvijati svoje stva- 
ralačke mogućnosti, on mora voditi računa i o drugim ljudima; 
ako ne želi da tuđe stvaralaštvo onemogući, on treba da svoje 
vlastito stvaralaštvo ograniči. Njegova sloboda i stvaralaštvo 
moraju biti dopunjeni i korigirani odgovornošću. 

Mislim da je u ovakvom određenju odnosa slobode i stvara- 
laštva prema odgovornosti taj odnos malo preokrenut. Nije po- 
trebno da čovjek svoje stvaralaštvo ograniči pomoću odgovor- 
nosti (pogotovu ne pomoću odgovornosti u smislu osjećaja da 
bismo mogli biti »pozvani na odgovornost« ako se ogriješimo o 
neka vanjska ograničenja i zahtjeve), nego ispravno shvaćena 
odgovornost prethodi slobodi. Biti odgovoran ne znači ograni- 
čavati sebe u stvaralačkom djelovanju, nego biti sposoban za 
odgovor na ono što bi Heidegger nazvao »nagovorom bitka«. To 
znači biti otvoren za zbilju, za vlastite kreativne mogućnosti i za 
ljude — ali ne kao one koji ograničavaju našu slobodu i kre- 
ativnost već kao one koji mogu biti podsticaj našoj kreativno- 
sti i podrška našem slobodnom djelu. 

Odgovornost u ovom smislu, odgovornost kao sposobnost i 
spremnost da zauzmemo kritički stav prema postojećim forma- 
ma nehumanosti i da se založimo za stvaranje jednog boljeg svi- 
jeta, jest ono što čini potpuno suvišnim i nepotrebnim da se 
slobodi i stvaralaštvu naknadno dodaje odgovornost kao vanj- 


ski korektiv i regulativ koji bi nas čuvao da ne prekoračimo na- 
prijed određene granice. 

DISKUSIJA O PREDAVANJU GAJE PETROVIĆA 


Učesnici: V. Milić, D. Grlić, D. Pirjevec, V. Sutlić i G. Petrović* 


Vojin Milić 


Hteo bih da iznesem nekoliko misli o tri problema koje pokreće izla- 
ganje kolege Petrovića: prvo, o mogućnosti i načinu objašnjavanja stvara- 
laštva«; drugo, o definisanju stvaralaštva kao i mnogih drugih poj- 
mova; na primer slobode, ličnosti i sl. u gotovo isključivo pozitivnom 
smislu; treće, o odnosu između odgovornosti i stvaralaštva. 


Najpre nekoliko reči o mogućnosti objašnjenja stvaralaštva. Nema 
sumnje da je vrlo teško objasniti i mnoge rutinske, ustaljene oblike po- 
našanja, naročito kad se žele utvrditi konkretni uzroci i okolnosti koji 
su doveli do pojedinačnog slučaja nekog inače ustaljenog oblika ponaša- 
nja. Teško je, na pr., objasniti proces u kojem jedan pojedinac postaje 
kriminalac, ili nastajanje spleta okolnosti u kojima se raspao jedan kon- 
kretni brak, iako se ne radi o izuzetnim pojavama nego o pojedinačnim 
slučajevima posebnih vrsta pojava koje se stalno dešavaju. Samo se po 
sebi razume da je objašnjenje nastajanja nečeg novog, izvornog i origi- 
nalnog daleko teže, Ali, ako bismo to novo — na što je u referatu svede- 
na istorija — smatrali ne samo nepredvidljivim već i retrospektivno neo- 
bjašnjivim, to bi značilo zastupanje gledišta koje se gotovo izjednačuje 
s agnosticizmom u pogledu mogućnosti objašnjavarija istorije, odnosno 
upravo onog što u njoj predstavlja osnovni razvojni sadržaj. Objašnjive 
bi u istoriji, eventualno, bile samo »prazne stranice«, tj. periodi ustalje- 
nosti i nazadovanja društvenog života. 


Izgleda, ipak, da nastojanja da se razume i objasni stvaralaštvo nisu 
bezizgledna. Pre svega, stvaralaštvo se ne sastoji iz potpuno diskontinu- 
iranih individualnih otkrića i izuma, koji bi nastajali van svakog odnosa 
prema nečem što već postoji u kulturi i trajnijih nastojanja pojedinih 
stvaralaca i njihovih grupa. Isto tako, napon, opšti nivo i usmerenost 
stvaralaštva nisu nezavisni od prilika i stanja u konkretnom društvu i 
vremenu. Svaki pojedinačnj stvaralački čin uključen je u vremenski i sa- 
držajno mnogo širu društveno-istorijsku situaciju i stanje kulture, kao 
i u neku biografsku celinu. U okviru te biografske celine, kao i razvoja 
jedne istorijske situacije i s njom povezanih kulturnih kretanja, u ko- 
je su stvaralačka ličnost, grupa ili pravac uključeni, mogu se o njihovom 
stvaralaštvu raznovrsnim istraživačkim postupcima izgraditi saznanja 


* U diskusiji o predavanju G. Petrovića sudjelovali su također Arnold : 
William Lev!, Stephen Marcus i Robert Tucker. Njihove riječi diskusiji ne objesi jenoga 
iz tehničkih razloga nismo mogli doći do njihova teksla. PSE NIJE re obim jujeme ji 

koja nipošto ne svode novo na puko produžavanje staroga niti i 
odraz postojećeg, nego pokušavaju razjasniti u kalevom. je varala čkom. 
odgovoru na jednu situaciju, koja se obično i sama razvijala, nastajalo 
novo, i kako se neki individualni stvaralački čin uključivao u mnogo 
šira društveno-istorijska i kulturna kretanja, kao i kakvo je mesto zau. 
zimao u delatnosti i životu individualnog stvaraoca. Pri tom, u nastojanju 
da se individualno stvaralaštvo shvati pomoću ispitivanja njegovog odno- 
sa prema društveno-istorijskim i kulturnim tokovima i stanju ne treba 
izgubiti iz vida značajnu posredujuću ulogu oblika organizacije posebnih 
delatnosti u kojima se stvaralaštvo javlja (ili ne javlja). Kompleksan 
prilaz stvaralaštvu potreban je podjednako za dublje razuimevanje i ob- 
jašnjenje pojedinačnih stvaralačkih dostignuća, i opšte učestalosti i sa- 
držinske strukture stvaralaštva u nekom društvu i vremenskom razdoblju 
On pruža veće izglede od veštački razdvojenog psihološkog ili kulturno- 
-istorijskog ispitivanja pojedinih aspekata stvaralaštva. 


Ne ulazeći u iscrpnije razmatranje istraživačkih postupaka koji mo 
doprineti razumevanju i objašnjenju stvaralaštva, možda treba naglasiti 
da se oni ne iscrpljuju u često dosta uprošćenom shvatanju otkrivanja 
neophodnih i dovoljnih uslova. Pomoću njih se: nastoji otkriti i razumeti 
subjektivni smisao koji je stvaralac pridavao svom delu kao i njegov 
objektivni smisao; pokušava upoznati unutrašnja motivacija stvaralaštva, 
kao i načini i sredstva pomoću kojih se ona nastojala podsticati i razvijati 
u nekom društvu i posebnim njegovim delovima; želi izložiti na koji su 
se način jedan stvaralački čin i opštije stremljenje odnosili prema onom 
što je već postojalo i u kojoj su meri proisticali iz neke nove originalne 
vizije, koja je gotovo uvek bila istovremeno i htenje da se ta vizija ostvari 
na nekom užem ili širem planu delatnosti i života. 


Drugo što u ovom referatu podstiče na razmišljanje, tim više jer nije 
samo njegova osobenost, pošto se kao teorijsko gledište vrlo često javlja 
u humanistički usmerenoj literaturi, a po mom mišljerlju znači neoprav- 
dano pojednostavljenje i sužavanje problema, jeste izrazito pozitivno o- 
dređivanje osnovnih pojmova. Na primer, prilikom raspravljanja o slo- 
bodi postoji tendencija da se iz nje isključi sve što je negativno, a što u 
krajnjim slučajevima može dobiti demonske razmere. Pošto se zanemari 
ova negativna mogućnost, sloboda se shvata kao stanje u kojem nastaje 
jedino ono što je ljudski pozitivno. (Nije moja namera da o slobodi i 
drugim ključnim pojmovima raspravljam u krutoj manihejskoj shemi 
dobra i zla; ova shema se upotrebljava samo da bi se reljefnije skrenula 
pažnja na problematičnost ovog postupka. Inače sasvim je jasno da se 
najbezdušniji i najnečovečniji ljudski postupci obično javljaju u sukobi- 
ma suprotnih kolektivnih praktičnih htenja koja se subjektivno doživ- 
ljavdju kao neizbežne nepomirljive suprotnosti, a koja izvan tih sukoba 
nemaju demonski karakter, niti se njegova mogućnost uopšte može na- 
slutiti ako se ta različita htenja analiziraju izdvojeno iz istorijskih to- 
taliteta kojima pripadaju.) Isto tako se prilikom definisanja ličnosti svim 
njenim konstitutivnim osobinama pridaje karatker čovečnosti. Potpuno 
analogno s ovim se i u stvaralaštvu vidi samo ono što je istorijski prog- 
resivno. U ovom teorijskom pristupu u kojem je iz mnogih ključnih poj- 
mova gotovo isključen momenat negativiteta, mogu se prilično lako sves- 
ti na privid ili apsurd pojave na koje se ovako jednostrani pojmovi ne 
mogu primeniti. Negativno (u smislu nečovečnog) stvaralaštvo je lako 
smatrati prividom, ako se ono zapaža samo u nekim svojim najdrastič- 
nijim ali parcijalnim ispoljavanjima. Ono se, na primer, ne avlja samo 
u usavršavanju torture. Razvijaju se čitavi sistemi gospodarenja na 
ljudima, koji više istorijski nisu neminovni, i u njihovo stvaranje i odr- 
žavanje uključeno je raznovrsno i ne retko vrlo inventivno stvaralaštvo. 
A sve je svesno ili nesvesno motivisano ciljem da se spreči progresivni raz- 
voj društva u određenim pravcima, koji postoji kao realna mogućnost. 
I u tom nastojanju se duže ili kraće vreme uspeva zahvaljujući u velikoj 
meri i negativnom stvaralaštvu. Isto tako postoje brojne istorijske lič- 

nosti kod kojih se psihološkom i istorijskom analizom mogu podjednako 
pouzdano utvrditi izrazite stvaralačke osobine, samo što su te ličnosti 
demonske. One su u stanju da unose vrlo krupne negativne promene u 
društveni život. Teško je izbeći pojednostavljenje ključnih pitanja ako 
sc ova s humanističkog stanovišta negativna strana ljudskih mogućnosti za- 
postavi prilikom stvaranja osnovnog pojmovnog okvira za iskustveno 
istraživanje i teorijsko raspravljanje, Zagonetka: zbog čega je stremljenje 
ka čovečnijim oblicima ljudskog života tako mukotrpno, protivrečno, 
puno poraza i perioda klonulosti, postaje time samo prividno lakša. 
Konačno, čini mi se da prilikom raspravljanja o odnosu između stva- 
ralaštva i odgovornosti treba više uzeti u obzir uslove u kojima stvara- 
laštvo nastaje. U »vrelim« oblastima društvenog života i prelomnim is- 
torijskim trenucima, u kojima su suprotnosti interesa i hterlja najizrazi- 
tije i najživlje, odgovornost je preduslov stvaralaštva a ne njegovo ogra- 
ničenje. Ako neko smatra da je odgovoran da iznese istinu, upravo ta 
odgovornost prema istini je ne samo neophodan preduslov stvaralaštva 
nego i njegov bitan podsticaj. Vrlo je staro saznanje da istina mnogima 
koristi, ali da onom ko je prvi iznese obično stvara neprilike. Prema to- 
me, treba biti spreman na lični i kolektivni rizik zbog odgovornosti pred 
istinom, da bi se moglo stvaralački odnositi prema raznim problemima 
koji su najneposrednije povezani s konkretno-istorijskim oblikom ljud- 
skog postojanja, da bi se moglo razvijati, osmišljavati i saopštavati au- 
tentično vlastito iskustvo. Nadalje, čini se da je odnos između tzv. unu- 
trašnje i spoljne odgovornosti mnogo složeniji nego što na prvi mah iz- 
gleda. Naravno, ako je neko »odgovoran« samo zato što se plaši kontrole 
iza koje stoji sila, dok u njenu opravdanost ne veruje, to mora paralizo. 
vati njegove stvaralačke snage. Ali, ako se neko oseća odgovornim pred 
onim ljudima koji su u prošlosti stvarno doprinosili razvoju kulture, ako 
je, recimo, za nekog stvaraoca u trenucima kad oseti da je ugrožen nje- 
gov integritet kao stvaraoca i čoveka važniji uzor Sokrata, Giordana 
Bruna ili Spinoze od mišljenja ljudi koji ga neposredno okružuju ali žele 
da iskoriste njegove sposobnosti u nečovečne svrhe, zloupotrebe njegov 
ugled ili da ga spreče u saopštavanju vlastitih stvaralačkih rezultata, on- 
da je takva odgovornost — iako je očigledno odgovornost prema nečem 
što postoji kao objektivni sadržaj istorije — tim snažnije moralno uporiš- 
te za stvaranje što je dublje usvojena. U njoj se sjedinjuje odgovornost 
prema drugima s odgovornosti prema samom sebi, pošto je u samosvesti 
o vlastitom »ja« prisutan i potvrdan odnos prema stvaralačkim nastojanji- 
ma i samopregoru drugih. Prema tome, neophodan momenat odgovornos- 
ti u stvaralaštvu ne treba shvatiti kao njegovo ograničavanje i sputavanje, 
već, naprotiv, kao njegov bitan oslonac i podsticaj. A od onih koji stvara- 
laštvo žele da zloupotrebe treba tražiti i odgovornost prema spoljnim nor- 
mama, koje su, naravno, opravdane jedino ako su u njima izraženi pred- 
uslovi i merila pravog stvaralaštva, a ne proizvoljan i iracionalan dik. 


lat sile. 


Danko Grlić 


U svojim vrlo zanimljivim analizama pojma stvaralaštva, kolega Pe- 
trović je kao jednu od bitnih karakteristika stvaralaštva naveo »novo«. Za 
to »novo« on je, međutim, opet kao jedno od bitnih određenja naveo to, 
da ono nije predvidljivo, ali čak i da nije naknadno objašrtjivo. 

Ove dvije karakteristike za »novo« mogle bi se gotovo poistovetiti s 
Kantovim pojmom genijalnosti, Jer je upravo to ono što po Kantu kon- 
stituira genijalno. Uz to još, što je dakako konsekvencija ove dvije ka- 
rakteristike, Kant smatra da genijalan čovjek ne može ni sam sebe objas- 
niti, prema tome ni svoje vlastito stvaralaštvo, 

. Ono što'je međutim učinio Kant kad je enijalnost sv i isklj 
čivo na umjetničku produkciju, na umjetničko Sharalaštvo za; a 
e pe ne na recimo znanstveno stvaralaštvo, to je jedno 
a enje xoje njemu, po mom mišljenju, dozvoljava da ovako definira 

Gajo Petrović je učinio nešto drugo. On ie ono » ili 
ralačko u svojim bitnim određenjima poistovetio S Si povijaka o 
koliko sam ja razumio — ono povijesno je konstituirano po onom novom 
I obratno. Ono »novo« je kreativno ukoliko je povijesno. 

Ako je, dakle, »novo« povijesno, a ako je »novo« potpuno nepredvidlji- 
vo, onda je to i povijesno. Pitanje koje se sad postavlja: nismo li na taj 
način povijest definirali — recimo po Gentileu i nekima drugima — za- 
pravo kao igru mašte, kao nešto što je potpuno irelevantno spram svakoj 
zakonomjernosti, ali ne u tom smislu da je tako nepredvidljivo, samo ono 
što će se dogoditi, nego čak i ono što se dogodilo ne možemo naknadno 
objasniti, pa stoga ni podvrći pod bilo kakvu zakonomjernost. 
m Pier i polet je ha B nm uvijek igra slučaja. A pitanje 

i je doista referent tako nešto mislio ijesti. je pitanj 

kdje bih volio čuti odgovor. DA EE 


Dušan Pirjevec 


Referat druga Petrovića na svojem završetku sa idejom o odgovornosti 
kreacije otvara mogućnost za razmišljanje o samoj odgovornosti. Po logi- 
ci svoje »profesionalne deformacije« ja ću to pokušati na primjeru histo. 
rijske sudbine poezije. Poezija je za sve nas kreacija par exellence, 
i postavlja se dakle pitanje, kako stoji sa odgovornošću u poeziji, odnos- 
no sa odgovornošću poezije, To pitanje može značiti samo; kome poezija 
odgovara, da je uopšte moguća i da jeste baš poezija. O tome pitamo 
povijesnu sudbinu poezije u Evropi, naročito u novovjekovnoj Evropi i 
Americi. Put do odgovora na postavljeno pitanje otvara se već kroz slije- 
deće činjenice: povijesna sudbina evropske poezije bila je na svoj način 
suštinski određena već u staroj Grčkoj, a naročito u Platonovom dijalo- 
gu o državi — i Platon između ostalog kaže, da bi trageda u njegovoj 
državi primili sa svim počastima, ali bi ga otpratili odmah u drugu dr- 
žavu. Tako određena sudbina traje sve do danas, samo s tom razlikom, 
da pjesnike ne ispraćaju samo u drugu državu, nego i u logore, zatvore 
itd. Poezija je dakle izložena negiranju, uništavanju. Na drugoj strani 
pjesnici se i sami uništavaju, što se ogleda u rljihovim ličnim sudbinama 
koje su opterećene samoubistvima, narkomanijom, raznim ekscesima, neu. 
rozama — i potrebno je ozbiljno razmisliti o tome šta znači zapravo 
Schopenhauerova misao o suludosti genijalnog čoveka. Ta dimenzija sa- 
mouništavanja danas se manifestira tako, da poezija postaje an t ipoezija, 
drama postaje antidrama, a roman se pretvara u antiroman. I na 
kraju potrebno je evocirati još jednu čirljenicu koja karakterizira: naš 
odnos prema poziciji i koju ilustrira slijedeća ozakonitost«: mi ne možemo 
npr. prihvatiti kao estetski vrijedno djelo takav roman, koji završava 
happy endom. Na kraju dobrog romana stoji katastrofa. Zbog toga 
je Croce ljepotu u poeziji definirao kao nešto, što je obavijeno velom 
Žalosti, čak i kaže: pravo lice ljepote je žalost. Isti smisao imaju 1 neke 
Luk4cseve definicije u njegovoj Teoriji romana. | . : : 

Povijesna sudbina poezije je dakle u vezi sa žalošću, uništavanjem i 
samouništavanjem. U jednoj patetičnoj formulaciji to bi značilo: poezija 
je samožrtvovanje na oltaru ništavila. Samo po tome ona jest poezija. 

U nabrojenim činjenicama i zaključcima sadržane su još mnoge dru- 
ge implikacije, veoma značajne za razumijevanje sudbine poezije, ali za 
nas je sad važan jedino jedan zaključak, da nas naime pitanje o odgo- 
vornosti poezije dovodi do pitanja ništavila, do pitanja o ništa ili nihil, 

jer sve izgleda da je baš taj nihil ono kome poezija odgovara. Ali sve 
to nisu samo nekakve proizvoljne konstrukcije. Naš krunski svjedok jest 
Franz Kafka. On je u historiji evropske literature prvi eksplicite postavio 
pitanje nihila ili ništa u smislu navedenih zaključaka. To pokazuju i 
njegove slijedeće izjave. Određujući mogućnost pjesničkog stvaralaštva, 
on je pisao: »Einen Tisch mit peinlich ordentlicher Handwerkmissigkeit 
zusammenzuhimmern und dabei gleichzeitig nichts zu tun, und zwar nicht 
so, dass man sagen konnte: ,Ihm ist das Himmern ein Nichts', sondem: 
2Ihm ist das Hammern ein wirkliches Himmern und gleichzeitig auch ein 
Nicht', wodurch ja das Hammern noch kiihner, noch entschlossener, noch 
wirklicher und, wenn du willst, noch irrsinniger ware«. A određujući smi- 
sao i izvor ovakvog »djelovanja«, rekao je: »Unsere Kunst ist ein von der 
Warheit Geblendet—Sein, das Licht auf dem zuriickweichenden Fratzen. 
gesicht ist wahr, sonst nichts«. A taj »zuriickweichendes Fratzengesicht«, 
koji određuje istinu, kao nešto, što izaziva strah, dovodi nas na kraju do 
one Kafkine izjave, kojom je ubjeđivao prijatelja Broda da može pisati, 
stvarati samo noću, kada ga napada strah. 

Poslije Kafke nije više moguće govoriti o poeziji van dimenzija nihila 
i straha. A i pitanje kreativnosti i njene odgovornosti nije više moguće 
razumjeti i misliti van tih dimenzija. 


Vanja Sutlić 


Gajo Petrović nam je danas u predavanju postavio pitanje »stvaralaš- 
tva« u vezi s problemom da li je čovjek još uopće moguć, pa, po njegovu, 
ako ne bismo pristali da mu atribuiramo ovo svojstvo morali bismo nje- 
govu mogućnost dovesti radikalno u pitanje. 


Mislim da je ovaj način postavljanja problema odlučan za samu stvar. 
Ali, isto tako mislim da nas je Gajo Petrović sa vrlo lijepom feno- 
menološkom analizom fenomena »stvaralaštva« ipak na neki način htio 
iz ovako ozbiljno postavljene problematike olako izvući, On je citirao _i 
analizirao opis »stvaralaštva« u spomenutom ruskom filozofskom rječ- 
niku, pa je zaključio da tu zapravo nije riječ o »stvaralaštvu«, nego o 
»radu« i da je »stvaralaštvo« nešto drugo, da je stvaralaštvo slobodna 
djelatnost. A tu slobodnu djelatnost odredio je jednom jedinom kategori- 
jom, kategorijom samosvojne djelatnosti koja ima svoju svrhu u sebi, 
što je, uostalom, sam prethodno već najavio onim teološko-filozofskim 
citatima Tome Akvinskog i Spinoze. 


Sva razlika klasičnih Marxovih mjesta određenja slobodnog razvoja 
ljudskih stvaralačkih mogućnosti u slobodnom vremenu za razliku od 
radnog vremena i ove definicije u ruskom filozofskom rječniku samo je u 
tome, što ruski filozofski rječnik nema smjelosti da izvuče posljednje 
konsekvencije, nego ostavlja distinkciju subjekta i objekta na snazi i, 
prema tome, lošu beskonačnost uzajamnog djelovartja čovjeka i onoga 
na što se djelatnost odnosi. Isti je slučaj i sa G. Luk&csem u njegovoj 
posljednjoj knjizi: »Ontologiji društvenog bitka«, gdje se neprestano tru- 
di da iz zatvorenog kruga totalnog mišljenja, koje je dotakao (ne bih 
htio reći usvojio) u »Geschichte und Klassbewusstsein«, izađe napolje, u 
ime loše beskonačnosti. 

Čitava teorija odraza, koliko god mi o njoj pričali kao gnoseološki 
insuficijentnoj, nije ništa drugo nego pokušaj da se izađe iz kruga, fatal- 
nog kruga onako određenog stvaralaštva koje mora roditi apsolut, koji se 


onda vrlo jasno i čak za ne-filozofa pokazuje kao nihil, o kome govori 
Duško Pirjevec. 


Jer, što je ta, prema Gaji Petroviću, diferencija specifica, »stvaralaštva« 
naspram rada? To je opet ono novo, to je opet razlika. To su sve 
samo blaža imena, to su sve samo benigni nazivi za onaj nihil koji je 


637 


konstitutivni moment »stvaralaštva«. Jer, nihil ima dv ij 
e spade mI u sebe kao apsolutnu (to je ta IGBsana. dJERtnss 
sade Poe pokazuje da je ta slobodna i apsolutna djelatnost jedno 

Te dvije funkcije nihila trebalo je pokazati da bismo ii dalj 
varati o tome da li distinkcija sštvaralaštva. i »rada«, bade disko 
i »rada«, »proizvodnje« i »rada« ima smisla. Već sam jednom rekao: prije 
deset godina 'ja sam počeo s tom distinkcijom »rada« i »proizvodnje« 
da bih pokazao, da bih sebi omogućio da izađem iz zatvorenog kruga 
naime, iz zatvorenog kruga radnog procesa kao slobode. Međutim, meni 
se čini da je to slijepa ulica, da tu nema izlaska | da »stvaralaštvo« nije 
ništa drugo nego rad, samo kad ga ne pomišljamo izvana motiviranim 
nego iznutra moliviranim: ono nije ništa drugo nego unutrašnji telos, 
entelehija, princip realnosti rada. To su sve emfatički, katkad literarni, 
a katkad strogo filozofski, nazivi za jedno te isto: za lovljenje i ulov dje- 
latnosti koja se više ne može razlikovati od nečeg drugog nego što je sa- 
ma, u koju nihil, dakle, više ne ulazi zato što bi bio kao u skolastici počet- 
ni nihil (ono ex nihilo) nego je to nihil u kome je sve skupa, u kome za. 
vršava »stvaralaštvo« i »rađ«, praktički, aktivni, svakodnevni, refleksijom 
ne mnogo taknuti, nihilizam, »Stvaralaštvo«“ tako postavljeno je definici- 
ja nihilizma. Tako daleko je, dakle, išla historija od visoko uzdignutog 
ens realissimum, od creatora do čovjeka koji je preuzeo ove atribute da 
bi ih prenio na svoju djelatnost i da bi se, na kraju, ta djelatnost poka- 
zala ništavna. 

Taj čitav proces valja staviti u pitanje ako nam je do toga da uopće 
još pokušamo smisleno živjeti, a »stvaralaštvo«, »samodjelatnost«a i »rad« 
su riječi koje bismo trebali polako nastojati da iz svoga rječnika elimini. 
ramo. 


Gajo Petrović 


Pitanja je bilo dovoljno, pa ću pokušati da odgovorim na samo neka 
od njih. 

1. Počet ću s pitanjem koje je najprije postavio Arnold Kaufmann, a 
za njim Vojin Milić i još neki diskutanti. To je pitanje o mogućnosti ob- 
jašnjenja i predviđanja stvaralaštva. 

Profesor Kaufmann u prvi je mah shvatio da po mom mišljenju stva- 
ralaštvo ne može biti objašnjeno zato što ne može biti predviđeno, da ja, 
dakle, izvodim neobjašnjivost stvaralaštva iz njegove nepredvidljivosti. 
Zato je on pokušao pokazati neizvodljivost neobjašnjivosti iz nepredvid- 
ljivosti. Kad sam ga upozorio da me je pogrešno shvatio, on se poduhva- 
tio toga da direktno pokaže mogućnost objašnjenja stvaralaštva. U tom 
ga je pravcu slijedio i Milić koji inače, kako se čini, također misli da je 
predvidljivost »jači« zahtjev od objašnjivosti. Ovu raširenu predrasudu 
o odnosu objašnjivosti i predvidljivosti ne bih htio da pobijam iz jedno- 
stavnog razloga što je ovdje irelevantna. Jer ja u svom predavanju ni- 
sam izveo neobjašnjivost stvaralaštva iz njegove nepredvidljivosti (ni o- 
brnuto), nego sam oboje izveo iz nečega trećeg: iz nesvodljivosti novoga 
na staro. Prema tome moje teze o neobjašnjivosti i nepredvidljivosti stva- 
ralaštva nisu najvažnije; one su samo konsekvencije one fundamentalne 
teze o nesvodljivosti novoga. 

Ako me Vojin plaši da bi teza o neobjašnjivosti i nepredvidljivosti no- 
vog značila »zastupanje gledišta koje se gotovo izjednačuje s agnosticiz- 
mom u pogledu mogućnosti objašnjavanja historije«, mogao bih odgovo- 
riti da strah od upadanja u agnosticizam ne može biti dovoljan razlog za 
prihvaćanje ili odbacivanje određene koncepcije. Odlučno je pitanje u 
ovom slučaju da li je novo do kraja ili bar u biti svodljivo na staro. A u 

ovom pitanju nije riječ samo o boljoj ili lošijoj definiciji novog. Riječ je 
prvenstveno o mogućnosti samog novog u zbiljskom svijetu. Drugim rije- 
čima, fundamentalno je pitanje: Živimo li u svijetu u kojem postoji jedan 
dani, uvijek isti, konačni broj elemenata koji se po određenim, uvijek 
istim zakonima sastavljaju i rastavljaju, tako da se o novom može govo- 
riti samo kao o nešto drukčijoj kombinaciji elemenata starog nastaloj po 
nepromjenljivim vječnim zakonima? Ili možda živimo u svijetu u kojem 
može nastati novo i u jednom drugom smislu, u smislu nečega što ne 
proistječe iz starog po unaprijed danim zakonitostima, u smislu nečega 
što se bitno razlikuje od dosadašnjega, što je doista na neki način nastalo 
»iz ničega« te se ne može svesti na ono što je već postojalo? To pitarje 
ne pita samo o stvaralaštvu i čovjeku, ono pita o cjelini svega i o smislu 
bivstvovanja. Da li je smisao bivstvovanja samo puko trajanje, persistira. 
nje istoga? Da li su svi oblici bivstvovanja unaprijed dani i određeni? Ili 
je u biti bivstvovanja založena i mogućnost stvaralaštva? 


Nije moja teza da su čovjek i svijet neshvatljivi. Moja je teza, naprotiv, 
da bi čovjek i svijet bili neshvatljivi ako ne bismo dopustili mogućnost 
stvaranja istinski novog, mogućnost nastanka neobjašnjivog. To ne znači 
da u novom ne možemo otkriti elemente koji su već prije postojali ili da 
u njemu ne možemo otkriti djelovanje izvjesnih zakona i uzroka. Ali ne 
možemo sav nov fenomen svesti na dane elemente i uzroke i novo je 
novo samo ukoliko ga ne možemo reducirati na staro. A ukoliko u novom 
ima nešto što je nesvodljivo na staro, to znači da u njemu ima i nešto 
nepredvidljivo i neobjašnjivo. 

Možda u predavanju nisam bio dovoljno jasan i možda se nisam do- 
voljno ogradio od nekih mogućih pogrešnih interpretacija. Možda sam 
nedovoljno naglasio da se u novome može ponešto predvidjeti i objasniti. 
No zastupao sam i zastupam tezu da se u novom može objasniti i pred- 
vidjeti samo ono staro (ne u smislu apsolutno identičnog s dosadašnjim, 
nego u smislu onog što nije kvalitativno drukčije). Ne može se objasniti 
ono po čemu novo jest nešto novo. 


Kad Vojin kaže da su po tom shvaćanju u historiji objašnjive samo 
»prazne stranice«, ja se s njim slažem, no za razliku od njega ne vidim 
u tome ništa zastrašujuće. Izgleda da je naša osnovna razlika baš u 
tome što je Vojinu objašnjivost važnija od svega drugoga pa je spreman 
negirati kreativan karakter povijesti samo da spasi njenu objašnjivost, 
dok ja priznajem kreativnu bit povijesti ne ustručavajući se da joj po“ 
reknem objašnjivost. 


Kao da i sam vidi teškoće svoje teze o objašnjivosti stvaralaštva Vojin 
je neprimjetno mijenja tvrdeći da »nastojanja da se razume i objas- 
ni stvaralaštvo nisu bezizgledna«. Objašnjenju je tu potiho dodano razumi- 
jevanje i svi daljnji argumenti za mogućnost »da se razume i objasni 
stvaralaštvo« u stvari su samo argumenti za mogućnost razumijeva- 
nja(shvaćanja) stvaralaštva, nipošto ne za mogućnost njegova ob- 
jašnjenja. No moja je teza bila upravo ono što ti argumenti potvr- 
đuju, naime da je stvaralaštvo neobjašnjivo, ali ne i neshvatljivo (nera- 
zumljivo. Prema tome možda je razilaženje između Milića i mene također 
u tome što on ne respektira jednu distinkciju koju ja provodim, no koja 
nije moja privatna, jer je poznaju ne samo, na primjer, Hegel i Dilthey, 
nego čak i suvremena nepozitivistička filozofija znanosti. 

Inače, sklon sam da prihvatim ponešto od onoga što je govorio profe- 
sor Levi o prepoznavariju i čuđenju* i mislim da neke njegove distinkcije 


* Profesor A. W. Levi je među ostalim tvrdio da je čovjek »vizlonarska životinja« koja 
gleda u ćetiri pravca: prema unutra, prema spolja, unaprijed 1 unatrag, te da su ove čet ri 
usmjerenosti njegova pogleda osnova četiriju dijalektički povezanih aspekata njegova biv- 
stvovanja, njegove subjektivnosti, objektivnosti, progresivnosti i konzervativnosti. No iako 
so sva četiri aspekta nalaze kod svakoga, odnos među njima nije kod svakog isti, pa ima 
takvih kojima je najveće zadovoljstvo prepoznavanje staroga, ali Ima i takvih koje više uz- 
buđuje čuđenje novom. . 

mogu pomoći za razumijevanje prirode nekih naših neslaganja. Tako 
mislim da doista ima ljudi koji su više zainteresirani za poznato j uživaju 
u prepoznavanju. Oni se raduju kad u novom otkriju elemente staroga 
i djelovanje izvjesnih zakonitosti. No meni se čini da takvima novo ostaje 
neshvatljivo. Jer ne možemo shvatiti novo ako pored sposobnosti za pre- 
poznavanje nemamo i moć čuđenja, tj. ako nismo sposobni da vidimo 
ono što je u novom doista novo, njegovu svojevrsnost i nesvodljivost na 
staro. 

Kako se iz svega vidi, ja ne stojim baš na pozicijama čistog iraciona- 
lizma ili na pozicijama neizrecivosti. Ipak sam i o novom i o stvaralaštvu 


pokušao nešto reći! 


2. Druga Milićeva primjedba odnosila se na definiranje stvaralaštva 
i drugih srodnih pojmova_(npr. slobode, ličnosti i sl) »u gotovo isklju. 
čivo pozitivnom smislu«. Po njegovom mišljenju ovakvo »izrazito pozi- 
tivno određivarije osnovnih pojmova«, odnosno zapostavljanje »negativne 
strane ljudskih mogućnosti« znači »neopravdano pojednostavljenje i su- 
žavanje problema«. Tu izgleda doista postoji neko neslaganje među na- 
ma, no da li je ono baš tamo gdje ga Vojin vidi? 

Kad govorim o čovjeku kao slobodnom i stvaralačkom biću ili kad 
kažem da su sloboda i stvaralaštvo bit čovjeka, ja ne poričem mogućnost 
čovjekova samootuđenja, tj. ne poričem činjenicu da čovjek može biti 
neslobodan i nekreativan. Naprotiv tvrdio sam i tvrdim da se većina 
ljudi većinu vremena ponaša neslobodno i nestvaralački. Daleko od toga 
da bih »zapostavljao« te »negativne strane ljudskih mogućnosti« kad je 
riječ o sadašnjosti i prošlosti, čak sam govoreći o budućnosti pisao da 
»nije moguće stvoriti takvo društvo koje bi proizvodilo samo neotuđene, 
slobodne, stvaralačke individuume, isključujući svaku mogućnost da bilo 
tko bude samootuđen«. 

. No ako je to tako, ako je čovjek i slobodan i neslobodan, i stvaralački 
i nestvaralački (i čak više ono drugo, »negativno«), ne bi li to trebalo 
reći već u njegovoj »definiciji«, ne bi li trebalo da ga odredimo kao »bi- 
će koje je stvaralačko i nestvaralačko« ili kao »biće koje je slobodno i 
neslobodno«? To je naravno moguće, samo bi bilo naivno misliti da je 
time učinjen neki napredak u odnosu na određenje po kojem je čovjek 
jednostavno »biće stvaralačko i slobodno«. Nesloboda i nestvaralaštvo ni- 
su nešto što se može izvana dodati ili suprotstaviti slobodi i stvaralaštvu. 
Biće koje nije sposobno za slobodu i stvaralaštvo ne može biti ni neslo- 
bodno i nestvaralačko. A biće koje je sposobno za slobodu i stvaralaštvo 
samim tim je sposobno i za otuđenje od njih. Drugim riječima, »krea- 
tivnost« i »nekreativnost« dva su modusa bivstvovanja kreativnog bića. 

.No moglo bi se učiniti da sam time izbjegao Vojinovu primjedbu, 
jer on nije prigovorio tome što definiram čovjeka pomoću slobode i 
stvaralaštva, već tome što sam slobodu i stvaralaštvo definirao čisto »po- 
zitivno«, kao nešto što ima sve karakteristike čovječnosti, isključujući 
ono negativno, neljudsko što također ulazi u krug slobode i stvaralaštva. 
Međutim ja ne shvaćam stvaralaštvo kao nešto »pozitivno« (kao što ga 
ne određujem ni kao nešto »negativno« ili nešto »malo pozitivno, a malo 
negativno«). »Pojednostavljeno«, formalističko i moralističko mišljenje, 
čak i onda kad nas uvjerava da ne raspravlja u krutoj manihejskoj shemi 
dobra i zla, htjelo bi da dobije najprije opću, neutralnu definiciju stva- 
ralaštva, a zatim da tako određeno stvaralaštvo po jasnom i čistom mo- 
ralnom kriteriju podijeli na dva dijela: na ono pozitivno (dobro, nede- 
monsko) i ono negativno (loše, demonsko). Ja naprotiv razlikujući au- 
tentično (pravo, istinsko) ljudsko stvaralaštvo od neautentičnog (nepra- 
vog, lažnog, demonskog) stvaralaštva, ne smatram da su to dvije posebne 
forme iste opće biti, nego smatram da ono prvo bit stvaralaštva izraža- 
va, a drugo negira. 

. U svom predavanju nisam poricao činjenicu »demonskog stvaralaštya« 
niti sam tvrdio da to demonsko stvaralaštvo nema nikakve veze sa stva- 
ralaštvom. Demonsko je stvaralaštvo otuđeni oblik stvaralaštva, što zna- 


640 


či da ono posjeduje izvjesne izvanjske karakteristike stvaralaštva, a u 
biti je negacija stvaralaštva. Mišljenje, za koje je i čovjek puka stvar, 
nezadovoljno je takvim objašnjenjem, jer ono misli da postoje samo 
dvije mogućnosti: ili je »demonsko stvaralaštvo« sasvim izvan pojma 
stvaralaštva, nešto sasvim drugo, ili je ono jedan »ravnopravan« dio 
stvaralaštva, koji u općem pojmu stvaralaštva prebiva mirno i spokojno 
naporedo s onim drugim dijelom, sve dok u okciju ne stupi moralistička 
refleksija. 

No kritizirajući me sa stanovišta takve refleksije ni Milić nije kon- 
sekventno ostao na njemu, te je pokušavajući da pobije moje shvaćanje 
ujedno pridonio jake argumente u prilog mog stanovišta. Vojin je vrlo 
tačne upozorio da se demonsko stvaralaštvo ne javlja samo u obliku 
usavršavanja torture: »Razvijaju se — kaže Vojin — čitavi sistemi gos- 
podarenja ljudima, koji više istorijski nisu neminovni, i u njihovo stva- 
ranje i održavanje uključeno je raznovrsno ne retko i vrlo inventivno 
stvaralaštvo. A sve je svesno ili nesvesno motivisano ciljem da se spreči 
progresivni razvoj u određenim pravcima, koji postoje kao realna mo- 
gućnost. I u tom nastojanju se duže ili kraće vreme uspeva zahvaljujući 
u velikoj meri i negativnom stvaralaštvu.« 


Vojin je tu izrazio zanimljivu misao da su preživjeli sistemi domina- 
cije, koji često uključuju raznovrsno i inventivno stvaralaštvo (dakle 
donose u život nešto čega nije bilo, neposredno uveličavaju bogatstvo 
postojećih formi) usmjereni na to da se progresivni razvoj društva u 
određenim pravcima spriječi. Prema tome to su »stvaralački« sistemi koji 
pomažu da se mogućnosti stvaralaštva suze. Demonsko stvaralaštvo, ka- 
ko to proizlazi iz vlastitog Vojinovog objašnjenja, ne podstiče opći pro- 
cvat stvaralaštva, ono nije čak ni u nekom neutralnom odnosu prema 
stvaralaštvu uopće, nego ga ono onemogućuje i sprečava, To je po mom 
mišljenju dovoljan razlog da takvo stvaralaštvo smatramo pseudostva- 
ralaštvom, neautentičnim stvaralaštvom ili otuđenim oblikom stvaralaš- 
tva. 


Ne vidim zašto to distingviranje nekom smeta, a najsmješnije bi bilo 
da se ono kvalificira kao moralističko, jer ono ne polazi od podjela na 
dobro i zlo, na moralno i nemoralno, nego. je to jedna ontološko-antropološ. 
ka distinkcija iz koje spomenute i slične _ moralne distinkcije tek mogu biti 
izvedene. Prema tome mislim da je izloženo shvaćanje stvaralaštva mo- 
guće braniti i da 'je to jedno ontološko-antropološko shvaćanje koje je 
bolje utemeljeno nego neka moralna i etička shvaćanja koja mu se su- 
protstavljaju. 


3. Ostavljajući po strani treće Milićevo pitanje (o kojem sam nedav- 
no govorio na Kolarčevom narodnom univerzitetu u Beogradu) htio bih 
ukratko odgovoriti bar na neka pitanja ostalih diskutanata. 


Koliko sam shvatio riječ Vanje Sutlića, on nas je prvenstveno žel'o 
informirati da je i sam ranije pokušavao praviti distinkciju između ra- 
da i stvaralaštva (distinkciju koja igra važnu ulogu u mom predavanju) 
no da je najzad došao do uvjerenja da se ta distinkcija ne može praviti, 
da stvaralaštvo nije nešto principijelno različito od rada, nego samo 
vrsta ili aspekt rada, sam rad kad ga pomišljamo ne motiviranim izva- 
na, nego motiviranim iznutra, unutrašnji telos, entelehija ili princip real- 
nosti rada. Meni se čini da to nije jedino moguće određerije biti stva- 
ralaštva i žao mi je što Vanja svojoj samokritici nije dodao i jednu kri- 
tiku onog shvaćanja stvaralaštva koje sam zastupao u svom predavanju. 
No to on izgleda nije mogao učiniti jer je shvatio kao da sam ja (slično 
njemu) odredio stvaralaštvo »jednom 'jedinom kategorijom, kategorijom 
samosvojne djelatnosti koja ima svrhu u sebi«. Tako on nije stigao da 
zapazi, promisli, kritizira ili prihvati ono shvaćanje stvaralaštva koje ja 
zastupam, a po kojem je stvaralaštvo proizvođenje istinski novog. Što se 
tiče Vanjine zaključne primjedbe da su »stvaralaštvo«, »samodjelatnost« 
i »rad« riječi koje bismo trebali polako nastojati da iz svoga rječnika eli- 

miniramo«, ona je za mene, ovako nenadano izražena, toliko enigmatska 
da je zasad ne bih htio komentirati. 

U izlaganju profesora Tuckera bilo je nekih zapažanja s kojima bih se 
uglavnom složio. Ostavljajući po strani može li se tako jednostavno reći 
da je Hegel promatrao historiju kao duhovno stvaralaštvo, Marx kao 
materijalno stvaralaštvo, a ja kao sintezu obojega (što profesor Tucker 
odobrava), svakako je tačno da su i Marx i Hegel promatrali stvaralaš- 
tvo kao bit povijesti i da sam u tom pogledu pokušao da mislim u njiho- 
vom tragu. Ne bih se složio s onim što je profesor Tucker rekao o odno- 
su objašnjenja i stvaralaštva, no mislim da sam o tom pitanju već do- 
voljno govorio. Što se pak tiče pitanja o ugrožavanju kreativnosti u 
suvremenom svijetu, mislim da su o tome ovdje već dosta govorili drugi, 

Najzad, da kažem bar jednu riječ još o pitanju Danka Grlića, ne pro- 
širujem li 'ja »kantovski« shvaćeno stvaralaštvo s područja umjetnosti 
(za koje je takvo shvaćanje adekvatno) na područje čovjeka i povijesti 
uopće, tako da povijest shvaćam kao »igru slučaja«. Mislim da je um- 
jetnost doista jedna vrsta stvaralaštva, ali također mislim da umjetnost 
nije jedina stvaralačka djelatnost čovjeka, ne koncentriran izraz čo- 
vjekove stvaralačke biti. I mislim da je stvaralaštvo, kako sam pokušao 
u predavanju pokazati, upravo negacija onog zbivanja koje je slijepa 
igra nužnosti i slučaja. Slobodno djelovanje nije ni nužno ni slučajno 
već ono tu apstraktnu suprotnost transcendira. 

DRŽAVA I PARTIJA U SOCIJALIZMU 
Predrag Vranicki 


Zagreb 


Ova tema spada u ona fundamentalna pitanja socijalizma o 
kojima se tokom ovog stoljeća nebrojeno puta raspravljalo, o 
kojima su postojale i postoje oštre kontroverze i bitno različita 
stajališta pojedinih marksista, komunista pa i čitavih pokreta. 
Mislim da je po sebi razumljivo, da s obzirom na širinu i slože- 
nost ove problematike, ovom prilikom ne želim dati niti histo- 
rijski prikaz svih ovih diskusija, polemika i kontroverza, niti 
»utvrđivati« tačan stav osnivača marksizma itd., nego, u vezi s 
konkretnim iskustvima socijalističkog pokreta u ovom stoljeću, 
a posebno i našeg jugoslavenskog, naznačiti neke daljnje pro- 
bleme i moguće solucije. 

S obzirom na ishodišnu tačku ove problematike spomenimo 
najkraće samo ovo: poznato je da su od Marxa i Engelsa nada- 
lje, uključujući tu veliki broj najznačajnijih marksista (Lenjin, 
Gramsci, Lukacs, Tito itd.) osnovne teze u vezi s postavljenim 
pitanjem o državi i partiji u socijalizmu bile: prvo, država mo- 
ra u socijalizmu odumirati i drugo, partija jest avangarda i vo- 
deća politička snaga i u socijalizmu, ali ne i tutor nad radničkom 
klasom, ne »nosilac« novog društvenog uređenja, socijalizma, što 
može i treba da bude sama klasa. 

Historijski kontekst i perspektive iz kojih su, naročito Marx 
i Engels, sagledavali i teorijski rješavali ovaj problem, bili su 
takva konstelacija radničkog pokreta i država u svijetu, a po- 
sebno u Evropi, da su Marx i Engels pretpostavljali 

prvo, da će socijalizam pobijediti u prvom redu u najraz- 
vijenijim kapitalističkim zemljama, što bi zatim silinom socija- 
lističkog procesa djelovalo na preobražaje i u ostalim slabije 
razvijenim zemljama. U takvoj, naravno, konstelaciji, država 
kao određena sila gubi svoje političko i vojno značenje, te bi i 
proces odumiranja mogao mnogo brže i bezbolnije napredovati; 

drugo, oni su ovaj problem sagledavali također iz fundamen- 
talnijeg, filozofsko-humanističkog aspekta, koji se, samo po for- 
mulacijama, donekle gubi u kasnijim spisima, ali im je ipak, za 
onoga tko razumije smisao njihova djela, osnova bez koje se 
njihova misao uopće ne može do kraja razumjeti. A to stajališ- 
te, koje su oni mnogo puta jasno istakli, jest da se kod svih 
parcijalnih organa društva, pogotovo organa sile, koji nadomješ- 
tavaju čovjeka kao pojedinca i društvo u cjelini, radi o formama 
otuđenosti čovjeka, grupe, klase. Budući da su i država i partija 
takve neophodne historijske forme i samom proletarijatu, revo- 
lucija ih ne može odjednom dokinuti, ali mora inicirati, što je 
njen najdublji i najodsudniji historijski akt, proces njihova odu- 
miranja. 

To su bili u najkraćim crtama teorijski i praktičko-politički 
okviri za razumijevanje njihovih značajnih misli o ovom proble- 
iu. (Ovdje moramo naravno ispustiti i neke druge pretpostav- 
ke i okolnosti koje objašnjavaju ovaj stav). 

Poznato nam je da je proces nastajanja socijalizma dosad 
išao drugim putom, da se odvijao na drugim historijskim pod- 
ručjima nego što su to pretpostavljali osnivači marksizma. Me- 
đutim, iako je taj proces bio započeo u nerazvijenoj Rusiji, sa 
slabim demokratskim i građanskim tradicijama, Lenjin nikada 
ni teorijski ni praktički (koliko je bilo moguće u tim nemogu- 
ćim danima i godinama građanskog rata) nije odustajao od kon- 
cepcije odumiranja države, ostvarivanja samoupravnosti radnog 
čovjeka i demokratizma u partiji, toleriranja pojedinačne ili 
grupne opozicije u pojedinim, često i odsudnim pitanjima. I u 
takvim slučajevima samo je snagom argumenata i dobivenom 
većinom u partiji provodio svoje koncepcije. 

Tek je era staljinizma dovela neke već i u prethodnom perio- 
du prisutne procese i koncepcije (mislim na etatističko-birokrat- 
ske i nedemokratske) do krajnjih konsekvencija i principa. Ne 
možemo ulaziti u analizu geneze ovih koncepcija, jer nam to 
nije zadatak, nego samo konstatirajmo da je staljinski period 
karakteriziran u ovim pitanjima tezom, prvo, da u socijalizmu 
klasna borba ne jenjava nego jača, te je iz tih razloga kao i zbog 
kapitalističkog okruženja, potrebno da država u socijalizmu jača, 
a ne odumire; i drugo, da partija kao svjesna avangarda prole- 
tarijata mora da bude »monolitna«, što je u realnosti značilo 
da je princip demokratskog centralizma dobivao sve jače oznake 
centralizma, a sve manje demokratizma, da konačno i u partiji 
i u društvu, na osnovi političkog monopola kao i monopola nad 
sredstvima za javne komunikacije prevladaju administrativne 
i nasilne metode. 

U ovom periodu u okvirima socijaldemokracije već u potpu- 
nosti prevladava teza parlamentarizma. Političko sagledavanje 
čitavog problema, vjera u mogućnost ostvarenja socijalizma 
»odozgo«, tj. preko buržoaske države — ostaje do danas credo 

socijaldemokracije. Ovo naglašavamo samo zato što se gotovo 
nikad ne vidi veoma važna zajednička komponenta socijaldemo“ 
kratske staljinističke koncepcije: obadvije ostaju bitno na planu 
političkog. Ovo je jedan od momenata koji u ovom izlaganju že- 
lim naročito akcentuirati, posebno radi nekih pitanja koja sli- 
jede. 

Ako pokušamo karakterizirati socijalizam ovih posljednjih 
nekoliko decenija, naročito od kraja dvadesetih godina, može- 
mo konstatirati izrazitu dominaciju političke sfere života, što 
je imalo reperkusije ne samo na karakter društvenih odnosa i 
položaj individuuma u socijalističkim zemljama, nego, mislim, 
i na koncepciju borbe za socijalizam u komunističkim partija- 
ma u zapadnim zemljama. 


Za ovu dominaciju političke sfere u socijalizmu, pa čak kad 
bi se radilo o dominaciji političke sfere zasnovane na širokim 
demokratskim principima, što nije slučaj, nema nikakvog oprav- 
danja, ako, naravno, polazimo od izvornih marksističkih pozi- 
cija. Za Marxa su i država i partija ili apstraktna ili parcijalna 
zajednica, te nikad ne mogu zamijeniti društvenu zajednicu u 
cjelini. Za Marxa isto tako ove forme ne mogu nikada zamijentii 
klasu u cjelini. Za marksizam je zato bitno pitanje socijalizma 
ne dominacija ove ili one parcijalne sfere života, nego izbijanje 
u prvi plan »socijalne sfere«, takva promjena socijalnih odnosa 
u kojima se radni čovjek neće odnositi prema nekom drugom 
(na pr. državi) nego prema samome sebi i drugima kao uprav- 
ljačima. Jednom riječi smisao ove koncepcije i historijske in- 
tencije jest strukturiranje cjelokupne zajednice na samouprav- 
nom principu. To je jedini princip koji znači korjenito prevla- 
davanje starih historijskih struktura, najamnih odnosa, politič- 
ke i ekonomske alijenacije, političkog i bilo kojeg drugog feti- 
šizma, dominacije parcijalnog i privilegiranog. 

S obzirom na ovo historijsko iskustvo, nazovimo ga socijal- 
nim iskustvom, treba odmah naglasiti da je socijalizam započeo 
svoju historijsku putanju gotovo bez ikakvih takvih tradicija. 
Osnovna iskustva bila su ili političke prirode, pri čemu su bila 
uglavnom koncentrirana u političkoj avangardi — partiji, ili 
socijalno-ekonomska, pretežno u smislu borbe za skraćenje rad- 
nog dana, bolje uslove života, više nadnice itd. Iskustva u vezi 
s promjenama samih društvenih odnosa još u razdoblju kapi- 
talizma nisu postojala, niti se do danas pokušalo bilo šta značaj- 
nije u tom pravcu učiniti. 

Sve je to rezultiralo u teorijskoj insuficijenciji osnovnih re- 
volucionarnih snaga suvremene historije. Radnička klasa ni u 
jednoj dosad zemlji nije bila svjesna svog osnovnog historijskog 
zadatka, te ni teorijski ni akciono nije bila kadra da kao klasa 
nametne korjenitiju promjenu proizvodnih i društvenih odnosa 
već u samim počecima razvoja socijalizma. Toga, dapače, nije 

bila svjesna niti politička avangarda radničke klase, koja je 
(osim u iznimnim slučajevima, i to ne cijela avangarda) kao 
politička organizacija nastavila svoju glavnu aktivnost u poli- 
tičkoj sferi i političkim sredstvima da usmjerava socijalističke 
procese. To je imalo kao posljedicu jačanje i dominaciju poli- 
tičke sfere društva — države i partije —, a potiskivalo i često 
potpuno zanemarivalo preformiranje društvenih odnosa u prav- 
cu samoupravnosti radnih ljudi. 


Ne treba biti naročito lucidan pa da se uvidi da se iz svih 
ovih razloga osnovna protivrječnost u razvoju socijalizma mora 
manifestirati u tim dvjema oprečnim koncepcijama i tendencija- 
ma razvoja: u tendenciji dominacije političke sfere i političkog 
monopola upravljanja društvom i u tendenciji prevladavanja bi- 
rokratsko-političkog upravljanja društvom i uspostavljanju sa- 
moupravnih odnosa, asocijacije slobodnih proizvođača, kako je 
to Marx pretpostavljao. Međutim, s obzirom na to što je u so- 
cijalizmu barem u osnovi dokinuto vlasništvo nad sredstvima 
za proizvodnju u najamnom odnosu se pri takvoj socijalnoj 
strukturi moraju naći osim radničke klase i gotovo sve druge 
grupacije, tako da navedeni antagonizmi moraju prožimati go- 
tovo sve sfere takvog socijalističkog društva. Isto tako je jasno 
da će se oni negdje ispoljavati u konkretnim reagiranjima na 
praktičke probleme poduzeća ili politike, negdje u teorijskim ili 
umjetničkim sagledavanjima egzistencijalnog problema suvreme- 
nog čovjeka. BE 

Cjelokupna ova problematika kao i prikazani historijski pro- 
ces i iskustva nužno su ostavili trag na suvremenim procesima 
borbe za socijalizam i u kapitalističkim i socijalističkim zem- 
ljama. 

Što se tiče kapitalističkih zemalja poznato je da postoji iz- 
vjesna kriza klasično-političke borbe komunističkih i socijalis- 
tičkih partija. U nekim zemljama, dapače i najjačim i najutje- 
cajnijim, takav tip organizacije i politike gotovo i ne postoji. U 
drugima opet ova kriza pokušava se rješavati još uvijek samo 
na nivou politike, stvaranjem širih socijalističkih frontova i 
slično. Postavlja se pitanje: ne postoje li pred socijalističkim 
snagama i druge, historijski relevantnije mogućnosti mobiliza- 
cije i djelovanja u radničkoj klasi i ostalim radnim grupacijama 
društva? Ne postoje li mogućnosti pripremanja onih socijalnih 
preobražaja koji se ni malo ne iscrpljuju zauzimanjem vlasti 
i nacionalizacijom sredstava za proizvodnju? Nije li, naime, na- 
ravno u suvremenim uslovima razvijene zapadne demokracije, 
prvenstveni zadatak socijalističkih snaga da već danas započnu 
borbu za organiziranje radnih ljudi kao samoupravljača, da pos- 
tavljaju temelje one »asocijacije slobodnih proizvođača« tj. teme- 
lje samoupravnog socijalizma što im je glavna historijska pers- 
pektiva i zadatak. Time bi se vidjelo da se borba ne iscrpljuje 
u političkim mobilizacijama masa, političkim akcijama, pa ni 

raznim socijalno-humanitarnim, nego da postoji još jedan te- 
meljniji stratum društvene egzistencije čije preoblikovanje da- 
leko odsudnije djeluje na sve ostale sfere društvenog života. 

Koliko bi ovakvi savjeti ili komisije radnika u proizvodnji, 
prosvjeti, administraciji itd. imali neposrednog utjecaja, kon- 
trole nad proizvodnjom, organizacijom posla, raspodjelom — u 
potpunosti je historijsko pitanje. Buržoazija je, historijski ne- 
gdje prije a negdje kasnije, institucijom privatnog vlasništva 
imala već razvijene proizvodne odnose u krilu feudalnog druš- 
tva. Razvoj modernog društva pruža mogućnosti da radnička 
klasa sa svojim saveznicima započne stvaranjem cnih formacija 
koje će jednom biti kadre da upravljanje društvom uzmu u svo- 
je ruke. Na to, mislim, sili suvremene socijalističke snage u tim 
zemljama i činjenica sve snažnijeg razvoja tehnološkog procesa 
(automatizacija i dr.) što će dovoditi do daljnjeg skraćivanja 
radnog dana, nove organizacije obrazovanja i kulture, povišenja 
kulturnog i obrazovnog nivoa i postepenog dokidanja dosadaš- 
nje osnovne podjele rada. Socijalističke snage bi se pokazale 
zaista historijski insuficijentne, kada bi u perspektivi takvih 
društvenih preobražaja kormilo prepustile drugim društvenim 
snagama. 

Što se tiče socijalističkih zemalja naznačena protivrječja i 
antagonizmi su već na pomolu, negdje u punom zamahu. Već sam 
spomenuo karakteristiku dosadašnjeg razvoja socijalizma: domi- 
naciju i monopol političke sfere, koja je u većini slučajeva pre- 
rasla u tipično etatističko-birokratski monopol i dominaciju. U 
takvoj situaciji pred socijalističkim snagama stoji nekoliko za- 
dataka: 

prvo, da se spozna da samoupravljanje radnog čovjeka nije 
neka daleka etapa razvoja socijalizma (po nekima etapa komu- 
nizma), nego suština i smisao revolucionarnog preobražaja, za- 
četak nove historijske epohe i permanentan socijalistički revo- 
lucionarni zadatak; 

drugo, da sve političke ili tehnokratske mjere organiziranja 
i upravljanja socijalizmom, maker koliko one bile uspješne, ne 
dokidaju položaj radnog čovjeka kao objekta, kao onog kojim 
sc upravlja. Filozofski izraženo, politička i ekonomska alijenacija 
sc ovakvim procesima ne prevladava, te se tako ne postizava že- 
ljeno oslobađanje čovjeka u socijalizmu. 

treće, da se jedna nova historijska renesansa, koja se već 
socijalizmom očekuje, ne može postići prenaglašavanjem centra- 
lizma u političkoj sferi i samoj partiji, nego obratno — demo- 
kratizacijom; da ne samo filozofski, umjetnički, znanstveni i kul- 
turni procesi ne mogu potpadati pod jurisdikciju političke sfe- 
re, nego da se dapače i sama politička sfera mora konstituirati 
u socijalizmu na demokratski način. 

.U vezi s ovim pitanjima, nekoliko još napomena o našim vlas- 
titim, jugoslavenskim problemima, teškoćama i dilemama. Ne 


647 


treba posebno naglašavati da je koncepcija samoupravljanja, da- 
kle i odumiranje države, u osnovi barem pobijedila kod naj- 
svjesnijeg dijela radnih ljudi u našoj zemlji, dapače i kodifici- 
rana u najznačajnijim državnim i političkim aktima, Ustavu i 
Programu SKJ. 

U kontekstu ovih prilično složenih socijalnih i političkih 
pitanja i prilika, od posebnog su interesa, naročito s obzirom na 
temu referata, problem partije u sklopu razvoja samoupravnog 
socijalizma. 

U vezi sa samoupravljanjem prije svega jednu malu digresi- 
ju. Postoje određeni kritičari s lijeva (na pr. u IV internacionali) 
koji smatraju da je ovo što postoji u Jugoslaviji gotovo »iluzi- 
ja samoupravljanja« dok god ostaje na nivou poduzeća. Bez ob- 
zira što se može pokazati da im nisu poznati korijeni suvreme- 
nih naših procesa, treba odmah napomenuti da je iluzija takvo 
mišljenje koje pretpostavlja da jugoslavenski marksisti ne vide 
da je ovo samo jedan od koraka realiziranja historijskog pro- 
grama i da ne shvaćaju da je strukturiranje cjelokupne zajedni- 
ce na samoupravnom principu osnovna vizija i nit vodilja akcije 
najsvjesnijih snaga našeg društva. Upravo ova okolnost odre- 
đuje sasvim nov, historijski dosad ne-postojeći položaj, smisao 
i intencije vladajuće partije. 

Svaka komunistička ili socijalistička partija koja ne inaugu- 
rira procese samoupravljanja (ako oni nisu započeti neposred- 
nom akcijom radničke klase) nužno utječe, u tom razdoblju, na 
petrificiranje etatističkih odnosa, produbljuje rascjep između 
etatističko-političkih i ostalih radnih slojeva društva, sputava 
zamah i sužava neposrednu akciju i kreativnost društvenih sna- 
ga. Određene stagnacije i deformacije su nužna posljedica ovak- 
vog razvoja kao i protivrječnosti o kojima je bilo riječi. 

U obratnom slučaju nužno nastaju problemi razvoja ne sa- 
mo samoupravne zajednice, nego i položaja, funkcije same po- 
Htičke organizacije. Inaugurirajući proces strukturiranja cjelo- 
kupne zajednice na samoupravnom principu — partija inaugu- 
rira također i odumiranje parcijalne vlasti, dominacije političke 
sfere i politički monopol. Iako je i ova naša situacija još uvijek 
u prije navedenom smislu prijelazna, kada novi proces još nije 
završen, a stare strukture odumrle, svejedno se pitanje partije 
(kod nas SK) kao stvarne avangarde tih novih procesa moralo 
postaviti svom oštrinom. 

Osnovno pitanje ovog historijskog momenta postalo je: pre- 
tvoriti partiju, od dosadašnje vladajuće političke snage i njene 
organizacije kao obične transmisije, u intelektualno-idejno i or- 
ganizaciono sposobnog predvodnika naznačenog samoupravnog 
procesa. 

Samoupravni procesi bez jačanja demokratizma, demokrat- 
skog donošenja odluka, sukoba mišljenja i interesa, formiranja 
većine i manjine kod gotovo svakog važnijeg pitanja — nemo- 

gući su. Još manje je moguća egzistencija avangarde takvih pro- 
cesa, ako se i njen unutrašnji život ne zasniva na tom istom 
principu. Avangarda takvog procesa ne može biti skučenija, bo- 
jažljivija, netolerantnija i nesposobnija da izađe iz određenih 
idejnih okršaja i kontroverza od one sredine kojoj bi trebala da 
bude avangarda. Kod toga želim istaći barem tri pitanja koja se 
nameću: 


Prvo je teza da je ovakav demokratizam partijskog razvoja 
nemoguć bez postojanja više partija. Teza naizgled plauzibilna, 
ali historijski potpuno apstraktna. Ona je historijski neprimje- 
rena ovakvom razvoju kao što je naš jugoslavenski iz više raz- 
loga: u prvom redu sukobi partija se odvijaju radi borbe za vlast 
određene grupacije, klase itd. U društvu koje inaugurira samo- 
upravne procese, nije pitanje vlasti ove ili one političke partije, 
nego zapravo odumiranje takve vlasti, prevladavanje dominacije 
političke sfere društva. Iz toga sasvim jasno slijedi da bi takvi 
politički sukobi i aspiracije nužno jačali ponovo političku sferu 
društva. Prebacivanje težišta u rješavanju fundamentalnih pita- 
nja na političku sferu, sa svim onim instrumentima, tehnikama 
i popratnim akcijama koje takva borba iziskiva, vođilo bi prije 
do jačanja birokratskih, a ne samoupravnih snaga. Samouprav- 
noj zajednici nije ni u kakvom interesu »množenje« politike i 
političara čemu bi takva borba vodila i konačno (iako ovim nisu 
iscrpljeni svi argumenti) u našoj jugoslavenskoj stvarnosti, opas- 
nosti nacionalističkih deformacija i utvara ovakvim procesima 
bile bi daleko pojačane, što također nije ni malo poželjno. 


Mogao bi netko primijetiti i primijetit će, da ove opasnosti i 
nedostaci ovakvog procesa mogu postojati, ali da oni osiguravaju 
slobodu izjašnjavanja, mogućnost slobodnog opredjeljivanja i 
dokidaju politički i društveni monopol jedne partije što uvijek 
može da bude osnova i razlog najrazličitijih deformacija i neso- 
cijalističkih postupaka. U ovim prigovorima ima također istine, 
a postoje i historijska iskustva na koja se oni i odnose. Iako ovaj 
prigovor ispušta iz vida sasvim novu i specifičnu društvenu real- 
nost o kojoj je sada riječ, tj. realnost samoupravljanja, treba i o 
njima i te kako voditi računa u ovim razdobljima reorganiziranja 
partije. Pogotovo i zato što je, po mom mišljenju, moguće da se 
ova pitanja riješe a izbjegnu navedene opasnosti i nedostaci. 


Drugo, navedena naša situacija nameće niz organizacionih 
pitanja o kojima se već prilično raspravljalo i gdje su neke os- 
novne intencije i stavovi nakon diskusija zacrtani, čemu ne bih 
imao nešto posebno pridodati. 


Treće, suštinsko pitanje je kako iz svega dosad rečenog sli- 
jedi, pitanje daljnje demokratizacije i partije i društva u cjelini. 
Ako smatramo da je rješavanje ovog pitanja višepartijskim sis- 
temom neprimjereno iz razloga koje sam naveo, moramo ga rje- 
šavati u ovom sklopu: partija — samoupravno društvo ( još tač- 

nije: razvijanje, izgrađivanje samoupravne socijalističke zajed- 
nice). 

Kako je bilo već rečeno, partija u tom procesu ne može zaos- 
tajati za društvom, jer bi se u teorijskom, misaonom i akcijskom 
pogledu našla na repu zbivanja, te bi lako postala i kočnica tog 
procesa. Demokratizam u partiji međutim ne može značiti samo 
mogućnost i nužnost utjecaja svih organa partije na odluke i po- 
litiku partije, ne samo mogućnost i pravo na svoje mišljenje 
tokom donošenja odluka, nego i pravo da se, poštujući mišlje- 
nje većine, i dalje javno i unutarpartijski zalaže za određeni 
stav, kad je netko duboko osvjedočen u ispravnost svoga sta- 
va. Sve dotle dok praksa ne demantira većinu ili pojedinca ili 
grupu. Partiji u ovakvom historijskom momentu je od nepro- 
cjenljivog značaja da ima članove koje će snajvećom ozbiljnošću, 
dubinom analize i komunističkom zainteresiranošću osvjetlja- 
vati određene probleme društva i razvoja socijalizma i imati od- 
ređena, što bolje fundirana mišljenja. U takvim okolnostima ne 
može se od dotičnog člana, koji sav stoji iza određenih analiza, 
zahtijevati da ih se jednostavno odrekne, jer se većina u odre- 
đenom momentu s njima ne slaže. To je ujedno jedini put i na- 
čin da marksizam u potpunosti zadobije omu intelektualnu di- 
menziju za koju je na pr. staljinizam sve učinio da je diskredi- 
tira. 


Daljnji uvjet ovakvog demokratskog procesa je i dokidanje 
monopola nad masovnim komunikacijama, omogućavanje stva- 
ranja slobodnog javnog mnjenja, omogućivanje da u određenim 
kontroverzama svaki socijalistički stav može doći do izražaja. 
Iako su i u ovom slučaju učinjeni prvi koraci, ni malo nisu do- 
voljni za procese koji slijede. 

Mislim da su ova pitanja odsudna za što uspješniji razvoj 
onog historijskog procesa koji je naša zemlja inaugurirala i koji 
nagovješćuje jedno suštinski novo čovječanstvo. Njihovim ne- 
rješavanjem zapali bismo u oštrija protivrječja, kočili brže pre- 
strukturiranje društva na samoupravnom principu što bi moglo 
dovoditi do akata koji za svestraniji socijalistički razvoj i dalj- 
nje oslobađanje ličnosti ne bi bili ni u kom slučaju poželjni. 

DISKUSIJA O PREDAVANJU PREDRAGA VRANICKOG 


Učesnici: S. Stojanović, D. Grlić, M. Čaldarović, Đ. Šušnjić i P. Vranicki 


Svetozar Stojanović 


1. Kad preuzme vlast pred revolucionarnu organizaciju se postavlja 
odsudno pitanje socijalističke revolucije: šta uzeti kao obrazac prestruk- 
turacije čitavog društva? Hoće li model biti sama organizacija ili rad- 
nički savet? Kao što znamo partija je zbog svoje uloge u pripremi oru- 
žane revolucije i njenom izvođenju neizbežno potpuno centralizovana, 
hijerarhizovana, čak militarizovana. Ako ona gradi celokupni društveni 
sistem po svojoj slici i prilici, onda je daleko verovatnije da će on biti 
etatistički a ne socijalistički. Socijalizma ne može biti bez integralnog 
a ae samoupravljanja, a njegovu elementarnu ćeliju čini radnič- 
ci savet. 


Klasičan primer tog sukoba nalazimo u istoriji sovjetske revolucije. 
Radnička klasa je spontano i nezavisno od Boljševičke partije stvorila 
radničke savete još 1905. To se ponovilo i tokom Februarske revolucije 
1917. Njoj se pridružilo seljaštvo i vojska sa svojim savetima. Partija 
je tek naknadno prihvatila tu inicijativu i sa parolom sva vlast sovjeti- 
ma radničkih, vojničkih i seljačkih deputata došla na vlast u oktobru. 
Na žalost, ona je kasnije počela da ograničava njihove kompetencije, sve 
dok ih postepeno nije svela na formu klasične državne organizacije, da- 
kle na vlastitu karikaturu. Krajnji rezultat je bio staljinizam — jedna 
vrsta primitivno-politokratskog etatizma. Činjenica je da se koncepcija 
i uloga Lenjina i Staljina ni u tom pogledu ne mogu izjednačavati. Ali je 
isto tako istina da marksisti još uvek nisu sasvim nepristrasno anali- 
zirali Lenjinovo shvatanje i delovanje, posebno u diskusiji sa tzv. rad- 
ničkom opozicijom. 


Postoji teorija prema kojoj je nužan jedan period centriranja čitave 
društvene strukture oko svemoguće države i partije, period u kome nije 
moguća ni elementarna radnička samouprava. Po mom mišljenju, me- 
đutim, izbor takvog puta ne može se bez ostatka izvesti iz teških objek- 
tivnih okolnosti. Ogromnu ulogu igra koncepcija sa kojom partija dolazi 
na vlast. U vezi sa tim otkriva se jedan aspekt teorijske insuficijencije 
o kojoj je govorio drug Vranicki. Vlast se, naime, preuzima bez jasne 
i konkretne svesti o izgledu novog sistema. Odgovor se ne može naći 
ni kod klasika marksizma. Najviše na šta se može osloniti jeste jedna 
skica kod Marxa i Lenjina (»Država i revolucija«), pa i ona je od po- 
četka bila predmet interpretativnih sporova. Moglo bi se ići još dalje 
pa tvrditi da je u skoro svim dosadašnjim slučajevima partija došla na 
vlast sa više etatističkom nego socijalističkom koncepcijom. 

Ni naša istorija ne pruža dovoljan dokaz da je bio neizbežan period 
etatizacije pre uvođenja radničkog samoupravljanja, Šta govori protiv 
suprotne teze da je zajedno, istovremeno sa aktima o podržavljenju 
bilo moguće započeti sa procesom podruštvljenja? O nekakvoj »neiz- 
bežnosti« može se govoriti samo ako se u odlučujuće faktore uključi 
koncepcija sa kojom je partija došla na čelo države. Ali to je nešto sa- 
svim drugo, a ne ono što imaju na umu teoretičari koje ovde kritiku- 
jemo. Da je partija i imala drugačiju koncepciju ona je, prema njima 
ne bi mogla realizovati zbog objektivnih uslova, Ali po čemu su okolnosti 
između 1945. i 1948. bile teže nego u vreme najžešće staljinističke ofan- 
zive protiv Jugoslavije kada su i stvoreni radnički saveti? Pre će biti da 


je sukob sa Informbiroom naterao partiju da preispita i pro i i 
koncepciju unutrašnjeg razvoja. p p promeni svoju 


2. Hteo bih da kažem nekoliko reči i o problemu odumiranja drža- 
ve. Mnogi znaju da ta klasična marksistička orijentacija, čak i u jugo- 
slovenskoj razradi, nailazi na vrlo skeptičan prijem u socijaldemokrat- 
skim krugovima. To ne iznenađuje jer savremena socijaldemokratija isto 
kao i najveći deo komunističkog pokreta ima izrazito etatističku koncep- 
ciju socijalizma. Razlika između tzv. države blagostanja i tzv. opštena- 
rodne države može se naći samo u političkoj sferi. Socijaldemokratija na- 
stavlja na tradiciju višepartijskog građanskog liberalizma, a komunistič- 
ki pokret se po pravilu opire na jednopartijski monopol. Ali time se ne 
može potpuno objasniti pomenuta skepsa. Svakako treba samokritički 
uzeti u obzir da nemamo razrađenu teoriju, pa čak ni razrađenu ideju 
odumiranja države. Sem toga, u nekim radovima, pa ponekad i u praksi, 
odumiranje države se primitivno identifikuje sa dezorganizacijom, a po- 


znato je da je moderno društvo neizbežno sve komplikovanije i orga- 
nizovanije. 


3. Naš sistem predstavlja mešavinu samoupravljanja u bazi i dosta 
čvrste etatističke strukture iznad nje. Tome odgovara priroda naših po- 
litičkih organizacija. O SKJ neću govoriti jer je već i oficijelno usvojeno 
gledište o potrebi njegove duboke transformacije i prilagođavanja 
društvenom samoupravljanju. Doduše, kako odmiče vreme od odluke da 
se krene u tom pravcu sve je vidnija tendencija da se ocene razblaže i 
čitav napor svede na reorganizaciju, Ostale političke organizacije 
takođe su u krizi iz koje može da ih izvuče samo suštinska demokratizaci- 
ia. One su još uvek transmisije komunističke organizacije, uprkos kritici 
i teoriji o drugačijoj ulozi. Sistem društvenog samoupravljanja nije mo- 
guće razviti na bazi političkog monopola u kome ljudi socijalističkih uve- 
renja koji nisu komunisti nemaju mogućnost da dođu do stvarnijeg uti- 
caja u političkom procesu. Pošto društveno samoupravljanje mora najve- 
ćim delom da bude posredno, neophodne su demokratske i autonomne 
političke organizacije koje će i njih okupljati i činiti efikasnim. To bi bio 
socijalistički pluralizam. ' ' . 

Jugoslovenska revolucija sigurno bi bila ugrožena stvaranjem više parti. 
ja, pogotovo na najgoroj, nacionalnoj osnovi (šestopartijski sistem). Zato 
kod nas ima dosta kritike visepartijskog političkog sistema. Doduše, ona 
je prilično jednostrana, nespremna da prizna neke njegove prednosti. Na. 
ime pod ostalim jedakim uslovima višepartijsko uređenje 
je demokratskije od jednopartijskog. Ali ako nešto ne odgovara u našim 
uslovima, nikako ne bi trebalo da se potcjenjivački odnosimo prema nje- 
mu u drugim uslovima i teorijskim generalizacijama. Istina, u zadnje vre- 
me sve je više kritike i jednopartijskog sistema u ime bespartijs kog 
pluralizma. Ali šta to konkretnije znači? Da nemamo jasnu predstavu 
lako ćemo se uveriti ako pokušamo da to objasnimo nekome van našeg 
jezičkog i ideološkog prostora. 


4. Svojevrsno regulisanje odnosa između manjine i većine oduvek je 
bilo jedan od izvora dogmatizma i antiintelektualizma u komunističkom 
pokretu. I u onim partijama u kojima je bilo stvarnijih diskusija u toku 

i ne su obično veštački prekidane posle utvrđivanja po- 
jen JE etui često tražio reviziju odluka. A diskusiju prema 
tako shvaćenom principu demokratskog centralizma faktički je mogao da 
ponovo pokrene samo vrh partijske hijerarhije. Zato prave diskusije, kri- 
tike i idejno-intelektualnog života u takvim organizacijama nije ni moglo 
biti. Ima dosta primera veštačkog prekidanja diskusija čak iu njihovom 
toku, pre demokratskog rezimiranja. Radi ilustracije podsetiću na diskusi- 
ju o privilegijama koja je dosta grubo presečena od strane nekih rukovo- 
dilaca SKJ. Od kolike je to štete za politički i moralni. ugled SKJ nije 
potrebno posebno naglašavati. 


Protiv mogućnosti za neprekidnu diskusiju i kritiku obično se 
potrže potreba jedinstva. Sigurno je da ni jedna organizacija ne može 
biti efikasna bez praktičkog podvrgavanja manjine većini. Ali je isto tako 
nesumnjivo da je stvarno, kreativno jedinstvo akcije moguće postići sa- 


mo ako je u principu omogućeno neprestano kritičko razmatranje poli- 
tike. 


Zbog konzervativnog shvatanja odnosa manjine i većine — o kome 
smo govorili — često se dešava da faktička manjina uzurpira prava i u- 
logu većine i da joj onda cinički diktira monolitnost. 


Danko Grlić 


Profesoru Vranickom postavio bih jedno sasvim kratko pitanje. Pot- 
puno se slažem s njegovom deskripcijom pojedinih fenomena, specijalno 
kad je riječ o predominaciji političkog faktora u socijalizmu i o nekim 
drugim deformacijama koje nam je ovdje prikazao i koje mi, manje ili 
više, doista ne samo da znamo nego i osjećamo, često j na vlastitoj koži. 


Međutim, pitanje koje, bojim se, on nije ovdje postavio ni pokušao 
na njega odgovoriti, zapravo je vrlo jednostavno: Zašto je to tako? i ka- 
ko je moguće da se upravo to i tako dogodilo? 


. .Kako je moguće da jedan koncept koji je stvoren u visoko industrija- 
liziranim zemljama, kasnije prenesen u jednu nerazvijenu zemlju i tamo 
izrastao u sasvim specifičnim i apsolutno netipičnim uvjetima, postane 
tipičan za čitav jedan pokret, postane tipičan za ono što bismo najjed- 
nostavnije mogli nazvati svjetskim socijalizmom, ili u teoriji, marksiz- 
mom : 


Ako ne odgovorimo na to pitanje, kako je moguće da se to dogodilo, 
ako, dakle, ne raščlanimo esencijalne uzroke, zbog kojih je upravo došlo 
do toga, onda nećemo znati ni kamo idemo, ni zašto idemo, jer ćemo 
prikrivati uvjete koji su stvorili takvu situaciju i oni će nas uvijek izno- 
va dovoditi do toga, da ćemo naprosto opet morati ovako opisivati feno- 
mene, kako nam je to ovdje učinio drug Vranicki. 


Meni se čini da je pitanje, naime, u tome, da li ima nešto u samom 
konceptu što je uvjetovalo takav razvoj, ili su to možda neke sasvim 
slučajne historijske okolnosti koje su po nekim nepredvidljivim, kao što 
je rekao Gajo, uzrocima i elementima došle do izražaja, i onda takve ne- 
predvidljive okolnosti stvorile ne samo nešto što bi bilo akcidentalno za 
jedan grandiozni pokret, nego što ga zapravo u njegovom praktičnom os- 
ivarenju decenijama bitno određuje. 


Kako je moguće da praktična realizacija marksističkog koncepta bu- 
de upravo onakva kakva jest i kakvu zapravo do danas jedino historijski 
poznajemo, Koji je po mišljenju referenta temeljni uzrok tome? Jednom 
riječi: mnoge su Vranickijeve ocjene i opisi tačni samo što nije, po mom 
mišljenju, pitanje da li je to tako kako jest, već zašto je tako kako jest. 

Mladen Čaldarović 


Problemi o kojima ponovo raspravljamo na ovoj sjednici, kao i prije 
dvije godine, zahtijevaju izvjesnu rekapitulaciju, makar letimičan preg- 
led pređenog puta, konstatiranje novih elemenata u progresivnom razvit- 
ku našeg razmatranja, ili konstatiranje stagnacije u tom pogledu. 


Mi smo pitanje revolucionarnih snaga koje su nosilac društveno-poli- 
tičkog razvitka tretirali na jedan zaista širok način, ne samo na školi 
1965. godine, i 1964. godine, nego i u mnogim drugim diskusijama. Bilo je 
riječi i o demokratskim institucijama unutar revolucionarnog pokreta, 
unutar političke partije radničke klase. Oslanjali smo se i na iskustva 
međunarodnog radničkog pokreta, ukazivali na historijsku pouku koja 
kaže da izvan demokratskih institucija nema revolucionarnih rješenja. 
Možda je ostao dominantan utisak da su pojam demokratskih institucija, 
odnosno strukture partijske organizacije koja demokratski djeluje — i 
pojam revolucionarnih zadataka, na prvi pogled kontradiktorni, tim više 
što su se shvaćali na razne načine u vrijeme Lenjina, naročito u prvom 
periodu izgradnje sovjetske države, i u kasnijem toku razvitka Sovjetskog 
Saveza i međunarodnog radničkog pokreta. 

Međutim, ove dvije godine, koje dijele treće i četvrto zasjedanje Kor- 
čulanske ljetne škole, pokazuju da se i dalje tretiraju i teorijski razrađuju 
problemi demokratskih institucija u pokretu, ali da se u praktičnom po- 
litičkom životu može ukazati na niz fenomena koji znače upravo naj- 
flagrantniju potvrdu tih demokratskih institucija, u suprotnosti sa čestim 
deklaracijama visokih foruma. Imali smo najdrastičnije oblike monopo- 
lističko-ideološkog pritiska, povremenih kampanja u toku kojih su Kor- 
čulanska škola i časopis »Praxis« bili prvi na udaru. 

Imali smo, dakle, iskustva i jedne i druge vrste. Poslije perioda inici- 
ranja diskusije, zadovoljenja općeg zahtjeva u pogledu pokretanja široke 
diskusije, imali smo period afirmiranja određenih stajališta izvan same 
diskusije, i to sredstvima koja nisu demokratska, niti su prihvaćena u 
našem pokretu, barem posljednjih desetak godina, 

Sad je na dnevnom redu pitanje reorganizacije Saveza komunista. U 
tom okviru se rješavaju mnoga već pokrenuta bitna pitanja. Radi se o 
tome da li će radnička klasa putem najprogresivnije svoje institucije — 
samoupravljanja — faktično postati subjekt u odlučivanju i kakva je 
uloga Saveza komunista u sistemu samoupravljanja. Imali smo nekoliko 
velikih savjetovanja sa pretenzijama naučne argumentacije. U toku je dis- 
kusija u društveno-političkim organizacijama, objavljivanje u štampi 
mnogih stajališta. Ali problem se opet ponekad postavlja krivo. 

Na primjer, nije osnovno pitanje u tome da li će organizacije Saveza 
komunista biti teritorijalno locirane ili će biti smještene u proizvodnu 
organizaciju, radnu organizaciju, već je problem u tome da li će radnička 
klasa praktično biti subjekt odlučivanja. Radi se o tome da li će se or- 
gani radničkog revolucionarnog pokreta instrumentalizirati tako da pos- 
tanu nosioci tendencija koje su suprotne samoupravljanju, da li će, pre- 
ma tome, sam subjekt revolucionarnih promjena biti degradiran, a pro- 
ces samoupravljanja usmjeren u pravcu koji znači faktično postvarenje 
same radničke klase? Drugim riječima, da li će inicijativa za bitne prom- 
jene opet biti postupak koji će dovesti do osiguranja monopolističko-i- 
deoloških pozicija vodećih birokratskih krugova unutar same partije i 
cijelog društva? 


Interesantno je da se paralelno s ovom diskusijom, koja ima izrazito 
aktualan značaj, upravo ovih dana mogu ponovo čitati nevjerojatne cifre 
o tome da radnička partija postaje sve manje radnička, a sve više služ- 
benička, malograđanska partija. To je nesumnjivo jedan od izvora nee- 
fikasnosti u procesu demokratizacije pokreta i ishodište drugih pojava 
malograđanskog karaktera, besperspektivnosti, odustajanja od programa 
revolucionarnih rješenja aktualnih pitanja. 

Međutim, sve više se manifestira otpor protiv takvih negativnih ten- 
dencija. 


Ukazao bih na jedan interesantan pokušaj da se obnovi inicijativa za 
sazivanje općeg kongresa radničkih savjeta. Mnogo je godina prošlo od 
prvog kongresa radničkih savjeta, i sada u istupanju samih rukovodilaca 
sindikata možemo vidjeti izvjesnu notu negodovanja što se kongres rad- 
ničkih savjeta odgađa što se njegovo organiziranje ne realizira. To je sa- 
mo jedan simptom više da se radi o pokušajima obnavljanja uloge sin- 
dikata u našem društvu, bez obzira na pojave tipičnog birokratskog »sa- 
mokritičkog« osvrtanja koje u stvari predstavlja zaštitu od kritike, naro. 
čito u izjavama pojedinaca koji su vrlo istaknuti ili najistaknutiji u sin- 
dikatima. 

Evo, iz tih razloga mislim da intonaciju na nekim mjestima referata 
ne bi trebalo prihvatiti — kao da se radi o izvjesnim promjenama koje 
su normalne, zakonite, i koje znače pozitivan razvitak. Izlazi da se radi o 
običnim teškoćama na planu postizanja novih uspjeha i svlađivanja pre- 
preka, čisto kvantitativno, Naprotiv, radi se o fundamentalnoj koncep- 
ciji, o pitanju što ga je kolega Grlić postavio, naime, o pitanju snaga 
koje su faktično u osnovi tih i takvih tendencija, i snaga koje zaista mo- 
gu da ostvare promjene. 


Dakle, sama politička struktura, tj. strukturiranost naše političko-par- 
tijske konstelacije, ima prvorazredan značaj. Ali, nije manje značajno i 
osvjetljavanje problema. Prema tome, i diskusija o ovim problemima, i 
diskusija o karakteristikama diskusije koju vodimo, također približava 
izvjesna rješenja, a u tom pogledu treba pozitivno ocijeniti doprinos Kor- 
čulanske ljetne škole. 


Đuro Šušnjić 


Mene je cela ova diskusija podsetila na jednu šalu koju, dakako, nisam 
pročitao u našem časopisu, već u jednom stranom, i da šala bude veća, 
u engleskom časopisu »Governement and Opposition«, br. 2 za 1967, na 
strani 176, Duhovit odgovor na pitanje »Da li smatrate da vam je potreb- 
na još jedna partija u SSSR-u« dao je jedan sovjetski trudbenik: »Još 
jedna! Zar nije i jedna dovoljna?« Jugosloven je bio još duhovitiji: »Kod 
nas je nemoguća opozicija iz prostor razloga što bi svi prešli u opoziciju 
i opet bismo imali jednu partiju«. Hoću da kažem da broj partija u jed- 
nom društveno političkom sistemu nije dovoljan kriterijum i merilo za 
ocenu da li je jedan sistem demokratičan ili ne. Isto tako mi se čini da je 
Marxova humanistička misao bila usmerena ka prevladavanju svih par- 
tija, ka prevladavanju i dokidanju političke sfere kao takve. Iskustvo 
nam uverljivo pokazuje da postojanje više političkih partija može često 
da znači i izdržavanje više birokratija i birokratskih aparata. 

Ali ovo nije glavna stvar o kojoj želim da govorim. Hteo bih da govo- 
rim, zapravo, o jednom mitu — mitu o oslobodilačkoj ulozi radničke klase. 
Naime, meni se čini da danas, u eri naučne racionalnosti i naučnih me- 
toda, mi ipak još uvek živimo u jednoj mitologiji: ideološkoj, političkoj, 
religijskoj. itd. Živimo u jednom svetu mita koji se održava i pojačava 
uporedo sa razvitkom naučne racionalnosti i naučnih metoda. Kada se 
jedna ideja prihvati, kada postane navikom, kada se ustali i okameni, 
kada pređe u dogmu, onda se ljudi lišavaju obaveze da misle o toj ideji, 
ali i mogućnosti da uopšte misle drugačije. 


Pošto nemam vremena za podobnu argumentaciju, ja ću samo da u- 
kratko iznesem svoje osnovne teze. 

Postojala je i još danas postoji iluzija koju dele mnogi marksisti o 
tome da je radnička klasa (proletarijat) on a univerzalna istorijska snaga 
koja je jedina sposobna da oslobodi društvo tj. da ukidanjem i 

sebe same kao klase dovede društvo u besklasno stanje. Ova sposobnost 
i univerzalna misija radničke klase kao predodređenog oslobodioca čove- 
čanstva izvodila se iz njenog jedinstvenog položaja u klasnoj struk- 
turi društva, položaja koji ju je »istorijskom nužnošću« silio da bude re- 
volucionarna klasa, pošto nema u klasnoj borbi što da izgubi »osim svo- 
jih okova«. ' 
Međutim, istorijska praksa je demantovala ovakvo uverenje onoga 
trenutka kada se materijalni i drugi položaj radničke klase vidno pobolj- 
šao i kada su i za radničke porodice otvoreni kanali socijalne pokretlji- 
vosti preko kojih je radnička klasa demokratskim putovima izvojevala 
svoje pravo građanstva, tj, kada se u otuđenju i sama oseća ugodno. Po- 
kazalo se, dakle, da je ovo verovanje u istorijsku misiju radničke klase 
kao oslobodioca celog društva sasvim iluzorno, ne samo zbog toga što 
se naivno očekivalo da relativno mali deo socijalne strukture radikal- 
no izmeni celinu društva, već se u tom verovanju nije vodilo raču- 
na o drugim društvenim grupama, čija se društvena 
snaga akcije i misli nepravedno potcenila. Da je ovo 
tačno vidi se već i iz činjenice da radnička klasa nije ni došla do svesti 
o svome položaju, snazi i oslobodilačkoj ulozi, dok joj ta svest, tj. ideo- 
logija i filozofija prakse nije dana od jednog buržoaskog intelektualca — 
Karla Marxa. Ova činjenica pokazuje da je istinski humano društvo mo- 
guće realizirati samo spregom inteligencije sa drugim klasama tj. spre- 
gom revolucionarne filozofije sa revolucionarnim klasama u društvu. 


Marx je tražio pravog i autentičnog nosioca progresivnog društvenog 
kretanja i humaniteta u kapitalizmu i našao da je to radnička klasa 
(proletarijat). Međutim, za Marxa proletarijat nije sociološ- 
ka kategorija, već filozofska, pa otuda izvor svih nerazumevanja. 
Naime, po Marxu, samo ona društvena klasa koja je u istorijski danom 
društvu lišena osnovnih materijalnih pretpostavki, društvene i političke 
moći, i kojoj je na taj način uskraćen pristup ka nekim drugim osnov- 
nim društvenim i kulturnim vrednostima — postaje nužno revolucio. 
narna. Što se borba za društvenu jednakost odvijala u obliku borbe za 
više zarade, to je specifičnost položaja radničke klase u kapitalizmu ono- 
ga vremena. Ono što karakteriše zahteve radničke klase danas nije više 
borba za veći dohodak već borba za društvenu moć i društvene odgovor- 
nosti. 


Ali bi po mom mišljenju bilo daleko od istine shvatiti ovaj Marxov 
stav dogmatički. Ono na što je Marx upozorio sastoji se ukratko u ovo- 
me: u društvu gde postoji društvena klasa (klase) koja je lišena elemen- 
tarnih materijalnih i duhovnih dobara možemo očekivati da će ona (one) 
biti primorana da se bori za izmenu takvih odnosa u pravcu ravno. 
pravnog sudelovanja u uživanju društvenih vrednosti. 

Koja će to klasa (grupa) biti, to zavisi od konkretne istorijske situ- 
acije, od konkretnog društva. Bitno je da svaka društvena klasa (gru- 
pa) može da se nađe u takvoj istorijskoj situaciji i da joj pripadne 
uloga da se bori za društvenu ravnopravnost. Proletarijat je tražio rav- 
nopravnost, a ne diktaturu nad drugim, jer se kroz diktaturu nikada ne- 
će doći do ravnopravnosti i slobode. Umesto diktature proletarijata postoji 
mogućnost diktature nad proletarijatom u ime proletarijata. Otuda os- 
l6bođenje društva je delo društva i ne može ga izvršiti ni jedna socijal- 
na grupacija posebno. Ono što je do sada urađeno u istoriji bila je sa- 
mo promena na vlasti (ostajanje u sferi politike) ali ne i promena 
ljudskog bića u slobodnu ličnost, ' 

“Kako dogmatičari, koji prihvataju na veru mit o oslobodilačkoj ulo- 
zi radničke klase, mogu da objasne istorijske činjenice da su se oslobo- 
dilački pokreti u nekim zemljama sveta vodili tako reći bez prisustva 
radničke klase. Te zemlje nisu imale razvijene industrije ni tehnologije, 
a to znači ni radničke klase. Da li su one trebale čekati da izgrade indus- 
triju i tako dobiju radničku klasu koja bi tek onda preuzela dužnost da 
bude oslobodilac? 

Teorijska osnova mita o oslobodilačkoj ulozi radničke klase jest teza 
vulgarnog ekonomskog determinizma da je ekonomska osnova određujući 
faktor u životu jednog društva. Pošto je stvaranje sredstava za život ono 
što je najnužnije u životu jednog naroda, to se ubrzo. stvorilo uve- 
renje da jetoi najvrednije, da je, drugim rečima, fizički rad jedi- 
no vredan i društveno cenjen rad. To se gledište uteoriji pro- 
dužuje kroz shvatanje čoveka kao proizvoda ekonom- 
skih prilika,a u praksikaoobjektaskojim se može po 
volji manipulisati i kalkulisati, već prema prilikama. 


Kako shvatiti Marx-Engelsovu misao da »ukoliko nauka nastupa bez- 
obzirnije i nepristrasnije, utoliko je ona više u skladu sa interesima i 
težnjama radnika«. 


Da interesi radnika ne moraju stajati na liniji napretka nauke vidi 
se već | po tome što su radnici često pružali otpor i lupali nove mašine 
koje su im pretile nezaposlenošću, jer bi, u novoj organizaciji rada, za- 
menjivale njihov rad. 


Kao što iz poznavanja društvenog položaja nekog mislioca ne može- 
mo dedukovati da su njegovi iskazi (stavovi) istinit; ili lažni, tako isto iz 
položaja koji određena klasa zauzima u datoj lestvici društvene struktu- 
re ne možemo zaključiti da su ideje te klase o sebi i društvu istinite ili 
lažne. Istina se vezala za ovu ili onu socijalnu grupu (klasu) ali je, vi- 
dimo, besmisleno izvoditi istinitost jednog iskaza iz 
socijalnog položaja određene grupe (klase) ili poje- 
dinca. Jedan stav se pokazuje kao istinit ili lažan tek onda kada za- 
dovolji izvesne empirijske ji logičke kriterijume, tj. kada ne protivreči 
jednom prihvaćenom modelu ili sistemu verifikacije. 

Klasa prestaje da izgleda kao poslednja granica u koju se treba uko- 
pati. To zato što su: a) doprinosi nauci i kulturi pristizali iz svih soci- 
jalnih grupa i klasa i što je kultura nešto više nego proizvod jedne kla- 
se; b) iako se dominantna klasa u društvu ili njena politička avangarda 
odnosi prema kulturnoj tradiciji selektivno i nije isključeno da po. 
nekad najveće vrednosti budu izostavljene iz okvira njenog kriteriju- 
ma, ipak se retko desilo da su istinske vrednosti mogle da budu pore- 
čene za duže vreme; c) politička avangarda jedne klase (partija) postaje 
sve manje manjina selekcionisana iz jedne društvene klase, već ma- 
njina selekcionisana iz skoro svih društvenih klasa, koje svesno prih- 
vataju neke opšte i zajedničke ciljeve i program te avangarde, posta- 
jući ideološki istomišljenici. Tu činjenicu partija veoma vešto koristi. 
Jaspers je primetio da se partija toliko u svojim programima i deklara- 
cijama identifikuje sa radnicima i seljacima i celinom društva, tako da 
svaki pokret protiv partije ona smatra kao pokret protiv radnika i se- 
ljaka protiv svih ljudi. »Narod je vođa, a misliti ili raditi protiv vođe 
isto je što i raditi i misliti protiv naroda«. 


Predrag Vranicki: 


Mislim da u ovoj završnoj riječi ne bi trebalo da diskutiramo o poje- 
dinim stavovima koje su drugovi iznijeli, a meni je drago da su neke 
moje analize izazvale i određena, daljnja razmišljanja o nekim proble- 
mima. Ono što su drugovi iznosili zapravo su više daljnja razmišljanja 
a koliko ona stoje ili ne stoje, kao i ova moja, to je pitanje daljnjih na- 
ših diskusija, kao i društvene prakse. 

Čini mi se, da se barem u osnovnim nekim sagledavanjima ovih pro- 
blema gotovo svi pomalo slažemo, a posve je prirodno da ima i diferen- 
cijacija u sagledavanjima nekih konkretnijih rješenja, možda nekih bit- 
nijih. Ja bih akceptirao veliki dio onih pokušaja koji su nastojali osvije- 
tliti pojedina pitanja. Svakako je jedno od krupnih pitanja koje je drug 

Grlić postavio. To je pitanje, koje naravno nisam u referatu niti posta- 
vio, niti mislim da ga rješavam, jer je to druga tematika, svakako nuž- 
na i za ovu temu. To je pitanje zašto je nastala predominacija te politič- 
ke sfere i kako je Imoguće da se to dogodilo; da li je to pitanje samog 
koncepta ili je to pitanje mnogo kompleksnije itd. Sveta Stojanović je 
isto o tome govorio, smatrajući da je problem koncepta danas naročito 
odlučan za sagledavanje nekih pitanja. Ja bih mogao samo da kažem 
ovo: u prvom redu da je, s obzirom na to pitanje, već i kod nas nešto o 
tome pisano. Na primjer, drug Krešić je analizirao nastanak i predo- 
minaciju te političke sfere i birokratizima u Sovjetskom Savezu. Prema 
tome, tu postoje, kažem, već neka određena gledanja, ne mislim da je 
to u potpunosti izvršeno, ali svakako u izvjesnoj mjeri. Drug Tadić je 
također u nekim svojim raspravama o tome pisao, i mnogi drugi više ili 
manje. Mogu reći da sam i ja o tim nekim pitanjima pisao. S druge 
strane smatram da još nema jednoga cjelovitoga razjašnjenja čitavoga 
toga problema, 

Ovdje želim samo da istaknem jednu historijsku činjenicu, koja da- 
nas lebdi nekako svima nama pred očima i koja nas okupira. Mislim 
da nam danas, barem za ovaj naš evropski dio, manjka stvarno kon- 
cept. To je pretpostavka na bazi, naravno, određenih analiza koje uzi- 
mam u obzir. 

Polazio sam od te pretpostavke da je danas nama stvarni koncept 
najbitniji, a da ostale objektivne okolnosti pogoduju da se jedan pravi- 
lan socijalistički koncept može realizirati. Ja dakako ne mislim, ako go. 
vorimo čak, recimo, o našim pojedinim područjima Jugoslavije, da se 
i taj koncept može svugdje reno realizirati. Isto tako smatram da je 
problem ako hoćete i zaostalosti isto tako vrlo važan problem i da, pre- 
ma tome, realiziranje samoga ovoga koncepta može da negdje bude us- 
pješnije, negdje manje. Ali, zato što se on ne može svugdje da realizira 
kako treba (možda će on zapadati u pojedine krize itd.) ne mora da ga 
se onda sprečava tamo gdje je on moguć. 

Drug Šušnjić je govorio o problemu mita i oslobodilačke uloge rad- 
ničke klase. Ja bih inače, kad bih išao u diskusiju, dao neke kritičke 
objekcije s obzirom na to što se s jedne strane slažem da taj mit pos. 
toji, ali, s druge strane, ne smijemo zaboraviti da su upravo oni, koji 
su taj mit najviše kovali, najmanje i dali prava toj radničkoj klasi. Pa 
ipak mislim da je radnička klasa jedan od osnovnih problema suvreme- 
noga društva, kao jedna od osnovnih klasa. 

OPUNOMOĆENJE ZA DJELO 


Rudolph Berlinger 


Wiirzburg 


I 


Misao hoće postati čin, riječ hoće postati meso. 1 
nečuveno! Čovjek, poput Boga Biblije, treba samo 
izgovoriti svoju misao, i svijet se oblikuje. Svijet je 
signatura riječi. Ovo upamtite, vi gordi ljudi čina. 
Vi niste drugo doli nesvjesni nadničari misaonih 
ljudi, koji su vam često u najsmjernijoj tišini sas- 
vim određeno zacrtali sve vaše činjenje. 


(Henrich Heine, Zur Geschichte der Re- 
ligion und Philosophie in Deutschland) 


Radni naslov našeg zasjedanja glasi: »Stvaralaštvo i postva- 
renje«. 


Filozofijsku relevanciju ove teme treba sad razjasniti na taj 
način, što će joj se prići u horizontu novog naslova: »Opunomo- 
ćenje za djelo«. 


Stvarno time stojimo pred zadaćom, da izradimo nacrt pro- 
blematike odnosa slobode i djela. 


Tom smo problematikom postavljeni pred pitanje, zašto i ka- 
ko je uopće moguće nešto projektirati, što se može planirati kao 
djelo i preobratiti u čin. Da bi se moglo odgovoriti na to pitanje 
valja nadvladati prirodnu predodžbu o odnosu stvaralaštva i pos- 
tvarenja, time što će mišljenje napustiti fiksiranje postvarenja. U 
toj refleksiji koja reducira na mjesto pojma »stvaralaštvo« stu- 
pa pojam »sloboda«, na mjesto pojma »postvarenje« pojam 
»djelo«. Ako u tom prvom približenju problematici odnosa stva- 
ralaštva i postvarenja hoćemo otići ma i samo jedan korak na- 
prijed, tad se pri pokušaju interpretiranja jednog pojma nekim 

drugim nipošto ne može raditi o proizvoljnoj izmjeni pojmova, 
u toku proziranja problemske strukture stvaralaštva i postvare- 
nja može se raditi jedino o tome, da se pokaže, da stvar o kojoj 
je riječ primorava na tumačenje jednog pojma nekim drugim. 
No zato je nužna refleksija koja reducira, u kojoj mišljenje oba 
pojma stvaralaštvo i postvarenje dereificira na taj način, što te 
pojmove ne uzima kao fakte. Mišljenje naprotiv ima eksplicirati 
princip jedinstva obaju pojmova kao koincidenciju biti. Pojmove 
sloboda i djelo nipošto ne treba uzeti kao protu-poziciju, nego 
kao koincidenciju biti u jednom aktu projektirajućeg, postavlja- 
jućeg čina subjektiviteta subjekta koji ovdje i sada sam sebi biva 
zornim u djelu. Pri tome može izgledati, kao da se polazi od de- 
reificiranog i time derealiziranog svijeta. Ipak, tako valja pitati, 
je li faktički dana ili postala stvar ovdje i sada u pravom smislu 
riječi zbiljnost, od koje filozofija ima poći, ili, nije li filozofija 
postojećim stvarima i ostvarenim djelima slobode upravo prinu- 
đena, da se odvrati od djela i stvari kao fakata, kako bi uopće 
mogla dotaći temelj fakticiteta fakata. Time se pojam zbiljnosti 
nipošto ne postavlja naglavce. U aktu mišljenja dešava se napro- 
tiv, da mišljenje nepobitne zbiljnosti postaje sigurno u svoj vlas- 
titi fakticitet. Ali to znači, da je mišljenje doista zbog toga stvar- 
ni odnos, jer čovjek, ako misli ili djeluje, faktično uvijek nešto 
misli ili nešto čini, štaviše, mora nešto misliti ili činiti. Zato miš- 
ljenje temelja mora sebi osigurati ove svoje stvaralačke moguć- 
nosti za djelo, ukoliko uopće hoće postići izvjesnost o stvaralač- 
kom aktu nekog postvarenja. 


Hoće li sada mišljenje razjasniti filozofijsku relevanciju naše 
teme, tad ono mora napustiti razinu činjenica, ne, da ih ignorira, 
nego naprotiv, da prije svega uđe u trag onim zagonetnim danos- 
tima, koje nazivamo imenima »stvaralaštvo« i »postvarenje«. To 
znači: Sad treba pitati o principu, dakle o temelju mogućnosti, 
takvih fakticiteta. 


Zato je potrebno kritičko mišljenje, budući da bezazleno »i« 
u naslovu teme stvaralaštvo i postvarenje unaprijed postavlja 
jednu relaciju kao nešto samo po sebi razumljivo. 

Ova relacija jest objekt našeg razmišljanja. 


II 


Ako prema tome nije stalo do toga, da se akt stvaralačkog 
proizvođenja i djelo, u kojem se taj akt nekako fiksira, prihvate 
kao gotov novac, kojem se proizvoljno može pridati ova ili ona 
vrijednost, tad je mišljenje prinuđeno, da sebi dopusti konfronti- 
ranje s problemom mogućnosti opravdanja takvog proizvođenja. 
Jer kad bi mišljenje, koje tematizira to zbivanje, ostalo jedino 
pri tome, da pita o vrijednosti ili svrsi nekog takvog zbivanja, 
tad bi mu izmaklo, da već posiže unatrag za pretpostavljenim 

horizontom tumačenja. Njemu bi dakle izmaklo, da se pod vod- 
stvom svoje stvari otuđilo, time što dozvoljava stvarni kriterij, 
koji nije bio zadobiven iz stvari same. Jer ono bi zamijenilo već 
prešutno pretpostavljeni horizont interpretacije za svoju stvar s 
eksplikacijom stvari koju najprije treba dobaviti. Ono bi sebi da- 
kle upravo oduzelo tlo, koje mu dozvoljava, da uđe u trag teme- 
lju svoje stvari. 

No pitanje o mogućnosti opravdanja takvog proizvođenja, na- 
ime o njegovu stvarnom fundamentu, artikulira se kao antropo- 
logijsko pitanje. Jer to se pitanje može samo tada postaviti smis- 
leno, ako se pojmi kao pitanje o opunomoćenju čovjeka za stva- 
ralačko proizvođenje. 


Time problem demijurgičnosti čovjeka postaje neotklonjiv. To 
znači, sastoji li se stvaralački moment slobode čovjeka u tome, 
da sloboda ima svjetski karakter, da sloboda u djelu proizvodi 
svijet? Može izgledati, kao da sad u pogledu stvaralačkog čina 
čovjeka valja pitati: 


Tko proriče čovjeku to opunomoćenje za stvaralačko proizvo- 
đenje? 

Ali može li se to opunomoćenje čovjeku dodijeliti uopće od 
ikoga ili od ikuda, u slučaju da se to opunomoćenje s pravom 
pomišlja kao konstitutivno za njegovo samorazumijevanje? 


No koje vrste mora biti struktura bitka ili ontički osnovni 
nacrt čovjeka, ako slobodu za djelo, koju čovjek sebi faktično 
uvijek već priznaje tako, da sebi uzima slobodu postavljanja čina 
slobode, treba legitimirati na temelju ustrojstva njegova bitka? 


Čovjek svoju strukturu bitka mora pojmiti kao konačno po- 
rijeklo i temelj svoje slobode. On naime faktički potvrđenu slo- 
bodu uopće ne bi mogao učiniti produktivnom, akti slobode 
uopće ne bi mogli uspjeti, djela slobode uopće ne bi mogla poći 
za rukom, kad čovjek svojim bitkom ne bi uvijek već bio uklop- 
ljen u mogućnost takvog proizvođenja, kad on ne bi uvijek već 
bitno bio stavljen u to opunomoćenje, kad se dakle njegov te- 


melj ne bi nadavao u aktu samorefleksije kao umom prožeta 
moć (K&nnen). 


II 


Pošto je skicirana osnovna problematika naše teme, možemo 
dotičnu relaciju što je pretpostavljena kao samorazumljiva, koju 
spominje ono »i« u radnom naslovu »Stvaralaštvo i postvarenje«, 
učiniti predmetom našeg razmišljanja. | 

. Neko bi se nekritičko mišljenje sad zacijelo moglo umiriti s 
prigovorom, da je ipak sasvim suvišno ovdje dalje premišljati. 

Jer ako se može osigurati stvarni fundament slobode, tad bi 
na koncu morala dostajati konstatacija, da je u onome »i« pret- 
postavljena relacija ustvrđena s pravom. Hoće li se učiniti više 

nego što treba, tad bi se moglo pokušati tu relaciju prikazati na 
taj način, da se opišu mnogostruki akti slobode i njima podrede 
bezbrojna djela slobode. Cilj bi tog mišljenja koje opisuje i pod- 
ređuje tad mogao biti, izrađivanje neke vrsti klasifikacione she- 
me za slobodu koja stvara djela. Jer može li sama ta relacija još 
uopće biti problem? 

No koliko se ipak pričinja problematičkim odnos slobode i 
djela, proizlazi iz jednog Schellingova stava, čovjek biva to 
neslobodniji, što više djeluje“ Kako bi uopće bio moguć takav 
očigledno paradoksni iskaz, kad sama stvar ne bi davala nikak- 
vog povoda za to? Je li time kazano što drugo, doli da se sloboda 
ukida u onoj mjeri, u kojoj postaje djelatna? 

Jasno je s obzirom na taj paradoks, zašto u početku naših 
premišljanja nije bilo jednostavno govora o odnosu slobode i 
djela, već se izričito govorilo o problematici odnosa slobode i 
djela. Kakvu čudnovatu dijalektiku dotiče paradoks, koji navodi 
Schellingov stav? 

Aporetička situacija stvari, koja se nalazi u temelju Schel- 
lingova stava već prije svake uz sistem vezane prorade, ocrtava 
se, ako se pita: Je li to od bilo kakvog značenja za subjekt koji 
projektira, da se čini slobode proizvode ili ne? 

Pokrenuto tim pitanjem mišljenje odista nailazi na vrlo čud- 
Kabo stvarni odnos, koji pokazuje dijalektičku strukturu akta 
slobode. 


Kad se ovdje govori o dijalektici nekog akta, tad se time 
misli imenovati protu-usmjerenost ili protu-okretljivost jednog 
akta slobode, koja sačinjava njegovu stvarnu strukturu. Pojam 
»dijalektika« ne treba dakle ovdje uzeti kao metodski pojam, 
nego kao stvarni pojam, čak i onda, kad se momenat metode ne 
bi razumjelo instrumentalno, nego eksplikativno, dakle kao tok 
same stvari slobode. 


Budući da se tok stvari slobode odvija upravo tako a ne dru- 
gačije, zbog toga mišljenje može razviti princip, štaviše, mora 
razviti princip odnosa stvaralaštva i postvarenja pomoću reflek- 
sije koja reducira kao opunomoćenje za slobodu. 


Treba li sada sadržajno odrediti preobrazbe imanentne dija- 
lektike akta slobode, e da bi se moglo odgovoriti na pitanje: 
Je li od značaja za subjekt koji projektira, da li postavlja ili ne 
djela slobode? tad valja uočiti, što se dešava sa samim subjek- 
tom koji projektira u aktu njegove djelo-stvarajuće slobode. 


Time se opet diferencira misleni tok, mišljenje se vraća u 
centar čovječjeg subjektiviteta koji razmišlja i stvara, naime 


1) Usp. Schelling, System des transzendentalen Idealismus, ed. Man- 
fred Schrčter, Zweiter Hauptband, Miinchen 1927, str. 549. : 

konačnom porijeklu djelo-stvarajuće demijurgičnosti, samoj slo- 
bodi. 

Ali kako se iscrpljuje sama demijurgičnost čovjeka u njegovu 
subjektivitetu? 


Subjekt koji projektira zaista doživljava promjenu u aktu 
proizvođenja. Doduše subjekt koji projektira ostaje kao subjekt 
sa sobom identičan. To ostaje jedan te isti subjekt čina svoje 
slobode. Pa ipak se fundamentalno mijenja njegov povijesni po- 
ložaj. 


Mijenja se subjektom projektirani horizont djelovanja, jer 
ma gdje trebalo djelovati, ma kada se po slobodi dešavao neki 
svjetski čin, vrijeme je kao konačnost zajedno na djelu. Vrijeme 
je prinuda konačnosti akta da u uzastopnom i uporednom, jedi- 
no može proizvoditi djela. Vrijeme je ono, što kao obličje konač- 
nosti sili na to, da se djela prisilno povijesno fiksiraju. Pa ipak u 
trenu, u kojem se sloboda zorno fiksira u djelu, djelo je već pos- 
talo poviješću, jer vrijeme prelazi preko svakog konačnog djela. 
Ali što vrijeme čini sa samim subjektom koji stvara? Ono per- 
manentno mijenja njegov povijesni položaj. Vremenski tok ko- 
načnosti jest dakle moć koja ograničava i omeđuje slobodu. Zato 
su svjetski čini demijurgičke slobode čovjeka konačni. 


Time što subjekt koji projektira postavlja djela slobode, za 
njega ipso facto izrasta relacija samoodređivanja ili samoogra- 
ničavanja njegove slobode. 


Subjekt koji projektira prinuđen je zbog toga, da ovu relaci- 
ju koja za njega neizbježno nastaje istumači kao relaciju neiz- 
bježnog samoomeđivanja, jer su moment Neopozivnosti ili Ne- 
-Svodljivosti njegovih djela i time moment onog Moći-postati- 
-Postavljen na djelo i po djelu konstituencije te relacije. 


Time što se čovjek svojim djelom postavlja relacionalno, pos- 
tavlja se on svojim činom, po djelu se vraća nečemu, čemu se, ka- 
ko izgleda, više ne može vratiti. Jer subjekt koji proizvodi dis- 
tancira se od svog djela u onom trenutku, kad ono uspijeva ili ne 
uspijeva. Vrijeme, kada se djelo može učiniti prošlo je. Ipak po- 
vijesni položaj subjekta mijenja se svakim uspjelim ili neuspje- 
lim djelom, jer se čini slobode izvode kao akti u toku konačnog 
vremena. 


Neotklonljiva aporetika akta slobode, koja se artikulira kao 
dijalektika proizvođenja djela i uskraćivanja slobode djelom u 
jednom činu slobode subjekta koji projektira, sastoji se dakle 
u tome, da se subjekt koji projektira ne može vratiti sebi izakta 
ostvarivanja svoje slobode kao subjekt sam, naime kao subjekt 
prije sve povijesti, što je on jednom bio, prije nego što je bio po- 
stavljen neki čin slobode, prije nego je bilo nekog djela slobode. 

Jer ono što je subjekt koji projektira neopozivo ostavio za 
sobom, a što bi nas prinudilo na to, da govorimo o fundamental- 
noj promjeni njegova povijesnog ili njegova svjetskog stanja, jest 
nevinost indiferencije: no to ne znači, da se još nije upotrijebila 
vlastita sloboda i time također da se čovjek još nije uključio ni- 
jednim od svojih još ne počinjenih djela. 

Subjekt koji projektira povijesno se fiksirao. On je zauzeo 
stav u svijetu. U tome se temelji rizik, u koji se subjekt koji pro- 
jektira upušta ostvarivanjem svoje djelo-stvarajuće slobode, koji 
se rizik sastoji u tome da se čovjek može po svom djelu i na 
temelju svog djela uključiti i time postaviti. Jer subjekt koji 
projektira, koji proizvodi djela slobode, ne bi ih uopće nikako 
drugačije mogao proizvoditi kao djela, za koja treba odgovarati, 
ta on bi nastalu relaciju ili postavljeni svjetski odnos djelo-stva- 
rajuće slobode i počinjenog djela morao učiniti nečim što se ni- 


je desilo, on bi morao moći sebe ukinuti kao porijeklo i temelj 
svog djela. 


Kad bi to uspjelo, tad bi njegovo djelo bilo uvijek već oprav- 
dano. Ipak budući da djelo-stvarajući subjekt to ne može, stoga 
ga valja postaviti povijesno po svakom od njegovih djela, sto- 
ga je opunomoćenje za djelo ono, što subjekt postavlja u odgo- 
vornost za samog sebe. I tako se stvarni naslov »Opunomoćenje za 
djelo« može pretumačiti u naslov »Odgovornost za djelo«. Zbog 


toga valja odgovarati za svaku slobodu, koju čovjek sebi uzi- 
ma, da bi nešto proizveo. 


Pregleda li se dosadašnji misaoni tok, tad se dade odgovoriti 
i na pitanje: Kako se kvalificira sam akt slobode? Koja je zapra- 
vo stvarna situacija slobode? 


Ako je bilo govora o tome, da se akt stvaralačke slobode ne- 
kako fiksira u djelu, onda se sada može reći, šta filozofijski zna- 
či to fiksiranje koje je prije svega ostavljeno neodređenim. 


Čin slobode jest akt samoobjektiviranja subjekta koji pro- 


jektira. U djelu se objektivira sloboda. Djelo jest sloboda koja 
je postala zorna. 


Zato djelo može prinuditi svog začetnika na odgovornost za 
sebe samog i to u onoj mjeri u kojoj on djeluje. 


Zacijelo, to bi ipak značilo krivo shvatiti svojevrsnu stvar- 
nu situaciju slobode koja postavlja svjetske odnose i pripada 
subjektu koji projektira, kad bi se ostalo pri ovome, mada za- 
snovanom, iskazu, da se sloboda objektivira u djelu, da se u dje- 
lu pravi zornom. 


Ne samo da to može subjekt koji projektira. On je što više 
prinuđen, da se u djelu napravi zornim kao nešto drugo sebe sa- 
mog, ukoliko neće pojmiti svoju demijurgičnost. I dok tako pos- 
tupa sa sobom, trpi on ujedno onu neizbježnu relaciju samoodre- 

đivanja, dakle ono, što se iscrpljuje kao njegovu aktu imanent- 
no uskraćivanje slobode. ' " 
No taj dvostruki moment negativiteta nepromjenljivo kvalifi- 
cira akt slobode kao konačan. Dvostruki negativitet jest signa- 
tura konačnosti akta slobode subjekta koji projektira ili njego- 
va aporetička osnovna struktura. Kad bi akt slobode subjekta 
koji projektira bio apsolutni akt, tad sloboda ne bi bila pri- 
nuđena, da se najprije artikulira u nečem drugom sebe same. 
Dijalektika slobode i djela ne bi uopće mogla nastati. 


Problem odgovornosti za djela i za izmjenu povijesnog polo- 
žaja uopće ne bi mogao postati akutan. Zato je svako djelo, ko- 
je nastaje, etički izazov slobodi djelo-stvarajućeg subjekta. 


Dovde proveden nacrt problematike odnosa slobode i djela 
nije dakako nipošto zaključen izradom dijalektičke strukture 
samog akta slobode. Ako relacija samoodređivanja smjera na 
aktu imanentno uskraćivanje slobode, ako ta relacija dakle nipo- 
što ne puni sadržajem jedno progresivno uskraćivanje slobode, i 
u tom smislu gubitak slobode, tad imamo u premišljanjima koja 
sada slijede posla s relacijom, što za subjekt koji projektira iz- 
rasta iz provokantnosti postavljenih djela ili iz uvijek već ostva- 
rene slobode. 

Ako se ovdje govori o provokantnosti postavljenih djela ili 
uvijek već ostvarene slobode, tad time mislimo silom subjekti- 
viteta koji projektira već rođene likove svijeta ili silom subjek- 
tiviteta koji projektira upravo stvoren stvarni svijet. Ali ta 
projektirana zbiljnost svijeta koja susreće kao svagdašnje sta- 
nje kulture, jest ona, koja obilježava povijesni horizont djelova- 
nja uvijek novih akata slobode. 


Govoriti o provokantnosti tog horizonta znači: Tom povijes- 
nom horizontu djelovanja pripada funkcija relacije nužnosti, za 
koju subjekt što projektira razabire da joj je izložen. Ta provo- 
kantnost epohalnog horizonta djelovanja koju subjekt što pro- 
jektira prihvaća i pojmi biva povijesnom »sirovinom«, nužnim 
materijalom djelo-stvarajuće slobode ovdje i sada. 

Što se proizvodi ili osniva kao novo, to je relacija slobode. Re: 
lacija nužnosti ostvaruje se kao relacija slobode. 


. Kad se ta relacija slobode ne bi razvijala kao nužnost demi- 
jurgičnosti subjekta, tad bi bilo prepušteno proizvoljnosti su- 
bjekta, da dopušta ili ne nastajanje djela. Na mjesto odgovor- 
nosti za demijurgičko stvaranje stupila bi proizvoljnost samo- 
voljnog djelovanja. 


Preobražaj relacije nužnosti, koja provocira spontanitet su- 
bjekta što projektira, u relaciju na temelju slobode nazvati os- 
nivanjem djelo-stvarajuće slobode, legitimirano je time, što se 
u tom preobražaju naime upravo ne radi o pukoj promjeni ili 
modifikaciji. Time što se ta relacija nužnosti slobodno obuhvaća 

i slobodno oblikuje, po subjektu koji projektira etablira se novi 
svjetski odnos u svjetskom projektu projektirajućeg subjekti- 
viteta. Ovaj proces preobražavanja povijesnog horizonta djelo- 
vanja kao proces novo-stvaranja svjetske zbiljnosti jest legitimi- 
ranje subjekta koji prozire svoj demijurgički subjektivitet da 
taj proces shvaća kao osnivanje. 

No izopači li se demijurgička signatura povijesnog horizonta 
djelovanja, dakle sloboda kao porijeklo povijesnih činjenica, u 
svijesti jedne epohe, tad povijesni horizont postaje anonimna 
moć, koja kao anonimnost takozvanih povijesnih moći poput 
fatuma spopada subjekt koji djeluje. 


Jer ako je subjekt odstupio, od stvaranja svoje slobode, tad 
on postaje nešto čime se može manipulirati i time se ujedno 
otarasio svoje odgovornosti za slobodu i djelo. 


Više nepriznavana »djelo-struktura« povijesnog hroizonta za- 
dobiva karakter instancije za slobodu. Spontanitet se slobode 
subjekta koji projektira ukida, budući da se pričinja kao da ona 
svoj princip ima u nečem drugom, slobodi stranom, u nekoj 
anonimnoj, za subjekt koji projektira, slijepoj nužnosti. 


Tek smo na ovome mjestu naših premišljanja u stanju, da 
paradoksalni Schellingov iskaz: Čovjek biva to neslobodniji, 
što više djeluje, prihvatimo kao iskaz stvari. 


Jer time što se subjekt koji djeluje podvrgava tom pričinu, 
njegova umom prožeta sloboda odstupa uslijed anonimiziranog 
svijeta stvari, koji se, kao anoniman, više ne može shvatiti i ti- 
me se također više ne treba obazirati na njegovu obaveznost. 
Djelovanje subjekta koji projektira postaje prisilnim procesom 
na temelju funkcionalizirane slobode. Demijurgičkom se subjektu 
oduzima punomoć. Sloboda postaje pukim potencijalom moći, 
praznim aktivitetom. S njom se može proizvoljno manipulirati u 
svrhe koje su o subjektu neovisne. Subjekt koji projektira izgu- 
bio je svoje na djelo usmjereno autorstvo. 


Jedino se od auctora nekog djela može potražiti računa o 
njegovu djelu. Biti odgovoran za djelo, štaviše, moći se oprav- 
dati za čin slobode, u tome se sastoji etička moć slobode de- 
mijurgičkog subjekta. Zbog toga se može apelirati na subjekt 
koji slobodno djeluje. Njega se može nagovoriti radi legitimi- 
teta njegovih djelovanja. 


_ - -.-— 


Tek ako sebi čovjek predoči taj destruktivni proces slobode, 
dade se spoznati pod kojim pretpostavkama ima smisla uobi- 
čajena riječ: Tko kaže A, mora reći i B. Tek tamo, gdje se u jed- 
noj svijesti raspada bitna sveza umom prožete slobode i djela, 
sam subjekt privodi onu situaciju, u kojoj mu Postati-Postavljen 
po djelu biva gvozdenom prinudom, koja mu ubuduće propisuje 
zakon djelovanja. 

Ali kada se uopće može uspostaviti to pomračenje svijesti 
slobode? Tada, kad se naizgled neproduktivni akt refleksije o di- 
jalektičkom odnosu slobode i djela sam više ne pojmi kao čin 
slobode. No taj naizgled neproduktivni akt jedne takve reflek- 
sije jest ono, što u svijetu koji je zatvoren u produktivnost i 
produkciju čuva od toga, da se produkcija ne okrene protiv sebe 
same. Jer produkcija koja je postala besubjektna, koja slijedi 
još samo svoju vlastitu ahumanu zakonitost, biva apsurdnom 
kao samoj sebi svrha. 


Akt refleksije o dijalektičkom odnosu slobode i djela zbog 
toga je najproduktivniji akt, jer jedino ovaj akt može spriječiti, 
da svijet kao projekt zbiljnosti demijurgičkog subjektiviteta 
subjekta ne sklizne u anonimnost. 


Tada, razumije se, izgleda da je čovjeku uskraćivanjem slo- 
bode oduzeta svaka odgovornost za slobodu i djelo. Ali opu- 
nomoćenje za djelo nužno navlači na sebe odgovornost za djelo. 

Tek se sada može reći, što hoće naslov: »Opunomoćenje za 
djelo«. Opunomoćenje za djelo znači: Opunomoćenje za odgo- 
vornost zbog demijurgičkog Stvaranja Svijeta konačne slobode 
čovjeka. 

Preveo: Branko Despot 

BIROKRATIJA — POSTVARENA ORGANIZACIJA 
Ljubomir Tadić 


Beograd 


I 


Živimo u doba najvećeg razmaha i dominacije sila postvare- 
nja. Velika buržoazija, koja kao da nije rekla posljednju riječ 
u istoriji, vodi i danas ljudsko stvaralaštvo, i to uprkos ogrom- 
nom razaranju proizvodnih snaga u minulim ratovima, džinov- 
skim koracima tehničkog i prirodnonaučnog progresa ka visina- 
ma koje su se za ciglo nekoliko decenija unazad jedva mogle 
naslućivati. Svima gotovo postaje jasno da klasični pauperizam 
u visoko, pa čak i u srednje razvijenim zemljama ustupa svoje 
mjesto rafiniranim oblicima otuđenja. Masovna proizvodnja 
potrošnih dobara ne samo da zadovoljava elementarne potrebe 
savremenog čoveka već stvara osnove i za udoban i luksuzan 
život. Sve te prednosti, međutim, postižu se po cijenu neljudske, 
socijalno-tehničke manipulacije koja uključuje i područje kul- 
ture, što sa svoje strane znači opadanje značaja teorije i moći 
kritičkog mišljenja u korist tehnike i pozitivne nauke. Pa ipak, 
masovna produkcija dobara još je uvijek sama sebi cilj i daleko 
je od istinskih ljudskih potreba, budući da stoji pod zaštitnim 
znakom razmjenske vrijednosti. 


Makar koliko to izgledalo paradoksalno ovakav pravac razvit- 
ka predvidjeli su još prije 120 godina niko drugi do pisci »Mani- 
festa komunističke partije«. »Buržoazija je«, kaže se u tom ču- 
venom dokumentu, koji predviđa njenu istorijsku smrt, »u svo- 
joj stogodišnjoj klasnoj vladavini stvorila masovnije i kolosalni- 
je proizvodne snage nego sve prošle generacije zajedno... Bur- 
žoaski odnosi proizvodnje i prometa, buržoaski odnosi svojine, 
moderno buržoasko društvo, koje je volšebnički (podvukao Lj. 
T.) izazvalo takva silna sredstva za proizvodnju i promet, liči na 

čarobnjaka (podvukao Lj. T.) koji više ne može da savlada pod- 
zemne sile koje je dozvao«. ' ' 

Ali ako danas, poslije toliko godina nakon »Manifesta« po- 
gledamo najvolšebnije djelo buržoaskog čarobnjaka, lako ćemo 
utvrditi da je to atomska energija kao neposredni rezultat stav- 
ljanja prirodne nauke u službu buržoaskog načina proizvodnje 
i buržoaske političke vladavine. No i ovaj moment dominacije 
kapitalističke klase bio je predviđen u »Manifestu komunističke 
partije«: »Buržoazija je«, kaže se tamo, »sa svih dotada dosto- 
janstvenih profesija, na koje se gledalo sa strahopoštovanjem, 
skinula svetiteljski oreol. Ona je lekara, pravnika, sveštenika, pes- 
nika i naučnika pretvorila u svoje plaćene najamne radnike« 3 
A u svojim »Grundrisse der Kritik der politischen Oekonomie« 
Marx utvrđuje da nije samo količina primijenjenog rada odlu- 
čujući činilac u proizvodnji bogatstva. »U srazmjeri sa kojom 
se razvija velika industrija«, kaže on, »stvaranje realnog bogat- 
stva manje je zavisno od radnog vremena i količine primijenje- 
nog rada nego od moći agencija koje se u toku radnog vremena 
stavljaju u pokret a same opet ne stoje ni u kakvom odnosu sa 
neposrednim radnim vremenom koje košta njihovu proizvodnju, 
već, šta više, zavise od opšteg stanja nauke i napretka tehnolo- 
gije, ili primjene ove nauke na proizvodnju« 

Nadmoćnost buržoaskog načina proizvodnje nad svim ostalim 
istorijskim načinima proizvodnje ogleda se prije svega u prin- 
cipu sveopšte racionalizacije koja organski izrasta iz temelja 
buržoaske ekonomije: štedljivosti i efikasnosti. Samo znanje ko- 
je vodi poslovnom i svakom drugom uspjehu, znanje koje »funk- 
cioniše« i koje se može instrumentalno upotrijebiti, tehnološki 
preobraziti i primijeniti dobija ulaznicu i pasoš u buržoaski 
kosmopolis. Sve ostalo imalo je da bude neposredno brisano iz 
kodeksa ponašanja tipično buržoaske civilizacije i kulture. 


A uzor ovog znanja nahodimo upravo kod moderne birokrati- 
je i tehnokratije. One su se razvile upravo iz procesa racionali- 
zacije, koju je Max Weber označio kao trajnu karakteristiku 
moderne civilizacije, a čiji klimaks, rekli bismo predstavlja sav- 
remeno »industrijsko društvo«. Ako slijedimo Weberovu argu- 
mentaciju savremeni birokrata ili tehnokrata je, neka vrsta He- 
gelovog »pobožnog čovjeka« koji djeluje za boga, a ne za sebe, 
tj. čovjeka. On nije umno biće pošto se njegov cilj nalazi izvan 
njega samoga. Ali on je, ipak racionalno biće, iako je njegova 
»racionalnost« mašinske prirode. »Potpuno razvijen birokratski 
mehanizam«, kaže Max Weber, »odnosi se prema drugim oblici- 
rna organizacije isto kao mašina prema nemašinskim oblicima 


1949) bd o »Izabrana dela«, tom I, »Kultura«, Beograd 


2) Ibid, str. 17. 


3) Upor. Karl Marx, »Grundrisse der Kritik de litisch Kota: 
mie«, Dietz, Berlin 1953, str. 592. IK dr poi ehen Deron 

Iproizvodnje«.“ Pravi smisao tehnobirokratije kao — u opisa- 
nom smislu — racionalne organizacije ogleda se u kalkulabil- 
nosti (proračunljivosti), a ova opet, kako je poznato nije mogu- 
ća bez regula i postvarenog obezličenja birokratskih postupaka, 
djelovanja »sine ira et studio«. Ali birokratska mašina je mašina 
koja misli. Brisanje svih ljudskih svojstava i prilagođavanje pri- 
hofizičkog aparata čovjeka zahtjevima spoljašnjeg svijeta, zah- 
tjevima oruđa i funkcija, njihovom ritmu rada, znači u isti čas 
posjedovanje specijalnih, stručnih znanja. Nezadrživi prodor bi- 
rokratske organizacije osiguran je njenom čisto tehničkom nad- 
moćnošću nad svim ostalim »arhaičnim« tipovima uprave. A ta 
tehnička nadmoćnost počiva u njenoj efikasnosti, tj. u kvaliteti- 
ma perfekcioniranog društvenog mehanizma. Mehanizacija politi- 
ke kao i tehnizacija odnosno scijentifikacija svakog društvenog 
rada ogleda se u tačnosti, brzini, poznavanju propisa i drugih 
dokumenata, strogoj hijerarhijskoj strukturi, a posebno u eko- 
nomičnosti upravljanja, tj. optimalnoj uštedi materijalnih i lič- 
nih rashoda. I ukoliko su birokratski organi inokosnije uređeni, 
ukoliko se, naime, dosljednije primjenjuje princip hijerarhijske 
investiture i monokratije, utoliko je birokratska organizacija e- 
fikasnija i »racionalnija« u svojoj djelatnosti. I obratno: svako 
kolegijalno i demokratsko odlučivanje, budući da izaziva sporo- 
ve i doprinosi odlaganju rješenja, šteti vrhunskom »telosu« bi- 
rokratskog upravljanja: uštedi vremena i racionalnoj efikas- 
nosti. 


Proces obezličenja i postvarenja koji je Marx utvrdio kao od- 
liku tvornice kapitalističkog tipa, kada se radnik pretvara u au- 
tomatski dodatak mašini, dešava se na sličan način i u birokrat- 
skom nadleštvu kada se ljudske sposobnosti odvajaju od ličnosti 
pojedinog birokrate i stavljaju u službu biroa ili pogona, tj. pro- 
daju na »političkom tržištu« kao razmjenska vrijednost." Cjelo- 
kupno obrazovanje, vaspitanje, a posebno školovanje treba pod- 
rediti ovom kriteriju čiji je rezultat onaj fenomen koji je Weber 
nazvao »Fachmenschen ohne Geist«. Birokratsko znanje, makar 
koliko to izgledalo paradoksalno, znači u isti mah pauperizaciju 
duha jer je podređeno zahtjevima mrtvog oruđa kome odgovara 
jednoobraznost ponašanja, automatizam funkcija, uvježbanost i 
nekritičko pokoravanje. 


II 


Weber nije nikako slučajno isticao da je postvarena organi- 
zacija birokratije upravo najracionalnije čedo discipline koja se 


4. Upor. Max Weber, »Wirtschaft und Geselschaft«, II Halband, Tiibin. 
gen 1956, str. 569, 570. 

5) Ibid., str. 560. 

6) Upor. G. Lukacs, »Geschichte und Klassenbewusstsein«, Malik Ver- 
lag, Berlin 1924. 

javlja na paradigmatičan način u organizacijama moderne 
jeva ane Ne isti način je i Marx skrenuo pažnju da je 
za birokratsku djelatnost osnovni princip autoritet 1 pasivna 
subordinacija autoritetu. Tek tada postaje jasno zašto se ova 
ljudska mašina stavlja »na raspolaganje svakoj moći koja reflek- 
tira na njenu službu«." 
Birokratsko znanje je disciplinovano znanje. Njegova priro- 
da zahtijeva da se u glavi jednog birokrate kao birokrate smije 
naći samo onoliki kvantum znanja koji odgovara njegovoj funk- 
cionalnoj namjeni. U tom smislu nivo birokratske spoznaje ogra- 
ničava se na rutinu i predstavlja, kako je i sam Hegel isticao, 
»horizont ograničene sfere«. Stoga, vjerovatno, nigdje kao u bi- 
rokratskom znanju nije prisutan u tolikom obimu fenomen idio- 
tizma profesije. Takvoj vrsti znanja, može se reći, svojstvena je 
nekritička konzervirajuća konstruktivnost. Racionalizirana kal- 
kulabilnost koja uklanja ličnu proizvoljnost* i na njeno mjesto 
uključuje ledenu objektivnu procjenu pomoću koje se može izra- 
čunati zakoniti tok zbivanja, jednom riječju tehnička spretnost 
i efikasnost, moguća je samo po cijenu džinovskog uvećanja spe- 
cijalizacije koja nemilosrdno potčinjava sve ljudske kvalitete za- 
htjevima podjele rada. U onoj mjeri u kojoj Weberov »Fachmen- 
sch« podvlašćuje »Kulturmenscha« u toj mjeri čovječanstvo sti- 
če tehničku superiornost po cijenu gubitka predstave o cjelini 
životnih odnosa. 


Marx je, kao što je poznato, energično ukazao na suprotnost 
između birokratskog znanja i nauke. Riječ je, u stvari, o suprot- 
nosti parceliziranog znanja stručnjaka i tehničara prema znanju 
koje se rukovodi načelom univerzalnosti. U tom smislu je svako 
birokratsko i tehnokratsko znanje neprijateljsko teoriji i filozof- 
skom, kritičkom načinu mišljenja. Birokratski mentalitet priz- 
naje i uvažava samo praktikabilno, »vrijednosno neutralno« zna- 
nje, u najboljem slučaju ono koje pružaju tehnika i prirodna nau- 
ka. Ovo proizlazi iz srodnosti birokratske i prirodonaučne racio- 
nalnosti koja je u oba slučaja tehničke prirode. Prirodonaučnoj 
logici supsumcije odgovara birokratska logika subordinacije. 
Obje leže u ravnini cilj—sredstvo, obje su podešene za primjenu, 
objema je svojstven čisto spoljašnji odnos prema praksi, prema 
stvarnosti. Za univerzalnost filozofskog, umnog mišljenja, na- 
protiv, karakterističan je principijelno drukčiji odnos prema 


7.) Upor. M. Weber, n. d., str. 

8) Weber (upor. n. d., str. 691) ukazuje da entuzijazam i bezobzirnost 
ipak ne gube ovdje svoje mjesto, pogotovu ne kod racionalne ratne ma- 
šine u kojoj se »moralni« elementi i emocionalno raspoloženje, često vi- 
še cijene nego sve drugo. Sociološki je, po Weberu, međutim, odlučujuće: 
1. da su racionalno »Kalkulisane« i »imponderabilije« (nemjerljive 
stvari, Lj. T.), tj. iracionalni, emocionalni elementi, barem u principu kao 
što se kalkuliše količina na stovarištu uglja i bronze i 2. da ta »preda- 
nost« znači predanost nekoj zajedničkoj »stvari«, jednom cilju ili uspjehu 
kome se racionalno teži, a ne nekom licu kao takvom. 

praksi. Njemu praksa nije spoljašnja kao što mu ni ciljevi ne 
stoje izvan njegovog vlastitog toka. Stoga je jedinstvo teorije i 
prakse suštinsko obilježje istinski filozofskog mišljenja, mišlje- 
nja koje nije tehnički denaturisano.* 

I kao što je Max Weber vidio uzrok neumitnog napredovanja 
birokratske uprave u njenoj »stvarstvenosti« i efikasnosti, tako 
i Leo Strauss, istina sa značajnim ironičnim naglaskom, ukazuje 
da je nauka stekla autoritet nad filozofijom zato što je »uspjela« 
da svojim saznanjem doprinese usavršavanju svijeta, dok je filo- 
zofija pretrpjela poraz u svom nastojanju.“ 

Najbolji dokaz za takav pravac racionalizacije u modernom 
društvu pruža primjer razilaženja političke filozofije kao praktič- 
nog znanja i političke nauke kao vještine tehničke manipulacije, 
s jedne, i prirodnog prava i formalne jurisprudenicije, s druge 
strane. Ovaj proces bi se mogao izraziti i Weberovim riječima 
o birokraciji države i prava. 

Za birokratski način gledanja na politiku i pravo karakteristi- 
čan je krajnji formalizam kao izraz postvarenja političke i pravne 
svijesti. Ono može da se oslanja, na primjer, samo na pravo 
»koje može računati kao mašina«. Otuda s razlogom Karl Man- 
nheim izvlači zaključak da je osnovna tendencija svake birokrat- 
ske misli da pretvori sve probleme politike u probleme adminis- 
tracije. Uslijed svoje društvene borniranosti ili, što po Man- 
nheimu izlazi na isto, uslijed svoje sopstvene vrste racionalnosti, 
birokratski funkcioner propušta da vidi da iza svakog zakona ko- 
ji je donesen leže društveno formulisani interesi i »Weltanschau- 
ungen« određene društvene grupe. Na isti način legalistički um 
u revolucijama vidi samo smetnje koje pokušava da riješi putem 
arbitražnih dekreta." 


Za birokratski formalizam, koji je posebno svojstven juris- 
tičkom pozivu, formalna opštost pozitivnih zakona osnovni je 
kriterij svake pravde i pravičnosti, a formalna jednakost na kojoj 
ti zakoni počivaju postaje identična sa jednakošću uopšte. Ono 
što taj formalizam interesuje jeste samo i prosto nesmetano 
funkcionisanje reda i poretka na načelima logičke supsumcije 
pojedinačnog slučaja pod opšti (zakonski) princip. Za njega je 
država »objektivni pravni poredak« sa logički koherentnim sis- 
temom pravnih normi koje su u principu apstraktno i anonimno 
utvrđene, tj. »važe« nezavisno od svakog individualnog nahođe- 
nja ili »ovlašćenja«. Ovoj logičkoj hijerarhiji pravnog poretka 
odgovara administrativna hijerarhija državnih organa sa stro- 
gom podjelom kompetencija i »uloga«. 


9) Upor. Jiirgen Habermas, »Theorie und Praxis«, Luchterhand, Neu- 
wied und Berlin 1963, str. 321, 322. ae . 

10) Upor. Leo Strauss, »Droit naturel et I'histoire«, Plon, Paris 1954, 
str. 95. 

11) Upor. Karl Mannheim, »Ideology and Utopia«, Routlegde, London 
1960, str. 105. 

Birokratsko poslovanje po shemi kome je, kako je Weber 
isticao, Staatsrison zvijezda vodilja, potiskuje svaku supstan- 
cijalnost u korist kalkulativne funkcionalnosti poretka. Tzv. »dr- 
žavno pravo« ističe u stvari prioritet dužnosti nad pravom, tj. 
potčinjava načela slobode interesima bezličnog poretka.* 


Kao što je poznato, Max Weber je među političke činioce ko- 
ji su uslovili ovakvu birokratizaciju ubrojio rastuće potrebe dru- 
štva za redom i zaštitom (policija) u svim oblastima, naročito 
društva koje je naviknuto na mir." Nema nikakve sumnje da je 
čak i formalna pravda tzv. »pravne države«, u poređenju sa pa- 
trijarhalnim i drugim predbirokratskim oblicima vladavine, 
veliki istorijski korak naprijed u ostvarenju reda i lične sigurno- 
sti, pogotovu u poređenju sa tzv. »kadijskim pravosuđem«, sve- 
jedno da li se ono javlja u srednjem vijeku ili u drugoj polovini 
XX vijeka, svejedno da li u feudalizmu ili u despotskom socija- 
lizmu. Međutim, i Weber kao i oni koji se na njega pozivaju 
možda su i nesvjesne žrtve birokratsko-legalističkog načina miš- 
ljenja. Oni previđaju krupnu razliku koja državnopravnu, tj. 
birokratsku ideologiju dijeli od revolucionarnog prirodnog pra- 
va. Za revolucionarno prirodno pravo ranog kapitalizma koje se 
suprotstavlja »pravu—privilegiji« i monarhijskom apsolutizmu 
takođe je formalna jednakost i univerzalnost prava sposobna da 
odredi sadržaj prava. Luk&cs je, međutim, ubjedljivo pokazao 
da revolucionarna buržoazija nije crpila osnov važenja iz faktici- 
teta jednog pravnog odnosa, već ga je izvodila iz uma.“ Otuda je 
bitni sastavni dio revolucionarnog prirodnog prava bilo pravo 
naroda na revoluciju, ukoliko jedan pravni poredak ne odgovara 
kriterijima umnog poretka. Za epohu birokratizacije prava, me- 
đutim, karakteristično je kidanje veze između forme i sadržaja 
i rezervisanje racionalnosti isključivo za formu. Otuda proističe 
karakteristična vrijednosna neutralnost formalističke jurispru- 
dencije, za koju je na pr. svejedno da li tzv. »metajuridička os- 
novna norma« vodi porijeklo od nekog uzurpatora ili je formu- 
lisana na umnim principima. Ovdje dolazi do izražaja sva prin- 
cipijelna razlika između tehnobirokratskog i praktičkog pristupa 
politici i pravu. 


12) Etos tehnobirokratije najbolje izražava ideolog menadžerstva Ja 
mes Burnham (upor. njegovu knjigu »The Managerial Revolution«, Pen- 
guin books, New York 1945, navedeno prema zborniku »Birokratija i teh- 
nokratlja«, knjiga I, u redakciji dr. Vojislava Stanovčića | dr Aleksandra 
Stojanovića, »Sedma sila«, Beograd 1966, str. 253). Burnham piše: »Ume- 
sto 'slobode' i 'slobodne inicijative', planiranje. Manje govora o 'pravima' 
i (prirodnim pravima', a više o 'dužnostima', o 'redu', o 'disciplini'. Manje 
o 'oportunitetu', više o 'službenoj dužnosti'«. 

13) Upor. Max Weber, n.d. 


14) Upor. G. LukaAcs, n. d. 

III 


Čisti birokratski (legalni) tip vladavine prisutan je u stvar- 
nosti samo kao teorijski model. U životu, međutim, najčešće su- 
srećemo ili režime konzervativne demokratije sa jako izraženim 
birokratskim tendencijama ili pak političke diktature koje bi se 
mogle nazvati harizmatsko-birokratskim tipovima vladavine i 
uprave. Ovaj posljednji tip karakterističan je za nacifašističke 
diktature,“ a dobrim dijelom i za tip kvazisocijalističkog uređe- 
nja poznat pod imenom staljinizma. 


Harizmatsko-birokratski tip vladavine odlikuje se smjesom 
iracionalnih oblika vlasti sa racionaliziranim birokratskim el=- 
mentima. Harizmatsko vođstvo u suštini je nova vrsta oligarhije 
koja svoju vlast zasniva takoreći na čistom terenu, u tom smislu 
što se odriče svih ranije postojećih regula vladanja i upravljanja. 
Ovo političko »novatorstvo« u stvari znači totalnu arbitrernost u 
postavljanju tih regula u otvoreno cinički okvir sprovođenja ma- 
kijavelističke ideologije državnog razloga. Umjesto zapovijesti 
anonimnog zakona ili ustava, vladajući imperativ ove vrste po- 
litičke dominacije je obnovljeni princip apsolutizma »l'Etat c'est 
moi«, samo što ovdje umjesto apsolutnog monarha stoji »vođa«, 
»vođa i učitelj« ili »mudro rukovodstvo«. Ovaj tip političkog 
vođstva oslanja se ili na mistično poslanje odnosno »proviđe- 
nje« (koje može biti zamijenjeno sa isto tako mistično shvaće- 
nom »istorijom«) ili na »apsolutno znanje«, što predstavlja jed- 
nu posebnu vrstu cezaro-papizma. 


Oligarhijski, uski krug lica od povjerenja koji okružuju hariz- 
matsku ličnost, ustrojen je vođinom milošću i naklonošću, zaslu- 
gama za stvar oligarhije ili na osnovu problematičnih kvaliteta 
bukvalne odanosti »vođi« i njegovom posebnom »ragione di sta- 
to«. Pošto je ovdje prećutno usvojen princip eklezijastičke hijer- 
arhije, »izabranici« zauzimaju svoje političke položaje ili »ruko- 
položenjem«, tj. putem čisto birokratske hijerarhijske investitu- 
re, ili, kao što je čest slučaj u rukovodstvima staljinističkog tipa, 
putem kooptacije ad hoc koja se najčešće primjenjuje kada tre- 
ba popuniti prazninu jednog oligarha što je izgubio vođinu mi- 
lost i naklonost (jer je na pr. »sišao sa linije«), ili, u po njega 
najgorem slučaju, bio totalno politički i fizički likvidiran. U o- 
vakvoj političkoj konstelaciji mogućnost demokratskog izbora 
se uopšte ne predviđa već se umjesto toga upražnjava farsa ili 
mimikrija demokratije: plebiscitarna aklamacija. 


Moguće je takođe i to u uslovima izuzetne krize da oligarhija 
postigne unutrašnju ravnotežu u kojoj ni jedna ličnost nije u 
stanju da ostvari u redovima ove konzervativne elite neos- 


15) Upor. veoma lijepe analize nacifašističkog tipa vladavine kod Hans 
H. Gerth-a, »The Nazy Party: Its Leadership and Composition« (u nave- 
denom zborniku, knjiga I, str. 318—326). 

pornu harizmu. Tada postoji posebna »podjela vlasti« koja 
se obezbjeđuje raznim turnusima što više liče na rulet nego 
na političku promjenu. U takvim slučajevima, da bi se obez- 
bijedio makar privid političkog kretanja, konstruišu se no- 
ve gotovo uvijek izlišne političke institucije, s. jedne strane, 
radi priliva novih članova elite, vrbovanih | uvijek po slici 
i prilici ranijih članova, a s druge i najvažnije strane, radi ne- 
principijelnog zadržavanja na vlasti starijih i »oprobanih« koji, 
istina, nemaju više šta da kažu ili da rade, ali uslijed unutraš- 
njih odnosa snaga, moraju ostati na vrhu, po inerciji ili iz nuž- 
de. U takvim okolnostima najčešće se formiraju senati sui generis 
ili neka vrsta gerusija XX vijeka. Riječ je u stvari o raznim 
oblicima gerontokratije od kojih je svakako najgora »socijalis- 
tička« gerontokratija. 


Ovakav tip vladavine koji je, kao što smo pokazali, i sam 
birokratski strukturisan, mora, uslijed svoje antidemokratske 
prirode, da se oslanja na birokratski ili tehnokratski aparat. To- 
me aparatu on pruža izvjesne privilegije, ali njegovo funkcioni- 
sanje nije, po pravilu, dirigovano zakonom u legalističkom smis- 
lu riječi, već arbitrernim ad hoc odlukama vrha koje svoju proiz- 
voljnost, kad god je to moguće, stavlja iznad zakona i umjesto 
zakona. U ovom slučaju do kraja dovedeni poredak pretvara se 
u potpunu samovolju, u režim grube i ogoljele sile. Da bi ironija 
bila veća takvi režimi mogu »razoriti do temelja« stari državni, 
birokratski aparat, ali umjesto njega mogu stvoriti novi, koji 
može, doduše, takođe precizno funkcionisati, ali kao što smo re- 
kli ne više po zapovijesti zakona, već na osnovu individualnih 
naloga vlastodršca. 


Za zemlje u kojima je došlo do degeneracija socijalističke re- 
volucije u harizmatsko-birokratsku vladavinu karakteristično je 
iščezavanje revolucionarnog vođe, narodnog tribuna, koji cjelo- 
kupnu javnu djelatnost i energiju stavlja u službu narodnih, de- 
mokratskih interesa i potreba i koji svaki praktični korak u 
političkom životu mjeri principima i »ciljevima« socijalizma." 
Umjesto takvog vođe nastupa tip demagoga koji napušta praksu 
i prihvata se, uslijed silnog povjerenja u činjeničnost vlasti, ob- 
manjujuće demokratske fraze. Ovaj tip političara karakterističan 
je po svom prakticizmu, prizemnom realizmu i kunktatorstvu, 
po zloslutnom odvajanju sadašnjosti od budućnosti, onoga što 
jest od onoga što jednom nekada, a ne zna se kad, treba da bude. 
Umjesto ugašene revolucionarne svijesti i entuzijazma tinja ota- 
ljavanje poslova i zadataka, rutina bez mašte, tzv. mirni rad od 
danas do sutra, u kome čitanje monstruoznih šapirografisanih ela 
borata i vođenje formalističkih debata koje nikud ne vode i 
ništa ne kazuju, ispunjava životni vijek funkcionera. 


16) Upor. Leo Kofler, »Der proletarisch i 
Wien [964 st loš igalje. | Pee ljena, Europa Verlag, 

IV 


Alternativu racionaliziranoj i postvarenoj birokratskoj upravi 
predstavlja jedino racionalna demokratska samouprava. Ovaj 
tip vladavine je, međutim, potcijenjen u modernoj političkoj 
teoriji od Maxa Webera do Roberta Michelsa i njihovih epigona. 
Weber, doduše, priznaje da se »selfgovernement« u Engleskoj 
sačuvao od birokratske sudbine koja prati kontinentalnu Evro- 
pu. Međutim, za njega se demokratske forme uglavnom svode na 
demagogiju". Pa ipak spasavanje »individualističke« slobode kre- 
tanja i mogućnost neke vrste demokratije Max Weber je vidio u 
posebnoj odgovornosti privrednog preduzetnika i državnog po- 
litičara. Ovi su, naime, nešto drugo nego činovnici i to ne po 
formi nego stvarno. Pored borbe za moć oni su u stanju da dono- 
se samostalne odluke, da pribjegavaju kompromisima, da manje 
važno žrtvuju važnijem. Međutim, problem ostaje i dalje, po- 
gotovu u svijetlu samih Weberovih upozorenja da je birokratski 
ekspert i njegova tajna uvijek nadmoćan nad diletantom, politi- 
čarem kao i preduzetnikom.'" 

Robert Michels, sa svoje strane, utvrđuje da »gvozdeni zakon 
oligarhije« proističe, po prirodi stvari, iz same organizacije kao 
organizacije, iz prevlasti izabranih nad biračima, mandatora nad 
onima koji daju mandat. Jednom riječju, oligarhijska moć izvire 
iz same demokratske podloge. Pošto je masa bezoblična, a zla 
ljudska priroda ontološki determinisana, pesimističko rješenje se 
samo od sebe nameće jer »iskustvo« nas uči da je istorija fatalno 
kretanje u krugu." 

Ako pažljivo pratimo ovaj tok misli nameće se zaključak da 
su moderne teorije birokratije zadojene ili duhom potpune re- 
zignacije i kvijetizma ili atmosferom ciničkog realizma koji se 
izdaje za simbol nauke i naučne strogosti. Alvin Gouldner je ovaj 
način mišljenja s pravom nazvao metafizičkim patosom pesimiz- 
ma i fatalizma, a takvu vrstu nauke zlokobnom znanošću." Ovi 
teoretičari su skloni da jednu istorijsku tendenciju, jednu isto- 
rijsku kategoriju uzdignu na rang prirodno-naučnog zakona koji 
djeluje snagom prirodne nužnosti. Sledstveno tome, svaka ljud- 
ska borba i svaka demokratska protivteža birokratskim talasima 
Imora nužno da se nasuče na podvodnim grebenima pa je, stoga, 
uzaludno opirati se toj osebujnoj prirodno-društvenoj ili čak 
natprirodnoj stihiji. 


17) Upor. M, Weber, n. d., str. 869: »Demokratizacija i demagogija se 
poklapaju«. 

18) Ibidem, str. 845. 

19) Upor. Robert Michels, »Soziologie des Parteiwesens in der moder- 
nen Demokratie. Untersuchungen iiber die oligarchischen Tendenzen des 
Gruppenlebens", Neudruck der zweiten Auflage, Alfred Krčner Verlag, 
Stuttgart 1925. (1957). 

20) Upor. Alvin Gouldner, »Metafizički patos i teorija birokracije« (ča- 
sopis »Politička misao«, br. 3 (1965, str. 174, 180.) 

Daleko smo od pomisli da bi jednom takvom grubom fataliz- 
mu kao protivlijek trebalo suprotstavljati neki benigni i lako- 
misleni optimizam. Ono što se može suprotstaviti tendencijama 
birokratije jeste, s jedne strane, kritički uvid u istorijsko zna- 
čenje ove društvene pojave, a s druge strane, ukazivanje na re- 
alnu moć i sposobnost čovjeka u uobličavanju uslova njegove 
vlastite egzistencije, pa i tvorevina koje prijete da nadrastu nje- 
govu glavu. f 


V 


Kao što je Marx isticao ukidanje birokratije moguće je samo 
na osnovi ukidanja političkog otuđenja, tj. tako da »opšti inte- 
res« postane doista posebni interes, a posebni interes doista 
opšti.“ A ovo je pak moguće samo na tlu demokratije kao poretka 
slobode, u kome »čovjek nije radi zakona, već je zakon radi 
čovjeka«.“* Ako je čovjek u svojoj borbi sa prirodom, u borbi 
za samoodržanje stvorio efikasna sredstva i postigao neviđeni 
tehnički napredak, on nije skinuo sa dnevnog reda problem svo- 
jih vlastitih tvorevina (države i raznih oblika organizacije) što 
mu svakodnevno prijete đa postanu sile koje njime gospodare. 
Stoga je centralni problem marksističkog socijalizma bio i ostao: 
kako stvoriti društveni poredak koji će nam omogućiti efikas- 
nu umnu kontrolu nad inače efikasnim našim proizvodima? Me- 
đutim, prilikom razmatranja problema birokratije i tehnokratije 
stoji, kao i svugdje, Marxovo upozorenje da stvari, mašina i teh- 
nika nisu krive za ljudske nedaće i porobljenost već način njiho- 
ve primjene. Antimašinska i antitehnička orijentacija ravna je 
naivnosti ludističke faze u razvitku radničkog pokreta. Otuda 
je središnji problem kritike birokratije kritika društvenih odno- 
sa u kojima birokratska vladavina postaje moguća. 


U aktualnom času mnogo se i sa razlogom govori o predno- 
stima i opasnostima koje sobom nose era automatizacije i kiber- 
netizacije. Elektronske mašine (kompjutori) mogu danas da po- 
služe u jednakoj mjeri za dobro kao i za zlo čovjeka. Birokrat- 
skoj racionalnoj mašineriji u njenim kontrolnim funkcijama pri- 
dodati su sada i elektronski »mozgovi«. Tako kompletirana ma- 
šina danas prijeti da ostvari potpunu vladavinu nad svijetom. 
Ona može da uveća moć razaranja ljudskog djela do granica sa- 
mouništenja i da tehnološki progres stavi u službu neljudske ma- 
nipulacije, jačanja političko-tehničke vladavine nad ljudima. Ov- 
dje se tehnika ne upotrebljava u tehničke svrhe, jer je »telos« 


21) Upor. Karl Marx, »Kritka Hegelove filozofije državnog prava«, 
Veselin Masleša, Sarajevo 1960, str. 66. 


22) Ibidem, str. 41 i 42. 

tehnike, kako je lijepo uočio Herbert Marcuse, u smirivanju 
borbe za opstanak.? 


Međutim, elektronski kompjutori mogu. pod promijenjenim 
društvenim odnosima, pomoći oslobađanju ljudskih energija od 
mukotrpnog rada, uvećavanju proizvodnih sila i umnom pla- 
niranju ljudskih potreba. Jednom riječju, mašina u njenoj racio- 
nalnoj primjeni može doprinijeti da čovječanstvo skoči iz radnog 
društva kao »carstva nužnosti« u zajednicu slobodnog stvara- 
laštva koje odgovara dostojanstvu ljudske prirode. 


Jedan od najvažnijih problema birokratske more jeste njena 
kvantitativna ekstenzija, gutanje ogromnih sredstava da bi se 
pomoću ovog parazita postigao racionalizirano efikasan uspjeh. 
Ovaj problem, kao što je poznato, mučio je Saint—Simona kao 
i Engelsa. Zato je parola »gouvernement a bon marchć« bila kru- 
pna preokupacija sensimonizma u reorganizaciji društva. Među- 
tim, Saint—-Simonova kritika birokratije otvarala je širom vrata 
tehnokratiji: njegova radna zajednica, zajednica »proizvođača« 
značila je samo prenošenje političkog autoriteta birokratije sta- 
rog sistema na kapitalističke »industrijalce« i tehnokrate. Umjes- 
to vladavine politike on je predlagao vladavinu potitičke ekono- 
mije, zaboravljajući da među vrijednim, radinim »proizvođači- 
ma« ostaju takođe paraziti. 


Problem socijalnog parazitizma tehnobirokratije moguće je 
riješiti u eri automatizacije i kibernetike ako se skupi aparat 
neproizvodnih činovnika bitno smanji, a nužne funkcije uprave 
podvrgnu efikasnoj kontroli javnosti u republici građana i pro- 
izvođača. Ova »kontrola javnosti« nije ništa drugo nego potvrđi- 
vanje politike kao prakse, tj. potčinjavanje tehničkog znanja 
praktičnom znanju, mašine čovjeku i njegovim ljudskim potre- 
bama. Ako je javnost bila i ostala smrtni neprijatelj tajnoj moći 
birokratije i zakulisnim, neprincipijelnim borbama za vlast, onda 
postaje jasno gdje treba koncentrisati aktivne, stvaralačke sile 
čovjeka u borbi protiv sila postvarenja. 


U tom smislu demokratska, socijalistička samouprava je po 
svojoj definiciji tečan, stvaralački prcces koji odbija ideologiju 
reda po svaku cijenu, tj. stvaranje i suprematiju glomaznih insti- 
tucija i hijerarhija. Zato svako zalaganje za »mehanizam socija- 
lističke demokratije« znači u isti mah, svjesno ili nesvjesno, 
revandikaciju poretka koji je neprijateljski raspoložen prema 
socijalističkoj zajednici. Kao što sam jednom prilikom već uka- 
zao, okoštavanje samoupravnih odnosa u mehanizme i njihove 
organe, koje je u našoj zemlji prisutno kao snažna tendencija, 
može postati i postaje novo tlo na kome se reprodukuju birokrat- 


23) Upor. Herbert Marcuse, »Some Proposilions on the Technological 
Society«, (navedeno prema zborniku »Birokratija i tehnokratija«, knji- 
ga II, str. 267.) 


678 


ski odnosi. Smisao je svake racionalne autonomije pa i samou- 
pravne demokratije da se putem inicijative razvija ljudska spo- 
sobnost koja je svojstvena samo slobodnom sivaraocu i da se u 
tom smislu ograniči — ako ne može odmah da se ukine — samo- 
voljna vladavina »opšteg interesa«. Međutim, samoupravna de- 
mokratija u tom slučaju ne znači vladavinu represivnog »poseb- 
nog interesa« koji umjesto državne svojine ustanovljava domi- 
naciju »grupne svojine«, a birokratsku centralizaciju moći pre- 
nosi na umnoženi broj republičkih birokratija koji svoj parazi- 
tizam, u odsustvu socijalističkog demokratskog jedinstva, oprav- 
davaju odbranom problematičnih »nacionalnih interesa«. Samo- 
upravna demokratija ne znači, prema tome, stvaranje jednog po- 
retka koji bi bio ispod nivoa legalističke (birokratske) vladavine 
i u tom smislu predstavljao reakcionarnu kritiku birokratije, 
već poretka u kome se razvija ničim nesputani proces demokrat- 
skog ujedinjavanja opštih i posebnih interesa i koji nema ni- 
kakvog drugog cilja osim postizanja ljudske slobode, tj. realnog 
potvrđivanja ljudske sreće i ljudskog dostojanstva i njihove od- 
brane od svih sila porobljavanja. 

DRUŠTVENO SAMOUPRALJANJE 
I SOCIJALISTIČKA ZAJEDNICA 


Svetozar Stojanović 


Beograd 


1. 


Socijalizma nema i ne može biti bez društvenog samouprav- 
ljanja i društvene svojine. Sistem 'koji se zasniva na državnoj 
svojini i državnom upravljanju proizvodnjom i društvenim živo- 
tom ne treba klasifikovati kao socijalistički (sa ili bez kvalifika- 
tiva) već kao etatistički. Tako sada na svetskoj sceni pored ka- 
pitalizma srećemo još jedan moderni klasni sistem — etatistič- 
ki. Marksizam kao epohalna kritička svest mora biti u stanju da 
demitologizira »socijalistički« etatizam. Razradi i obrazlaganju 
ove tvrdnje posvetio sam čitavu raspravu »Etatistički rit so- 
cijalizma« (Praxis, 1—2/1967). To mi daje za pravo da je ovde 
uzmem kao polazni teorijski okvir. 


Pošto ima marksista koji veruju da se i izgradnja komunis- 
tičkog, a ne samo socijalističkog društva, može centrirati oko 
svemoguće države, treba dodati da postoji čak i etatistički mit 
komunizma. Za njih društveno samoupravljanje u najboljem 
slučaju može biti specifična nacionalna forma prelaza iz ka- 
pitalizma u tako shvaćeni komunizam! Ali dok se marksisti 
još mogu sporiti oko adekvatne interpretacije Marxove kon- 
cepcije države u socijalizmu, etatistički komunizam već na pr- 
vi pogled predstavlja potpuni apsurd za svakoga ko išta zna 
o autentičnom Marxu. 

Ako jedan politički pokret ne nastoji da iscrpi realne mo- 
gućnosti za uvođenje radničkog samoupravljanja (kao okosni- 
ce društvenog samoupravljanja), on nije radnički pokret u pu- 
nom smislu te reči. Kriterijum treba da bude korišćenje svih 
mogućnosti za to, ne samo po dolasku na vlast, nego i u opozici- 
ji. Jer i od makar koliko elementarne participacije radničke kla- 
se u upravljanju preduzećem u kapitalizmu u izvesnoj meri za- 

visi raspored snaga u borbi za ovakvo ili onakvo rešenje epohal- 
ne dileme: etatizam ili socijalizam. Ko 

Za savremene socijaldemokratske partije sa etatističkim pro- 
gramom »države blagostanja« radničko samoupravljanje je uto- 
pija od koje se treba što pre otrezniti, čak i ako je nekad zau- 
zimalo značajno mesto u njihovoj programskoj istoriji. Taj stav 
se brani u suštini tehnokratskom argumentacijom. 

Na drugoj strani u komunističkom pokretu odbacivanje rad- 
ničkog samoupravljanja oduvek je brižljivo maskirano. Jedanput 
maksimalističkom politikom koja početke radničke samouprave 
u kapitalizmu jednostavno odbacuje kao oportunističko-reforma- 
torsku prevaru da bi se očuvao sistem. Drugi put po dolasku na 
vlast kada se radnička samouprava cdlaže za nedoglednu buduć- 
nost. Umesto da se u revoluciji spontano nastali radnički saveti 
preuzmu kao osnovna ćelija socijalističke prestrukturacije či- 
tavog društva, prvo se sasvim reduciraju njihove kompetencije, 
a zatim oni i formalno raspuštaju. Takva šansa nije iskorištena 
ni kada je radnička klasa u borbi protiv »svoje« etatističke oli- 
garhije opet spontano kreirala samoupravne organe (Mađarska 
i Poljska). Futuristička ideološka maska morala je, međutim, 
da spadne onog trenutka kad je proklamovan početak izgradnje 
komunizma a radničko samoupravljanje opet odloženo za nedo- 
glednu budućnost. 

Elementi kapitalizma razvili su se i pre građanske političke 
revolucije koja im je samo uklanjala prepreke. Obrnuto, socija- 
listička revclucija je tek imala da stvori prve elemente novog 
društva. U prethodnom sistemu nazirali su se samo početni ele- 
menti etatizacije, a ne prave socijalizacije. Zato je nerazrađenost 
adekvatne teorije socijalističkog društva sa kojom se ušlo u re- 
voluciju imala tako teške posledice. Tragično se potvrdilo da je- 
dinstvo teorije i prakse predstavlja konstitutivni princip svake 
istinski marksističke revolucije. Naravno, ne želim da sugeriram 
da je do etatističke degeneracije socijalističke revolucije došlo 
prvenstveno zbog teorijskih slabosti. Ali o odgovarajućim soci- 
jalnim okolnostima i uslovima bilo je dosta reči u navedenoj ras- 
pravi koju, ni u tom pogledu, nećemo ponavljati. 

Danas već detaljno p-znajemo etatizam. Socijalizam, među- 
tim, tek traži svoju praktičnu sadržinu i konkretni model. Veli- 
činu i težinu tog eksperimenta uvećava okolnost što ga i za is- 
toriju, a ne samo za sebe, vrši jedna mala i nerazvijena zemlja. 
Zaostalost prouzrokuje mnoga lutanja, kojih u povoljnijim us- 
lovima ne bi bilo, i ide na ruku etatistima. Naravno, na putu ne 
stoje prvenstveno teorijsko-saznajne teškoće, već sukob različi- 
tih i suprotnih interesa pri praktičnom koncipiranju socijalis- 
tičkog društva. 

Pred marksistima tek stoji ozbiljan rad na izgradnji teorije 
društvenog samoupravljanja i društvene svojine. To važi i za ju- 
goslovenske marksiste, iako su oni, prirodno, ponajviše učinili. 
Treba koristiti ne samo praktična iskustva — ma koliko malo- 


681 


brojna — nego i sve prethodne teorijske rasprave u radničkom 
pokretu. Ilustracije radi pomenućemo bogatu i potpuno neisko- 
rišćenu istoriju sindikalizma. 

Daljnji suštinskiji doprinosi teoriji društvenog samoupravlja- 
nja i društvene svojine ne mogu se očekivati od bilo koje zaseb- 
no uzete društvene nauke ili filozofije. Neophodni su sintetički 
pristupi. Sem toga, ta teorija se može izgrađivati samo kao deo 
šire teorije socijalističke zajednice. 

Ovaj tekst treba shvatiti kao pokušaj da se analiziraju i su- 
miraju neka jugoslovenska iskustva. Jugoslovenska, ne zbog ne- 
ke nacionalističke orijentacije, već zato što radnički pokret ne- 
ma drugih razvijenijih iskustava sa samoupravljanjem. Kratko- 
trajna praksa radničkih saveta u SSSR-u, Mađarskoj (1919 i 
1956), Španiji i Poljskoj, iako poučna, ne može služiti kao osno- 
va za teorijska uopštavanja. Uostalom, ovde će biti više reči o 
našim negativnim iskustvima. Ali ne zato što pozitivnih nema ili 
što ih pisac ne bi dovoljno cenio, već zato što su prva uvek zna- 
čajnija za marksizam kao kritičku teoriju. Uostalom, uvek će bi- 
ti više onih koji govore o dostignućima. 

Svi ostali, brzo propali pokušaji sa radničkim samoupravlja- 
njem korišćeni su kao argument da je ono utopija, doduše ple- 
menita. Protivnici radničkog samoupravljanja ne poriču da bi 
njime bila uvedena demokratija u privredu, već »samo« tvrde da 
joj tu nije mesto pošto ne može da funkcioniše. Sa petnaestogo- 
dišnjim jugoslovenskim iskustvom to pitanje više ne spada u do- 
men čisto teorijskih spekulacija i nagađanja. George Lichtheim 
ne pokazuje dovoljnu ozbiljnost kao istraživač kad kategorički 
tvrdi' da je radničko samoupravljanje »sindikalistička utopija«, 
a ni jednom reči ne pominje to iskustvo. 


Žž 


Socijalističko samoupravljanje treba koncipirati kao “ntegral- 
"ni društveni sistem. To znači da on mora biti: 


Prvo, sveopšte, obuhvatati sve delove društva. 


I, drugo, pored samoupravljanja pojedinih delova ili grupa, 
i upravljanje društva kao celine sobom. To predstavlja slaga- 
nje samoupravnih elemenata u samoupravno društvo kao celi- 
nu. Bez tog jedinstva Marxova vera u potčinjavanje socijalnih 
procesa »moći ujedinjenih individua« i nada u »asocijaciju pro- 
izvođača« pokazala bi se utopijskom. Konkretne propozicije iz- 
među autonomije samoupravnih grupa i ingerencija samouprav 
nog društva VER su, naravno, zavisne od okolnosti i njihove pro- 
cene. Jedno je ipak jasno unapred: socijalizam se ne može za- 


1) Videti njegovu knjigu »Marxism in Contemporary France««, New 
York, 1966, p. 144. 

snivati na potpunoj autonomiji, što praktično znači na mono- 
polu pojedinih samoupravnih grupa. 

Društveno samoupravljanje kao makro-fenomen svakako je 
nezamišljivo bez samoupravljanja na mikro-nivou. Ali društve- 
no samoupravljanje se ne sme izjednačavati sa ovim drugim i 
svoditi na njega. Ideolozi takvog, grupnog samoupravljanja tu- 
mače Marxov ideal »slobodno udruženog rada« i: »asocijacije 
proizvođača« kao skup međusobno nepovezanih, suprotstavljenih 
i potpuno autonomnih grupa. Treba li da ih podsećamo na sle- 
deće Marxove redove: »Kad u toku razvoja nestanu klasne razli- 
ke i čitava produkcija bude koncentrisana u rukama ogromne 
asocijacije čitave nacije, javna vlast će izgubiti svoj politički ka- 
rakter«. (Manifest ...; podvukao S. S.) 


Naša marksistička teorija, pa i filozofska, do sada je druš- 
tveno samoupravljanje jednostrano protivstavljala samo etatiz- 
mu. Ali šta je sa suprotnošću između društvenog i partikularis- 
tičko-grupnog samoupravljanja? Vreme je da se odlučnije skrene 
pažnja na tendenciju da pojedine samoupravne grupe eksploati- 
šu i ugrožavaju druge grupe i društvenu celinu. 


Tako razdrobljena i dezintegrisana radnička klasa ispoljava 
potenciju egoizma, partikularizma i bespoštedne konkurencije. 
Samo u integralno samoupravnom društvu ona može manifesto- 
vati svoju društvenost, solidarnost i univerzalizam. Daleko od 
toga da negira etatizam, isključivo grupno samoupravljanje sa- 
mo ga pothranjuje. Tek horizontalno i vertikalno integrisano sa- 
moupravljanje, dakle samoupravni sistem, omogućiće radničkoj 
klasi da postane dominantna društvena snaga. Sve dok koordi- 
niranje, usmeravanje i planiranje nije inherentno samoupravlja- 
nju, te uloge mora da vrši jedan izdvojen deo društva — država. 
Kad nema stvarne zajednice, neophodan je njen surogat. Naše 
iskustvo pokazuje da etatistička oligarhija lako manipuliše ato- 
mizovanim grupnim samoupravljanjem. 


Teorijsku pozadinu takvog samoupravljanja čini iluzija da je 
društveno samoupravljanje ekvivalentno potpunoj decentraliza- 
Ciji i naivno nastojanje da se ostvari pretežno neposredno sa- 
moupravljanje. Zbog toga su tzv. veliki sistemi (željeznica, poš- 
ta, elektrosistem i sl.) namerno rasparčani, a male privredne i 
druge organizacije veštački ograničavane na te dimenzije i čak 
dalje usitnjavane. Za takvu koncepciju inspiracija se ne može 
naći u Marxu već u Proudhonu. Ovaj tok je moraa doći u oštar 
sukob sa potrebom tehničke, tehnološke, organizacione i finan- 
sijske integracije i koncentracije. Etatisti ga umešno koriste da 
dokažu kako samoupravljanje koči razvoj proizvodnih snaga. 
Kampanje prisilne, političke dezintegracije ustupale su mesto is- 
tim takvim kampanjama integracije koje, razume se, nisu mo- 
gle da poboljšaju situaciju. Sada se, opet, sve očekuje od nekak- 
vih potpuno spontanih integracija, jer se samoupravna integraci- 
ja primitivno identifikuje sa odsustvom bilo kakvih organizova- 

nih napora. Očigledno je da neki uticajni ljudi shvataju perma- 
nentnu revoluciju kao permanentnu improvizaciju. 

Samo naivni mogu prihvatiti objašnjenje da jedino opisani 
put dezintegracije vodi od etatističke do samoupravne integraci- 
je. Ali šta govori protiv suprotne teze da je od početka bilo mo- 
guće uvoditi samoupravljanje prilagođeno velikim sistemima i 
krupnim organizacijama? Rasipanje novca, vremena i energije 
u stvari nije bilo diktirano nekom neminovnošću, već zabluda- 
ma onih koji su koncipirali takav put. 


Opisano samoupravljanje u radnim organizacijama ima svo- 
ju dopunu u tendenciji da se teritorijalno-političke zajednice, 
pre svega komune, shvate kao potpune i zatvorene celine. Lokal- 
na autonomija često se razvijala kao lokalna autarhija. Socija- 
lističko društvo shvaćeno je kao neka vrsta udruženja takvih 
komuna. Sve to je naročito na privredn:m planu moralo da do- 
vede do krize iz koje treba da nas izvuče privredna i društvena 
reforma. 


Ovoj slici treba dodati odbojnost prema nizu obaveznih op. 
šte-društvenih regulativa i intervencija. Smatra se da bi oni 
ugrozili samoupravna prava. Praksa, dabome, pokazuje da ni- 
kako nije dovoljno oslanjanje na svest o opštedruštvenim inte- 
resima i odgovarajuće apele i preporuke. Proces odumiranja 
države ne sme se primitivno shvatati kao odricanje od takvih 
regulativa i intervencije nego kao menjanje karaktera njihovog 
donosioca, pa time i njihove sadržine. 


Govoriti o našem društvu kao samoupravnom najblaže re- 
čeno pretpostavlja projiciranje programa u stvarnost. Pre će 
biti da je ono mešavina etatističke i samoupravne strukture 
(ako apstrahujemo sitnosopstveničku sa oko 50 odsto stanov- 
ništva!), samoupravne uglavnom na mikro-nivou. Jedan sociolog 
Millesovog ranga i orijentacije lako bi to pokazao analizom os- 
novnih centara društvene moći. Tek se zapažaju prvi ozbiljniji 
znaci vertikalne društvene integracije na osnovama samouprav- 
ljanja. Razvoj društvenog samoupravljanja kao celovitog sistema 
pretpostavlja, naravno, suštinsku izmenu  društveno-političke 
strukture do vrha: konstituisanje vertikalnih asocijacija samo- 
upravnih grupa, izrastanje predstavničkih tela odozdo, stavlja- 
nje pod njihovu kontrolu ne samo svih državnih organa nego i 
čitavog društvenog života, bitno demokratizovanje i prilagođa- 
vanje političkih organizacija (pre svega komunističke) takvom 
sistemu. Problem etatizma daleko je kompleksniji nego što se 
to po pravilu prikazuje. Jedan njegov oblik predstavlja klasični 
etatizam državnih organa. Slomljen tu, on se može prikriti u for- 
mi partijskog etatizma: država se podređuje predstavničkim te- 
lima, ali zato ona ostaju transmisija rukovodstava vladajuće po- 
litičke organizacije. 

Velike iluzije seju i oni koji problem države u socijalizmu 
svode na njeno odumiranje. Pošto jc reč o dugotrajnom proce- 
su, etatisti koriste taj stav — sve ili ništa — za učvršćenje svc- 

jih pozicija kad god preuzimanje određenih državnih funkcija 
od strane društva još nije moguće. Ali ako je to neizvodljivo: ne- 
što drugo sigurno nije neostvarljivo: sve državne organe treba 
striktno podrediti samoupravnim telima. Teško je poricati da 
naša društvena situacija ne odgovara tom zahtevu? 


3: 


U kakvom je odnosu karakter samoupravljanja i karakter 
svojine? Može li se govoriti o društvenoj svojini ako se druš- 
tveno samoupravljanje svede na grupno samoupravljanje? 

Za razliku od privatne, društvena svojina je vrlo složen dija- 
lektički fenomen koji pričinjava velike teškoće društvenoj nau- 
ci. Na društvenu svojinu za sada treba gledati više kao na pro- 
ces nego stanje, dakle kao na sukob suprotnih tendencija. Uos- 
talom, Marx je govorio o procesu »pozitivnog ukidanja privatne 
svojine«. Taj proces podruštvljavanja svojine kod nas je zapo- 
čeo podržavljenjem svojine. Država će neminovno još dugo igra- 
ti ogromnu ulogu u raspolaganju i upravljanju svojinom. Apstra- 
hujući državu, društveno samoupravljanje i društvena svojina 
impliciraju i grupno odlučivanje i raspolaganje. Zbog jednog — 
države — i drugog momenta — samoupravne grupe — stalno po- 
stoji tendencija svođenja i razgradnje društvene svojine na eta- 
tističku ili grupnu svojinu. To su u stvari dve vrste partikularne, 
grupne svojine. Zato je čista iluzija da se grupni partikularizam 
može prevazići etatizmom. 

Samo u onoj meri u kojoj postoji istinsko društveno samo- 
upravljanje može se govoriti o stvarno društvenoj svojini. Po- 
što konkretni društveni subjekti moraju imati prava izvesnog 
odlučivanja i raspolaganja društvenom svojinom, to uvek posto- 
ji opasnost da se ona svede na grupnu svojinu (država ili samo- 
upravne grupe). Postoji potreba, sa jedne strane, da se društve- 
na svojina što više konkretizuje, i, sa druge, da se istovremeno 
prevazilazi usko i monopolsko odlučivanje o njoj. Konkretno 
opšte je neprekidno ugroženo apstraktnošću, ali i partikularnoš- 
ću. Kategorija društvene svojine, uostalom kao i društvenog 
samoupravljanja, odslikava osnovne društvene suprotnosti. 

Grupna svojina i grupno samoupravljanje traže etatističku 
svojinu i upravljanje. Društvo ne bi moglo da funkcioniše kad 
državna svojina ne bi postavljala rigorozne okvire grupno-sa- 
moupravnoj svojini. 

Ovo nisu čisto apstraktna teorijska razmatranja, već konsta- 
tovanje realnih mogućnosti i tendencija u našem društvu. Opas- 
nost svođenja društvenog samoupravljanja na grupno zasniva se 
na de facto tretiranju društvene svojine kao grupne. Pored eta- 
tističkog mita društvene svojine, postoje i drugi oblici grupne 
svojine koji se mogu maskirati kao društvena svojina. 

Sta je drugo potpuno zatvaranje — kadrovsko, organizacio- 
no, u odlučivanju, raspodeli itd. — pojedinih samoupravnih gru- 

pa nego monopolisanje dela društvene svojine? Za nezaposlenog 
sposobnog čoveka koji ne može da prodre u takvu grupu da za- 
meni nesposobnog svojina ne može imati stvarni karakter druš- 
tvenosti. To važi i za radnu organizaciju koja je dobar deo svog 
dohotka investirala u modernizaciju jednog pogona, a on se za- 
tim po pravu samoupravnosti odvojio kao samostalna radna je- 
dinica koja neće da daje za modernizaciju ostalih pogona. 

Opasnost grupne svojine i grupnog samoupravljanja ne pada 
(dovoljno u oči u privredi koju čine mala preduzeća. Ali u koli- 
koj meri društvo može dozvoliti samostalnost u upravljanju 
i raspodeli dohotka kolektivu od nekoliko desetina radnika 
u visoko amortizovanom pogonu u koji je ono investiralo 
stotine milijardi? Sumnjam da se u takvom slučaju mo- 
že govoriti o organu društvenog samoupravljanja bez brojnih 
predstavnika društvene zajednice u njemu. 

Neki teoretičari tvrde da je u navedenim slučajevima reč o 
sukobu između karaktera odlučivanja i karaktera svojine. Ali 
oni robuju pravnoj fikciji društvene svojine. Svojina nije nika- 
kav metafizički entitet koji postoji nezavisno od odlučivanja, 
raspolaganja. U gornjim primerima pojedine grupe monopolski 
i1aspolažu svojinom, pa se u najmanju ruku može govoriti o 
opasnosti konstituisanja grupne umesto društvene svojine. Za 
društvo kao celinu je relativno sporedno da li se tako prema 
svojini odnose čitave samoupravne grupe ili samo oligarhijske 
grupice unuiar njih. Iako verujem da su takvi akteri najčešće 
ove druge, ja se ne mogu priključiti glorifikatorima grupnog sa- 
moupravljanja koji a priori isključuju prvu mogućnost i čitav 
problem svede na izv. decentralizovani birokratizam. 

Naša filozofija i društvena nauka jednostrano tretira alijena- 
ciju u socijalizmu kao pitanje etatizma. Otuđenje, međutim, po- 
stoji i u samoupravnoj strukturi, ali ne samo zbog oligarhijskih 
grupa, nego i u odnosu nekih samoupravnih grupa prema druš- 
tvenoj celini. Otuđenje proizvoda i sredstava rada moguće je i 
kao njihovo otuđenje od društva u obliku monopolskog prisva- 
janja i iskorišćavanja od strane pojedinih samoupravnih grupa. 
Za društvo je u krajnjoj liniji svejedno da li gubi kontrolu nad 
njima u korist države ili drugih grupa. Uostalom, partikularis- 
tičko-samoupravno otuđenje ne može bez svoje dopune — eta- 
tističkog otuđenja. Sa alijenacijom po pravilu ide i reifikacija: 
samoupravne grupe mogu tretirati ostale pripadnike društva i 
čitavo društvo kao sredstvo, stvari. 


4. 


Ideologija grupne svojine i grupnog samoupravljanja koje se 
legitimiše kao društveno jeste svojevrsni anarholiberalizam. Ta- 
kvi ideolozi cinično napadaju svoje najoštrije kritičare, pre sve- 
ga među filozofima, kao anarholiberale. 

Nije teško uočiti striktnu analogiju između ideologije libe- 
ralnog, laissez/fair kapitalizma i »socijalističkog« anarholiberaliz- 

ma. Ovaj drugi, naravno, ne operiše pojmom kapitaliste već sa- 
moupravne zajednice. Sve ostalo u međusobnim odnosima i 
uopšte društvenom ponašanju takvih »zajednica« koje anarho- 
liberalizam racionalizuje manje-više je isto. 

Prema toj koncepciji svaka samoupravna grupa teži jedino 
uvećanju svoga dohotka i ostvarenju svoga interesa na tržištu. 
Međusobno suprotstavljeni interesi samoupravnih grupa spon- 
tano se slažu u društveni interes. Tržište i dohodak ostva- 
ren na njemu automatski reprodukuju socijalističke društvene 
odnose. Zar sve ovo ne podseća na koncepciju teoretičara libe- 
ralnog kapitalizma o »nevidljivoj ruci« koja na volšeban način 
usaglašava konkurentske interese? 

Anarholiberali se obilato koriste socijalističkom frazeologi- 
jom kao ideološkim zastorom: izjednačavaju grupno sa društve- 
nim samoupravljanjem, a raspodelu dohotka ostvarenog na tr- 
žištu sa raspodelom dohotka ostvarenog radom prećutkujući 
da dohodak može biti rezultat i svega drugog samo ne rada (ko- 
rišćenja monopolskog položaja, špekulacija i sl.). Svaka ozbilj- 
nija koordinacija, usmeravanje i planiranje na globalnijem ni- 
vou žigoše se kao etatizam. Težnja za vertikalnom društvenom 
integracijom na samoupravnim osnovama kritikuje se kao pri- 
kriveni etatizam (»predstavnički etatizam«). 


Sloboda se shvata kao mogućnost pojedinaca i samoupravnih 
grupa da se bez prepreka ponašaju na opisani način. Glavni zada- 
tak društva kao celine jeste da im obezbedi takvu slobodu. Ana- 
rholiberali nazivaju razotuđenjem stvarno otuđenje sredstava za 
proizvodnju i proizvoda rada od društva kao celine, a svako na- 
stojanje za njihovim stvarnim razotuđenjem osuđuju kao poku- 
šaj otuđenja samoupravnih prava. 

Ideja o društvenoj pravdi svodi se, kao i u liberalnom kapita- 
lizmu, na komutativnu pravdu: svaki treba u društvenoj raspo- 
deli da dobije samo onoliko koliko je snalažljivošću postigao 
na tržištu. Redistributivna koncepcija pravde proglašava se za 
etatizam, parazitizam i nastojanje da se sredstva otuđe od proiz- 
vođača. U skladu sa tim zajedničke socijalne, zdravstvene i škol- 
ske fondove treba svesti na minimum, a medicinsku i porodičnu 
zaštitu, školovanje i sl. dovesti u zavisnost od financijskih mo- 
gućnosti pojedinaca i eventualno njihovih samoupravnih grupa. 


»Socijalistički« anarholiberalizam žestoko napada kolektivi- 
zam kao ideologiju etatizma, ali ne sa stanovišta Marxovog so- 
cijalnog personalizma, već individualizma i grupnog egoizma. 
Kad istupa protiv preteranog individualizma on to ne čini u ime 
istinske društvenosti, već grupnog partikularizma. 


. Glavnu socijalnu bazu ovog anarholjberalizma čine oligar- 
hijske grupe u samoupravnim kolektivima, ali i jedan prerušeni 
deo etatističke oligarhije, pošto kampanje protiv etatističkih in- 
tegrativnih funkcija bez njihove zamene samoupravnim samo 
reprodukuju neophodnost prvih. 

Anarholiberalizam nije ništa više socijalistička koncepcija 
nego etatizam. Socijalizam se zasniva na ideji celovite socijalis- 
tičke zajednice. Sumnjam da međusobno suprotstavljanje samo- 
upravne grupe koje se ponašaju na anarholiberalistički način 
mogu makar unutar sebe biti stvarne zajednice. 


5. 


Socijalistička zajednica je širi i važniji pojam od društve- 
nog samoupravljanja. Ono predstavlja nužan ali ne i dovoljan 
uslov takve zajednice. 

Ključno pitanje nije samo ko — društvo ili neki njegov osa- 
mostaljeni deo — donosi odluke od opšte važnosti, nego i kakva 
je njihova sadržina. Kvalitet odluka treba procenjivati sa stano- 
višta celovite socijalističke zajednice. Društveno samoupravlja- 
nje nije nikakva vrednost po sebi, već vredi samo onoliko koli- 
ko vodi oživotvorenju takve zajednice. 

Kod nas, međutim, ima puno fetišizacije samoupravljanja, pa 
čak i grupno-partikularističkog. Otud i mešanje samoupravlja- 
nja sa svakodnevnim rukovođenjem“. Tako primitivno shvaćeno 
rukovođenje ne može biti ni stručno ni odgovorno. Nije ni čudo 
što se u takvim sredinama 1 ne pomišlja na korišćenje savreme- 
nih naučnih dostignuća u rukouvođenju. Ta konfuzija je jedan od 
razloga što u mnogim slučajevima nema efikasne operativno-rad- 
ne hijerarhije i discipline, bez koje jedno moderno društvo, pa 
ni samoupravno, ne može da funkcioniše. Ima li sigurnijeg na- 
čina da se samoupravljanje kompromituje?! 


Jedna relativno zaostala zemlja je u velikom iskušenju da sa- 
moupravljanje shvati kao način upravljanja isključivo proizvod- 
no-potrošački orijentisanim društvom. Zar je kod nas malo onih 
koji probleme socijalizma direktno ili indirektno svode na pro- 
izvodnju i raspodjelu, a samoupravljanje na proizvodni odnos? 


Siromašno društvo, naravno, mora da se prilično usredsredi 
na stvaranje materijalnog obilja. Ali u tom pravcu materijalno 
bogatstvo kao preduslov, sredstvo teži da zauzme mesto osnov- 
nog cilja i ideala — ljudskog bogatstva. Homo economicus, čo- 
vek zahvaćen prvenstveno prisvajanjem a ne ljudskim bitisa- 
njem, ugrožava formiranje homo humanuma i njegove za- 
jednice. Marksisti su dužni da upozore kako materijalne pret- 
postavke socijalističke zajednice mogu onemogućiti samo tu za- 
jednicu. 

Život nas je naučio da se put ka socijalističkoj zajednici ne 
može, kao što zamišlja primitivno-utopijski komunizam, prela- 
ziti bez oslanjanja i na interese, pa i materijalne. Samo, do nje 
se ne može stići ni njihovim apsolutizovanjem. Kako, dakle, sti- 


2) Ovde nećemo ulaziti u svođenje samoupravljanja na praznu formu 
od strane rukovodećih organa, jer je o tome više pisano. 

mulirati lične i grupne interese i inicijative, a ne ugroziti smisao 
za celinu, zajednicu? Dok je nekada kategorija interesa bila pros- 
kribovana, sada se sve ređe i ređe upotrebljava »idealističkiji« 
jezik. Doduše, društvo se možda može zasnovati na golom inte- 
resu, ali zajednica, pogotovo socijalistička, — nikako. U njoj je 
neophodna ozbiljna briga, solidarnost i zainteresovanost čoveka 
za ljude čak i kad to traži žrtvovanje ličnog ili grupnog intere- 
sa. 

Ako bi se čitav život sveo na trku za dohotkom i međusob- 
no suprotstavljanje i konkurenciju pojedinaca i grupa, onda 
takvo društvo, makar se nazivalo i samoupravnim, ne bi imalo 
apsolutno nikakvog prava da se poziva na Marxa. Zar ono ne bi 
imalo onu istu nehumanu hijerarhiju vrednosti koju je on tako 
oštro kritikovao u građanskom društvu? Ni u jednom bitnom 
pogledu takav čovek se ne bi razlikovao od homo duplexa poce- 
panog na privatnu personu i apstraktnog građanina. Sporedno 
je što bi umesto kapitalista figurirale samoupravne grupe kad 
se već ponašaju kao »kolektivni kapitalisti«. Za čoveka koga u 
interesu svog dohotka takva grupa bezobzirno izbacuje na ulicu, 
razlika je manje više terminološka. Na opisanu tendenciju osla- 
njaju se na Zapadu oni koji zlurado predviđaju da će se socijali- 
zam najzad samo po imenu razlikovati od kapitalizma. 


Društveno samoupravljanje može i treba da smanji socijalne 
razlike. Teško je zamisliti da društvo dogovoreno, demokratski, 
pruži mogućnost nekim slojevima da se nesrazmerno obogate. 
Zato je krivulja socijalnih razlika jedan od najboljih indikatora 
stvarne razvijenosti društvenog samoupravljanja. 


Ali da bi se materijalno obogatilo, socijalističko društvo mo- 
ra dobro nagraditi znanje, stručnost, sposobnost, visoku produk- 
tivnost. Samo, da se tako postepeno ne obrazuje sve bogatija i 
moćnija elita koja će biti u stanju da spreči daljnje smanjenje 
socijalnih razlika kad to bude materijalno moguće? Pa već sada 
ima dosta ljudi koji istupaju protiv komunističko-solidarističkih 
korekcija i raspodele dohotka prema rezultatima rada, čak i ras- 
podele dohotka ostvarenog na tržištu. Kako u međuvremenu 
sačuvati depozit revolucionarno-egalitarističke svesti? Da se u 
tom procesu suštinski ne izmeni i stav revolucionarne avangar- 
de prema društvenoj nejednakosti? Kakve će u tom pogledu biti 
nove generacije od kojih zavisi kontinuitet revolucije? Naravno, 
velika je iluzija da bi se socijalna nejednakost obezbedila vraća- 
njem na statističku uravnilovku. Ostavljajući po strani njen prak- 
tički krah, treba se samo setiti da uravnilovka rađa velike etatis- 
tičke privilegije kao svoj komplement i okvir. 

Sve su to pitanja i opomene koje istinski marksisti i revolu- 
cionari treba da izraze pre nego što bi bilo kasno. Neka je i tač- 
no da je za naše društvo trenutno još uvek akutnija neracional- 
nost, neposlovnost, neadekvatna stimulacija, nego opisana ten- 
dencija. Ali baš konkretni humanizam zahteva da već sada obra- 
timo pažnju i na nju. 


689 


6. 


Nakon izvesnih diskusija i praktičkih kolebanja koja su vrhu- 
nila u NEP, Boljševička partija je optirala za rigidno i centra- 
lističko plansku i distributivnu, znači svojevrsnu naturalnu pri- 
vredu. To je imalo presudan uticaj na izgradnju društvenog sis- 
tema: postavljeni su temelji primitivno-politokratskog etatizma. 
Kao da je istorija ironično htela da podseti marksiste koliko je 
celokupni društveni život još uvek neumoljivo centriran oko na- 
čina proizvodnje i raspodele. 

U tom boljševičkom izboru sledeći dobro poznati momenti 
igrali su važnu ulogu. Pošlo se, s jedne strane, od toga da je brza 
industrijalizacija nemoguća bez ogromne državne centralizacije 
akumulacije, a sa druge od uverenja da je socijalističko društvo 
apsolutno inkompatibilno sa robno-novčanom privredom. 


Ne ulazeći u spor da li je to uverenje zasnovano na autentič- 
nom Marxu, ovde treba reći da je jedna stvar neosporna. Da 
bi društveni proizvodi izgubili svojstvo robe, prema Marxu neop- 
hodno je da ih ima u izobilju. A ovde je reč o jednom društvu 
oskudice koje je htelo da ukine tržišnu privredu ne ispunivši taj 
bitan preduslov. Rezultat nije bio socijalizam već etatizam. Taj 
model, privredni i društveno-politički, kasnije je postao uzor za 
jedan niz zemalja. 

Naravno, situacija se danas menja. Primitivno-politokratska 
privreda je poodavno u dubokoj krizi, pa skoro sve te zemlje u 
Evropi sprovode ili predviđaju ekonomsku reformu. Polako ali 
sigurno odlučuju se za primenu tržišnog mehanizma. To je u 
njihovim uslovima komponenta prerastanja primitivno-polito- 
kratskog u moderno-tehnokratski, decentralizovaniji etatizam. 

Primitivno-politokratski etatistički model zasnovan na na- 
turalnoj privredi nije mogao da vrši značajniji uticaj na teoriju 
i praksu na Zapadu. Tek sada sa njegovom modernizacijom, teh- 
nokratizacijom i uvođenjem tržišnih principa ta mogućnost se 
otvara. Naravno, uticaj je obostran. Otuda će sve više maha do- 
bijati teorija »konvergencije« dva sistema: kapitalističkog i »so- 
cijalističkog« (u stvari etatističkog). 


Time, svakako, ne želimo reći da se privreda kojom upravlja 
socijalističko društvo može temeljiti isključivo na tržištu. Neop- 
hodno je ozbiljno društveno usmeravanje, koordiniranje i pla- 
niranje. Socijalistička zajednica je nesaglasna kako sa otuđenom 
državom, tako i sa anarhičnim, otuđenim tržištem. Bez racional- 
ne kontrole privrednih tokova od strane udruženih proizvođača 
ne može biti govora o socijalizmu u Marxovu smislu“ To bi 
bilo suvišno isticati da danas nema sve više glorifikatora robne 


3) »Životni proces društva neće zbacili sa sebe veo misterije sve dok 
ne postane proces koji vodi slobodna asocijacija proizvođača, pod njiho- 
di Po i svrhovitom kontrolom« (Marx, Kapital, Beograd, T.I, 
str. 53—54). 

proizvodnje u socijalizmu. Verujem da nećemo dugo čekati ni 
na mit komunističke robne proizvodnje. Kapitalizam se već sa 
Keynesom oslobodio dve krupne zablude. Prvo, da ekonomija mo- 
že sama sebe efikasno da reguliše isključivo tržišnim mehaniz- 
mom. Drugo, da potpuno slobodno tržište obezbeđuje maksimal- 
no korišćenje ekonomskih mogućnosti. Naš anarholiberalizam je, 
dakle, jako zakasneo i provincijalan. 

Izbor netržišnog privrednog modela posle socijalističke re- 
volucije bio je neosporno motivisan i željom da se striktnim dr- 
žavnim planiranjem izbegne iracionalnost anarhične i rasipničke 
tržišne konkurencije. Pokazalo se međutim da takvo planiranje 
i distribuiranje donosi ne manju iracionalnost: etatistički sub- 
jektivizam i voluntarizam. Izgleda da svojevrsna kombinacija 
tržišta i društvenog planiranja može da svede obostranu iracio- 
nalnost na mogući minimum. 


Tržište otkriva i leči neke »dečje bolesti« i oslobađa od naiv- 
nosti i mnogih mitova. Ono može otkriti, na primer, da se iza 
pune zaposlenosti krije pseudozaposlenost ili da fantastična sto- 
pa privrednog rasta u dobroj meri predstavlja gomilanje neupo- 
trebljivih stokova. Jednom rečju, tržište razobličava parazitizam, 
uvodi efikasnu stimulaciju i selekciju. Naša privredna kriza ko- 
ja je privrednu reformu učinila toliko urgentnom, delimice je bi- 
la rezultat nespremnosti da se praktično prihvate neophodne 
posledice tržišne privrede: država je prikrivala i sanirala stvar- 
ne bankrote, naravno uzimajući za to sredstva od uspešnih pre- 
duzeća. 

Bez robno-novčane privrede danas nije moguće uspešno na- 
predovanje prema materijalnom obilju. Još uvek nema boljeg 
načina da se utvrde materijalne potrebe stanovništva i prema 
tome proizvode stvarne upotrebne vrednosti nego posredovanjem 
prometne vrednosti. Želja, inače plemenita, da se to posredova- 
nje brzo otkloni podsticala je proizvodnju za lagerovanje a ne za 
upotrebu. 


Ali sve dok postoji,tržište će nastojati da se nametne kao 
vrhovni regulator i kriterijum odnosa među ljudima, da na taj 
način restaurira osnovu građanskog društva. Tržište rezonira u- 
glavnom na postojeći nivo potreba i stvara artificijelne pa čak i 
štetne potrebe. Time ono dolazi u sukob sa misijom socijalistič- 
ke zajednice da humanizira postojeće i razvija nove humane po- 
trebe. To je više nego očigledno u duhovno-kulturnom životu, ia- 
ko tržište i tu može da razotkrije neke parazite (doduše stvaraju- 
ći mnoge nove). Naše iskustvo samo potvrđuje ono što već zna- 
mo iz kapitalizma: pojedine grupe (sada samoupravne) mogu da 
koriste »kulturno« tržište za podsticanje najnekulturnijih potre- 
ba i da se bogate na taj način. Uprkos tome, kod nas je sve više 
teoretičara i praktičara koji ubrzano jednostavno prenose prin- 
cipe tržišne privrede na kulturu. 


. Kako se bude bogatilo socijalističko društvo će sve više pos- 
lajati asocijacija potrošača, a sve manje proizvođača. Od toga 

kako će potrošač biti vaspitan i usmeren u mnogome će zavisiti 
kvalitet čitavog društva. Neosporno je da nam danas kapitalistič- 
ka civilizacija prilično diktira strukturu potreba i potrošnje. 
Zato su mnoga merila poremećena. I sam pojam životnog stan- 
darda sve više se svodi na materijalni standard. 

Samo integrisano samoupravno društvo može demokratski da 
hijerarhizuje svoje potrebe, uspostavi prioritete i usmeri sred. 
stva za vaspitanje i zadovoljavanje najhumanijih potreba. Teorija 
takvih potreba predstavlja bitnu pretpostavku za širu teoriju 
socijalističke zajednice. Tu se, opet, ne može napred bez razvi- 
janja marksističke antropologije i aksiolcgije. 

Hic Rhodus — hic salta! 

SLOBODA I PLANIRANJE 
U KAPITALIZMU I SOCIJALIZMU 


Ernest Mandel 


Bruxelles 


Frije nego što možemo utvrditi da li pojmovi »sloboda« i 
»planiranje« stvarno predstavljaju antitezu, moramo pokušati da 
te pojmove pobliže definiramo. Potpuno smo svjesni ograničene 
vrijednosti takve brze definicije, ali vjerujemo da ona može pri- 
donijeti osvjetljavanju problematike. 


Kao što se danas ponajčešće uzima, mi ćemo dvostruko defi- 
nirati slobodu, u negativnom i pozitivnom smislu: slobodu od 
nečega i slobodu za nešto. Negativna sloboda je odsustvo vanj- 
ske prisile koja sprečava autonomno, spontano djelovanje poje- 
dinaca. Pozitivna sloboda je postojanje takvih uvjeta koji omo- 
gućuju spontano djelovanje pojedinca. Dijalektičko jedinstvo 
tog negativnog i pozitivnog uvjeta slobode može se izreći jedno- 
stavnom formulom: sloboda je mogućnost samodređivanja i sa- 
moostvarivanja. 


Što je privredno planiranje u najopćenitijem smislu te rije- 
či? Ono je svjesna kombinacija i raspodjela — allocation — eko- 
nomskih zaliha sa svrhom da se ostvare neki unaprijed utvrđeni 
ciljevi. 

Iz te brze definicije ovih dvaju pojmova odmah slijedi, da 
oni po sebi nisu nipošto antitetički. Naprotiv: oba pojma uklju- 
čuju bar jedan zajednički element, element svjesnog djelovanja, 
cilja. Antiteza slobodi je vanjska prisila koja je nametnuta čo- 
vjeku. Antiteza planiranju je privredni proces koji je neovisan o 
svjesnim ciljevima ljudi, i u kojem uvjeti i zakoni, neovisni o 
volji čovjeka — podvrgavanje prirodnim silama ili objektivnim 
ekonomskim zakonima koji se nameću snagom prirodnih zako- 
na — određuju privredni život. i 

U tom smislu možemo čak postaviti tvrdnju, da planiranje 
u krajnjoj liniji nije ništa drugo nego ostvarivanje slobode za za- 
jednicu, naime slobode, da se zajednica oslobodi vanjske prisile 
ekonomskih zakona robne proizvodnje. Ali time što tvrdimo, da 
u krajnjoj liniji nema nužne antiteze između slobode i planira- 
nja, razumijemo ujedno odakle nastaje mogućnost te antiteze. 
Dok je kod lične slobode riječ o mogućnosti samoodređivanja 
i samoostvarivanja pojedinca, kod planiranja je riječ o moguć- 
nosti usmjeravanja kolektivnog privrednog života prema ostva- 
rivanju određenih ciljeva. I ako se ti ciljevi poklapaju sa cilje- 
vima izvjesnih pojedinaca, ili ako njihovo ostvarivanje nameće 
drugim pojedincima izvanjske ograde za slobodno djelovanje, 
koje prije nisu postojale, tada se može iz toga zaključiti da je 
planiranje stvarno uvjetovalo ograničenje lične slobode. 


Da bismo problem ipak oštrije opisali moramo mu dodati je- 
dnu novu dimenziju. Sloboda postaje samo tada moralno vri- 
jednosni pojam ako se dade učiniti univerzalnom. Ni jedna vrsta 
»slobode« koja je uvjetovana time da se njome može služiti samo 
jedan dio ljudi, a da je znatan dio društva unaprijed isključen 
od njezinog uživanja, ne zaslužuje da se smatra vrijednom ob- 
rane. To je razlog zašto se mora pojmovno praviti temeljna raz- 
lika između takozvanih političkih ili građanskih sloboda i tako- 
zvane »ekonomske« slobode, slobode »slobodnog poduzetnika«, 
slobode privatnog vlasništva nad sredstvima za proizvodnju. 
Činjenica da ja želim svoje mišljenje slobodno usmeno i pisme- 
00 izraziti ne sprečava nijednog drugog građanina u tome da to 
isto učini. Ali činjenica da ja zahtijevam slobodu da prisvojim 
sredstva za proizvodnju i na temelju toga osnujem poduzeće, 
uvjetuje, isključujući područje najprimitivnijeg obrtnika i sit- 
nog poljoprivrednog gazdinstva, da postoje drugi ljudi koji nisu 
u mogućnosti da uživaju istu slobodu. Na bazi naime moderne 
tehnike i velikog poduzeća nije moguća privreda, u kojoj bi 
postojali samo kapitalisti a ne i klasa koja je podvrgnuta neslo- 
bodi, materijalnoj prisili da svoju radnu snagu mora prodavati 
kapitalistima. 


Možemo dakle problem našeg predavanja tačnije opisati: u 
kojoj mjeri se može međusobno povezati i pomiriti lična slobo- 
da i privredno planiranje i kakve su mogućnosti za to u kapi- 
talizmu i socijalizmu. Pri tome pojam »slobode« ostaje unapri- 
jed ograničen na svoju univerzalnu dimenziju, to jest samo ta- 
kvu slobodu koju barem objektivno mogu uživati svi članovi 
društva. Ne vjerujemo da je to ograničenje nedovoljno ili pre- 
tjerano, jer konačno čak i najradikalniji zagovornici ekonomskog 
i društvenog liberalizma eksplicitno isključuju iz slobode sva 
područja gdje uživanje jednoga znači ograničavanje slobode dru- 
goga. Kao što se sloboda krađe ili sloboda uzajamne primjene 
nasilja samorazumljivo isključuje iz takvih razmatranja, jedna- 

ko tako se mora iz našeg razmatranja isključiti sloboda ekonom- 
skog izrabljivanja i prisvajanja viška vrijednosti. 

U kapitalizmu je sloboda za veliku masu stanovnika ograni- 
čena na presudan način, razvitak pak pojedinca osakaćen i ras- 
kidan, jednom time što vladanje kapitala nad proizvodnim pro- 
cesom i privredom općenito čini nemogućim samoodređivanje 
proizvođača u radnom i životnom procesu, bacajući ih u jedno 
do krajnosti dotjerano otuđenje, drugi put time, što su zbog is- 
te vladavine kapitala mase stanovništva isključene iz ostvariva- 
nja političkih prava i sloboda, slobodnog pristupa velikim sred- 
stvima komunikacija i stvaranja mnjenja, slobodnog pristupa 
informacijama i znanju. 


U kojoj mjeri je ta klasično-marksistička kritika građanske 
demokracije danas svjesno ili nesvjesno prihvaćena u javnom 
mišljenju, pokazuje nam upadljivo primjer aktualne upotrebe 
riječi. Ghetto je bio u povijesti institucija koja je zakonodav- 
nom i administrativnom prisilom u srednjem vijeku i za vrijeme 
nacističke vladavine bila nametnuta židovskoj manjini. Danas 
se općenito upotrebljava riječ ghetto za stambene odnose ame- 
ričkih crnaca, koji su formalno-pravno slobodni da stanuju gdje 
hoće. Društvena praksa je na tragičan način dokazala, da uspr- 
kos nepostojanju juridičke ili administrativne prisile, masa 
crnačkog stanovništva — a prije svega crnačkog proletarijata 
Sjedinjenih Američkih Država — nije slobodna da može birati 
svoje mjesto stanovanja, nego živi strpana u stvarnim ghettima. 
Društveni odnosi mogu prema tome jednako tako izazvati loše 
oblike neslobode kao i vanjska fizička prisila i to usprkos po- 
stojanju formalne »slobode«. 


Naše je mišljenje da podizanje materijalnog životnog stan- 
darda radništva u industrijaliziranim kapitalističkim zemljama 
— u stvari imperijalističkim — jedva da je smanjila okvir ne- 
slobode mase radnog stanovništva. Oslobođenje od najgore stre- 
pnje društvene nesigurnosti — straha pred bolešću, starošću, ne- 
sretnim slučajem i nezaposlenošću — putem osnovnog socijal- 
nog osiguranja, koje postoji u većini imperijalističkih zemalja, 
sigurno je znatan društveni napredak. Mora se ipak pri tome 
imati na umu, da bijedna ograničenost toga socijalnog osigura- 
nja u većini zemalja osigurava onima koji su pogođeni sudbi- 
nom proleterske nesigurnosti samo bijednu vegetativnu egzisten- 
ciju; taj sloj koji je današnja sociologija s nepravam definirala 
kao »infraproletarijat«, a koji prema marksističkom shvaćanju 
tvori upravo bitni sastavni dio proletarijata, i koji je Marx na- 
zvao lazarskim slojem proletarijata, neslobodan je tim više što 
društvene produktivne snage omogućuju stvaranje neusporedivo 
većeg društvenog bogatstva, nego što je to bilo moguće u vri- 
jeme Marxa i Lenjina. Uopće treba taj povišeni životni standard 
proletarijata usporediti upravo sa snažno povišenom društvenom 
proizvodnjom, koja bi u mnogim imperijalističkim zemljama pot- 

puno omogućila racionalno zadovoljavanje potreba. I taj ele- 
ment neslobode treba uzeti u obzir. 

S druge strane, povišeni životni standard pod određenim po- 
litičkim uvjetima doveo je do novih oblika otuđenja i neslobo- 
de, između ostalog i do jednog nerazmjera između ideološkog 
otuđenja proizvođača i njihova otuđenja kao potrošača, koji je 
mnogo dalje uznapredovao nego u kapitalizmu devetnaestoga 
stoljeća. Time što su lišili mase proizvođača mogućnosti stvar- 
noga izbora između političkih i društvenih alternativnih mode- 
la, ti oblici otuđenja ispoljavaju svoje razorno djelovanje na lič- 
nost i slobodu na svakom području društvenog života. 

Kako stoji s planiranjem u kapitalizmu? On poznaje vrlo efi- 
kasne oblike privrednog planiranja, ali samo u okviru tvornica 
i koncerna, velike financijske grupe koja obuhvaća više podu- 
zeća. U tom klasičnom obliku kapitalističkog planiranja stoji 
taj pojam u najvišoj suprotnosti prema pojmu lične slobode. 
Planiranje u poduzeću ili koncernu određeno je i ovladano ve- 
likim kapitalom. Proizvođač ne može određivati ni u kojoj formi 
niti svoje mjesto u radnom procesu, niti organizaciju toga pro- 
cesa, kao ni postavljanje cilja dotičnom procesu. Proizvođač mu 
ostaje podložan kao bespravan čovjek, kao podanik u jednoj 
apsolutističkoj monarhiji, ma kako suptilni bili oblici tzv. »suod- 
ređivanja« ili »podjele profita«. Svi buržoaski i neokapitalistič- 
ki: planovi za reformu strukture poduzeća imaju zajedničko 
upravo to, da ne daju proletarijatu nikakvo pravo veta u pita- 
njima organizacije proizvodnog procesa i investicione djelatno- 
sti, da u tim ključnim područjima komandna vlast poduzetnika 
— barem toga krupnog kapitalističkog — ostaje totalna nad 
mrtvim i živim radom. 

Dolazimo stoga do zaključka da u okviru kapitalističkog 
načina proizvodnje ne postoji mogućnost integracije slobode i 
planiranja. Da bi se takva mogućnost mogla samo i pojmovno 
zamisliti moralo bi se u kapitalizam ugraditi stvarnu vlast ras- 
polaganja proizvođača sa sredstvima proizvodnje, što je nemto- 
guće, jer to protivurječi osnovnoj definiciji kapitalizma. Društvo 
u kojem bi proizvođači posjedovali takvu slobodu ne bi p- de- 
finiciji više bilo kapitalističko društvo. Posve je dovoljno da se 
na pitanje slobode i planiranja odgovori na taj radikalan na- 
čin; preostaje da se uđe u pitanje da li kapitalizam omogu- 
ćuje racionalno privredno planiranje na nacionalnom ili čak 
na internacionalnom nivou (mi osporavamo to, i mišljenja smo 
da se mora temeljito razlikovati između  neokapitalističkog 
privrednog programiranja i stvarnog privrednog pianiranja), i 
ukoliko povećana tendencija prema organiziranoj anarhiji ka- 
pitalističke proizvodnje još uviše sužuje ionako već usko po- 
dručje ljudske slobode u tom obliku društva. Mi smo. mišlje- 
nja, da je upravo to slučaj, kad između ostaloga, neokapitalizam 
mora sve više i više ograničavati efikasnu slobodu modernog 
proletarijata u građanskom društvu, naime slobodu organizacije, 

pravo stvaranja slobodnih sindikata i neograničenog vođenja 
štrajka. Ali ekskurs o ovoj tački bio bi za našu pravu temu sam 
po sebi nebitan i zbog toga ga uslijed pomanjkanja vremena ra: 
dije ispuštamo. 

Odakle proizlazi nemogućnost, da se u kapitalizmu integrira 
ljudska sloboda i privredno planiranje? Ona ima dva korijena 
i vrlo je važno za daljnji tok našeg raspravljanja da se razotkriju 
oba korijena. Jedan je naravno privatno vlasništvo nad sredstvi- 
ma proizvodnje i njemu odgovarajuće ovladavanje proizvođačem 
živoga rada sa strane kapitala. Drugi korijen je robna proizvod- 
nja. Kapitalizam je generalizirana robna proizvodnja i u svakom 
robno-proizvodnom društvu čovjekovom egzistencijom gospoda- 
ri više ili manje djelovanje objektivnih zakona, koji se odvijaju 
iza njegovih leđa i neovisno o njegovoj volji. Na mjesto slijepe 
sudbine nepokorenih prirodnih sila nastupa slijepa sudbina ne- 
savladanih društvenih proizvodnih snaga. Čovjek pak koji je 
savladan od takvih slijepih sila ne može biti slobodan. On jest 
i ostaje otuđeni čovjek, periodički pritisnut od produkata svoga 
vlastitog rada. Dok god postoji robna proizvodnja i njom uvje- 
tovana i nju uvjetujuća društvena podjela rada, postojat će otu- 
đeni rad i otuđeni ljudi, tako dugo će čovjek u privrednom živo- 
tu temeljito biti neslobodan i tako dugo neće nestati društvena 
nesloboda i njezino negativno ispoljavanje na svim područjima 
društvenog života. I budući da svjesno ovladavanje privrednim 
životom u krajnjoj liniji ne iziskuje samo privredno planiranje, 
nego također odumiranje robne proizvodnje, a niti jedno niti 
drugo ne može se ostvariti u kapitalističkom načinu proizvodnje, 
harmonijska integracija slobode i planiranja je dakle u kapita- 
lizmu nemoguća. 


Historijsko iskustvo društva koje je prevladalo kapitalistički 
način proizvodnje putem podruštvljenja krupnih proizvodnih, 
prometnih i potrošnih sredstava, nije na žalost do sada pružilo 
ni jedan primjer takve harmonijske integracije ljudske slobode 
i privrednog planiranja. To je naravno razlog zašto je naša tema 
danas aktualna u teoriji i praksi socijalizma, — jer u vrijeme 
kad još nije bilo nikakvog historijskog iskustva postkapitalistič- 
kog društva, bilo je za marksiste, i čak za većinu socijalista, s 
iznimkom možda anarhista, samorazumljivo, da između lične 
slobode i planiranja ne samo da ne postoji nikakva antiteza, 
nego da je privredno planiranje u socijalizmu dapače glavni uv- 
jet za ostvarenje veće lične slobode za više pojedinaca, nego što 
je to ikada bilo i u najslobodnijem građanskom društvu. 

Povijest nas je pak poučila nečem boljem i nagomilano povi- 
jesno iskustvo pokazuje, da izvjesni oblici birokratskog priv- 
rednog planiranja mogu dovesti do ograničenja, a ne do proši- 
renja područja lične slobode; ne samo do ograničenja slobode 
eksploatatora, nego također do ograničenja slobode proizvođa- 
ča, kako kao pojedinca tako i kao cijele klase. Objektivni i su- 
bjektivni korijeni toga ograničenja slobode u toku socijalistič- 

kog p.ivrednog planiranja su poznati. Oni leže jednom u povi- 
jesnoj tragici, da je kapitalizam bio oboren najprije samo u 
onim zemljama gdje je bio relativno slab, tj. da je planska pro- 
izvodnja uvedena u takvim zemljama, gdje nije postojao njoj 
adekvatni razvojni stupanj produktivnih snaga, te je tako reći 
morao biti tek stvoren samom socijalističkom planskom pro- 
izvodnjom. Drugi put ti korijeni leže u pojavi birokratizacije 
državne privredne uprave u tim zemljama, koje su objektivno 
neizbježnom odricanju u potrošnji u toku prvobitne socijalističke 
akumulacije pridodale i mnoge nepotrebne žrtve, što se može 
objasniti kako pomanjkanjem funkcija tako i posebnim intere- 
sima birokratskog upravnog sistema, — tj. opsegom birokrat- 
skih privilegija i na taj način novonastalom društvenom nejed- 
nakošću. 

Historijska krivnja za to lutanje, kojim je povijest socijaliz- 
ma već pedeset godina prisiljena da ide, ne leži nipošto na pro- 
letarijatu i radnom seljaštvu Sovjetskog Saveza, Jugoslavije, Ki- 
ne, Vijetnama, Kube, koji su uspješno iskoristili šansu za obara- 
nje kapitalizma u njihovim zemljama. Krivnja leži na onim sna- 
gama, koje su spriječile proletarijat u nizu visoko industrijalizi- 
ranih zemalja u tome da spazi povijesno povoljnije šanse za oba- 
ranje takvih režima. U te snage ubrajam u prvom redu njemač- 
ku socijaldemokraciju, koja je na sebe natovarila najtežu kriv- 
nju za sprečavanje širenja ruske revolucije u srednjoj Evropi 
neposredno poslije prvog svjetskog rata, za koju su krivnju ona 
sama, njemačka radnička klasa i čitavo čovječanstvo platili stra- 
hovitu cijenu nacističkoj diktaturi u Njemačkoj i njezinom ra- 
zaračkom ispoljavanju. Tim snagama treba pribrojiti staljini- 
zam, koji je igrao odlučujuću ulogu u sprečavanju pobjede špa- 
njolske revolucije 1936—37. i koji je, kako su to jugoslavenski 
drugovi u prvim godinama prekida sa Informbiroom isprav- 
no shvatili, također nakon drugog svjetskog rata odlučno pri- 
donio tome, da se historijske povoljne šanse za svrgavanje ka- 
pitalizma u Francuskoj i Maliji nisu iskoristile. 

Bilo kako bilo, sužavanje nekapitalističkog svijeta na uglav- 
nom nerazvijene zemlje, u savezu s rastućom birokratizacijom 
državne i privredne uprave, dovelo je u tim zemljama do dvo- 
struko negativnog razvoja: s jedne strane birokratsko privred- 
no planiranje iskazalo se kao ograničenje slobode za masu pro- 
izvođača; s druge strane taj oblik privrednog planiranja dosti- 
gao je prilično brzo onu tačku, na kojoj je slabila također njego- 
va čisto ekonomska efikasnost. Odatle kriza birokratskog plan- 
skog sistema koja je već godinama vidljiva u svim zemljama sa 
socijaliziranim sredstvima za proizvodnju, i koja tvori objektivnu 
bazu stalnog reformiranja tamošnjeg državnog upravljanja ot- 
kako je umro Staljin (a u Jugoslaviji otkako je uveden sistem 
radničkog samoupravljanja). | 

Tako dolazimo do paradoksalnog razvoja na području ideo- 
logije, gdje, s jedne strane, u imperijalističkim zemljama nepre- 

stano raste teorija i praksa sveukupnog privrednog programira- 
nja, a u nekapitalističkim zemljama naprotiv dolazi opravdanje 
i efikasnost planske privrede sve više i više u pitanje. Na taj 
način nastaje privid — a mi smo čvrsto uvjereni da je riječ samo 
o prividu! — kao da privreda Istoka i Zapada teži polako k jed- 
nom zajedničkom modelu, koji odgovara »skladnoj« kombinaciji 
planiranja i tržišne privrede. 

Da se ovdje radi o vulgarnoj mistifikaciji izgleda nam očito 
već i stoga, jer koncepcija takve prividno harmonijske kombi- 
nacije planiranja i tržišne privrede ne uzima uopće u obzir so- 
cijalističku spoznaju neljudske tržišne privrede, staru više od 
jednog stoljeća. Nije dovoljno ustvrditi, da socijaliziranje bana- 
ka, bazičnih industrija i transportnih sredstava pruža državi 
mogućnost da spriječi najteže poremećaje tržišne privrede. Mo- 
ra se dodati da svaka roba u klici sadrži u sebi protivurječnost 
kapitalističkog načina proizvodnje, da će jednostavna robna pro- 
izvodnja, doklegod postoji, da ponovimo Lenjinovu riječ, pokazi- 
vati permanentnu tendenciju k stvaranju primitivne akumulaci- 
je kapitala, a čim robna proizvodnja zahvati i područje proizvod- 
nih sredstava, pokazuje ona tendenciju k stvaranju privrednih 
fluktuacija, tj. periodičke hiperprodukcije i nezaposlenosti. Ju- 
goslavensko iskustvo je to u zadnjim godinama potpunoma po- 
tvrdilo, i besmisleno je govoriti o jednoj »harmonijskoj« priv- 
redi, ili čak o ukidanju otuđenja rada, kad masovna nezaposle- 
nost nije samo puka mogućnost nego činjenica. 


Ako nam dakle historijsko iskustvo socijalizma nije dosada 
pružilo nijedan uvjerljiv primjer harmonijske integracije ljud- 
ske slobode i privrednog planiranja, ipak je ono već dokazalo 
teoretsku i praktičnu mogućnost jedne takve integracije, tj. ba- 
rem naznačilo u embrionalnom obliku one forme upravljanja 
privredom i društvom, koje omogućuju jednu takvu integraciju. 
Antiteza između lične slobode mase proizvođača i planiranja sve- 
ukupne privrede može biti tek tada ukinuta, kad se sistem sa- 
moupravljanja udruženih proizvođača protegne od nivoa podu- 
zeća i neposredne životne zajednice na nivo cjelokupne privre- 
de, tj. kad su centralni planski ciljevi određivani odlukom veći- 
ne udruženih proizvođača nakon demokratske diskusije, potpu- 
nog pristupa svim izvorima informacija i bogatog izbora izme-, 
đu mnogobrojnih varijanata planova, i kad se istovremeno svjes- 
no uvodi i uopćava sistematsko ukidanje robnih odnosa u ko- 
rist nenovčanog podmirivanja potreba. 


To konkretno znači: predaju vlasti raspolaganja krupnim 
sredstvima proizvodnje i transportnim sredstvima jednom nacio- 
nalnom kongresu radničkih savjet4, koji permanentno funkcio- 
nira, koji je tajnim izborom izabran, članstvo kojeg nije pove: 
zano ni s kakvim materijalnim privilegijama, čiji članovi mogu 
biti od svojih birača u svako vrijeme opozvani, čija djelatnost 
se odvija u potpunoj javnosti, čiji izbor se vrši na bazi natječaja 

različitih lista i alternativnih rješenja ključnih pitanja raspodje- 
le nacionalnog dohotka u atmosferi potpune socijalističke demo- 
kracije, tj. tako da se program koji su izradili Marx u svojoj 
raspravi o Pariskoj komuni, a Lenjin u Državi i revoluciji, 
stvarno realizira, program koji sadržava neograničenu slobodu 
štampe, zbora i organizacije za sve radne ljude, isključujući iz 
te slobode samo članove prijašnjih ugnjetavajućih klasa, kao i 
osobe koje zbog kontrarevolucionarnih akcija, usmjerenih k 
rubu socijalističkog društva, mogu biti privedene na 
sud. 


Zaboravlja se vrlo često, da je u marksističko-lenjinističkoj 
kritici formalnog karaktera građanske demokracije implicitno 
i eksplicitno sadržano o proletarijatu, da on — tj. svi članovi 
radničkih klasa, izuzevši one koji po pisanom pravu zbog prekr- 
šaja mogu biti osuđeni, — treba da raspolaže u socijalističkoj, 
na savjetima organiziranoj, demokraciji većom slobodom nego u 
građanskoj demokraciji. Ako se umjesto toga postigne i opravda 
jedno stanje, u kojem se iz razloga koji dovode u pitanje državu 
ne mogu više čitavi kompleksi politike, kao na primjer vanjska 
politika ili velike opcije privredne politike, podvrći mogućnosti 
suprotnih mišljenja raznih grupa proizvođača; ako proizvođači 
nemaju mogućnosti ni da stvaraju vlastite organizacije, ni da iz- 
daju vlastite štampane organe, niti da predlažu vlastite liste kod 
izbora, tada proletarijat, iako je njegova privredna i kulturna 
sloboda istovremeno porasla, raspolaže stvarno s manjom poli- 
tičkom slobodom nego barem u nekim zemljama građanske de- 
mokracije. Ako hoćemo biti konsekventni i pošteni, tada moramo 
reći: Marx i Lenjin su se pretvarali, a nakon pobjede socijalis- 
tičke revolucije je potiskivanje političke slobode radničke klase 
ona cijena, koja se mora platiti u socijalizmu za veću privred- 
nu i kulturnu slobodu pojedinačnih proizvođača. Jednako tako 
stalno iznošenje Marxova razmatranja o Pariskoj komuni i Lenji- 
nove Države i revolucije kao argumentacije protiv građanske slo- 
bode, a u praksi istovremeno ustručavanje, da se u političkoj or- 
ganizaciji socijalističkih zemalja povuku nužne konsekvencije iz 
te argumentacije, dovodi do oštrog protivurječja između teorije i 
prakse, koje mora pobuditi kod omladine rastuću sumnju u poš- 
tenje teorije, a marksističku teoriju diskreditirati u njihovim 
očima. Tu treba tražiti uzroke rastuće depolitizacije omladine u 
većini socijalističkih zemalja i njihove odbojnosti prema druš- 
tvenim naukama, a ne u tako zvanim ideološkim ostacima iz ka- 
pitalističke prošlosti, niti u utjecaju kapitalističkog inozemstva. 
Tamo, kao u Kubi, gdje ne postoji protivurječnost između teo- 
rije i prakse, ne postoji ni tendencija depolitizacije, već naprotiv, 
tendencija politizacije omladine. Pokušaj, da se na umjetno vo- 
luntaristički način u histeričnoj propagandi negira ta suprot: 
nost tamo gdje ona postoji, kao što je to danas slučaj u Kini, 
dovodi do grotesknih protivurječnosti u teoriji i mišljenju na 
dva plana: da to i kod čak povremene mobilizacije milijuna om- 

ladine ne osigurava nikakvu trajnu stvarnu politizaciju omla- 
dine, ne treba ovdje detaljno izvoditi. 

Mogućnost rješenja proturječnosti između lične slobode i 
privrednog planiranja, koju smo ovdje vrlo kratko i tako reći 
na programatski način ustanovili, ne treba smatrati stanjem ko- 
je bi trebalo odjednom uvesti, nego samo kao postepeni proces 
nakon pobjede socijalističke revolucije, proces, u kojem se, s je- 
dne strane, u rastućoj mjeri omogućava slobodni izbor u po- 
trošnji proizvođača, a u kojem se, s druge strane, sve više i više 
realizira prevladavanje otuđenja u samom radnom procesu. Za- 
što se pri tome radi o jednom procesu? Zato jer očito postoji či- 
tav niz objektivnih i subjektivnih teškoća, koje čine nemogućim 
da se ta integracija odjednom realizira. 

Prvo, ne može se proizvoljno ukinuti robna proizvodnja i tr- 
žišna privreda na nedovoljno razvijenom stupnju proizvodnih 
snaga, tj. takvo jedno proizvoljno »ukidanje« dovodi do ponov- 
nog spontanog nastajanja tržišta u porama prisilno podijelje- 
ne privrede i u oblicima (»šverc«, krijumčarenje), koji su za 
privredno planiranje i ljudsku slobodu nepovoljniji nego lega- 
lizirana robna proizvodnja. 

Drugo, strateške privredne odluke u uvjetima relativne os- 
kudnosti privrednih zaliha poprimaju u mnogim slučajevima ob- 
lik opcija koje se međusobno isključuju (»ili jedna nova fabrika 
ili jedna nova bolnica«), koje u svakom slučaju onemogućavaju 
znatnom dijelu društva (iako se radi samo o manjini stanovniš- 
tva) zadovoljenje potreba doživljavanih kao životno važnih i ta- 
ko sprečavaju ostvarenje ljudske slobode u smislu samoostva- 
rivanja i samorazvoja. 

Treće, nakon pobjede socijalističke revolucije postoji mono- 
pol tehničko-znanstvene kvalifikacije kod jednog dijela društva, 
monopol koji se ne može prevladati niti u kratko vrijeme niti 
radikalnim izjednačavanjem zarada. Na taj način nastaje ten- 
dencija stvaranja jednog privilegiranog sloja, koji zovemo biro- 
kracija, pri čemu je nebitno da li je u tom sloju brojčano veća 
i odlučujuća grupa političara i državnih funkcionera, grupa tvor- 
ničkih direktora ili grupa tzv. »tehničke inteligencije« uključu- 
jući i naučenjake. Svaki naime tako materijalno privilegirani 
birokratski sloj pokazat će tendenciju, da želi vršiti odlučujući 
utjecaj u upravljanju državom i privredom, što znatno ograni- 
. kako efikasnost planiranja tako i prije svega slobodu rad- 
nika. 


Četvrto, nakon pobjede socijalističke revolucije ne postoje 
niti materijalni niti moralni preduvjeti, da masa ljudi stvarno 
teži za tim, da uloži mnogo vremena i truda u upravljanje drža- 
vom i privredom. Kao što relativno pomanjkanje materijalnih 
dobara, tako i osjećaj da je birokracija u državi i privredi i ona- 
ko premoćna, potiskuje proletarijat natrag u sferu privatnog 
života, čemu također pridonosi i gore spomenuta diskrepancija 
između teorije i prakse. Harmonijska integracija lične slobode 


701 


i privrednog planiranja iziskuje naime sve intenzivniju samo- 
djelatnost proletarijata na području vođenja privrede i države. 


Proces sve veće integracije lične slobode i privrednog plani- 
ranja jest dakle proces postepenog prevladavanja tih četiriju — 
i nekih drugih objektivnih i subjektivnih — prepreka uvođenju 
idealnog modela socijalističke privrede i društva. Te prepreke 
iziskuju nužne kompromise između jedne, socijalističkim cilje- 
vima još neadekvatne stvarnosti, i pokušaja da se što je prije 
moguće postepeno ostvare ti ciljevi. Konkretno u već pobroje- 
nim područjima to znači: 

Prvo, trpljenje jednog određenog sektora robne proizvodnje 
u socijalizmu, ali ograničenog uglavnom na područje potroš- 
nih dobara, uz istovremeno sistematsko učvršćivanje i proširi- 
vanje jednog sektora privrede, gdje su robna proizvodnja i rob- 
no-proizvodni odnosi prevladani i uveden stvarno socijalistički 
način raspodjele, tj. nenovčana raspodjela dobara u formi stvar- 
nog zadovoljenja potreba a ne škrtog racioniranja. 


Drugo, izuzimanje iz tekućih privrednih opcija niza »apso- 
lutnih« prioriteta, koji su usko vezani uz bit socijalističkog dru- 
štva: osiguranje punog zaposlenja, minimalni dohodak za sve 
građane uključujući rentijere, invalide, bolesne, udovice itd., 
konačno likvidiranje nepismenosti itd. Ni jedan kriterij »priv- 
redne efikasnosti« i »privredne rentabilnosti« ne može da potis- 
ne u pozadinu te prioritete, a da ne povrijedi osnovna iziskivanja 
čovjekovog oslobođenja, u prvom redu oslobođenja rada (pri 
čemu se dakako ne ulazi u pitanje, da li tu stvarno postoji pro- 
tivurječnost privrednoj efikasnosti i da li takve društvene inves- 
ticije u jednoj još nepotpuno industrijaliziranoj zemlji nisu u 
temelju ujedno i ekonomski najrentabilnije koje se mogu pro- 
vesti). 

Treće, uz tvrdnju da su stanoviti oblici izjednačavanja do- 
hotka u prelaznom periodu iz kapitalizma u socijalizam jednako 
tako neizbježivi kao i stanoviti oblici birokracije, mora se iz tak- 
vog stanja stvari povući konsekvencija, da se u upravni model 
države i privrede moraju ugraditi garancije koje sprečavaju, da 
se materijalne privilegije stalno povećavaju, koje umjesto da 
smanjuju društvenu nejednakost one je povećavaju, i da se sa- 
movolja, premoć i nadutost birokracije šire kao čir od raka na 
svim područjima društvenog života. Najbolje garancije, već ra- 
nije pobrojene, izrađene od Marxa i Lenjina, koje osiguravaju 
stvarno radničko samoupravljanje privredom na nivou poduze- 
ća kao i na nivou cjelokupne privrede, u temelju su osigurane 
stvarnom političkom moći proletarijata, organiziranog u savjete, 
i stvarnom socijalističkom demokracijom. Prije svega birokra- 
tizacija partija i sindikata radničke klase. koja prijeti da ih pre: 
tvori u instrument birokracije, mora biti radikalno otklonjena 
povratkom Lenjinovu principu partijskog maksimuma, tj. princi- 
pu, da ni jedan član partije koji vrši vodeću funkciju u državi i 

privredi, ne smije uživati materijalne privilegije, niti zarađivati 
više nego jedan visoko kvalificirani radnik. 

Četvrto, ekonomski i politički odnosi nakon svrgavanja kapi- 
talizma treba da su tako uređeni da pospješuju sistematski sa- 
moodgoj proletarijata za državno i privredno samoupravljanje, 
a ne da sprečavaju jačanje njegovog samopouzdanja, njegove 
klasne svijesti i njegovog spontanog identificiranja s novim druš- 
tvom. Nadovezujući na poznatu Lenjinovu izreku o dopuštenim 
i nedopuštenim kompromisima, ja bih generalizirajući ustvrdio, 
da se privremeno mogu prihvatiti samo ona odstupanja od ide- 
alnog socijalističkog modela koja odgovaraju tim uvjetima. Sva- 
ka koncesija tzv. »ekonomskim nužnostima«, koja nas dovodi u 
konflikt s tim uvjetima, odvodi nas bitno od socijalizma dalje 
nego što nas k njemu privodi. 

Htio bih s tim u vezi pobiti jedan općeniti prigovor koji se 
često navodi protiv tog stanovišta, koje ja pokušavam zastupati. 
Kaže se: ti sam priznaješ da je visoki stupanj razvitka proizvod- 
nih snaga apsolutan preduvjet za ostvarenje stvarnog socijalis- 
tičkog društva. S druge strane opet razvitak robne proizvodnje 
i sve veće iskorištavanje materijalnog stimulansa jednako su 
apsolutni preduvjeti za ostvarenje brzog rasta proizvodnih snaga. 
Nisu li tada sva ta razmišljanja o otuđenju također i u socijaliz- 
mu, prouzročena robnom proizvodnjom, u zabludi, budući da 
nema drugog puta da se dođe do socijalizma. Ne mora li se tada 
najprije maksimalno razviti socijalistička robna proizvodnja, a 
zatim, kad su već jednom materijalni preduvjeti za odumiranje 
robne proizvodnje tu, početi i nju samu ukidati? Slični prigovo- 
ri mogu se jednako tako formulirati kad je u pitanju birokra- 
cija, monopol političke sile u rukama jedne male grupe politi- 
čara itd. itd. 

Po mom mišljenju treba takve prigovore iz temelja odbaciti, 
jer polaze od mehanističko-determinističke vizije društvenog ra- 
zvoja, koja ne odgovara niti stvarnosti niti marksističkoj teoriji. 
Ti prigovori proizlaze prije svega iz potpunog nerazumijevanja 
dijalektike sredstva i cilja, koje ne možemo međusobno odvo- 
jiti, jer se međusobno uvjetuju. Stanovita sredstva dovode neiz- 
bježno do drugog rezultata, a ne do ispunjenja cilja kojem smo 
se nadali. 

Pokušaj da se socijalistički način raspodjele, socijalistički 
moral ili socijalistička svijest želi proizvesti umjetno — putem 
propagande i indoktrinacije — prije nego za to postoje materijal- 
ni preduvjeti, očito je voluntarističko skretanje marksizma, te 
je takav pokušaj osuđen na neuspjeh. Ali jednako je tako osuđen 
na neuspjeh, i jednako tako predstavlja — ovaj put mehanistič- 
ko-determinističko — skretanje marksizma pokušaj, da se najpri- 
je materijalna proizvodnja pospješi sve većim iskorištavanjem 
robne proizvodnje, da se ljude usmjeri k stjecanju materijalnih 
dobara i privatnom zadovoljenju potreba putem materijalnog 
stimulansa, da se na taj način čitava društvena atmosfera natopi 

sve više i više egoističko-materijalnim motivima, koji u isto vri- 
jeme uvjetuju sve veće postvarenje međuljudskih odnosa, — i da 
se u isto vrijeme nada, da će se poput nekakvog čuda, rastom 
materijalnog bogatstva, na nekoj tački iznenada automatski pro- 
izvesti sasvim suprotna društvena atmosfera, gdje će nestati ego- 
izam, rasti društvena solidarnost i čisto moralni radni stimu- 
lans. Očito je da takva psihološka revolucija mora biti priprem- 
ljena nekoliko generacija prije, i da je stoga pravo rješenje jedi- 
no dijalektičko rješenje, tj. da se s jedne strane, nakon socijalis- 
tičke revolucije robna proizvodnja zadrži samo na ograničenom 
sektoru, ali da se ujedno mora sistematski i svjesno ukidati, jer 
samo takvo sistematsko ukidanje, sistematsko proširenje sektora 
nenovčanog pokrivanja potreba proizvođača, omogućava poste- 
peno nastajanje novog radnog morala, nove psihologije, nove 
e nove svijesti i novog oblika odnosa čovjeka prema čov- 
jeku. 

Da li je takvo postepeno odumiranje nobne proizvodnje i ta 
kva postepena humanizacija ljudskih odnosa utopija? Ja ne vje- 
rujem. Mogu se formulirati zakoni koji taj proces omogućuju i 
uvjetuju. Slijedeća tri izgledaju mi najvažnija: 

Čim marginalni potražni elasticitet jedne robe (kod sve ve- 
ćeg dohotka) teži k nuli, ili čak postaje negativan, može se prije- 
ći na nenovčanu raspodjelu na tom području, a da to za sobom 
ne donosi opasnost za društvo većeg rasipanja zaliha. Tada se 
može postići slobodniji konzumni izbor prethodnim upitom kon- 
zumenata, putem različitih za to adekvatnih sredstava. Iste teh- 
nike mogu se, usput rečeno, već danas primjenjivati na mnogim 
područjima, jer one daju mnogo direktnije informacije o tome, 
što potrošač stvarno želi, nego što se to postiže zaobilaznim pu- 
tom preko tržišta. 


Što više raste društveno bogatstvo to više roba dospijeva u 
položaj, u kojem njihov marginalni potrošni elasticitet kod sve 
većeg dohotka postaje negativan (u najrazvijenijim industrij- 
skim državama je to već danas slučaj s kruhom, krumpirom, ne- 
kim vrstama voća i povrća, i čak s nekim vrstama mesa i djelo- 
mično sa šećerom). 


Što više racionalno trošenje sve većeg niza robe stupa na 
mjesto kvantitativnog većeg trošenja, to više ima materijalno 
bogatstvo, koje se povećava, tendenciju da ukida »postvarenje« 
(»entdinglichen«) podmirenja potreba sve većeg broja ljudi, tj. 
da na mjesto nagomilavanja materijalnih dobara stupe zanima- 
nje u slobodnom vremenu, kulturna djelatnost, školovanje itd. 
Izrazimo to još oštrije: što se više penje društveno bogatstvo, to 
manje mogu dodatne stvari stvarno zadovoljiti čovjeka. To je 
onaj dublji razlog rastuće praznine ljudskog života upravo u tzv. 
»bogatim« industrijskim državama. U jednom socijalističkom 
društvu mora tada u sve većem razmjeru bavljenje ljudima stu- 
pati na mjesto bavljenja stvarima, humanizacija društvenih od- 

nosa na mjesto postvarivanja. Odumiranje robne proizvodnje 
stvara nužne društvene i psihološke preduvjete za takav razvoj. 


Dok socijalističko društvo dakle svaki korak naprijed u raz- 
voju proizvodnih snaga sistematski koristi za to da ukine robnu 
proizvodnju i tržišnu privredu, što omogućuje na potrošnom sek- 
toru sve veću mogućnost integracije lične slobode i privrednog 
planiranja, mora ona ujedno stvarnu vlast odlučivanja na pod- 
ručju proizvodnje prenijeti na masu radnoga stanovništva. Zato 
je potrebno da se radničko samoupravljanje protegne od nivoa 
poduzeća i komune na nivo cjelokupne nacionalne privrede. S 
tim u vezi mora se dilema »ili centralističko privredno upravlja- 
nje ili tržišna privreda« odbaciti kao mistifikatorska i ideologi- 
zirajuća. Postoji treći oblik cjelokupnog privrednog odlučivanja 
putem direktne odluke slobodno izabranih predstavnika radnič- 
kih savjeta, demokratsko-centralno planiranje putem macional- 
nog kongresa radničkih savjeta. O strateškim pitanjima raspo- 
djele nacionalnog dohotka i velikim linijama perspektivnog pla- 
niranja morao bi odlučivati takav kongres i to na temelju veli- 
kog izbora alternativnih planova. On bi morao imati pravo da 
spriječi svaki razvoj izoliranih samoupravnih poduzeća koja do- 
laze u konflikt s tim odlukama. Samo na taj način može se rije- 
šiti suprotnost između interesa zajednice i posebnih interesa, tj. 
zajednički interes može se izraziti većinom samoupravljajućih 
proizvođača. 


Prigovori koje protiv takvog rješenja postavljaju ideolozi bi- 
rokracije u socijalističkim zemljama praktično su identični s o- 
nim prigovorima, koje buržoaska ideologija na Zapadu upotreb- 
ljava protiv ideje demokratizacije privrednog i društvenog živo- 
ta, putem socijalizacije sredstava proizvodnje u sistemu samo- 
upravljanja. Ti prigovori svode se na problem »nekompetent- 
nosti masa«, koje navodno nisu sposobne donositi strateški is- 
pravne odluke u privrednim pitanjima. Iz analize tih prigovora 
proizlazi općenito, da oni koji te prigovore postavljaju, svjesno 
ili nesvjesno zapleću tehničke artikulacije kompleksnih struktu- 
ra s proizvodnim odnosima. Istina je da bolesnici ne mogu za- 
ključkom većine oktroirati ispravnu dijagnozu ili ispravnu tak- 
tiku liječenja, i da masa nekvalificiranih radnika neće projekti- 
rati nikakve planove za jednu centralu atomske energije. Ali ma- 
sa bolesnih, ili bolje rečeno potencijalnih bolesnika, da kažemo 
s Julesom Romainsom, tj. svih članova društva, potpuno je kom- 
petentna da većinskom odlukom odluči o tome koliki će se dio 
nacionalnog dohotka dodijeliti za ciljeve zdravstva, i koliki dio 
energetske potrebe treba da bude u slijedećih deset godina zado- 
voljen jednom atomskom centralom, ako ih se tačno informira 
o cjelokupnim privrednim, društvenim, kulturnim itd. posljedica- 
ma različitih alternativnih rješenja tih pitanja. 


Konačno ostvarenje harmonijske integracije lične slobode i 
privrednog planiranja iziskuje tri procesa, koji karakteriziraju 

jedno potpuno razvijeno socijalističko društvo: postepeno odu- 
miranje robne proizvodnje; postepeno odumiranje države; poste- 
peno odumiranje prisile nad ljudima da znatan dio svog vremen- 
ski ograničenog života žrtvuju materijalnoj proizvodnji na ne- 
stvaralački način, tj. da gube vrijeme života. Kao što je to Marx 
tačno izrazio, carstvo slobode može se razviti samo izvan sfere 
same materijalne proizvodnje, premda ona pruža osnovnu pod- 
logu za to. Sve veća automatizacija materijalne proizvodnje, sve 
veće slobodno vrijeme, opći visoko-školski studij, sve veće svo- 
đenje rada na stvaralačku djelatnost, sve jače odumiranje druš- 
tvene podjele rada, stvaraju nužne društveno-materijalne pred- 
uvjete tog procesa konačnog oslobođenja čovjeka od prokletstva, 
da u znoju svoga lica mora zarađivati svoj kruh. 

Ako sve te procese tačno istražimo istražimo, tada nalazimo 
u njima uvjerljiv odgovor na pitanje, koje je Marx postavio u 
svojim »Tezama o Feuerbachu«: »Tko odgaja odgajatelja?«. Oči- 
to se naime pokazuje, da su svi procesi integracije lične slobode 
i privrednog planiranja u krajnjoj liniji procesi samoodgoja so- 
cijalističkog društva, u kojem revolucionarni marksisti mogu 
imati ulogu pokretne snage putem uvjeravanja i primjera, a ne 
ulogu komandne vlasti, jer to za jedan takav odgojni proces nije 
ni trajno, ni djelotvorno, ni smisleno. Usput rečeno to je bilo i 
Lenjinovo shvaćanje, koji u »Dječjoj bolesti« stavlja naglasak 
na nužnost uvjeravanja većine radničke klase, a ne nametanja ili 
prisiljavanja vlastite klase na zaključke. U historijskoj nužnosti 
samoodgoja socijalističkog društva počiva konačno i historijsko 
opravdanje radničkog samoupravljanja. 

Njegova moralna nadmoć proizlazi iz činjenice, da će sve do 
potpunog odumiranja robne proizvodnje privredni rast i inves- 
ticiona djelatnost značiti uvijek za masu radnih ljudi neposred- 
nu žrtvu u potrošnji. U kapitalističkom načinu proizvodnje od- 
luke koje se na to odnose donose kapitalisti, a radni ljudi koji 
ne snose ni odgovornost ni krivnju, podvrgavaju se sve u svemu 
bespomoćno tim odlukama. U birokratsko-centralističkoj privre- 
di te odluke opet donosi mala grupa političkih i privrednih vođa, 
a da se one, koji za to moraju snositi žrtvu, niti pita niti traži 
njihovu suglasnost. U tzv. »socijalističkoj tržišnoj privredi« žrtve 
u potrošnji određuju slijepi zakoni tržišta i pogađaju bez razlike 
slojeve radnih ljudi, među kojima jedni bivaju pogođeni slučaj- 
no, a drugi upravo zato, jer su ekonomski najslabiji, tj. sa soci- 
jalističke tačke gledišta, upravo oni, koji bi najviše trebali biti 
zaštićeni od tih žrtava. 

Samo u sistemu radničkog samoupravljanja koji je demokrat- 
ski centraliziran mogu biti mase radnog naroda prethodno pita- 
ne o razmjeru, opsegu i raspodjeli neizbježne žrtve u potrošnji 
i o tome odlučivati nakon slobodne i javne diskusije. Samo u tak- 
vom sistemu su dakle žrtve u potrošnji slobodne u društvenom 
smislu te riječi, i ta činjenica daje tom sistemu snažnu moralnu 
nadmoćnost. 

I konačno taj sistem postiže nadmoćnost također u privred- 
noj efikasnosti ne samo zato, što jače reducira rasipanje proiz- 
vodnih snaga nego što je to slučaj u kapitalizmu ili sistemu bi- 
rokratsko-planske privrede, nego također i prije svega zato, jer 
on slobodnu inicijativu miliona radnih ljudi u proizvodnom pro- 
cesu mnogo više rasplamsava i štiti, nego li drugi privredni mo- 
deli u modernoj velikoj industriji. U tom smislu se može reći, 
da će jedna zrela socijalistička privreda pružiti dokaz za to, da 
nije moguće efikasno privredno planiranje bez lične slobode, jer 
kao što je to Marx u »Nacrtima« na genijalni način naslutio, u 
uvjetima moderne tehnike i znanosti stvaralačko, ne više otuđe- 
no, zalaganje samog pojedinca postaje najsnažnijom proizvod- 
nom snagom. 

Preveo Franjo Zenko 

MOGUĆNOSTI I PERSPEKTIVE SLOBODE 
U SAVREMENOM SVETU 


Veljko Korać 


Beograd 


U savremenom svetu se sve više ispoljavaju stremljenja da 
se mogućnosti i perspektive slobode traže u sferi tehničkog i eko- 
nomskog progresa. Šta više, ukoliko je tehnički i ekonomski 
progres spektakularniji, tim više se širi uverenje da je samo tu 
i moguće naći prave uslove ljudske prirode. 

Tehnika se savremenom svetu nudi i nameće kao mogućnost 
trijumfalnog prodora preko granica ove planete u bezmerna pro- 
stranstva kosmosa i transhumanog sveta, dakle kao mogućnost 
planetarne prakse. A ekonomija mu nudi i obećava sve manje ra- 
da i sve više izobilja, dakle život bez ikakve neposredne brige. 
I jedna i druga mogućnost pokazuju mu se kao oslobođenje od 
neposredne nužde. A to izaziva najraznovrsnije iluzije koje su 
osnova i potka tehnokratskog i ekonomističkog optimizma. 

Veoma je karakteristično za savremeni svet da se ove iluzije 
javljaju ne samo u kapitalističkim, već i u socijalističkim siste- 
mima. Šta više, u zemljama koje su doživele socijalističke revo- 
lucije na nižem, čak i najnižem stupnju tehnike i ekonomije, i 
u kojima se planirano teži ubrzanom tehničkom i ekonomskom 
napretku, sve više jačaju tendencije da se napredak tehnike i 
ekonomije usvoji kao isključivo merilo sveukupnog društvenog 
napretka. Poznata Staljinova parola: stići i prestići Ameriku! — 
postala je u tom smislu programska osnova tekuće izgradnje, a 
to izaziva svojevrsni militantni optimizam koji se suprotstavlja 
svakoj kritičkoj misli o tehnici i ekonomiji, i koji se uvećava do 
dimenzija tehnokratije i ekonomizma. 

Koliko su ove tendencije tvrdokorne vidi se po tome što se 
one uporno identifikuju sa socijalizmom, tako da nekritička 
tehnobirokratska misao u socijalističkim sistemima čini danas 
ogromne napore da nađe svoje opravdanje čak i kod samog 

Marxa. Razume se, tražeći uvek svoj oslonac u realnim moguć- 
nostima koje razvitak tehnike i ekonomije nudi i obećava u so- 
cijalističkim sistemima! 

Sveukupno iskustvo savremenog sveta pokazuje međutim, da 
se mogućnosti tehnike i ekonomije ostvaruju veoma protivrečno, 
čak — paradoksalno. Očigledno je naime, da burni tehnički i 
ekonomski progres ne vodi razrešenju protivrečja savremenog 
sveta, već naprotiv, produbljenju jaza između eksploatatora i 
eksploatisanih, bogatih i siromašnih, razvijenih i nerazvijenih. 
Zbog toga se savremeni svet sve više polarizuje između velikog 
industrijskog društva koje se predstavlja kao društvo izobilja, 
i između nerazvijenog, siromašnog društva koje se pokazuje kao 
potresna slika zaostalosti i patnje. Dakle savremeni svet se kreće 
u dva sasvim suprotna pravca koji se u krajnjim tačkama kre- 
tanja pokazuju kao dva nepomirljiva antagonistička ekstrema. 

To daje najbitnije obeležje svim današnjim svetskim zbiva- 
njima. U isto vreme, mogućnost tehničkog progresa ostvaruje se 
tako da postaje sve očiglednije da bi se on mogao pretvoriti u 
totalnu regresiju, ili čak u totalno samouništenje, tako da se eg- 
zistencijalno nespokojstvo, čak i pesimizam, javlja kao naličje 
militantnog tehnokratskog i ekonomističkog optimizma. Razu- 
me se, to podstiče kritičku misao da napredak tehnike i ekono- 
mije ispituje s jasno izraženim naporom da utvrdi i objasni, ne 
samo njegove pozitivne, već i njegove negativne reperkusije. 

U doba prvih uspešnih planetarnih ekskurzija i ekonomistič- 
Kih iluzija o standardu, svaka kritička reč o tehnici i ekonomiji 
izaziva oštre reakcije tehnobirokratije koja se trudi da sebe pri- 
kaže kao isključivog nosioca napretka i lobodoumlja: Da bi bio 
čvršći, militantni tehnokratski optimizam se često poziva na či- 
tavu istoriju nauke, pa čak i na Marxa, tako da izgleda kao da 
je i sam Marx bio »mislilac tehnike«, tj. filozof koji je osnovnu 
mogućnost čovekove slobode tražio isključivo u napretku teh: 
nike, kao što čine današnji tehnokrati. Međutim, Marx je već 
1856. godine, dakle pre više od sto godina, diskvalifikovao svaki 
oblik militantnog tehnokratskog optimizma ovim rečima: 

»Izgleda da čoveka porobljavaju drugi ljudi ili njegova sop- 
stvena niskost istom brzinom kojom čovečanstvo stiče vlast nad 
prirodom. Čak i jasna svetlost nauke, izgleda, može da sija samo 
na tamnoj pozadini neznanja. Svi naši pronalasci i sav naš na- 
predak, izgleda, svršavaju tako da se materijalne snage obda- 
ruju intelektualnim životom, a ljudski život se snižava do tupe 
materijalne sile.« 

Nije li se Marx ipak u nečemu prevario? Nije li potcenio moć 
tehnike da skrati ljudski rad i da ga učini mnogo plodnijim, čak 
iu okvirima kapitalizma? Nisu li američki, engleski, švedski, 
francuski radnici, tj. radnici najrazvijenijih industrijskih zema- 
lja, ipak uspeli izvojevati neke od blagodati tehničkog i ekonom: 
skog progresa o kojima se pre sto godina moglo samo sanjati? 
Nisu li kolektivni ugovori, garantovano socijalno i zdravstveno 

osiguranje, plaćeni odmori itd., dakle tekovine koje danas uži- 
vaju radnici najrazvijenijih kapitalističkih zemalja, pouzdan do- 
kaz da i sam progres tehnike i ekonomije vodi istinskom ljud- 
skom progresu, pa i slobodi? 

Marxove kritičke reči o tehnici imale su, očigledno, dublji, 
ontološko-antropološki smisao, koji savršeno pogađa savreme- 
ne tendencije tehnokratizma, a nikako ne negira instrumental- 
nu, ili funkcionalnu vrednost tehnike. Marx nije uopšte sumnjao 
da će upravo razvitak ekonomije i tehnike izmeniti ekonomsku 
i političku strukturu kapitalističkog društva, pa i položaj i ulo- 
gu radničke klase u njemu, ali je svojom kritikom tehnike, kao 
ideologije, kao pogleda na svet, već pre sto godina skrenuo paž- 
nju na protivrečni karakter tehničkog razvitka, tj. na činjenicu 
da tehnika, sama po sebi, ne samo što nije humana, već preti 
da postane najnehumanije od svega što je ljudski rod stvorio, 
— ukoliko se samo društvo ne bude humanizovalo. Prema tome, 
Marxu je bilo savršeno jasno, da tehnička i ekonomska raciona- 
lizacija kapitalizma i klasnog društva uopšte ima sasvim ogra- 
ničenu meru i da napredak tehnike vodi istinskoj ljudskoj slobo- 
di samo ukoliko je oruđe humanizacije. 

U savremenom kapitalizmu se sasvim jasno pokazuje do ko- 
je mere može ići tehnička i ekonomska racionalizacija društva 
i gde se pokazuje neophodnost da se ono u samoj suštini menja, 
ma koliko bilo tehnički i ekonomski racionalno. Naime, ukoliko 
je tehnički i ekonomski progres razvijenih industrijskih zema- 
lja izmenio položaj radnika, to je svakako dokaz da rezultati 
tehnike i ekonomije uzdižu društvo na onaj stupanj razvitka 
društvenih odnosa, na kome sama logika razvitka vodi socijaliz: 
mu. Ali to je ipak parcijalni napredak, napredak u okviru jedne 
ili više industrijskih zemalja, koji može da menja karakter i ulo- 
gu radničke klase tih zemalja, da ublažuje njihovu eksploataciju 
ili bedu, čak da otupljuje njenu klasnu svest ali ne može da me- 
nja karakter društvenih protivrečja klasnog društva u celini, a 
još manje — karakter dubokih protivrečja koja se danas javlja- 
ju u celom svetu. Upravo zbog toga se i menja karakter društve- 
nih protivrečja, kao i dimenzije društvenih snaga koje učestvu- 
ju u savremenim društvenim sukobima. I, što je najvažnije, zbog 
toga se nou karakter oslobodilačkih snaga u svetu, ili bolje 
rečeno, karakter i uloga savremenog istorijskog subjekta. 


Očigledno je da se, upravo zbog svega toga, društvene pojave 
danas ne mogu objašnjavati isključivo kategorijama koje su se 
formirale u 19. veku, na osnovu iskustava evropskog kapitalizma. 
Procesi koji se zbivaju pred našim očima u celom svetu imaju 
neuporedivo šire dimenzije i drukčije karakteristike, i zato kri- 
tička misao traži nove kategorije da bi ih objasnila. 

Novo je danas u svetu, pre svega, to što subjekt istorije nisu 
više radnici najrazvijenijih kapitalističkih zemalja, već neiscrp- 
ne revolucionarne oslobodilačke snage socijalizma u slabije raz: 
vijenim i nerazvijenim zemljama. Logika istorije proširila je klas- 

ne suprotnosti između kapitalista i radnika u jednu novu i sud- 
bonosniju suprotnost, suprotnost između nerazvijenih i razvije- 
nih društvenih snaga savremenog sveta koje obuhvataju čitave 
zemlje i narode, i koje su prožete raznovrsnim unutrašnjim pro- 
tivrečjima. Ta suprotnost postaje univerzalna karakteristika sa- 
vremenih zbivanja, jer se u raznovrsnim oblicima javlja i u ka- 
pitalizmu, i u socijalizmu. Od kako je očigledno da sukobi iz- 
među socijalističkih zemalja nisu puste slučajnosti, veoma je 
teško predvideti u kakvim će se dimenzijama dalje razvijati bor- 
ba za socijalizam. 


Po sebi se razume da se mora, pre svega, na nov način defi- 
nisati šta je uopšte socijalizam kao perspektiva i mogućnost sa- 
vremenog društva. Neophodno je da se utvrde jasna merila po 
kojima će se moći suditi da li je jedan sistem, koji se naziva 
socijalističkim, bliži sensimonizmu, nego Marxovom socijalizmu, 
ili — bliži Morelijevom komunizmu — nego Marxovom komu 
nizmu. 


Samom Marxu je bila veoma daleka svaka pomisao da na- 
metne bilo kakav uniformni model socijalizma ili komunizma. 
On je u stvari mnogo više mislio o tome kako i kada se dru- 
štvo može uzdići do stupnja »ljudskog društva ili podruštvljenog 
čovečanstva« nego — da li će se jedan pokret, ili jedan sistem, 
nazivati socijalističkim ili komunističkim. On je znao da postoje 
različite varijante socijalizma, a bio je izrazito kritičan prema 
svakoj tendenciji da se socijalizam i komunizam nametne ljudi- 
ma kao gotov, savršeni sistem bez obzira da li ga ljudi mogu 
ostvariti. Upravo zbog toga, on je tehniku i ekonomiju posma: 
trao kao mogućnosti da se stvore realni uslovi za humano dru- 
štvo. U tom smislu je tehnika bila njegova preokupacija, naro- 
čito kad je razmatrao mogućnost ljudske slobode. 


Danas se jasno vidi da je u tom pogledu bio dalekovid, jer je 
tehniku shvatio kao oruđe koje istovremeno obećava čoveku da 
za njega »radi«, da oslobađa njegove potencije za stvaralačku 
proizvodnju, (umesto da budu zarobljene nuždom ropskog ra- 
ate s što mu preti da ga dovede u položaj da postane rob 
tehnike. 


U svakom slučaju, dakle, Marxu je bilo jasno da tehnička i 
ekonomska racionalizacija pruža čoveku dve mogućnosti: jednu 
— da nadvlada ljudski rad kao nuždu i da stvara univerzalno, 
slobodno i da bude istinski slobodno biće, i drugu — da se iz- 
jednači s tehnikom, da se prepusti tehničkom manipulisanju, 
kvantifikaciji, kvantofreniji, itd., tj. totalnoj dominaciji tehnike. 
Danas je ta, druga opasnost neuporedivo vidljivija, nego pre sto 
godina. Samim time što tehnika totalno racionalizuje čovekovo 
biće, ona ga totalno postvaruje i otuđuje, pretvara ga u sastavni 
deo mašine tako da se, na kraju krajeva, ostvaruje istina Marxo- 
vih reči da se mašina prilagođava čovekovoj slabosti da bi od 
slaba čoveka načinila mašinu. Dimenzija ovog postvarenja pos- 


711 


taje univerzalna, toliko univerzalna, da se čitavo čovekovo biće 
najzad gubi u postvarenoj organizaciji društva. 

Posledice takvog postvarenja i otuđenja danas su sasvim oči- 
gledne. Na to uostalom, ukazuje i svakodnevni jezik političke i 
društvene delatnosti, naročito u redovima birokratije. Sva strem- 
ljenja i sve inicijative svode se obično na to da se uporno traže 
»sistemi«, »organizmi«, »mehanizmi«, »strukture«, itd., društva, 
a zaboravlja se čovek kao čovek. I tako se stvara situacija da se 
u »sistemima« i »organizmima« savremenog sveta može naći sve- 
ga i svačega, osim slobode za čoveka kao čoveka. 

Nesumnjivo je da su ove tendencije u velikoj meri kompro- 
mitovale socijalističke sisteme. Ali velike perspektive socijalizma, 
koje su otkrile socijalističke revolucije ipak se danas još uvek po- 
kazuju kao jedina humana mogućnost savremenog sveta. Te per- 
spektive pokazao je Marx: to je društvo u kome prestaje svaki 
oblik eksploatacije i u kome razvitak potreba i uživanja postaje 
najsnažnija pokretna snaga svestranog razvitka čoveka i dru- 
štva. 


Međutim, kad se socijalistička revolucija izvrgne u nehu- 
manu birokratsku despotiju, ili pak — u pauperizam koji niveli- 
še ljude, negira ličnu slobodu i izaziva opštu zavist, ne samo što 
nema nikakva mesta za ljudsko stanovište, i ljudsku slobodu, 
već nastaje situacija u kojoj čovek postaje beznačajno i bezlično 
biće kojim društvo raspolaže kako hoće. Osobiti paradoks neza: 
vidne sudbine čoveka u sferi takvog sistema pokazuje se u tome 
što on mora biti srećan, iako je nesrećan, što mora verovati da 
se uzdigao iznad svakog cblika otuđenja, iako je do kraja otu- 
đeno biće, i najzad, što mora verovati da je sve to što se s njim 
zbiva u interesu nekog budućeg ideala socijalizma i ekonomiz- 
ma. U takvoj situaciji dakako javlja se ideolog (može se zvati 
Mitin, Jovčuk, ili bilo kako drukčije) koji se birokratski tvrdo- 
glavo, bornirano trudi da dokaže da u socijalističkom društvu 
nema otuđenja, a kad ga njegova sopstvena glupost udari po 
sopstvenoj glavi, saopštava da u socijalizmu ipak ima otuđenja, 
i to njegovo saopštenje dobija karakter velikog »otkrića«! 

Logika istorije ipak, na kraju krajeva, koriguje ove devija- 
cije. Ona ne pristaje da bude ignorisana birokratskom samovo- 
ljom i borniranošću ideologa, i nalazi svoj izraz u kritičkoj misli 
koja teži da svim tim fenomenima nađe smisla, tražeći moguć- 
nost i perspektive afirmacije čoveka kao čoveka. Kad se pogleda 
kako je kritička misao kroz decenija odolevala staljinističkom 
dogmatizmu, jasno se pokazuje upravo ono što je Marx i tvrdio: 
da je socijalizam — realna humana perspektiva savremenog sve- 
ta. Ako se promenio karakter oslobodilačkih snaga savremenog 
društva, nije se promenio osnovni cilj kome one teže i zbog toga 
je za kritičku misao najbitnije da utvrdi suštinu promena. Neki 
kritičari marksizma smatraju da je istorija demantovala Marxa 
u svemu, pa i u njegovom osnovnom stanovištu o istorijskoj mi- 
siji proletarijata. Zbog toga se sve češće postavlja pitanje: šta je 

u stvari proletarijat danas, kad istorija pokazuje da on ima neu- 
poredivo šire dimenzije i karakteristike, nego što je radnička 
klasa najrazvijenijih industrijskih zemalja Evrope sredinom 19. 
veka? 

Kao što se zna, Marx je, u svoje doba, tražio subjekt istorije, 
oslobodilačku snagu društva, u »sferi koja ima univerzalni ka- 
rakter zbog svojih univerzalnih patnji...i koja se ne može po- 
zivati na istorijsko već samo na čovečansko pravo«. I danas ta 
sfera postoji. I danas se samo u njoj mogu naći oslobodilačke 
snage koje postaju subjekt istorije i zato, kad operišemo kale- 
gorijom proletarijata, ne odstupamo uopšte od Marxovog stano- 
višta, iako se ta kategorija više ne poklapa sa kategorijom rad- 
ničke klase u najraznovrsnijim industrijskim zemljama. 


Za savremeno istorijsko zbivanje još jedna velika promena 
ima osobiti značaj. To je promena u sferi duhovne proizvodnje. 
U 19. veku, duhovna proizvodnja nije imala razmere kakve da- 
nas ima, pa je i uticaj duhovnih proizvođača bio znatno manji 
nego danas. Od kako je počela epoha automatizacije i prodora 
u kosmos, ova promena je veoma očigledna naročito u tehničkoj 
sferi. Ali ne samo u tehničkoj sferi, već i u sferi neposredne pro- 
izvodnje, pogotovo otkako je izvoz patenata i licencija postao 
novi oblik ekonomske i financijske penetracije i eksploatacije. 
Zbog svega toga, inteligencija preuzima sve veću odgovornost za 
zbivanja u savremenom svetu i, samim time, vrši sve veći uticaj, 
ne samo u sferi nauke i tehnike, već i u sferi društvenih odnosa. 
Bez obzira što je inteligencija veoma heterogen sloj društva i što 
u podjednakoj mjeri može da bude nosilac revolucionarnih i reak- 
cionarnih stremljenja, ona po samoj suštini svog poziva i svoje 
uloge u društvu mora da se bori za slobodu, jer je sloboda ne- 
ophodan uslov duhovnog stvaranja, pa prema tome i njene eg- 
zistencije. Ove i druge velike promene koje je društvo doživelo 
za poslednjih sto godina, a naročito u toku poslednjih decenija, 
snažno utiču na sve sfere ljudskog života, pa se, samim tim, i 
pitanje mogućnosti i perspektiva slobode postavlja drukčije ne- 
go što se postavljalo do juče. U meri u kojoj se razvitak druš- 
tva sve više pokazuje kao razvitak društvenosti svakog pojedin- 
ca, tj. u meri u kojoj se realizuje ljudsko društvo, kako ga je 
Marx zamislio, istinski problem slobode je u suštini problem 
individualne slobode svakog člana društva i to se danas, naro- 
čito s obzirom na razmere otuđenja i postvarenja čoveka, poka: 
zuje neuporedivo očiglednije nego ikad ranije. 


Ali ovde je neophodna potpuna jasnoća u shvatanju osnovnog 
principa tj. u shvatanju da se stvarna sloboda ostvaruje samo 


kao udruživanje u kome individualna sloboda postaje uslov slo- 
bode svih. 


. Naime, istorijsko iskustvo opominje da je građanski libera- 
lizam pokazao svoju insuficijenciju upravo u sferi individualne 
slobode, jer je ekonomski liberalizam uzeo kao polaznu tačku 
individualne slobode, zamišljajući da je sloboda u robno-nov- 

čanim odnosima jedina moguća osnova slobode čoveka, kao čo- 
veka. Posle Marxove kritike političke ekonomije izlišno je do- 
kazivati da se takvo shvatanje slobode neizbežno izrodilo u Ben- 
thamovo »slobodoumlje«, zbog koga je Marx ovog poznatog ideo- 
loga utilitarizma, koji je želeo da teoriju »pravilno shvaćenog 
interesa« uzdigne na rang jedine moguće filozofije slobodoum- 
lja, nazvao — genijem buržoaske gluposti. 


Nema sumnje da robna proizvodnja, kao i robno-novčani od- 
nosi, koji se u njoj stvaraju, izazivaju iste reperkusije u svakom 
sistemu, kapitalističkom jednako kao i u socijalistiškom, i da se 
zbog toga ideologija »socijalističke robne proizvodnje« pokazuje 
u stvarnosti kao zakasnela obnova prevaziđenog laisser faire eko- 
nomizma u kome, ne samo što ne prestaju pojave otuđenja i po- 
stvarenja, već se javljaju u novim oblicima i dimenzijama. Na 
ovoj osnovi se ne može ostvariti sloboda čoveka, kao čoveka, na- 
ročito ako se socijalistički sistem prepušta samotoku ekonomije. 
Zato je kritičko prevazilaženje socijalističke robne proizvodnje, 
u realnim dimenzijama, stalan neophodni uslov ostvarenja onih 
principa ljudske slobode za koje se Marx zalagao. 


Kad se na prvo mesto postavlja princip individualne slobode 
to nije, dakle, afirmacija građanskog liberalizma. A to nije ni 
restauracija osnovnih teza Hegelove filozofije istorije, ili bolje 
rečeno, njegovog poznatog stava da se logika istorije ostvaruje 
kao postepeno zadobijanje slobode, tj. kao proces u kome je 
najprije slobodan samo jedan, u kome zatim postaju slobodni 
samo neki, i u kome najzad, postaju slobodni svi. Po ovoj logici, 
napredovanje slobodi ne bi bilo ništa drugo nego shematsko sle- 
dovanje od pojedinačnog — posebnom, i od posebnog — op 
štem, dakle kategorijalno sledovanje u okviru Hegelovog siste- 
ma, u kome se sloboda pokazuje kao saznata nužnost samoraz- 
voja, a ne kao realnost. Osnova ovakvog shvatanja slobode je da- 
ta u samom Hegelovom sistemu u kome se samorazvoj duha po- 
kazuje kao svojevrsni pogon, a svaka individualna mogućnost 


slobode, kao svest u tokovima pogona. 


Marx je svojom kritikom Hegelove filozofije razorio okvire 
toga pogona, upravo radi toga da bi afirmisao čoveka kao čo- 
veka. Zato je za Marxa bilo presudno pitanje: kako je moguća 
opštečovečanska emancipacija u okviru hrišćansko-germanskog 
sveta, koji je za Hegela bio ostvarenje i oličenje slobodni 
ljudi? 

Marxov odgovor bio je presudan, ne samo za ceo njihov mi: 
saoni razvoj, već i za onaj program, koji danas slede marksisti 
tražeći mogućnost slobode čoveka, kao čoveka. On je pokazao, 
pre svega, da se sloboda čoveka, kao čoveka, ne ostvaruje poli- 
tičkom revolucijom. Politička revolucija omogućuje da država 
ostvari veći ili manji stepen slobode, ali država može biti slobod- 
na, kao država, a da čovek u njoj ipak ne bude slobodan, kao 
čovek. Ističući ovo Marx je mislio na insuficijenciju svake na- 

cionalne i svake političke slobode, a svoje shvatanje slobode je 
definisao poznatim rečima da je to udruživanje u kome sloboda 
svakog pojedinca postaje uslov slobode sviju, dakle — sloboda 
u kojoj individualni totalitet čoveka i njegov društveni totalitet 
padaju ujedno. 


Da bi čovek dostigao do ovog stupnja slobode, razvoj njego- 
vih ljudskih potencija mora postati svrha samom sebi. A to je 
ona vrsta samoproizvodne delatnosti, koja se uzdiže iznad svake 
nužde, ili kako bi Marx rekao koja stoji s one strane nužde. Ali 
ta vrsta slobode je čovekova mogućnost, koja se ostvaruje samo 
u meri, u kojoj je čovek sposoban da se za nju bori. Neopho- 
dan uslov borbe je da ima čvrste kriterijume, koji neće dozvoliti 
da se »danas« i »sutra« podvajaju kao nespojivi elementi hro- 
nološkog trajanja, već kao suštinska celina ljudske prakse u ko- 
foj vlada svrha. Jasno je dakle, da se sloboda čoveka, kao čoveka, 
može ostvariti samo ukoliko je najviši cilj i svrha ljudske prak- 
se, a sve ostalo — oruđe da se do tog cilja dođe. 

I 


S jedanaestom Marxovom tezom o Feuerbachu koja glasi: 
»Filozofi su svijet različito tumačili, ali radi se o tome da se on 
izmijeni«, nije mišljeno da bi upravo filozofi trebali da taj zbilj- 
ski svijet izmijene, jer bi time oni napustili svoju funkciju u ži- 
votu, a prihvatili bi onu, koju obnašaju predstavnici moći i vla. 
sti. Marx tom svojom tezom taj zadatak pridaje životu kao cje- 
lini za koji smatra da je u njemu u prošlosti bilo odviše teore- 
tiziranja i školskog reflektiranja, a premalo težnje i nastojanja 
da se te teorije kritički osvijetle a tada i primijene u praksi. 
Mislioci prošlosti često su se udaljavali od prakse, a ona je još 
češće malo marila za misli svojih mislilaca. U tome leži smisao 
ove Marxove teze koja bi trebala biti opomena da se teorija i 
praksa nedjeljivo spoje. 

Time je jasno rečeno i to da Marx ne misli, da su suvišni oni, 
koji o životu reflektiraju. On ne misli time da negira vrijed- 
nost onih koji su tumačili, koji tumače i koji će tumačiti svi- 
jet niti da bi oni sada tu funkciju trebali napustiti kao da je 
svijet protumačen za sva vremena. Svijet koji se nalazi u vječ- 
nom kretanju, a po tome i vječnoj promjenljivosti upravo sam 
po sebi urgentno traži da ga se sveđ nanovo tumači. Filozofima 
Marx tako ne namjenjuje moć, jer bi time negirao osebujnost 
njihove neminovne funkcije u punoći svjesnoga života, nego up- 
ravo na njihove rezultate, na filozofsku misaonost, upućuje prak- 
su života. 

I upravo zbog te potrebe u toj vječnoj promjenljivosti svije- 
ta, svijeta koji se vječito nalazi u krizama, perturbacijama i re- 
volucijama ne smiju filozofi da napuste svoju funkciju mišljenja 

o svijetu, svoju misiju, koju su na se preuzeli, nego tek ne valja 
pri tome da budu kabinetski skolastički mislioci, koji razvija- 
ju teme koje je život svojim potrebama, svojim novim društve- 
nim složajima, svojim novim mogućnostima i po tome novim 
horizontima prevazišao. Oni po Marxu treba da obrađuju pro- 
bleme i pitanja koja izlaze iz aktualne tematike ljudske prakse, 
vroblematiku života u svoj njegovoj širini, jer nijedan čovjek, 
nijedna generacija čovječanstva nije nikada živjela izvan okvira 
upravo svoje osebujne povijesne zbilje, jer »čovjek nije apstrak- 
rno biće koje čuči izvan svijeta« (Marx). U svojoj Kritici Hege- 
love filozofije prava Marx kaže: »Čovjek je već kao individuum 
a napose kao ličnost okružen različitim socijalnim okvirima i 
po njima je on esencijalno povijesno, a to će reći promjenljivo 
biće«. Samo zbiljski život stvara okvire i determinante života 
uopće, koji konstituiraju i njegovo žiće i biće. Životna praksa 
— u najširem značenju toga pojma! — je izvor i verifikacija sve 
ljudske djelatnosti, pa tako i njegove spoznajne misaonosti. 


U drugoj rečenici svoje druge teze o Feuerbachu Marx ex- 
presis verbis kaže: »U praksi čovjek mora dokazati istinu tj. 
zbiljnost i moć, ovostranost svoga mišljenja. Spor o zbiljnosti 
ili nezbiljnosti mišljenja — koje je izolirano od prakse — čisto 
je skolastično pitanje«. Govoreći tako o zbiljnosti i moći miš- 
ljenja koje ne smije biti tek skolastično mudrovanje ukazuje 
indirektno na potrebu i značenje njeno, na ulogu njenu i stvara- 
laštva života uopće. A tko je zvan da to djelotvorno mišljenje 
razvije nego mislioci, nego filozofi. Oni tako postaju moć dje- 
lotvorne ličnosti kao otkrivači i svjetlonoše ideja, koje život kao 
ideale traži — a ujedno ih potencijalno u sebi i nosi! —, da 
bi se zbiljski oblici života mogli progresivno razvijati dalje. A 
da se može razvijati dalje mora se emancipirati od prošlosti, a 
»glava je te emancipacije — filozofija«. 


Oikrivajući tako u vezi s urgentnim problemima svagdašnjice 
pitanja koje realni oblici života nameću, filozofija izlaže i ob- 
jašnjava principe, koji postaju svjesnim dominantnim principi- 
ma sviju odlučnih faktora životne stvaralačke djelatnosti. Filo- 
zofija tako postaje i ostaje racionalno »duhovno oružje« u bor- 
bi za progres u kome pomalo dolazi do »ostvarenja filozofije«. 
Upravo je tu misao naglasio Marx u svome djelu »Bijeda filo- 
zofije« rekavši: »Svaki je princip imao svoje stoljeće, u kome 
se otkrio: tako je princip autoriteta, na primjer, imao jedana- 
esto stoljeće, kao što je princip individualizma imao osamna- 
esto. Prema tome uvijek je stoljeće pripadalo principu, a ne prin- 
cip stoljeću. Drugim riječima princip je izgrađivao povijest, a 
ne povijest princip . . . Ali od onoga časa kad ljude predstavite 
kao glumce i autore njihove vlastite povijesti, vi ste se zaobilaz- 
mm putom vratili na pravu polaznu tačku, jer ste napustili vje- 
čite principe, od kojih ste bili pošli«. 

A te determinantne povijesnoj zbilji primjerene principe su 
svagda osvještavali mislioci, a to će biti njihov zadatak dok bu- 
de ljudskog života i povijesnog kretanja. Oni su bili autori tih 
uvijek novih principa, koji izlaze iz novih formacija i u počet- 
ku nesvjesnih tendencija života i njegovog progresa. Ljudi tako 
postaju i ostaju »autori i glumci vlastite drame« života. A na 
filozofiji je da tu dramu osvještava, pa da se tim putom dođe 
do »ozbiljenja filozofije«, do ostvarenja istine ovog svijeta. U 
svojoj već citiranoj »Kritici Hegelove filozofije prava« veli 
Marx: »Zadaća je povijesti nakon što je nestala onostranost is- 
tine, da etablira istinu ovostranosti«. A otkrivanje upravo te ovo- 
strane, životne istine osnovni je zadatak filozofije danas više ne- 
go ikada dosada. I ona je upravo postala memento u ime vred- 
nota koje valja realizirati. Zar je onda čudno da se svagda sve 
političke reakcionarne snage života suprotstavljaju filozofiji i 
njenom razvoju. Filozofija je kada je ispunjala svoj puni i pra- 
vi zadatak, bila oduvijek na udaru onih tendencija moći, koje 
su se htjele u svojoj zaostalosti održati. Marx kritizirajući tako 
praktične političke partije Njemačke doslovno veli: »S pravom 
traži praktična politička partija u Njemačkoj »negaciju filozo- 
fije« (uz »Kritiku Hegelove filozofije prava«). U istom djelu ve- 
li Marx: »Vi ne možete prevladati filozofiju, a da je ne ostvari- 
te«. A filozofija je životu potrebna, jer otkriva ono što taj život 
treba. Samo onoliko filozofija živi koliko upravo otkriva te po- 
trebe života. Marx veli: »Teorija se u nekom narodu samo toli- 
ko ostvaruje, koliko ona predstavlja ostvarenje njenih potreba«. 

Sasvim je prema tome očito, da filozof po mišljenju Marxa, 
upravo danas kao i dosada treba da predstavlja revolucionarni 
subjekt koji ukazuje, analogno kao nekoć Luther, nove putove, 
nove perspektive života. Marx u istom djelu veli: »Kao što je 
tada samostanac, tako je sada filozof onaj u čijoj glavi započi- 
nje revolucija«. Filozofija treba da djeluje na život formirajući 
i vodeći. Njoj je u sadašnjosti Marx dodijelio dvije velike za- 
daće: a) kritičko samoosvještavanje povijesnog čovjeka i b) s 
tako jasnim idejama postati mozak revolucije. 

A život je, doklegod je život, konstantna revolucija samo s 
tom razlikom, da je jednom tiha i nevidljiva, a drugi puta glas- 
na i vidljiva. U tim promjenama života filozofija je odigrala 
značajnu ulogu, a nju će trebati igrati i dalje. : 

Zar se može veću, časniju i značajniju ulogu namijeniti fi- 
lozofiji nego što je tim svojim tezama učinio Karl Marx? 


II 


A da vidimo što o zadacima i ulozi filozofije govori nesum- 
njivo jedan od najznačajnijih mislilaca s početka i do četrdese- 
tih godina našega stoljeća. Šta o tome veli začetnik nove meto- 
de i novih pogleda koji nisu dali obilježje samo filozofiji ne- 
go i mnogim duhovnim oblicima današnjice — Edmund Husserl. 

Čitavo životno nastojanje Husserlovo kretalo se zapravo oko 
pitanja određene uloge i zadatka filozofije pa se i taj problem 
razvijao i mijenjao tokom čitava razvoja njegova filozofskog 
mišljenja. Nije naš zadatak da u tom kratkom izlaganju u taj 
dugi razvoj njegovih misli ulazimo. 


No Husserl je jasno uočio, da ima životnih situacija u koji- 
ma se filozofiji nameću urgentnija pitanja, nego tek to da ona 
postane »stroga, apodiktički stroga znanost«, te da ona u tak- 
vim situacijama treba da izvrši prvenstveno svoj neposredni za- 
datak, svoju životnu misiju kao znanost koja treba da svagda 
oblikuje život i formira egzistenciju čovjeka. U takvim odsud- 
nim vremenima postaje to njen preči zadatak, nego da kao »stro- 
ga znanost« izlaže neke apstraktne probleme života. Čak se Hu- 
sserlu kadgod i čini da je taj »san o filozofiji kao znanosti već — 
prospavan«. Nastala su vremena, kad se svi ljudi — a ne samo, 
filozofi — pitaju za smisao svoje opstojnosti, za telos svoga 
bitka, a kada se ta pitanja nameću upravo filozofiji kao njena 
najznačajnija pitanja. 

Kobne su to bile godine evropske prvenstveno političke, a 
onda i kulturne a i općeživotne dekadencije, na koju je Hu- 
sserl reagirao napose u svojim radovima o Krizi znanosti, u 
Prilogu XXVIII (1935) štampanom u Husserliani VI kao i u 
svom znamenitom bečkom predavanju pod naslovom »Kriza 
evropskoga čovještva i filozofija«. Podvući ćemo tek neke mi- 
sli iz tih djela. 

U svom glasovitom djelu »Kriza znanosti kao izraz radikalne 
životne krize evropskog čovještva« — kojega je prvo izdanje 
štampano kod nas u Beogradu 1936. (u časopisu »Philosophia«) 
—:. formulira Husserl zadatak filozofije ovako. »Praosnutak novi- 
je filozofije predstavlja prema prije izloženom praosnutku novo- 
vjekog evropskog čovjcštva, koje nasuprot dotadanjem srednjo- 
vjekovnom i antiknom hoće da se radikalno obnovi svojom no- 
vom filozofijom i to upravo njome. Prema tome kriza filozofije 
znači isto što i kriza svih novovjekovnih znanosti kao dijelova 
filozofskoga univerzaliteta, koja ponajprije latentno, no tada 
sve više predstavlja pojavu krize samog evropskog čovještva u 
cjelovitoj smislenosti njegova kulturnog života, u njegovoj sve- 
ukupnoj egzistenciji«. 


Drugim riječima Husserl tu jasno izriče, da je filozofska 
misao, da je filozofija ona po kojoj se u određenim povijesnim 
uvjetima ostvaruje osebujan lik čovještva, osebujan lik huma- 
nosti i u krajnjoj dosljednosti osobit oblik ljudske opstojno- 
sti uopće. Filozofija je tako konstitutivni faktor lika svjesne 
ljudske egzistencije, pa prema tome i filozofska kriza znači kri- 
zu humane egzistencije uopće. Jednako su i povijesne varijan- 
te — antikna, srednjovjekovna! — održavale varijante filozofske 
koncepcije svijeta i života. Husserl čak i nastavlja misao, da 

skeptičan stav s obzirom na ideju, da bi filozofija bila putokaz 
i voditeljica ljudskog žića, nužno dovodi do opadanja, do deka- 
dencije u ljudskom stvaralaštvu. Kao, što je i obratno istina, da 
ona djeluje kao spasiteljica u opasnostima života, u situacijama 
kada je humana zbilja u pitanju. 

A to su bile godine intenzivnog i ekstenzivnog razvoja faši- 
zma u Evropi, godine kada je bilo očito, da je ljudska svijest i 
savjest stavljena u najteže iskušenje. To je bila »situacija opas- 
nosti«, koju je valjalo uočiti, osvijetliti i time ukazati izlazne 
mogućnosti iz nje. Trebalo je znati o čemu se radi, preuzeti na 
sebe odgovornosti i aktivno djelovati. 


Husserl u već spomenutim izvodima koji su štampani u Hu- 
sserliani VI, na str. 510 doslovno veli: 

»Filozofu i filozofskoj generaciji, koji odgovorno djeluju u 
nekim ljudskim i kulturnim okvirima, nameću se upravo iz tih 
okvira odgovornosti i odgovarajuća djelovanja. A to naročito 
vrijedi danas kao uopće za ljude u vremenima opasnosti. Upra- 
vo radi mogućnosti ostvarivanja preuzetih životnih zadataka tre- 
ba u vremenima opasnosti odložiti izvjesne zadatke i činiti tek 
ono, što će u budućnosti moći opet omogućiti jedan normalan 
život. Posljedica će toga općenito biti, da će se promijeniti čita- 
va životna situacija, a time i izvorni zadaci, koji će možda ko- 
načno postati i posve bespredmetni. Treba svakako da se osvi- 
jesti prisebnoste«. 


Povijesna prisebnost, koju ovdje imamo u vidu tiče se naše 
egzistencije kao filozofa i korelativno egzistencije filozofije, ko- 
ja pak proizlazi iz naše filozofske egzistencije.« 


U ovim svojim tezama Husserl ističe činjenicu opasnosti hu- 
mane egzistencije u našem vremenu i potrebu filozofije da ona 
u takvim povijesnim situacijama gdje su ugroženi fundamental- 
ni osnovi ljudskoga života »odloži izvjesne zadatke« i upravi 
poglede prema budućnosti te vodi život k njegovim budućim 
konkretnim zadacima. Nije li to ono isto, što Marx postulira u 
svojoj prvoj tezi o Feuerbachu. Nije li to jasno istaknuta zada- 
ća da u izvjesnim povijesnim situacijama treba da fundamentalni 
problemi povijesne ljudske zbilje postanu osnovni problemi i 
zadaci života »koji treba mijenjati«. 

A najkonkretniji je Husserl bio u svome znamenitom pre- 
davanju održanom u »Bečkom kulturnom savezu« 7. i 10. svib- 
nja 1935. (Vidi Husserliana VI), kada je u završnom poglavlju 
rekao: »Kriza evropske opstojnosti ima samo dva izlaza: Pro- 
past Evrope u otuđenju prema svom vlastitom racionalnom ži- 
votnom smislu padom u neprijateljstvo prema duhu i u barbar- 
stvo, ili ponovo rođenje Evrope iz duha filozofije konačnim pre- 
vladavanjem naturalizma heroizmom uma«, 


.. Naturalizam u smislu biologizma i iz njega izvedeni nacizam 
bila je dominantna teorija destruktivnih moći tadašnje Evrope. 

Zar je onda čudno, da je nasuprot tome principu postavio Husse: 
rl antitezu u umu i potrebi da taj um bude u pravom smislu mi- 
litantan, jer se radilo o opasnosti za čovječnost u cijelom čov- 
ječanstvu. Dosta je bilo mirovanja 1 mirnog tumačenja. Trebalo 
je prijeći »izmjeni svijeta«. Husserl je poput Marxa namijenio 
filozoČiji i te kako važnu životnu zadaću. 


II 


Valja zaključiti (-što je očito!-), da ne predstavlja nika- 
kav konstruktivni pokušaj, ako se povežu misli Marxa i Husser- 
la, kad se radi o pitanju uloge, o misiji filozofije u našem vre- 
menu. 

Misli obojice ovih filozofa stoje u tom smislu posve blizu, 
a to slijedi ne samo iz totaliteta njihovih shvaćanja o zadaći 
filozofije nego i posredno iz situacija epoha, u kojima su oni 
živjeli. 

Marx je pisao svoje filozofske teze pred buntovničku i pre- 
vratničku 1848, Husserl reflektira o misiji filozofije u vreme- 
nu, kada je nacionalsocijalizam ugrožavao osnove humanog ev- 
ropskog života. 

U takvim povijesnim situacijama, u kojima se negiraju os- 
novni principi ljudske egzistencije može se bolje uočiti ne samo 
tragika humane opstojnosti, nego se osvještavaju i potrebe za 
jasnoćom ideja znanja i principA savjesti. Zar je onda slučaj, 
da se u takvim i sličnim situacijama postavljaju filozofiji ista 
urgentna pitanja, pitanja života u punoći njena značenja. 

No ne samo evropski dio čovječanstva — nego se i cijelo 
ćovještvo danas nalazi u teškoj krizi. Iz te se krize neće moći 
izaći ako se jasno ne osvijetle ideje, koje su svagda vodile i tre- 
ba da vode život naprijed. A te pak ideje može osvijetliti samo 
ona teorija koja ima u vidu čitav život — a to je bila i vječno 
će ostati samo — filozofija. 

FENOMENOLOŠKA ANALIZA VREMENA 
I PITANJE O SUBJEKTU ISTORIJE 


Ludwig Landgrebe 


Koln : 


U riječi mladog Karla Marxa »komunizam je riješena zago- 
netka historije« izriče se uvjerenje u kome treba da se traži taj- 
na historijske moći marksizma. Ne samo da je ono potčinjenima 
i eksploatiranima, koji su sebe znali samo kao pasivan objekt 
zbivanja, povratilo uvjerenje, koje čovjek kao takav treba da bi 
životu, u kome se nalazi bačen i koji treba da vodi, uopće mogao 
kazati da. Time je ujedno izrečeno i uvjerenje da se poznaju za- 
koni koji gone svjetsko zbivanje prema njegovom cilju, te da se 
poznaju akteri i da im se može naznačiti njihovo mjesto 
u ovome procesu, mjesto koje im čini izvjesnim smisao vlas- 
titog postojanja. Kao biće, koje. da bi moglo da produži 
svoj život, mora da ga vodi aktivno djelujući, treba čovjek ovo 
uvjerenje. Tako je predstava o tome, kuda smjera zbivanje, nje- 
gov cilj i kraj, u kome se ispunjava njegov smisao, i na temelju 
čega čovjek zna, čemu njegov trud i patnja, takva da, govoreći 
sa Kantom »mora da bude na čudesan način usko povezano sa 
općim ljudskim umom.« Ali spoznaja cilja pretpostavlja spoz- 
naju snaga koje prema njemu vode proces. Kad je Karl Marx, 
kako sam kaže, skinuo ove snage s neba na zemlju, time je samo 
dovršio jedan misaoni pokret koji odgovara najunutrašnjijoj 
tendenciji novog vijeka, naime, da se čovjeka, shvaćenog u lan- 
cu generacija, ljudsku vrstu kao istinski subjekt historije, dekla- 
rira za jedinu snagu koja u njoj djeluje. Kako bi inače zbivanje 
koje nazivamo historijom i moglo kao takvo uopće da se razli- 
kuje od općenitog prirodnog zbivanja, nego po tome što je ono — 
za razliku od postajanja prirode, koje se zbiva iz sebe — zbiva- 
nje koje je prouzrokovano djelatnošću ljudi i njome se produža- 
va. Šta bi historija trebalo da bude drugo nego res gaeste? A kad 
je zakon prema kome se ovo djelovanje ispunjava spoznat, onda 

se čini da je čovjek ovom spoznajom postao gospodar historije. 
On može da proces podvrgne svojoj kontroli i da ga vodi nje- 
govom završetku. Ali, izgleda, da ovo uvjerenje, kojim je svjetski 
pokret marksizma bio nošen, danas više ne posloji. Već je kod 
Friedricha Engelsa misao o spoznatom i spoznatljivom kraju iz- 
blijedila u »napredovanje ka uvijek novim ciljevima« — i time je 
zapravo pružena natuknica za revizioniste svih vrsta. Ako je za- 
kon historije spoznat, onda bi i sva praksa koja se temelji na toj 
spoznaji donosila njegovo potvrđivanje; ozbiljenje bi se mora- 
lo poklapati s onim što je u spoznaji bilo unaprijed postavljeno. 
Ali historijsko iskustvo ozbiljenja, pokazalo je drugačije: ne sa- 
mo da poslije revolucije nisu ukinuti antagonizmi društva i ne 
samo da nisu izbili opet na mjestima na kojima se nisu ni slu- 
tili, nego ni put ozbiljavanja nije isključio mogućnost staljinis- 
tičke diktature umjesto realnog humanizma i realne demokraci- 
je — čime je čini se potvrđen jedan uvid Toquevillesa, da raz- 
vitak prema demokraciji ide zajedno s opasnošću njenog zakrž- 
ljavanja. Ali i tamo gdje se čini da su izbjegnute ove opasnosti, 
podiže se glas pjesništva, koji nije glas oplimizma, već i nadalje 
dovodi do riječi patnju čovjeka. Tako je, dakle, nanovo zadano 
pitanje da li je ono uvjerenje kojim je marksizam bio nošen, do- 
voljno odgovorilo, na za svakog čovjeka neizbježno pitanje: »če- 
mu mogu da se nadam«? ili kako da se drugačije nađe put do 
odgovora. 


Ono u što se nadamo predstavlja se kao nešto što će nastupiti 
u budućnosti. Ako je čovjek, snagom svoje spoznaje zakona pos- 
tajanja, gospodar historije, onda bi mu spoznaja morala dopus- 
titi da ovu nadu preobrati u cilj, u izvjesnost nužde njenog nado- 
laska, i time takcđer dodijeliti svakom pojedinačnom koraku 
na putu ka cilju, svim njegovom patnjama i žrtvama, smisao koji 
je evidentan za svakog. Da bi nada postala izvjesnošću, pretpos- 
tavlja, međutim, da se hod historije priklanja prognozama, koje 
omogućuje spoznaja njegovih zakona. Ali ako je iskustvo poučilo 
da historija protivrječi ovim prognozama, uzdrmano je uvjerenje 
da je čovjek, kao gospodar, stvarno uzeo historiju u svoje ruke 
na način kao što mu je to bilo obećano. Time je ponovno zadano 
Pitanje, u kome se smislu čovjek treba da razumije kao subjekt 
historije, a u kome ne; tko je ili šta je historija, da tako može 
da protivrječi prognozama, koje ipak treba da se temelje na 
spoznaji zakona njenog postajanja? Gdje leži temelj ove aporije? 
Nije li možda diskusija o cilju i završetku historije i o pitanju 
u kolikoj mjeri čovjek, spoznajući je, može da postane gospodar, 
počivala na nedovoljnoj predstavi onog što je vremenitost histo- 
rijei kako treba odatle da se razumije budućnost njenog cilja 
kada se historija shvaća sasvim samorazumljivo kao linearno 
protjecanje što slijedi zakone i kreće se prema cilju a to znači 
kao uzastopnost faza otjecanja? 

Kako se, međutim, vrijeme može drugačije predstavljati? Ni- 
je li ono, govoreći s Kantom, forma unutrašnjeg osjetila tj. forma 
u kojoj postajemo svjesni. u uzaslopnosti naših predstava, zbiva- 
nja i protjecanja? Kant je ovim utemeljio transcendentalno-filo- 
zofijski onu predstavu vremena koja je za cjelokupnu tradiciju 
mišljenja od Aristotela bila mjerodavna. Ali da se mišljenje ne 
može njome zadovoljiti, po prvi put je pokazala Husserlova fe- 
nomenološka analiza svijesti o vremenu. Heideggerova analiza 
vremena u »Sein und Zeit« može se u određenom smislu razu- 
mjeti kao produžavanje ovog istraživanja. Ona je dovela do tač- 
ke iz koje se može izvesti vremenitost svjetske historije i s koje 
se može uvidjeti da je predstava vremenitosti kao uzastopnosti 
nedovoljna. Ovdje ćemo se nadovezati na ova istraživanja da bis- 
mo na pitanje o vremenu historije odgovorili barem u njegovim 
glavnim značajkama. To će biti tema razmišljanja koja slijede. 
Pri kraju treba da se naznači koje se konsekvencije iz toga nada- 
ju za pitanje o subjektu historije. 


Koliko se dakle nadaje iz Husserlove analize da je temelj mo- 
gućnosti svijesti o uzastopnosti naših predstava vrlo izvjesno 
pristupačan upitnosti? Ishod za ovo leži u Husserlovom prona: 
laženju retencionalne svijesti: svakog časa pokušavamo sunovra- 
ćivanje sada svjesnog u »trenutačnost« koje se kao takvo zadrža- 
va za još jedan kratki predah tako da je moguće, kao što je poz- 
nato, napr. neke već odzvonjene udarce zvona, »nanovo izbro- 
jati«. U ovome sunovraćivanju u trenutačnost, čega smo mi svjes- 
ni, leži korijen razlikovanja »sadašnjeg« i »bilog«. U trenutač- 
nom nam izmiče ono svagda sada svjesno. Svijet, dakle, nije 
svagda punktualna svijest prezencije, jedan »uzastopni slijed 
predstava« koje se konačno svode na osjetilne utiske, nego se 
ovaj slijed gradi takoreći pred našim očima, dok je ono svagda 
sada svjesno, zadržano baš kao ono što se sunovraćuje. U ovoj 
se svijesti kao trenutačnom ne radi o misaonoj konstrukciji, ne- 
go se time ukazuje na odnos koga u svako vrijeme možemo pos- 
tati svjesni, ne u refleksijama koje tek kasnije dolaze, nego na- 
ročito tamo, gdje nam ovo zadržavanje otkazuje u trenutačnosti. 
Mi, kao mi, svjesni smo onog što propada u irenutačnosti, kao 
onog što izmiče. To se može objasniti na primjeru govora koji 
pratimo ili sami govorimo. Pojedine faze onoga što se govori za- 
državaju se u dugim rastojanjima, one su, govoreći sa Husser- 
lom, još »živuća sadašnjost«, tamo gdje zadržavanje više ne us- 
pijeva, »gubimo nit«. Tada se mora odustati i eksplicitno nasto- 
jati da se prisjetimo onoga što je već rečeno. Svijest sjećanja 
se otuda kod Husserla oštro razlikuje od retencionalne svijesti 
trenutačno — bilog. Ne može se dakle reći da bi razlikovanje 
»sadašnjeg« i »prošlog« i time svijest uzastopnog slijeda naših 
predstava, koja ovo razlikovanje ima za pretpostavku, počivalo 
na sjećanju. Naprotiv, mora se pitati kako je moguće da imamo 
predstave na način sjećanja, što reći, reprodukciju u kojoj se 

svjesno zna kao ono što je bilo — svijest, koja drugim načinima 
reprodukcije, fantazije itd. nedostaje — dakle kako je moguće 
da dođemo do predstave o nečemu kao »onom što je bilo« i kada 
»prošlom«. Odgovor glasi: jer je svijest o prošlom upravo svijest 
o onome što jedanput bijaše, ali sada više nije. Ovo »više nije« is- 
konski je spoznato u izmicanju u trenutačnost. Npr. to što ja sa- 
da rekoh ili čuh, već je rečeno ili čuveno, ono je još tu na način 
onoga što svagda iznova izmiče u trenutačnost. Ne može se dak- 
le reći ovaj se događaj odigrava u vremenu kao da bi ono bilo 
nekakva opstojeća forma koja omogućuje da se razlikuje pore- 
dak uzastopnosti, nego u procesu izmicanja možemo da slijedi- 
mo tvorbu ove forme u njenom korijenu. Ona je u događanju 
koje Husserl opisuje kao pozitivni intencionalitet: ne aktivnost 
subjekta, nego onoga što mu se suprotstavlja. Uzastopnost se 
spoznaje kao uzastopnost dok se njene pojedinačne faze, kao 
uvijek više ili manje udaljene od prezentnog, oduzimaju u tre- 
nutačnost. i trenutačnost trenutačnosti. Ovo oduzimanje jeste 
ono što dozvoljava da se govori o »putujućem vremenu«. Spoz- 
naja takvog samoudaljavanja je dakle pretpostavka zato da mo- 
žemo da govorimo o vremenu kao formi uzastopnosti naših 
predstava i da sebi možemo napraviti pojam o vremenu kao ovoj 
formi. Vrijeme je primarno svjesn? spoznato kao ono što nam 
izmiče, ili kao »forma« u kojoj postajemo svjesni izmicanja 
vnog što je svagda prezentno. 


Predstava vremena kao forme u slici linije nije dakle prim- 
jerena onom načinu kako vremensko spoznajemo. Ali baš se pre: 
ma slici linije, vremena kao linearnog otjecanja, orijentiralo ra- 
zumijevanje procesa historije i time je dospjelo u nerazrješive a- 
porije. Jer sadašnjost nije tačka ovog sada, koje se jednostavno 
apsolvira jednim drugim, nego je ona u — jednom svijet sadaš- 
njeg i još zadržane trenutačnosti. Slikovito predstavljanje zah- 
tijeva dakle dvodimenzionalnost i shodno tome Husserl je pro- 
jektirao svoj »dijagram vremena«. 


Husserl uz to, dakako, primjećuje da svijesti o sada, o živu- 
ćoj prezenciji, ne pripada samo svijest trenutačnosti, nego u- 
jedno i »protencija«, neposredno očekivanje trenutka. To što 
nastupa svagda sada, kao takvo je svjesno da jeste stoga što je 
kao upravo predstojeće bilo »očekivano«. Intencionalitet svijesti 
je u ovom pogledu uvijek izvanbitak trenutka. Tako se ispostav- 
lja, ili onako kako se očekivalo ili drugačije, u čemu fenomen 
iznenađenja i razočaranja, koje ponekad može da bude uplaše- 
nost, ima svoj korijen. To je »precrtavanje« očekivanja koje u 
negaciji »ne tako, nego drugačije« nalazi svoju formulaciju — 
jedna spoznaja koja protencionalno, ono Biti usmjeren uvijek - 
- van pretpostavlja, preko sadašnjeg. Protencija stoji dakle pre- 
ma izričitom očekivanju kao jednom unaprijed  posadašnje- 
nom u zamislima i samoizmišljanju u analognom odnosu kao 
retencija p .ema sjećanju. Husserl je, dakako, samo kratko dota- 

kao strukturu protencije ne ispitujući pobliže njen odnos prema 
retencicnalnom zadržavanju. U odnosu na ovo pitanje koje je 
ostalo otvoreno Heideggerova analiza u »Bitak i vrijeme« može 
se razumjeti kao daljnji korak u objašnjavanju biti vremena. To 
je naime pitanje o tome gdje treba da se traži temelj mogućnosti 
svijesti o sada kao nečem što nam izmiče. Primjer o govoru mo- 
že dati signal za odgovor. Ono sada se spoznaje kao nešto što 
izmiče, i radi se o tome da se ono što izmiče zadrži, napr. da bi 
na kraju došlo u govor. Nešto se spoznaje kao iščezavanje jer je 
njegovo učvršćivanje od značaja za to prema čemu je vani us- 
mjereno naše apstrahiranje — možda da se razdoblja čuju ili go- 
vore do kraja — jer je ovo nemoguće bez takvog zadržavanja. 
Vrijeme se treba dakle spoznati kao ono što izmiče ukoliko je 
ono vrijeme koje nam treba za zamisao: ono se primarno spozna- 
je kao pedalj »između« i »do tada«, kao nama s ovim »između« 
primjereno vrijeme. Heidegger je ove karakteristike određenja 
»između« i »do tada« označio kao najiskonskija određenja vreme: 
na i time otkrio onu strukturu vremena koja omogućuje da ga se 
može mjeriti. To se izvođenje ovdje ne može dalje pratiti. Kada 
Aristotel kaže: vrijeme »se broji u duši« to je s ovim karakteris- 
tikama imenovan temelj mogućnosti njegove mjerljivosti i bro- 
jivosti. Time je objašnjena veza koju Husserl nije istražio, veza 
između protencionalne pred-usmjerenosti i retencionalnog zadr- 
žavanja trenutačnosti koja izmiče. Izmicanje u sunovrat, u tre- 
nutačnost, može čovjek da spozna samo kao takvo biće koje je 
unaprijed usmjereno i vođeno namjerama u svome sadržaju, ko- 
je kao misleće djelatno biće slijedi u svome životu ciljeve i ko- 
je se djelujući rukovodi predstavama onog koje još sada nije 
zbiljsko, nego ga njegovo aktivno biće treba tek da ozbilji. O 
Kantovom pojmu vremena kao forme uzastopnosti naših pred- 
stava i stanja mora se pitati da li je on samo tada moguć ako se 
vrijeme ne promatra samo kao uvjet mogućnosti predstavljanja 
i spoznavanja, nego kad se vremenitost djelovanja, koje smo mi 
uvijek svjesni, i sama uvuče u pitanje. 


U ovom temeljnom ustrojstvu čovjeka kao djelatno aktivnog 
bića leži dakle to da za njega psstoji ono prošlo, što se njemu 
izmiče. Retencija i protencija ne stoje dakle na jednakom stup- 
nju jedna pored druge, kao što bi po Husserlovoj analizi moglo 
da izgleda, naprotiv težnja da se zadrži, da se Sada pokaže kao 
ono što propada i izmiče, ima svoj temelj u usmjerenosti napo- 
lje na ono što se u buduće treba da očekuje i da se ozbilji: vrije- 
me se vremenuje iz budućnosti. U odnosu na Kantovu analizu 
vremena znači to: vrijeme nije samo forma osjeta, i kao takvo 
mogućnost teorijske spoznaje predmeta, nego, da za nas, vrijeme 
»postoji« kao ova forma, treba da se izvede iz toga, da je umno 
spoznajuće biće u-jednom svagda praktično, aktivno djelatno bi- 
će. Ono je praktično aktivno: 1j. ono je u svom svijetu tako što 
se razumijeva na svome Moći, na tome šta može i ovo Moći izri- 

če u-jednom realnu mogućnost i »pomogućenost« (Husserl), di- 
namis u njegovom dvostrukom smislu kao posibilitas i potencia, 
iz čega bi se mogli izvesti svi pojmovi mogućnosti. Ovo Moći je u 
najprizemnijem i najelementarnijem smislu pouka u samorazu- 
mijevanju i savladavanju motorike svojih udova i time prevlada- 
vanje odstojanja u kretanju. Samo za tako konstituirano biće po- 
stoji razlikovanje prošlog, sadašnjeg i budućeg i postoji otuda 
vrijeme kao »forma unutrašnjeg osjeta« i postoji zbivanje čiji se 
tok može da razumije kao zbivanje u slijedu njegovih predstava. 

Šta se iz toga nadaje za pitanje o vremenu historije i za smi- 
sao govora o kraju historije, te šta znači kontinuitet historije? 
Držanje čovjeka kao djelovanje vođeno je namjerama i samo 
kao takvo je djelovanje kao izvan-bitak u ozbiljavanje onoga što 
je predstavljeno kao cilj ali sada još nije zbiljsko. U ovome smis- 
lu Husserl govori u svojim kasnijim refleksijama da je bitak 
čovjeka teleološki bitak. Ako historija proizlazi iz ljudskog dje- 
lovanja, onda je za spoznaju njenog postajanja teleološki princip 
usidren u najprizemnijem uvjetu te spoznaje. Pošto je grčko mi- 
šljenje cjelokupno zbivanje kozmosa razumjelo kao teleološki od- 
ređeno, i nije poznavalo nikakvo razlikovanje principa postaja- 
nja prirodnog zbivanja od zbivanja historije, ovo je razlikovanje 
postalo moguće tek na tlu kršćanskog očekivanja kraja i tek o- 
tada postoji specifičan problem teleologije historije i historije 
kaco historije. Teleološka temeljna struktura historijskog svijeta 
u kome živimo može se lagano razjasniti na onome što nazivamo 
situacijama u kojima sebe svagda nalazimo kao djelatne. Situaci- 
ja je svagda moment u historiji koju živimo, sačinjena iz toga 
što je bilo i što je proizvelo svoje sada, već postojeće fakte, u 
osjetilno danom okolnom svijetu, ali ne kao puki pojam onoga 
što je sada već za nas opstojeće, nego ovog opstojećeg koje je 
razumljeno i takoreći istraženo na mogućnostima koje nam ono 
nudi našem djelatnom odnošenju, ili na otporima koje ono su- 
protstavlja. Šta nam predstoji, šta od ovog sadašnjeg treba da 
za svoj život očekujemo? Nije li pitanje orijentirano, ne samo 
na djelovanje pojedinca sa njegovim odlukama, nego i na djelo- 
vanje koje utiče na historijske odluke. 


Šta naime slijedi iz ovih posve elementarnih uvida? Sva tež- 
nja da se učvrsti i spozna ono što je bilo, kako ono pojedinačno, 
tako i ono historije, temelji se u nastojanju da se zadrži ono što 
izmiče u svagda nanovo sunovraćujuće i u zaboravljeno. Nastoja- 
nje da se nešto zadrži temelji se u nužnosti da se njegove namjere 
moraju izvoditi djelujući i da se na njima mora orijentirati. Op- 
stojanje hoće postojanost, samodržanje na osvjedočenom i preko 
predaje, na već opstojećem i važećem. Ali i tamo gdje se_ ovo 
mora u otporu probiti i prekoračiti, spoznaje se opstojanje kao 
otpor od koga se ono odbija. Tako se recimo u jednoj situaciji 
pita: kako je došlo do toga, koje smo greške počinili, gdje su kri- 
vo postavljene tračnice, tako da se sada nalazimo u ovim teško- 

ćama? To vrijedi za pojedinca kao i za Život ljudskih zajednica 
i njihove historije. Znamenito se zadržava ne u unutrašnjosti 
duša, ono je uočljivo u govorima i pjesmama i tjelesno inkor- 
porirano u spomenicima koji podsjećaju na silu koja utemeljuje 
i podupire obavezu. U ovom smislu veli Dilthay: »Historija je 
sjećanje« i struktura sjećanja može da bude objašnjenje za struk- 
turu vremena historije. Sjećanje ne posadašnjuje sve i svakoga 
što je jedanput bivstvovalo, nego u prvom redu ono što ima 
značaja u sadašnjem životu, a to znači što služi ispunjenju 
smisla kome on teži. Sjećanje dakle pravi tako reći sko- 
kove. Šta ga potpomaže u skokovima? Upravo ovo pretra- 
živanje, svagda dane situacije koja je tako nastala iz uvje- 
ta što su bili usidreni u onom što je bilo. Ona se pretražuje u 
pravcu uvida, kako već opstojeće daje ili zatvara mogućnosti sa- 
dašnjeg djelovanja te što ono znači za vođenje našeg života sada 
i ovdje. Ovo znamenito jeste to što treba da se zadrži i što se u 
sjećanju traži, radi osadašnjenja. Ali ako se na taj način historija 
konstituira u sjećanju i ako sjećanje pravi skokove, onda iz toga 
za vrijeme historije slijedi da ono nema formu kontinuiranog 
zbivanja, niti slijeda uspjeha u kauzalitetu bez praznina. Misao 
potpunog reda causae efficientes bila je razvijena najprije u stoi. 
Stari historičari nisu pisali o aitia-i u smislu causa efficiens nego 
kao o onom što je nešto skrivilo. Ovo može da potvrdi analiza 
slučajnosti u Aristotelovoj fizici. Za Aristotela ne postoji potpuni 
red aitia-i. Pitanje o vremenu historije nije dakle pitanje: »kako 
iz zbivanja postaje historija?« — kao da bi za naš svijet prvi bio 
potpuni sklop kauzaln>g zbivanja, predstavljen u uzastopnosti 
novih predstava, i kao da bi se onda samo radilo o tome da se 
pronađe kriterij šta će se iz toga odabrati kao historijska činje- 
nica i šta je relevantno. Naprotiv treba pitati obrnuto — jedna 
vrsta kopernikanskog obrata — kako je iskonska spoznaja vre- 
menitosti našeg opstojanja u svijetu postala predstavom potpu- 
nog vremenskog reda kao forme odtoka koji se prema kategoriji 
kauzaliteta postavlja kao kontinuirano zbivanje? Ovo je izvođe- 
nje proveo Husserl već u svojoj analizi vremena, a Heidegger je 
iz toga povukao konsekvencije za pitanje o vremenu svjetske his- 
torije. Kontinuitet historije tako kako je spoznajemo kao histori- 
ju ne počiva dakle u kontinuitetu, potpunog kauzalnog zbivanja 
»univerzalnog vremena« koje bi bilo nadređeno vremenu histori- 
je, nego on počiva u njenom finalitetu, koji, međutim, nije fina- 
litet jednog božanskog proviđenja, nego takav da se o njemu 
odlučuje u slobodi djelovanja. Činjenice koje već postoje i koje 
su dane u situaciji treba da sc u tom pravcu ispitaju, kuda vode, 
šta za naše djelovanje omogućuju, a šta zatvaraju na mogućno- 
stima? Taj teleološki smisao ovog zbivanja nije dakle nešto tek 
naknadno izvana pridoneseno, nego on leži u tome da je prošlo 


zbivanje sa svojim sada opstojećim rezultatima, to usred čega 
mi treba da djelamo. 

Kako se prema tome treba da shvati kauzalitet i jedinstvo 
historije? Kao jedinstvo zbivanja, tako kako se ono u svako do- 
ba svagda iznova proizvodi u osvjedočivanju o mogućnostima 
djelanja u njegovoj situaciji u povratku na uvjete pod kojima je 
ono postalo to jedinstvo; zbog čega historija mora da se svagda 
iznova opet nanovo piše. Za našu spoznaju ne postoji najprije 
zbivanje u svojoj besmislenoj uzastopnosti u kojoj sebe naknad- 
no nalazimo, već je njegova predstava kao uzastopnosti, s mjer- 
ljivim vremenskim razmacima uvijek uperena na trajniju sadaš- 
njost od koje se vraća osvješćivanje koje se sjeća »kako je do to- 
ga došlo«. Svaka kronologija ima odnos prema sadašnjosti i nje- 
nom odstojanju prema događaju koji je za ovu sadašnjost mje- 
rodavan, koji se učvršćuje i na koga se podsjeća. 

Šta iz toga slijedi za smisao o cilju kao završetku historije 
kome treba da se nadamo kao onom budućem? Ova nada prela- 
zi u neodređeno i svagda iznova mora da bude razočarana, ako 
se ono što ona treba da ispuni, predstavi kao ono što treba je- 
danput da stupi u linerarnom toku zbivanja. Jer pokazalo se da 
historija nema o sebi svoj kontinuitet i jedinstvo, kao da bi ona 
za promatrača bila nekakav predstavljeni beskrajni vremenski 
protok zbivanja svijeta u koji je on na jednoj od svojih tačaka 
kontingentno uvučen, jer je aspekt jednog takvog po sebi odvija- 
jućeg protoka za promatrača takav, da vjeruje kako on može da 
se stavi izvan ovoga procesa. Ali ono što je vrijeme ne otvara se 
primarno u mišljenju i predstavljajućem držanju nego samo u 
koliko je mišljenje, mišljenje bića koje djela u zbivanju; samo 
za takvo postoji historija kao protok u vremenu. 


Historija dakle nema svoj kontinuitet i jedinstvo po sebi, jer 
historija postoji samo po djelovanju ljudi. U njemu se stalno 
svagda iznova proizvodi njen kontinuitet i ona otuda nije kon- 
tinuirani protok. Kontinuitet iskrsava od događaja do događaja. 
Kako se to uobičajeno kaže »tempo« protoka je različit. Postoje 
prazna vremena mirovanja u kojima se zbivanje odvija una- 
prijed označenim putovima i postoje vremena koja su krcato na- 
pregnuta i ispunjena prevratničkim događajima, a svaki je do- 
gađaj početak i kraj u-jednom, jer se u njemu odlučuje da li dje- 
lanje dostaje pozivu koji mu je postavljen u njegovoj situaciji, 
da li se trenutak obuhvaća ili propušta i time zakazuje pred nje- 
govim pozivom. Ali obuhvatiti ne znači da se samo ranije prora- 
čunljivo i proračunato etablira, proračunljivo je samo produže- 
na sadašnjost ali ne i budućnost. Time se ne želi reći da naučno 
planiranje i proučavanje ne bi bilo opravdano i nužno. Ali to što 
se na temelju toga ozbiljuje nije, kao što je rečeno, budućnost, 
nego samo produžena sadašnjost i samo se na nju ograničava 
vladavina čovjeka. Budućnost je tu u događaju koji se izvodi 
djelanjem koje zadovoljava poziv. Ovo zadovoljavanje se izopa- 
čuje, ako se djelovanje prepušta vodstvu onoga što potiče iz bilog 
i podiže zahtjev za važenje putem moći svoga opstojanja. U tak- 

vom izopačavanju djelanje postaje ideologijsko. Zadovoljiti 
poziv znači naprotiv već dano i važeće, već opstojeće obuhvatiti 
na njegovim neizračunljivim mogućnostima, u suprotstavljanju 
danom i onome što svijet zahtijeva. Otuda zapovijest za takvu 
djelatnost ne može poteći iz već postojećeg ljudstva i iz onog što 
je ono priznalo kao važeće. Ona je bezuvjetna i apsolutna jer se 
ne obazire na mogućnost i nemogućnost u smislu racionalno-na- 
učno izračunljivo, i njegove izračunljivosti. Pokušaj nju zadovo- 
ljiti odvažnost je iz koje samo proizilazi historijski događaj, no- 
vum. On znači staviti se na raspolaganje pozivu i zahtjevu čije 
ispunjenje u svojim konsekvencijama ne uključuje u sebe prora- 
čunljive mogućnosti moći djelovanja. To je zahtjev koji vrijedi 
i u situacijama koje izgledaju bezizlazne i kojima on suprotstav- 
lja svoj »uprkos«. Drugačiji završetak i ispunjenje smisla histo- 
rije ne postoje izuzev ove nade da se ima svagda poziv koji je 
dovoljan. Ona je ispunjenje, jer odvažnost dovoljnosti uključu- 
je u sebe naspram apsolutnog poziva i rizik vlastitog života, koji, 
pod određenim okolnostima, može shvatiti i smrt kao posljednje 
ispunjenje smisla. 


Otuda historijsko zbivanje nije ono što slučajno nastupa, ni- 
je kontingentno, neuplanirano, nego mogućnost događaja ima 
svoj temelj u ćudorednoj slobodi koja stoji pod sudom. Granica 
planiranja historije nije dakle u tome što svagda iznova iz djelo- 
vanja slijedi nešto drugo nego što se namjeravalo, niti u tome 
što bi se čovjeku otuđivala njegova djela i njegovi čini. »Lukav- 
stvo uma« ne ispoljava se u tome da on korigira kratkovidnost 
čovjeka, nego u tome da je on čovjeku dao slobodu u smislu 
ćudorodne odgovornosti. Nesavladivost nije nesavladivost poslje- 
dica djelatnosti, nego nesavladivost samih djelatnosti ukoliko su 
djelatnosti iz slobode, koja je temelj poslušnosti i neposlušnosti. 

OD LOGOSA DO LOGISTIKE 
S OVU I ONU STRANU FENOMENOLOGIJE I MARKSIZMA 


Kostas Axelos 
Pariz 


Od sofista na ovamo sve je čini se već igra. Riječi postaju 
dvoznačne, u svijetu raspolovljenom dvosmislenim riječima — 
i mislima — i djelima koja se mogu bar dvostruko tumačiti. 
Prije njih, sve nije bilo jedno, objedinjeno i jedinstveno. Sofiste 
direktno nasljeđuju filozofi; suprotstavljajući se predsofistima 
i sofistima konstituira se i odigrava sa Sokratom—Platonom— 
Aristotelom sudbina filozofije koja izgrađujući idealizam i dua- 
lizam, smjera na jedinstvo i totalno izjednačenje — u mislima 
— bića, stvari i svijeta, i svijeta s mišlju. Što se tiče onih koji 
ne bijahu ni sofisti ni filozofi, nego sophoi, mudraci, što da se 
o njima kaže? Bijahu li oni mudraci i da li uopće bijahu? 

Pitanje pretfilozofije ostaje i dalje tiransko. Filozofija, što će 
reći metafizika — jer postoji li filozofija koja nije implicite ili 
eksplicite metafizika? — već je na neki način prisutna u pret- 
filozofiji, kao što su u jedinstvu prisutni razbijenost i dualitet. 
Ipak, pretfilozofija još nije filozofija i jednog će dana odvesti 

—što već počinje da čini — nakon završetka filozofije — ka 
metafilozofiji koja prerasta filozofiju, to jest ukida je, konzer- 
vira i uzdiže na multidimenzionalni i viši nivo. Kad kažemo da 
je pretfilozofija misao — poezija — mistika itd. nismo rekli ve- 
liku stvar. 


Mi ne poimamo uvijek ni pretfilozofiju, ni sofistiku, ni filo- 
zofiju. Jer ne poimamo ni logos koji od svoje imenovane objave 
— ali »prije« i »poslije«? — poima, prosvjetljuje i prigušuje 
nas. Dok smo još govorili isključivo kroz njega, nismo nalazili 
uporište u njemu ni van njega. Trebalo bi zaista spasiti logos — 
koji je »nešto« kao prozirnost, »mudrost«, sophon Svijeta, — 


1) Usp. također »Le Logos fondateur da la dialectique«, u »Vers la 
pensće planćtaire«. 

ako mu je uopće potreban neki spas, iz banalnosti u koju su ga 
utolili filo-lozi i filo-zofi. Možemo li, međutim, ostati u aporiji? 

Čini nam se da se logos može prevesti na jezik razuma (ra- 
tio) i govora (oratio), misli, duha, uma (ili racionalnosti), 
glagola i riječi, iskaza i argumenta, mjere i odnosa, zbroja i sku- 
pine, smisla, zakona, kalkila, računa i pravila. Mi čak postupamo 
kao da mislimo kako je logos jezik ili kako je čak jezik sam. I 
ne misleći, neprestano govorimo o monologu i dijalogu, o logici" 
i paralogizmu, o silogizmu i analogiji, o ilogizmu i fenomenologi- 
ji i, obuzeti dijalektikom, (koju svaki bistar student može sve- 
sti na glagol dialegesthai, govoriti—raspravljati, konfrontirati 
suprotne i kontradiktorne argumente), stremimo u pravcu svjet- 
ske logistike, univerzalne kombinatorike i planetarnog prora- 
čuna čiji su instrumenti elektronski mozgovi i mašine za miš- 
ljenje. Logos je prešao u naš jezik. Gdje je bio ranije? Što je 
bilo s njim prije nego je ljudima uputio poziv da ga imenuju? 
Kod prethistoričara i arhaičara, kod orijentalista i azijata, što 
je bilo s »bivanjem-misli svijeta«, s »bivanjem-svijeta misli«? A 
još ranije? Idući stalno naprijed mi smo u prijeporu s uvijek 
»ranijim« koje ne možemo osloboditi niti osloboditi sebe. I ka- 
kvim jezikom onda govoriti o tome, prije nego li se logos pojavi 
i imenuje kao i prije logičkog i ontološkog, gramatičkog i sintak- 
tičkog, topološkog i kronološkog konstituiranja jezika koji veže 
i ujedinjuje čovjeka i svijet? Mi čak ne znamo ni kako prevesti 
riječ logos, usprkos — ili zbog — naše leksikološke nauke. A ipak 
bismo htjeli prevesti riječ kao tao, nirvana, itd., da ne idemo 
još dalje. Nas opsjeda jedinstvo ljudskog roda — u dalekoj pro- 
šlosti koja još nije sasvim zamrla i u budućnosti koja je već tu 
—, mi ga ne umijemo pročitati ni izreći, niti inkorporirati u je- 
dinstvo s mnogostrukim aspektima svega što postoji (jedinstvo 
koje osigurava i ispunjava logos?). Čak i sva razbijanja, policen- 
trična i multifokalna, simultanistička, polifona i atonalna, afo- 
ristička i fragmentarna, kao i sve »nepravilnosti« jesu i ostaju 
bljesak logosa, iako možda spremaju: neki novi jezik i nove ne- 
sporazume. 


Svatko danas zna da logos »jest« prije svega Heraklitov 12- 
gos. On se od Heraklita naglo razvija, i to kroz svoj zaborav, 
iako nije bio mišljen prije nego li je bio zaboravljen, osim ako 
njegovo iščezavanje i pomračenje nije bilo neodvojivo od nje- 
gove zagonetne objave, što je kao svaka pojava — fenomenalna, 
jer samo i postoje fenomeni, vidljivi na nevidljivoj pozadini — 
nerazdvojiva je od sustezanja i sustezanja koje se usteže. I upra- 
vo »taj« logos, onto-teologični, postaje Logos-Bog (i Bog-Logos) 
inkarniran i tako nazvan još od Ivanovog evanđelja pisanog u 
Efezu. Bacajući svoju svjetlost i svoju sjenku, uvijek isti i dru- 
gotni, logos najzad stiže do apsolutnog i totalnog, idealističkog 
Hegelova logosa i njegova takozvanog materijalističkog obrata 
u materijalističkoj dijalektici. Ostaje mu samo da trijumfira — 
a to će biti kraj ili početak, ako mogu da se održe takve distink- 

cije? — u praktičnoj i tehničkoj akciji kolektivnog čovječanstva, 
pod vidom planetarne kombinatorne logistike, gdje su ljudi i 
mašine instrumenti organon jedni drugih. Tako će se »realizi- 
rati« i učiniti svjetskim primat logike koju je još Aristotel pos- 
tavio kao organon, instrumenat par excellence. Dotle, obrti i 
prevrati smjenjuju se u vremenu i prostoru — topo-krono-logič- 
ki, vezani za jednu izvornu i radikalnu konverziju. Jer svi po- 
kreti ostaju na planu onog što hoće da obore, a taj plan obu- 
hvaća ubuduće čitavu zemaljsku kuglu: imakinacije i igre koje 
se vode na zemlji i povodom nje, na površini sfernoj, ravnoj i 
glatkoj, namijenjenoj za kružna i rotaciona gibanja kao i za 
planifikaciju, u lutanjima koja čine efektivnim i poništavaju lo- 
giku i racionalnost, paralcgizam i besmisao, metalogiku i pro- 
blematiku. Tu je riječ o formaciji — figurativnoj i informelnoj 
— o informaciji i transformaciji svijeta, o kibernetičkom up- 
ravljanju zemljom, a ustanovljenju polivalentne (i višekatne) 
mreže umirujućih, mutnih i obeznačenih značenja, riječ je da- 
kle o artikulaciji međusobno povezanih struktura koje se inten- 
ziviraju i dislociraju. Riječ je o udešavanju — uvijek kritičnom 
i obnovljenom — jednsg sistema kalkila i reguliranja, istovre- 
meno i totalnog i nepravilnog skupa auto i heteroreguliranih 
skupova, o obujmu komunikacije koji olakšava i modificira ono 
što se zove, pomalo mitološki, komunikacija ili dijalog. Tako, 
među zupcima antičkog logosa, stupamo u historiju čeono i na- 
traške, ne s ljubavlju za stvarnim nego s apstraktnim i nejasnim 
ukusom za konkretno i precizno. Sve je posredovano i mobili- 
zirano ludošću u tehnološkom i amfibiološkom svijetu, a ta lu- 
dost ne postavlja ni problem pobjede ni problem katastrofe. 


Prije sofista i filozofa, logos ne nalazimo samo kod Heraklita. 
Parmenid govori o malakoisi logois o »blagim riječima« (fr. 
1,15). On kaže da treba »reći i misliti« (lIćgein, noein) da biće 
jest; jer bitak jest, a nebitak nije (fr. 6). Reći i misliti zar to 
nije isto prema riječi i misli onoga koji poučava — već gotovo 
profesorski — da je »isto misliti i biti« (fr. 3)? Što je onda s 
»opozicijom« između jezika (gl6&ssa) i misli (l6gos) opozicijom 
koju mislilac nastoji otkriti i uništiti svojim iskazima (rhet- 
hćnta) u fragmentima 7 i 8? Empedoklo nam kaže da »sasluša- 
mo poruku logosa koji ne vara« (fr. 17,26), ne postavljajući pi- 
tanje o onome što logos kaže i-ili ne kaže. Pitagora i pitagorejci 
ustanovljuju, kao što je poznato, odnos koji je više nego odnos 
između logosa i brojeva (arithmoi). Anaksagora pravi razliku 
između misli i čina koji stvara djelo, između logosa i ergona (fr. 
7), a Demokrit zamišlja logos kao sjenku akcije (fr. 145). U 
stvari samo smo mi u sjenci, bar što se tiče odnosa između rije- 
či i misli, misli i čina. Do danas još nitko nije govorio o neiz- 
recivom, o nepomišljenom, o nemislivom, o neostvarivom. Me- 
tafizika će kasnije govoriti o onome, što ne može da iskaže. Da 
li bi nam tamni Heraklit mogao pomoći da »dijalektički« izađe- 
mo iz tog mraka. Izgleda da mi samo postavljamo pitanja kad 

čitav svijet, ne bez logosa i razloga, zahtijeva pozitivne argu- 
mente i odgovore da učvrsti svoje razloge i svoje uloge.* Kao 
da na jednoj strani postoje pitanja, a na drugoj odgovori. Kao da 
pitanja i odgovori žive face a face. Kao da su odgovori jači od pi- 
tanja i obrnuto, što samo krijepi — i krnji — moć negativnog i 
snagu pozitivnog. 

Heraklit nam gotovo sve kaže o logosu i kaže da je on Sve- 
-ili skoro sve. On uvodi logos kao žestinu i kao slabost prema 
ostalom. Ili bolje: on je uveden logosom. Prema njegovom 1>go- 
su, koji znači logos uopće, logos nije ni neka ni određena riječ- 
-i-misao ljudi, niti neka ili određena zakonitost svijeta. Kako se 
ne radi o tome da se vratimo od jedne do druge, on kaže da lo- 
gos prebiva u priznavanju, pristanku, skladu, makar i nesklad- 
nom, i on se poziva na centar. A zar taj centar već nije razbijen? 
Kako komunicirati s njegovom jezgrom, jednom i jedinstvenom, 
objedinjavajućom i cjelovitom? Kako da se ujedinimo s njim 
koji je unaprijed sjedinjenje? 

Heraklit kaže u jednom centralnom fragmentu: »Slušajući ne 
sebe nego logos, mudro je priznati (homologein) da je sve je- 
dno« (fr. 50). Središte tog centralnog fragmenta govori više o 
homologiji, nego o priznavanju. O suglasju i homologiji koja dr- 
ži povezanim — zahvaljujući logosu i pomoću njega — sve što 
je u jednoj cjelini. To Jedno-Sve, koje u našem sintetičko-analitič- 
kom jeziku možemo zvati biće u bivanju fragmentarne i frag- 
mentirane totalnosti multidimenzionalnog i otvorenog svijeta ili, 
jednostavnije. To, razotkriva se i prikriva fragmentarno i od 
nas fragmentirano, u nastajanju i kao nastajanje, budući da su 
biće i bivanje nerazdvojni, i iskazuje se — u tome i jest homolo- 
gija — u ljudskom jeziku koji, uza sve to, ne zna ni da ga čuje 
ni da ga rekne (fr. 2 i 19). Bilo da to Jedno-Sve nazovemo fysis 
ili kosmos, theos ili vatra, rat ili harmonija — to je drugorazred- 
nog značenja jer proizlazi iz samog poziva. 

Sve bi bilo jednostavno, jedno i jedinstveno, sve bi bilo u 
redu, a Jedno-Sve bi čak konstituiralo i Red, kad bi logos svijeta 
poistovećen s logosom čovjeka — termini tog »dijaloga« nisu ni 
jedno ni drugo — mogao da razjasni sve što, u bivanju, jest. 
Vatra koja obasjava i prži jest također i munja, a munja ubija 
čovjeka i svijet i vlada svime (fr. 64). Sve što puže po ravnoj 
površini tjerano je udarcima (fr. 11). Ništa se ne može jasno 
izložiti, jer je upravo izloženo gromu i udarcima, plitkosti i po- 
vršnosti*. Čak i lijepi i harmonični poredak kozmos, što Latini 


“ U originalu igra riječi raison — maison (Prim. prev.) . 
. 2) ,Sve što gmiže — nisko — po ravnoj i glatkoj površini jest plitko 
1 poniženo, podložno udarcima (plegć). Riječi (pl4go), udariti, spljoštiti, 
planes, lutajući, planćtes, planeta, planus, plan i nizak i planus lu- 
tajući, označavaju što nam ostaje za meditaciju i eksperiment. I što je 
tačno — ako tačno i postoji — Nieizsche mislio kad je jednom prilikom 
Grke nazvao »površnima po dubini«? 


734 


prevode s mundus, čak i »poredak najljepšeg svijeta sličan je 
gomili nasumce nabacanog smeća«, priznaje isti Heraklit (fr. 
124). Biće kao bivanje, biće u bivanju svijet, također je gomila 
smeća nasumce nabacana, nešto prljavo.“ (Ludički) suverenitet 
vremena je suverenitet djeteta. »Vrijeme je kao dijete koje se 
igra kamičcima; dječje kraljevstvo« (fr. 52). Jedno-Sve i njegova 
svjetlost, logos, priroda i svijet, sve samo imena Istog, fragmen- 
tarno i fragmentirano jedinstvo, praznina ništavila, To se razot- 
kriva kao vrijeme — i »jest« vrijeme i njegova igra, to jest igra 
svijeta »i« vremena — manifestira se i prikriva kao igra djeteta 
koje vlada. Ni privatna ni javna, a privatna i javna, ta tajna 
igra traži da bude iskazana, kao i sve tajne. Ona pruža biće-biva- 
nje da bi ga ponovo uzela natrag, jer jednadžba biće-logos po- 
ništava se čim je izrečena i upućuje nas k jednom dislociranom 
kraljevstvu ili radikalnoj demokraciji, logokraciji, ideologiji ko- 
ja propada kroz svoje trijumfe i tehnokraciju u kojoj se nalazimo 
— a da tu i nismo prebivali — da bi se izgubili tražeći zavičaj. 
Mi, moderni, koji izvrćemo znakove zore i sumraka, mi kojima 
se svaka nada u Drugo, odbija na ulasku u planetarnu eru, mi 
koji tako preopterećujemo subjektivnost, intersubjektivnost, ko- 
lektivnost, univerzalnost i zahtjev za jednim prerastanjem, da 
li mi bar malo jasnije vidimo i da li uspijevamo problematizira- 
ti prividno svevišnji poredak? Heraklit priziva sve to i naziva to 
istovremeno gomilom smeća. A mi? Za koje je svaki jezik po- 
stao problematičan u trenutku, kad se svi jezici snažno razma- 
huju i razbijaju na sve strane? 

Logos ne prestaje da se razvija nakon Heraklita i drugih pred- 
sofista, kad su odsjaji jedne vrlo zagonetne mudrosti — to sop- 
hon — počeli blijediti. Nakon vremena početnog zalaza »pret- 
filozofije« — jutarnjeg ili večernjeg? — dolazi vrijeme sofista 
koji su trebali da provociraju filozofe. Specijalisti za logos, teh- 
ničari govora, oni počinju da se s njim igraju — i sami uvedeni 
u igru. Oni govore o čovjeku, neodređenoj mjeri svih stvari, pri- 
je konstituiranja i humanizma i antropologije. Oni miješaju 
»istinito« i »lažno«, »dobro« i »loše«, »lijepo« i »ružno« — pret- 
hodnici misli (skepsis) koja će se razviti kao skepticizam, kao 
konsekventna protuteža i brat neprijatelj dogmatizma. Jer filo- 
zofija-metafizika učinit će od istinitog, dobrog i lijepog jedin- 
stveno trojstvo svog neba, osporavajući riječi i ljudske akcije — 
i sama osporavana od njih. Protagora, ni ograničen ni neustra- 
šiv, na podjednakoj udaljenosti od »istine« i »zablude«, otvaraju- 
ći polje retorici, dodajući dikciji kontradikciju i unoseći dvojstvo 
i mnoštvo u srce Jednog-Svega, namjerava, podvostručavajući 
ono što izgleda prirodno umijećem koje u prirodnom navodno 
prebiva, da od »slabog argumenta (logosa) stvori jaki argument 
(1ogos)«, prema Aristotelu (Retorika, B. 24, 1402 a 23). 


* Nepredvidljiva igra riječi mon de (Svijet) i i a 
dan). (Prim. prev.) (svijet) i im monde (prljav, ga. 


735 


Od sofistike pa nadalje poučavanje misli i jezika hoće da bu- 
de plaćeno i stvarno biva naplaćivano. Već smo daleko od Par- 
menidovih »blagih riječi« i svetačkog i razigranog Herakli- 
tovog logosa. Gorgija, načinivši korak naprije iili natrag da bi 
razabrao nerazmrsive veze koje vezuju jednoznačno i dvosmi- 
sleno, postavlja kao osnovno načelo da ono što od početka prin- 
cipijelno i suvereno vlada jest logos. On predlaže bitnu ekviva- 
lentnost između »logosa i arhea, a ističući primat arhea, dok lo- 
gos upravlja. Arhe dominira kao logos, a logos uopće dominira 
od početka i kasnije kao vrhovni princip. Snaga arhe-logosa na- 
dahnjuje eulogije — hvale u čast mrtvih — a iščezava i izražava 
se u izdajama (prema kojem osnovu?). Sve što jest izriče svo- 
ju vlastitu hvalu i izdaje se kako u odnosu na sama sebe tako i 
prema lcgosu koji hvalu izriče. Neobični govori koji su postali 
tamilijarni udaljavajući se od svake prirodnosti i u prinudnom 
napuštanju? — svake aparature. Tim stramputicama htio bi Hi- 
pija uvesti »logos s više lica« (polieides I6gos fr. 6). 


Može li se u svemu ovome, što ne predstavlja ni kompletan 
ckspoze ni iscrpan pregled, prepoznati prvi vid i maska logosa? 
Sam logos bijaše jedan — ili naprosto — zaokret sklon mno- 
gim skretanjima. 


Mogli bismo tvrditi da se pronalazimo opet kasnije, sa filozo- 
iima-metafizičarima — Sokratom, Platonom, Aristotelom — ko- 
ji od ideje i ideje dobra, od misli, duha i energije stvaraju vr- 
hovni izraz svega što postoji, odbacujući ostalo, po dobroj on- 
tološkoj logici, u onostranost onoga što postoji, u neizrecivo. 
Dvostruki svijet se još jednom podvostručio tim odbacivanjem 
u nepostojeće i neizrecivo? A što je otprilike To? 


Izvoino Jedno-Sve, historizirano otkad ga logos izriče puca 
već u prvoj fazi filozofije i ta pukotina će se naći i u srednjo- 
vjekovnoj i modernoj filozofiji dok i one same ne prepuknu. Sve 
što jest ispitano je i izrečeno prema tome što jest i prema nje- 
govom biću, prema njegovoj cjelini i jedinstvu, prema njegovom 
vrhovnom biću i prema njegovoj istini. Logos koji se pojavlju- 
je i koji formira pravi razliku između bitka i ništavila, svega 
i ničega, jedinstva i mnogostrukosti, bitka i bivanja, bitka i po- 
javljivanja, bitka i mišljenja. Odgovor je pronađen u Bitku, 
Jednom, Dobrom (sakralnom i svetom), Istinitom. Latinski: ens, 
unum, bonum, verum. Ta multidimenzionalnost bića i bitka ide 
svojim putom, a da nikad nije skroz rasvijetljena. U kršćanskoj 
teologiji takvo pitanje vezano za odgovore kulminira u Objavi 
koja nadahnjuje vjeru u jedno biće koje je Biće (Božansko, to 
jest privilegirano), Biće koje je Jedno-Sve, svevišnji izvor dob- 
rog i istinitog? 


Pošto je jednom postavljen logos, pretpostavljen i predlo- 
žen, sa svim suprotnostima koje izaziva, bio je red prilično ne- 
uredan i prljav — da se čovjek definira zoo-logički, kao životinja 

koja posjeduje logos; tako smo kroz jezu teologije, mističko-ra- 
cionalne kozmolcgije i antropologije, dospjeli u sferu tehno-lo- 
gije koja nam se još prikriva pred očima. Ili smo postali lukavi- 
ji — lukaviji od pretfilozofa, sofista i filozofa? — ili više misti- 
ficirani (ako ova opozicija još ima neki »smisao«? Svi naši ar- 
gumenti, njihove replike i konačne kombinacije, mitovi, njihova 
takozvana racionalna objašnjenja nove mistifikacije, naše le- 
gende, naši pokreti i naša akciona i ideološka propaganda, sve 
se to slijeva u jedan od kalupa logosa — dedaloidni, labirintski 
—. recimo globalni. Je li riječ o tome da se oslobodimo u odno- 
su na logos ili da oslobodimo sam logos? I u kom smislu? Da 
bismo rekli, mislili ili učinili — a što? To »što«, Isto, — koje 
ukida drugotnost inkorporirajući je jer joj pripada —, prazni- 
na, otvor, jaz, to je problem i traži da se ispita, da se dovede 
u pitanje. U koje vrijeme? Tko može odgovoriti? U koje vrije- 
me i u kojem trajanju? Za koga? 


Od stare homologije, od suglasja i, više nego suglasja, od 
simultanosti čovjeka i svijeta došli smo, mi ljudi, — čudna po- 
vijest ili anegdota Istog, ali za koga i zbog čega? — do hipote- 
tičke i kategoričke analogije. Čovjek i svijet pozvani su da ko- 
respondiraju. Analogia entis kršćanske teologije uspostavlja a- 
nalogičnu vezu između Boga stvoritelja svijeta i ljudskog stvo- 
renja, jer ta teologija se smatrala pozitivnom više nego nega- 
tivnom, a još uvijek se ne može shvatiti kao integrativna, dok 
ponajmanje može pretpostaviti svoje ukidanje u budućnosti 
koje ide do ukidanja ukidanja. Takva analogija vezuje vjeru u 
onoga ili u ono, što nam je nadahnjuje, i našu vlastitu vjeru osa- 
kaćenu i trijumfalnu. Kant, u Kritici čistog uma, u odjeljku po- 
svećenom transcendentalnoj logici, formulira analogije iskustva 
čiji je princip, prema prvom izdanju, da su »svi fenomeni što 
se tiče njihovog postojanja a priori podređeni pravilima koja 
determiniraju njihov međusobni odnos u vremenu« a, prema 
drugom izdanju, da je »iskustvo moguće tek kroz predodžbu je- 
dne nužne veze percepcija.« Postoje tri analogije iskustva. Odr- 
žanje supstancije: »Supstancija perzistira u svakoj promjeni 
fenomena i njen se kvantitet niti povećava niti smanjuje u pri- 
rodi«. Slijed u vremenu prema zakonu kauzaliteta: »Šve se pro- 
mjene dešavaju prema zakonu o vezi uzroka i posljedice«. Si- 
multanost prema zakonu recipročne akcije ili zajednice: »Sve 
supstancije, pošto mogu biti percipirane kao simultane u pro- 
storu, nalaze se u univerzalnoj recipročnoj akciji«. Analogije is- 
kustva formuliraju se svaka u jednoj fundamentalnoj propozi- 
ciji (Grundsatz) koja je više propozicija nego princip, ili prim: 
cip kao propozicija. Logos, povezujući i združujući fenomene, 
postaje analogija koja združuje percepcije i predodžbe i vezuje 
ih za fenomene. Postoje tri modusa vremena: permanentnost 
sukcesija i simultanost; ali time nije preciziran vremenski ras- 
pored. Analogije iskustva — formulirane .kao principi, aprior- 

ni principi mogućnosti iskustva i principi determinacije po- 
stojanja fenomena u vremenu — otvaraju prema tome široko 
polje za prelaz takozvane formalne logike i transcendentalne 
logike (koja povezuje a priori i iskustvo) u logiku koja se od 
Hegela zove dijalektička. Moguće i realno, realno i nužno, iako 
se jedno iz drugog pretaču, uvučeni su u igru i uhvaćeni u us- 
ku mrežu — iz koje mnoge stvari pobjegnu — dok u samoj ig- 
ri logos postaje logika pojma, suda, ideje. Lćgein prvobitno je 
značilo također i leći, opružiti se, zaspati. Logos znači odmah 
spljošti ono što uhvati, što nazove napusti, ulije mu život i ostavi 
»na planu« prije nego ga planira i proračuna — vođeći računa 
o njegovim neograničenim, ali ne i beskonačnim kombinacijama. 


»Najradikalniji« pokreti ostaju prema tome logički ili antilo- 
gički silogistički ili analogički; — logički ili ekstra-logički, dija- 
lektički il fenomenološki, jednom riječju — ontološki sa ili bez 
navodnika, navodnika koje više ili manje zahtijeva svaka ri- 
ječ logos. Pokreti se razlikuju kod psa i kod vuka. Kako mar- 
ksistička dijalektika tako ni Husserlova fenomenologija ne 
znaju tačno gdje da traže logos čovjeka i stvari ili feno- 
mena. U realnosti ili u famoznim stvarima samim, u svijesti 
koju o njima imamo u zajedničkom vremenu-prostoru? Pre 
ma neizbježnom kretanju klatna koje se odvija kroz me- 
tode i doktrine kao i unutar svake metode i doktrine, mar- 
ksistička dijalektika vjeruje da nalazi logos u materijalno- 
sti, to jest na strani »objekta« koji je obrađen od »subjekta«, a 
Husserlova fenomenologija u svijesti, to jest na strani »subjek- 
ta« suočenog s »objektima«. Tako se i između psa i vuka naslu- 
ćuju obrisi totaliteta i rubovi ništavila. Strukturalizam, nastav- 
ljajući se na marksizam, frojdizam, nadrealizam i egzistencija- 
lizam, kao relativno dominantan izam, od svega stvara strukturu, 
ustanovljujući i ispitujući smisao besmisla, sustav i kombina- 
toriku jezika koji, govoreći, mnogostruko, ne kaže »ništa«, a da 
pri tom ipak ne iskaže ništavilo." Generalizirana dijalektika, me- 
talogika i logistika dovršavaju jedan pokret ne ispitujući njegov 
korijen i ne navodeći njegove perspektive. Za to vrijeme meta- 
dijalektički jezik, ponekad samo naslućen i skiciran, pušta da 
ga čekamo. Sve je pozvano da korespondira ili da se sukoblja- 
va u homologiji, analogiji ili nekoj logiji, bilo da je riječ o jeziku 


3) Prema tome slijedi da strukturalizam ne zna što govori. Kad sam 
Pitao Lćvi-Straussa »Gdje počinje divlja misao u prostoru-vremenu? Od 
kog se trenutka može govoriti o misli?«, on mi je odgovorio: »Radije bih 
tvrdio da misao počinje prije ljudi«. A kad ga je Ricoeur zapitao: »Misli- 
te li da postoji strukturalistička filozofija, solidarna sa strukturalnom 
metodom ?«, odgovorio je »Filozofija koju impliciraju moja istraživanja 
čini mi se da je najskučenija i najuža. . . Ne bih bio iznenađen kad bi mi 
se dokazalo da strukturalizam vodi ka restauraciji jedne vrsti vulgarnog 
TV kai U »Esprit«, »La pensće sauvage et le structuralisme«, No 

i misli (u logici, lingvistici, logistici), ili o univerzumu (kozmo- 
logiji), Bogu i ljudskoj »duši« (teologija i psihologija), ili histo- 
rijskom društvu (sociologija). 


Gotovo u osnovi svih pokreta koji su oblikovali svijet, reli- 
gioznih, političkih, filozofskih, etc. postoje riječi koje su pokre- 
nule ono što će kasnije uzeti vlast — da bi na kraju izgubilo i 
sebe i vlast. Riječi logosa djeluju u mistikama i teologijama, 
propagandi i političkim ideologijama, sistematizacijama 1 poli- 
tičkim preporodima. To su riječi koje govore. Da bi kazale, ne 
znajući da ne znaju, ili pak znajući to. Znajući, ali ne govoreći. 
Sve se odvija kao da logos, jednom pokrenut, ne prestaje da se 
razvija. Logos? A šutnja? 


Tako su se izrečene i napisane riječi transformirale malo po 
malo u literaturu, to jest u sektor kulture koji se uklapa u svi- 
jet i transformira ga. Smjerajući na sve ne izbjegavši pri tom ni 
ništavilo ni nihilizam. Ali što rade riječ i pismo koji govore o 
svijetu pozivajući se na svoj svijet i koji, s onu stranu smrti, 
umjetnosti i literature, u kolotečini svijeta pretvorenog u knji- 
gu, iako se planetarna avantura ne može svesti na historiju knjiž- 
nica, mijenjaju i zasnivaju »smisao« svijeta — jednom riječju 
— drže ga na koncu? Ta riječ i to pismo izgleda da su ono ni- 
šta koje se nalazi u središtu svega. Svaki jezik čini se kao da je 
postao stran, iskrivljen neobičnostima, alijenacijom i reifikaci- 
jom. Međutim, i baš zbog toga, knjige ne prestaju da se pišu. 
Knjige stvorene da budu dislocirane. »Mašina za pravljenje knji- 
ga« nastavlja svoj rad. Solidna, a rastrojena. Logički, ontološki 
i lingvistički. Gramatički, sintaktički i leksikološki. Topološki, 
kronološki i semantički. Nečitljiv rukopis počinje da sliči na 
nepodnošljiv život. Ali živi se i govori, čita se i umire, kazuje i 
piše. Između opreznosti i hrabrosti, između aktualnosti koja se 
troši i otvorenosti budućnosti, ali ne svijetle, čin govorenja i pi- 
sanja, od vremena prije sofista i filozofa do vremena koje bi, sa 
ili bez pretenzija, htjelo živjeti i umrijeti, reći i napisati, čitati i 
misliti — nužnu — sudbinu revolucija, logos jedinstven i pre- 
polovljen, on je na djelu i inspirira djela. U nekim štampanim 
tekstovima stvara se i izražava zatvoren i frenetičan svijet. ». . . 
Rat se tiho oko nas širio, dok top sporadično tuče po pustim 
voćnjacima s podmuklim monumentalnim i šupljim zvukom kao 
da vrata pod udarcima vjetra lupaju u praznoj kući; pejzaž ne- 
naseljen i prazan pod nepokretnim nebom, svijet zaustavljen, 
okamenjen, koji se raspada, ljušti, odronjava komad po komad 
kao napuštena neupotrebljiva baterija, prepuštena nesuvislom, 
nonšalantnom, bezličnom i razorenom radu vremena.«“ Ovome 
nedostaje entuzijazam. Doista. Ali i entuzijazam najzad postaje 
dosadan. Poslije pretfilozofa, sofista i filozofa, mi se ponovo 


4) Claude Simon, »Les router des Flandres«, Edition de Minuit, 1960. 

suočavamo s antičkim problemom riječi i šutnje, pokreta i ne- 
pokretnosti, ritma i vremena, riječi i stvari. Kotač se okreće — 
u kom pravcu? — a revolucije izvršavaju svoje rotacije. Čin 
pisanja i govorenja, kad ne posustane pod najefemernijim pri- 
tiskom vremena i opsesijom aktualnosti, otvara nepoznato po- 
lje. Sve je suglasno historiji, ali mreže tog suglasja ne mogu 
se rekonstruirati linijama ili jednosmjernim snopom linija. Bi- 
će je već dvije hiljade godina iskazano kao prisutnost (zin osia 
parousia). Kroz sve naše mreže sada prolazi odsutnost. Nije ri- 
ječ o tome da se konstruira ili razbije jedna negativna ontolo- 
gija razapeta između onoga što više i što još nije. Nije riječ ni 
o jednostavnom pitanju ili čistom projektu. Riječ je o tome da 
se rekne i podstakne razbijanje i jedinstvo, funkcioniranje i re- 
mećenje onoga što je antički logos kazivao i podsticao, on koji 
je vodio igru, on koji je bio proigran. Organizirana moć i moć 
koja onganizira kao i odbijanje samo su partneri iste igre. 


2 ko*oo* 


Mi smo već odavna svi mrtvi — dovršeni — i još se nismo 
probudili u svijetu — otvoreni —, u svijetu koji podstiče kon- 
stituiranu vlast i njeno osporavanje, institucije i pobune koje 
se vraćaju u regularni tok. Riječi i govor, principi i sistemi, mi- 
sli i knjige, i ono što ne prelazi prag gdje se može reći, registri- 
rati, misliti, napisati, sve to funkcionira punom parom i u pra- 
zno. Tko govori i tko piše partiture, a tko ih izvodi? 


Mi se igramo riječima, a sami smo ulog u toj igri. Riječi i 
stvari, misli i akcije, znakovi i slike, ne mogu položiti račun ni 
o sebi ni o drugom: oni se šire, objašnjavaju i razbijaju usred 
jedinstva, a to razbijanje obuhvaća i jedinstvo i mnoštvo. Logos 
tako traži račune i sam ih polaže. A zar danas, sutra možda još 
i više, razlozi za održanjem ljudskog života na planeti i za nje- 
govim uništenjem nisu skoro u ravnoteži na tasovima iste vage? 

Mi smo pošli od logosa koji je prethodio sofistima i filozo- 
fima. I tako smo krenuli. Logos od prije drži se uz onaj koji 
stremi ka poslije. A izvor se uvijek prikriva. Što će biti s logo- 
som, licem i maskom Istog, s igrom bića i bivanja, fragmentar- 
nog i fragmentiranog totaliteta multidimenzionalnog i otvore- 
nog svijeta? Što da radimo od logosa ujedinitelja, jer je jedan, 
dislociran i rastrojen, i koji izgleda ne može biti prevladan ni 
šutnjom ni nasilnom smrću, ni bezumljem ni ludilom, iako sam 
priziva vlastita i tuđa prevladavanja? Što će pak logos učiniti od 
nas samih, pošto se poigrao kao pe igrač, sa sofistima i pret- 
filozofima? Dolazeći iz pretfilozofske daljine, kako li će zaigrati 
u sumračno praskozorje metafilozofije. 

EDMUND HUSSERL — MISLILAC KRIZE 
Kasim Prohić 


Sarajevo 


U završnom dijelu predavanja održanog u Beču 7. i ponovlje- 
nog 10. maja 1935. godine pod naslovom »Filozofija u krizi evrop- 
skog ljudstva«, neposredno prije završnih a misaono pozivnih 
i emfatično iskazanih riječi o neizbježnosti izbora, o ili —ili po- 
ziciji, tj. padu Evrope u otuđenost, barbarstvo, u protivnost 
njenom vlastitom životnom smislu, ili, pak, njenoj novoj povijes- 
no-smislenoj konstituciji oličenoj u »heroizmu uma«, Edmund 
Husserl je pisao: »Um das Unwesen der gegenwartigen »Krise« 
begreifen zu konnen, musste der Begriff Europa herausgearbeitet 
werden als die historische Teleologie unendlicher Vernufiziele, 
es musste gezeigt werden, wie die europaische »Welt« aus Vernu- 
ftideen, d.h. aus dem Geiste der Philosophie geboren wurde. Die 
»Krise« konnte dann deutlich werden als das scheinbare Scheiter 
des Rationalismus«. 

Husserlova misao o »umoru Evrope«, radikalnosti pitanja o 
daljnjoj mogućnosti njenog smislenog trajanja, odnosno o iscrp- 
ljenosti njenih bitnih povijesnih snaga samo iznova problemat- 
ski postavlja i tematizira situaciju u kojoj se našlo evropsko ljud- 
stvo već onda kada se povijest, kod Hegela filozofski pojmljena 
kao kraj, koji iako »kraj punoće« znači »mumificiranje vatre« 
(E. Bloch) povijesnog bivanja, počinje intenzivno promišljati kao 
pitanje mogućnosti novog početka, 

Bez obzira na misaoni nivo, filozofsku provenijenciju, stajali- 
šte izkojeg se sam problem postavlja — misao o konstituciji no- 
vog filozofskog, općenito duhovnog modela i koncepta, odnosno 
iznalaženju novih svjetovno-povijesnih pretpostavki postaje u 
posthegelovskom razdoblju (koje se ne može reducirati na raz- 


1) E. Husserl: »Die Krisis der europaischen Wissenschaften und die 
transzendentale Phinomenologie«, Herausgegeben von W. Biemel, Mar- 
tinus Nijhoff 1962, Abhandlungen, str. 347. 

doblje u historističko-empirističkom smislu, nego ga treba misl!- 
ti kao povijesni okvir, horizont u kojemu se, u principu uzeto, još 
uvijek kreće svaka misao savremenosti) — vodećom idejom, filo- 
zotskom preokupacijom i primarnim teorijskim interesom. 

Od Bauerovog spisa »Russland und Germanenthum« iz 1853. 
godine u kojemu se smisao povijesti i u tom kontekstu kraja fi- 
lozofije kao bijede njene smislene historijske potrebitosti (das 
Ende der Philosophie als Elend der Philosophie) dovodi u odnos 
spram narastajućih snaga Istoka, prvenstveno Rusije, ukratko u 
odnos »pomjerenog središta« gdje se prvotni model može iznova 
historijski konstituirati kao povijesno relevantan jedino u relaci- 
ji spram faktički još nedovoljno i eksplicitno evidentiranih, ali 
potencijalno prisutnih moći,“ preko Nietzscheovog koncepta o 
»Heraufkunt des Nihilismus« kao »nužnosti koja je već sama na 
djelu«, ideja W. Diltheya, M. Schellera, Miguela de Unamuna, 
Ortega Y/Gasseta sve do Spenglerove, na filozofski minornom 
planu, izvedene vizije o »propasti Zapada« — traju ti misaoni 
solilokvijumi, koji se upravo zbog permanentne prisutnosti i 
kontinuiranosti ponavljanja demonstriraju kao intenzivno pri- 
sutna i usaglašena orkestracija tematski, u osnovi, jednoznačno 
određenih ideja. 


Ako, govoreći s Husserlom, pod pojmom Evrope ne mislimo 
ijegovo toponomijsko određenje tj. ako i kategoriju univerzalne 
»amerikanizacije« (Th. Adorno) promišljamo kao neposredno 
prisutnu indikaciju osnovnih univerzalnih eksplikata novovjekov- 
nog zbivanja kao teleologijski izvedenog principa racionaliteta, 
onda se, s obzirom na okvirnu temu u kojoj se kreću naša razma- 
tranja (fenomenologija i marksizam), pitanje krize evropskog 
ljudstva, u njegovoj najradikalnije prisutnoj formi, postavlja 
primarno u smislu mogućnosti filozofije kao filozofije danas, od- 
nosno povijesnog mišljenja i njeg>ve kondicije da iskaže oblike 
novog ljudskog postojanja. U kojem je smislu, međutim, danas 
moguće govoriti o odnosu fenomenologije i marksizma, bolje re- 
ći Marxa i Husserla? Koja problematska sfera čini taj odnos 
principijelno mogućim, tj. gdje se nalazi ono duhovno sabirališ- 
te u kojemu se dijaloški princip može demonstrirati i iskazati u 


2) Razliku između Istoka i Zapada Bauer, prije svega, vidi u razli- 
čitosti životnih principa, a kraj metafizike i nemogućnost gradnje novih 
metafizičkih sistema dovodi i neposredan odnos s opštom duhovnom 
situacijom u kojoj je, na planu muzičkog komponiranja, na primjer, 
nemoguće poslije Beethovena komponirati nove muzičke cjeline-simfonije 
koje bi imale umjetnički sadržaj i povijesno značenje« (vidj. Die He- 
gelische Linke, ausgew&hlt und eingeleitet von K. Lovith, Stuttgart-Bad 
Canstatt 1962, str. 102.) 


3) Na pitanje kako karakterizirati duhovni lik Evropc Husserl od- 
govara: »Also Fliropa nicht geographisch, landkartenmassig verstan- 
den, als ob danach der Umkreis der hier territorial zusammenlebenden 
Menschen als europšisches Menschentum umgrenzt werden sollte« — 
»Die Krisis..., str. 318 

njegovoj izvornoj ljudskoj funkciji? Nije li taj odnos izvanjski 
određen, tako da svoju prisutnost iskazuje u iznuđenoj duhovnoj 
potrebitosti, motiviranoj efemernošću stanovitog duhovno-idej- 
nog i političkog modela i atmosfere? Ako se, pak, na problemat- 
sko-tematskom planu Husserlova fenomenološka filozofija mo- 
že dovoditi u relaciju spram Marxove filozofske misli, nije li ta 
relacija mišljena najčešće u filozofsko-školskom smislu kao uza- 
jamnost dviju duhovnih produktivnosti, bez relevancije po bitni 
smisao jednog i drugog duhovnog pokreta? 

Ono što je L. Landgrebe naglasio kao mogućnost za dublje 
filozofsko kritičko promišljanje značenja i duhovnog dosega fe- 
nomenologije, ne pitajući se za njeno »ezoteričko značenje«, tj. 
njen odnos spram školske tradicije filozofiranja, nego, prije sve- 
ga, za njen »Weltbegriff« za razliku od pojma »schulbegriff« (na 
tragu poznatog Kantovog diferenciranja) može se u temalizaciji 
odnosa Husserl—Marx prihvatiti kao egzemplarna ne samo me- 
todička, već bitno filozofski konkretna, i u tom smislu primar- 
na sadržajna uputa. 

Susret Marxa s Husserlom, tj. odnos u kojemu se njihovo 
djelo ne poriče na račun apstraktne identifikacije i pukog usag- 
lašavanja, komplementarnosti, nego zadobija u tom odnosu pra- 
vu mjeru svoje savremenosti i originaliteta moguć je, izgleda 
nam, upravo na toj osnovi iznalaženja onih pretpostavki koje i 


jednu i drugu misao čine stvaralački produktivnom i savreme- 
nom. 

Bez ambicije da se posebno bavimo filozofskom problemati- 
zacijom odnosa Husserlove fenomenologije spram osnovnih me- 
tafizičkih zasada Descartesove filozofije, odnosno spram Kanto- 
ve kategorije transcendentalnog subjektiviteta, Leibnizove i 
Humove filozofije" potrebno je istaći da moguće dovođenje Hu- 
sserlove fenomenologije u odnos spram osnovnih metafizičkih 
principa spomenutih mislilaca ostaje, najčešće, na nivou školskih, 
historiografskih ispitivanja, u horizontu gdje se Husserlova misao 
kao svojevrsna sinteza temeljnih filozofskih pretpostavki novo- 


4) Vidj. L. Landgrebe: »Die Bedeutung der Phinomenologie Husserls 
fir die Selbstbessinung der Gegenwart« u zborniku »Husserl et la 
pensće moderne«, Martinus Nijhoff, 1959, str. 216. 


5) Samo Husserlovo filozofsko djelo pruža, u svoj njegovoj tekstual- 
noj ekstenzivnosti i strogoj postupnosti filozofske konkretizacije osnov- 
nih kategorija (transcendentalni subjektivitet i intersubjektivitet, fenv- 
menološka redukcija i dr.), dovoljno mogućnosti kao neposredan sadr- 
žaj za naknadne pokušaje kritičkog preispitivanja odnosa Husserlovc 
misli spram filozofije njegovih prethodnika. S druge strane, nastojanja 
da se Husserlovo djelo i njegov misaoni doseg dovedu u Stoblemlatski 
sklop bitnih filozofskih strujanja XX stoljeća, odnosno u neposrednu 
relaciju spram nekih najznačajnijih filozofskih ličnosti našeg vremena 
(Wittgenstein, na primjer — vidjeti u tom smislu veoma interesantnu 
raspravu M. Dufrenn-a »Wittgenstein et Husserl« u zbirci »Jalons«, Mar- 
tinus Nijhoff, 1966. str. 188—207) svjedoče o mogućoj svodivosti različitih 
filozofskih tokova na iste metafizičke pretpostavke. 

vjekovne misli, koje ona uključuje u sebe kao inspirativni, ali 
bitno duhovno prevladani sadržaj, više ili manje uspješno deskri- 
bira, bez bitne relevancije (ukoliko u filozofiji nešto može uop- 
šte biti irelevantno ako je već uključeno u produktivni tok miš- 
ljenja!) za savremena duhovna zbivanja, i, samim tim, za ljud- 
stvo u tom zbivanju. 


U tom smislu i razumijevamo filozofsko promišljanje Mar- 
xovog i Husserlovog djela, tj. njihovo poticajno prisustvo i »Welt- 
begriff« njihove misli. 


S druge strane, razvojni put nekih vodećih mislilaca današnii- 
ce (Heidegger, M. Merleau-Ponty, J. P. Sartre i dr.) može poslu- 
žiti kao eklatantan primjer intenzivne duhovne sprege Husser- 
lovog i Marxovog djela u onom problematskom sklopu gdje se 
ono pokazuje otvorenim za istinski duhovni susret. 


»Kriza evropskih znanosti i transcendentalna fenomenologi- 
ja«, dakle misao »kasnog« Husserla predstavlja, bez sumnje, ono 
tematsko područje gdje odnos Marx-Husserl nije nasilno posre- 
dovan, nego se, relevancijom takvih pitanja kao što su smisao 
povijesnog zbivanja, krize znanosti i njene fetišizacije, odnosno 
»Lebenswelta«, intersubjektiviteta, kao i radikalna problemati- 
zacija autentičnosti ljudskog bivstvovanja, iskazuje kao prirodna 
i intenzivna filozofsko-duhovna potrebitost" Akcentirajmo neke 
Husserlove filozofske teze da bismo naznačili tematski okvir u 
kojemu se kreće njegova misao, koja se u historiografskim ru- 
brikacijama označuje kao njegova »kasna filozofija«. 


Kriza, za Husserla, ne znači samo krizu evropskih znanosti, 
niti filozofije, nego cjelokupn:g zapadnjačkog, novovjekovnog 
ljudstva, bolje reći krizu smisla njegovog povijesnog zbivanja. 
Ako, pak, sama kriza znanosti, kojom je, po Husserlu, primarno 
određen povijesni bitak novovjekovnog subjekta, znači »gubitak 
njenog životnog značenja« kako »možemo živjeti u ovom svije- 
tu čije historijsko zbivanje nije ništa drugo do neprestano niza- 


6) Time se ne misli, niti implicira puka mehanička dvositrukost 1 
svojevrsna eklektička pozicija, nego se samo ukazuje na mogućnost spre- 
zania bitnih sadržaja i intencija Marxove i Husserlove misli u »pro- 
duktivno jedinstvo«. Uz to, sam put, metodička izvedba, koja se kod ovih 
mislilaca demonstrira kao unutarnji rast vlastite misli. nisu svodivi 
na jednoznačno određenje filozofske premise. Proizlazeći iz fenomenološ. 
kog kruga, Heidegger će kasnije (poznato mjesto iz »Pisma o humaniz- 
mu«) eksplicitno podvući prednost Marxovog koncepta historije nad kon- 
ceptima Husserla i Sartrea. Sartre, učenik Husserla kao i M. Merleau- 
Ponty, evoluira ka marksizmu, dok će M. Merleau-Ponty, do kraja nepo- 
stredno vezan za filozofiju E. Husserla, učiniti mnogo da se, u protiv: 
stavu spram dogmatizma u marksističkoj filozofiji, misao »mladog« Mar- 
xa iznova aktualizira. 


7) Na toj osnovi kreću se veoma interesantne i instruktivne analize 
italijanskog filozofa Enza Pazija (vidj. »La struttura e il lavoro vivente« 
'u časopisu »Aut Aut«, 1962,72 i »II significato dell' uomo in Marx e in 
Husserl« — »Aut-Aul«, 1963,73) 

nje iluzornih uzleta i gorkih razočarenja?«* Ako »puke činjenič- 
ke znanosti čine puke ljude-činjenice«, tj. ako iz tog osnova po- 
nestaje vjere »u univerzalnu filozofiju kao voditeljicu novog 
čovjeka« to, po Husserlu, nije samo radikalna skepsa u smisao 
povijesti, nego u čovjeka samog, »u njegov vlastiti istinski bitak«, 
koji mu se ne nudi pukom evidencijom identifikacije njegovog 
Ja kao sopstva, »nego kojeg ima i jedino može imati u formi 
borbe za njegovu istinu«. 

Tako pozitivne znanosti, kojima matematika služi kao model 
a čista geometrizacija svijeta u osvitu novog vijeka ikao paradi- 
gmatičan vid, modalitet istinskog spoznavanja, nisu se, po Hus- 
serlu, pokazale dostatnim da bitnu, egzistencijalnu ljudsku zapi- 
tanost apsolviraju kao konačnost jednog zadatka koji se bez os- 
tatka potire metafizičkom preuzetnošću objektivno-znanstvene 
spoznaje. U naporu da u svemu što jest manifestira svoju moć 
apsolutne modelacije kao znanstvene transparencije, da se apso- 
lutno ekstenzivira — sama znanost, pak, njen pozitivistički po-- 
jam, kako ističe Husserl, postaje »Restbegriff«.* 


Matematizacija prirode, čista geometrija učinili su punoću 
svijeta smisleno praznom, znanstveno objektiviziranom. Svijet 
kao »univerzalna konfiguracija svih tijela« postaje u znansive- 
noj projekciji »totalna forma«, koja je u procesu analize i kon- 
strukciji savladana da bi mogla biti »čisti idealitet«. Punina svi- 
jeta se tako ispražnjuje, reducira na modele, gubi svoju nepo- 
srednost i čulnu izvornost, tako da se univerzum bića nudi kao 
muzejski preparirana, uskladištena cjelina mrtvih, artificijelnih 
objekata. Fenomenološka epohć kao put »k samim stvarima« 
otkriva ponovo osebujnost unutarsvjetskih bića, njegov istinski 
život i lik. 

Spoznati još ne znači iscrpsti smisao, apsolutno upoznati. U 
tom smislu i treba shvatiti Sartreovu interpretaciju Husserlove 
kategorije internacionalnosti, iako je Sartreovo razumijevanje 
ove kategorije možda bliže Brentanu nego Husserlu: »Spoznava- 
nje ili čista predstava je samo jedan od mogućih oblika moje svi- 
jesti o...(nekom predmetu) — ja mogu da ga volim, da ga se 
plašim, da ga mrzim, a to prevazilaženje svijesti njom samom 
koje se naziva intencionalnost nalazi se ponovo u strahu, u mrž- 
nji, u ljubavi. Mrziti drugoga to je jedan način više rasprskava- 
nja prema njemu, to znači naći se odjednom lice u lice s nekim 
strancem čiji se kvalitet mrskosti doživljava i trpi...Svojstvo 
jer, recimo, japanske maske da je strašna, jedno neiscrpno i ne- 
prikosnoveno svojstvo koje sačinjava samu njenu prirodu a ne 
sumu naših subjektivnih reakcija na komad izvajanog drveta. 
Husserl je stvarima vratio njihovu strahotu ili ljupkost. On nam 


8) E. Husserl: »Die Krisis...,str. 4—5 
9) Ibidem. str. 11 
10) Ibidem. str. 6 

je vratio svijet umjetnika i proroka: zastrašujući, neprijateljski, 
opasan, s pristaništima ljupkosti i ljubavi«." 

Znanost (posebno matematika i unutar nje aritmetika) pos- 
taje puko umijeće u smislu izvorne artificijelnosti, kao što se, s 
druge strane, sam subjekt-stvaralac pokazuje u zadnjoj instanciji 
kao »ein kinstlicher Subjekt«, pritisnut produktima svoje moći 
kao umijeća. 


Znanost je, slijedeći Finkovu interpretaciju Husserla,“ samo 
»jedna od povijesno ozbiljenih mogućnosti« evropskog čovjeka, 
a ne bitni konstituens njegovog bitka. Iako u svojoj biti epizodi- 
čna samim tim što nije na bitan način pripadna čovjeku kao što 
su egzistencijalni fenomeni ljubavi, rada ili filozofije, ona je ipak 
u svom ekstenzitetu određujuća čak i za one sfere koje su izvorno 
prije nje, tako da pristup znanosti nije moguć »nikada više izva- 
na«.'? 

Znanje (das Wissen), odnosno težnja k znanju je, po Finku, 
bitni egzistencijalni fenomen koji ne dozvoljava identif.kaciju sa 
znanošću, pa je otuda Husserlova temeljna ambicija, eklatantno 
prisutna i evidentna u filozofskim djelima iz freiburškog perio- 
da,“ da »pojmove znanja i znanosti radikalizira.«“ 


Ako je znanost sa svojim univerzalnim eksplikatima jasno ma- 
nifestirala svoju nemoć da smisleno odgovori na pitanja povijes- 
nog zbivanja kao »historijske teleologije beskonačne ideje uma« 
— kakav se mogući put može izabrati da se cjelina svijeta, »du- 
hovni telos evropskog ljudstva« ne shvati kao historijski nihili- 
zam i neumna konsekvencija jednog apsolutno eksponiranog 
principa? 

Kriza filozofije znači istovremeno krizu znanosti kao »člano- 
va filozofskog univerzaliteta«,“ i sama u početku samo latentna, 
ona se s vremenom demonstrira kao kriza evropskog ljudstva u 
cjelini, odnosno u cjelokupnoj smislenosti njegovog kulturnog 
života, u njegovoj cjelokupnoj »egzistenciji«." 


11) Ž. Pol Sartr: O književnosti i piscima (članak »Jedna osnovna ideja 
Husserlove fenomenologije — intencionalnost«), Kultura, Beograd, 1962, 
str. 254. 

12) E. Fink: »Sein, Wahrheit, Welt«, Martinus Nijhoff, 1958, str. 2 

13) Ibidem. str. 5 . 

14) E. Fink: »Die Spatphilosophie Husserls in der Freiburger Zeit«, u 
zborniku »Edmund Husserl 1859——1959«. Fink, naime, polazi od teze da, bez 
obzira na različitost problemsko.tematskog nivoa i »Formalna i tran- 
scendentalna filozofija«, i »Kartezijanske meditacije«, i »Kriza evropskih 
znanosti i fenomenološka filozofija« predstavljaju dublje filozofsko jedin- 
stvo zbog primarne usmjerenosti na problematizaciju pojma znanja (vidj. 
posebno str. 102) : 

15) E Fink: »Die Spitphilosophie Husserls in der Freiburger Zeit«, str 
103 


16) E. Husserli: »Die Krisis...« str. 10 
17) Ibidem. str. 10 

Egzistencijalna protivurječnost, pak, u kojoj se nalaze mislio- 
ci savremenosti ne temelji se toliko na uvidu u nemogućnost 
filozofiranja u kontekstu djelotvornih mcći koje svaki »rad poj- 
ma« (Hegel) reduciraju na nemoć duha da se zbiljski eksponira 
kao zbilja umskog principa, koliko u »zadržavanju vjere« u mo- 
gućnosti univerzalne spoznaje i opravdanju njenog smisla u od- 
nosu spram »jednog jedinog, nama svima zajedničkog cilja«,' 
koji se u Husserlovoj filozofskoj projekciji eksplicira kao odluč- 
ni prijelaz od filozofsko-znanstvene povijesti u »povijest ljud- 
stva beskonačnih zadataka«, — u fenomenologiju. Zato je, po 
Husserlu, odgovornost savremenog mislioca intenzivirana samor 
sviješću da se njegova personalna obaveznost identificira s od- 
govornošću »za istinski bitak ljudstva«, utoliko što se »vjera u 
mogućnost filozofije kao zadatka, dakle u mogućnost jedne uni- 
verzalne spoznaje«" ne samo da ne može napustiti, nego se ona 
poistovećuje sviješću o povijesnoj funkciji filozofa kao zastup- 
nika, »funkcionera čovječanstva« 

Na tom planu, tj. u misaonsm naporu da se prevlada dosadaš- 
nja povijest kao »pretpovijest čovječanstva« (Marx), odnosno 
»zaborav bitka« (Heidegger), u preuzetnoj ambiciji da se iznađe 
nova mogućnost promišljanja zbiljnosti koja se ne bi reducirala 
na pojmovno-kategorijalnu strukturu tradicionalne filozofije 
kao filozofije — Marx i Husserl, mislimo, pokazuju najvišu blis- 
kost i, istovremeno, kao epohalni mislioci, — nužnu različitost. 

I kod Marxa, i koa Husserla, riječ je o epohalnom prevladava- 
nju »filozofsko-znanstvene povijesti« i kod jednog, i kod drugog 
mislioca, međutim, sam konceptualni program, u naknadnoj — 
interpretativnoj svijesti, kao da najčešće nosi obilježje nedovoljne 
unutarnje radikalizacije i tekstualne eksplicitnosti. Drugim ri- 
ječima izraženo, obadva mislioca izriču onaj povijesni novum, 
koji je, u njegovoj smislenoj opsegovnosti i punoći, gotovo i ne- 
moguće primjerno eksplicirati promišljanjem iz strukture tradi- 
cionalnog filozofsko-kategorijalnog instrumentarijuma. 

Mislim da tu, prije svega, leži mogućnost objašnjenja za ne- 
dovoljnu filozofsku transparentnost i ambiguitet značenja nekih 
temeljnih kategorija kod Marxa i Husserla ( »ozbiljenje filozofi- 
je«, »znanost povijesti« — kod Marxa, i pojmovi transcendental- 
nog subjektiviteta kao i fenomenološke redukcije kod Husserla)." 


18) Ibidem, str. 15 

19) Ibidem, str. 15 

20) Ibid. str. 15 

.21) U tom smislu uputno je navesti riječi M. Merleau-Pontyja: »Soit le 
theme de la rćduction phćnomćnologique, — dont on sait qu' ele n'a ja- 
mais cessć d'ćtre pour Husserl une possibilitć ćnigmatique, et qu' il y est 
toujours revenu. Dire qu' il n'a jamais rćeussi a assurer les bases de la 
phćnomećnologie, ce serait se tromper sur ce qu'il cherchait Les problčmes 
de la rćduction ne sont pas pour lui un prćalable ou une prćface: ils sont 
le commencement de la recherche, ils en sont en un sens le tout, puisque 
la recherche est, il i'a dit, commencemeni continuć.« (M. Merleau-Ponty: »Le 
Philosophe et son ombre«, u zborniku »Edmond Husserl 1859-1959«, p.197). 

Misliti, međutim, iz iskona kako su to pokušali, jednako filo- 
zofski snažno i bitno, Marx i Husserl, unaprijed pretpostavlja 
mogućnost produktivnog razlikovanja. Kao jedinstveni, i u tom 
smislu svjetovno epohalni pokušaji mišljenja, izvorno pripadnog 
samom zbivanju slobode, Marxova i Husserlova filozofija nepo- 
sredno posvjedočuju, da u iskonskom zbivanju povijesti svaka 
misao, koja se prvenstveno karakteriše izuzetnošću tog bitnog do- 
hvatanja — ostaje iređducibilna kao i povijesni temelj na kojem 
izrasta. 

GRANICA HARTMANNOVE ESTETIKE 


Ivan Focht 


Sarajevo 


Neki, koji su vjerovatno prolazili taj dugi put, uvjeravaju 
nas: ako se bilo koja misao misli kroz čitav niz svojih pretpo- 
stavaka do kraja, moguće je da završi samo na dva načina: ili 
u Platonovom ili u Aristotelovom rješenju. No ako se Platono- 
va i Aristotelova filozofija domisle do kraja, iščezavaju razlike 
i između njih. Ostaje da se misli samo jedno, da se misli ono 
što je jedino preostalo — fenomen sam. 


Zato izgleda da i sve razlike u shvatanjima i teorijama poči- 
vaju na tome što su njihovi predstavnici zastali na različitim 
stupnjevima provođenja svoje misli kroz njene pretpostavke, 
slično kao što se po Herbartu, mogućnost različitih sudova uku- 
sa o istom umjetničkom djelu temelji na činjenici da jedan ili 
drugi subjekt ima nepunu, puniju ili potpunu predstavku o jedi- 
no objektivno postojećoj formi. bh oo 

Tako i svaka imanentna kritika treba jedino da se pita: da li 
se išlo do kraja ili zastalo. 


Kad se radi o Hartmann-voj Estetici, stvar kritike je olak- 
šana utoliko što joj jedno vlastito Hartmannovo priznanje uka- 
zuje na pravac: u završnom dijelu svoje knjige on kaže da se ne 
usuđuje upuštati u »tajnu forme«. On pozitivistički zastaje pred 
tim fenomenom plašeći se »metafizičkih spekulacija«. 


Niko ne može poreći da je Hartmannova Estetika jedno od 
najbogatijih i najdivnijih djela koje se rodilo u krilu fenome- 
nološke škole. No da li je ono do kraja fenomenološko? Da li 
zaista može biti fenomenološko u času kad sebi svjesno postavlja 
poz'tivističke granice? Naravno, kad neko neće da se upušta u 

»nesigurnost spekulacije« može to biti znak jedne kritičke 
svijesti o teškoćama i vlastitim snagama, pa i izraz skromnosti. 
Ali, da ovo zastajanje pred »tajnom forme« rezultira i iz nekih 
prethodnih postavaka »Estetike« — to bih pokušao pokazati. 

Čitajući Hartmannovo izlaganje o »zakonu objektivacije« čes- 
to nam se učini kao da pred sobom imamo nekakav nepoznati 
Marxov tekst o odnosu baze i nagradnje. Umjetničko djelo, kao 
»objektivirani duh«, »iznošenje je duhovnog sadržaja u predmet- 
nosti«. A, »u osnovi je svakog duhovnog bića da ne može slobod- 
no lebdjeti u zraku, nego se može javljati samo počivajući na ne- 
koj drugoj ontičkoj osnovi«. Tako i u umjetničkom djelu ono 
»počiva« i »biva nošeno« u krajnjoj liniji materijom. »Duh3vno 
biće ne može postojati što ga neće niz slojeva bića odozdo nosi- 
ti«. Na dnu je najmaterijalniji sloj, fizikalno-anorganski, na nje- 
mu počivaju organski i tjelesni, na ovim pak psihički, a na nje- 
mu, dakle na vrhu, duhovni. Upravo ova struktura izgradnje svi- 
jeta prenijet će se gotovo automatski na razlikovanje slojeva 
unutar samog umjetničkog djela i postati princip strukturalne 
analize estetskog predmeta. Sad obratimo pažnju samo na ovo: 
prvi sloj (materijalno-fizički) Hartmann pretvara u prvi plan 
(Vordergrund) estetskog predmeta, a sve ostale slojeve unosi u 
jedan jedinstveni, drugi, pozadinski plan (Hintergrund), u ko- 
jem je duhovno na generički istoj razvojnoj liniji zajedno sa or- 
gansko - vitalnim i psihičkim, u kojem je, dakle, duhovno u pro- 
dužetku duševnog, a ne tvori nikakav poseban plan. 

Iz ovoga proizlazi najteža konsekvencija njegovog estetskog 
učenja: Duhovno, shvaćeno kao sloj, lokalizira se unutar pred- 
metno-prikazivačkog plana, tj. ono postaje predmet prikazivanja, 
c njemu umjetničko djelo samo govori, ali ono samo nije u cje- 
lini djela prisutno — ono je irealno. 

U pitanje ulazi dakle sam princip razlikovanja planova i sloje- 
va. Zašto Hartmann, kad je već nanizao na istu liniju fizikalno, 
organsko,psihičko i duhovno, samo prvome daje dignitet plana, 
a ostale ostavlja slojevima? Zatim, da li je struktura umjetnič- 
kog djela jednostavno slika strukture objektivnog svijeta? Da- 
lje, po čemu se razlikuje plan od sloja, kakve uvjete nešto mora 
zadovoljavati da bi se moglo smatrati slojem, odnosno planom? 
Čemu, konačno, uopće ovaj dvojaki princip artikulacije: zašto 
čitava struktura nije raščlanjena samo na slojeve, kao recimo 
kod R. Ingardena? 


Stvar se komplicira utoliko više što Hartmann ne može ot- 
kriti iste slojeve i u prikazivačkim i u neprikazivačkim umjet- 
nostima; potpuno su različiti: u prvom slučaju odnose se na sa- 
držaj (na prikazano), u drugom na formu. Jasno, kad bi duhov- 
no bilo dano pomoću prikazane predmetnosti, ono se u muzici 
uopće ne bi javljalo. 

Izgleda da potreba za uvođenjem dvaju planova počiva na 
Hartmannovoj pretpostavci da je u umjetničkom djelu samo 
materijalni sloj realan; zato bi ga trebalo jednom debljom lini- 
jom odvojiti od svih drugih, irealnih. Dakle, način postojanja 
(die Seinsweise) slojeva bio bi dovoljan razlog. 

Hartmann piše: »Objektivation besteht hiernach wesentlich 
in der Schaffung eines Realgebildes, in dem geistiger Gehalt er 

scheinen kan« (A., S. 84). I: »Es genigt fiir die Seinsweise des 
Hintergrundes, das er im Bewusstsein des Horenden, Lesenden 
und Verstehenden als vorgestellter Gehalt hervorrufen wird« (S. 
89). Duhovno se dakle samo javlja u materijalnom i preko nje- 
ga predočuje, ali samo nije u njemu realno. S druge strane za- 
kon objektivacije traži da »duhovni sadržaj« bude »svezan (ge- 
bannt) u unutarnjost jedne čulne materije«. Kako nešto što nije 
realno može biti vezano u realnom? Ako se duhovno javlja u ma- 
terijalnom kao recimo zraka sunca u kristalu, tad ono u njemu 
nije, jer dolazi spolja. Da bi duhovno bilo svojstveno samom dje- 
lu, mora se u njemu nalaziti. Ali, u tom slučaju je i duhovno 
realno, jer se mora vezati za sasvim realnu materiju. To je teš- 
koća koje je svjestan i sam Hartmann (up. str. 90). Ona proiz- 
lazi iz Hartmannove ontologije duhovnog bića po kojoj nešto 
može postojati kao idealna suština, irealno. Dopuštamo da duh 
postoji irealno, ali tada zakon objektivacije ne može na ovom 
području naći svoju primjenu, budući da od duha traži da bude 
vezan za materiju. Razumljivo, kako Hartmann ne može odstupiti 
ni od svojih fundamentalnih stavova, ni od zakona objektivaci- 
je, postalo mu je neophodno da uvede i tzv. »treći član«, subjekt 
doživljavanja umjetničkog djela kome je pripala uloga da sa 
svoje strane dijelom konstituira samo djelo. 


Ne bi bilo ispravno da se odbacuje Hartmannova distinkcija iz- 
među Vordergrunda i Hintergrunda, a ni da se smatra da se sub- 
jekt svojim aktom ne treba tek probiti iz prvog u drugi. Svakako, 
postoje obje ove sfere i one se mogu precizno razlikovati. No 
njihova razlika nije u tome što bi prva bila realna, a druga ireal- 
na (tako da joj je potrebna pomoć čitaoca da se ostvari), nego u 
tome što se prva može otčitati neposredno, direktnim dodirom 
čula sa materijalnim nosiccem djela, a druga tek posredno, preko 
tog materijalnog medija i iza njega, preko značenja koja stoje iza 
materijalnih znakova. Ali, ta značenja ukazuju na predmetnost, 
a ne na duhovno. Sve teškoće proizlaze upravo iz toga što Hart- 
mann duhovno u umjetnosti nalazi samo u »sadržaju« umjetnič- 
kog djela. Očito da je ovaj »sadržaj«, tj. svijet prikazanih stvari 
irealan, pa ako ćemo, i da se kao irealan mora osjetiti. Ali, da li 
duhovno u umjetnosti dijeli s njime sudbinu istog načina posto- 
janja (Seinsweise)? 


U vezi s ovim problemom Hartmann kritizira hegelovsko-vi- 
scherovsko mišljenje da umjetnost treba pobuditi »iluziju o stvar- 
nosti«, (der Schein), tj. iluziju da se ono što se u umjetnosti zbi- 
va zbiva realno. Ovdje je od velike važnosti da se sprovede jedna 
oštra distinkcija. Hartmann ima pravo kad kaže da umjetnost ne 
treba da pobudi i da ne pobuđuje iluziju da se nešto stvarno de- 
šava, no ima pravo samo ako se pod tim misli na događaj koji je 
predmet prikazivanja umjetničkog djela. Ali, sama umjetnost je 
objektivirana realnost, realnost duha, dakle, ona je realna na ba- 
Zi vlastitog svog tkiva. Kad u njoj i duh ne bi bio realan (dakle 

ono što je najbitnije). . . morao bi joj ga čitalac, gledalac i slu- 
šalac udahnjivati, kako je to de facto po Hartmannu slučaj. 

Umjetničko djelo mora dakle u jednom drugom pravcu po- 
buđivati iluziju o stvarnosti, naime, ono se samo mora prezenti- 
rati tako da djeluje podjednako realno kao i svaka druga pojava. 
No ono paralelno pri tome mora pobuditi i svijest da samo nije 
isto što i svijet oko njega, mora se izdvojiti kao posebno carstvo 
uokviriti i omeđiti, da se ne bi miješalo sa životom oko sebe. Mo- 
ra dakle pobuditi iluziju da se njegov sadržaj ne odvija na planu 
realnosti, ali da je ono samo realno. 

Duhovno po Hartmannu nije u umjetničkom djelu realno, 
zato što se njegov Hintergrund (u kojem bi se to duhovno tre- 
balo da javlja) sastoji samo od vanumjetničkih sadržaja: od 
predmeta o kojim umjetnina govori, od prikazanih stvari, od 
sižea, tema, doživljaja junaka, njihovih ideja i ideja umjetniko- 
vih o njima. Ova sfera zaista i jeste irealna. Raskoljnjikov i 
Boschove figure, naravno, ne postoje realno. Ali, ovi prikazani 
likovi (sa svim njihovim metafizičkim dubinama) nisu još is- 
tinska pozadina umjetničkog djela. Oni istina ne pripadaju ni 
prednjem planu, materijalnom. Prednji plan se sastoji samo od 
riječi, boja, tonova itd. No oni ne ulaze ni u pravu pozadinu 
samog djela. Pozadina samog djela je duhovna vrijednost njego- 
va koja se nipošto ne iscrpljuje sa prikazanim predmetima, pa 
čak ne ovisi ni o tome da li djelo uopće ukazuje na nekakvu pred- 
metnost, da li nečem intendira. U protivnom, sve ne-predmetne 
umjetnosti ne bi bile umjetnosti, ili bismo pak morali razliko- 
vati dvije grupe umjetnosti sa toliko različitim svojstvima da 
ih pod isti pojam »umjetnosti« uopće ne bismo mogli podvesti. 
U neprikazivačkim umjetnostima pozadine u Hartmannov:m 
smislu uopće nema. Hartmann zato, recimo u muzici, samo na- 
silno otkriva nekakvu pozadinu i ostavlja je neodređenom, a 
slojevi se »sastoje« od manjih i većih morfoloških cjelina. Kad 
bismo potražili analogiju u književnosti, bilo bi kao da je prvi 
sloj jedna rečenica, drugi pasus, a treći poglavlje. Na ovakve 
slojeve duhovno se naravno ne može nadovezati. 

Samo postojanje neprikazivačkih umjetnosti direktno doka- 
zuje da se duhovno ne može vezati uz svijet prikazanih predme- 
ta. I Hartmann razlikuje prikazivačke i neprikazivačke umjet- 
nosti, no on i u neprikazivačkim traži (ako ne predmete, tada 
ipak) neko predmetno značenje, vrednote povezane uz sadržaj 
djela a ne uz djelo kao takvo, uz njegovo biće. Hartmann je svje- 
stan da muzika ne može ništa predmetno precizno prikazati, no 
on pozadinu muzike ipak ne traži u neposrednom prisustvu 
duhovnog između tonova, nego u onom što bi nam muzika go- 
vorila. U svakom slučaju pozadina je za njega pozadina onoga 
na šta se muzika odnosi, a ne pozadina same muzike: pozadina 
intendiranog, a ne pozadina same intencije. 

Zato ga je upravo izbjegavanje »metafizičke spekulacije« za- 
ustavilo pred onim najdubljim smislom umjetnine, pred čistim 


752 


estetskim elementom. Ovako ostavlja da se upravo samo meta- 
fizičko šulja oko umjetničkog djela, ne pronalazeći načina da 
se u njemu »pojavi i objavi«. 

Razumije se po sebi da umjetnost može i treba da bude »du- 
boka« i onim šta kaže, da postoji i izvjesna pozadina sadržaja. 
No ta pozadina nije još fokus u kojem se duhovno javlja kao 
estetska vrijednost: mogla bi se naći i u svakoj boljoj filozofij- 
skoj raspravi. Iza toga slojevitog drugog plana leži ona »tajna« 
umjetnosti kao takve, leži ne govor umjetnosti o svijetu i nje- 
govim vrednotama, nego svijet same umjetnosti i njenih vre- 
'dnota. 

Tako se fina i minuciozna analiza prednjeg plana i pozadine 
odvija zajedno s »pozadinom« još uvijek u predvorju umjetnosti. 
Sveukupna pozadina Hartmannova je zapravo građa: u poeziji 
predodžbe, u slikarstvu i plastici figure, u arhitekturi čovjekov 
dom, u muzici duševni svijet i raspoloženje, u drami konflikti 
i sudbine — sve je samo građa za jedno estetsko ostvarenje (»ob- 
jektiviranje«) duha. Iako on ovu pozadinu smatra duhovnom, 
ona je duhovna samo u odnosu na fizikalnu stranu djela. Jer 
konflikti i sudbine su konflikti i sudbine likova o kojima se go- 
vori, u njima je dana duhovna vrednota vezana za svijet koji se 
prikazuje. Ali, ti likovi zajedno s njihovim sudbinama i idejama, 
dakle ova predmetna vrednota postaje građa za izgradnju jed- 
ne umjetničke vrednote i umjetničkog svijeta — a pred tom či- 
njenicom je Hartmann zastao. 

To nam se potvrđuje i kad razmotrimo od čega se sastoje 
slojevi Hartmannove pozadine: svi oni, uključujući i najviše: 
»individualnu« i »opću ideju«, pa s njima i »dubina« djela kao 
takvog, odnose se na vanumjetničku predmetnost, a ne na dje- 
lo kao takvo, u cjelini, na duhovni svijet samog djela. Svi sloje- 
vi pozadine (od 2—7) tvore jednu dimenziju oznaka o predmet- 
nom svijetu i ideja o njemu. Kad se radi o jednom portretu, 
tad se Hintergrund u Hartmannovom smislu odnosi na osobu 
prikazanu na portretu (uključujući i crte koje nam daju naslu- 
titi duhovni svijet te osobe), a ne na portret kao umjetninu (na 
duhovni svijet samog umjetničkog djela). Pozadina ta govori 9 
tome šta je iza umjetnika. 

Međutim, ni u jednom od Hartmannovih slojeva nije dana 
ontička osobenost same umjetnine (i ni u kakvom od svih za- 
mislivih slojeva ona ne može biti dana), ono što joj priskrb- 
ljuje originalno biće, biće koje se po u njeg uloženim duhovnim 
kvalitetama razlikuje ne samo od svih ostalih realnih nestvore- 
nih bića (kao što su prirodna), ne samo i od ostalih umjetnih 
bića (kao što su mašine), ne samo i od proizvoda drugih um- 
jetnosti, pa zatim i ne samo od djela drugih umjetnika koji se 
bave istom umjetnošću, nego i od ostalih djela istog umjetnika. 
Upravo ta duhovna svojevrsnost uložena u umjetničko djelo 
pridaje mu biće, čini da ono realno postoji. A ona ne može biti 
dana u slojevima koji se odnose na sadržaj i obrađenu temati- 

ku. (Trebalo bi se posebnom analizom uvjeriti da li smo na cs- 
novu slojeva koje Hartmann nalazi u jednom romanu u stanju 
da roman razlikujemo i od naučnog djela). 

Nesumnjivo, ova svojevrsnost duhovnog svijeta samog um- 
jetničkog djela oslanja se na formu, ali nije u onom pojmu fo- 
rme kojom se određeni sadržaj (tematika) oblikuje i izražava, 
nego u formi kao relaciji između samih materijalnih elemenata. 
Zato ona može biti dana direktno u materiji, dakle i u slučaje- 
vima kad naprosto ne postoji čitav Hartmannov Hintergrund: 
u neprikazivačkim umjetnostima. Ovaj Hintergrund možemo 
zato smatrati samo posredničkim, jer duhovno posredstvom nje- 
ga i to samo u prikazivačkim umjetnostima prelazi u materiju. 
Ali, kao što vidimo neprikazivačke umjetnosti ove posredstvo 
ne trebaju i zato djeluju neposrednije. Zato bi bez otkrivanja 
jednog »trećeg plana« ostali u muzici, arhitekturi, ornamentu i 
bespredmetnom slikarstvu samo na golom materijalnom Vor- 
dergrundu — dakle samo na jednom planu koji bi se, kao jedan, 
u svom pojmu plana i ukinuo. 

Hartmannov Hintergrund je zaista irealan, ali ne zato što bi 
bio duhovni, nego zato što se sastoji od predočene predmetno- 
sti. Duhovni svijet umjetničkog djela pak ne može se otkriti ni 
u pozadini sadržaja o kojem to djelo govori, ni u onoj formi 
koja oblikuje pojedine slojeve tog sadržaja, ni u onoj formi ko- 
ja objedinjuje sve slojeve (durchgeformt), pa ni u specifičnom 
jedinstvu sadržaja i forme, nego u duhovitosti relacija u koje 
je umjetnik materijalne elemente postavio — u com-positio. Kad 
on oblikuje stvari on ne oblikuje jednim istim aktom samo ma- 
terijal (kamen, bronzu) i ne prikazuje samu predmetnost (te- 
mu, motiv, ideju), koliko je izložio Hartmann, nego i svom duhov: 
nom svijetu pridaje tijelo (biće, materijalno ruho). I eto, činje- 
nica da je umjetničko djelo ujedno i ostvarenje jednog duhov- 
nog svijeta, opravdava pokušaj da se iza »pozadine« nađe poza- 
dina, da se ne utvrdi kako postoje samo dvije dimenzije umjet- 
ničkog djela, koje je Hartmann našao, već i treća, pred kojom 
je zastao. A ta dimenzija nije nešto predočeno (vorgestellt), ne- 
go ontički realno, jer su i relacije između njenih materijalnih 
nosilaca takođe realne. . 

Razlog zastajanja pred »tajnom umjetnosti« proizlazi u kraj- 
njoj liniji iz identifikacije predmetno-prikazivačkog plana sa du- 

ovnim. Jer, naravno, iza duhovnog i nema više šta da se traži. 
Kad Rilke kaže: »Učim se gledati«, on: 
1. oblikuje jednu rečenicu (materijal koji se sastoji od riječi; 
prvi plan); | 
2. iznosi jedan sadržaj i daje mu formu (kaže da se uči gledati; 
drugi plan); 
3. pravi jedno biće u kojem njegovo učenje i njegovo gledanje 

i duhovni način dobijaju modus egzistencije (treći plan). 

U tom trećem planu pokopana je »tajna« umjetnosti. 
Ukoliko, naime, uopće ustrajemo na planovima. 

MODELI ZNANJA I PRIRODA GOVORA 


Boro Gojković 


Sarajevo 


Osnovni se smisao moje namjere sastoji u tome da nazna- 
čim, naravno samo implicitno, kako se iz odnosa pozitivnog 
znanja, fenomenologije i filozofije prema govoru može ocrtati 
teorija njihovih međusobnih odnosa. 


A. POZITIVNO ZNANJE I GOVOR 


Pozitivno znanje u najširem smislu riječi može se označiti 
kao eksplikacija objektivne dimenzije realiteta. No ako se na 
čas prihvati ova teza, kako onda misliti filozofiju ako se ona 
ne može identificirati sa pozitivnim znanjem? Možda ih vidjeti 
kao dva nivoa eksplikacije ili kao dva nivoa samog realiteta? 

Ono što je bitno za pozitivno znanje sa pozicije jedne feno- 
menološke filozofije, sastoji se u tome što ono svagda, nezavis- 
no cd toga o kojem je njegovom modelu riječ, apstrahira od 
intencionalnog nemira koji nas nosi prema stvarima. Pozitiv- 
no znanstveni napor se, prema tome, iscrpljuje u studiranju ne- 
reduciranog objekta i interobjektivnih veza. Postupajući tako 
ono tematizira Realno kao jednostavnu danost koja egzistira 
objektivno, dakle izvan njega i nezavisno od čovjeka. U tom se 
smislu može postaviti pitanje da li je moguće da je to realno 
što ga studira pozitivno znanje istinski realno ili realna istina? 

Ako je naime pozitivno znanje studij objektivne danosti, sli- 
jedi li iz toga da je moguće razlikovati i objektivnu dimenziju 
čovjeka samog s obzirom na činjenicu da se on pojavljuje kao 
jedna od interesnih sfera pozitivno-znanstvenih preokupacija? 

Lingvistika, na primjer, govor kao jedan od načina čovjeko- 
vog opstanka u svijetu tretira kao nešto gotovo, perfektuirano, 
dakle kao ono što objektivno jest nezavisno od samog tretma- 
na. Ovakav stav lingvistike koja govor vidi u zbroju dekompo- 
novanih lingvističkih činjenica jezika, razbija njegovo jedinstvo 
radeći permanentno na njegovoj objektivaciji. ž 

Ako dakle lingvistika manipuliše govorom kao objektom 
izvodeći radikalno seciranje nad njim, očekujući od toga apso- 
lutno »individualiziranje« elemenata koji se dobijaju tim zah- 
vatom, onda se doista može reći da ona nema posla sa »pred- 
metom« koji studira. To znači da je njen predmet isto tako 
apstraktan kao što je apstraktno njeno nastojanje oko tog 
predmeta. No zar isto tako ne postupaju psihologija, sociologi- 
ia, fizika itd? 

Psiholog koji govori o duši, dakle, koji za predmet vlastite 
nauke tematizira dušu, zaboravlja pri tome da govori o vlasti- 
toj duši, kao što lingvist, kada govori o govoru, ispušta iz vida 
vlastiti govor. Ako se to ima na umu, kako je to onda moguće 
govoriti o objektu kao jednostavnoj danosti i pozitivno-znan- 
stvenoj objektivnosti? 

Ispuštajući taj moment iz vida pozitivno znanje, mora se 
priznati, ne može voditi računa o tome da svako konkretno 
biće, ili pak situacija, u kojoj jesam, imaju određeno značenje 
unutar mog iskustva. Dijete koje se igra na pijesku, dvorana 
u kojoj govorim, spuštena zavjesa na jednom prozoru, sva mi 
ta bića i sve te situacije kažu nešto, sve to ima za mene odre- 
đeno značenje koje ostaje izvan pozitivno-znanstvenog zahvata. 
Ako dakle pozitivno znanje uzima govor, dušu, društvo, priro- 
du kao objekt vlastite eksplikacije, zar to ne znači da ono 
radi na totalnoj objektivaciji, na stvaranju jednog Velikog 
objekta u koji se sve utapa i izvan kojeg ništa ne ostaje? 

Bilo bi međutim krivo misliti da moderna lingvistika, psiho- 
logija, fizika itd. analogno postupaju. Obavljajući permanent- 
no svoj zadatak objektivacije one su vjerovale da se isključivo 
ograničavaju na to da slijede artikulaciju vlastitih predmeta 
koji im prethode. One se danas međutim ne mogu izuzeti iz 
igre, već moraju uvesti u određenje Realnog susret između 
promatrača i promatranog. Tako, na primjer, moderna fizika 
ne može više zanemariti uticaj promatrača na promatrano kao 
što to ne može ni psihologija. To dakako ne znači da one mo- 
raju priznati da istine do kojih tako dolaze moraju preći na 
stranu subjekta, jer to bi značilo sačuvati ideju o nedokučivos- 
ti objektivnosti, već Realno moraju shvatiti kao susret između 
promatrača i promatranog. 

Prema tome ne može se više raditi o dvjema sferama ob- 
jekata kojima bi se bavile prirodne i duhovne nauke kao pred- 
metima koji su po sebi. 

Jer lingvist, fizičar, psiholog itd. o kojima govorim, to su 
također lingvist, fizičar, psiholog, koji govore. Nakon svega 
taj govor o kojem govori lingvist to je njegov vlastiti govor, 
kao što je duša o kojoj govori psiholog njegova vlastita duša, ili 
pak kao što je fizika o kojoj govori fizičar njegova vlastita fizi- 
ka. Ta lingvistika lingviste, ta psihologija psihologa, ta fizika 
fizičara, objavljuju da ubuduće biće-objekt čak ni za samo po- 
zitivno znanje ne ostaje objektivno biće. Naša se ambicija 
prema tome ne sastoji u pokušaju da suprotstavimo »činjenica- 

ma« koje koordinira pozitivno znanje »subjektivne činjenice«, 
neg» samo da ovdje istaknemo da je biće-objekt također biće- 
subjekt. No ako mi ovdje predbacujemo naivnost pozitivistič- 
koj eksplikaciji koja se sastoji u tome što vlastiti predmet uzi- 
ma po sebi, dakle, izvan svakog posredovanja, da li se onda i 
filozofiji kao filozofiji može predbaciti taj naivitet s obzirom 
na njene fundamentalne kategorije objekt-subjekt? 

Odgovor na ovo pitanje mi ćemo naznačiti, doduše impli- 
citno, promatrajući odnos filozofije prema govoru. 


B. DESKRIPCIJA GOVORA 


Koncepcijama govora — empirizmu i racionalizmu — govor 
nije mogao izmaknuti kao ni klasičnoj pozitivnoj nauci od de- 
gradiranja na rang objekta. Naime, empirizam je u pokušaju 
eksplikacije govora izjednačio ovaj sa govornim slikama, dok 
ga je racionalizam promatrao kao kombinaciju misli. Ova dva 
ekstremna pristupa govoru ipak se kao ekstremi dodiruju. A 
to znači da se govor u obadva slučaja ne dovodi u vezu sa onim 
tko govori. 

Odnos racionalizma prema govoru francuski mislilac Mau- 
rice Merleau-Ponty ovako rezimira: »Samo mišljenje ima smi- 
sao, a riječ ostaje prazan omot« (Phenomenologie de la per- 
ception, p. 206). Na taj se način dva protivnika, empirizam i 
racionalizam, potajno spajaju: jer je i za jednog kao i za dru- 
gog govor lišen smisla. 

Na ovoj poziciji ostaje, izgleda, i rana Husserlova misao. 
Naime, u četvrtom spisu Logičkih istraživanja Husserl predla- 
že ideju univerzalne gramatike i govornu eidetiku koje bi o- 
mogućavale da se empirijski govori shvate kao realizacije bitno- 
ga govora. Ako ovaj projekt, što ga je Husserl toliko njegovao, 
već pretpostavlja da je govor shvaćen kao objekt misli, to znači 
da ga svijest, kao i sve ostale objekte, suvereno konstituiše. 
Postavljen tako pred mišljenjem, govor ne može imati drugo 
značenje niti pak igrati drugu ulogu do pratioca misli ili sred- 
stva komuniciranja. 

Označavajući ovu fazu Husserlove misli kao racionalizam, a 
njegovu koncepciju govora ove faze kao nedostatnu, Merleau- 
-Ponty ne prekida dijalog sa Husserlom, već pokazuje da se u 
njegovim kasnijim spisima, naime, u Formalnoj i transcenden- 
talnoj logici kao i u Porijeklu geometrije govor više ne pojavlju- 
je kao objekt misli koji ova suvereno konstituiše, već kao iz- 
vorni način dohvatanja objekata, kao i tijelo misli ili čak kao 
akt kojim same misli stiču intersubjektivnu vrijednost i naj- 
zad idealnu egzistenciju. 

Predbacujući licemjerstvo pozitivno-znanstvenom i emprri- 
stičko-racionalističkom poduhvatu objektivacije govora, Mer- 
leau-Ponty pokazuje da je svako mišljenje koje misli o govoru 
ili bilo o čemu drugom beneficirano time što je sam) situirano 
u govoru kao takvom. 

.Ovaj projekt Merleau-Pontyjeve misli već pretpostavlja da 
mišljenje nije odvojeno od govora kao što ni govor nije odvojen 
od govornog subjekta. Jer, ako je govor lišen smisla, to jest 
ako je on kao i svaki objekt predmet mišljenja, onda se pos- 
tavlja pitanje zašto to mišljenje tendira prema »vlastitoj eks- 
presiji kao prema vlastitom dovršetku« (ibid., p. 445). Ili pak 
kako objasniti fenomen da nam stvar ostaje nepoznata, ako nam 
je nepoznato njeno ime. Drugim riječima, ako se govor uzima 
kao prazan omot misli, kako onda objasniti činjenicu da »bog 
stvara bića imenujući ih«, da magija radi na predmetima u 
njihovom odsustvu izgovarajući njihova imena, ili pak da je 
djeci predmet ne samo nepoznat nego čak i neegzistentan, ako 
ne znaju njegovo ime. Ta moć ekspresije dobro je poznata u 
umjetnosti, i na primjer u muzici. 

Muzičko značenje sonate neodvojivo je od ionova koji 
je nose. A to znači da nam nikakva intelektualna analiza ne bi 
pomogla da je otkrijemo prije nego što smo je čuli. Međutim, 
za vrijeme njenog izvođenja tonovi nisu samo znaci sonate već 
je ona tu, u njima, kao što glumac, preuzimajući sudbinu i lju- 
bomoru Otela djeluje kao vrhunac prirodnog, a ne kao glumac. 

Izražavajući jednu egzistenciju ekspresija je na taj način 
postavlja u svijet kao stvar, kao biće koje je pristupačno svi- 
ma. Niko dakle, nakon toga, ne može tvrditi da se ekspresivni 
čin ograničava na to da prevede jedno biće, smisao ili značenje 
koje bi bilo izvan njega ili koje bi mu prethodilo. Analogno to- 
me ista je stvar i sa govornom ekspresijom mišljenja. Naime 
kad mi netko govori, upotrebljavajući te banalne riječi čija su 
značenja dobro poznata o sredini u kojoj živim, sa namjerom 
da mi tim riječima kaže nešto što do sada nije kazano, slijedeći 
ga, ja se neću truditi da otkrijem ono što bi se moglo skrivati 
iza tih riječi, već ću nastojati da participiram na stilu bića koje 
otkriva linija njegovog govora, da otkrijem svijet koji on vidi 
izražavajući se. 

To pokazuje da ja ne komuniciram sa predstavama ili pak 
sa mišljenjem, već sa govornim subjektom, sa jednim određe- 
nim stilom bića, i sa značenjem na koje ono cilja. Međutim 
to novo značenje, po prvi put izgovoreno, ja također mogu 
razumjeti jer pripadam, kao i drugi, koji mi ga sa :pštava, is- 
tom realnom i kulturnom svijetu. 

S druge strane, mi ne razumijemo govor ili ponašanje lju- 
di čija je civilizacija različita od naše. Tako na primjer dok 
se Japanac u srdžbi smije, zapadnjak mijenja boju lica. U oba- 
dva slučaja, smijeh i promjena boje lica ne predstavljaju ili ne 
prevode »unutrašnju« srdžbu, već su srdžba sama. To pokazuje 
da nije dovoljno da ljudi imaju analognu psihofizičku struk- 
turu da bi se na analogan način i ponašali. Ono što je ovdje 
primarno za razumijevanje fenomena o kojem je riječ sastoji 
se u razumijevanju načina na koji nek? upotrebljava vlastito 
tijelo: »upotreba koju jedan čovjek čini sa svojim tijelom 

transcendentna je u pogledu tijela kao jednostavno biološkog 
bića« (ibid., p. 220). Prema tome, ako ja razumijem način na 
koji neko upotrebljava vlastito tijelo, to samo znači da pripa- 
damo istom svijetu. 

To mi participiranje na istom svijetu dozvoljava da razu- 
mijem da se sve zbiva tako kao da »intencije drugog nastanjuju 
moje tijelo ili kao da moje intencije nastanjuju njegovo«. Po- 
kreti čiji sam ja svjedok punktualno ocrtavaju intencionalni 
predmet. Taj predmet postaje aktualan i potpuno razumljiv. 
No to razumijevanje ne dolazi iz sfere mog teorijskog znanja, 
već iz tijela kao sedimentirane nauke. Jer: pokret tijela jest 
meni svagda upućeno pitanje, ali ne pitanje koje bi se obraćalo 
mom teorijskom znanju već mojim mogućnostima koje su prije 
svakog teorijskog znanja. Ono mi se dakle može obratiti i ja 
na njega mogu odgovoriti, jer se moje mogućnosti i pitanje 
koje im se obraća fundiraju na zajedničkom svijetu. 

Bez pretenzije da ulazimo u diferencije koje nisu beznačaj- 
ne, može se reći da je naznačena ideja Merleau-Pontyja analog- 
na nekim stavovima Martina Heideggera što ih je ovaj razvio 
u spisu »Holderlin i bit pjesništva, pokazujući da je čovjek bi- 
će koje nosi svjedočanstvo vlastite pripadnosti totalitetu ono- 
ga što jeste. To svjedočanstvo-govor u kojem čovjek izražava sve 
stvari i sebe samog nije njegov sporedni fenomen. Ako je on 
sredstvo komuniciranja, to je samo jedna konsekvencija njego- 
ve bitne prirode koja svagda stoji u središtu objave bitka. Ako 
je dakle ljudsko biće ponajprije u govoru, onda je ono bitno 
dijalog. No dijalog po Heideggeru nije zajednička priča o stva- 
rima. Jer je ova neautentični modus govora samog. 


Pod svojom izvornom formom dijalog je bitno zajednica. 
Kao takav, njegovo se jedinstvo sastoji u tome što se postojeće 
tek tu objavljuje u bitnoj riječi jednog te istog, u kojem sebe 
prisvajamo, jer smo samo tako i jedino pravo. Dijalog dakle 
nije prenošenje jedne u drugu unutrašnjost već k-nstitutivni 
način zajedničkog odnosa prema zajedničkom svijetu radi ot- 
krivanja ovog, a ne radi brbljanja o njemu. Prema tome bit 
govora nije ništa prirodno niti pak konvencionalno. 


U tom smislu Merleau-Ponty veli da nema strogo konven- 
cionalnih niti pak strogo prirodnih ekspresija: »nije više pri- 
rodno, veli on, niti manje konvencionalno nazivati sto stolom 
od kričanja u srdžbi ili grljenja u ljubavi«. Čovjekovo ponaša- 
nje nije prema tome prirodno niti konvencionalno. Pokušaj da 
se na primjer ljudske emotivne manifestacije objasne kao pri- 
rodne manifestacije, a govor kao stvar konvencionalnosti, ne- 
ma nikakvog smisla. Emotivni smisao riječi koji je bitan u 
poeziji, pluralitet govora koji je toliko raznovrstan, ne pred- 
stavlja ništa prirodno niti pak konvencionalno već više »nači- 
na DT a tijelo da slavi svijet i najzad da ga živi« (ibid., 
p. 218). 

Odatle slijedi da se puni smisao jednog jezika iukada ie 
može prevesti u jedan drugi. Analognu tezu zastupa i Heideg ger 
pokazujući da dva jezika nemaju odgovarajućeg, jednako iz- 
vornog iskustva. Zato bestemeljnost zapadnog mišljenja noči- 
nje, po njemu, prevođenjem grčkog iskustva u rimsko muišlje- 
nje. Ako dakle pluralitet govora nije dokaz njih:vog prirodnog 
ili konvencionalnog karaktera, nego više načina za ljudsko tije- 
lo da slavi svijet i najzad da ga živi, onda je izlišno insistirati na 
otkrivanju jednog prirodnog sloja k-:d čovjeka na kojem bi 
se fundirao njegov kulturni sloj, iako je neosporno da naša 
ponašanja pretpostavljaju fizičku upotrebu tijela, ali ta upo- 
treba biva prevladana značenjem ili »genijem dvosmislenost:« 
koji može poslužiti za određenje čovjeka (ibid., p. 221). Složimo 
li se s time da je govor jedan od načina upotrebe tijela, onda 
se ta osobenost tijela manifestira u tome što je ono jedino u sta- 
nju da se sedimentira i da konstituiše intersubjektivno iskustvo. 

U tom smislu valja razumjeti misao Merleau-Pontyja da se 
»može govoriti o govoru, ali da se ne može slikati o slikarstvu«. 
No kao posebni način ekspresije ljudskog tijela govor je i sam 
nešto kao tijelo: »riječ prijatelja na telefonu daje nam njega 
samog«. On mi se pokazuje otkriven u skrivenosti, prisutan u 
odsutnosti, vidljiv u nevidljivosti, ali u jednom biću koje nije 
on, nego njegove riječi, njegove rečenice, njegov govor. 

Ako se dakle fenomenološka deskripcija zalaže za izbavljenje 
govora, tj. ljudskog bića iz pozitivno-znanstvene i empirističko- 
-racionalističke sfere objektivacije svega što jeste, ta se težnja 
može razumjeti ponajprije kao upozorenje pred univerzalnom 
opasnošću ljudskog bitka. U tom se smislu postavlja pitanje 
vrijednosti naznačenih deskripcija govora za filozofiju samu. 


C. GOVOR I FILOZOFIJA 


Nisu rijetka mjesta u Husserlovom djelu koja pokazuju da 
je on u toku duge filozofske karijere pravio razliku između 
onoga što je nazivao fenomenološka deskripcija i filozofija. 
Praveći ovu razliku on je, čini se, u odnosu na fenomenološku 
deskripciju, filozofiju vidio kao krunu njenih analiza. 

Međutim, za razliku od Husserla, Merleau-Ponty misli da je 
teško vjerovati u to da filozofska problematika nakon fenome- 
noloških deskripcija ostaje cjelovita. Ovu tezu Merleau-Ponty 
ponajprije temelji na osnovu dvije faze Husserlovog filozofira- 
nja koje se principijelno razlikuje. Naime, Husserlova filozofija 
prve faze karakteriše se uglavnom određenjem filozofskog sub- 
jekta kao čiste transcendentalne svijesti, dok druga faza nje- 
gove misli protiče u znaku deskripcije Lebenswelta ili doživ- 
ljenog svijeta. 

Ako bi se pri tome njegova prva faza uzela kao bit njegovog 
filozofiranja, onda se ne vidi zašto je Husserlu istraživanje 
Lebenswelta bilo potrebno. Međutim, ako je sam Husserl ovaj 
korak shvatio kao nuždan, onda se ne vidi čak ni sa pozicije 

samog Husserla smisao isključive vrijednosti njegove prve 
faze. Vodi li se dakle više računa o deskripciji Lebenswelta, tj. 
o drugoj fazi njegovog filozofiranja, uostalom kao što to čini 
Merleau-Ponty, onda se filozofiji ne može više dozvoliti da 
razmatra odnos subjekta-objekta po principu idealističke filozofi- 
je lotalne refleksije, već ona mora ponajprije voditi računa o 
načinu otkrivanja objekta subjektu. 


Slijedeći ovu fazu Husserlove misli Merleau-Ponty posebno 
insistira na razumijevanju transcendentalnog subjektiviteta kao 
intersubjektiviteta. Ova kategorija u kontekstu njegove filozo- 
fije znači to da se subjekt ne može misliti niti kao čista, trans- 
cendentalna, konstitutivna svijest niti pak kao čisti objekt. 


U prvom slučaju, tj. ako bih drugog uzimao kao čistu kon- 
stitutivnu svijest, onda bih i ja sam morao biti čista konstitu- 
tivna svijest, tj. konstituisao bih onoga tko konstituiše. Iz 
te bi paradoksalne pozicije slijedila konsekvencija teorijske ne- 
mogućnosti drugog. U drugom slučaju, tj. ako bih drugog uzi- 
mao kao stvar ili objekt, ja bih ponajprije i sebe tako morao 
odrediti. Kako mi to ne dozvoljava vlastita percepcija pomoću 
koje dohvatajući drugog ja saznajem sebe na jedino mogući 
način, tj. ja otkrivam pomoću nje da se sve tako zbiva kao da 
je duh drugog nastanio moje tijelo ili kao da je moj duh na- 
stanio njegovo, kao da se moje intencije i intencije drugog para- 
doksalno izmjenjuju, onda ja primjećujem da sam u tom zbi- 
vanju zgrabljen jednim drugim ja izvarv. mene, ja primjećujem 
drugog. 


To pokazuje da sam ja svagda inkarniran i obuhvaćen jed- 
nom situacijom gdje drugi nije objekt ili stvar kao što je \o 
često slučaj u Sartrea, nego doista jedan drugi ja. 


To otkrivanje drugog, ta sfera spontanog, predznanstve- 
nog razumijevanja ne može biti stavljena pod nadležnost tran- 
scendentalne, konstitutivne svijesti. Ta me sfera uči onom šio 
nijedna konstitutivna svijest ne zna. No to što ne može znati 
nijedna konstitutivna svijest dolazi otuda što njoj kao takvoj 
prethodi jedan pretkonstitutivni svijet. Taj svijet i moju pripa- 
dnost njemu saopštava mi ono pretkonstitutivno moje svijesti, 
tj. ono »Ja mogu« mog tijela. 


Prema tome bit se fenomenološke filozofije sastoji u tome 
što ona dopire u taj pretkonstitutivni svijet, u tu sferu sponta- 
niteta koja je prije subjekt-objekta, koja mi saopštava izvorni sa- 
Vez sa tim pred svijetom i moju neotuđivu pripadnost njemu. 
Ako se dakle fenomenološka filozofija trudi da otkrije tu sferu 
u kojoj se ne začinje razlika »en soi« i »pour soi«, onda se ne 
treba čuditi što ona u tom traganju posebno insistira na govoru. 
Jer kada govorim, veli Merleau-Ponty, ja eksperimentiram pri- 
sustvo drugog u meni ili mene u drugom, a to je upravo kamen 
spoticaja teorije intersubjektiviteta. 

Naime, kada govorim i ukoliko ono što kažem ima smisla, 
ja sam za samog sebe jedan drugi »drugi«, a utoliko ukoliko 
razumijem, »ia više ne znam tko govori a tko sluša«. Na taj 
intersubjektivitet izgleda misli i Sartre kada veli da je čovjek 
na slobodu osuđeno biće, i Merleau-Ponty kada kaže da je 
čovjek osuđen na smisao. 

Taj smisao-svijet koji je koloniziran pozitivno znanstvenim 
utvarama objektivacije i refleksivno-racionalnim konstrukcija- 
ma, kasna Husserlova misao, kao i filozofija Merleau-Pontyja 
nastoje da otkriju, da otklone te nanose objektivacije i postva- 
renja ljudskog bitka. Da su njihovi rezultati u tom smislu na 
planu filozofije nesumnjivi, ovdje se ne iože osporavati, ali 
pitanjem njihove vrijednosti za samu ljudsku zbilju ovdje se 
nećemo baviti. 

PORTRETI | SITUACIJE 


VELIKI OKTOBAR 1917. I DANAŠNJA LITERATURA 
Georg Lukdcs 


Budimpešta 


Gornja sveza nadaje vrlo rijetko i samo za malobrojne je- 
dinstvenu i zaokruženu sliku. Nesumnjiva, ali za doživljaj aps- 
“traktna istina, da dandanas ne može biti čovjeka čiji temelji 
egzistencije i čiji načini mišljenja ne bi bili odlučno određeni 
Oktobrom i njegovim posljedicama, upravo se zbog svoje velike 
općenitosti teško može za pojedinca konkretizirati. Usto legende 
nastale pro i kontra zatamnjuju jednostavne i ujedno krajnje 
KRomplicirane činjenice velikih dana prevrata i značajne godine 
pune promjena što su za njim slijedile. Tako biva da napose za 
one koji ta vremena nisu sami doživjeli nije uopće lako da ra- 
zumski čak i prihvaćene veze s vlastitim životnim pitanjima da- 
našnjice konkretno protumače. 


No kad ja, i sam suvremenik, najprije kao promatrač iz da- 
ljine, kasnije, ako i skroman, ipak aktivan suborac u ovom svjet- 
skom obratu, pokušam danas u sjećanju sabrati njegovu suštinu 
i posljedice i tako dobiveni rezultat dovesti u vezu sa sadašnji- 
com, tada kao prvi korak konkretizacije stupa naprijed lik Lenji- 
na, središnjeg pokretača, vodećeg uma, vidljivog utjelovljenja 
pokreta. I njegov se lik začudo kristalizira u nedjeljivo jedinstvo 
silne volje za korjenito novim s jedne i spleta realnih proturječ- 
ja s druge strane, iz kojeg sklopa onda neminovno izrasta ljud- 
ska monumentalnost njegova djela i ujedno bogatstvo za svakog 
čovjeka obavezno nabačenih problema epohe. Maksim Gorki opi- 
sao je najprikladnije fascinantan učinak Lenjinov, koji je ujedno 
predstavljao fascinaciju velike revolucije same, razlog zašto su 
oba momenta izazivala u najrazličitijim ljudima nedokučivu mrž- 
nju ili oduševljenu ljubav. Lenjin je prema Gorkom razumio 
»kao nitko prije njega sprečavati ljude da nastave dalje živjeti 
svoj uobičajeni život«. Da se ne zaboravi: sve se to zbivalo 
1917., zbivalo se također i za ljude koji nisu živjeli u Rusiji, us- 
red svjetskog rata koji je za čitav građanski svijet srušio u prah 

umišljenu sigurnost od prije 1914. sa svim njenim idealima, ko- 
ji je svakog prisilio da 1 za svoj lični život nanovo postavi pita- 
nje o smislu i besmislu. Što je Gorki ovdje tačno označio kao 
bit Lenjinove aktivnosti, kao značenje njegovih djela bila je sa- 
ma bit epohe, pitanje koje je ona postavljala svakom pojedincu. 

U najgrubljoj vanjštini ovo se pitanje javlja kao pitanje o sili 
ili nenasilju, kao potvrda ili nijekanje njihova univerzalna pra- 
va da iznutra i izvana određuju sudbinu ljudi. Kod Lenjina je 
potvrda bila sama po sebi razumljiva. On je znao i objavljivao 
kao dosljedni marksist, da svaki put kad čovječanstvo razbija 
svoje stare životne oblike i poduzima bitno nanovo izgradnju, 
sila ima uvijek da nastupi kao neizbježan motor obnove. Ovdje 
ne treba raspravljati o povijesno-filozofskoj strani alternative. 
Društveni bitak sam, alunirajući važne protuglasove kao onaj 
Ghandijev, donio je odgovor. Ali ovo pitanje za većinu živućih 
tada nije bilo samo historijski-objektivno. Za svakog od nas čiji 
je razvoj dospio da tog raskršća stajalo je lično, intimno pita- 
nje: kako da se postavim ja, sa stanovišta smislenosti vlastitog 
opstanka prema ovoj alternativi? Gorki je ovdje proturječnost 
koja je pri tom vidljiva vrlo jasno istakao kroz razne fragmente 
Lenjinovih razgovora. Pjesnik se tuži nad okrutnošću revolucio- 
narne svagdašnjice, a u Lenjinovu, kako kroničar kaže, začuđe- 
nu i gnjevnu odgovoru nalazi se rečenica: »Kojom mjerom mje- 
rite količinu nužnih i suvišnih udaraca u nekoj tuči?«. A u jed- 
nom razgovoru istog razdoblja govori Lenjin kako voli »Appas- 
sionatu« Beethovena — ali je ne bi prečesto slušao. Dodao ie, 
prema Gorkijevim riječima, »ne osobito veselo«: »čoviek bi zaže- 
lio govoriti drage gluposti i milovati po kosi ljude koji žive u 
neprijateljskom paklu, a mogu stvarati takvu ljepotu«. Ali, za- 
vršava on, »Imora se nemilosrdno udarati premda smo prema na- 
šem idealu protiv svakog nasilja prema ljudima«. 


Naravno da u ovom vrtlogu smjerova i protusmjerova posto- 
ji sigurna nit vodilja za djelovanje: marksizam. I zacijelo je su- 
višno trošiti riječi kako je njegovo neiskrivljeno, pravo učenje 
za Lenjina uvijek bilo važno. U ratu, nakon izbijanja revolucije, 
za vrijeme vlasti sovjeta njegovo osnovno nastojanje ide za tim; 
ovo učenje očišćeno od svih poiednostavlienja i iskrivljavanja 
prikazati u njegovu pravom obliku i vrimijeniti u njegovu pra- 
vom smislu. Nije karikatura, samo jedna ne toliko nevažna stra- 
na same stvari, ako se »Država i revoluciia« promatra kao filo- 
loško egzaktno izlaganje Marxovih pogleda na tai kompleks pi- 
tanja u njegovu historiiskom kontinuitetu. I praktički republi- 
ka sovjeta pokazuje se kao realizirani završni kamen tog misao- 
nog sistema. Ali je Lenjin već pri uvođenju NEP-a tako pri- 
kazao teoretski položaj u odnosu na probleme socijalističkog 
državnog kapitalizma: »Ni sam Marx nije došao na pomisao 
da napiše jednu jedinu riječ o tome i umro je ne ostavivši za so- 
bom nijedan egzaktan citat ili nepobitnu napomenu. Mi sad mo- 
ramo pokušati da sami sebi pomognemo«. A prethodni, ratni 

komunizam koji sad treba prevladati također se ne smatra os- 
tvarenjem Marxove teorije. On je bio nametnut ratom i pustoše- 
njem. On nije bio politika koja bi odgovarala privrednim zada- 
cima proletarijata i nije mogao to ni biti. Bio je samo privreme- 
na mjera. 

Ovakav marksistički stav činio se tada — nakon desetljeća 
oportunističko-dogmatskog iskrivljavanja i krutosti marksizma 
— vrlo mnogima kao krajnje paradoksalan. On se i danas čini — 
nakon desetljeća dogmatskog iznevjeravanja pod Staljinom — 
jednako paradoksalan. A paradoksalnost se povećava još više kad 
se uzme u obzir osnovni problem ruske revolucije. Ortodoksni je 
marksist Lenjin radio striktno protivno od principijelno tačnog 
teoretskog predviđanja Marxova, da će proleterska revolucija 
izbiti i pobijediti, najprije u najrazvijenijim kapitalističkim ze- 
mljama koje su već socijalno likvidirale ostatke feudalne zaos- 
talosti. Rusija se 1917. nalazila upravo u revolucionarnoj situa- 
ciji i to, kako je Lenjin ispravno vidio jednako s obzirom na ob- 
jektivni kao i na subjektivni faktor. Velika alternativa: kapitali- 
zam ili socijalizam nije bila imperativno postavljena ni od nje- 
ga ni od njegove partije već od društvene zbilje. A Lenjin je al- 
ternativni karakter povijesti mislio uvijek radikalno do kraja. 
Ne postoji nijedna bezizlazna situacija, govorio je, tj. nema nika- 
kve mehaničko-fatalne »nužnosti« razvitka. Povijesni razvitak re- 
zultat je ljudskih aktivnosti, naravno ne samo individualnih, ne- 
go i klasnih, masovnih. Zato prema Lenjinu jedna revolucionar- 
na situacija nastaje tek kad »niži slojevi« stari poredak više ne 
žele, a gornji slojevi na stari način više ne mogu živjeti.« Imperi- 
jalistički svjetski rat je Rusiji stvorio takvu revolucionarnu situ- 
aciju i bio je zadatak ruskih marksista da na tako postavljenu 
alternativu praktički reagiraju. 


Oni su to učinili prije svega na Lenjinovu strastvenu inicija- 
tivu na način koji je proturječio Marxovu teoretskom predviđa- 
nju. Tako je Lenjin stajao na čelu jedne u striktno Marxovu 
smislu iregularne socijalne revolucije. Povijest mu je dala pra- 
vo, jer mi znamo, ona je u toku pola stoljeća postala životnom 
determinantom za ljude čitavog svijeta. Ali zar je Lenjin time 
osporio važenje Marxove teorije i u ovom slučaju? Ni govora. 
On je uvijek znao, da je ruska revolucija značila svjetskopovi- 
jesno odlučno djelo koje treba bezuvjetno prihvatiti; ali je is- 
tovremeno znao da ona usprkos svim primjernim, internacio- 
nalno djelotvornim posljedicama velike inicijative ipak još za 
dugo vremena mora utjelovljivati onu ekonomsku zaostalost ko- 
ja je karakterizirala Rusiju za razliku od kapitalistički visoko 
razvijenih zemalja. On je dakle djelovao protivno Marxovim teo- 
retskim pretpostavkama — i ispravno djelovao — a da njihovo 
važenje u svjetskopovijesnom mjerilu ni za trenutak nije doveo 
u pitanje. Zato on može 1920. pozitivno pisati o internacional- 
nom značenju ruske revolucije. Ipak dodaje: »Isto bi tako bila 
greška ispustiti iz vida da nakon pobjede proleterske revolucije, 

pa makar i u jednoj jedinoj naprednoj zemlji... Rusija uskoro 
poslije toga više neće biti uzorna, nego opet zaostala zemlja (u 
smislu socijalizma i sovjetskog sistema)«. 

Ova razmatranja ne mogu dati potpunu, pa ni približno pot- 
punu sliku. Mi dakle ovdje prekidamo i navodimo samo kao 
nadopunu i zaključak, da je Lenjin kao teoretičar stroge partij- 
ske discipline također 1920. izjavio o njenom održavanju i kon- 
troli, da se disciplina »ostvaruje ispravnošću političkog rukovod- 
stva; ispravnošću njene političke strategije i taktike, pod pretpos- 
tavkom, da se najšire mase o njenoj ispravnosti uvjere vlastitim 
iskustvom«. Inače će partijska disciplina »neizbježno postati fik- 
cija, fraza, groteska«. Proturječnost koju mnogi današnji čita- 
lac ovdje osjeća upravo je Lenjinsko jedinstvo komunističke 
partijske discipline i ostvarene proleterske demokracije. 

Isto tako sve što je u prijašnjim primjerima izgledalo na po- 
vršini kao proturječno nije ništa drugo do uvijek pojedinačni 
aspekt ovog grandiozno kompliciranog, a ipak grandiozno je- 
dinstvenog procesa. Upravo, jer ovo jedinstvo čini jezgru, bit, 
a proturječnosti na njemu samo izražavaju njegovu sveobuhvat- 
nost, njegovo sve prevratno svojstvo, morao je upravo taj ka- 
rakter revolucije 1917., karakter njenog duhovnog središta: Le- 
njina djelovati tako neodoljivo fascinantno (ili — već prema 
opredjeljenju — vehementno odbojno). Latentna kriza starog 
svijeta, koju je netko mogao podzemno-duhovno osjetiti već u 
periodu sigurnosti, orkanski se probila u svakidašnjicu ljudi, 
postavila ih pred katarakt najrazličitijih alternativa, a stari svi- 
jet nije bio u stanju niti da formulira vlastita pitanja, mucao je 
i izmišljao mitove po željama. Tome nasuprot stajalo je ovo sve- 
strano svijetlo i blistavo jedinstvo u životu, u djelima jedne ze- 
mlje: revolucionarne Rusije. Nikakvo čudo da je svaka opozici- 
ja u kojoj je bilo i truna autentičnosti morala tamo svrnuti svoj 
pogled. Walter Jens, koga se nikako ne bi moglo optužiti da gaji 
komunističke simpatije, piše jednom prilikom: »na kraju nitko 
neće sumnjati da pogled na Sovjetski Savez nije među posljed- 
njima formirao umjetnost dvadesetih godina«. 


2. 


A vlastita umjetnost? Početak izgleda jednostavan. Val pro- 
blematike koju smo ovdje naznačili napravio je iz Majakovskog 
lirskog tribuna prve dekade revolucije. Ali možda je slučaj koji 
se zbio u poemi »Dvanaestorica« Bloka još karakterističniji. Jer 
značajni je liričar stajao tokom svog života pravom idejnom svi- 
jetu revolucije strano nasuprot. Što ga je potreslo, što je njego- 
vom pjesništvu dalo svjetsko književnu veličinu, bio je patos 
ljudske problematike koju je zahvatio, bila je vizija novog svije- 
ta koji će nerješivosti starog svijeta dovesti do jasnoće pravih 
pitanja i odgovora. Što je Blok izrazio put, a ne i prispjeće, naj- 
jasnije označava njegovu jedinstvenost, čini njegovu poemu traj- 
nim izrazom raspoloženja onih dana. 

Naravno kad je riječ o utjecaju velikog Oktobra na književ- 
nost, onda se oni ne mogu ograničiti samo na dane i tjedne ne- 
posrednog prevrata. Književnost ako želi steći i sačuvati svjet- 
sko značenje mora dati valjane slike čitavog velikog puta koji je 
socijalistička revolucija prošla, koji ju je učinio idealom ili pri- 
jetnjom milijunima ljudi. I ovdje se nadaje dvostruko proturječ- 
na, a ipak jedinstvena situacija. Već na prvom kongresu komu- 
nističke Internacionale Lenjin je izrazio svoja strahovanja kako 
bi revolucija mogla uzeti tako ubrzani tempo, da bi svijest ljudi 
bila nesposobna da je slijedi. Ova opomena da je ostala bez kon- 
trasta još bi mogla zadovoljiti mnoge koji su u jednostavnom 
praćenju površinskih promjena vidjeli jedini kriterij jedne du- 
hovno-umjetničke prethodnice. Ali upravo protiv ovakvih avan- 
gardističkih simplifikacija apelira Lenjin poncvo na marksizam, 
na njegovu ukorijenjenost kako u promjeni tako i u kontinuite- 
tu, koji svoje svjetskopovijesno značenje upravo dobiva time da 
sebi »prisvaja i prerađuje sve vrijednosti više od dvije tisuće 
godišnjeg razvoja ljudskog mišljenja i ljudske kulture«. Opet je- 
dan stari i novi proturječni zahtjev: uvidjeti novo u njegovoj 
bitnoj novosti, ne zaostati za njegovom konkretnošću, ali ipak 
tako da se pri tome nikad ne izgubi druga strana njegove biti 
koja ga čini suštinskim momentom u razvoju čovječanstva. 


Veliko je vrijeme imalo i takvu literaturu. (Ovdje isključivo 
govorimo o literaturi. Nemoguće je međutim ne ukazati barem 
na činjenicu filma tog vremena). Istina je: broj značajnih knji- 
ževnih djela po sebi nije suviše velik. Ali ako ga usporedimo s 
onim iz prethodnog najvećeg preokreta, iz Francuske revolucije, 
onda on postaje dosta znatan. U Francuskoj revoluciji nije nas- 
talo nijedno književno djelo koje bi se po aktualnosti i općeni- 
tosti moglo usporediti s pučkim pjesmama poput karmanjole; 
tek desetljećima kasnije ljudska se veličina tih velikih godina 
pjesnički oblikuje kod Balzaca i Stendhala. Prvi period ruske 
revolucije može naprotiv — navodim samo velike primjere, ni- 
kakvu listu — pokazati »Jegora Buličova« i »Klima Samgina« 
Gorkoga, »Tihi Don«, Šolohova, »Pedagošku poemu« Makarenka. 
A ovi vrhovi izdižu se iz mnoštva dobrih djela koja prikazuju, ne 
uvijek na velikoj stilskoj visini, ali vrlo često s ljudskim i umjet- 
ničkim poštenjem ovaj svijet uvijek akutnih alternativa, u kome 
nijedan čovjek nije mogao nastaviti svoj život na uobičajeni na- 
čin. To ječesto dovodilo do tragičnih slomova, često do unutar- 
njih obrata koji su omogućavali življenje pod sasvim izmijenje- 
nim uvjetima; to se moglo odigravati jednako u krugu gradske 
inteligencije kao i u udaljenim selima, jednako usred sukoba re- 
volucije 1 kontrarevolucije kao i u samotnim kabinetima. 


»Tihi Don« izdvaja se iz ovog niza već svojim moćnim, 
neodoljivim strujanjem. To je epos razračunavanja seljaka na 
Donu sa starim svijetom carizma, s njegovim slomom, s borba- 
ma na život i smrt između starog i novog. On pokazuje kako al- 
ternative Oktobra vrijede za svakog čovjeka, kako velika soci- 

jalna suprotnost prodire u unutarnji život i dušu pojedinca čini 
ratnim poprištem. To je epos duboke istinitosti kako u psiholo- 
giji tako i u sudbinama; pojedinci reprezentiraju opće klasne 
probleme, a klasne odluke postaju sudbinom za samovoljne po- 
jedince. Za i protiv proleterske revolucije kod mnogih seljaka 
dolazi do svog utjelovljenja u liku Grigorija Melehova, u čijoj 
duši i udesu sve tendencije koncentrirano izboruju svoje suprot- 
nosti, da bi završile pomirenjem sa činjenicom neotklonjive pre- 
obrazbe. Staro se više nikad ne može vratiti, novo međutim još 
nije gotovo dano, ono tek mora biti stvoreno. 


Daleko od takvog širokog univerzalizma mladi Fadjejev u 
»Devetnaestorici« oblikuje sudbinu aktivnih vojnika revolucije 
uvjerenih boljševika. Upravo jer takvi likovi u Staljinovo vrije- 
me, često i s pravom, ispadaju problematično — i kasniji Fadje- 
jev lično nije malo pridonio da je do toga došlo — ovaj rijetki 
uspjeh treba istaći. Mladi Fadjejev prikazuje uvjerenog heroj- 
skog komunistu kao rezultat njegovog vlastitog nastajanja, nje- 
govog potvrđivanja u borbi sve do osobne propasti. Njegov hero- 
izam dobiva time duboku povezanost s vremenom, duboku uko- 
rijenjenost u proletarijatu i ujedno neugasivu ličnu crtu. U na- 
činu kako on krajnje svjestan traži konkretan izlaz za dobru 
stvar, a ipak za nju može samo kao junak pasti, on postaje mo- 
ralni reprezentant herojskog perioda, tip vremena koje je i izvan 
Rusije proizvodilo slične ljude. Revolucionarna literatura nije 
mogla takve Levine iz Minchena, Otto Korvine iz Budimpešte 
ovjekovječiti kao pjesničke likove. Levinson Fadjejeva stoji za 
čitavo razdoblje. 

Najveći, najčišći i najzreliji prikaz vremena ostaje međutim 
Makarenkovo djelo o duhovno-praktičnom rađanju socijalistič- 
kog odgoja. Najdublja bijeda građanskog rata čini ishodište: 
djeca koje je rat učinio skitnicama i najvećim dijelom prestup- 
nicima. Ovdje je nemoguće samo i naznačiti pedagošku meto- 
du Makarenka, najviše što se može jest istaći neke nove ljud- 
ske momente. Makarenko pokazuje ljudsku bezizlaznost onog 
anarhističkog individualizma koji mora nastati u duši mladih 
upućenih isključivo na vlastitu snagu da se fizički održe, pokazu: 
je međutim i njegovo prevladavanje, kako svjesno rođena soli- 
darnost sa zajednicom u kojoj svaki treba da konkretno živi i 
radi, koju svaki vlastitim radom pomaže izgrađivati. proizvodi 
jednu višu formu ličnosti. I ovo krajnje komplicirano i kroz 
konflikte stvoreno jedinstvo društvenosti i ličnosti otkriva tek 
čovjekovu individualnost i slobodu. U Makarenkovu svijetu 
nalaze se djeca koja postaju ljudi tek putem odlučivanja u alter- 
nativama koja često završavaju neuspjehom, katarzom samokri- 
tike. Ali upravo se time novi svijet ukazuje kao svijet nove, au- 
tentične slobode: katarza je isključivo usmjerena na unutarnju 
mijenu, na društvenu osnovu budućeg djelovanja; ona je ujedno 
praktički objava rata svakom kajanju, prikivanju uz prošle pres- 
tupe, uz duševne frustracije svake vrsti. 

Ovi primjeri treba da budu samo primjeri. Oni pokazuju da 
je prava literatura koju je Oktobar dozvao u život crpila iz neiz- 
mjernog kompleksa problema što ih je on proizveo i nastojala da 
svaki pojedinačni aspekt njegova totaliteta izdigne do pjesnič- 
kog oblika. Ako i nije nastala tako veličanstvena i svestrana sli- 
ka epohe kao kod Dantea ili Shakespearea, kao u »Ljudskoj ko- 
mediji« ili u Tolstojevim velikim romanima, ova je literatura 
ipak dostojan odjek onog zova, koji se oglasio Oktobrom i nje- 
govim posljedicama. 


3. 


Tridesetih godina kopni ova svjetskopovijesna plima ruske 
literature. Naravno još nastaju tu i tamo — naročito u teškim 
prvim danima svjetskog rata — djela zamjerne visine, ali osnov- 
ni karakter onoga što se običava nazivati socijalističkim realiz- 
mom u stvari ne predstavlja drugo do, kako sam ga jednom naz- 
vao, erarski naturalizam, garniran s takozvanom revolucionar- 
nom romantikom, koja se ovdje našla da bi načelno premazala 
svaku razliku između želje, umišljanja, službenog izvještaja i 
stvarnosti i da bi dala slobodu svim mogućnostima birokrat- 
ske manipulacije. 


Ovaj, iz određene historijske distancije sagledan, nagli pad 
bez sumnje je plod Staljinskog perioda. Da bismo taj period i- 
pak tačno razumjeli mora se posegnuti za njegovim bitnim os- 
novama, za njegovom društvenom praksom i njenom teorijom, 
što se dosada na žalost vrlo rijetko činilo. Naravno da su pri to- 
me igrali važnu ulogu veliki procesi, i masovna odvođenja u 
koncentracione logore koja su im slijedila. Ovo su međutim pri- 
je svega bile samo ekstremne pojavne forme jednog sistema, ne 
i sam taj sistem. Moglo se dakle sve te ekscese prakse u velikoj 
mjeri likvidirati, a da se same osnove sistema zapravo ne uklone. 

Vidjeli smo da Lenjin nije imao iluzija o tome da ruska re- 
volucija u Marxovu smislu nije imala klasičan karakter. Zato je 
kod kuće već u NEP-politici težio za društvenim promjenama 
koje bi ovu zaostalost postepeno uklonile ili barem ublažile u 
njenim posljedicama. U svojim posljednjim godinama kad ga je 
bolest već sprečavala pri radu više nije mogao zacrtati nikakav 
obuhvatni plan reforme. Njegov permanentni strah od birokra- 
tiziranja sovjetskog sistema pokazuje međutim da je on ovakve 
reforme htio provesti uz očuvanje proleterske demokracije. 


Danas je jalovo razmišljati kakve bi te reforme bile da je 
Lenjin bio u stanju da ih ostvari. Pred njegovim nasljednicima 
— njegov testament pokazuje da je o svima ne samo o Staljinu 
imao vrlo skeptične sudove — stajao je dakle zadatak da što 
je brže moguće uklone ekonomsku zaostalost Rusije. Ovaj zada- 
tak dobiva početkom tridesetih godina jaki motiv za ubrzanje: 
uspon Hitlerova pokreta, perspektiva novog svjetskog rata na- 
log mladoj sovjetskoj državi da se obrani od njemačkog milita- 

rizma što naravno pretpostavlja razvijenu tešku industriju. Ov- 
dje ne može biti naš zadatak da makar samo naznačimo jednu 
ekonomsko-socijalnu, historijsku analizu ovog razvoja. Ali o če- 
mu se ovdje prije svega radi jest da se pokaže kako su one me- 
tode kojima je Staljin izveo pregradnju ruske privrede utjecale 
na ideološki razvitak zemlje, prvenstveno na literaturu. 

Budući da sam se u više navrata o tim metodama javno iz- 
jašnjavao mogu ovdje ukratko o njima reći bitno. Suprotnost 
prema Lenjinu pokazuje se prije svega u činjenici, što Lenjin 
čim je građanski rat uglavnom prošao nastoji da njegove spe- 
cifične metode ukloni i da se vrati normalnim načinima uprav- 
ljanja, dok je Staljin, čim se unutarpartijska situacija samo ma- 
lo zaoštrila, u socijalno inače sasvim smirenom položaju, po- 
novo posizao za metodama građanskog rata i iz njih pravio i 
pod konsolidiranim uvjetima »normalnu« osnovu administraci- 
je. Već se time jedno nužno zlo građanskog rata, isključiva do- 
minacija centralne moći, suspenzija svake autonomije i demo- 
kracije, pretvara u permanentni životni oblik. 


Da bi se to konsekventno provelo u jednoj zemlji u kojoj je 
marksizam bio vladajući nazor na svijet morao je Staljin pri za- 
državanju Marxove i Lenjinove terminologije, njihovih uobiča- 
jenih pojmova, radikalno izmijeniti njihovu svezu, hijerarhiju 
itd. Za Marxa i Engelsa postojali su teoretsko-znanstveno utvr- 
đeni principi društvenog razvoja. Pomoću njih mogla je parti- 
ja ustanoviti velike, trajne, dominantne tendencije epohe, čime 
bi se mogla znanstveno odrediti strategija komunističke partije 
i socijalističke države. Njihova bi spoznaja pomogla da se dođe 
do ispravnih odluka unutar dnevnih zbivanja koja se ubrzano 
smjenjuju. Hijerarhija princip-strategija-taktika ima svoju evi- 
denciju naravno u prelazu sa višeg stupnja na životno bliži ko- 
ji međutim nije nikad smio slijediti deduktivni put nego je po- 
mišljen kao uvijek konkretna analiza realno djelatnih tenden- 
cija. Staljin je međutim preokrenuo ovu hijerarhiju. Za njega 
je mjerodavna bila uvijek samo taktička odluka koju treba do- 
nijeti. Njoj se onda za svaki slučaj »logički« konstruirala pri- 
vidno adekvatna strategija i isto takav sistem principa, koji su 
se pri promjeni taktike naravno morali opet mijenjati. 

Ovo uvlačenje principa, perspektiva i strategije u taktiku 
služi prvenstveno tome da se svaka tako nastala tvrdnja napra- 
vi apsolutnom, bez priziva. Teoretski i praktički odlučno važno 
pitanje marksizma kako se neki eventualno neizbježni taktički 
korak treba prosuditi principijelno i strateški time sasvim ot- 
pada, a time i svaka prava samokritika revolucionarnog pokre- 
ta koju je Marx smatrao njegovom diferencijom specifikom na- 
suprot građanskom svijetu; proleterske revolucije, kazao je 
Marx, »neprestano same sebe kritiziraju«, ali Lenjin je odonda 
prvi i posljednji koji je kako smo vidjeli u prosuđivanju ratnog 
komunizma to i otvoreno prakticirao. Pod Staljinom postoji sa- 
mo jedna, često s organizatornim pritiskom nametnuta samo- 

kritika onih pojedinaca koji se usuđuju izraziti sumnju u tak- 
ve nepogrešive odluke. Marxova metoda bila je unakažena i u- 
nižena do metode brutalne manipulacije. 

To bi bio — otvoreno govoreći — totalni lom s Marxovom 
metodom. De facto Staljin je ovaj lom i praktički proveo. Uči- 
nio je to međutim u formi čuvanja ortodoksnog marksizma-le- 
njinizma. Iskazi klasika sačuvali su svoje važenje, ono se čak 
oficijelnim kanoniziranjem pojačalo, dogmatiziralo. Ali kao od- 
redbena, sređivalačka metodika vrijedilo je upravo izloženo pr- 
venstvo taktike. Naravno, sve to nije došlo odjednom. Najprije 
je Marx bio postepeno potisnut Lenjinom (kritičko cjelokupno 
izdanje Marxovih djela koje je inicirao Rjazanov nije nastavlje- 
no ili čak dovršeno), kasnije je i Lenjin pokraj Staljina stupio 
u drugi plan. On je naravno egzistirao, bio bogato citiran, ali 
ipak samo dok se činilo da njegove izjave podržavaju aktualno- 
-taktičke poteze Staljina. Veliko iznevjeravanje Marxove i Le- 
njinove metode izvršilo se dakle zadržavanjem njene terminolo- 
gije, pri čemu naravno metodološki obrat mijenja sadržaj svih 
kategorija dajući im najčešće birokratski, manipulativni, ap- 
straktni, kruti karakter. 

Za literaturu ovaj preokret marksizma znači njeno bezuvjet- 
no pokoravanje zaključcima partije (tj. Staljina). »Pišite istinu« 
rekao je on jednom kao savjet piscima. Ali istina je praktički 
značila: podudaranje s posljednjim odlukama centralnog ko- 
miteta. Prije smo spomenuli da čitav ovaj metodološki preokret 
nije nastupio odjednom već korak po korak tako da su se opo- 
zicionalni glasovi javljali samo povremeno, samo epizodno. Ta- 
ko je hrabra i pametna esejistkinja Jelena Usijevič protestirala 
protiv shvaćanja da istinosni sadržaj svakog pisca mora biti ut- 
vrđen partijskim odlukama. Tako je drugom prilikom ukazala 
na manjevrijednost oficijelne političke poezije tridesetih godi- 
na; njen tadašnji apel na Majakovskog predstavlja — naravno 
neizrečeno — apel na ljudsko-društveno bogatstvo sadržaja u veli- 
kom vremenu početka za razliku od shematičkog uniženja čovje- 
ka u Staljinovoj sadašnjici. Tako sami ja, manje direktno, sudje: 
lovao u tim pokušajima protesta. Staljinska praksa dovela je 
do toga da je i između partijske teorije i pjesničke idejnosti 
statutiran mehanički sistem nužnog poklapanja, direktne uvje- 
tovanosti umjetnosti od politike. Kad sam ja onda, u interpre- 
taciji Engelsova izlaganja o Balzacu, Lenjinove kritike Tolsto- 
ja, ukazao na kompliciranost, proturječnost, neravnomjernost 
između svjesnog nazora na svijet nekog pisca i idejne sadržine 
njegova djela, bio je to također — neizgovoreni — protest. Na- 
ravno takvi su pokušaji — a ovi nisu bili jedini — kod pretež- 
nog broja staljinističkih kritičara naišli na oštro odbacivanje. 


4. 
. Godina 1956. stavila je u pokret razračunavanje sa Staljino- 
vim učenjem. I ovdje treba utvrditi da kao što je Staljinova vla- 

davina imala naposljetku društveno ekonomske osnove tako ih 
ima i započeta borba protiv njegove metode. Bez obzira kakvim 
sredstvima Staljinu je uspjelo da u Sovjetskom Savezu razvije 
značajnu industriju. Rat i poslijeratno razdoblje pružaju za to 
neoborive dokaze. To je međutim imalo za posljedicu unutarnje 
društveno preslojavanje. Otada u Sovjetskom Savezu postoji 
brojna i mnogostrano obrazovana radnička klasa. I za razliku 
od tridesetih godina kad su ekonomski i tehnički stručnjaci pre- 
težno još potjecali iz starog građanskog društva i bili svjesni 
protivnici sovjetskog sistema, ekonomski je razvoj sada već stvo- 
rio široki sloj specijalista posve sovjetskog karaktera. Svejedno 
kako se gleda na Staljinove metode »političkih komesara«, na 
univerzalnu kontrolu cijelog društvenog zbivanja putem poli- 
tičke policije, u vrijeme njegove smrti bile su ove metode već 
prevladane historijskim razvojem; one su postale samo kočni- 
ca ekonomskog razvoja i trebalo ih je eliminirati. 


To je realna socijalna osnova koja je izazvala Hruščovljevo 
nastupanje na XX kongresu i političku reformu koja je iza to- 
ga slijedila. Opet nije ovdje mjesto da se makar i približno ocr- 
taju usponi i padovi ovog kretanja. Ali sumarno može se i 
mora reći da je Hruščov Staljina kritizirao i korigirao u veli- 
koj mjeri staljinističkom manirom i staljinističkim metodama, 
da i tada stavovi prema Staljinu imaju svoj metodološki uzor 
u Trockijevoj kritici Staljinova razdoblja. O nekom pokušaju 
da se kritici Staljinova životnog djela priđe zaista historijski, 
zaista marksistički nije bilo i još uvijek nema ni govora. Zato 
u taboru prijatelja reforme dolazi do nervoze ako se bilo gdje 
istaknu neki pozitivni momenti Staljinove djelatnosti; Vlada 
bojazan — i dodajemo: ne uvijek bez razloga da se pri tom radi 
o PENN balonima ne bi li se ponovo približilo Staljinovoj 
praksi. 


Ideološki je pri tom najvažnije da Staljinovo preobrtanje 
Marxove i Engelsove terminologije i time potiskivanje i spre- 
čavanje daljnje izgradnje marksizma u ime »partijnosti« (pono- 
vo u smislu Staljina a ne Lenjina) ostaje i dalje na snazi. U ne- 
mogućnosti da se u ovo pitanje ovdje detaljnije zađe treba pri- 
mijetiti da je time doduše s jedne strane uspješno zakočena is- 
tinska marksistička analiza promjena u svjetskoj ekonomiji od 
smrti klasika, otkrivanje novih ekonomskih smjernica, ali da je 
s druge strane time omogućen priliv i nekritička recepcija za- 
padnih »tekovina« u marksizam. Umjesto samokritike i zaista 
principijelne reforme nastao je često savez konzervativno-dog- 
matskog birokratizma s najnovijim parolama Zapada. Neka se po- 
misli samo na prijedloge da se neteoretske, čisto birokratske 
osnove planske privrede ne izmijene vraćanjem na pročišćeni, od 
dogmi oslobođeni i na činjenicama zasnovani marksizam, nego 
da se prevladaju opremanjem neizmijenjenog birokratizma ki- 
bernetskim mašinama itd. Iza takvih tendencija stoji međutim 
želja da se brutalna manipulacija Staljinova vremena približi 

»finoj« manipulaciji suvremenog kapitalizma. I s tog je stanovi- 
šta samo konsekventno kad dolazi do slučajeva, gdje još posto- 
jeći Sta! inov birokratizam dopušta svaki avangardizam, a pre- 
Ima renesansi marksizma čuva dobru strogost staljinske cenzure. 

Naravno da se time ekonomski razvoj ne može trajno zau- 
staviti. Sve se jasnije pokazuje da samo smjenjivanje apsolutne 
vladavine političke policije, isključenje najeksponiranijih i naj- 
pouzdanijih starih staljinista ne dostaje, da bi se stavila u po- 
kret jedna suvremena socijalistička privreda. Imperativna moć 
ekonomskih činjenica donosi stoga na raznim mjestima realne 
pokrete reforme koji — privremeno, bez obzira na osnovu kakve 
teorije — nastoje osloboditi prave sile ekonomske obnove i ko- 
ji će biti prisiljeni da s vremenom, budu li se zaista izborili, do- 
zovu u život i svoje marksističko teoretsko utemeljenje, ukoliko 
budu željele da zaista ostvare ono što je povijesno postalo nuž- 
no. 

Ovo zamršeno bogatstvo akutnih životnih problema određu- 
je i suvremene tendencije u literaturi. Za literaturu je negator- 
ski pravedna kritika Staljinova perioda isto tako životno pita- 
nje kao i za ekonomiju. Želi li se zaista prevladati erarski na- 
turalizam potrebno je provesti društveno-ljudski autentično du- 
boko, univerzalno preispitivanje Staljinova perioda. Neuklonji- 
vost takve tematike lako je uvidjeti. Želi li neki pisac na pravi 
način oblikovati suvremene probleme i današnje ljude tada on 
mora zauzeti stanovište prema tome kako su oni postali ono 
što su sada. Period njihova nastajanja, njihova formiranja up- 
ravo je Staljinovo razdoblje; konflikti na kojima su današnji 
ljudi očvrsnuli ili koji su ih doveli do unutarnjeg rascjepa, do 
skretanja, do zastajanja itd. upravo su problemi Staljinova pe- 
rioda, naravno ne u apstraktno sociološkom smislu, već upravo 
kako konkretne tendencije vremena običavaju pozitivno ili ne- 
gativno djelovati na svakog pojedinca. Bez nemilosrdne istini- 
tosti u tim pitanjima erarski naturalizam ne može nikad biti za- 
ista uništen. Kojim će putovima u formalnom smislu literatura 
pri tom krenuti pokazat će tek praksa nadarenih i poštenih pi- 
saca. Treba razumjeti da je riječ o zauzimanju stanovišta u ži- 
votnim alternativama, a ne samo o izboru između efektnih for- 
mi izražavanja. Po sebi je sasvim moguće s unutarnjim mono- 
lozima, s vremenskim blendama i kultom apsurda pisati apolo- 
giju Staljinskog perioda kao što je već tridesetih godina bilo 
djela koja su u službu tada oficijelne literature stavili »novu 
stvarnost«, montažu i druga modna strujanja. 


Začeci takvog novog poleta nesumnjivo su tu. Tako u mno- 
gim pjesmama koje su nedavno nastale u socijalističkim zem- 
ljama, tako u proznim djelima, prvenstveno u noveli. Već sam 
prije nekoliko godina ukazao na veliko značenje Solženjicina, 
baš zato jer se on hrabro i nadareno upustio u koštac sa central- 
nim problemom razdoblja: kako ljudi u borbi sa Staljinistič- 
kom svagdašnjicom — koncentracioni logori pripadaju ovamo, 

ali nisu jedino poprište — iskušavaju supstanciju svoje ljud- 
skosti, kako je uspijevaju sačuvati, kako je ovom borbom raz- 
vijaju ili bivaju slomljeni i upropašteni. Od strane birokracije 
stavlja se ovakvoj ocjeni situacije prigovor: ne treba »kopati« 
po prošlosti, treba se okrenuti problemima današnjice. Tome 
nasuprot treba reći da upravo ovdje leže problemi današnjice. 
Naravno da se može u nekoj službenoj autobiografiji koja se 
piše za personalni odjel nekog ureda manipulirati vlastita pro- 
šlost tako da bude po ukusu dotičnom nadleštvu — u stvarno- 
sti je današnjica svakog od nas dalekosežno određena odnosom 
koji smo zauzeli prema događajima Staljinova perioda. Jedno 
se bez drugog ne da literarno autentično i punovrijedno prika- 
zati. Što bi bilo od Shakespeareove dramatike da on nije »kopao« 
po prošlosti Rata dviju ruža? Solženjicin i njegovi suborci na 
taj su način primjerni prethodnici (možda jedanput i realiza- 
tori) novog zamaha socijalističkog realizma. 


Treba biti vrlo oprezan pri prosuđivanju novih tendencija. I 
ovdje se najprije može ustanoviti samo negativno: Što se sad 
javlja kao obećanje ima stilistički vrlo malo zajedničkog sa zna- 
čajnom literaturom koju je neposredno izazvao Oktobar; narav- 
no još manje s literarnim smjerovima Zapada. To pokazuje da 
ondje nastaje nešto zaista novo. To su počeci jedne nove um- 
jetnosti koja nastoji da zadovolji nove potrebe naroda; njeni se 
oblici organski razvijaju iz sadržine onog društvenog naloga 
kome one zahvaljuju svoju egzistenciju kao originalna nova po- 
java. Temeljitije se o ovim estetskim problemima može govori- 
ti tek kad se ova nova umjetnost već dijelom razvije. Tek tada 
— post festum — može se pokazati da li ima niti koje je pove- 
zuju s prvim periodom i kako su one sačinjene. Zasada se mo- 
že samo — s radošću i nadom — konstatirati i pozdraviti nje- 
no prisustvo. 


Kriza i potraga za izlazom ne ograničavaju se danas nika- 
ko na području socijalizma. Na Zapadu vidimo danas uvelike 
raspadanje lažnih slika svijeta koje su dugo isticane kao čvrsto 
tundirane istine. Danas se često kaže: hladni rat bliži se svom 
kraju. Što se iza toga zaista krije ipak je mnogo više od puke 
taktičke promjene u vanjskoj politici. Za USA raspršio se san o 
svjetskom važenju »american way of life-a«; za Englesku o Co- 
mmonwelthu kao zamjeni za svjetsku moć; za Saveznu Repubr 
liku iščezla je iluzija o »roll back-u« kao osnovi za ponovno za- 
dobivanje vojne prevlasti u Evropi itd. itd. Ako se tome još do- 
da da su se u ovom periodu raspala sva kolonijalna carstva, da 
su se »privredna čuda« zamišljena kao stalna ekonomska forma 
opstanka pokazala kao upravo završeni periodi kina 
(u posljednjem pitanju oslanjam se na istraživanja F.Janossyja); 
ako se pomisli da se ljudska problematika naizgled tako per- 
fektno uhodanog konzumentskog društva sve jasnije pokazuje, 
onda je prisutno više nego dovoljno ekonomskih, političkih i so- 
cijalnih razloga za opću ideološku krizu. 

I ovdje treba prije svega biti govora o literaturi. W. Jens ko- 
ga smo već jednom citirali kao svjedoka za učinak Oktobarske 
revolucije kaže o razočaranju njemačke (i ne samo njemačke) 
inteligencije koje su izazvali događaji tridesetih godina: »Inte- 
ligencija je konačno zauvijek ostala bez domovine.« Da se ova 
bezdomovinskost u periodu kapitalističko-imperijalističkih ilu- 
zija — pri svoj svojoj spektakularnoj skepsi i crnim prognoza- 
ma — pokazala uglavnom kao samodopadnost, malo je ov- 
dje važno. Prazni ideali 1965., reakcionarne utopije iz vre- 
mena hladnog rata nalaze se odsada u procesu raspadanja. Ov- 
dje ističemo samo jedan, naravno važni simptom ove krize. De- 
cenijima je bila velika moda među naprednim zapadnim inte- 
lektualcima da se marksizam duboko prezire kao davno prev- 
ladana ideologija i inače otklanjanog 19. stoljeća. Ideološka kri- 
za sada tjera sve više intelektualaca da upravo u marksizmu vi- 
de ključ za rješenje onih problema na koje »najnaprednija« 
građanska misao nije mogla naći nikakav odgovor. 

Da se time postepeno mora izmijeniti i stanovište prema 
socijalizmu kao perspektivi razumije se samo po sebi. Upravo 
tu ovisi realni razvoj u socijalističkim zemljama najtješnje o pri- 
vlačnoj snazi socijalizma kao perspektive za inteligenciju Zapada. 
Fascinantnost Oktobra i njegovih neposrednih posljedica bila 
je u tome što se njime otkrio kompleks pitanja i odgovora ko- 
ji je ova inteligencija s vlastitim misaonim sredstvima jedva 
mogla dovesti do jasnog postavljanja pitanja. Dogmatska us- 
kost, krutost, grubo vulgarizirani karakter onog što se u Stalji- 
novo vrijeme običavalo zvati marksizmom naravno nije bilo u 
stanju da izazove takav efekt, niti je moglo zadržati antimark- 
sistički val u zapadnom mišljenju. Za novi interes, za rastuću 
simpatiju koja na Zapadu počinje susretati marksizam od od- 
lučnog je značenja kako će komunisti uzeti učešća u renesansi 
marksizma. Privremeno je situacija krajnje zamršena. Na jednom 
polu je tradicija staljinskog razdoblja još čvrsto ukorijenjena, 
na drugom se polu javlja nerijetko sklonost da se predrasuda- 
ma i konfuznosti svih partnera u dijalogu izađe suviše daleko 
ususret, sve do napuštanja osnovnih principa marksizma. Ali 
naposljetku je odlučno ono što se naravno bez prave renesan- 
se marksizma nikad ne bi moglo potpuno ozbiljiti: žestina ko- 
jom život u socijalizmu iznuđuje odgovor. Koliko važna za u- 
nutarnji svijet socijalizma i bila reforma ekonomije, samo po- 
većanje produkcije, životnog standarda nikad neće biti u sta- 
vju da izvrši takav privlačni utjecaj na Zapad. (To je bila jedna 
od iluzija Hruščova) Danas se ovaj proces koji budi najviše na- 
de nalazi još u suviše nejasnom stanju, kao marksisti, među- 
tim, možemo s dobrom teoretskom savješću na osnovu reforme 
društvenog života, ekonomije, u svijetu socijalizma kao pers- 
pektive očekivati nužna misaona raščišćavanja. 


Iz ovih razloga društveno-ljudska problematika Oktobra da- 
nas ni ekstenzivno ni intenzivno ne može vršiti utjecaj na zapad- 


775 


nu literaturu. Kao i uvijek životni problemi današnjice odluču- 
ju što su pisac ili čitalac u stanju da dožive kao živu, mjero- 
davnu prošlost. A zapadna literatura još k tome nije došla ni 
izbliza na kraj sa svojom vlastitom sadašnjošću, sa svojom ne- 
posrednom prošlošću. Diskrepancija se jasno očituje u tome da 
su još danas ljudski dokumenti otpora protiv fašizma — po- 
mislimo na posljednja pisma pogubljenih antifašista, na zatvor- 
ske zapise Fučika — samo u izuzetnim slučajevima dostignuta 
od umjetnosti. Naravno postoje značajni pokušaji tako npr. po- 
jedine novele Vercorsa, »Bilijar u pola deset« Bolla, »Namjesnik« 
Hochutha ili zadnje drame Petera Weissa. Ali samo Jorge Sem- 
prunovo »Veliko putovanje« uzdiže se sasvim u blizinu istin- 
skih životnih uzora. 


U takvoj se situaciji odražava nevoljkost Zapada da istinski 
razračuna sa fašističkom prošlošću. Da javno mnjenje Savez- 
ne Republike pitanje hitlerizma nastoji ograničiti na progon 
Židova pokazuje najbolje ovo izbjegavanje; ratne isporuke Iz- 
raelu donose krajnje komotnu »katarzu« i omogućavaju kod ku- 
će bivšim nacistima da budu vodeći političari. Dopuštaju tako- 
đer — verbalnim ogradama naravno prekrivenu — prljavu kon- 
kurenciju s ekstremno desnim nasljeđem njemačke reakcije. Ali 
i u drugim zemljama nedostaje odlučno polaganje računa o to- 
me da je tek njihovo toleriranje omogućilo Hitleru da naraste 
do prijetnje za čitavo čovječanstvo. Ali ulaženje u pitanja s tim 
u vezi preraslo bi okvire ovog razmatranja. Treba samo napo- 
menuti da je sadašnjica odgovorna ako zraci Oktobra danas ne 
mogu djelovati kao živa prošlost čovječanstva. 


Takva je sadašnjost još u velikoj daljini. Ne smije se narav- 
no potcijeniti eksploziv koji u pojedinim, osamljenim, ličnim 
revoltima leži pohranjen i koji je još uvijek tamo latentan ili 
eruptivan. Pri tom naravno ne govorimo o onom nekonformis- 
tičkom konforizmu koji elementarno nezadovoljstvo čovjeka 
sublimira do samodopadnog, samozadovoljnog i unutarnje pa- 
sivnog očaja, te koji za duhovnu publiku pribavlja prestižni kon- 
zum vlastitog otuđenja. Bilo je također uvijek i suprotnoga, ta- 
ko npr. kasni O'Neill, završetak životnog puta Thomasa Wolfa, 
»Laž i čarolija« Else Morante, Styron i još neki drugi. Ove pobu- 
ne imaju zbog toga tako veliko društveno i umjetničko znače- 
nje, jer je u njima posvuda, kao individualno oblikovano djelo 
pojedinaca, ipak implicite prisutna posebičnost njihove društ- 
venosti. Bio bi važan i lijep zadatak zrelog marksizma da ovu 
posebičnost jasno, opće valjano i djelotvorno učini spoznajom 
»za nas«. Time bi bio poravnan jedan razvojni put da se taj »bi- 
tak-po-sebi« pobuna protiv otuđenja u manipuliranom svijetu 
uzdigne do njegova vlasttog »bitka-za-sebe«. 

Oblici ljudskog otuđenja na Zapadu takve su prirode, da bi 
upravo literatura i umjetnost mogle dati značajan impuls čov- 
jekovoj volji da probije začarani krug. Svijest o samom sebi, 
o vlastitom položaju i mogućnostima implicira samosvijest čo- 

vjeka o samome sebi, ali upravo kao ujedno aktivnom — samo- 
djelatnom i nedokidivom društvenom biću. On nije — cbjek- 
tivno — »bačen« u njemu strani svijet, nego živi u jednom, ko- 
liko god neprijateljskom, toliko ipak svijetu čiji se bitak nikad 
ne može odvojiti od bitka njegove vlastite unutarnjosti. Tako je 
čovjek na određeni način i sam sukrivac svog vlastitog otuđe- 
nja zbog čega i otklanjanje okoline podrazumijeva uvijek prak- 
tički usmjereni samokritiku i kritiku objektivne društvene stva- 
rnosti. Puko subjektivno, samo emocionalno otklanjanje otu- 
đenja upravo zato često završava u prilagođivanju koje je samo 
formalno puno ograda, jer izbjegava onu realnu dijalektiku sub- 
jekta i objekta. Svjesno praktičkom postala dijalektika dvostru- 
ke u sebi isprepletene negacije daje tek ljudskoj supstanciji jed- 
nu silu za suprotstavljanje i tjera je od pukog neposrednog »po 
sebi« do samospoznaje onog »za sebe«. 


Ovi problemi potekli su iz specifičnih određenja današnjeg 
društvenog bitka. Njihova direktna povezanost s kompleksom 
pitanja i odgovora koje je u svijet postavio Oktobar stoga je sa- 
svim labava, krajnje široka, mnogoznačna. Ali je ona ipak real- 
no prisutna. I ako renesansa marksizma stvaraoce i čitaoce pri- 
vede takvoj svijesti i samosvijesti, onda ona objektivno preba- 
cuje most između Oktobra i najbolje literature od danas i su- 
tra. 

Preveo Marijan Cipra 

KARL KORSCH I KRAJ JEDNE EPOHE RAZVOJA MARKSIZMA 
Davor Rodin 


Zagreb 


I 


Karl Korsch rođen je 15. kolovoza 1886. u Tostedtu. Studirao 
je, bez mnogo interesa, pravo u Jeni, Miinchenu i Ženevi. Pomoć- 
ni predmet bila mu je filozofija. Godine 1911. promoviran je u 
Jeni za doktora prava te od 1912—1914. boravi u Londonu baveći 
se znanstvenim radom. Godine 1913. stupa u Fabijansko društvo. 
Od 1914—1918. učestvuje kao oficir u prvom svjetskom ratu, a 
1918. godine postaje član savjeta vojnika. Godine 1919. postaje 
znanstveni savjetnik za socijalna pitanja, a iste se godine habili- 
tira na pravnom fakultetu u Jeni, gdje 1923. postaje redovni pro- 
fesor. 1929. oduzeta mu je profesura od tiirinške pokrajinske na- 
cional-socijalističke vlade. Odlukom suda Korschu je vraćena 
katedra zajedno sa svim pravima. Korsch, međutim, izražava 
spremnost da neko vrijeme ne drži predavanja, ali ipak 1933. 
dobiva konačni otkaz. U Korschovoj političkoj biografiji vrijed- 
no je spomenuti slijedeće datume. Godine 1919. postaje Korsch 
član njemačke Socijaldemokratske partije USPD, a 1920. godine 
član njemačke narodne komunističke partije VKPD koja je nas- 
tala spajanjem lijevog krila USPD i KPD. Godine 1923. postaje 
ministar pravosuđa u tiirinškoj socijaldemokratsko-komunistič- 
koj koalicionoj vladi, a godine 1924. biran je za člana tiirinškog 
pokrajinskog parlamenta (Landtag). Od 1924—1928. godine 
Korsch je poslanik Reichstaga te odlazi u Berlin gdje od 1924— 
—1925. uređuje časopis Die Internationale, te u tom svojstvu 
postaje vođa jedne frakcije unutar KPD. Godine 1926. isključen 
je iz komunističke partije. U Berlinu razvija Korsch svoju pub- 
licističko-naučnu djelatnost, drži predavanja čiji su redoviti slu- 
šaoci među ostalim Brecht i Doblin, surađuje s Institutom za 
empirijsku filozofiju u okviru kojeg u to vrijeme djeluju Frank, 
Reichenbach, Unge, Mises i drugi. Kao što je navedeno Korsch 

1933. gubi profesuru i namještenje, pa emigrira najprije u Dan- 
sku gdje živi u Brechtovoj kući i s njim najuže surađuje a zatim 
bježi u Englesku, te naposljetku 1936. u SAD gdje s malim pre- 
kidima boravi do kraja života. U Americi nastavlja Korsch sa 
svojim znanstveno-publicističkim radom. Od 1941—1943. godine 
predaje izvanredno na sveučilištu u New Orleansu. 1950. godine 
poduzima Korsch duže putovanje po Evropi, drži predavanja u 
Njemačkoj i Švicarskoj, te se u Berlinu ponovno sastaje s Brech- 
tom. 1956. još jednom privatno posjećuje Evropu, a uskoro iza 
toga, 21. listopada 1961, umire u Belmontu, Mass. SAD. 

Od velikog broja Korschovih znanstveno-publicističkih rado- 
va što su razasuti po evropskim ljevičarskim časopisima koji su 
izlazili između dva rata izdvojili bismo samo one najvažnije na 
koje se i sam autor redovito poziva: Kernpunkte der materialis- 
tischen Geschichtsauffassung, Berlin, 1922; Arbeitsrecht fiir Be- 
triebstrčite, Berlin 1922; Marxismus und Philosophie, Leipzig, 
1923 i 1930; Die materialistische Geschichtsauffassung. Eine Au- 
seinandersetzung mit Karl Kautsky, Leipzig 1929.; Die spanische 
Revolution (Neue Rundschau, Berlin, 1931); Thesen iiber Hegel 
und die Revolution (najpristupačnije u La Critique Social No. 5, 
Paris 1932); Geleitwort zur Volksausgabe des Kapital, Berlin, 
1932.; Werner Sombart, (Grunberds Archiv zur Geschichte des 
Sozialismus und der Arbeiterbewegung Vol. XVI. 1931); Karl 
Marx (Encyclopedia of the Social Sciences, Vol. 10, 1933); Why I 
am a Marxist (Modern Monthly, New York, April 1935); Karl 
Marx London 1938 i New York 1963. kod Russell and Russell); 
Zehn Thesen iiber Marxismus, Arguments, Paris 1959. 


II 


Već iz ovog kratkog curiculuma koji preskače opis stvarne 
duhovne i praktičke sudbine ovog borbenog njemačkog intelek- 
tualca ljevičara jasno se naziru okviri one gotovo zajedničke 
sudbine svih zapadnoevropskih ljevičara između dva rata. 

Pa zar je onda uopće potrebno govoriti o Korschu nakon što 
se naša javnost imala prilike upoznati s toliko sličnih sudbina 
značajnih marksista a nedavno, veoma iscrpno, i s Luk&csem 
koji teoretski stoji najbliže Korschu, a čiji se životopis u pos- 
ljednjoj instanciji razlikuje od Korschova tek po tome što je 
Korsch 1933. godine emigrirao na Zapad i tamo postao žrtva 
»neutralnog« uspavljujućeg anglosaksonskog pozitivizma, a Lu- 
kacs na Istok gdje je postao žrtva (u doslovnom smislu riječi) 
agresivnog staljinističkog pozitivizma. Očigledno bavljenje Kor- 
schom ima za nas smisla prvenstveno stoga što nam njegovo dje- 
lo, napose njegov spis Marksizam i filozofija pružaju dobar po- 
vod za preispitivanje naše vlastite marksističke »savjesti«, našeg 
vlastitog stava prema povijesti marksizma, prema marksizmu 
danas i prema njegovim povijesnim šansama. Dakako, kada je ri- 
ječ o svijesti, tada valja dodati i to da današnjim zakašnjelim 
osvjetljavanjem teoretske sudbine Karla Korscha vraćamo stari 


779 


dug teoretičaru čije je djelo, ne uvijek iz principijelnih marksis- 
tičkih razloga, bilo u nas gotovo previđeno u doba kada je 
zbiljski najintenzivnije teoretski živjelo, dakle u razdoblju od 
prvog svjetskog rata do dolaska Hitlera na vlast u Njemačkoj 
1933. godine. Razumije se ovo vraćanje duga ne može danas više 
biti tek puko odavanje naknadne počasti, da ne kažemo rehabi- 
litacija, uglednog lika iz galerije marksističkih teoretičara. Vra- 
ćanje Korschu, posebno njegovu spisu Marksizam i filozofija mo- 
že i treba da ima samo jedan smisao: ponovno pokretanje pita- 
nja kojim se taj Korschov spis bavi, pitanja odnosa između mar- 
ksizma i filozofije. 

U Korschovu određenju pojmova marksizma i filozofije leži 
jedna radikalna interpretacija Marxova nauka koju su oko, 1920. 
godine razvili Georg Lukacs, J. Revai, Fogarasi, Korsch i neki 
drugi njemački i mađarski marksisti. 


Gledano historijsko-genetski javlja se ovaj pokret hegelijanski 
orijentiranih marksista kao direktna reakcija na obje struje 
(ortodoksnu i revizionističku) evropske, napose njemačko-aust- 
rijske socijaldemokracije koja je prvim svjetskim ratom i do- 
gađajima koji su ga slijedili u Austriji, Njemačkoj i Rusiji doživ- 
jela potpuni politički krah i teoretsku blamažu. 

Da bi se mogla razumjeti pojava ove grupe hegelijanski o- 
rijentiranih marksista koji s nekoliko egzemplarnih spisa, kako 
se danas jasno vidi, zatvaraju krug jedne povijesne etape građan- 
skog društva i jedne razvojne etape marksizma koja započinje 
teoretski s Marxovim Manifestom komunističke partije 1948. go- 
dine, a završava vraćanjem na taj početak u izuzetnom spisu 
Georga LukaAcsa Povijest i klasna svijest i Korschovu spisu Mar- 
ksizam i filozofija neophodno je makar u natuknicama upozoriti 
na najznačajnije etape tog kružnog toka. 

Ovo vraćanje na početak nema samo puku metodološku svrhu 
heurističke dispozicije za glavnu temu. Naprotiv, ovo vraćanje 
izvorima treba da omogući uvid u to zašt? se ova epoha građan- 
ske povijesti čiju kritičku dijagnozu daje mladi Marx u svojim 
ranim spisima a eminentno »marksistički« u Komunističkom 
manifestu nužno završava s Luk&csevim i Korschovim hegelija- 
nizmom. Dakako, time što smo čitav taj razvoj marksističke misli 
i građanske povijesti (koji od 1848. do 1923. traje punih 70 godi- 
na) nivelirali u jednu epohu razišli smo se s gotovo svim dosa- 
dašnjim periodizacijama povijesti marksizma' pa tak? i s Kor- 
schom. Korsch, naime, povijest marksizma dijeli u tri etape: 
prvu od 1844—1848, drugu od 1848. do 1889. (osnivanje 


1. Predrag Vranioki u svojoj »Historiji marksizma“, Zagreb 1961. pri- 
bjegava neuobičajenom prostorno-vremenskom  periodizirariju povijesti 
marksizma prema značajnim datumima (Internacionale) i prema geograf- 
skoj dislokaciji pojedinih marksističkih orijentacija. Ovom dvostrukom 
kriteriju sistematizacije građe on ponekad dodaje i treći koji se odnosi 
na markantne ličnosti. 

Druge internacionale) i treću koja traje do prijeloma stolje- 
ća dalje u još neizvjesnu budućnost. 

Svođenje čitave povijesti marksizma od 1848—1923. u jsdin- 
stvenu epohu diktirano je prema našem sudu ne samo karakte- 
rističnim ponavljanjem centralne Marxove teoretske teme iz 1844. 
u Korschovim i Luk&csevim spisima — s kojima efektno završa- 
va taj teoretski rondo — nego i stvarnim kržljanjem marksistič- 
ke misli nakon dvadesetih godina XX stoljeća, kada je jedno 
razdoblje završilo a drugo još nije niklo. Naime, sve ono što se 
u marksizmu zbiva nakon dvadesetih godina najčešće je školski 
dotjerano ili pak praktički do kraja defcrmirano ponavljanje 
starih tema. 

Ponovno teoretsko osvjetljavanje ove, po našem sudu jedine 
velike etape razvoja marksizma koja završava s Korschom i Lu- 
kacsem, a na osebujno zapleten način i s Blochom, ima prven- 
stveno taj smisao da se pokušajem utvrđivanja onog što je reče- 
no obustavi daljnja inflacija ponavljanja prošlog kao i da se 
da mjesta onom novcem o kojem ovisi hoće li se budućnost zbi- 
vati u znaku Marxove misli ili će se ona definitivno rastvoriti u 
pragmatističkim varijacijama koje promašuju bitno — bitak 
čovjeka i povijesti. 

To je eto opširnije rečeno smisao suvremenog razgovora s 
Korschom. 


II 


Rečeno je da se Korschov teoretski pothvat javlja kao reakci- 
ja na revizionističku i ortodoksnu struju marksizma u tecretiča- 
ra II Internacionale. S obzirom na revolucionarno previranje iz 
kojeg se rađa Korschov opus posve je jasno da je njegova cen- 
tralna tema odnos teorije i prakse, ili još preciznije od- 
nos istinske proleterske spoznaje zbilje spram građanske idco- 
logije. 

Već samo postavljanje teme svjedoči o tome da se ovdje ra- 
di o gnoseološkom pristupu Marxovu ontološkom određenju do- 
gađanja građanske povijesti. 


Neovisno o pozitivnom programu Marxove kritike Hegelove 
filozofije i građanskog društva, dakle neovisno o njenoj stvarnoj 
platformi čije neprekidno tematiziranje predstavlja programa:- 
sku konstantu suvremenog marksizma, valja kazati da je Marx 
bit građanskog društva, bitak građanskih pravnih, političkih i 
ideoloških institucija našao u načinu proizvodnje građanskog 
života. Oblike političkih institucija i teoretskih tvorbi izvodio je 
Marx iz načina proizvodnje građanskog života i smatra» je svo- 
jim bitnim zadatkom da rasvijetli upravo taj način proizvodnje 
života koji leži u temeljima cjelokupne građanske zbilje. Građan- 
ske socijalne opreke, građanske političke institucije koje se te- 
melje na tim socijalnim oprekama te ideologijski karakter gra- 
đanskog mišljenja predstavljaju stoga za Marxa organske dijelove 

cjeline građanske proizvodnje života i u tom smislu dijalektič- 
ko jedinstvo baze i nadgradnje. Ako dakle građansku proizvod- 
nju života odredimo kao bitak onda cjelokupnost građanskih 
institucija predstavlja bit (drugobitak) tog bitka. Znanstveni ka- 
rakter Marxova mišljenja temelji se na ovom Hegelovom odre- 
đenju odnosa između bitka i biti, na identitetu subjekta i objek- 
ta, predmeta i metode, fenomenologije i logike. Na osnovu tog 
identiteta moguće je, bez obzira na teškoće koje stoje pred jed- 
nim i drugim putom istraživanja, doći do istog rezultata bez ob- 
zira pođe li se u istraživanju od građanske zbilje od njenih po- 
javnih oblika (od države, ideologije) ili od njenog skrivenog 
bitka od privatnog vlasništva kao društvenog odnosa proizvodnje 
života. 


Znanstveni karakter Marxove analize građanskog društva ko- 
ja se naziva znanstvenim socijalizmom temelji se na tom iden- 
titetu građanskog bitka i njegove biti (na identitetu lažnog bit- 
ka i lažne svijesti). (Do golemih nesporazuma i krivih shvaćanja 
dolazi onda kada se ovo hegelijansko određenje znanosti koje 
Marx u potpunosti usvaja u svom znanstvenom postupku pod- 
vrgne moralnom rasuđivanju, kada se, naime, tvrdi da građanski 
ideolozi propagiraju neistinu građanskog opstanka. Obrnuto tre- 
ba reći lažnom građanskom opstanku korespondira ideologijska 
(iskrivljena) svijest). 


No ostavimo po strani ova i slična nerazumijevanja koja su 
kako to opravdano naglašava Korsch u najužoj vezi s potpunim 
zaboravom Hegelove filozofije koji se zbiva u drugoj polovini 
XIX vijeka i u građanskih i u marksističkih teoretičara. Važnije 
od ovog fenc<mena zaborava je nešto drugo, naime, »novo« odre- 
đenje znanosti građanskih mislilaca koje prihvaćaju marksisti 
a na sudbonosan način i drugi otac novog shvaćanja povijesti 
Friedrich Engels. Ovo novo određenje znanosti (čiji je osnivač 
Auguste Comte) koje je bilo usmjereno direktno protiv Hege- 
lova spekulativnog određenja znanosti i Marxova historijskog 
materijalizma reflektira se i u Engelsovu određenju odnosa 
između filozofije (Hegelove) i pozitivne znanosti. Pitanje odnosa 
između filozofije i znanosti koje Engels najeksplikativnije pokre- 
će u svom spisu Ludwig Feuerbach i kraj njemačke klasične f'- 
lozofije (1886) ponavlja kasnije na karakterističan način Bern- 
stein' u formi pitanja o odnosu socijalizma i znanosti, a Kaut- 
sky kao pitanje o odnosu materijalističkog shvaćanja povijesti 
i materijalističke filozofije* te naposljetku i sam Korsch u obli- 
ku pitanja o relaciji marksizma i filozofije. 


.2. Usporedi E. Bernstein, »Wie ist wissenschaftlicher Sozialismus mo- 
glich«, (Berlin 1901, Sozialistische Monatshefte), Novo izdanje, Dietz, Ha- 
nnover 1966 

3. Usporedi K. Kautsky, »Materialistische Geschichtsauffassung«, Dietz, 
Berlin 1927, Bd. I. str. 28. 

Kao što vidimo, Korschova knjiga Marksizam i filozofija vra- 
ća se tematski na staro marksističko pitanje o odnosu iđeologi- 
je i znanosti iza kojeg se s jedne strane skriva zapravo pitanje 
o odnosu dviju komplementarnih varijanti građanskog mišlje- 
nja (spekulativne i pozitivne znanosti), a s druge strane na mno- 
go bitnije pitanje odnosa teorije i prakse. 


Budući da se iza pitanja o odnosu ideologije i znanosti kriju 
dva moguća problematska područja: epistemološko i praktičko 
političko područje, potrebno je ukazati na osebujni karakter 
njihove međusobne veze, te na Korschov pokušaj razrješenja 
ove aporije. 


IV 


Genetski gledano čitav prirodno metodološki spor započinje 
sedamdesetih godina XIX vijeka kada Engels u poznatom pismu 
Marxu od 30. V 1873. pokreće pitanje dijalektike prirode i time 
otvara mogućnost da se bitni rezultat njegova i Marxova teore1- 
skog poduhvata, kojim je posredstvom historijskog — i samo 
zato materijalističkog interpretiranja Hegelova određenjaideje 
uspio dovesti čitavu povijest Zapada u vezu sa zbiljskom revolu- 
cijom prethistorije u autentičnu ljudsku povijest, vrati natrag na 
pojednostavljene oblike građanske ideologije. Ovaj proces En- 
gelsova pada s razine Marxova određenja prakse kao načina ljud- 
skog povijesnog opstanka“ drastično se manifestira u njegovom 
metafizičko-materijalističkom određenju prirode kao povijesnog 
priusa koji istovremeno predstavlja i povijesni posterius* a time 
i stvarni agens čitavog kozmičko-povijesnog kretanja. 


Ne ulazeći ovdje u deskripciju hegelijanske geneze Engelso- 
va određenja prirode, potrebno je samo naglasiti da je Engelso- 
vim određenjem ontološkog primata prirode prirodna znanost 
postala jedina bitna znanost, tj. znanost apsoluta. Kada dakle 
Engels u svom spisu L. Feuerbach i kraj njemačke klasične filo- 
zofije tvrdi: »Raskid s Hegelovom filozofijem i ovdje je izvršen 
vraćanjem na materijalističko stanovište. To znači da se ovaj 
smjer odlučio da stvarni svijet — prirodu i povijest — shvati 
onako kako se on sam pokazuje svakom tko mu prilazi bez una- 
prijed pripremljenih idealističkih mušica; da se odlučio da ne- 
milosrdno žrtvuje svaku idealističku mušicu koja se nije mogla 
dovesti u sklad s činjenicama shvaćenim u njihovoj vlastitoj ve- 
zi, ane u nekoj fantastičnoj. A ništa dalje materijalizam uopće i 
ne znači (potcrtao DR)*%«, onda se nedvosmisleno pokazuje ka- 


4, Vidi: »Teze o Feuerbachu«. 


5. Usporedi »L. Feuerbach. . .«, str. 16, Kultura 1947. i »Dijalektika pri. 
rode« Kultura, 1950, Uvod. 


5a. Engels, »L. Feuerbach. . .«, str. 38. 

ko za njega, materijalizam i nije ništa drugo nego metoda prirod- 
ne znanosti koju on proteže i na povijest. 

Kada dakle Engels boreći se protiv svih filozofskih i idealis- 
tičkih mušica ili protiv građanske ideologije brani materijalistič- 
ku tj. prirodoznanstvenu metodu u pristupu činjenicama prirode 
i povijesti onda on i ne sluti da je upravo ta pozitivna prirodno- 
znanstvena antimetafizička i antispekulativna metoda koju on 
upotrebljava u borbi protiv navodne građanske ideologije i sa- 
ma moderna građanska ideologija. 

Tako se paradoksalno dogodilo to da se Engels kao najveći 
borac protiv građanske ideologije tj. filozofije našao na pozici- 
jama te iste građanske ideologije koju je prirodno tako bespoš- 
tedno pobijao. 

Zaista bilo je sedamdesetih godina prošlog stoljeća, u eri 
spektakularnog napretka prirodnih znanosti teško vjerovati da 
bi filozofija koja bi se oslanjala na Darwinova i Haecklova ot- 
krića mogla biti društveno izrazito reakcionarna. No dogodilo se 
upravo to. Ugrađivanje prirodoznanstvenog pozitivizma i ma- 
terijalizma u historijski materijalizam predstavlja direktno pre- 
tvaranje marksizma u građansku ideologiju. 

Ovim određenjem materijalizma kao prirodoznanstvene me- 
tode za pristup činjenicama prirode i povijesti napušta Engels 
Marxovo dakako kritičko a nipošto pozitivno određenje znanosti 
kao jedinstva bitka i biti ili baze i nadgradnje, kako Marx druga- 
čije naziva ove Hegelove spekulativne pojmove. Spekulativno od- 
ređenje znanosti koje se Marxu pokazalo plodonosno u primje- 
ni na analizu specifično građanskog načina proizvodnje života 
zamijenjeno je njenim pozitivističkim određenjem i to je od- 
ređenje proglašeno jedino adekvatnim. Dakako oba određenja 
znanosti i ono spekulativno ili apsolutno i ono pozitivno ili re- 
lativističko samo su dvije strane bitno građanskog načina mi:šlje- 
nja zbilje." Previđajući Marxov kritički uvid u bitnu vezu jednog 
i drugog modela građanske znanosti Engels zapada u iskušenje 
da među njima bira. Oba modela građanske znanosti postaju me- 
đutim marksistički relevantna tek onda kad ih se dovede u vezu 
s Marxovim određenjem epohalne revolucije, kada im se dakle 
priđe kritički kao sredstvima a ne kao ciljevima novog trans- 
građanskog mišljenja zbilje. 


6. U istom spisu Engels na kraju str. 53 izričito naglašava: »Ali to shva- 
ćanje dokončava filozofiju u području historije isto tako kao što dijalek- 
tičko shvaćanje prirode čini svaku filozofiju prirode nepotrebnom i ne- 
mogućom. Sada se više nigdje ne radi o tome da se veze izmišljaju u gla- 
vi, nego o tome da se one otkrivaju u činjenicama«. u 

7. Usporedi K. Korsch, »Materialistische Geschichtsauffassung, Griin- 
berg Archiv Bd. 14. str. 279. 

. 8. Dakako pri ovom razlikovanju pozitivne i spekulativne znanosti va- 
lija upozoriti i na razliku njihovih predmeta tj. na diferenciju između či- 
njenica kao apstraktno konstruiranog predmeta pozitivne znanosti i zbilje 
kao konkretno djelatnog (živog i pokretljivog) tendencijskog predmeta 
spekulativne znanosti. 

Ako smo na ovom mjestu konstatirali da se obje varijante 
građanske znanosti (relativistička i apsolutistička) bitno nado- 
punjuju, jer su prema Marxovu uvidu u manuskriptima iz 1844. 
godine obje pozitivne u odnosu prema postojećoj zbilji gra- 
đanskog društva, to ovdje svakako valja postaviti pitanje, kako 
to da je u čitavoj drugoj polovini XIX stoljeća a u stvari sve do 
pojave Luk4csa i Korscha u pograđanštvenom marksizmu pre- 
vladavala ona relativistička prirodoznanstvena varijanta? Uobi- 
čajeni odgovor na ovo pitanje koji prihvaćaju naposljetku i 
Korsch i Lukacs svodi se na ponavljanje Marxove konstatacije 
iz pogovora drugom izdanju Kapitala o navodnom strahu gra- 
đanskih teoretičara pred Hegelovom dijalektikom koja neodo- 
ljivo upućuje na ukidanje građanskog društva. U stvari Hegelo- 
va dijalektika — kako to Marx utvrđuje u manuskriptima — ni- 
pošto ne upućuje p re k o građanskog društva nego ga prikazuje 
i fiksira u njegovom dovršenom savršenom obliku kao dovršeni 
pravni poredak radnog društva. Građansko društvo XIX vijeka 
nije još dostiglo nivo Hegelova spekulativnog projekta; stoga je 
prirodno što zbiljskom događanju građanske povijesti iz per- 
spektive XIX vijeka tek predstoji put koji je idejno već preva- 
ljen u filozofijama Kanta, Fichtea, Schellinga i Hegela. Rene- 
sansa Kantove filozofije u drugoj polovini XIX stoljeća kao i 
ogromni utjecaj neokantovaca na sve marksističke orijentacije 
samo potvrđuje i manifestira taj recidiv prerano prekinute gra- 
đanske revolucije kojoj tek predstoji njen Hegel. S ovim objaš- 
njenjem? koje upozorava na paralelizam povijesnog događanja 
i povijesnog mišljenja postaje nam razumljivije zašto je u mark- 
sizmu XIX i prve dekade XX vijeka pobijedila upravo isključivo 
Engelsova linija a ne Hegelova, da ne govorimo Marxova, koju 
je moguće ponovno aktualizirati tek u novoj epohi razvoja mark- 
sizma koja može nastupiti tek nakon Korscha, Lukacsa, Lenji- 
na i Blocha a nikako bez njih ili mimo njih. 


Imamo li sve ovo u vidu tada se već naziru glavne etape raz- 
voja marksizma u XIX i XX vijeku. One su reprezentirane dok- 
trinama Kautskog i Bernsteina s kojima Korsch polemizira u 
svojim spisima dvadesetih godina. 


Problem prakse ili dijalektike stavljen je Engelsovim inter- 
vencijama posve ad acta, a čitava se problematika odnosa zna- 
nosti i ideologije odvija unutar lažne dileme dviju varijanti gra- 
đanskog mišljenja (one spekulativne i one pozitivne), dok se po- 
litički problem društvene revolucije s pozicija pozitivne znano- 
sti rastvara u političko pragmatistička apstraktna rezoniranja o 
takozvanim strateškim i taktičkim pitanjima. 


Budući da smo pobjedu Engelsove struje u marksizmu XIX 
stoljeća kao i u marksizmu II Internacionale objasnili iz neraz- 


9. Slično objašnjenje u nešto izmijenjenom izvodu nalazimo u Engelso- 
vom »testamentu« iz 1895. godine. 


765 


vijene biti građanskog bitka (građanskog načina proizvodnje ži- 
vota) — biti koja još nije postala do kraja manifestna — neop- 
hodno je da prije nego što prijeđemo na daljnje etape razvoja 
Engelsove koncepcije u doktrinama Kautskog i Bernsteina ukaže- 
mo na teoretske i političke implikacije Engelsova stava. 


Teoretske posljedice Engelsova opredjeljenja za pozitivnu zna- 
nost činjenica nasuprot Hegelove apsolutne znanosti proizlaze iz 
biti pozitivne znanosti. Pozitivni znanstveni pristup zbilji po 
nužnoj logici same stvari rastvara zbilju u činjenice te se stoga 
zbiva uvijek nakon zbiljskih povijesnih događanja kao naknadna 
refleksija koja, govoreno Hegelovim riječima, ne zna da cno što 
vani istražuje nije ništa drugo nego proizvod te refleksije. Sa- 
mo događanje zbiva se, dakle, uvijek iza leđa tog znanstvenog is- 
traživanja čiji rezultati istovremeno pretendiraju na ulogu pu- 
tokaza povijesnog kretanja. Postojeće ne kao zbilja već kao sis- 
tem činjenica postaje tako vrhovni kriterij i posljednji meritum 
prošlosti, sadašnjosti i budućnosti. Bitak građanskog društva 
kao živi, pokretni, tendencijski totalitet koji je Marx opisao u 
Kapitalu iščezava gotovo neprimjetno iz razmatranja (ono ga 
naprosto promašuje) koje se gubi u realno političkim ocjenama 
takozvane konkretne situacije. 


S teorijskog stajališta predstavlja ovo Engelsovo prebaciva- 
nje težišta istraživanja s bitka građanskog društva na njegove 
»konkretne činjenice« pad s Hegelove spekulativne na Kantovu 
spoznajno-teoretsku poziciju kojoj bitak spoznaje ne samo da 
izmiče interesu nego prema autentično Kantovu uvidu pred- 
stavlja tajnu.“ Sada postaje razumljivo da susret neokanto- 
vaca i marksista nije bio nipošto slučajan. Taj je susret pri- 
premljen prividno nevjerojatno već sedamdesetih godina XIX 
stoljeća Engelsovim radovima o dijalektici prirode. 


Za povijest marksizma značajnije su međutim političke pos- 
ljedice koje slijede iz ovog teoretskog obrata. Ako materijalizam, 
kako kaže Engels, nije ništa drugo nego pozitivna znanstvena me- 
toda, te ako bi znanstveni rezultati koji se dobivaju primjenom 
te metode na građansko društvo trebali predstavljati teoretsko 
oružje praktične političke akcije proletarijata, onda pod apsurd- 
nom" pretpostavkom da se čitav proletarijat bavi znanstvenim 
istraživanjem (a ne da ga se o tim rezultatima samo na p>pu- 


9a. Koliko je Engels bio pod utjecajem tog pozitivizma najbolje se vi- 
di iz njegovog predgovora »Klasnim borbama u Francuskoj« iz 1895. go- 
dine, gdje govori o Marxovim i svojim krivim ocjenama daljnjeg razvitka 
kapitalizma i političke situacije. Dakako pozitivna je znanost po svojoj 
ideologijskoj biti osuđena na permanentno krivo ocjenjivanje. Međutim 
Marxov »Kapital« koji istražuje bit građanskog društva leži s onu stranu 
takvog »znanstvenog« rezoniranja budući da ga ta empirija zanima samo 
kao fenomen bitka građanskog društva koji istražuje. 

9b. Upravo u apsurdnosti te Bretpostavke krije se prostor za ustanov- 
ljenje radničke partije kao posrednika između političke teorije i političke 
prakse proletarijata. 

laran način informira) njegova akcija ostaje uvijek samo nak- 
nadno reagiranje, na neuhvatljivi, stalno izmičući i zato neshvat- 
ljivi tok događanja građanske povijesti. U toj verziji (koja odgo- 
vara vitalnim interesima građanske klase) proletarijat je gurnut 
na poziciju promatrača svoje povijesne sudbine a upravo io pro- 
turječi njegovoj proizvođilačkoj biti čineći tu bit upravo prak- 
tički nedohvatljivom. Institucionalno politički sadržaj ovog sta- 
nja manifestira se u organizacionom određenju radničke partije 
i njenom odnosu prema radničkoj klasi. Radnička partija posta- 
je naime posrednik između »znanstvene teorije« i političke prak- 
se. Time su sada naznačene ne samo glavne teme budućeg razvoja 
marksističke misli nego i bitne teoretske i praktičke posljedice 
Engelsova prirodoznanstvenog pozitivizma. Marksizam kao teo- 
rija a još više radnički pokret kao praktički izraz te teorije u 
potpunosti se time uklapaju u okvire građanskog pravnog i po- 
litičkog poretka. 

Marksizam kao teorija i radnički pokret kao svjetsko-povijes- 
ni sljedbenik te teorije morat će sada zbiljski prijeći (idejno 
već prijeđeni) put od Kanta do Hegela kako bi se mogli vratiti 
Marxu na nivou povijesnog zadatka — izgradnja socijalizma i 
komunizma — koji pred njima stoji. 

Da bismo se uklopili u kontekst Korschove kritike ortodoks- 
nog marksizma i revizionizma potrebno je sada ukratko nazna- 
čiti stavove koje o problemu odnosa marksizma i filozofije za- 
stupaju Kautsky i Bernstein. 


V 


Engelsovo pobijanje filozofije pozitivnom znanošću poprima 
kod Kautskog (1854—1938) još nedvosmislenije građansko obi- 
lježje“ i to upravo ono koje bi zbiljski htjelo da čitavu povijest 
zaključi putom od Kanta do Hegela. Zadržimo se samo na vanj- 
skim manifestacijama Kautskyjeve doktrine. 

Kautsky piše: »Ni Dietzgen nije, jednako kao ni Marx i En- 
gels, tražio vječne istine. Za njega nije bila glavna stvar posje- 
dovanje apsolutne istine nego put do nje. 

Utoliko možemo kazati da materijalističko shvaćanje povijes- 
ti nije vezano za neku materijalističku filozofiju. Ono se može 
povezati sa svakim pogledom na svijet koji se služi metodom 
dijalektičkog materijalizma (prirodoznanstvena metoda, naša 
primjedba) ili joj u najmanju ruku nije nepomirljivo suprot- 
stavljen. Svejedno je da li se taj pogled naziva materijalističkim 
ili pak pobija mehanički materijalizam, da li daje prednost ime- 
nu realizam ili monizam, pozitivizam ili senzualizam, empirizam 
ili empiriokriticizam«. Dakako ovakvoj je teoriji slijedilo i ade- 
kvatno uputstvo za političku praksu: »Neka me se krivo ne shva- 


: a pet K. Kautsky, »Materialistische Geschichtsauffassung«, Bd. 
str. 28. 

ti. Priznavanje materijalističkog shvaćanja povijesti nije uvjet za 
pripadnost socijal-demokratskoj partiji. Ta partija mora biti 
otvorena svima koji žele da se bore za oslobođenje proletarijata, 
za oslobođenje od svakog ugnjetavanja i izrabljivanja bez obzira 
kako oni to svoje htijenje utemeljavali materijalistički ili kanti- 
janski, kršćanski ili ma kako drugačije«" 

Kako vidimo u ovog je radikalnog sljedbenika  Engelsove 
znanstvene kritike filozofije došlo i do očiglednog raskoraka iz- 
među te prirodoznanstvene teorije i prakse shvaćene u najužem 
političkom smislu riječi." Odncs između ideologije i znanosti 
(filozofije i znanosti) koji je Engels riješio u korist znanosti ov- 
dje je posve relativiran. Znanost (materijalističko shvaćanje po- 
vijesti) i ovdje je postala odlučujuća, no ona nipošto ne teži li- 
kvidaciji filozofije kao ideologije nego naprotiv stupa u savez sa 
svim ideološkim orijentacijama (kao da te ideološke orijentacije 
nisu izraz suprotnih društvenih interesa), pa tako na neosviješ- 
ten način otvoreno priznaje da je i sama zapala na nivo najo- 
bičnije čantrističke političke propagande koja doista nema ni- 
kakve veze ni s Marxom ni s Engelsom. 

Engels je naime pretpostavljao da se politička akcija prole- 
tarijata upravlja na osnovu uvida materijalističke tj. eminentno 
proleterske znanosti, Kautsky međutim potpuno konfuzno a u 
biti svjesno apologetski pretpostavlja da o znanstvenim rezul- 
tatima ne može biti diskusije, pa stoga dozvoljava da se sko ma- 
terijalističkog ili znanstvenog shvaćanja povijesti okupe sve ideo- 
logijske orijentacije, tj. sve klase građanskog društva kojima se 
pod vodstvom te egzaktne povijesne znanosti što akribijski tap- 
ka za događajima ne može apsolutno ništa dogoditi. Niti će se 
ukinuti buržoazija niti će se emancipirati proletarijat, tako bi- 
smo mogli formulirati krajnji domet Kautskyjeva prirodoznan- 
stvenog materijalizma kao eminentno vulgarne građanske ideo- 
logije. Intimna deviza ove doktrine koju mnogi usprkos svemu 
nazivaju marksističkom mogla bi se drugačije izraziti i ovako: 
Pod uvjetom da se ništa zbiljski ne izmijeni, moguće je u teo- 
riji zastupati što god mu drago. 

Isti problem odnosa ideologije i zbilje pokreće još 1901. go- 
dine Eduard Bernstein (1850—1932) u svom predavanju Wie ist 
wissenschaftlicher Sozialismus moglich (Dietz Hannover 1966). 


Zaoštravajući tezu, Bernstein se pita, je li znanstveni sccijali- 
zam uopće potreban? Polazeći sa stanovišta pozitivne znanosti 


11. Ibidem str. XV. 

12. Da bi se razumio Korschov i Luk4csev revolt protiv ortodoksnog 
marksizma Karla Kautskog dovoljno je navesti slijedeće mjesto iz Kaut- 
skyjeva glavnog djela: »O darvinizmu se još nije govorilo u doba kada 
su Marx i Engels stvorili svoje shvaćanje povijesti. Oni su pošli od Hegela, a 
ja od Darvina. Ja sam se bavio prije Darwinom nego Marxom, prije raz- 
vitkom organizama nego ekonomijom, prije borbom za opstanak vrsta 
nego s klasnom borbom« ibidem str. 17. Isto tvrdi i Bernstein; usporedi: 
»Der Revisionismus in der Sozialdemokratie«. 

s pozicija zdravog i ljudskog razuma Bernstein »tačno« tvrdi: 
»Znanost ne posjeduje tendenciju, kao spoznaja činjeničnog ona 
ne pripada ni jednoj klasi ni partiji«". S druge strane socijali- 
zam kao politički pokret (već ovo ograničavanje socijalizma na 
politički pokret dovoljna je indikacija za ocjenu ovog stava) ko- 
ji sadrži program budućeg uređenja (dakle onog što još nije pa 
stoga ne može.ni biti predmet znanstvenog posla) nužno nosi u 
sebi nešto utopijsko: »Kamen temeljac svake prave znanosti je 
iskustvo koje se nadograđuje na već sakupljeno znanje. No so- 
cijalizam je učenje obudućem društvenom uređenju, pa sto- 
ga upravo ono najkarakterističnije na socijalizmu izmiče znan- 
stvenom utvrđivanju.«“ Bernsteinovo radikalno razlikovanje 
znanosti i marksizma (socijalizma) koje je s pozicija pozitivne 
znanosti odnosno kantijanske spoznajne teorije nužno i konsek- 
ventno, pretvara marksizam ukoliko je u njemu riječ o socija- 
lizmu u socijalnu utopiju, a ukoliko su u njemu prisutni tačni 
znanstveni uvidi i analize u pozitivnu građansku znanost ekono- 
mije ili sociologije. Marxov i Engelsov socijalizam razlikuju se 
prema tome od različitih utopija samo time što su drugačije 
vrednovali snage i sredstva za ostvarenje svog utopijskog cilja. 


Time je, dakako na temeljima objektivne pozitivne znanosti 
kao racionalne apologije postojećeg, stvoren prostor i platforma 
za ideološku koegzistenciju svih mogućih društvenih snaga od 
krajnje lijevih do ultra desnih. Kautskog i Bernsteina može se 
stoga ocijeniti kao ideologe građanske parlamentarne demokra- 
cije i građanskih partijskih organizacija (pa utoliko i radničke 
partije kao partije građanskog društva) građanskog parlamenta 
i građanskih političkih institucija. Kautskyjeva teorija partije 
na kojoj s izvjesnim organizacionim modifikacijama izrasta mo- 
del Lenjinove“ i Lukacseve teorije partije počiva na tezi o ne: 
sposobnosti mase tj. proletarijata da autonomno dođe do samo- 
osvještenja. Građanska bit ove teze ispoljava se drastično u de- 
formacijama cezaropapističke staljinističke partije, pa utoliko 
Kautsky prividno paradoksalno ne djeluje samo na totalno raz- 
vodnjavanje partijske organizacije na Zapadu nego i na njeno 
enormno jačanje na Istoku. Opreka diktature i demokracije, cli- 
te i mase javlja se tako sam? kao suprotnost jedinstvenog gra- 
đanskog bitka. 


13. Ibidem str. 37. 
14. Ibidem str. 35. 


. 14a. »Rekli smo da socijaldemokratske svijesti kod radnika »nije moglo 
ni biti«. Ona je mogla biti donesena samo spolja. . . A učenje socijalizma 
izraslo je iz onih filozofskih historijskih i ekonomskih teorija koje su raz- 
rađivali obrazovani predstavnici imućnih klasa, inteligencija« (Lenjin, 
»Šta da se radi«), (»Izabrana dela«, Kultura, Beograd 1960, tom 3 str. 248) 
Identični stav zastupa i K. Kautsky: »Moderna socijalistička svijest mo- 
že nastati tek na temelju dubokih znanstvenih spoznaja... Nosilac zna- 
nosti nije međutim proletarijat nego buržoaska inteligencija. . .« »Neuc 
Zeit«, 20 godište, Bd. I. 68—72). 

Iz ovog teoretskog konteksta, koji smo ovdje samo letimično 
skicirali nastaje 1923. godine Korschov spis Marksizam i filozo- 
fija. Dakako ovoj skici potpuno nedostaje analiza stvarnog his- 
torijskog položaja u kojem se radnički pokret na Zapadu našao 
dvadesetih godina, nakon drugog svjetskog rata, nakon Oktobar- 
ske revolucije te nakon sloma i totalne kompromitacije njemač- 
ke socijaldemokracije 1914. godine. Da bi se, dakle, razumio smi- 
sao Korschova teoretskog napora potrebno je imati na umu i te 
momente. 


VI 


Pretpostavka od koje smo pošli u našem razmatranju teme- 
ljila se na uvjerenju da povijest marksizma koja započinje s 
Marxovim mladenačkim radovima od 1844—1848. završava jed- 
nu svoju veliku razvojnu etapu u djelima Korscha i Lukacsa 
1923. godine. Na ovu pretpostavku upućuje i Korschova analogi- 
ja između građanske revolucije od 1848. i proleterske revolucije 
od 1917. godine oko kojih i marksistička misao doživljava svo- 
je vrhunce. U skladu s ovakvom periodizacijom povijesti mark- 
sizma koja se orijentira prema velikim revolucijama posve je 
razumljivo da se i Korschova analiza odnosa između marksiz- 
ma i filozofije temelji na određenju pojma revolucije. 


Imajući u vidu prethodni razvoj marksizma i građanske filo- 
zofije Korsch ponajprije analizira svjetsko povijesne uzroke 
koji su doveli do zaborava Hegelove dijalektike kod građanskih 
historičara filozofije, da bi paralelno s ovom analizom postavio 
pitanje o uzrocima zaborava problema revolucije u marksistič- 
kih mislilaca. Generalni odgovcr na prvo pitanje nalazi Korsch 
u činjenici da je 1848. godine građanska revolucija faktički do- 
vršena te da u periodu konsolidacije građanskog društva koje 
se zbiva u čitavom narednom razdoblju građanska klasa više 
nema potrebe za revolucionarnom teorijom pa stoga ni za He- 
gelovom dijalektikom. S druge strane marksistički teoretičari 
zbog istog razloga političke i društvene stabilizacije građanskog 
društva ne pokreću više problem socijalne revolucije jer sama 
zbilja više nije revolucionarna. Stoga marksistički teoretičari 
toga razdoblja i nisu više u stanju da slijede Marxov radikalni 
program izmjene svijeta nego prihvaćajući građansku pozitivnu 
znanost kao metodološko sredstvo izvanjskog istraživanja druš- 
tveno-povijesne zbilje padaju na pozicije građanske ideologije 
te tako faktički doprinose etabliranju marksizma u okvire gra- 
đanskog pravnog i političkog poretka. Na temelju te analize 
Korsch zaključuje: »Sve ove kao i niz drugih manjih deformaci- 
ja koje je u rukama epigona pretrpio marksizam u drugom raz- 
doblju svog razvitka možemo karakterizirati jednom sveobu- 
hvatnom rečenicom: Jedinstvena, cjelovita teorija socijalne re- 
volucije koja više ne teče nužno u revolucionarnoj praksi preo- 
brazila se u znanstvenu kritiku građanskog ekonomskog poretka 

i građanske države, građanskog obrazovnog sistema i građanske 
religije, umjetnosti, znanosti i kulture uopće, u kritiku koja vi- 
še ne mora po svojoj biti nužno teći u revolucionarnoj praksi 
nego jednako dobro može teći (a u svojoj zbiljskoj praksi najčeš- 
će stvarno i teče) u raznovrsnim reformatorskim nastojanjima 
koja načelno ne prekoračuju tlo građanskog društva i njegove 
države«.!? . 

U ovoj ocjeni kojom je čitav marksizam Druge internacionale 
s pravom odbačen kao građanska ideologija prisutno je i po- 
zitivno određenje takozvanog izvornog marksizma kao cjelovite 
teorije čija se cjelovitost sastoji u njenoj bitnoj povezanosti s 
revolucionarnom povijesnom praksom. U tom smislu marksi- 
zam je »teorija socijalne revolucije koja u totalitetu obuhvaća 
sva područja društvenog života«". 

Dovođenjem u bitnu vezu teorije i revolucije Korsch napušta 
poziciju prirodoznanstvenog pozitivizma koji radikalno razdva- 
ja ove sfere suprotstavljajući ih kao bitak i trebanje, pokret i 
cilj, i vraća se Hegelovu odnosno Marxovu određenju znanos- 
ti kao jedinstva teorije i prakse, ideje i zbilje, čina i misli. Ovim 
obratom dobiva Korsch novu platformu s koje može izvršiti raz- 
likovanje znanosti i ideologije. Ideologijska ili pogrešna je ona 
svijest koja pojedine sektore društvenog života uzdiže u rang 
samostalnih biti koje određuju cjelinu. To je slučaj s građan- 
skom teorijom države i prava koja s tog sektorskog stajališta 
promatra državu i pravo kao samostalne sile koje stoje iznad 
društva. Suprotno tome Marxova je kritika političke ekonomije 
znanost a na njoj utemeljeni socijalizam stoga je znanstveni so- 
cijalizam jer ona kao bit društvenog bitka obuhvaća totalitet 
svih građanskih političkih i duhovnih institucija. 

S ovog stajališta na kojem je kritika političke ekonomije kao 
ideja u dijalektičkom identitetu s građanskim društvom kao 
zbiljom koja korespondira toj ideji, postavlja Korsch pitanje o 
odnosu marksizma (kao kritike političke ekonomije) i filozofije 
ili općenitije pitanje o odnosu marksizma prema ideologiji op- 
ćenito. Dakako, s tog stajališta identiteta građanskog načina pro- 
izvodnje života s Marxovom kritikom političke ekonomije kao is- 
tinom tog procesa srozavaju se na nivo građanske ideologije svi 
oni znanstveni pokušaji marksista II Internacionale koji su 
marksizam izvanjski željeli kompletirati svim mogućim parcijal- 
nim znanstvenim istraživanjima zbilje (koje je navodno Marx 
propustio) od etike do sociologije, i koji su živjeli u uvjerenju 
da je marksizam integralna cjelina, suma ili agregat tih parci- 
jalnih dijelova zbilje. (Korsch međutim u toj kritici pozitivizma 
previđa da je unutar totaliteta građanskog društva i taj zaobi- 
lazni put do istine totaliteta dijalektički moguć i zapravo dija- 
lektički unaprijed predviđen). 


15. Korsch, »Marxismus und Philosophie«, str. 104. Beč, 1966. 
16. Ibidem str. 110. 

No ostavimo na čas po strani ovu Korschovu ograničenost. 
Za njega pitanje odnosa između marksizma kao apsolutne zna- 
nosti proletarijata i ideologije kao parcijalne građanske svijesti 
ima svoju relevanciju tek onda kada se ovi oblici svijesti (ge- 
neralni i parcijalni) suoče s revolucionarn:m zbiljom. U tom 
se slučaju, naime, pokazuje da revolucija koja se prikriveno ili 
otvoreno zbiva u ekonomskim temeljima građanskog društva 
zatiče nespremnim sve one teoretičare koji su revoluciju tražili 
izvan tih temelja. 

Povijest njemačke socijaldemokracije koja je Korschu ne- 
mem prezentna živi je dokaz ovih Korschovih kritičkih ana- 
iza. 

No genezu ovog socijaldemokratskog reformizma koji Mar- 
xovu teoriju socijalne revolucije razvodnjava na rang puke gra- 
đanske ideologije izvodi Korsch na originalan način iz socijal- 
demokratskog zanemarivanja takozvane filozofske strane mark- 
sizma. 


Polaznu tačku i teoretski oslonac ovog izvoda nalazi Korsch 
u Marxovu članku Kritika Hegelove filozofije prava a napose 
u Marxovu lapidarnom stavu na koji se često poziva: »Filo- 
zofija se ne može ozbiljiti bez ukidanja proletarijata, proletari- 
jat se ne može ukinuti bez ozbiljenja filozofije«. 

Imajući pred sobom kasnije Marxove a naročito Engelsove 
radove u kojima se filozofija ne samo izričito pobija kao puka 
ideologija nego u kojima se energično insistira na tome da his- 
torijski materijalizam nije nikakva nova filozofija, te znajući za 
plitki radikalizam s kojim su »marksisti« ove teze klasika tje- 
rali ad absurdum (tvrdeći da je ideol-ška nadgradnja puka iz- 
mišljotina), Korsch se našao pred osebujnim pitanjem: što je 
s filozofijom u razdoblju dok još traje građansko društvo? 

Prvi zadatak koji Korsch sebi postavlja u vezi s tim odmah 
u uvodu svoje studije Marksizam i filozofija sastoji se u tome 
da se utvrdi stav klasika prema problemu filozofije. Ova analiza 
dovodi Korscha do zaključka (koji cd 1923. izvodi još uvijek 
s mnogo obazrivosti i pijeteta prema nerazdruživom prijatelj- 
stvu klasika) da u pitanju stava prema filozofiji postoje značaj- 
ne razlike između Marxa i Engelsa. 

Kao što je naprijed rečeno Engels je filozofiju negirao a na 
njeno mjesto postavio pozitivnu građansku društvenu znanost. 
Time je Engels prema Korschovoj interpretaciji učinio istu po- 
grešku kao i ona politička partija Njemačke koja je željela uki- 
nuti filozofiju a da je ne ozbilji. Apstraktno ukidanje filozofiie 
tj. SEE zamjenjivanje pozitivnom znanošću ostalo je tak> puki 
ideologijski Postup sk. Suprotno Engelsovu apstraktno nega- 
torskom stavu prema filozofiji, Marx je kako to Korsch pokazu- 
je filozofiju uvijek tretirao kao zbiljski dio totaliteta građanske 
zbilje koji nije moguće prevladati nikakvim ideologijskim stav- 
ljanjem ad acta nego jedino prevladavanjem cjelokupne zbilje 
građanskog društva čiji je integralni dio i filozofija. Marx dakle 

filozofiju nije filozofski ideologijski negirao, on je tvrdio da je 
filozofiju potrebno prevladati te ukazao na putove toga prevla- 
davanja u okviru svjetsko-povijesne revolucije građanskog u 
ljudsko društvo. 


Budući da razvoj događaja nakon 1848. godine nije pružao 
šansu za revolucionarno ozbiljenje filozofije to je prema Korschu 
prirodno što su marksisti krenuli putom njenog ideologijskog 
negiranja. Ili kratko rečeno, budući da se nije moglo prevladati 
građansko društvo nastojalo se »prevladati« barem filozofiju. 


No u ovakvom apstraktnom negiranju filozofije a onda i 
svekolike duhovne nadgradnje u ime kvazi neideologijske čiste 
znanosti (koja je kao što smo pokazali stupila na mjesto speku- 
lativne filozofije) otkriva Korsch i krajnje uzroke zaborava 
revolucije. Jer upravo filozofija ako se shvati u onom 
obliku u koji ju je Marx razvio (tj. u obliku kritike političke 
ekonomije kao kritičke ontologije pretpostavki građanskog op- 
stanka) nerazdvojivo je povezana s građanskom zbiljom pa otu- 
da i sa zbiljskom revolucijom. Neizrečena konsekvencija ovog 
Korschova izvođenja svodi se dakle na to da između filozofije 
i marksizma ne postoji razdor koji su željeli vidjeti Engels i 
marksisti, nego da filozofija koja u Marxa prerasta u kritiku 
političke ekonomije predstavlja revolucionarnu svijest ili »filo- 
zofiju« proletarijata koja je moguća samo kao revolucionar- 
no jedinstvo teorije i prakse. Revolucija je u tom smislu totalna 
socijalistička akcija koja se ustremljuje na totalno građansko 
stanje. Stvarni Korschov zaključak iz naprijed izvedene analize 
kreće se, međutim, nešto drugačijim putom. Suprotno osnovnoj 
tezi (koju radikalno zastupa još 1922. u članku Stajalište mate- 
rijalističkog shvaćanja povijesti) o potrebi sinhronog ukidanja 
cjelokupne građanske zbilje (svih njenih sfera) kojoj ekonomska, 
politička i duhovna sfera nisu posebne samostalne sfere nego sa- 
mo različiti oblici u kojima se ispoljava jedinstveni građanski bi- 
tak, Korsch ipak po inerciji stare tročlane shematike koja oštro 
nedijalektički razlikuje ekonomsku, političku i duhovnu sferu 
zahtijeva da se i sam revolucionarni čin tročlano strukturira 
te da se revolucionarna kritika svake od ovih sfera obavi po- 
sebno. Međutim, marksistička kritika filozofije, političko-revolu- 
cionarna kritika građanske države, te naposljetku socijalistička 
kritika građanskih proizvodnih odnosa povlači za sobom posve 
nemarksističku konsekvenciju o postojanju posebne socijalis- 
tičke filozofije, posebne socijalističke države i posebne socijalis- 
tičke proleterske političke ekonomije." S ovom i danas među 
marksistima živom tezom vraća se Korsch na socijaldemokrat- 
ske stavove o evoluciji građanskog društva u socijalističko, pri 
čemu socijalizam ostaje zapravo samo usavršeno ili reformirano 


17. Usporedi str. 142, gdje Korsch nasuprot građanske političke eko- 
nomije izvodi proletersku političku ekonomiju. 

postojeće građansko društvo odnosno radno društvo kao pos- 
ljednja konsekvencija građanskog društva. 

U kontekstu ovako tročlano strukturiranog revolucionarnog 
čina dolazi Korsch u zaključku svoje studije na tezu da revolu- 
cionarna diktatura proletarijata mora biti popraćena adekvat- 
nom ideološkom diktaturom. Posve je razumljivo da je upravo 
ova teza o ideološkoj diktaturi bila najoštrije napadnuta od za- 
stupnika ortodoksnog marksizma. Ta se Korschova teza teme- 
ljila na hegelijanskom određenju proleterske svijesti kao apso- 
lutne svijesti ili apsolutne znanosti kojoj su Kautsky i drugi 
ortodoksi suprotstavljali tezu ideološke koegzistencije i demo- 
kracije kao naličje ili drugu stranu apsolutne znanosti i ideo- 
loške diktature. 

S obzirom na političku relevanciju ovog spora koji se dugo 
godina vodio između zapadno-evropskih i ruskih marksista o 
problemu demokracije i diktature vrijedno je čuti što je Korsch 
sedam godina kasnije nakon objavljivanja ove teze o ideološkoj 
diktaturi (1930. godine) odgovorio Kautskom u uvodnoj ras- 
pravi uz drugo izdanje Marksizma i filozofije. »Izričito napomi; 
njemo da se nastavak revolucionarne klasne borbe koji je u spi- 
su Marksizam i filozofija bio označen kao ideološka dik- 
tatura u tri pravca razlikuje od sistema duhovnog 
ugnjetavanja koji se u ime navodne »diktature proletari- 
jata«, sada provodi u Rusiji. Ona je ponajprije diktatura prole- 
tarijata a ne diktatura nad proletarijatom. Drugo ona je dikta- 
tura klase a ne partije ili partijske vrhuške. Treće ona je u pr- 
vom redu revolucionarna diktatura tj. jednostavni dio onog ra- 
dikalnog društvenog procesa preobrazbe koji s odstranjenjem 
klasa i klasnih suprotnosti stvara pretpostavke za »odumiranje 
države« i istovremeno za prestanak svakog ideološkog pritis- 
ka«"* (Marxismus und Philosophie str. 71). 

Time Korsch opreku diktature i demokracije kao građanskih 
alternativa prevladava nadilaznim pojmom buduće socijalističke 
zajednice koju pobliže ne određuje niti s tih pozicija može odre- 
diti. 

Ovim se iscrpljuje krug problema koje je Korsch pokrenuo 
u svom spisu Marksizam i filozofija. 

Vrativši se u svom spisu k izvorima marksizma tj. Marxovim 
mladenačkim radovima Korsch je već samnom tom promjenom 
lektire unio zabunu u ortodoksne redove i izazvao bijes teoreti- 
čara II i III Internacionale. No gdje se kriju pravi (politički) 
uzroci otpora Korschovim tezama? U njegovom radikalnom po- 
Vezivanju filozofije i revolucije. nara 

Hegelova općenita spekulativna teza o identitetu ideje i zbi- 
lje ovdje je uz poticaj Marxovih ranih spisa radikalizirana u 
stav o identitetu marksizma i socijalne revolucije, revolucionar- 


18. Ibidem str. 72. 

ne teorije i zbiljske revolucije. Ta je radikalna teza 
morala doći u sukob s reformističkim stavovima teoretičara II 
Internacionale koji su se kao što je pokazano i ideološki i poli- 
tički posve uklapali u okvire građanskog legaliteta, no ta je teza 
došla nužno u sukob i s teoretičarima sovjetskog marksizma, 
koji su nakon revolucije čitavu teoretsku djelatnost podvrgli po- 
trebama učvršćenja nove sovjetske države čije je etatističke 
(dakle tipično građanske) deformacije Korsch 1930. godine već 
posve jasno razabirao. 

Teoretska misija Karla Korscha — filozofa revolucije u XX 
stoljeću — bila je događajima nakon dvadesetih godina u Ru- 
siji i na Zapadu praktički završena. Lukacsevo, Korschovo i Le- 
njinovo vraćanje Hegelu u burnim dvadesetim godinama palo je 
brzo dijelom u prisilni a dijelom u stvarni zaborav. Stoga preos- 
taje da na kraju pokušamo odgovoriti na pitanje zašto se kas- 
nija teoretska djelatnost Korscha i Lukacsa rastvara natrag u 
građanski (čak Kautskyjanski) pozitivizam kao i da pokušamo 
u toj okolnosti naći potvrdu za našu pretpostavku da u Luka- 
csevim, Korschovim i Lenjinovim (političkim) tezama iz dvade- 
setih godina završava prva velika etapa razvoja marksizma. 


VII 


Rezultat misaonog pokreta njemačke klasične filozofije sa- 
držan je lapidarno u Hegelovoj spekulativnoj tezi o identitetu 
mišljenja i zbilje. Marx kritički prihvaća ovaj zreo plod građan- 
skog razuđivanja. Smisao Marxove kritičke adaptacije ovog spe- 
kulativnog stava sastoji se u empirijskoj radikalizaciji ovog na- 
čela: »Pretpostavke s kojima mi počinjemo nisu proizvoljne, 
nisu dogme, to su stvarne pretpostavke od kojih se može apstra- 
hirati samo u mašti. To su stvarni individuumi, njihova djelat- 
nost i njihovi materijalni životni uvjeti kako zatečeni, tako i 
njihovim vlastitim djelovanjem stvoreni. Ove pretpostavke mo- 
gu se dakle konstatirati čisto empirijskim putem«. (Rani radovi, 
I. izdanje str. 288). Drugim riječima Marx uviđa da je Hegelovo 
načelo o identitetu mišljenja i zbilje nužni rezultat spekulativne 
teze o identitetu S = 0 koji leži u osnovi novovjekovne filozofi- 
je samosvijesti. Marxova kritička radikalizacija ove teze počiva 
na suočavanju Hegelova teorema s građanskom zbiljom. Rezul- 
tat ovog suočavanja je grubo govoreći ambivalentan. S jedne 
strane se pokazalo da zbilja nije u identitetu s mišljenjem nego 
naprotiv u direktnoj suprotnosti s njim; da je čisto nebo gra- 
đanskog uma proizišlo iz pakla građanske zbilje pa da dakle 
Hegelova filozofija proklamira nepostojeće jedinstvo ideje i zbi- 
lje i da je kao takva ideologija ili iskrivljena svijest o zbilji. 

Ovaj prvi rezultat suočavanja Hegelove filozofije sa zbiljom 
povlači za sobom nužnu konsekvenciju da tu lažnu filozofiju 
valja prevladati. No dosljedno spekulativnom identitetu mišlje- 
nja i zbilje (koji Marx nipošto ne napušta) filozofija se ne mo- 
že ukinuti filozofski tj. u elementu mišljenja nego jedino revo- 


795 


lucionarnom izmjenom zbilje. Kazano kategorijama Hegelove 
Logike vanjska refleksija apsoluta (filozcfija) samo je do samo- 
svijesti dovedena unutarnja refleksija apsoluta (zbilja). Prvi za- 
ključak koji Marx povlači na osnovu ovih uvida ide dakle za 
tim da Hegelovu spekulativnu tezu o identitetu mišljenja i zbi- 
lje empirijski realizira u elementu zbilje, tj. društvenog bitka, 
kako Marx određuje »apsolut«. Ovaj zaključak nipošto ne anuli- 
ra Hegelovu spekulativnu tezu o identitetu mišljenja i bitka, na- 
protiv njime se samo tvrdi da građansko društvo nije po svojoj 
biti u stanju da odgovori ovom visokom filozofskom zahtjevu 
koji se naprotiv može ostvariti isključivo revolucionarnim obra- 
tom građanskog društva u ljudsku zajednicu s onu stranu gra- 
đanskog društvenog bitka. Ovo je ukratko prvi rezultat Marxova 
empirijskog radikaliziranja Hegelove teze. 

Drugi rezultat ili, bolje reći, tendencija ovog empirijskog zao- 
štravanja spekulativne teze manifestira se u teškoći da se spe- 
kulativni nivo uopće zadrži s empirijskog stajališta tj. teškoća 
da se um dovede u dobrovoljnu zavisnost o zbilji. Da se, naime, 
zbiljski zadovolje najviši zahtjevi uma, ozbiljenjem biti zbilje. 
Ova druga tendencija koja dovodi u pitanje spekulativnu tezu o 
identitetu mišljenja i zbilje (budući da je ovdje identitet ovisan 
o zbilji a ne o mišljenju), odigrala je važnu ulogu u prvom raz- 
doblju povijesti marksizma. Shematski gledano ta se tendenci- 
ja najprije identificirala s građanskim znanstvenim pozitivizmom 
a zatim bez jasnog kontinuiteta više periferno i s građanskom 
filozofijom egzistencije. 

Kratko rečeno, druga tendencija Marxova mišljenja koja je 
proizašla iz kritičkog suočavanja Hegelove spekulativne filozo- 
fije s građanskom zbiljom dovela je u pitanje sam spekulativni 
princip a da umjesto revolucije, kojom je u prvoj verziji prevla- 
dan spekulativni ideologijski identitet mišljenja i zbilje, nije 
predložila soluciju kojom bi se taj spekulativni princip pozitiv- 
no tj. zbiljski prevladao. 

Čitava prva etapa povijesti marksizma kreće se zapravo lini- 
jom negativnog »prevladavanja« spekulativnog principa tj. li- 
nijom pada s njegova nivoa. U svijetlu dviju teoretskih tenden- 
cija koje slijede iz Marxova suočavanja Hegelove filozofije i gra- 
đanske zbilje razlikuju se i dvije struje marksističkih vulgariza- 
cija. 

Prva struja vulgarizacija ide pravcem kantijanskog razbija- 
nja Hegel-Marxove teze o identitetu ideje i zbilje ili prebaciva- 
njem revolucije i socijalizma u sferu mogućeg i utopijskog. 

Druga struja vulgarizacija prihvaća postojeće kao apsolut te 
tako Hegelovo identificiranje ideje i zbilje u elementu mišljenja 
utemeljuje u zbilji prezirući svako mišljenje koje se ne želi 
identificirati s apsolutnom zbiljom. 

Kada govorimo o Lukacsu, Korschu i Lenjinu kao misliocima 
koji zaključuju prvu etapu povijesti marksizma vraćajući se na 
njen početak onda taj povratak zamišljamo kao novi početak 

na Marxovu nivou, na nivou povijesnog zadatka. Korsch, Lu- 
ka4cs i Lenjin vraćaju marksizam natrag na njegov kritičko-spe- 
kulativni nivo i time tek stvaraju uvjete za njegov daljnji na- 
predak. Kako se zbiva taj povratak? Posredstvom kojih katego- 
rija i ključnih pitanja? 

Dakako pri markiranju ovog povratka nipošto nije mogu- 
će ulaziti u opis paralelnog puta kojim se Hegelovoj filozofiji 
vraćaju marksisti i građanski filozofi." Ipak valja reći da je taj 
povratak Hegelu odnosno Marxovoj revolucionarnoj filozofiji bio 
misaono pripremljen od onih istih građanskih filozofa kantija- 
naca koji su u prethodnom razdoblju djelovali u suprotnom anti- 
hegelijanskom smislu na marksiste (kantijance). 

Spekulativni neksus koji povezuje teoretski povratak Hegelu 
i autentičnoj Marxovoj filozofiji revolucije jest i za Korscha i 
za LukaAcsa i za Lenjina kategorija proletarijata. Kao što je poz- 
nato Marx nije filozof proletarijata. Proletarijat i buržoazija za 
Marxa su dvije klase građanskog društva koje su podjednako 
osuđene na propast. Marksizam u Marxovu smislu nije nipo- 
što filozofija proletarijata nasuprot filozofije buržoazije već je 
marksizam, ako već slijedimo ovu logiku, kritika građanskog 
načina proizvodnje života (koji ljude dijeli i suprotstavlja u 
antagonističke klase) u ime jednog drugog-socijalističkog, ko- 
munističkog — načina proizvodnje života. U tom kritičkom smi- 
slu marksizam je učenje koje je proletarijatu prihvatljivo jedi- 
no ukoliko je sam proletarijat u svojoj revolucionarnoj akciji 
podjednako antiburžoaski kao i antiproleterski orijentiran. S 
tog stajališta marksizam je realni humanizam. Kao teoretsko 
opredjeljenje marksizam stoji s onu stranu opreka građanskcg 
društva dakle s onu stranu opreke buržoazije i proletarijata 1 
pita se za bitak (društveni bitak) klasne opreke. Za Marxa se 
stoga pitanje socijalizma ne rješava isključivo u domeni klasne 
borbe i njenog ishoda nego u društvencm bitku koji određuje 
kako klasno tako i besklasno društvo. 


Međutim u Korschovoj i Lukacsevoj interpretaciji proleta- 
rijat je određen kao kategorijalni neksus između Hegela i Marxa 
i kao realni neksus između građanskog i socijalističkog društve- 
nog poretka. Sudbina socijalizma rješava se time unutar dija- 
lektike klasne borbe tj. u političkoj borbi za vlast. Revolucija 
time prestaje biti fundamentalna ontološka kategorija i postaje 
samo radikalni oblik političke borbe za vlast. Revolucija i dik- 
tatura proletarijata nasuprot evoluciji i građanskom parlamenta- 
rizmu postaju tako dva različita puta k vlasti na kojima se dva- 
desetih godina razilaze Korsch, Lukacs, Lenjin i drugi s Kaut- 
skim i socijaldemokratima. 

Stavljanjem klasne borbe u centar razmatranja ponajprije 
je iz diskusije isključen čitav dobroćudni apologetski ekon.m-- 


19. »Kautsky und die Materialistische Geschichtsauffassung«, (Griin- 
berg Archiv XIV, 1929, str. 179—279.). 

zam koji je nasuprot revolucionarno političkog radikalizma za- 
stupao tezu o mirnom automatskom prerastanju građanske u 
proletersku državu. No ovo isključivanje ekonomizma koji su 
zastupali i ortodoksi i revizionisti te zaoštravanje opreke izme- 
đu ekonomskog i političkog momenta jedinstvenog društvenog 
događanja nije još nipošto prelazilo okvire totaliteta građan- 
skog društvenog bitka. Na mjesto potisnutog ekonomizma re- 
habilitirana je sada takozvana filozofska strana marksizma, u 
stvari spoznajna teorija koja međutim jednako kao i ekonomi- 
zam ostaje posve na tlu građanske ideologije. 

Marksizam je u svijetlu ovako rehabilitirane filozofske pro- 
blematike postao zapravo spoznajna teorija proletarijata odnos- 
no njegova revolucionarna svijest, koja proizlazi iz zbiljskog 
klasnog položaja proletarijata. Taj klasni položaj ujedno je i 
transcendentalni preduvjet istinske tj. totalne spoznaje građan- 
ske društvene zbilje. Ukoliko je za Marxa sama povijest u svom 
totalitetu predstavljala transcendentalni obzor moguće spozna- 
je i mogućeg napretka, utoliko je ovdje taj totalni transcen- 
dentalni horizont sužen na klasnu tj. političku svijest. Ovo: su- 
žavanje transcendentalnog horizonta na njegov isključivo politič- 
ki sektor predstavlja indeks sektorskog (tj. političkog) karakte- 
ra revolucije u Lukacs-Korsch-Lenjinovoj verziji. Zbivanje gra- 
danske povijesti s tog stajališta na klasnu borbu adaptirane He- 
gelove dijalektičke geneze jest proces preobrazbe proletarijata 
od klase po sebi u klasu za sebe tj. u samoosviještenu ili 
marksističku klasu koja političkom revolucijom ukida klasno i 
uspcstavlja besklasno društvo. Posredovanu neposrednost ove 
dijalektike klasne borbe u kojoj proletarijat istovremeno s pris- 
pjećem k svojoj samosvijesti dospijeva i na vlast jest revolu- 
cija. Time revolucija po dijalektičkoj prisili postaje središnja 
tačka Kcrschova, Lenjinova i LukAcseva mišljerija. Revolucija se 
zbiva samo u momentu (datum revolucije) spekulativnog jedin- 
stva političke teorije i političke prakse. Upravo 
zato što se revolucija zbiva unutar političke sfere ostaje ona u 
toj hegelijanskoj dijalektičkoj verziji u biti samo politička i so- 
cijalna revolucija koja se zbiva na građanskim i unutar građan- 
skih pretpostavki proizvodnje života. 

Nasuprot pozitivističke degradacije Marx-Hegelove spekula- 
tivne teze o identitetu mišljenja i zbilje koju su izvršili orto- 
doksi i revizionisti, poduzimlju Korsch, Lukacs i Lenjin parci- 
jalnu rehabilitaciju spekulativnog principa u političkoj sferi 
ostavljajući sam društveni bitak pa otuda i bitak političke re- 
volucije neistraženim. 

Marksizam kao filozofija proletarijata (kao proleterska klas- 
na svijest) ostaje u toj verziji ideologija jedne revolucionarne 
klase građanskog društva a ne učenje o transgrađanskom opstan- 
ku, ne transgrađansko mišljenje. Proletarijat naime ne opstoji 
s onu stranu građanskog društva već je njegov bitni upravo naj- 
bitniji konstitutivni dio. 


798 


Korschova parcijalna samo politička rehabilitacija Hegel- 
-Marxova mišljenja predstavlja kao parcijalni povratak izvori- 
ma marksizma istovremeno indeks djelomične realizacije Marx- 
ova pozitivnog svjetsko-povijesnog programa. No upravo stoga 
što Korschovo mišljenje pogađa dijalektičku bit političko so- 
cijalne transformacije klasnog u radno društvo, ono je u svom 
djelomičnom povratku k izvorima pokazatelj stvarnog svjetsko- 
-povijesnog napretka u odnosu na revolucionarnu: situaciju od 
1848. godine u kojoj Marx nalazi praktičku potvrdu svog empi- 
rijskog radikaliziranja Hegelove spekulativne teze o identitetu 
mišljenja i zbilje. Zahtjev za u biti hegelijanskim identitetom 
političke teorije i političke prakse koji je izveden u Korscho- 
vim spisima bio je u revolucionarnoj situaciji dvadesetih gcdi- 
na djelotvorna kritika vulgarnog pozitivizma koji je političko- 
-klasni status quo znanstveno obrazlagao insistirajući na meto- 
dološki nužnom temporalnom hiatusu (evolucija) između znan- 
stvenog uvida i znanstveno vođene političke akcije. 

Nasuprot evolucije i parlamentarne demokracije zalaže se 
Korsch, slijedeći Marx-Hegelovu spekulativnu tezu, za dijalekti- 
ku revolucije i diktaturu proletarijata. 


Ono što međutim karakterizira parcijalnost Korschova pov- 
ratka Marxu, ono što ga čini bližim Hegelu nego Marxu, to je nje- 
govo previđanje pitanja o stvarnim uzrocima koji su omogu- 
ćili da se unutar radničkog pokreta jave i gotovo ravnopravno 
isprepleću obje političke doktrine i Lenjinova i Kautskyjeva. 

Previđanje dublje ontološke strane socijalno-političke  fe- 
nomenologije građanskog društva, odnosno zamjenjivanje onto- 
loške analize genoseološkom (očigledni utjecaj neokantovaca) 
krajnji je uzrok Korschova usko političko-doktrinarnog rehabi- 
litiranja takozvane filozofske strane marksizma. 


Kada smo mislioce poput Korscha, Lukacsa i Lenjina ozna- 
čili kao povratnike izvornom marksizmu, kao dovršioce prve 
etape njegova svjetsko-povijesnog razvitka, imali smo na umu 
njihov doprinos zbiljskom rušenju klasnog društva kao i njihov 
bitni teoretski prilog osvjetljavanju socijalno-političke revolu- 
cije. Ti su mislioci pridonijeli teoretski i praktički (politički) 
rušenju klasnog društva i time ne samo u mišljenju nego zbilj- 
ski završili jednu etapu svjetsko-povijesnog pokreta koji se zbi- 
va u znaku Marxova mišljenja. 

Nakon dvadesetih godina stavljeno je pitanje o' rušenju klas- 
nog poretka u principu i teoretski i praktički ad acta. Nova epo- 
ha razvoja marksizma mora preko Korscha, Luk&csa i Lenjina 
ići natrag onoj drugoj u Korscha izostavljenoj transpolitičkoj 
»polovini« Marxove teoretske ostavštine ako želi da se marksistič- 
ki, stvaralački i ljudski suoči s odsad paradoksalnim svjetsko 
historijskim položajem koji se dade kratko karakterizirati kao 
građansko društvo bez građanske klase. 

Prva etapa razvoja marksizma završava teoretski s radovima 
Korscha, LukaAcsa i Lenjina a praktičko-politički s Oktobarskom 

revolucijom. Ukidanje klasa prvi je korak, prvi veliki rezultat 
borbe marksističkog radničkog pokreta. Drugi korak pred ko- 
jim stoje marksisti, radnički pokret i sve humano angažirane 
snage suvremenog društva jest prevladavanje građanskog načina 
proizvodnje života koji unutar radničkog društva unutar samog 
proletarijata reproducira moćne surogate klasnih institucija i 
tako neprekidno ugrožava prvi rezultat političke revolucije — 
ukidanje klasa. 

Sve deformacije unutar radničkih država proizlaze iz stal- 
nog prisustva građanskog sistema proizvodnje života u tkivu 
radničkih društvenih i političkih institucija. Žrtve tih deforma- 
cija postaju i teoretičari političke-socijalne revolucije LukAcs 
i Korsch. Pod pritiskom političkih retardacija u Rusiji i Evro- 
pi oni svjesno napuštaju svoje teze iz dvadesetih godina uvjere- 
ni da su teze bile pogrešne. Upravo suprotno teze su pogađale 
bit političko-revolucionarnih zbivanja dvadesetih godina; one 
su, međutim, bile nedovoljne za zbiljsko rušenje pretpostavki 
građanske proizvodnje života. 

Korschov i Lukacsev pad na nivo građanskog pozitivističkog 
sociologizma zaista je neadekvatni nastavak njihova ranijeg re- 
volucionarnog opusa. Sam taj pad potvrđuje da se još uvijek 
nalazimo unutar pretpostavki građanskog društva koje podjed- 
nako bitno određuju sudbinu mišljenja kao i sudbinu opstanka 
suvremenog čovjeka. Korsch i Luk&cs nezaobilazni su i drago- 
cjeni pokazatelji tog zbivanja. Nova etapa povijesti marksizma 
i radničkog pokreta koja jedva da se artikulirala mora stoga 
umjesto neorijentiranog vrludanja po ostavštini otpočeti upra- 
vo, tamo gdje su sustali najbolji tumači Marxove misli Korsch, 
LukaAcs i Lenjin. 

Misao vodilja tog preporoda mora biti: klasno društvo je 
srušeno, srušimo građansko. 


VIII 


Korschov pad s nivoa revolucionarne filozofije na znanstveni 
pozitivizam zbiva se relativno brzo. Već u svom polemičkom 
spisu“ protiv Kautskyjeve knjige Materijalistiche Geschichts- 
auffassung (Dietz 1927) Korsch više ne uočava potrebnom oštri- 
nom bitnu povezanost Kautskyjeva prirodoznanstvenog materi- 
jalizma i evolucionizma s direktno reakcionarnom filozofijom 
povijesti nego samo naznačuje da bi se taj »materijalizam« us- 
prkos nekim nekonsekvencijama moglo promatrati kao jedin- 
stveni materijalistički pogled na svijet, koji je neodrživ tek u 


20. To se među ostalim vidi i iz bilješke 75 ranog spisa »Marksizam i 
filozofija«, gdje Korsch izričito naglašava: »Tačnija analiza tih izvođenja 
kao i uopće kasnijih Engelsovih spisa pokazuje da je Engels, već u Marxa 
prisutnu tendenciju da su sve društveno-povijesne pojave naposljetku uv- 
jetovane ekonomijom, samo s jačim naglaskom nadopunio još prirodnom 
uvjetovanošću tih pdjava«. 


800 


primjeni na povijesni razvitak ljudskog društva. Dakako u ovom 
spisu od 1929. u kojem se Korsch direktno obraća svom ideolo- 
škom i političkom protivniku on još u cjelini uzevši nužno za- 
stupa svoje ranije teze jer mu tek one omogućuju kritički dija- 
log s Kautskyjem. Staro je stajalište zadržano još i 1930. godine 
u polemičkom spisu protiv marksista Druge internacionale uk- 
ljučujući i Lenjina iz razdoblja njegova spisa Materijalizam i em- 
piriokriticizam (Sadašnje stanje problema »Marksizam i filozo- 
fija«), no i ovdje se iz bilješke 20 vidi da se Korsch odlučno og- 
rađuje od Lukacseve kritike Engelsove dijalektike prirode. Ako se 
ima na umu da su se upravo na problemima dijalektike prirode 
najbitnije razlikovali Marx i Engels a onda i obje škole marksiz- 
ma (prirodoznanstveno pozitivistička i hegelijanska) onda već u 
tim natuknicama možemo vidjeti da Korsch nikada nije do kraja 
radikalizirao svoje hegelijanske teze poput Lukacsa. Tim lakše 
je Korsch u godinama emigracije nakon 1933. godine, u godina- 
ma općeg razočaranja s događajima u Rusiji postepeno napu- 
štao svoju radikalnu revolucionarnu filozofiju iz dvadesetih go- 
dina i prešao na pozicije onog istog pozitivizma koji je ranije 
najodlučnije pobijao. 

U svojoj knjizi Marl Marx (1938) Korsch ne sam. što Marx- 
ov nauk promatra kao empirijsku socijalnu znanost (sociologi- 
ju) nego joj odlučno odriče funkciju revolucionarne svijesti pro- 
letarijata. 

Naposljetku 1959. Korsch u poznatih 10 teza o Marxu čini po- 
sljednji korak u svom stalnom udaljavanju od revolucionarne 
pozicije zauzete 1923. godine u spisu Marksizam i filozofija. Ov- 
dje je još jednom napuštena teza da je marksizam revolucionar- 
na teorija proletarijata. Naprotiv prvi korak u obnovi revolucio- 
narnog pokreta mora se sastojati u slamanju pretenzije da mark- 
sizam kao teorija revolucije zadrži svoje praktičko i teoretsko 
vodstvo. Gledano iz današnje situacije kaže Korsch marksizam 
je samo jedan od mnogih preteča i osnivača socijalističkog po- 
kreta radničke klase. Za taj su pokret jednako važni takozvani 
»socijalisti utopisti« kao i takvi veliki konkurenti kao Blanqui, 
pa i neprijatelji poput Bakunjina i Proudhona. Za razvitak so- 
cijalističkog pokreta jednako su po njemu važni njemački revi- 
zionisti, francuski sindikalisti i ruski boljševici. 

Time se u općim crtama završava Korschov teoretski razvitak 
nakon tridesetih godina. 

Za nas, dakako, nisu zanimljive ove slabije i najslabije strane 
Korschova opusa nego naprotiv one najbolje iz dvadesetih godi- 
na. Po tim svojim radovima Korsch kao što smo naglasili zajed- 
no s Lukacsem i Lenjinom obilježava kraj jedne etape razvoja 
marksizma i radničkog pokreta te kao takav ostaje nezaobilazni 
smjerokaz u osmišljavanju naredne etape borbe za novi društve- 
ni poredak. 

MISAO_1I_ZBILJA 


IZMEĐU DVAJU TIPOVA SAVREMENE KULTURE 
Miladin Životić 


Beograd 


I 


Živimo u svetu u kojem čovek »vodi dvostruki život — ne- 
beski i zemaljski, ali ne samo u mislima, u svesti, nego i u stvar- 
nosti, u životu. Život u političkoj zajednici gde se on javlja kao 
društveno biće i život u građanskom društvu gde je delatan kao 
privatan čovek, gde druge ljude smatra sredstvima i postaje ig- 
račka tuđih sila«. (Marks, Nemačka ideologija, »Kultura«, 1964, 
Beograd, str. 85). 


Ova dvostrukost, pocepanost savremenog čoveka ispoljava u 
oblasti stvaranja kulturnih vrednosti u koegzistenciji dvaju ti- 
pova kulture, koji su u sukobu ali se i uzajamno uslovljavaju i 
dopunjavaju, u onom smislu u kojem su u sukobu ali i u uza- 
jamnom uslovljavanju burgois i citoyen, čovek kao privatna per- 
sona i kao apstraktni građanin, javna i privatna sfera savreme- 
nog građanskog društva: »nesrećna svest« savremenog čoveka 
kojom se izražava ovaj sukob ispoljava se u preplitanju autori- 
tarne kulture sa savremenom hedonističko-utilitarističkom kul- 
turom. 


Jedna od osnovnih karatkeristika vremena u kojem živimo 
jest pojava birokratije kao glavnog regulatora društvenih pro- 
cesa i pojava tzv. društva materijalnog izobilja; u oblasti kulture 
ove činjenice se ispoljavaju u novim vidovima autoritarnih cen- 
zura i autoritarnih kontrola nad čovekom i u savremenom hedo- 
nizmu. Oba tipa kulture — i autoritarna i hedonistička su repre- 
sivne kulture. 

Autoritarna kultura je ona kultura u kojoj prevladavaju he- 
teronomne norme i vrednosti, norme i vrednosti kojima se regu- 
liše ponašanje pojedinca u okviru birokratsko-etatističkih druš- 
tvenih struktura. Ta kultura predstavlja sistem vrednosti u ko- 
jem je čovek određen kao racionalna životinja koja se svesno 

prilagođava postojećim uslovima života, postojećoj društvenoj 
sredini. Osnovna društvena funkcija kulturnih vrednosti u ovom 
tipu kulture je — da kontroliše i usmerava impulsivnu, nagon- 
sku stranu ljudske prirode i privikne je na okvire postojećih 
društvenih cenzura, da bude oblik obezbeđenja datoga društva 
od preteranog, ekscesivnog u svesti, potrebama i ponašanju po- 
jedinca. Obezbeđenje od ekscesivnog u ovakvoj kulturi vrši se 
u onim granicama koje ovu kulturu i čine autoritarnim, otuđe- 
nim sistemom vrednosti — u granicama vlasti čoveka nad čove- 
kom i ljudske nejednakosti. 

Kulturne vrednosti u ovakvoj kulturi nisu oblik opredmeće- 
nog odnosa čoveka prema svom totalitetu, oblik ispoljavanja os- 
lobođenih ljudskih duhovnih energija, oblik samosvesti čove- 
kove, već granica slobode ponašanja i delanja koju nameće sav- 
remena birokratija kao glavni nosilac neravnopravne raspodele 
društvene moći. Društvene cenzure su ovde oblici odbrane druš- 
tva od onih vidova agresije ličnih strasti, spontaniteta ličnosti i 
njene samoinicijative koji idu u raskorak sa strukturom datih 
društvenih odnosa. 

Inkompatibilnost ovakve kulture sa ljudskom srećom izraža- 
va se. najčešće u obliku transfera ljudske agresivnosti: neade- 
kvatna sublimacija ličnih htenja najčešće se transformiše u agre- 
sivnost ne protiv strukture tog društva već protiv drugih ličnih 
htenja. Tako se u okvirima autoritarnih kultura stvara začarani 
krug: autoritarne cenzure izazivaju pojave sukoba individual- 
nih interesa a svoj raison d'ćtre crpe upravo iz tog sukoba. Ovu, 
autoritarnu kulturu je imao u vidu Siegmund Freud kada je kul- 
turne vrednosti definisao kao racionalne sublimacije individual- 
nih nagona i afekata. 

Pravo, moral, politika, religija i drugi oblici društvenih vred- 
nosti imaju u ovoj kulturi funkciju održavanja balansa, ravno: 
teže sukoba među ličnim interesima, ciljevima, sklonostima i tež- 
njama, imaju funkciju održavanja mere u tim sukobima, one 
mere koja izvire iz potrebe očuvanja makrosocijalne strukture 
datoga društva. Društvene vrednosti ovde ne razrešavaju konflik- 
te u ljudskim odnosima; držeći ih samo u stanju relativnog ba- 
lansa one pojačavaju nesklad između ličnih ciljeva, pojačavaju 
pocepanost privatne sfere čovekovog života i njegove otuđene op- 
štosti. 

Osnovna karakteristika autoritarnih vrednosnih struktura sa- 
vremenog društva sastoji se u tome da one sve više lišavaju 
pojedinca autonomne lične inicijative pretvarajući njegovo celo- 
kupno ponašanje u funkcionalno-racionalno ponašanje u okviri- 
ma postojećih društvenih procesa. U tom ponašanju sve više ne- 
staju lična opredeljenja i autonomizacija društvenih normi, 
ljudsko ponašanje sve više postaje rezultanta određenih progra- 
ma manipulisanja ljudima putem društvenih institucija i sred- 
stava za masovnu komunikaciju. Savremene autoritarne kulture 
ovakvom funkcionalizacijom ljudskog ponašanja masovno rađa- 

ju pojavu anonimnih jedinki; spolja dirigovani čovek sve više 
živi u vakuumu unutarnjih pobuda u odsustvu samoinicijativa, čo- 
vek sve više postaje rutiner ukalupljen u postojeće norme — ok- 
vire. Gubitak lične inicijative i preduzimljivosti je karakteristi- 
čan i za okvire onih autoritarnih sistema u kojima su postavlje- 
ne granice tezauracije materijalnih dobara; tu privatna, egois- 
tička persona biva samo prigušena, ali ne i prevaziđena. Gubitak 
lične inicijative je karakterističan i za građansko društvo u ko- 
jem pojedinac svakodnevno doživljava raspad »protestantske eti- 
ke« zasnovane na uverenjima da je lična preduzimljivost osnova 
društvenog prosperiteta. 

Pojedinac danas sve više nastoji da svoju svest prilagodi svo- 
jim porazima, suženom prostoru privatne sfere svoga života u ok- 
virima autoritarnih društvenih struktura. To prilagođavanje se 
vrši raznim oblicima eskapizama, od kojih su groznica potroš- 
nje i težnja za lakom razonodom koju pruža savremena masovna 
kultura među najbitnijima. 


Pošto autoritarna kultura izvire iz sukoba ličnog i opštedruš- 
tvenog sa ciljem da taj sukob održava u okvirima klasne druš- 
tvene strukture, čovek je ovim autoritarnim vrednostima kro- 
ćen ali ne i humanizovan, on ovom kulturom ne dolazi do har- 
monije racionalnog i afektivnog, harmonije potreba i dužnosti, 
vrline i sreće. Ove strane ljudskog bića su u neprestanim kon- 
fliktima koji se izražavaju u oblasti normativnih teorija o kul- 
turi u bezbrojnim pokušajima da se jedna od ovih pocepanih 
strana ljudskog bića istakne i preuveliča na račun drugih. 


Čovek ostaje parcijalizovan u svesti, parcijalizovanih potreba 
i interesa. Autoritarni okviri i funkcionalna racionalnost dovode 
čoveka u poziciju samogubitka, u položaj neprestanih osujeće- 
nja ličnih potreba, interesa i sklonosti, u položaj neprestanih 
sukoba sa drugim privatnim personama. Svest čoveka koji je 
proizvod delovanja autoritarnih normi i vrednosti gubi futuris- 
tičke dimenzije, čovek gubi sposobnost da sagledava sebe sa sta- 
novišta onoga što nije, a što bi mogao, na osnovu istorijski stvor 
renih mogućnosti da bude. Umesto otvorenosti ka budućnosti raz- 
vija se trezveni »naučni« (tehnokratski) duh koji sve društvene 
procese sagledava sa stanovišta efektivnosti delovanja datih glo- 
balnih struktura, sa pozicija korisnosti u okvirima datog društva, 
sa pozicija kontrole ljudskog ponašanja u tim okvirima, i predvi- 
đanja koje ima za cilj autoritarnu cenzuru nad pojedincem, a ne 
razvoj njegovih ljudskih disponibiliteta i spontane kreativnosti. 
Manipulacija ljudima je krajnji cilj ove kulture. Savremenu auto- 
ritarnu kulturu prati sve više tehnokratsko uverenje da su sukobi 
pojedinca sa društvenom sredinom takvi »prekidi u komunika- 
Ciji« koji se moraju i mogu razrešiti »naučnim putem« — teb- 
nokratskim metodama; nastao je u teoriji pokret »inženjeringa 
ljudi« koji ima za cilj da eliminiše sve prepreke za ostvarenje sa- 
glesnosti i ravnoteže neophodne datom društvu. Ovaj autoritarni 
tehnokratski mentalitet je u osnovi i staljinističke teorije o druš- 

tvenim organizacijama shvaćenim kao »transmisije« — sredstva 
manipulisanja ljudima iz jednog određenog centra društvene mo- 
ći. Ovom tehnokratskom optimizmu ne smeta činjenica koja se 
svakodnevno javlja — da heteronomno i autoritarno manipulisa- 
nje ljudima samo pothranjuje destruktivne oblike ljudske prak- 
se, destruktivne oblike pobune ljudske prirode. 

Društveni razvitak se u okviru ovog tehnokratskog mentalite- 
ta shvata kao prost produžetak postojećeg, a ne kao otvaranje no- 
vih horizonata i novih mogućnosti, inovacija u društvenoj sve- 
sti i praktičnoj delatnosti. Autoritarno društvo podstiče samo 
naučno-tehnička otkrića, a svaku nekonformističku, humanistič- 
ku misao dočekuje sa krajnjom netrpeljivošću. Gubljenje dis- 
ponibiliteta za novo, nove idejne vidike i nove vrednosti glavni 
je rezultat organizovanog otpora prema humanističkoj kritici 
postojećega društva i postojećeg društvenog položaja čoveka. 

Hedonističko-utilitaristička kultura se javlja kao nužni oblik 
dopune savremene autoritarne kulture. Ona je oblik ispoljavanja 
drugog pola savremenog homo duplexa. To je kultura u kojoj 
su osnovne vrednosti vezane za ciljeve potrošnje. Materijalno 
bogato društvo stvara čoveka kojem nije potreban, po rečima 
Marxa, totalitet čovekovog ispoljavanja života. Umesto bogat: 
stva ljudskih potreba u tom društvu zapažamo svođenje potreba 
na potrebe potrošnje i tezauracije roba. 


Dve osnovne karakteristike savremene hedonističke kulture 
su: izolovanost potrebe potrošnje od drugih potreba, svođenje 
ljudskih potreba na votrebu za robno-novčanim vrednostima, i 
pojava neproduktivnog odnosa prema tim vrednostima. 

Hedonistički stav prema životu je oblik neadekvatne subli- 
macije autoritarnih okvira života savremenog čoveka. Savre- 
meni hedonist nije srećan čovek; on živi samo ćulima a ne i du- 
hom. Naše vreme sve više povrđuje staru istinu o hedonizmu do 
koje je došla još antička filozofija: jednostrana orijentacija na 
zadovoljenje čulnih potreba čini da svako čulno zadovoljstvo 
prelazi u svoju suprotnost, u nezadovoljstvo i bol. Tablica čistih 
hedonističkih vrednosti, onih vrednosti koji nemaju štetnih 
posledica ne postoji. Savremena sociološka istraživanja poka- 
zuju sa širenjem hedonističkog načina života i širenje neurotič- 
kog sindroma, osećanja izgubljenosti, nesigurnosti, odsustva smi- 
sla za realnost. Savremeni homo consumens nije samosvojna lič- 
nost, već objekat manipulacije od strane autoritarnih društve- 
nih sila. 

Hedonizam izražava egoističku jedinku čija je težnja za bez- 
brižnim životom, lakom razonodom i potrošnjom oblik samo- 
gubitka, jer se tu čovek, po rečima Marxa, oseća samodelatnim 
samo u svojim životinjskim funkcijama, a u svojim ljudskim 
funkcijama oseća se samo kao životinja... Životinjsko postaje 
ljudsko a ljudsko životinjsko. U apstrakciji koja ih deli od cs- 
talih oblika ljudske delatnosti ove, čulne ljudske funkcije pos- 
taju životinjske (videti Rane rađove, Zagreb, 1953, str. 201). 

Sa ovom izolacijom čulnih potreba od svih drugih potreba 
javlja se i pojava fiktivnih potreba, nametnutih konkurencijom 
sebičnih interesa i komercijalističkom reklamom. Dok su deo 
celovitog ispoljavanja čoveka, čulne potrebe imaju svoju grani- 
cu, kad postanu izolovane od drugih ljudskih potreba one pos- 
taju neograničene. Javlja se neograničena potreba prisvajanja, 
kao oblik neprcduktivnog odnosa čoveka prema potrošnim vred- 
nostima. Pojava fiktivnih potreba postaje uzrok gubitka senzi- 
biliteta čoveka za autentičnim, duhovnim vrednostima. Potreba 
za praznom razonodom ostaje kao jedina potreba u tom vakuu- 
mu. 


Savremeni hedonizam tako stvara političku i idejnu ravnoduš- 
nost savremenog čoveka, održava »nekompetentnost mase« (R. 
Michels) na kojoj i počiva autoritarno-birokratska kompetenci- 
ja upravljanja društvom. 


Savremeni hedonizam okreće interes čoveka od sudbinskih 
humanističkih problema ka usko utilitarnim problemima svako- 
dnevice, jača proces dezintegracije i parcijalizacije ljudske sve- 
sti i postaje pogodno tle za pojavu novih mitova. Savremeni he- 


donizam je jedan od glavnih vidova mirenja čoveka sa otuđe- 
nim svetom u kojem živi. 


JI 


Našu kulturnu situaciju karakteriše svojevrsno preplitanje 
obaju ovih tipova kulture. 


Iz perioda birokratsko-etatističkog upravljanja društvom na- 
sleđujemo jake ostatke autoritarne svesti i autoritarnih cenzura, 
nasleđujemo birokratsko-unitarističko shvatanje društvenog je- 
dinstva i jedinstvene kulture, onaj unitarizam koji je sa revo- 
lucionarnom frazom, u ime revolucionarne budućnosti vršio cen- 
zurisanje kulturne delatnosti, koji je kulturu shvatio kao oblik 
transmisije političkih direktiva, koji je u ime autoritarno pro- 
klamovanog jedinstva anulirao lična opredeljenja u kulturnom 
stvaralaštvu. Politički pragmatizam i voluntarizam u kulturnoj 
politici bili su u vreme prevlasti birokratsko-etatističkog načina 
upravljanja društvom glavno merilo vrednosti u svim sferama 
kulturne delatnosti. Svako odstupanje od autoritarnog jedinstva 
i unitarističkih principa napadano je kao pseudoliberalizam, ne- 
dozvoljena anarhija i napuštanje ciljeva socijalističkog huma- 
nizma. Autoritarna birokratska svest nastojala je da cenzuriše 
naročito ona odstupanja koja su tražila nove kulturne horizonte, 
koja su bila okrenuta ciljevima personalističkog humanizma 
koji se nalazi u osnovi Marxove vizije oslobođenog čoveka. Eta- 
tističko upravljanje kulturom ispoljavalo je podozrivost prema 
svemu što nije predviđeno i isplanirano, što nije u vidnom polju 
homo politicusa. Ova podozrivost je bila u osnovi pragmatistič- 
ke selekcije vrednosti koje smo nasledili iz prošlosti, ona se na- 

lazila i u osnovi kadrovske politike kojom se favorizuje medio- 
kritetstvo i bezličnost u kulturi. 

Reakcije na ovakvu autoritarnu kulturnu politiku mogu se 
javiti i u obliku partikularistički shvaćenog pluralizma u kultu- 
ri, onog pluralizma koji u kulturi ističe ono što odvaja čoveka od 
čoveka, onog pluralizma iza kojeg stoje posebni, sebični interesi. 
Ovakav partikularizam se može javiti tamo gde decentralizacija 
društvene Inoći ne znači i radikalnu debirokratizaciju društva. 
Idejni, kulturni i partikularistički pluralizam se u ovim uslovi- 
ma javio kao oblik borbe za jačanje nacionalnih osobenosti, a ne 
za njihovo prevazilaženje, kao oblik glorifikovanja onoga što je 
posebno i autohtono u određenim nacionalnim kulturama, a ne 
onoga što je univerzalno ljudsko u njima, kao oblik insistiranja 
na onome što razlikuje nacionalne kulture, a ne na onome što sa 
nacionalnim kulturama ulazi u fond opštečovečanskih vrednosti, 
što omogućava pojavu »podruštvljenog čovečanstva«. Partikula- 
ristički pluralizam je platforma borbe za posebne prestiže, izo- 
laciju od uticaja drugih umesto za prožimanje kultura, oblik 
okrenutosti ka prošlosti, a ne ka humanijoj budućnosti. 


Kad se kod nas javio, ovaj partikularistički pluralizam je 
šokirao pre svega one koji su navikli da sa pozicija autoritarnih 
cenzura i etatističkog unitarizma procenjuju društvene i kultur- 
ne procese. Zbog toga je ova autoritarna svest nastojala da po- 
javu ovog partikularizma što pre prepusti zaboravu, ne ulazeći 
u prave uzroke njegovog nastanka. Time pojave separatističkih 
tendencija u našoj kulturi bivaju samo prigušene, voluntaristički 
skinute s dnevnog reda, ali ne i razrešene. 


Razrešenja se moraju sagledavati samo preko spoznaje uzro- 
ka. A Marx je davno konstatovao da se... »privatni egoizam ot- 
kriva kao tajna patriotizma građana«... (Ka kritici Hegelove 
filozofije državnog prava), i time nas uputio na prave uzroke 
pojave separatizama u kulturi. Samo u onom stepenu u kojem se 
u društvenim odnosima stvarno prevazilazi klasna struktura 
društva i klasna pocepanost čovekova na otuđenu, autoritarnu 
i privatnu, sebičnu sferu života, samo kada se prevazilaze oba 
pola ove osnovne protivurečnosti savremenog čoveka, moguće je 
prevazilaziti svaki separatizam u kulturi i razvijati opštečove- 
čansku kulturu. Autoritarna i privatna egoistička sfera privatnog 
života se u principu dopunjavaju i 'koriguju'«. Tamo gde se ni 
jedna ni druga ne prevazilaze — reakcija na autoritarne okvire 
može da bude beg u partikularno-ljudsko, u sebični separatizam; 
reakcija na taj separatizam može da bude birokratsko-autoritar- 
na. U oba slučaja struktura ljudskih odnosa se ne pomera u 
pravcu radikalne opštečovečanske emancipacije, a kultura se ne 
razvija u pravcu oslobađanja klasnim društvom sputanih ljud- 
skih energija. Koegzistencija autoritarnih i partikularističkih 
tendencija u kulturi, uz njihove uzajamne kolizije, javlja se ta- 
mo gde se birokratija ne odriče svojih pretenzija da bude glavni 

ekspert u upravljanju društvom; tada se partikularno i sebično 
u čoveku može samo da prigušuje, ali ne i prevazilazi. 


U zemlji u kojoj su proklamovana prava čoveka na samo- 
upravljanje i sloboda kritike svega postojećeg, nosioci birokrat- 
ske, autoritarne svesti nastoje da izbegnu direktne intervencije 
u kulturi, ali pronalaze nove metode autoritarnih cenzura. Jedna 
od tih najnovijih metoda je i favoriziranje one kulturne »inteli- 
gencije« koja može tako da se naziva samo dok je u poziciji spo- 
lja dirigovanih funkcija. Iz saveza ove birokratske svesti i kul- 
turnog mediokritetstva izrasla je ona »inteligencija« koja je na- 
stupila sa separatističkim parolama u našoj kulturi, koja je pseu- 
dorevolucionarnu frazu zamenila smislom za separatističke šan- 
se koje pruža slobodno delovanje tržišnih odnosa. Slobodno de- 
lovanje tržišta u našim društvenim odnosima oživelo je idejni 
fond koji izrasta iz autoritarno prigušenih partikularnih inte- 
resa. 


Tako jedno od glavnih pitanja naše kulturne situacije posta- 
je pitanje: krećemo li se između autoritarne i utilitarističke kul- 
ture, ili prevazilazimo obe kao dva nerazdvojna pola pocepanog 
čoveka klasnog društva. 


III 


Pojava univerzalne ljudske kulture moguća je samo sa stva- 
ranjem univerzalne ljudske ličnosti, stvaranjem slobodne ne- 
sputane lične kreativnosti. Borba za univerzalnu ljudsku kulturu 
identična je sa borbom protiv svih oblika autoritarnog sputa- 
vanja ljudskog duha kao i protiv gubitka stvaralačkih potenci- 
jaliteta u okvirima potrošačkog društva. 


Socijalistička kulturna politika koja ima za cilj stvaranje 
univerzalne ljudske kulture mora da izgradi principe kojima će 
da prevazilazi oba tipa izgubljenosti savremenog čoveka. 


Tako formulisane kulturne politike mi još nemamo. Umesto 
toga kod nas se pojavljuje sprega birokratskih i tehnokratskih 
koncepcija u razvoju kulture, sa pojavom teorije o »prečim po- 
trebama«, teorije po kojoj je sada bitno da društvo razvija samo 
materijalnu bazu, po kojoj se razvoj kulture ostavlja budućnosti, 
vremenu u kojem će se ostvariti materijalno bogato društvo. 
Kultura se ovde shvata kao oblik luksuza koje sebi može da do- 
zvoli samo to društvo. Ovim shvatanjima se najpotpunije ispo- 
ljava nerazumevanje smisla samoupravljanja i socijalizma uop- 
šte. Socijalizam se ovde identifikuje sa materijalnim blagosta- 
njem, na kulturu se gleda kao na dodatak, a ne kao na bitni uslov 
humanizacije društva. Za birokratsko-tehnokratski mentalitet je 
bitno samo postizanje tehnološke efektivnosti upravljanja pri- 
rodnim i postojećim društvenim procesima, bitno je samo raz- 
vijanje onih oruđa kojima se postiže efektivno manipulisanje 
prirodnim i društvenim pojavama, u ovakvom, autoritarnom 

načinu mišljenja se ne postavljaju pitanja humanističkog sadr- 
žaja društvenih odnosa i društvenih vrednosti. 


Potreba za naukom i kulturom se ispoljava samo u onom 
stepenu u kojem nauka i kultura potpomažu razvoj tehničko- 
-proizvodne moći. Pitanje utilitarnog efekta nauke i kulture 
glavni je vidokrug u kojem se njihov smisao sagledava. Biro- 
kratsko-tehnokratski, autoritarni način mišljenja favorizuje sa- 
mo one elemente nauke i kulture koji doprinose efektivnijoj 
vladavini nad prirodom i efektivnijoj kontroli postojećih druš- 
tvenih procesa: favorizuju se tehnologija i sredstva za masovnu 
komunikaciju, a gotovo sve druge sfere kulture proglašavaju za 
pitanja ličnog ukusa, za sferu čisto ličnih potreba. Sa stanovišta 
ovih koncepcija o mestu i ulozi kulture u društvu zahteva se da 
se iz nacionalnog dohotka izdvajaju sredstva samo za one obla- 
sti kulture koje imaju neposredan pragmatički efekat. To dovodi 
do pojave masovnog selenja talenata u oblast tehničkih nauka. 
Birokratsko-tehnokratsko odsustvo smisla za ciljeve radikalne 
humanizacije društva i čoveka javlja se u obliku nekritičkog uve- 
renja da će čovek koji stekne određeni kvantum materijalnog 
blagostanja sam početi da razvija i druge, duhovne potrebe. 
Autoritarna svest predviđa činjenicu da ekonomsko bogatstvo 
u savremenom svetu ide uz duhovno osiromašenje ljudi, da pro- 
izvodnja i proizvedena dobra nisu vrednosno neutralna, da ona 
formiraju određene odnose u društvu i određeni profil čoveka, 
njegovih potreba i njegovih idejnih vidika. Razvoj materijal- 
nog blagostanja bez istovremenog razvoja autentično-ljudske 
kulture može dovesti samo do koegzistencije hedonističko-utili- 
tarističkog načina života, sa birokratsko-autoritarnim oblicima 
vladavine nad čovekom. 


Birokratsko-tehnokratskim koncepcijama u kulturnoj poli- 
tici ispoljavaju se tendencije premešilanja ciljeva socijalističke 
revolucije, prekidanja kontinuiteta u razvoju socijalizma i okre- 
tanja pravca društvenog razvoja — od osnovnog cilja — oslobo- 
đenje ljudske ličnosti ka potrošačkom društvu. Sa stanovišta 
ovih tendencija revolucionarna misao o opštečovečanskoj eman- 
cipaciji i humanističkom personalizmu deluje kao apstraktna, 
zakasnela romantičarska fraza. 


Birokratsko-tehnokratske tendencije u kulturnoj politici is- 
poljavaju se u obliku teza o razvoju ekonomskog bogatstva kao 
»odlučujućoj karici« u savremenoj etapi razvoja našega društva, 
onoj »karici« kojoj treba potčiniti sve druge ciljeve društvenog 
razvoja. Ova teza vodi ka pragmatističkoj tački gledišta u kojoj 
se totalitet društvene problematike razbija, a problemi osloba- 
đanja čoveka i radikalne humanizacije društva svode na proble- 
me stvaranja društva materijalnog izobilja. Svest o kontinuitetu 
ciljeva u razvoju socijalizma ovde se gubi. A samo ona društve- 
na svest i društvena praksa koja ne razbija taj kontinuitet, koja 
ne zapostavlja probleme humanizacije čoveka i ljudskih odnosa, 

probleme razvoja kulturnog samoupravljača, koja razvoj kulture 
sagledava kao suštinski konstituens borbe za socijalizam, može 
da vodi ka ostvarenju osnovnih ciljeva naše revolucije. 

Pitanje ljudske slobode se kod nas danas ne može postavljati 
samo kao pitanje mogućnosti da se iskaže ljudska misao, tj. kao 
pitanje borbe protiv autoritarnih birokratskih stega, već i kao 
pitanje stvaranja mogućnosti za razvoj ličnih stvaralačkih spo- 
sobnosti, stvaranja uslova za razvoj ličnih duhovnih energija, os- 
lobođenih duhovnih snaga stvaralačke ličnosti. Bez stvaranja 
ovih uslova skidanje birokratskih stega i zabrana može da iza- 
zove oživljavanje prigušenog egoizma i partikularizma, sloboda 
od autoritarnih cenzura može se pretvoriti u slobodu raznih vi- 
dova ispoljavanja privatizovanog čoveka. 

I birokratsko-autoritarna svest i ona svest koja sobom nosi 
partikularne, sebične interese i ciljeve stvaraju i održavaju lažnu 
dilemu našega društva: ili slobodno dejstvo robnonovčanih, tržiš- 
nih odnosa, ili etatizam. Iza ovako postavljene dileme kriju se i 
poertikularističke i birokratske koncepcije razvoja, one koncep- 
cije koje ne vide prava uporišta etatizma i birokratije u nekultur- 
nom samoupravljaču, čoveku nedorasle svesti, u nesposobnosti 
čovekovoj da se suprotstavi raznim oblicima autoritarnih mani- 
pulacija. 

Iza ovako postavljene dileme kriju se i komercijalistički inte- 
resi u kulturnoj politici, oni interesi koji izazivaju pojavu deper- 
sonalizovane erzac-kulture koja pogoduje i opstanku birokratije 
u onom stepenu u kojem birokratija ima razloge svoga posto- 
janja zbog odsustva razvijene ljudske samosvesti i htenja, raz- 
vijene kulture. 

Zatupnici komercijalističkih koncepcija u kulturnoj politici 
zahtevaju favorizovanje onih oblika erzac-kulture koji pružaju 
samo laku i praznu razonodu. Oni nastoje da stvore onaj zača- 
rani krug karakterističan i koristan za svako potrošačko druš- 
tvo: proizvodnja kulture-robe treba da ugađa masovnom bezlič- 
nom ukusu da bi u uslovima tržišnih odnosa mogla da opstane, 
ugađajući tom ukusu ona podstiče i razvija proces depersonali- 
zacije čoveka, koji povratnim dejstvom zahteva još nižu kultur- 
nu robu. Postizanjem sve većih uspeha u ovom pravcu, u raz- 
vijanju interesa za bezlične heroje sporta, za pikanteriju iz ži- 
vota sumnjivih talenata, za sve veći broj bulevarske štampe, ko- 
mercijalizam pronalazi svoje adekvatne interese. 


Debirokratizacija društva koja ne znači i razvijanje potro- 
šačkog društva, tj. društva u kojem se favorizuju samo hedonis- 
tičke vrednosti, mora u kulturi da vidi onaj faktor koji omo- 
gućava ljudima da postanu svesni svojih ljudskih mogućnosti, 
da ukidaju razne oblike autoritarnog manipulisanja njima, da 
ne budu kreature i objekti delovanja autoritarnih društvenih si- 
la, da ne budu ljudi koji od autoritarnih okvira beže u nove 
oblike ljudske izgubljenosti, u potrošačku groznicu i praznu ra- 
zonodu, već postaju subjekti i kreatori društvenih kretanja. 

Da li će slabljenjem autoritarnih cenzura čovek izgubiti svoje 
stvaralačke disponibilitete jednostranim razvojem potreba po- 
trošnje i tezauracije roba, ili će postati samosvesna stvaralačka 
ličnost koja prevazilazi pocepanost između privatne persone i 
apstraktne društvenosti, velikim delom zavisi od borbe za jasne 
principe socijalističke kulturne politike kod nas danas. 

SAMOUPRAVLJANJE I AVANGARDA 


Antun Žvan 


Zagreb 


Pitanje organizacije avangarde, ili, kako se uobičajeno kaže, 
organizaciono pitanje postalo je ponovo aktualno u socijalistič- 
kom pokretu. Sudeći po diskusijama i praktičnim promjenama 
u organizacionom ustrojstvu mnogih komunističkih i radničkih 
partija, izgleda, da to pitanje nije danas ništa manje značajno, 
nego u vrijeme Lenjinovih borbi za novi tip avangarde u SDRPR. 
Uzroke ponovnoj aktualnosti toga pitanja treba, prvenstveno, 
tražiti u dubokim ekonomskim i političkim promjenama, koje 
su posljednjih decenija zahvatile svijet, u elementima naučne, 
tehničke i tehnološke revolucije, koja sve odlučnije utječe na 
razvitak modernog društva. Svi, ili gotovo svi, spremni smo pri- 
hvatiti gledište, da se od Marxovih i Lenjinovih vremena štošta 
promijenilo u svijetu. Ako se i razlikujemo u ocjenama tih pro- 
mjena, ne sporimo se o njihovu utjecaju na društvene, politič- 
ke, ekonomske i kulturne tokove današnjeg svijeta. Za marksis- 
te proistječe iz toga i jedan bitan zahtjev: da bi ostali vjerni 
duhu, smislu Marxova djela, moraju biti sposobni da misleći 
Marxa misle suvremeni svijet, da stalno drže otvorenim dija- 
log između problematike našeg vremena i Marxova djela. Jer, 
to je bitan uslov revolucionarne i progresivne ljudske akcije, 
kojom hoćemo odgovoriti na probleme društva u kojem živimo. 


Promatramo li u tom svjetlu sadašnje napore komunističkih 
i radničkih partija da se organiziraju na nov, suvremeniji na- 
čin, tada nam se ove organizacione mjere otkrivaju kao jedan 
u biti antidogmatski pokret, kao stvaralački napor da se avan- 
garda organizira na novim principima kako bi mogla uspješno 


odgovoriti zahtjevima i potrebama suvremenih društvenih kre- 
tanja. 


Duboki društveno-ekonomski i politički procesi, kojima je 
prožet suvremeni svijet utječu i na jugoslavensko društvo, pa ! 

na Savez komunista Jugoslavije, koji je dio međunarodnog rad- 
ničkog pokreta. Stoga i sadašnju reorganizaciju Saveza komuni- 
sta treba promatrati u sklopu ovih općih zbivanja. Reonganiza- 
cija SKJ nije proces izoliran i usamljen, ona se ne može svesti 
u nekakve lokalne granice. Ipak, za razliku od sličnih procesa u 
drugim partijama, reorganizacija SKJ sadrži u sebi i jedan bitno 
drugačiji, nov moment. Naime, SKJ ostvaruje svoju ulogu i 
djeluje kao avangarda u samoupravljačkom društvu, ili tačnije: 
u društvu koje se razvija u pravcu samoupravljanja i koje je 
već položilo osnove takvom razvitku. Samoupravljanje je bitni, 
determinirajući faktor reorganizacije Saveza komunista Jugo- 
slavije. Stoga SKJ mora putem reorganizacije odgovoriti i na 
jedno novo pitanje tj. na pitanje o funkciji, ulozi i metodama 
djelovanja avangarde u uvjetima samoupravljanja. Upravo to 
»specifično« pitanje na koje SKJ treba da odgovori organizira- 
jući se na nov način i osposobljavajući se za djelovanje u novim 
uvjetima, sadrži u sebi i dublji smisao, koji reorganizaciji SKJ 
daje osobito značenje. Samoupravljanje nije nekakvo specifič- 
no, lokalno postignuće jugoslavenskog socijalizma, iako je Ju- 
goslavija danas najdalje otišla u razvitku samoupravnih druš- 
tvenih odnosa. Premda mogu, a vjerojatno će i biti vrlo razno- 
vrsni oblici samoupravljanja, što ovisi o sklopu historijskih, eko- 
nomskih, kulturnih i drugih uvjeta u svakoj pojedinoj zemlji, 
ono ima za socijalizam opći, širi značaj, koji prerasta granice 
pojedine zemlje. Ponovno otkriće samoupravljanja, ideje i prak- 
se koju je prva otkrila Pariska komuna, postaje sve značajnije 
i, neka nam bude dopušteno reći, odsudno za razvoj modernog 
socijalizma, Otkrićem te, u radničkom pokretu gotovo već zabo- 
ravljene ideje, socijalizam je »povratio svoju dušu, svoju du- 
boko humanu vrednost, svoj univerzalno-istorijski značaj u času 
kad je već počinjalo izgledati da je na Zapadu njegovo vreme 
prohujalo i da mu je preostalo da, pre svega, bude praksa i teo- 
rija jednog specifičnog puta industrijalizacije zaostalih zema- 
lja'« U historijskom kontinuitetu razvoja socijalizma, a posebno 
s obzirom na relativno dugačko razdoblje tzv. državnog socija- 
lizma, samoupravljanje predstavlja onaj nov kvalitet, kojim se 
socijalizam vratio svojoj prvotnoj revolucionarnoj i humanis- 
tičkoj ideji. Tek pojavom samoupravljanja i borbom za njegovo 
oživotvorenje u praksi socijalizam je stvarno negirao svoju eta- 
tističku fazu i one teorijske i ideološke koncepcije u kojima je 
uglavnom i pretežno smatran društvom materijalnog obilja. Ti- 
me, naravno, nije negirao objektivne uvjete, prije svega ekonom- 
ske o kojima bitno ovisi. Međutim, samoupravljanjem je prevla- 
dan nedijalektički pristup izgradnji socijalizma, pristup prema 
kojem najprije treba izgraditi materijalnu bazu, a zatim će doći 


1) Mihailo Marković:  »Socijalizam i  samoupravljanje«,  »Praxis« 
1964. g. 

na red sve ostalo. Cjelovito i revolucionarno sagledavanje raz- 
vitka društva omogućilo je Savezu komunista Jugoslavije, da 
upravo borbom za samoupravljanje učini onaj odlučujući, pre- 
sudni korak, koji otvara mogućnost stvarnog oslobođenja rad- 
ničke klase, a time i društva u cjelini. Jer, suština samouprav- 
ljanja i jest u tome, da udruženi proizvođači sami obavljaju 
lunkcije upravljanja društvenim poslovima, da te funkcije ne 
čini nikakva sila izvan, ili iznad njih, dakle nikakva njima tuđa 
sila. 

Jugoslavenski se socijalizam upravo danas nalazi u fazi kada 
je i u praksi (jer u teoriji smo se davno odlučili) prevladao di- 
lemu »za šta komunisti treba da se bore: da li za neki etatistički 
paternalizam, tj. za dobru vladu koja će se humano starati o 
dobrom, ali »glupom« narodu, ili za stvarno socijalističko sa- 
moupravljanje radnih ljudi tj. za uspostavljanje takvih društve- 
no-ekonomskih i materijalnih uslova i takvih demokratskih for- 
mi u kojima će radni čovek moći sam da se stara o sebi ž« 

Čitav niz mjera poduzetih u programu ekonomske reforme, 
koja je upravo u toku, u svom društvenom aspektu nema dru- 
gog cilja do stvaranja ekonomskih uvjeta za učvršćenje i dalje 
razvijanje samoupravljanja. U te mjere, prije svega, spada de- 
centralizacija dohotka i odlučivanja o njemu, kako bi se bitno 
smanjio i ograničio utjecaj države i njenog aparata u sferi eko- 
nomike i društvenog života uopće i kako bi se omogućio odlu- 
čujući utjecaj udruženih proizvođača na razvoj društva. Poslije 
uvođenja radničkih savjeta 1950. godine, to predstavlja najod- 
lučniji korak na prelazu vlasti »u ime« radnog naroda u vlast 
radnog naroda, udruženog u njegovim samoupravnim asocijaci- 
jama. Ova, upravo revolucionarna promjena, koja se, uzgred bu- 
di rečeno, ne odvija bez protivljenja i otpora nosilaca etatističkih 
koncepcija, i za koju s pravom smatramo da predstavlja početak 
nove etape naše socijalističke revolucije, stavila je neposredne 
proizvođače na ključno mjesto borbe za nove društvene odnose. 

Premda je Savez komunista stvarno bio, a i danas je idejni 
začetnik i organizator borbe za samoupravljanje, nova etapa ni- 
je ni za organizaciju komunista ostala bez dubokih posljedica. 
»Partija, koja se niz godina formirala u jednoj etapi razvoja so- 
cijalizma kod nas, u etapi kada je državna vlast bila osnovna 
poluga izgradnje socijalizma, formirala je na toj osnovici svoj 
kadrovski sastav i organizacione oblike. Sada se osnovica pro- 
mijenila i sada smo došli do toga da kažemo: ne više reprezen- 
tant radničke klase, nego radnička klasa sama. A mi kao dio 
radničke klase i kao njezin najsvjesniji dio treba da budemo 
tamo gdje je radnička klasa i vodimo borbu unutar nje same.« 


2) Edvard Kardelj: Diskusija na Trećem plenumu CK SKJ, »Treći 
plenum CK SKJ«, izd. Komunist, Bgd. 1966. g. . . 

3) Bakarić dr Vladimir: Razgovor s političkim aktivom Srbije, »Vijes- 
nik« od 24. VII 1966. g. 

Da bi Savez komunista bio »tamo gdje je radnička klasa« i 
da bi mogao uspješno voditi borbu »unutar nje same«, on se 
nužno mora osloboditi onih metoda svoga djelovanja, onih or- 
ganizacionih oblika, pa i idejnih sadržaja, koji su mu bili neop- 
hodni »u etapi kada je državna vlast bila osnovna poluga izgrad- 
nje socijalizma.« Ukratko: Savez komunista se mora reorganizi- 
rati. Reorganizacija avangarde postala je bitnim uvjetom njenog 
daljnjeg avangardizma. 

Dogmatska privrženost starim principima, neophodnim u ra- 
nijim uvjetima, predstavljala bi danas krupnu smetnju osnovnoj 
funkciji Saveza komunista, funkciji koju su još Marx i Engels 
u »Manifestu... odredili svakoj komunističkoj avangardi: »Ko- 
munisti su, dakle, u praksi onaj dio radničkih partija svih zema- 
lja koji je najodlučniji, koji stalno gura dalje, oni u teoretskom 
pogledu imaju prednost pred ostalom masom proletarijata što 
razumiju uslove, tok i opće rezultate proleterskog pokreta.'« 

Postavlja se pitanje, koji su to principi organizacije dovede- 
ni u pitanje u novim uslovima? 

Mislim, da su to oni principi, forme i metode djelovanja par- 
tije, koji su decenijima dominirali u radničkom pokretu, koje 
je Lenjin izložio u svom poznatom radu »Što da se radi?«, a ko- 
je je Staljin kasnije pretvorio u sustav dogmi, u kanon. No, radi 
istine držim da je neophodno, upravo iz spomenutog Lenjinova 
rada, iznijeti nekoliko dokaza, koji pokazuju da se sam Lenjin 
prema tim pitanjima nije odnosio dogmatično, da je do princi- 
pa organizacije ruske socijal-demokracije došao na osnovi du- 
boke i svestrane analize ruskih prilika i, da on sam, nije ni po- 
mišljao na to da apsolutizira te principe, kao što je to učinio 
Staljin. 

U »Što da se radi« Lenjin izričito kaže: »...ja govorim, ra- 
zumije se, ovdje i dalje, imajući u vidu samo apsolutističku Ru- 
Slju.*« 

O Rusiji pak, Lenjin, između ostalog, piše: 

»Kod nas nema ni parlamenta, ni slobode zbora i dogovo- 
ra...« 

»U Rusiji... jaram samodržavlja briše, na prvi pogled, sva- 
ku razliku između socijaldemokratske organizacije i radničkog 
saveza jer su svi radnički savezi i svi kružoci zabranjeni, jer je 
glavna manifestacija i oruđe ekonomske borbe radnika — štrajk 
— u njoj uopće krivični (a ponekad čak i politički!) prestup.'« 

Govoreći o drugačijim uvjetima u kojima djeluje njemačka 
socijaldemokracija, pa s tim u vezi i o drugačijim organizacio- 


4) Marx—Engels: »Manifest. . .«, Marx, Engels, Lenjin:  »Izabrana 
djela«, izd. »Naprijed« Zgb. 1963. knj. II. 
3) Lenjin: »Što da se radi«, Marx, Engels, Lenjin: »Izabrana djela«, 
knj. VI, str. 216, izd. »Naprijed« Zgb. 1963. ' 


6) Lenjin: ibid. str. 191 
7) Lenjin: ibid. str. 217 

nim principima njemačke socijaldemokracije, o drugačijim od- 
nosima u toj partiji, Lenjin usklikuje: »Pokušajte da stavite tu 
sliku u okvir našeg samodržavlja!"« 


Na prigovore o centralizmu i birokratizmu njegove organiza- 
cione koncepcije, koje mu je stavila R. Luxemburg, on odgovara 
upravo pozivanjem na konkretne prilike u apsolutističkoj Ru- 
siji: »Drugarica Luxemburg je potpuno izgubila iz vida činjenič- 
nu analizu različitih pravaca naše partije. A upravo veću polo- 
vinu svoje knjige ja posvećujem toj analizi... 

Lenjin, dakle, pristupa problemu avangarde s pozicija či- 
njenične analize stvarnih prilika. On od organizacionih principa 
ne gradi za sva vremena i sve uvjete jedino važeću »teoriju« par- 
tije. Njemu na pr. nije ni na kraj pameti, da svoje principe na- 
turi njemačkoj partiji, ili, da je zbog toga što se ona ne slaže s 
Lenjinovim gledištem, proglasi revizionističkom. (Ta su vreme- 
na kasnije nastupila u radničkom pokretu.) 

Za koje se to organizacione principe Lenjin borio u ruskoj 
socijaldemokraciji? 

Prije svega, Lenjin je zahtijevao da partija bude uska orga- 
nizacija profesionalnih revolucionara, te da bude vrlo konspira- 
tivna. »Jedini ozbiljan organizacioni princip za aktivne radnike 
našeg pokreta mora biti: najstroža konspiracija, najstroži izbor 
članova, spremanje profesionalnih revolucionara. Kad ti elemen- 
ti postoje, — osigurano je i nešto više nego »demokratizam«, 
naime: potpuno drugarsko povjerenje među revolucionarima. A 
ovo više za nas je bezuvjetno potrebno, jer o njegovoj zamjeni 
demokratskom općom kontrolom kod nas u Rusiji ne može biti 
niti govora."« 


Istu ili sličnu misao Lenjin izlaže i u »Kazivanju o II kon- 
gresu SDRPR«: »Mi (Plehanov i Lenjin — op. moja) smo doka: 
zivali da je potrebno suziti pojam člana partije. . . "« 


»Martov je bio za proširenje partije i govorio o širokom klas- 
nom pokretu koji zahtijeva — rasplinutu organizaciju itd."« 


U takvoj uskoj, kadrovskoj partiji Lenjin vidi faktor stabil- 
nosti klasnog pokreta: »Odatle se može izvući jednostavna pou- 
ka: ako počnemo sa solidnim organiziranjem jake organizacije 
revolucionara, moći ćemo osigurati stabilnost pokreta u njego- 
voj cjelini..." 


8) Lenjin: ibid. str. 240 

9) Lenjin: »Korak naprijed, dva koraka natrag«, Marx, Engels, Le- 
njin: »Izabrana djela«“, str. 315, »Naprijed«, Zgb. 1963. 

10) Lenjin: »Šta da se radi«, nav. izd. str. 242. 

11) Lenjin: »Kazivanje o II kongresu SDRPR«, nav. izd., knji. VI, 
str. 304, 

12) Lenjin: ibid. str. 304. 

13) Lenjin: »Šta da se radi«, nav. izd. str. 223. 

Međutim, sasvim suprotno gledište Lenjin zauzima u pogle- 
du organiziranosti širokog pokreta radničke klase: »...ako ne- 
ćemo da pružamo zadovoljstvo žandarmima, mi moramo ići za 
tim, da te organizacije budu potpuno neoformljene«"“ »A tko želi 
široku organizaciju radnika s izborima, s izvještajima, s općim 
glasanjima itd. pod apsolutizmom — taj je nepopravljiv uto- 
pist.'*« : . 

Što se tiče odnosa između partije i klase, Lenjin smatra, da 
samo cjelovit i potpun uvid u klasne odnose u društvu može 
osigurati revolucionarnu idejnost i akciju pokreta u svoj njego- 
voj širini, odnosno, da se to ne može postići, ako se polazi samo 
od ekonomske borbe radničke klase. Taj uvid mora da posjeduje 
revolucionarna socijaldemokracija. Stoga on kaže: 

»Martinovljeva formulacija ... reljefno izražava... uvjerenje 
da je moguće razviti klasnu političku svijest radnika iznutra, 
tako da kažem, njihove ekonomske borbe tj. polazeći samo (ili 
bar pretežno) od te borbe... .'%« 

Međutim, »Klasna politička svijest može biti donesena rad- 
niku samo spolja tj. izvan ekonomske borbe, izvan sfere odnosa 
radnika prema poslodavcu. Oblast iz koje se jedino i može po- 
crpsti to znanje jeste oblast odnosa svih klasa i slojeva prema 
državi i vladi, oblast uzajamnih odnosa među svim klasama... 
Da bi radnicima donijeli političko znanje, socijaldemokrati mo- 
raju ići u sve klase stanovništva. . ." 

Historijski događaji, među kojima posebno mjesto zauzima 
oktobarska revolucija, potpuno su potvrdili ispravnost Lenji- 
novih teza, u kojima je stvaralaštvo još jednom odnijelo po- 
bjedu nad dogmatizmom. Jer, u svojoj borbi za novi tip avan- 
garde Lenjin se nije pridržavao nikakvih recepata, već »činje- 
nične analize«. Stoga mislim, da baš nije sasvim ispravno pri- 
pisivati Lenjinu zamjerke za centralizam i birokratizam u par- 
tiji. Vjerojatnije je, da bi takva stvaralačka priroda kakva je Le- 
njin bio u novim društvenim uslovima potražila i nova, tim us- 
lovima primjerena rješenja. 

Staljin je pedantno »razradio« i »dalje razvio« ove principe 
i pridao im univerzalni značaj, koji im Lenjin nikad nije prida- 
vao. U svom predavanju »O osnovama lenjinizma«, održanom 
1924. godine na Sverdlovskom univerzitetu Staljin je kanonizirao 
principe organizacije avangarde: 

. 1. »Partija je vodeći odred radničke klase.« Ona »...mora 
biti naoružana revolucionarnom teorijom... mora stajati ispred 
radničke klase, ona mora vidjeti dalje nego radnička klasa, ona 
mora voditi proletarijat za sobom, a ne vući se na repu sponta- 


14) Lenjin: ibid. str. 222. 
15) Lenjin: ibid. str. 223. 
16) Lenjin: ibid. str. 188. 
17) Lenjin: ibid. str. 188. 

nosti « Prema Staljinu partija je snaga »...čijem rukovodstvu 
(široke mase) dobrovoljno povjeravaju svoju sudbinu.« (pot- 
crlao — A. Ž.). 

2. »Partija je organizirani odred radničke klase.« Njeni prin- 
cipi organizacije su »...potčinjavanje manjine većini, princip 
rukovođenja partijskim radom iz centra... .« 

3. Partija je »najviši oblik klasne organizacije proletarijata«, 
njeno »političko rukovođenje mora da se proteže na sve druge 
oblike organizacije proletarijata.« 

4. »Partija je oruđe diktature proletarijata.« 


5. »Partija je jedinstvo volje, nespojivo sa postojanjem frak- 
cija.« 

6. »Partija se učvršćuje time što se čisti od oportunističkih 
elemenata.'« 


Povukavši tako jasnu, demarkacionu liniju između partije 
i klase, partije i naroda, čija se historijska uloga svela na to da 
partiji »dobrovoljno povjeri svoju sudbinu«, Staljin je dvije go- 
dine kasnije u članku »K pitanjima lenjinizma« (1926) preg- 
natno izložio svoju koncepciju »mehanizma« diktature proleta- 
rijata i teoriju o »transmisijama« partije: 


»Dakle: sindikati kao masovna organizacija proletarijata ko- 
ja povezuje partiju s klasom prije svega po liniji proizvodnje; 
sovjeti kao masovna organizacija trudbenika, koja povezuje par- 
tiju s ovim posljednjim prije svega po liniji države; kooperacija 
kao masovna organizacija uglavnom seljaštva, koja povezuje 
partiju sa seljačkim masama prije svega po liniji privrede, po 
liniji uvlačenja seljaštva u socijalističku izgradnju; savez omla- 
dine kao masovna organizacija radničke i seljačke omladine, 
koja je pozvana da avangardi proletarijata olakša socijalističko 
odgajanje novog pokoljenja i spremanje mladih rezervi; i, naj- 
zad, partija, kao osnovna usmjeravajuća sila u sistemu diktatu- 
re proletarijata, koja je pozvana da rukovodi svim tim masovnim 
organizacijama — to je, uopće uzev, slika »mehanizma« diktatu- 
re, slika »sistema diktature proletarijata."« 


Doista »zavodljiva« slika! U tom »mehanizmu«, ili »sistemu« 
diktature proletarijata, proletarijatu je preostalo da sa svojom 
avangardom bude povezan »prije svega po liniji proizvodnje.« 
Ali, Staljin nije ostao na tome. Lenjinov zahtjev za uskom orga- 
nizacijom profesionalnih revolucionara, neophodan u uslovima 
apsolutizma u Rusiji, on je na XVIII kongresu SKP (b) (1939. 
£.) — dakle, u bitno drugačijim okolnostima — doveo do kraj- 
nosti odvajajući partijsko rukovodstvo od članstva i spajajući 
partijsko rukovodstvo s državnim: »Partijski kadrovi su star- 


18) J. V. Staljin: »Pitanja lenjinizma«, str. 71—979, izd. Kultura, 1946. g. 
19) J. V. Staljin: »Pitanja lenjinizma«, str. 122. 

ješinski (sic!) sastav partije, a pošto je naša partija na vlasti 
— oni su i starješinski sastav organa koji rukovode državom.?« 

Upravo staljinistička varijanta organizacionih principa avan- 
garde dugo je vladala u međunarodnom komunističkom pokre- 
tu. Revolucionarnost svake partije, njena privrženost ciljevima 
proleterske borbe i socijalizmu, mjerila se preciznim metrom 
staljinskog kanona u kojem je jasno pisalo, koje sve uvjete tre- 
ba da ispuni jedna partija, da bi bila priznata komunističkom. 
Dogmatska privrženost tim principima mnoge je komunističke 
partije onesposobila za stvaralačke »činjenične analize« (Le- 
njin), a samim tim i za praktičku revolucionarnu akciju. Stoga 
je »Pokraj nekih, i nasuprot njima, projurio voz oslobodilačke 
borbe i narodne revolucije (primjer Kuba i Alžir), premda je u 
tim zemljama kasnije logika društvenog razvitka zahtijevala 
stvaranje avangarde komunističkog tipa.«“' Neke je partije, kako 
bi Lenjin rekao, to odvelo s pozicije avangarde na poziciju ari- 
jergade. 

Komunistička partija Jugoslavije, koja se i sama formirala na 
principima i u tradiciji lenjinskog tipa avangarde, pa je, štaviše, 
u jednoj etapi imala i »sve one karakteristike koje je Partiji 
Staljin davao«," prva je došla u sukob sa staljinizmom, pa i sa 
staljinističkom koncepcijom avangarde. Taj se sukob manifes- 
tirao otvoreno 1948. godine, ali je njegove korijene moguće za- 
mijetiti znatno ranije, već u Titovom zahtjevu, da KPJ bude 
financijski neovisna o Kominterni. Jer, nije to bio zahtjev samo 
za novčanim »raskusurivanjem«, za čistim financijskim raču- 
nima, već, prvenstveno, za slobodom i neovisnošću u političkoj 
akciji. Baš ta neovisnost omogućila je Savezu komunista da vrši 
»činjenične analize« društvenih uslova u kojima je djelovao, da 
se ne saplete u dogmatska pravila i postavke, već da traži ori- 
ginalna rješenja za probleme s kojima se suočava. Sve to omo- 
gućilo mu je i da u vrijeme skoro najžešćeg sukoba sa stalji- 
nizmom, uvođenjem radničkih savjeta učini prvi odlučan korak 
u stvaranju samoupravljačkog socijalizma, te da, kasnije, pos- 
tavi i pitanje svoje vlastite organizacije, odnosno reorganizacije, 
kako bi uspješno odgovorio novim zadacima. 


Imali bismo, međutim, sasvim krivu predodžbu ukoliko bi- 
smo smatrali, da su se ova zbivanja u društvu, pa i u Savezu 
komunista odvijala glatko, bez otpora i poteškoća. Naprotiv, što 
se tiče reorganizacije SKJ bilo bi tačnije reći, da se s njom dosta 
odugovlačilo. Prvi su koraci na reorganizaciji učinjeni, doduše, 
još na VI kongresu, na kojem je Komunistička partija promije- 


20) J. V. Staljin: ibid. str. 560. 


21) Veljko Cvjetičanin: »Neki problemi komunističke avangarde u su- 
vremenom svijetu«, »Naše teme«, br. 7, 1964. g. str. 993. 


22) Bakarić dr Vladimir: Razgovor s političkim aktivom Srbije, »Vjes- 
nik« od 24. VII 1966, g. 

nila ime u Savez komunista Jugoslavije i na kojem je izričito 
rečeno da »uloga KPJ nije danas u komandovanju«, već »u idej- 
no-vaspitnom rukovođenju«, u »prevaspitavanju i vaspitanju 
građana naše zemlje u socijalističkom duhu.« U referatu na VI 
kongresu KPJ, drug Tito je rekao, da ove promjene neće sma- 
njiti ulogu avangarde, već da ona time »odbacuje izvjesne štetne 
metode koji vuku svoje tragove iz sovjetske (staljinske) prak- 


se... .5« 


Međutim, usprkos novoj orijentaciji praktično je zadržano 
još dosta starog u oblicima, unutrašnjim odnosima i metodama 
djelovanja Saveza komunista. Razloga za to ima više, ali naj- 
važnijim mi se čini, što je u tom razdoblju samoupravljanje ipak 
bilo tek u začetku, što su ingerencije organa samoupravljanja bi- 
le još uvijek relativno skromne u odnosu na ingerencije držav- 
nih organa, pa se zato i Savez komunista u praksi više oslanjao 
na državnu upravu, nego na samoupravljanje. A takva je praksa 
sama od sebe podržavala stare metode rada i oblike organi- 
zacije. 

Tek na VII kongresu (1958. godine) zauzeto je u Programu 
SKJ određenije i odlučnije stanovište o novoj ulozi i metodama 
djelatnosti SKJ, kojem bi se u pogledu principa, što ih zastupa 
moglo malo novoga dodati i danas. Osnovne teze Programa su 
slijedeće: 

1. SKJ sve manje treba da bude faktor vlasti, a sve više da 
postaje faktor formiranja i razvijanja socijalističke svijesti rad- 
nih ljudi; 

2. SKJ ne traži za sebe monopolistička prava u odlučivanju, 
već prvenstveno idejnom borbom hoće postići da odluke organa 
samoupravljanja budu rezultat demokratske borbe mišljenja u 
tim organima; 

3. Osnovni princip kojim se SKJ rukovodi u svom radu nije 
komandiranje, već razvijanje inicijative građana, a komunisti u 
tome treba da služe ličnim primjerom; 

4. Društvena uloga SKJ nije uloga superiorne, od naroda od- 
vojene elite, već ravnopravnog dijela radnog naroda; 

5. Težište rada komunista nije u državnoj upravi, već, da 
bi se spriječilo srastanje državnih i partijskih organa, u pred- 
stavničkim samoupravnim tijelima; 

6. Državna uprava treba da preraste u stručan aparat pot- 
činjen samoupravnim organima društva, kako bi »vlast u ime rad- 
nog naroda doista prerasla u vlast radnog naroda«*“ (Lenjin). 

Ali i poslije VII kongresa na kojem je već dosta precizno 
utvrđena nova uloga avangarde, u praksi nisu slijedile one od- 


23) J. B. Tito: Referat na VI kongresu SKJ. 
24) Vidi Program SKJ. 

lučne organizacione promjene ustrojstva, koje bi logično iz nove 
uloge morale uslijediti. Dilema između »etatističkog paternaliz- 
ma« i samoupravljanja (Kardelj) imala je, ako već ne u teoriji, 
a ono u praksi duboke korijene. Jedan dio ljudi gajio je nepo- 
vjerenje u sposobnost udruženih proizvođača i njihovih samo- 
upravnih organa u radnim organizacijama, da budu nosioci pro- 
širene reprodukcije. Strahovali su od »egoizma« radničke klase, 
od njene »nesposobnosti« da sagleda šire društvene interese. 
Stoga su smatrali, da tek država, centralizirajući akumulaciju, 
može osigurati poštivanje interesa šire društvene zajednice i osi- 
gurati harmoničan razvoj zemlje. A u takvim je ideološkim kon- 
cepcijama sadržano i odgovarajuće rješenje problema avangarde. 
Trebalo je učiniti odlučan, beskompromisan korak u pravcu sa- 
moupravljanja, da bi se stvorili uvjeti za praktične promjene u 
ornganizacionom ustrojstvu SKJ. Taj odlučan korak učinjen je 
društveno-ekonomskom reformom. Ne bi se, međutim, za dis- 
kusiju koja je otvorena o reorganizaciji Saveza komunista, mo- 
glo reći da je uvijek polazila od nove situacije izazvane refor- 
mom. Naime, ispoljila su se i takva mišljenja, koja su, doduše, 
težila promjenama u strukturi organizacije, ali su u biti ostajala 
unutar starog shvaćanja avangarde. To se, prije svega, odnosi 
na izvjestan usko organizacioni, »tehnički« pristup reorganiza- 
ciji, koji nije sposoban uočiti duboki smisao i razloge reorgani- 
zacije avangarde, a zatim na diskusije o masovnoj, ili kadrov- 
skoj organizaciji. 

Suština sadašnje reorganizacije Saveza komunista, međutim, 
nije u tome, već u zahtjevu koji izlazi iz same prirode samoup- 
ravljanja, da Savez komunista ne. bude partija, što »znači da ne 
bude politička organizacija u klasičnom smislu riječi koja u ime 
klase drži vlast, nego da u stvari bude unutrašnja koheziona sna- 
ga radničke klase.«* (potc. — A. Ž.). Iz toga proizlazi i njegova 
uloga i forme i metode njegova djelovanja. 

Da Savez komunista stvarno postane »unutrašnja koheziona 
snaga radničke klase, mora se, prije svega, snažnije orijentirati 
prema njoj i jače se povezati s klasom. Ta orijentacija obuhvaća 
sasvim konkretne zadatke: od potrebe, da se odlučno i hitno 
počne s primanjem radnika u Savez komunista, jer sadašnji pos- 
totak (33,9) radnika ne zadovoljava, do radikalnih promjena 
u metodu rada organizacija, a osobito rukovodstava, koja su više: 
povezana s organima državne uprave i njenim funkcionerima, 
nego sa samoupravnim organima. Svrha toga povezivanja jest 
ostvarivanja takvih metoda idejne i političke djelatnosti Saveza 
komunista, koje će osposobljavati radničku klasu i udružene 
proizvođače uopće za funkcije samoupravljanja. Osposobljava- 
nje udruženih proizvođača za te funkcije jedan je od osnovnili 
zadataka SKJ, jer se samo tim putom može osigurati, da odluke 


25) Bakarić, dr Vladimir: »Vjesnik« 12. XI 1964. g. 

organa samoupravljanja budu doista njihove i da budu u duhu 
općeg i cjelovitog razvoja socijalizma. Ne smijemo, izgubiti iz 
vida, da u uvjetima robne proizvodnje, na koju smo prinuđeni 
želimo li razviti proizvodne snage društva, što je uvjet svakog 
društvenog progresa, neposredni ciljevi udruženih proizvođača 
mogu biti proturječni, iako se njihovi daljnji ciljevi poklapaju. 
Upravo iz toga proistječe dubok značaj Saveza komunista kao 
kohezione snage radničke klase, kao osnovne usmjeravajuće 
društvene sile, koja idejnim i odgojnim radom unutar klase i 
praktičnom političkom akcijom treba da osigurava opći pravac 
razvoja socijalizma. 


U diskusiji o reorganizaciji, a i u praksi, pojam praktično po- 
litičke akcije izazvao je dosta nesporazuma. Znači li to da se 
Savez komunista miješa u rad organa samoupravljanja, te da na 
taj način opet »u ime« udruženih proizvođača donosi odluke, 
koje treba da donose ti organi? S druge strane, postoji gledište, 
kako bi se taj problem najuspješnije riješio »podjelom poslova« 
između organa samoupravljanja, Saveza komunista i drugih dru- 
štveno-političkih organizacija. Čini mi se, da je teza o »podjeli 
poslova« prilično bliska Staljinovom shvaćanju »mehanizma« 
diktature proletarijata u kojem je precizno izvedena. Pitanje 
se, po mom mišljenju, ne rješava ukoliko se postavi u šta se 
Savez komunista smije miješati, već kako to čini. A u uvjetima 
samoupravljanja organizacije komunista mogu to činiti samo na 
jedan način tj. da sredstvima ideološke borbe u organima sa- 
moupravljanja i društveno-političkim organizacijama osiguraju, 
da udruženi proizvođači prihvate njihova gledišta. Oni u tome 
mogu doživjeti i neuspjeh, ovisno o tome za šta i kako su se 
borili, ali isto tako neuspjeh mogu doživjeti i proizvođači, koji 
na pr. iza neposrednog interesa nisu sagledali dalje ciljeve. U oba 
slučaja to će biti praktična, životna škola za jedne i za druge. 


Da Savez komunista ne bude partija u klasičnom smislu, bi- 
lo je potrebno, pored promjena u njegovoj društvenoj ulozi, 
mijenjati i odnose unutar njega samog. To se, prvenstveno, od- 
nosi na uklanjanje izvjesnih oblika hijerarhije u Savezu komu- 
nista, koji su se dosta dugo zadržali, a koji su, također, vukli 
korijen iz ranijeg etatističkog perioda. Utjecaj članstva na poli- 
tiku Saveza komunista bio je malen. Član SK javljao se uglav- 
nom kao sprovodilac politike usvojene na kongresima, plenu- 
mima i konferencijama. Takvi su unutrašnji odnosi pasivizirali 
znatan dio komunista. Na VIII kongresu SKJ, donesen je novi 
statut u kojem su znatno povećana prava i uloga komunista, 
kao pojedinca u formiranju politike Saveza. Ali, ni taj statut ni- 
je još uvijek osigurao dovoljno snažan utjecaj komunista i nji- 
hovih organizacija na politiku u cjelini. Međutim, taj utjecaj je 
važan za Savez komunista ne samo zbog demokratizacije u nje- 
mu, jer demokratizacija nije sama sebi cilj, već radi toga, što 
povećanje utjecaja članstva na cjelokupan rad Saveza komunista 

znači razbuktavanje stvaralačkih potencija članstva. Time se Sa- 
vez komunista afirmira kao savez ljudi koji jesu komunisti, sa- 
vez stvaralačkih individua koje udružuje jedinstven, marksistič- 
ki pogled na svijet, koji se bore za ostvarenje jedinstvenog cilja. 
U tome je tada i osnova njihovog organizacionog jedinstva, koje 
se više ne javlja kao puka disciplina, već kao svijest o jedinstve- 
nom cilju borbe. Demokratski centralizam unutar takvih odno- 
sa ne predstavlja drugo do faktor jedinstva akcije do koje se do- 
lazi slobodnom i demokratskom borbom i razmjenom mišlje- 
nja. U tom svijetlu ni pitanje o manjini i većini, nije pitanje o 
mogućnosti postojanja frakcija. Jer, frakcije, kao oblik organi- 
zacije, odnosno partija u partiji opet bi, svojim organizacionim 
sponama, sputavale slobodu komunista kao stvaralačkih ličnosti. 
Manjina i većina unutar Saveza, koji nije, ili, koji neće da bude 
partija u klasičnom smislu, dinamične su kategorije. One se mo- 
gu javljati samo kao različito gledište na ovaj ili onaj problem 
društvenog razvitka, a ne kao različito gledište na opće ciljeve 
tog razvoja. Prema tome, reorganizacijom Saveza komunista 
treba da postignemo takve odnose unutar njega u kojima će se 
demokratskom razmjenom mišljenja osigurati i putovi jedin- 
stva, u čemu i jest novi smisao demokratskog centralizma. Jer, 
komunisti su i ljudi akcije, oni hoće izmijeniti postojeći svijet, 

DISKUSIJA 


OTUĐENJE I SOCIJALIZAM 
DISKUSIJA MAĐARSKIH MARKSISTA 


Mihaly Vajda 


Budimpešta 


Uzalud bismo tražili Marxov pojam otuđenja u »oficijelnom« 
marksizmu minulih desetljeća. Ta centralna kategorija Marxove 
filozofije povijesti ne spominje se ni u iznimnim slučajevima u 
udžbenicima historijskog materijalizma, koji su posvećeni pri- 
kazu sistema Marxove filozofije povijesti. Ma kakvo bilo naše 
mišljenje o faktičnoj funkciji te kategorije (a ta funkcija je pre- 
uzeta u sistem Marxovih misli), kao i o tome ukoliko se ta kate- 
gorija može primijeniti pri analizi strukture današnjeg socijali- 
stičkog društva — gore spomenuta pojava ne može izmaknuti 
našoj pažnji. Mogu se poneki pozivati i na to, da su Marxovi ma- 
nuskripti, u kojima on najiscrpnije analizira kategoriju otuđe- 
nja, objelodanjivani tek tridesetih godina (Ekonomijsko-filozo- 
fijski manuskripti, 1932; Osnovni obrisi kritike političke ekono- 
mije, 1939) — ipak ni danas ne možemo bez riječi mimoići či- 
njenicu, da udžbenici koji se bave Marxovom filozofijom druš- 
tva i političkom ekonomijom čak još ni danas ne spominju tu 
kategoriju. Taj faktum utoliko prije ne možemo zanemariti, bu- 
dući da se kategorija otuđenja ne obrađuje samo u manuskrip- 
tima otkrivenim posljednjih desetljeća, već i u Kapitalu. 


Nesumnjivo je, da se na ulogu koju ima kategorija otuđe- 
nja u Marxovu sistemu — mirne duše možemo reći: i na nje 
nu egzistenciju — posljednjih desetljeća »pažnja marksizma« 
svraćala s građanske strane, iako je svojevremeno u marksizmu 
Lenjinove periode problemski krug otuđenja igrao određenu 
ulogu (Gramsci, LukAcs). Dalje je nesumnjivo, da su oni gra- 
đanski rekonstruktori izvorne Marxove filozofije povijesti, koji 
su tu zadaću izvršili, učinili to u većini slučajeva s namjerom, 
da Marxa »otuđenja« u neku ruku suprotstave Marxu proleter- 
ske revolucije i diktature proletarijata, kako bi dokazali, da su 

humanističke, humanizaciji društva težeće tendencije mladoga 
Marxa u silnom protivurječju s misaonim sistemom kasnog — 
s Marxom koji ekonomskim zakonitostima društva dodjeljuje ka- 
rakter prirodnih zakona, s misaonim sistemom Kapitala. 

Ipak nije slučajno, da oni »marksisti«, koji u otvorenoj ili 
zavijenoj formi brane »oficijelni« marksizam Staljinove epohe 
— hoće dokazati isto. Oni mladog Marxa koji »operira s katego- 
rijom otuđenja naslijeđenom od idealizma« suprotstavljaju zre- 
lom Marxu klasne borbe i diktature proletarijata, kao što to čine 
indirektni apologeti kapitalizma. Naglašavam, taj identitet nipo- 
što nije slučajan. Građani »uzimaju« ono isto u »zaštitu«, što 
brane i ovi »marksisti«, naime one crte današnjeg socijalizma, 
koje su u opreci s Marxovom mišlju o humanizaciji društva. 
Građani iz razloga, kako bi dokazali, da socijalizam, onaj si- 
stem društva, koji polazi od teorije zrelog Marxa, ni u kojem 
pogledu nije humaniji od kapitalizma. »Marksisti«: da ne bi mo- 
rali gledati u oči faktima: ozbiljenje proleterske revolucije i dik- 
tature proletarijata stvorilo je samo uvjete za ozbiljenje komu- 
nizma, humaniziranog društva; u dugom povijesnom periodu, 
koji dolazi iza perioda proleterske revolucije i diktature pro- 
letarijata, »carstvo slobode« ne ozbiljuje se automatski. Da ne bi 
morali primiti na znanje, da je »eksproprijacija ekspropriiranih« 
doduše osnovni uvjet ozbiljenja humaniziranih društvenih odno- 
sa, no ovi su ipak tek jedna mogućnosti, čija je realizacija ili ne- 
realizacija funkcija historijskog djelovanja čovjeka. 

Debata o otuđenju mađarskih marksističkih filozofa, sociolo- 
ga i ekonomista nije nikakva apstraktna, teoretska debata. Ona 
je vođena u vezi sa slijedeća dva pitanja: 1. Što je sadržaj Marx- 
ove kategorije otuđenja, koju ulogu ima ta kategorija u sistemu 
marksizma, 2. koliko se ta kategorija može primijeniti pri filo- 
zofijsko-sociologijsko-ekonomijskoj analizi socijalističkih odnosa 
sadašnjice. Nesumnjivo je u tvrdnji, po kojoj dospijevanje kate- 
gorije otuđenja u prvi plan predstavlja posljedicu djelatnosti gra- 
đanskih »marksologa«, sadržana izvjesna faktička istina; mark- 
sisti su pak tu rukavicu bačenu s građanske strane podigli zato, 
jer u sadašnjoj epohi socijalizma — nakon što je upravo završen 
proces eksproprijacije ekspropriiranih — problematika onog »Ka- 
ko dalje?« s gorućom nužnošću nameće faktičku rekonstrukci- 
ju Marxovog životnog djela koje tvori teoretsku bazu komunis- 
tičkog društvenog kretanja. 

Debata, koja se iskristalizirala oko navedena dva glavna pi- 
tanja, jako je razgranata, te ističe unutar ova dva momenta od- 
nosno nadovezujući na njih, brojna pitanja od većeg ili manjeg 
značenja; pa ako u slijedećem poduzmemo pokušaj — tipizira- 
jući u neku ruku stajalište partnera koji su debatirali — ocrta- 
vanja dvaju rješenja, bolje rečeno: smjerova rješenja, tad čini- 
mo to sa sviješću, da se to s određenog gledišta može smatrati 
nedozvoljenim simplificiranjem. Dva »idealna tipa« za rješenje 
problematike otuđenja ne podudaraju se u svakom pogledu sa 

stajalištem onih koji su učestvovali u debati. Ipak vjerujemo, 
da ova metoda objelodanjivanja omogućuje, da se čitalac mnogo 
lakše orijentira s obzirom na faktički sadržaj debate, nego kad 
bismo sumirali izjave pojedinih partnera koji su debatirali. 

U krugu mađarskih marksista danas više nije stvar debate, 
da pojam otuđenja, kategorija otuđenja, igra značajnu ulogu u 
Marxovu životnom djelu. Danas također nitko više neće stavlja- 
ti u pitanje, da kategorija otuđenja u analizi društva kasnog 
Marxa isto tako — od vremena na vrijeme — izlazi na vidjelo, 
kao što je ona i u najranijim filozofijskim očitovanjima mlado- 
ga Marxa igrala važnu ulogu. Stav, da korišćenje pojma otuđe- 
nja kod Marxa valja smatrati samo »rudimentom njegova mla- 
denačkog idealizma«, da se radi o krivoj upotrebi riječi, susre- 
ćemo tek vrlo rijetko; na takve se izjave ne isplati gubiti mno- 
go riječi. 

Glavno pitanje Marx-interpretacije povezane s otuđenjem da- 
nas je baš to, koja uloga pripada toj kategoriji u Marxovu siste- 
mu, i bez njegova se rješenja ne da razjasniti faktički sadržaj 
te kategorije. S tim sadržajnim problemom usko je povezano i 
pitanje: u čemu je Marx sagledao korijene, izvor otuđenja. Jeđ- 
no od tih stajališta tretira Marxov pojam otuđenja kao indivi. 
*dualno-psihologijsku kategoriju. Ono tvrdi — iako ono to u 
mnogo slučajeva ne izražava sasvim jasno —, da sadržaj otuđe- 
nja nije drugo, nego »nelagoda«, koja se nužnim načinom javlja 
u određenim društvenim odnosima. Ta predodžba proizlazi iz 
analize dane u Ekonomijsko-filozofijskim manuskriptima, gdje 
Marx — iako se može temeljito osporavati, da li on otuđenje in- 
terpretira kao psihologijsku kategoriju — čitavoj problematici 
otuđenja prilazi sa strane individuuma, tačnije sa strane indivi- 
dualnog radnika. Ipak je potpuno jasno, da Marx u Svetoj po- 
rodici otuđenje nipošto ne shvaća tako, kao da bi ono na neki 
način bilo identično sa subjektivno-svjesnim odnosom indivi- 
duuma spram svijeta. 


Oni, koji Marxov pojam otuđenja tretiraju kao takvu indivi- 
dualnu psihologijsku kategoriju, ne slažu se bezuvjetno s obzi- 
rom na porijeklo otuđenja, tačnije: oni Marxove predodžbe ko- 
je se odnose na izvor otuđenja interpretiraju na različite načine. 
Psihologistička interpretacija otuđenja ne smatra otuđenje druš- 
tvenim stanjem, objektivnim momentom povijesti društva, ne- 
go — kako je upravo spomenuto — takvom psihologijsko-indi- 
vidualnom pojavom, koja određene momente zbiljnosti, društva, 
u neku ruku isključuje iz individuuma. Dva ekstrema unutar te 
psihologističke interpretacije proizlaze upravo iz onoga, u čemu 
oni traže objektivne uzroke subjektivno psihologijskog stanja 
otuđenja. 

S jedne strane u debati je iskrslo ono stajalište, po kojem je 
osnov otuđenog stanja individuuma jedino faktum izrabljivanja 
(prema nekima izričito kapitalističkog izrabljivanja). Zastupni- 
ci tog stajališta moraju naravno Marxovu tvrdnju, prema kojoj 


826 


otuđeni rad rađa privatno vlasništvo, odbaciti kao iz osnova kri- 
vu, pa makar i tvrdili, da Marx u Ekonomijsko-filozofijskim ma- 
nuskriptima razmatra (ili spominje) samo kapitalističko privat- 
no vlasništvo kao privatno vlasništvo, u skladu s čime moramo 
gornju Marxovu misao interpretirati na taj način, da je kapita- 
lističko privatno vlasništvo nastalo u odnosima društvenih for- 
macija koje su prethodile kapitalističkom društvu kao produkt 
otuđenog rada izrabljivanih klasa. 

Moramo primijetiti, da ima i takvih, koji se — iako izrab- 
ljivanje smatraju jedinim i posljednjim izvorom otuđenja —, 
odlučno ograđuju od psihologističkog shvaćanja otuđenja. To 
bi stajalište ipak — kad bi njegovi zastupnici uopće do kraja 
promislili njegove logičke konsekvencije — bilo identično s ti- 
me, da otuđenje identificiramo s izrabljivanjem, čime bi se kate- 
gorija otuđenja ipak pokazala suvišnom. 

Drugi ekstrem psihologističke interpretacije otuđenja nasta- 
je tako, da se na otuđenje gleda kao na neposrednu konsekven- 
ciju opredmećenog rada. Otuđeno stanje individuuma izvodi 
se otuda, što se proizvod njegove djelatnosti objektivira, po- 
prima predmetnu formu, odvaja se od subjekta. U skladu s 
tim stajalištem samo one ljudske djelatnosti ne proizvode otu- 
đenje — ako takve uopće postoje —, u kojima produkt dje- 
latnosti naspram djelatnosti same igra potpuno podređenu ulo- 
gu (igra). 

Unutar psihologističkog shvaćanja otuđenja dioba rada kao 
osnov otuđenja igra — uspoređena s dva prije spomenuta mo- 
menta — gotovo podređenu ulogu. Tačnije: ako ona i igra ulogu, 
to se ta interpretacija ne produbljuje s Marxovim analizama ti- 
pova diobe rada, ona obrađuje diobu rada na potpuno nedife- 
rencirani način. Uzmemo li sve tipove diobe rada kao jedan fak- 
tor, koji izaziva otuđenje, i tvrdimo li, da prirodna dioba rada 
već sama donosi stanja otuđenja (u tom je slučaju sadržaj otu- 
đenja ponovo samo neki negativni odnos individuuma spram 
objektivnih društvenih odnosa), lad dospijevamo s obzirom na 
otuđenje do potpuno identičnog shvaćanja, kako je ono bilo iz- 
vedeno u gore opisanoj drugoj alternativi. Opredmećenje djelat- 
nosti i prirodna dioba rada uspostavljaju se — povijesno gleda- 
no — u istom trenutku: u trenutku rađanja ljudske djelatnosti, 
rada. Ono shvaćanje Marxove kategorije otuđenja, koje se bazi- 
ra na Marxovoj analizi diobe rada, ne obrađuje pojam otuđenja 
kao individualno-psihologijsku već kao filozofijsko-povijesnu ka- 
iegoriju. Takvom interpretiranju kategorije otuđenja ne služe 
u prvom redu kao osnov Ekonomijsko-filozofijski manuskripti, 
već kasnija Marxova djela, prije svega Njemačka ideologija i Os- 
novni obrisi. U skladu s time pod pojmom otuđenja valja razu- 
mjeti onu historijsku pojavu, da društveni produkti proizvedeni 
djelatnošću individua (bilo da se radi o materijalnim produkti- 
ma, o njihovim vlastitim društvenim odnosima ili o duhovnim 
produktima) izmiču njihovoj kontroli i vlasti, njima i sveukup- 

nosti individua stupaju nasuprot kao izvanjska sila, kao takva 
sila, koja sluša zakone, o njima neovisne i njima nepoznate, i 
nad njima ima vlast. Po tom shvaćanju označava Marxova kate- 
gorija otuđenja takvu historijski proizvedenu objektivnu druš- 
tvenu pojavu, takav proces, u kojem je eventualna subjektivna 
»nelagoda« individuuma, psihičko stanje, koje na temelju prije 
skiciranih shvaćanja tvori pojavu otuđenja samog, njegov puki 
subjektivni odraz. U toku povijesnog razvitka, povijesnog razvo- 
ia ljudske biti nastaje na objektivni način ona diskrepancija, u 
kojoj se razvitak čovječanstva odvaja od razvitka pojedinih in- 
dividua, u kojoj se djelovanje ljudske djelatnosti koje čovjeka 
oblikuje i razvija pojavljuje tek u cjelokupno-društvenoj pove- 
zanosti, ali ne u karakteru individualne djelatnosti koji inđivi- 
duum oblikuje, njegovu personalnost razvija. Otuđenje jest pro- 
tivurječje i odvajanje od ljudske biti i bitka. 

Osnov i izvor te pojave jesu društvena dioba rada i privatno 
vlasništvo — koje se s njom neodvojivo pojavljuje, iz nje izrasta 
— odnosno privatni odnosi vlasništva. Marx razlikuje tu društve- 
nu diobu rada — koju on u mnogim slučajevima označava kao 
prirodno danu diobu rada, upućujući na to, da se ona za indivi- 
duuma pojavljuje, tako reći, u formi prirodne nužnosti — kako 
od prirodne diobe rada, pod kojom razumije diobu rada koja 
proizlazi iz biologijskih — prirodnih (spol, starost etc.) — dife- 
rencija, što postoje među ljudima, — tako i od one društvene 
diobe rada (ili tehničke diobe rada), pod kojom razumije razli- 
čite tipove diobe rada koji proizlaze iz karaktera produkcijske 
djelatnosti. Marx sagledava bit društvene diobe rada koja tvori 
izvor otuđenja u tome, što se uklapanje individua u neku spe- 
cijalnu granu produkcije, u neku ograničenu formu djelatnosti, 
određuje silama, koje su u bitnom anonimne i potpuno neovisne 
o danostima, zainteresiranosti individuuma, uopće o njegovoj 
svojevrsnoj individualnosti, što uslijed ekskluzivnosti i jedno- 
stranosti dane djelatnosti onemogućava mnogostrani razvoj 
ljudskih sposobnosti. 


Ono shvaćanje, koje otuđenju dodjeljuje karakter jedne ta- 
kve kategorije, omogućuje da otuđenje ne shvatimo kao neko 
zlo sažaljenja vrijedno što se javlja u obličju nusprodukta ljud- 
ske povijesti, već kao takvu pojavu, koja je omogućavala razvoj 
ljudske rodne biti. U pretpovijesti čovječanstva mogla se ljud- 
ska bit razvijati — uslijed ograničenosti gospodstva čovjeka nad 
prirodom, ograničenosti produktivnih snaga — samo na račun 
individua. »... da se dakle viši razvitak individualnosti iskuplju- 
je historijskim procesom, u kojem se žrtvuju individue.« (Marx, 
Teorije o višku vrijednosti, 2. dio, Berlin 1959. str. 107.) 

Uvjerenje je pisca ovih redova, da jedino ovo posljednje spo- 
menuto filozofijsko-povijesno tumačenje pojma otuđenja odgo- 
vara izvornim Marxovim predodžbama. Psihologistička interpre- 
tacija kategorije, kao i obje varijante ove psihologističke inter- 
pretacije u opreci su s Marxovim shvaćanjem, što naravno ne 

znači to, da možemo ispustiti iz vida djelovanje otuđenja koje 
utječe na psihiku, rastvara personalnost. Krivo tumačenje izvor- 
nih Marxovih misli u većini slučajeva ne naslaje uslijed krivog 
tumačenja Marxovih tekstova. Isto tako, kao što problem otu- 
đenja nije dospio u prvi plan kao rezultat povijesno-filozofijskih 
istraživanja već uslijed neriješenosti konkretnih društvenih pro- 
blema, odnosno potrebe u vezi s rješavanjem utvrđenih društve- 
nih problema, upravo tako je svaka interpretacija izvorne Mar- 
xove koncepcije produkt zauzetih stavova spram tih društvenih 
problema. To, da li netko kategoriju otuđenja drži primjenlji- 
vom ili ne u filozofijskoj analizi socijalističkog društva, i koju 
on funkciju pridaje otuđenju u socijalizmu, ne ovisi u osnovi 
uzeto o tome, kako on interpretira sadržaj kategorije. Međusobni 
odnos dvaju osnovnih pitanja u debati je preokrenut. Zauzi- 
manje stava spram utvrđenih problema socijalističkog društva, 
realnog socijalizma daje povoda ideolozima, da sadržaj katego- 
rije izlažu ovako ili onako. 


Otuđenje i humanizacija, otuđenje i sloboda, međusobno su 
suprotstavljene kategorije — ma kako interpretirali Marxov po- 
jam otuđenja. Interpretiramo li sadržaj otuđenja čak posve psi- 
hologijski, i u tom je slučaju jasno, da se otuđeni individuum 
ne osjeća ni dobro ni slobodno. Oni koji socijalističko društvo 
smatraju već humaniziranim, prinuđeni su negirati egzistenciju 
otuđenja u socijalizmu. To je izvor one varijante psihologističke 
interpretacije otuđenja, koja pojavu hoće izvesti iz faktuma iz- 
rabljivanja, kao i one koncepcije otuđenja, koja na koncu kon- 
ca otuđenje identificira s izrabljivanjem. Ako pak otuđenje iden- 
tificiramo s opredmećenjem, ili ga bar shvatimo kao neposred- 
nu i neizbježnu posljedicu opredmećenja ljudske djelatnosti od- 
nosno otuđenje uopće izvodimo iz diobe rada, tad time negiramo 
mogućnost ukidanja otuđenja, negiramo mogućnost realiziranja 
humaniziranih društvenih odnosa. Postojanje otuđenja smatra- 
mo takvim likom sudbonosnog, protiv kojeg ne možemo ništa. 
Uslijed toga obje varijante psihologističke interpretacije rezul- 
tiraju u takvom praktičnom stavu — prema našem stajalištu to 
teoretsko gledište determinirano je upravo tim praktičkim sta- 
vom —, po kojem ozbiljenje nastojanja oko humanizacije ne 
spada u osnovne zadaće socijalističkog društva. 

Naše je uvjerenje, da teoretskom fundiranju problema koji 
se pojavljuju u sadašnjem stadiju socijalizma faktično mogu 
pridonijeti samo oni, koji otuđenje tretiraju kao filozofijsko- 
-povijesnu kategoriju. Samo ta interpretacija omogućuje, da u 
spoznaji i priznanju osnovnog značenja socijalističke revolucije 
i diktature proletarijata, »eksproprijacije ekspropriiranih«, bu- 
demo na čisto s time, da stvaranje humaniziranih odnosa ni na- 
kon likvidiranja antagonističkih klasnih odnosa nije postalo 
ideologijsko-odgojnom zadaćom. Stoga upravo oni, koji u debati 
Marxovu kategoriju otuđenja interpretiraju kao filozofijsko-po- 
vijesnu kategoriju i u skladu s time društvenu diobu rada sma- 

traju posljednjom determinantom otuđenja, jasno vide, da u 
socijalizmu — iako u izmijenjenim formama i okolnostima — 
zatičemo otuđene društvene odnose. 

Na ovome mjestu ne možemo ući u iscrpno ocjenjivanje de- 
bate koja se o otuđenju vodila u Mađarskoj. Učesnici u debati 
— iako u većini slučajeva prethodno tek u obliku skice — ukazali 
su na one momente, koji u socijalizmu, potičući iz biti danih 
društvenih formacija (a ne samo u obličju slučajnog izopače- 
nja), prouzrokuju otuđenje. Najvažniji od tih faktora jesu: dalj- 
nje trajanje robne proizvodnje i u skladu s time zakona vrijed- 
nosti, podjela dohotka na osnovu obavljenog rada, zbog čega još 
nužnim načinom u socijalizmu ostaje na snazi društvena dioba 
rada, dalje egzistencija države. Kako ti faktori nužno vode k 
otuđenju, to se u današnjim društvenim okolnostima socijaliz- 
ma — uz svjesno obaziranje na mehanizme koji izazivaju otuđe- 
nje — zadaća sastoji u tome, da se otuđenje, odnosno djelova- 
nja otuđenja koja rastvaraju personalnost smanje na najmanju 
mjeru, što se može postići samo faktičkim ozbiljenjem i stalnim 
širenjem demokracije. 

Taj »program« potpuno odgovara svemu onome, što je Marx 
u Kritici Gotskog programa razložio o razlici između nižeg i vi- 
šeg stupnja soc jalizma. Marx je imao jasnu sliku o tome — iako 
je stalno pazio na to, da pri ocrtavanju budućeg društva ne pre- 
korači okvire mogućnosti proricanja koje su dane sadašnjom 
situacijom —, da se dva stupnja socijalističkog društva ne raz- 
likuju jedan od drugog samo u kvantitativnom nego i u kvalita- 
tativnom pogledu. Na nižem stupnju socijalizma imamo posla 
još s otuđenim društvenim odnosima, funkcija socijalističkog 
društva sastoji se upravo u tome, da ozbilji prelaz k humanizira- 
nim društvenim odnosima. 

Preveo Branko Despot 

U vječnoj borbi sa stvarima, u drami koja se zbiva unutar 
duhovnih područja velikih snaga, govor mita zbiva se u povijesti 
i to je govor o ljudskoj (ne)moći u svijetu i vremenu. 

Upravo se sada zbiva vrijeme mita, onog najstarijeg ili bolje 
niza najstarijih mitova u kojima je čovjek stavljen pred jedini 
mogući put, za svog života živjeti u svijetu jedino kao živ u svi- 
jetu mrtvih. U nezaobilaznoj optici života koju nudi mit izrasta 
jedan filozofski cilj. 


Po strani od socioloških, antropoloških, historijskih, lingvis- 
tičkih, komparativnih, semiotičkih ili alegorijskih teorija i inter- 
pretacija mita, ali ne zapostavljajući nijedan od tih danih odgo- 
vora na postavljeno pitanje vrijednosti i biti mita, vrijedi se za- 
ustaviti na značenju koje mit ima unutar svoje bitne dimenzije 
koja jest djelo, njegova stvaralačka i istraživačka moć, sim- 
bol ljudske kreativnosti. Ukazujući tako na bit čovjeka on dolazi 
u vrijeme, postaje prisutan ne na način irealnog, nestvarnog ili 
prošlog, nego na način djela, da bi svojim historijskim traja- 
njem omogućio i opravdao sam smisao prilaska i neprestanog 
preispitivanja same te biti. Stvaranjem bića riječju, kako to ho- 
će HGolderlin, ili traženjem orfejske spoznaje o zemlji, kako ju je 
tražio Mallarmć, praksa se primiče području težnji novog jedin- 
stva svijeta koji se bez opsjena opet okreće stvaralačkoj slobo- 
di, jedinoj slobodi da čovjek zahvali svojoj napuštenosti. Pitanje 
o čovjeku, njegovoj prošlosti dobiva svoj smisao upravo po toj 
mitskoj praksi koja niječe uzaludnost snage, koja opravdava po- 
raz približavajući ga svjetlosti. 

To znači neprestano iznova otimati mit od njegove etiološke 
funkcije, iznova ga osvajati i time slušati govor koji je ujedno 
govor o strukturi ljudske egzistencije. Kao stvaralačko, ono ne 
može biti izgnano iz područja bitnog, progresivnog, 

budućeg. Upravo je ta otvorenost, budućnost, prava postoj- 
bina mita. Obnavljajući se neprestano, to porijeklo po kome je 
čovjek ušao u jednu novu duhovnu avanturu, to se porijeklo po- 
kazuje prvenstveno kao jedan od načina čovjekovog transfor- 
miranja svijeta, kao moment rada prije iscrpljenja spoznaje, kao 
čudesna demijurgija koja se opet zatvara u svijetlo tajanstvo, 
budući da u sebi nosi smisao koji se shvaća samim tim što se taj 
smisao zastire velom događaja i neobičnih oblika. 


Razmatrati dakle mit u religiji demijurškog, oblikuju- 
ćeg duha čovjeka, kao domen estetskog, znači naći njegovu usku 
povezanost sa znanstvenim idejama, sa već dubljom razinom 
ljudskog mišljenja, znači pratiti zajednički put mita i historije. 
Od mezopotamskih dolina do simbolike korintskih kapitela ili 
Bachovih fuga, sve do najnovijeg prodora znanosti u umjetnost, 
mit je jednako označavao iskonsku potrebu čovjeka za objaš- 
njenjem uzroka s onu stranu empirijskog, tendirajući ka zane- 
marivanju ili čak ponekad potpunom odbacivanju vidljivog obli- 
ka. No daleko od potčinjavanja kozmičkim silama, mit upravo 
znači obranu i podvrgavanje tih sila moći čovjeka. 


Sred kaosa i sukoba antagonističkih sila, sred postvarenja 
(onog u prvobitnim i ovog u civiliziranim društvima) stvara se 
jedan duhovni poredak, sistem odnosa koji vodi do jedine real- 
nosti čovjeka, one, koja u njemu obnavlja energiju, ne himerič- 
ne, nego stvarne i žive kojom se uvijek nanovo crpi snaga iz ne- 
dostižnog. 

Kao funkcija pojma koji stvara svako vrijeme za sebe, taj 
prodor transcendentalnog u ljudski život daje posebno značenje 
ljudskom životu. Linija koja se od čovjeka otvara kroza nj“ tran- 
scendentalnom, zadobiva značenje zbiljskog suočavanjem sa 
svjetskom dramom kroz neprestano vraćanje u povijest. Tako, 
kao izvor zbiljnosti čovjeka u totalitetu, u mitu je mjesto i pro- 
stor sklada čovjeka s totalitetom bitka. Time se tvrdnje o mitu 
kao putu božje svijesti, ili kao simbolički govor vječnog duha, 
ili kao arhetipu, svetosti, prvobitnoj prirodi, prelogičkom miš- 
ljenju ili fantastičnom projektu ne približavaju biti mita koji go- 
vori o ljudskoj praksi, koji jest sama ta praksa, kreativni mo- 
ment čovjeka kroz koji se on afirmira u svojoj novoj dimenziji 
djelovanja, budućnosti. Izbjegavajući pravi govor o smislu i biti 
mita svjedoci smo povijesnih vulgarizacija mita, njegove preo- 
brazbe u jeftinu društvenu stereotipiju, kao sredstva propagan- 
de koji je u raznim geografskim koordinatama poprimao različi- 
te varijante. 


Jedino kao povratak sposobnosti ljudskog upita, kao govor o 
mogućem novom ishodištu čovjeka, mit može doći u fokus na- 
šega interesa, a time postati ono što on realiter i jeste, povijesni 
moment našeg mjesta u svijetu čiji smo baštinici. Mada u teš- 
kom položaju da već i pretpostavkom usmjeravamo na neki na- 
čin u određenom smislu naša pitanja i interpretacije, budući da 

različitim ključevima otvaramo vrata tajni, treba se čuvati dog- 
matskih zabluda, ideoloških tumačenja te problematike, kao i 
nedovoljno dubokih i površnih inierpretacija. Alegorijskom, a- 
nagogičnom, mističnom smislu tradicionalne srednjovjekovne di- 
obe u interpretiranju mitova, nadošli su i pridružili se bezbrojni 
novi koji najčešće žele naći filozofiju pod odjećom mita. Prem- 
da simbolička forma mita (koju neki, da spomenemo R. Bartha, 
ne priznaju) već unekoliko usmjerava na jedan određen način 
naša ispitivanja, treba napomenuti da uloga primaoca mita 
u novijem vremenu postaje ono bitno, specificum po kome sim- 
bol postaje otvorenost, ono što tek nastaje, po čemu se mit u- 
pravo i pokazuje kao funkcija čovjekova odnosa spram vlastitog 
svijeta. U tome i jeste neiscrpnost mitskog govora, neiscrpnost 
autentičnog mitskog govora koji nije ilustrativan ni des- 
kriptivan, već stvaralački, uvijek otvoren. 

Orfejski mit koji se do danas vjekovima transponira u najraz- 
ličitije varijante, ili dugi niz mitova koji dolazi iz egipatske civi- 
lizacije kao klasične zemlje mitova, da bi se kasnije razvio u krš- 
ćanskoj religiji, stvaralački govore o situaciji čovjeka, o njego- 
voj stvaralačkoj moći, kao izraz ali i istovremena mogućnost te 
njegove moći transformacije svijeta. Neki marksistički mislioci, 
da navedemo samo R. Garaudyja, uvidjeli su i priznali tu funk- 
ciju kreativnog u mitu. Međutim, treba razlikovati tu transfor- 
maciju u antiknom društvu od transformacije koja se zbila i ne- 
prestano se i dalje zbiva u suvremenom društvu. Načini te tran- 
sformacije postali su manje čvrsti i stabilni nego prije, čak su 
gotovo i nestali, onemogućeni znanstvenim okom suvremenog 
čovjeka kojemu priječi slobodne mogućnosti onog fluidnog pre- 
tapanja stvari i oblika što je bio slučaj prije kada su svi odnosi 
čovjeka spram prirode i društva bili izjednačeni u ljudskoj mis- 
li, direktno transformirani u misao koje je izraz bio mit. Za raz- 
liku od te izjednačenosti danas je moguć govor o mitu kao izrazu 
postignute razdaljine čovjeka od čovjeka s obzirom na promije- 
njene društvene odnose, na onaj raskorak subjekta od objekta, 
na postvarenje i otuđenje čovjeka. Time je na pojmovnom planu 
ubilježena velika razdaljina. U drugačijem historijskom, socijal- 
nom i spoznajnom kontekstu stvoreni su novi mitovi koji govore 
o cijepanju ličnosti, o čovjekovoj osamljenosti, očajanju i strahu, 
tim egzistencijalnim kategorijama suvremene filozofske misli. 
Mitovi društvenog i historijskog napretka izdigli su se nad čov- 
jeka i čini se kao da ga potpuno zarobljavaju. U mitskom prostoru 
zbiva se sada jedna avantura čovjeka kojega se osnovna situacija 
označava kao neprekidno čekanje (S. Beckett) u kome se ispo- 
ljava antitragičan stav čovjeka spram praznine, što još više stoji 
kao znak situacije čovjeka u svijetu koji prevladava tu prazninu 
upravo mitskim simbolima, privlačnim opasnostima za nužan 
čin duha. Jer još uvijek i neprestano postoji težnja čovjeka da u 
susretu sa svjetskom dramom postigne sklad sa cjelinom bitka, 

da zadobije svoj integritet, svoju vlastitost, da vrati izgubljenu 
cjelinu. Uliks, Faust, Eneja, Sizif, lutaoci su različitih doba ali ih 
povezuju zajednički poziv ka biti. Ako je ipak izgubljena veza 
čovjeka spram čovjeka i društva, mit je izvor izlaska iz te otuđe- 
nosti, ne kao lažan azil, nego zbilja koja umjetničkim jezikom, 
jezikom autentične ljudske tradicije, želi pružiti istinski izlaz rje- 
šenja te krize i drame stvaralačkim aktom čovjeka. Grci post- 
homerske epohe odnosili su se skeptički spram mita ali su stva- 
rali istovremeno nove mitove. Kao manifestacija spiritualnih i 
stvarnih društvenih težnji čovjeka da nađe svoje ontološko mjes- 
to u svijetu, mit je vjekovima bivao kulturna snaga sa idejno-fi- 
lozofskom strukturom. Pored svijesti o ljubavi prema ideji koja 
ga približava i povezuje s filozofijom, mit pokazuje i svoj drugi 
karakter koji ga stavlja uz bok filozofskoj misli, naime, da jed- 
nako kao i ona, želi objasniti svijet i djelovati na njega. Jednako 
se postavlja problem mita spram znanosti, što se danas kuša raz- 
ličitim poistovećivanjem znanosti s mitom, odnosno stavom da 
je znanost drugi mit. Jedino pravim dijalektičkim suočavanjem 
znanosti i mita kojim se pokazuju njihovi dodirni momenti do- 
lazimo do nekog rezultata. Jer, dok se s jedne strane, sve više 
produbljuje konflikt između suvremene znanstvene misli i mita, 
dotle, s druge strane, ironično, znanost postaje jedan od zaista 
fundamentalnih mitova danas koja i sama produžava vjekovni 
sukob čovjeka s njegovim tvorevinama. 


Međutim, ako je primalac jedna od karika koja u tom čini 
lanac, treba li odista konstatirati da se radi o zaboravu mitskog 
svijeta, o gubitku čovjeka kao svetog, gubitku čovjekove moći 
da stvarno, praktički dokaže svoju moć nad produktima svoga 
rada, da s onu stranu čisto epirijskog, a u carstvu kreativnog 
kao temelju svoje egzistencije pronađe univerzalnost i ljudskost. 
Kao ono što nam predlaže sve vrijednosti, kao ono što obuhvaća 
vrijeme i što ga prevladava, mit ne dopušta govor o smrti. »Smrt 
mita«, kao i »smrt« mnogih ostalih misaonih sklopova, kao bo- 
ga, čovjeka, pa i mnogih literarnih radova danas, po našem miš- 
ljenju, nije autentičan govor. 


U vraćanju suvremene misli mitologiji osvajaju se nove sim- 
boličke forme i time, zbirajući u sebi sve snage kojima se hrani, 
mit postaje upravo kreativni duh. Njegovo je ishodište dalje od 
priča i događaja, ono se neprestano kreće u povijesti oko funda- 
mentalnih ljudskih kategorija, oko čovjekove najdublje jezgre, 
zadire u njega kao u novo što ga stvara i u ono od čega se uda- 
ljava da bi mu se stvarniji vratio. Takav univerzalizam čovjeka, 
njegova historijska egzistencija nude mu se kroz neposrednost, 
koja se opet okreće prema simbolici upravo zato što se punoća 
koju izgovara mit tek želi živjeti, tek stalno ostvaruje, što ona 
jest punoća baš po toj svojoj intenciji. Kao simbol ljudske kre- 
ativnosti mit neprestano brani svoju bit od propadanja i nestan- 
ka. U promjeni sadržaja simbola razvoja čovječanstva i dinamič- 

nim prodorima suvremene znanosti, mikrofizike, genetike, nu- 
klearne kemije i mnogih drugih grana, mit čuva svoju bit. Čuvaju 
je upravo djela filozofa, pjesnika i učenjaka. Vizionarsko znače- 
nje ljudskih stvaralačkih tendencija u budućnosti pridružuje se 
mitu od vremena starih kultura. No daleko od shvaćanja mita 
kao djetinje faze čovječanstva kojim neki mislioci interpretira- 
ju mit (npr. H. Wallon), stvaranje mita nije moguće bez jedne 
već stvorene kulturne razine. U tom pogledu dokaz su tome is- 
pitivanja regionalnih mitologija. Filozofija mitologije (Nietzsche, 
Heidegger, Jaspers, Bultmann) želi upravo podvući ulogu mita u 
životu čovjeka. U modernoj filozofiji mit postaje filozofski pro- 
blem i to već od Schellingove alegorijske interpretacije mita, od 
njegove namjere da dokaže nužnost mitskih formi, njihovu egzis- 
tenciju kao posebne vrste zbilje, forme života, da bi time po prvi 
put filozofska refleksija doprla do korijena mitologije. Treba 
poći od Schellingova razumijevanja opće istine mita, bolje kao 
zbiljnosti (Wirklichkeit, ne _Wahrheit) (Schelling, Filozofija 
mitologije i objava). Obnavljanje nekih drugih Schellingovih te- 
za javilo se u etnološkim istraživanjima novijeg perioda, naro- 
čito u problemu »opće mitologije«. Jednako treba reći da je u- 
pravo Schelling ostavio traga i na kasnija lingvistička istraživa- 
nja. Lingvističke, filološke i estetske interpretacije mita iza ko- 
jih također stoji Schelling, interpretacije su koje s različitih per- 
spektiva žele prodrijeti u jezgro mita kao centralnog problema 
jednog posebnog oblika ljudskog izražavanja vlastitosti, tajan- 
stveno vezanog uz izvanrednost ljudskog postojanja uopće, uz 
jedan od modusa stvarnog. Kao zbir svega, mit nije moguće po- 
sve odvajati od legende, umjetnosti i povijesti. To je radost u 
hrani, opasan put, veličanstveni pogled na igru dobi. Kao poseb- 
ni izdanci pjesništva i vjerovanja nikli su oblici koji su se još 
prije malo vremena imenovali pojmovima religioznog, legendar- 
nog, fantastičnog, a koje međutim treba promatrati u jednoj 
drugoj oblasti, oblasti u kojoj je nevjerojatno prisutan pogled 
na život kao što je prisutan tajanstveni »govor iznutra« da bi 
se izišlo na kraj sa stvarnošću i njenom nemogućnošću. To su 
oni »duboko uhodani kolosijeci misli« kojima se hrani Th. Mann, 
a koje čovjek ne može nikada napustiti, jer preoblikovanjima se 
utaživala žeđ za spoznajom, a objašnjenja su izrasla u čitav niz 
događaja kojima je budućnost postala zajednička spona. 


Ono što naročito otežava interpretacije jest samorazvoj mita, 
čime se i potvrđuje njegova egzistencija, njegova ontološka sa- 
modostatnost, manifestirala se ona plastičnom oblikovanošću 
magijskih predmeta ili ornamentikom koja se u sebi proširuje 
ili sigurnošću kojom snažno unutarnje osjećanje života vizija i 
divlja mašta postavlja temelje ljudskoj praksi. Možda je Horror 
vacui bio uzrokom porivu za govorom, jednim specifičnim na- 
činom djelotvornog, vidljivog govora. Pravac ka ap- 
strakciji kojim je pošao čovjek nije porekao nastavljanje mit- 

skih tokova nego je naprotiv, istekao u tok znanosti koja se za- 
čela kao lukavost prodora u zonu bitka. U toj centralnoj preo- 
kupaciji čovjeka da mitom rekreira stvari u smislu budućeg, rađa 
se karakter istinitosti čime se prevladava raskorak čovjeka i svi- 
jeta i otvara pitanje o ljudskom značenju. To je Heraklitov put 
na kome »Gospod kome pripada proročište u Delfima, niti što 
govori niti sakriva, nego nagovješćuje«. Govor (logos) je taj ko- 
ji tek omogućuje ljudski govor. Jedan smisao očigledan i isto- 
vremeno jedan smisao sakriven upućuju zajedno na transkon- 
ceptualnost, na govor koji je istovremeno čvrst, postojan i po- 
kretan, promjenljiv, vječan i trajan. Upravo suvremena filozof- 
ska problematika upućena spram mita koja u jeziku vidi glavni 
predmet svoje analize, štoviše, kao da se i ukotvila kod jezika, 
zatvorila, da bi se razriješila tek kod strukturalistički orijentira- 
nih autora. 


Upravo u osluškivanju »autonomnog govora mita« (Schel- 
ling) treba se kloniti određenih rezultata istraživanja nekih fi- 
lozofskih metoda da bismo uopće doprli do jezgra mitskog go- 
vora, to jest čina prakse. Pojam prakse valja misliti u njenoj 
pretpostavci povijesnog samo-stvaralaštva, kao strukturu bitka 
čovjeka koja u sebi samoj ima svoj svrhu, a kroz to nadilazi 
tehne, bivajući i poiesis i theoria u sveobuhvatnom horizontu o- 
tvorenosti, novuma, budućnosti. Time se izbjegava opasnost ap- 
strakcije i iscrpljenja da bi se vratili u bitnu dimenziju prakse 
kao izvornosti i neodnosnosti od koje ističu najrazličitiji oblici 
ljudske djelatnosti. Otvarajući se kao objekt analize, klasifikaci- 
je i teoretskog pristupa, arhitektonika tog čina ne iscrpljuje se 
ni u jednoj od mogućih simboličkih kao ni metaforičkih definici- 
ja. 

Odnoseći se bitno spram svijeta čovjeka jednim posve d je- 
latnim načinom, postajući funkcija ljudske zabrinutosti u 
svijetu, govor o njegovoj formi i kroz to o nekom njegovom vi- 
šem ili nižem, podređenom ili nadređenom, pretfilozofskom ili 
čak primitivnom mjestu ili ulozi u odnosu na neke druge bitne 
određenosti čovjeka, postaje problem drugog reda. Upravo je tu 
prostor prisustva mita, a mit kao čin, prvenstveno je pri-stajanje 
uz apsolut, učestvovanje na strukturama ljudskog postojanja kao 
što su smrt, život, prostor, vrijeme, trenutak i trajanje. Njegov 
karakter pocijepanosti i ambiguiteta između »svetog« i »profa- 
nog« zbiva se u horizontu kozmičkog. Međutim apsolutna razlika 
između onog što se pokazuje i onog što se sakriva isključena je. 
Po svom semantičkom karakteru, budući da označava, on je čin, 
i ta je realizacija upravo po svom karakteru praksa, praksa čov- 
jeka koja se ispoljava u svom čistom indikativnom, demijur- 
škom, autentičnom, (za razliku od neautentičnog, o kome smo 
govorili ranije) obliku kao logos prakse, kao samo 
stvaranje, kao predavanje smisla, kao građa ljudskih 
odnosa. Jer, mit je uvijek bio logos, logos u grčkom smislu, 
govor i čin, štoviše, riječima jednog neoplatoničara, i svijet je 

dopušteno nazvati mitom (usporedi K. Kerenyi, Le Mythe de la 
Foi, tekst objavljen u ediciji Mythe et Foi, Aubier, 1966, publi- 
ciranoj u povodu Internacionalnog kolokvija na istu temu, koji 
se održavao na Univerzitetu u Rimu 6—12. I 1966. g.). 

Udaljen tako od čiste subjektivnosti unutar koje se u suvre- 
menim teorijama razmatra problem mita kategorijama pretfilo- 
zofskog mišljenja, mit postaje primarno govor kojim se čovjek 
kao biće prakse odnosi spram drugog, koji ga privodi svijetu i 
sebi samom, kao ono što omogućuje govor o stvarima on 
postaje ono što samo sebe izražava, samo sebe čini i stoga su 
neprimjerene sve epistemološke kao i etiološke teorije. 


Upravo je zadatak filozofa da misli o tom problemu obavi- 
jenom šutnjom, o toj ljudskoj dimenziji prisustva koje postaje 
temelj humanuma. 

Međutim, da kažemo odmah da je upravo to argument da sei 
danas, u vrijeme tehnike, u jednom novom svijetu autonom- 
nih vrijednosti, maksimalne matematizacije i racionali- 
zacije, napokon, procesu desakralizacije koji je dotjeran do eks- 
tremnosti, mit javlja na jedan nov način ali nesumnjivo prisutan. 
I što više tehnologija guta područja ljudske aktivnosti, to se više 
postavlja pitanje ljudske slobode, njegove kreativnosti, mita kao 
temelja smisla i kao prisutnosti unutar teoretske misli, kao 
izlazak iz kategorije tjeskobe, kao demijurški duh koji je već 
Proklo naslutio u svojoj hylč fantastike. 

Problem mita nameće jednako angažman filozofa, kao i teolo- 
ga, historičara religije u traganju za jedinstvenim izvorom kroz 
hermeneutiku značenja koja se kroz historiju otkrivala u formi 
polivalentnih odgovora kao afirmacija i praksa, akcija, ta pros- 
trana sfera, sveobuhvatna i upitna, koja može biti nijema bit 
plesa, ili umjetnost sama, mitopoiesis ili svijet sam. 

PRIKAZI | BILJEŠKE 


A. Gorz: 
Teški socijalizam 
(Le socialisme difficile) 


Ed. du Seuil, Paris, 1967, str. 248 


Kao što pokazuje sam naslov 
knjige A. Gorz u ovoj knjizi ras- 
pravlja o istom problemu kojemu 
je posvetio svoju »Radnička stra- 
tegija i neokapitalizam«, naime o 
pitanjima novih uvjeta borbe rad- 
ničke klase u industrijski razvije- 
nom društvu i u uvjetima miro- 
ljubive koegzistencije, koja isklju- 
čuje novi rat u Evropi. 


U prvom dijelu knjige (koja sa- 
drži niz tekstova objavljenih u ra- 
znim časopisima kao i razna pre- 
davanja održavana u toku posljed- 
nje dvije godine) govori se o od- 
nosu sindikalizma prema politici, 
naročito u uvjetima takozvane re- 
prezentativne demokracije ili kla- 
sične buržoaske demokracije. Os- 
novna postavka od koje bi trebalo 
da polazi moderni sindikalizam je 
činjenica da je centralizacija mo- 
ći u vezi s donošenjem odluke u 
rukama jedne oligarhije, poveza- 
ne s vladajućim ekonomskim gru- 
pacijama, oduzela političkim stran- 
kama sposobnost da na izbornom 
i parlamentarnom planu utječu na 
donošenje bitnih društvenih odlu- 
ka. Stvarna društvena moć nalazi 
se u rukama jednog ograničenog 
broja kapitalističkih grupa koje 
odlučuju o tehničkim, ekonomskim 
i financijskim pitanjima, dok su 
političke partije osuđene na ne- 
moć i nalaze se u punoj dekaden- 
ciji. Odluke postaju privilegija je- 
dne elite tako da govorimo o vla- 


sti birokracije, pa je reprezenta- 
tivna demokracija, u stvari, misti- 
ficirana demokracija. Tradicional- 
ni sindikalizam nije sposoban da 
se bori protiv  neo-kapitalizma, 
protiv birokracije i tehnokracije, 
jer se ograničava samo na zahtje- 
ve za povećanjem plaća, a ne pos- 
tavlja zahtjeve za promjenom sa- 
me strukture moći u poduzećima. 
Oslanjajući se na amalize talijan- 
skih teoretičara radničkog pokre- 
ta Bruna Trentina, Lelija Bassa, 
Lucija Magrija, Vittorija Foa i, na- 
ravno, drugih suvremenih autora 
koji se bave kritikom suvremenog 
kapitalizma, on dolazi do mišlje- 
nja da radnički pokret mora us- 
vojiti prelazne reforme, koje ne i- 
du odmah do kraja u anti-kapita- 
lističkoj logici, ali koje treba smje- 
stiti u dinamički okvir tako da su 
one samo sredstva ali ne i cilje- 
vi. O kakvim je reformama riječ? 

Riječ je o zahtjevima i mjera- 
ma koje ne pretpostavljaju spori 
proces prema socijalizmu (»puza- 
jući socijalizam«!), nego koje unu- 
tar jednog globalnog plana pos- 
piešuju narušavanje ravnoteže ka- 
pitalističkog sistema, = Strategija, 
iako liči na reformističku, po ne- 
kim crtama nije reformistička. »Za 
reformiste (socijal-demokrate i 
druge, RS) ulog reformističke ak- 
cije možemo svesti na »stvarrii« — 
nadnice, kolektivna oprema, pen- 
zije, itd. — koje će Država dijeliti 
odozgo pojedincima koji . ostaju 
raštrkani i nemoćni u pitanjima 
procesa proizvodnje i društvenim 
odnosima. Za socijalistički pokret 
isto toliko koliko »stvari« — i još 
više nego one — važi suverena 
moć radnika da sami odlučuju o u- 
vjetima njihove društvene surad. 
nje, da podrede svojoj kolektivnoj 
volji sadržaj, odvijanje i podjelu 
vlastitog rada.« (90) Ove reforme 

idu u smjeru zadobivanja sve ve- 
će kontrole radnika u poduzeći- 
ma, dakle u smjeru samouprav- 
ljanja. U toj se taktici revolucio- 
narna partija mora pokazati veo- 
ma elastična. Ona mora, s jedne 
strane, izazivati u redovima radni. 
ka inicijativu, diskusije i konfron- 
tacije, a ne davati gotove odgovo- 
re; ona mora aktivirati mase — 
kao reakciju na monopolizam bi- 
rokratske vlasti, jer se ne može 
boriti radnička klasa protiv biro- 
kracije s jednom birokratiziranom 
partijom. S druge strane, revolu- 
cionarna partija mora biti veoma 
elastična u odnosu na svoje savez- 
nike — druge radničke strane ili 
sindikate, to jest rukovoditi se na- 
čelima stanovitog političkog plu- 
ralizma, a što je već dosada dalo 
veoma dobre rezultate u Italiji i 
u Švedskoj. 


U poglavlju koje nosi naslov, 
kao i čitava knjiga, »Teški socija- 
lizam«. posvećuje svoju pažnju 
procesima u socijalističkim zem- 
ljama u pogledu demokratizacije 
i uvođenja novih ekonomskih mje- 
ra. Mnogo se zadržava na jugo- 
slavenskom samoupravljanju, kao 
radikalnoj alternativi etatizmu. O- 
slanjajući se na Sartreove ideje u 
»Kritici dijalektičkog razuma« o 
nemogućnosti »direktne demokra- 
cije« ili »samoupravljanja« u dru- 
štvima gdje vlada oskudica, s nis- 
kim standardom, velikom  potre- 
bom za akumulacijom i investici- 
jama autor smatra da je centra- 
listička etatizacija = »dijalektička 
nužda«, ona nužno potrebe pojedi- 
naca podvrgava potrebama kolek- 
tivne proizvodnje. U toj fazi režim 
traži od radnika da »interiorizira« 
iaz između individualnih interesa 
1 općeg interesa u prilog općeg in- 
teresa (stvaranje jedne »proizvo- 
đačke etike“ koja dosta liči na pu- 
ritansku buržoaziju po svojim i- 
dealima — odricanja, — skromnosti, 
strogosti, samodiscipline, predano- 
sti radu, itd.). Ova proizvođačka 
etika uvjetovala je i zaostajanje u 
umjetničkim i urbanističkim  po- 
trebama i stilu života. 

Tek, kad se proizvodnja razvije 
do takvog stupnja da nastaje je- 
dan suvišak, o kojemu udruženi 
radnici mogu slobodno odlučivati 
na osnovu svojih potreba, može se 
govoriti o stvarnoj moći odlučiva- 


nja radnika, U tom slučaju posto- 
je razne alternative, i o njima mo- 
gu odlučiti slobodno sami radni- 
ci. Naravno, i ovdje je potreban 
posao prosvjećivanja radnika, a 
tu ulogu mora preuzeti Partija ko: 
ja, da bi mogla vršiti ovu ulogu, 
mora biti autonomna u odnosu na 
administraciju. 


Samoupravljanje kao sistem da- 
je prednosli kad se kriteriji za 
čisto kvantitativnim  poras- 
tom proizvodnje počinju zamje- 
njivati kriterijima kvalitaliv- 
ne proizvodnje. Dok postoji os- 
kudica, samoupravljanje ne može 
biti demokratično i intervencija 
planske privrede je neizbježna. Po- 
greške koje su u Jugoslaviji bile 
načinjene s »političkim fabrikama«, 
ističe Gorz, još ne opravdavaju u- 
kidanje centralnih instancija. »Na 
svaki način, u uvjetima oskudice 
i niskog tehničkog nivoa, u koji- 
ma se još nalazi Jugoslavija, sa- 
moupravljanje nije dovolino da bi 
izazvalo konkretna razmišljanja i 
istraživanja o optimalnoj, tehnič- 
koj i socijalnoj, podjeli rada; o 
realnosti potreba, njihovoj hije- 
rarhiii, dakle o jednom modelu po- 
trošnje i civilizacije. U tim uvje- 
tima radnički kolektiv, odgovoran 
za upravljanje, mora nužno preu- 
zeti na sebe teret akumulacije ko- 
ja ga lišava nekih sredstava. Po- 
moću samoupravljanja oni su do- 
vedeni do toga da se sami uvjere 
kako njihove potrebe ne mogu bi- 
ti zadovoljene; nalaze se u polo- 
žaju da na vlastitu inicijativu pod- 
rede svoje potrebe zahtjevima pro- 
izvodnje, da sami sebi nametnu 
disciplinu, koja im je u kapitalis- 
tičkom sistemu, i u nešto manjoj 
mjeri u sovjeiskom sistemu, na- 
metnuia od industrijske i politič- 
ke hijerarhije. Ukratko, oni su 
prisiljeni sami da konstatiraju ka- 
ko je njihova stvarna emancipa- 
cija još za dugo vremena nemo- 
guća pa treba da tu nemogućnost 
podnesu sa svim njenim posliedi- 
cama.« (140). U takvoj situaciji, ili 
prihvaćaiu da ostanu aktivni u sa- 
moupravljanju i postaju donekle 
tehnokrati, ili gube interes za nje: 
ga i pasiviziraju se. Tek sa iščeza- 
vanjem oskudice u socijalističkom 
društvu bit će dokinula i protivu- 
rječnost između čovjeka kao pro- 

izvođača i čovjeka kao potrošača. 
Međutim, Gorz smatra, i tu se os- 
lanja na analizu Trentina, da jedi- 
no radničko samoupravljanje, u 
određenim granicama svojeg funk- 
cioniranja, može dozvoliti da soci- 
jalističko planiranje privrede do- 
bije punu efikasnost, jer svaki plan 
sadrži u sebi toliko nepoznanica, 
da jedino u dodiru s konkretnom 
akcijom radnih kolektiva može do- 
živjeti potrebne korekture, Da bi 
radnici mogli upozoriti i utjecati 
na latentne ili potencijalne moguć- 
nosti povećanja proizvodnje, da 
bi mogli utjecati na proces pro- 
izvodnje, organizaciju rada, sastav 
radnih brigada, raspored vremena 
i pauzi, na posljedice tehničkih no- 
vosti, itd., potrebno je da posje- 
duju sindikalnu nezavisnost, pod- 
jednako na nivou poduzeća kao i 
čitavog društva. Potrebno je, pri- 
je ili kasnije, razdvojiti direktor- 
sku vlast od sindikalne vlasti, i da- 
ti sindikatu pravo kontrole, ospo- 
ravanja i pregovaranja u poduze- 
ćima. 

Zadnji dijelovi knjige posvećeni 
su problemima kolonijalizma, isto- 
vremeno vaniskoga kao i unutar- 
njega kolonijalizma — izvlačenje 
ekstra-profita iz poljoprivrede i ne- 
kih zapostavljenih industrijskih 
grana (rudarstvo u SAD). Zatim 
sporu između SSSR-a i Kine, koji 
spor Gorz objašnjava već ranije 
spomenutom teorijom o uvjetova- 
nosti unutarnje politike od stup- 
nja razvijenosti ekonomije. Ras- 
korak u stupnju ekonomskog raz- 
vitka uvjetuje razlike u metodama 
političkog rukovođenja u zemlji, 
ali i u shvaćanju zadataka prole- 
tarijata u svjetskoj politici. Ovaj 
dio završava problemom Vijetna- 
ma. 

Treći dio knjige posvećen je fi- 
lozofskoj problematici, i posebno 
Sartreu(»Sartre ili svijest o prak- 
Si«, »Sartre i marksizama«). Prvi 
članak, nešto kraći, = konfrontira 
Sartreovu filozofiju s Husserlovom 
fenomenologijom, dok drugi, ve- 
ći, predstavlja odgovor na kritike 
uperene Sartreovoj filozofiji u ta- 
lijanskom časopisu Critica marxis- 
ta, iz pera Pietra Chiodija. Gorz na 
veoma zanimljiv način prikazuje ne- 
ke teme iz Sartreove = filozofije, 
kao što su dijalektika i priroda, 
poimanje materijalne dijalektike, 


alijenacija, ukidanje alijenacije i 
zgode i nezgode grupe. Riječ je o 
temama koje su naročito obrađe- 
ne u posljednjem Sartreovom 
djelu »Kritika dijalektičkog  ra- 
zuma«. Od onoga što je novo u toj 
problematici, čini nam se najza- 
nimljiviji pokušaj jedne fenome- 
nologije socijalističke revolucije 
kroz određenu dijalektiku grupa- 
cija. Bilo bi vrijedno pozabaviti se 
na kritički način ovim pokušajem 
i dalje ga razviti. 

. U cjelini uzevši, Gorzova knjiga, 
iako nosi više esejistički karakter 
od prethodne o »Radničkoj strate- 
giji i neo-kapitalizmu«, pisana je 
s velikom erudicijom, mnogim re- 
ferencijama na suvremene anali- 
ze modernog kapitalizma i položa- 
ja radničke klase u njemu, ie 
predstavlja dragocjeni prilog toli- 
ko značajnim pitanjima »teškoge« 
ili, tačnije, »razvijenog socijaliz- 
ma«, odnosno socijalizma za eko- 
nomski razvijene zemlje. 


Rudi SUPEK 


Josć Ortega y Gasset: 
Was ist Philosophie? 


Deutsch von Karl August Horst, 
Miinchen, 1967. str. 255. 


Ortega y Gasset počeo je u fe- 
bruaru 1930. svoj kolegij na Uni- 
verzitetu u Madridu pod naslovom: 
Šta je filozofija? Iz političkih raz- 
loga bilo mu je onemogućeno da 
na Univerzitetu nastavi taj zapo- 
četi kolegij, pa je i zbog sebe 1 
zbog slušača predavanja nastavio u 
zgradi teatra, gdje ije osim studena- 
ta bilo i mnogo drugih slušača. 
Tema: Šta je filozofija sadrži 11 
predavanja u kojima je O. Gasset 
iznio svoje mišljenje o biti filozo- 
fije, koja je uvijek dijalog o živo- 
tu. Gasset je već u početku svo- 
jih predavanja istakao da je filo- 
zofija teorija o univerzumu i sva- 
ka generacija mora o toj temi iz- 
nova misliti, čak i tada ako su 
neke misli neosporne. Između lju- 
di i njihovih ideja postoji sličnost, 
pa je iz neke filozofije moguće za- 

ključiti i na ličnost samog filozo- 
fa. Ljudi se mijenjaju a s rijima i 
njihove istine. 

O. y Gasset piše da je 19. sto- 
ljeće u biti bilo antifilozofski ras- 
položenog, i u takvim okolnosti- 
ma nastalo je dosta teorija o pre- 
stanku i suvišnosti svake filozofi- 
je. Ljudi 20, stoljeća misle o to- 
Tne drugačije pa je nužno da u fi- 
lozofiji nađu sebe i smisao egzis- 
tencije uopće. Jasnoća izlaganja 
mora biti učtivost filozofa — kaže 
Gasset — pa stoga u svojim izla- 
ganjima namjerno izostavlja po- 
vijesno-filozofsku terminološku op- 
terećenost. Svatko shvaća filozofi- 
ju prema sebi, svom iskustvu i 
sposobnostima. Stoga se događa 
da se ista misao veoma različito 
odražava i oblikuje kao ideja ili 
ideje vremena. 

Gasset ističe da filozofija nije 
nauka (kao posebne nauke) jer je 
više od njih. Kao teorija o univer- 
zumu (o svemu šta jest) filozofi- 
ja ne može biti teocentrična već 
antropocentrična,. Predmet svih na 
uka je dan, a nasuprot, predmet 
filozofije ne može biti dan, jer je 
on sve. Stoga se može reći zajed- 
no s Aristotelom da je predmet fi- 
lozofije traženje 

Filozofija ili spoznaja univerzuma 
označuje sistem duhovnog držanja 
prema svijetu, na osnovu tumače- 
nja smisla života. 

.. Ortega piše da spoznaja svijeta 
nije ni sposobnost, ni dar niti pak 
mehanizam, već zadatak, iz čega 
slijedi da je i filozofija općenit za. 
datak mišljenja. Tamo gdje pre- 
staje fizika ne prestaje i problem. 
Zbog toga se može govoriti o dvi- 
je istine: o naučnoj i o filozofskoj 
istini. Filozofija je fizika »extra 
muros«, tj ta fizika (učenje o svi- 
jetu) s. one strane fizike, bila je 
metafizika, tj. fizika koja nije bi- 
la kod sebe. Čovjek dolazi prije fi- 
zičara, i pita se o svemu na što 
fizika ne daje odgovor, Iza fizike 
mora se ići dalje, na prvobitni ži- 
vot a time i na korijen filozofije, 
pri čemu nije riječ o metafizici, 
već o disciplini prije fizike (ante- 
fizika). Stoga Ortega definira fi 
lozofiju kao nešto što se ne može 
izbjeći (71). Razgovor o svemu što 
Jest nije nikada završen, pa se ni 
filozofija ne može nikad zaklju- 
čiti. Nužnost duha je da se filozo- 


fira jer svijet je uvijek dan kao 
predmet našeg djelovanja, a filo. 
zofija se sastoji u tome, da se tra- 
ži ono što je svijet kao cjelina. 
Tu se filozofija ne može zadovolji- 
ti teološkim odgovororm, već osta- 
je u granicama razložnog mišlje- 
nja. Zbog toga su Ortegi prigovo- 
rili da njegova filozofija nije kr- 
šćanska te da je on pobornik kr- 
šćanstva bez boga. Um treba da 
je orijentiran na život (raciovita- 
lizam) i to isključivo u individuali- 
stičkom doživljaju, htijenju i miš- 
ljenju. Filozofija je sama svoj du- 
hovni stvaralac, bez pretpostavke 
nekih vječnih istina. Stoga je fi- 
lozoffja autonomna. Ona u sve 
sumnja i traži, nasuprot misticiz- 
mu koji se ispoljava u šutnji — 
stalan govor. »Ako je fizika sve to 
što se može mjeriti, tada je filo- 
zofija ukupnost svega što se mo- 
že o univerzumu reći« (112). U 
tom zadatku i problemu možemo 
reći, da živjeti — znači ophoditi 
se s univerzumom i to na osnovu 
uma, jer u vjerovanju nema raz- 
like. Cilj filozofije je: spoznaja u- 
niverzuma. pri čemu filozofija ne 
ostaje kod običnog mišljenja. (do- 
xa), već se od njeg oslobađa i tra- 
ži drugo doxa (para-dox), što je bi- 
lo izraženo već kod Sokrata — kao 
znanie neznanja, tj. kao sumnja 
i ironija. 

Čovječanstvo se mora oslobo- 
diti raznih himera i ne smije biti 
u poziciji Don Quijota, To je mi- 
saoni zadatak, koji se rješava op- 
ćom sumnjom, no ne sumnjom u 
sumnju (Descartes). Od svega što 
ie u svijetu dano samo je mis- 
ljenje samo sebi dano, tj. mišlje- 
nje sebe misli. Nađeni ili otkrive- 
ni bitak (istina, aletheia) jest na- 
čin ophođenja prema stvarnosti. 
U svakom mišljenju misli »Ja«, u 
svakom življenju živi »Ja«, u sva- 
kom djelovanju djeluje »Ja«. Tim 
otkrivanjem subjektiviteta na os- 
novu skepse počirlje novovjeka fi- 
lozofija. Ortega kaže da je u fi- 
lozofiji idealizma to »Ja« postalo 
evropski car Kine (181) tj. apsolut 
kome stvarnost treba da zahvali za 
svoje postojanje. On za sebe kaže 
da je saopćio šah-mat Platonu, 
Aristotelu, Leibnizu, Kantu i Des- 
cartesu, što znači da on o bitku 
drugačije misli. I Grci prestaju 
biti naši učitelji a postaju naši pri!- 

jatelji, što znači da sami moramo 
tražiti svoju istinu. Nasuprot sta- 
rom realizmu i novovjekom idea- 
lizmu, Ortega kaže: stvar je dana 
sa mojim mišljenjem, a ne u miš. 
ljenju, niti izvan mišljenja (to je 
tako dano kao desna strana s li- 
jevom, prednja sa stražnjom i sl.). 
Ortega piše da je pogreška ideali- 
zma bila u tome da se izgubio u 
subjektivizmu, ističući = ovisnost 
stvari od mišljenja, a pri tome ni- 
je pazio da je moj subjektivitet 
također ovisan od toga da postoje 
objekti. Dakle »Ja« je progutalo 
svijet, a trebalo je da oboje ne 
razdvojno postoji. Stoga teza ne 
može da glasi: mišljenje postoji jli 
ja kao misleći postojim, jer čim ka- 
žem: mišljenje postoji, tada egzi- 
stiraju ipso facto: ja koji mislim 
i svijet u kojem ja mislim, i to 
jedno u vezi s drugim, bez moguć- 
nosti razdvajanja (201). Oboje sto- 
ji u aktivndj korelaciji: ja sam 
taj koji svijet gleda, a svijet je 
od mene viđen. Ja sam za svijet 
a svijet je za mene. Kad ne bi po- 
stojale stvari za gledanje, mišlje- 
nje i predočivanje, tada ja ne bih 
ni vidio ni mislio, ni predočivao, 
tj. bio bih ništa (201). Ja ne mis- 
lim ukoliko ne mislim stvari: sto- 
ga, čim sebe nađem, nalazim svi- 
jet koji je nasuprot meni. Čim 
sam ja subjektivitet i mišljenje, 
nalazim sebe kao dio dvojakog. 
stvarnog odnosa i to tako da je 
drugi dio tog stvarnog odnosa svi- 
jet. Stoga nije osnovno moja egzi- 
stencija niti: ja mislim, već moja 
koegzistencija sa svijetom (202). 
»Ja« stoji prema svome subjektivi- 
tetu i prema svome objektivitetu 
(svijet). Time se Ortega suprot- 
stavlja i tezi realizma (od antike 
do danas), koja tvrdi da vanjski 
Svijet nije iluzija, ni halucinaciia 
ni subjektivni svijet. Ortega kaže 
da njegovo gledište počiva na pro- 
čišćenoj idealističkoj tezi (203). 
Dakle, s mojim »ja« postoji zajed- 
no svijet, dakle nije istina da po- 
stoji samo »Ja« ili mišljenje. Život 
nije apstrakcija već moj najin- 
dividualniji bitak, a filozofija ie 
meditacija o našem životu. Radi- 
kalna istina sastoji se u ko- 
egzistenciji između mene i svijeta, 
pa egzistirati znači ponajprije ko- 
egzistirati. Dakle riječ je o naizmje- 
ničnoj ovisnosti, o korelativnom 


odnosu, o koegzistenciji. Šta je pre- 
ma tome bitak? Naizmjenična ovi- 
snost između ja i stvari. Stoga ne- 
osporni bitak nije više nešto što 
bi bilo samo sebi dovoljno, već 
nešto što je potrebno. —Bitak 
znači: jedno drugom biti nuž- 
no (211). Odatle slijedi i daljnji 
izvod, da »moj život« nisam samo 
ja sam, jer ne živi samo subjekt 
već i svijet (213). 

Život je znanje i odlučivanje o 
sebi, stalno i uvijek iznova. Mno- 
ge kategorije života analizirao je 
M. Heidegger u svojoj genijalnoj 
kniizi (kako kaže Ortega). Niie 
najprije Ja pa tada svijet, već je 
oboje istodobno, te živjeti znači 
da se svaki pojedinac nalazi okru- 
žen temama i predmetima koji se 
njega tiču i u biti život ne može 
biti predviđen. Naš život ie naš 
bitak i život je stalno odlučivanie 
a tome šta ćemo biti. (224—227). 
Živjeti znači nalaziti se u svije- 
tu u kojem je filozofiranje forma 
života (242), u kojem je buduć- 
nost naša glavna tema (svakako os- 
lonjena na sadašnjost i prošlost). 


Djelo O, y Gasseta: Šta je filo- 
zofija — puno je optimizma i po. 
vjerenja u čovjeka i njegov razum. 
Ta orijentacija može se označiti 
kao perspektivizam, jer općim raz- 
vojem čovjek stoji pred novim mo- 
gućnostima i zadacima. Ortega u 
svom izlaganju nigdje ne spomi- 
nje marksizam ni u pozitivnom ni 
u negativnom odnosu. On je uv- 
jeren da će filozofija kao slobod- 
na forma života pridonijeti raz- 
voju individualiteta, koji je kao 
subjekt uvijek prema stvarnosti, 
u kojoj sebe mora da odredi. On- 
tološko jedinstvo subjekta i objek- 
ta (kao spoznaja i praksa) ostaju 
kod Ortege bez društveno-povijes- 
nog odnosa kao cilja, pa je prema 
tome i njegova filozofija samo te- 
ma slobodnog meditiranja o živo- 
tu, koji je tu ostao uopćen bez rea- 
Inog i društvenog angažiranja i za: 
datka. Da je filozofiju i tu temu 
u tom smislu interpretirao Gasset 
bi nužno morao govoriti i o mark- 
sizmu. Iako te tematike nema on 
je ipak u svojim predavanjima is- 
takao filozofiju kao misaono stva- 
ralaštvo oslobođeno teoloških vje- 
čnih istina i time je filozofiji dao 
zadatak da ostane u mišljenju da 
bi uopće mogla biti filozofija, tj. 

razmišljanje o životu. Stoga Ga- 
ssetovo djelo daje poticaj misao- 
noj samostalnosti i odlučnosti da 
se ponovno misli ono što je sa- 
dašnjost i prošlost u odnosu prema 
budućnosti. No individualitet bez 
povijesnog cilja ostaje nužno osam- 
ljen pa tada ni filozofija ne dobi- 
va svoju cjelovitu predmetnost. 


Branko BOŠNJAK 


Nicola Abbagnano: 
Scritti scelti 

Izdanje Taylor, 

Torino, 1967. (258—16 str.) 


U povodu četrdesete godišnjice 
naučne djelatnosti Nicole Abbag- 
nana priredio mu je rodni Salerno 
1965. godine svečanu proslavu. Ta- 
da je zamišljena i ova knjiga iza- 
branih napisa filozofa, koja sadrži 
i uvodnu raspravu Norberta Bob. 
bija, kroniku proslave, a na kraju 
bibliografiju Abbagnanovih djela 
1 bibliografiju o autoru. Bobbio 
(suradnik i prijatelj Abbagnanov, 
koji od 1952. godine zajedno s njim 
uređuje časopis »Rivista di filoso- 
fia«) analizirajući u uvodnom ese- 
ju »odlučne godine krize idealiz- 
ma u Italiji i rađanja novih fer- 
menata« ističe Abbagnana kao naj- 
prevratniju pojavu, te pregledno 
izlaže markantne tačke filozofova 
misaonog razvoja. 

U izboru što su ga pripremili 
Giovanni De Crescenzo i Pietro La- 
veglia predstavljeno je dvadeset i 
pet sastava i odlomaka Abbagnano- 
vih djela. Iz prve faze, kada se au- 
tor još kreće u iracionalističkim i 
vitalističkim preokupacijama, na- 
lazimo odlomke djela »Le sorgen- 
ti irazionali del pensiero« (1923. 
god.) i »II problema dell' arte« 
(1926), dok drugu fazu — onu pri- 
jelaza od vitalizma pozitivnom eg- 
zistencijalizmu reprezentiraju od- 
lomci iz »La fisica nuova« (1934), 
i »Il Principio della — Metafisica« 
(1936.). Razdoblje pozitivnog eg- 
zistencijalizma, diskusije unutar eg- 
zistencijalizma, odnosno — čuvanje 
funkcije i vrijednosti kategorije 


mogućnosti ilustriraju odlomci iz 
»La struttura  dell'  —esistenza« 
(1939.), »Introduzione all' Esisten- 
zialismo« (1942.) i »Filosofia Reli- 
gione — Scienza« (1947). Konačno, 
fragmenti iz »Possibilita e Liber- 
ta« (1956.) (Koje se upravo poja- 
vilo i u prijevodu na naš jezik) i 
odlomak iz »Problemi di sociolo- 
gia« (1959.) predstavljaju nam če- 
tvrtu fazu Abbagnanova spekula- 
tivnoga puta: nakon što je ispunio 
svoj kritički zadatak pozitivni se 
egzistencijalizam sada u dodiru s 
logičkim pozitivizmom i savreme- 
nom analitičkom filozofijom »raz- 
vija prema jednom radikalnom em- 
pirizmu«. Egzistencijalizam sada 
postaje ekspanzivan, otvoren, up- 
ravljen istraživanju novih područ- 
ja iskustva, naročito problema zna- 
nosti, metodologije i društva. »Ako 
je do sada egzistencijalizam bio 
pretežno glasni krik uzbune za sa- 
vremenu civilizaciju, u razdoblju i 
situaciji u kojima je opasnost za 
vrijednosti kojima se ona uprav- 
lia bila stvarna i imanentna, odsa- 
da nadalje on će moći pridonije- 
ti da se u ljudima oblikuje odmje- 
reni osjećaj rizika, kako bi bili ma- 
nje podložni razočarenjima zbog 
neuspjeha i oduševljenju zbog us- 
pjeha, te da ih na svakom pod- 
ručju upravi traženju djelotvornih 
sredstava za rješavanje njihovih 
problema« (164). 


Ova antologija sadrži još neke 
radove, Tako odlomak iz djela »Gu- 
lielmo di Ockham« (1931.) pokazuje 
autorov kritički stav u revaloriza- 
ciji skolastike, kao što Predgovor 
njegovoj poznatoj »Povijesti filo- 
zofije« (»Storia della Filosofia« — 
1946 — 1950) svjedoči originalan 
i kritički pristup povijesti filozo- 
fije uopće, suprotan romantičkoj 
koncepciji Abbagnano vodi raču. 
na o pluralizmu orijentacija filo- 
zofskih istraživanja, te povijest fi- 
lozofiie vidi kao trajni dijalog raz- 
ličitih sistema. 

Poseban interes zaslužuje de- 
setak cjelovitih kraćih napisa što 
ih ova antologija prenosi iz torin- 
skog lista »La Stampa«, a koji da: 
tiraju s kraja 1965. i početka 1966. 
godine. Abbagnano naime, posljed- 
njih godina objavljuje više člana- 
ka u spomenutim novinama i tako 
potvrđuje svoje neoprosvjetitelj- 
sko opredjeljenje, protiv čisto kon- 

templativnog karaktera filozofije, 
filozofije kao medija privilegiranih 
pojedinaca i manjine. Objašnjava- 
jući zadaću filozofije Abbagnano je 
upravo u svom govoru na proslavi 
naglasio da filozofija danas teži 
dvostrukoj univerzalnosti: »S jed- 
ne strane univerzalnosti koja se 
sastoji u oslobađanju od zasebnih 
kulturnih tradicija i u mogućnosti 
da se obrati bilo kojem čovjeku, 
pripadao on bilo kojem tipu kul- 
ture: a s druge strane, univerzal- 
nosti koja potječe od prevladava- 
nja suprotstavljanja između filozo- 
fa i ne filozofa. . .« (50). Filozofija 
doduše uvijek pripada jednoj od- 
ređenoj kulturi, ali u ovo vrijeme 
sve veće solidarnosti svih naroda 
na zemlji besmislen je svaki po- 
kušaj zatvaranja unutar vlastitog 
teritorija i kulture. Filozofija tre- 
ba moći biti dostupna, razumljiva 
i prihvatljiva svima, Ona treba mo- 
ći svakome pomoći u njegovom ži- 
votnom usmjerenju; upravo zato 
ona mora izbjeći nejasnosti jezika. 

Ovi članci (kao i većina Abbag- 
nanovih spisa) pisani su živo i po- 
lemično. Jasnu eksplikaciju proble- 
ma slijedi sučeljavanje alternativ. 
nih rješenja i uvjerljivo formulira. 
nje vlastitog stanovišta, koje uvijek 
prevladava — krajnosti alternativa 
što predstavljaju sve ili ništa, te 
su zato tuđe ljudskoj prirodi sa- 
činjenoj od granica i mjera. Riječ 
je ovdje o različitim temama — 
kao što su: čovjekovi izbori, pra- 
vo i pravednost, optimizam i pesi- 
mizam, materija i život, seks i mo- 
ral, utilitarizam. smrt. odnos filo- 
zofije i znanosti — ali sve se one 
centriraju oko osnovne teme pro- 
blematičnosti (upitnosti) čovjeko- 
ve egzistencije i čovjekove odgo- 
vornosti. 


Čovjekova je egzistencija upra- 
vo sama upitnost, problem, otvore- 
nost, mogućnost. Čovjek stalno mo- 
ra birati. On jest izbor, sloboda — 
dakako s mogućnošću neuspjeha, 
to je mogućnost mogućnosti, izbor 
izbora, odnosno: mogućnost izbora, 
izbor mogućnosti: izbor mogućnos- 
ti izbora — transcendentalna mo 

ćnost. Njegov je izbor autentičan 
1 Život zaista ljudski ako izabire i 
potvrđuje upravo tu problematič- 
nost, držeći otvorenom kategoriju 
mogućnosti. Abbagnano naglašava 
da je za nj rješenje upravo u pu- 


nom značenju i koherentnoj upo- 
trebi ove kategorije. »Pod kohe- 
rentnom upotrebom podrazumije- 
vam upotrebu koja prevarno ne 
transformira kategoriju u jednu 
različitu i suprotnu kategoriju, tj. 
ne transformira moguće u nužno 
ili u nemoguće (koje je negativno 
nužno). A pod »punim značenjem« 
podrazumijevam ono koje obuhva- 
ća dva lica mogućeg, te izbjegava 
da jedno žrtvuje u korist drugoga. 
Zaista, otvorena perspektiva neke 
mogućnosti nije niti nepogrešivo 
ostvarenje niti korjenita nemoguć- 
nost, nego radije traženje uprav- 
ljeno ustanovljenju granica i uvje- 
ta same mogućnosti, te dakle stu- 
pnja relativne ili djelomične ga- 
riprije koju ona može pružiti« 

Temeljni je zadatak čovjeka od- 
gojiti se za biranje, a u tome ga 
filozofija može pomoći. Odlučni, 
neotklonjivi izbori čekaju čovjeka 
samog; oni se ne mogu prebaciti 
na leđa stečenom znanju i dota. 
danjiem iskustvu, ne mogu se ru- 
tinski riješiti, ne mogu se preba- 
citi na »činjenice«. Niti iz filozo- 
fije ne smijemo ništa pasivno pri- 
miti. Odgovornost ostaje na čo- 
vjeku. Nitko ne može odlučiti u- 
mjesto nas i preuzeti našu odgo- 
vornost. Nema idealnih nepogre- 
šivih izbora, takvih izbora koji bi 
garantirali samo dobro i uspjeh, a 
mimoilazili zlo i neuspjeh. Nepo- 
grešivi izbori su contradictio in 
adjecto. Svaki autentičan izbor je 
prihvaćanje rizika i ograničenja 
svojstvenih izabranoj = alternativi. 
Naknadno, poslije čina lako je u- 
tvrditi koji je izbor bio dobar. To 
je onaj izbor koji bismo ponovili 
i zaista ga i ponavljamo, dok je 
neuspio i loš onaj izbor koji više 
ne bismo ponovili i mi stvarno 
sve i poduzimamo da bismo ga iz- 
bjegli. 

Optimizam i pesimizam ostavlja- 
ju nas jednako bespomoćnima; još 
gore: čak nas upućuju na lijenost, 
jer nas uljuljavaju u sigurnost us- 
pjeha odnosno Hr tjeskobi 
i očaju neuspjeha. (Slično kao što 
jednostrana ekstremna shvaćanja 
pojma mogućeg svode moguće na 
korjenitu nemogućnost odnosno na 
sigurno ostvarenje.) Jedino  kri- 
tička svijest o problematičnosti na- 
še egzistencije, o otvorenosti Ssvi- 

jeta i povijesti pruža mogućnosi 
akcije. Čovjekova akcija moguća 
je samo onda ako u svijetu nije 
sve unaprijed određeno, Aktivnost, 
dakako bez iluzija i očekivanja si- 
gurnog uspjeha, ali i bez razočara- 
nja zbog mogućih neuspjeha, ka- 
rakteristična je za čovjeka koji 
zna nesigurni, problematični, otvo- 
reni, mogućnosni karakter real- 
noga, i koji svjesno i s odgovor- 
nošću prihvaća svoju = »ograniče- 
nost«. »Iskustvo« smrti u tome je 
pogledu posebno značajno; svijest 
o mogućnosti da umremo otkriva 
nesigurnost naše egzistencije, te 
postaje pretpostavkom i osnovom 
svih naših napora, težnji, želja. 
Pouka je smrti da oštro lučimo bi- 
tno od nebitnoga, da se opredije- 
limo i odlučno angažiramo samo 
za ono bitno u životu. Smrt tako 
razvija smisao mjere. 


Abbagnano pledira za jedno »ra- 
zumno povjerenje« prema znano- 
sti kao naporu da se pomogne čo- 
vieku. Konflikt znanosti i filozo- 
fije, koji počinje već s prvim od- 
vajanjem znanosti od filozofije, 
živ je do naših dana. Štaviše, su- 
kob je sada vrlo izražen i čini se 
kao da je utemeljen u samoj pri- 
rodi ovih sfera. Riječ je, međutim, 
o pseudoproblemu, odnosno o a- 
nahronizmu: danas znanost sama, 
iz zahtjeva koji proizlaze iz nje- 
nog vlastitog istraživanja, a za po- 
trebe toga istoga istraživanja, po- 
siže za temeljnim filozofskim pro- 
blemima. S druge strane filozofi- 
ja, hoće li da bude autentična, mo- 
ra voditi računa o rezultatima i 
postupcima znanosti, te ovima pri- 
mjeriti vlastite probleme. Ne pos- 
toji jedan privilegirani pristup re- 
alnosti. Toga moraju biti svjesni 
i filozofija i znanost. Sve što zna- 
mo upućuje nas na pluralizam re- 
alnosti, dakle i na pluralizam ins- 
trumenata istraživanja. »Najstari- 
ja i poštovanja dostojna definici- 
ja filozofije jest ona koja ovu sma- 
tra »traženjem mudrosti«: gdje se 
pod mudrošću misli (kako je Platon 
tumačio) spoznaja kako čovjek tre. 
ba upotrijebiti vlastito znanje. Zna- 
nje kojim čovjek danas raspolaže 
jeste znanost, Njeno područje i 
moć silno su porasli, ali čovjek 
još nije postigao dobro utemelje- 
na uvjerenja o tome kako je upo- 
trijebiti. Privesti ga tim uvjere- 


njima, zadatak je koji danas kao 
i jučer čeka filozofiju; i, makoli- 
ko on bio težak, bilo bi za nju 
kukavički ne poduzeti ga« (217). 


Boris KALIN 


Kostas Axelos 
Einfiihrung 

in ein kiinftiges Denken 
Max Niemeyer Verlag, 


Tubingen 1966. 


»Uvod u buduće mišljenje« Ko- 
stasa Axelosa pokušaj je nadvila. 
davanja tradicionalno  metafizič- 
kog stremljenja istini, bitku posto- 
jećega, smislu bivajućega, kako ga 
misli zapadnoevropska filozofija od 
Grka do trabanata »novog mišlje- 
nja« Marxa i Heideggera. Ontolo- 
glja, metafizika generalis, uvijek 
je znanost o biću, bilo to biće 
priroda (kozmologija), bog (teolo- 
ija), ili čovjek (antropologija). 

ako autor razumije tok misli za- 
padnoevropske filozofije, ona je 
meta-fizička uvijek, jer traži u po- 
stojećem bitak, u Svemu Jedno, u 
bivanju vječno, u prividu istinu, 
traži uvijek ono što omogućava i 
po čemu jest cjelina postojećega 
— totalitet, nalazeći to uvijek u bi- 
ću, koje naprosto jest, za razliku 
onoga što mije ne-biću, Pri tom, 
već u utemeljivanju metafizike kao 
prve filozofije, sama je misao teh- 
nička u distinkciji teorije, pra- 
xis i poiesis (tehne), gdje teorija 
stremi da razumije totalitet zbi- 
vanja zbiljskoga, da ga subjektivi- 
ranjem tehnicizira. Ovim rodoslo- 
vljem, a posebno novovjekovnom 
filozofijom, metafizika doživljava 
svoje ispunjenje, svoju realizaciju 
svjetskopoviljesnom ulogom suvre- 
mene tehnike. Tehnika popredme- 
ćenjem, tehnifikacijom, prakticira- 
njem i izmjenom svega što jest 
objavljuje metafiziku: misao je 
čin. Ona je »mišljenje« i »samo- 
svijest« epohe, iako oni koji je 
pronose (tehničari) nisu drugo do 
transmisija novovjekovne filozofi- 
je, pri čemu ovo novovjekovno ne 

treba shvatiti kao historicističku 
klasifikaciju, već ontohronologij- 
ski, po bitnome vremenu, po ono 
me što taj vijek nosi, po Novome. 

Novo, po mišljeniu K. Axelosa, 
meta-fizičko, moglo bi se reći, na- 
suprot tokovima novovjekovne fi- 
lozofije, misle i Marx i Heidegger, 
ali usprkos misaonim naporima 


nadvladavanja i ukidanja metafi- > 


zike, obojica ostaju u mjoj. Zato, 
autor prije razvijanja svoje hipo- 
teze o »budućem mišljenju« u dva 
odjeljka knjige piše: »Marx und 
Heidegger« i »Uber Marx und Hei. 
degger«. 

Po njegovoj interpretaciji ova 
dva suvremena mislioca s različi- 
tih temeljnih misaonih pozicija — 
Marx ontičke, a Heidegger ontolo- 
ško-metafizičke i spekulativne — 
ne dopiru u bit Novoga. Pod »on- 
tičkom« i logičko-dijalektičkom ra- 
zumije se ovdje historijsko povije- 
sno, sociologijsko, ekonomijsko, an- 
tropologijsko, političko = iskustvo 
stvarne spoznaje realnoga, stvar- 
noga, realističnog, predmetnog, ob- 
jektivnog, smislenog, iskustvenog 
modernog svijeta kroz stvarno mi- 
jenjanje prirodnog, društvenog čo- 
vjeka i zadovoljenje njegovih po- 
treba. Pod »ontologijsko-metafizič- 
kim« i spekulativnim, misli se po- 
vijesnost bitka i svijeta, razliku 
bitka i postojećeg, bitno vrijeme 
bitka koji miruje u zaboravu bit- 
ka i metafizike kao povijesti zabo- 
rava bitka. 

Ono što je za Marxa bitno za 
nadvladavanje metafizike — Pra 
xa, kao subjektiviranje objekta i 
objektiviranje subjekta u mediju 
povijesti, nezadovoljnost filozofe- 
mama, koje ne zadiru u izmjenu 
svijeta (XI »Teza o Feuerbachu«), 
po Axelosu, upravo je ispunjenje i 
dovršerlje metafizike kao tehnike 
i zato je on obraća u XI tezu c 
Marxu, da su tehničari dosada svi- 
jet mijenjali u totalnoj indiferen- 
ciji spram smisla tog mijenjanja, 
ali da se radi o tome, da se domi- 
sle pretpostavke te prakse. S tog 
stanovišta, Marxova je Praxa prak- 
ticizam, ne u suvremenom smislu, 
već i u svojem najmisaonijem vi- 
du, jer nezadovoljstvo mišljenjem 
na račun prakse ne domišlja prak- 
su kao smislenu djelatnost, ne po 
stavlja pitanje smisla, ne uteme- 
ljuje jednu tehno-logiju u bitnom 


+. 

smislu koja bi pojmila i obuhva- 
tila tehniku-praksu kao takvu. Stre- 
mljenje misli zbilji i zbilje misli, 
revolucionarni obrat, nije onda ni- 
šta drugo nego vrhunsko ispunje- 
nje , metafizike u posvemašnjem 
tehniciziranju i prakticiranju svi- 
jeta, gdje se bitak zbiva kao Ni. 
šta. Heideggerovo pak bitno miš- 
ljenje bitka izjednačuje Bitak = 
Vrijeme, svjetovnost svijeta je vre- 
Inenitost vremena, Bitak = Ništa. 
. Teza je K, Axelosa: ontički kao 
i ontološki put mišljenja, koji stre- 
mi k ukidanju metafizike i dola- 
ženju Novoga, nije Novo mišlje- 
nije, ostaje Staro — metafizika i 
nihilizam. 

: Novo mišljenje, planetarno miš- 
lienje, jer je čovjeku postojbina 
planeta (lutajuće), mišljenje je Ss 
onu stranu ontičkoga i ontološko- 
ga, s onu stranu metafizike — Ig. 
ra. Igra — Vrijeme — Prostor na- 
dilazi podjednako ograničenost o- 
ba — vremena, ontološkog, esenci- 
ie (Heidegger), — prostora. ontič- 
koga, egzistencije (Marx). Igra je, 
po autorovom shvaćanju, zavičaj 
Novoga, superiornoga metafizičko- 
-tehničkom i spekulativnom, esen- 
ciji i egzistenciji, bitku i postoje- 
ćem, otkuda je i ono što se pričinja 
novo — Staro. »Novo rmišljenje« 
bez izlazišta i jednodimenzionalno- 
sti: niti spiritualističko, niti mate- 
rijalističko, niti idealističko, niti 
realističko, jest igra planetarnoga 
svijeta, čiji bivajući bitak  cjeli- 
ne »jest« igra. 

Igra u svjetskoj igri svjetskog 
bitka i vremenskoj igri omogućava 
bezavičajnom čovječanstvu da na- 
đe zavičaj, domovinu, koja nije 
patriotska, nacionalna, internacio- 
nalna ili kozmopolitska, nego ako 
uopće nešto može »biti« kao povi- 
iesni bitak i svjetska povijest, u 
desnost. Svjetska povijest i put 
građanskog svijeta vodi k svijetu 
otvorenog, k vrijeme — igra — 
prostor drugih mogućnosti. Marx 
već govori o svjetsko.povijesnoj eg- 
zistenciii individue, a tako shva- 
ćena svjetska je povijest udes svje- 
tskog bitka. On shvaća čovjeka kao 
animal ratinale retafizike, razum- 
no tjelesno biće, koje za zadovo: 
ljenje svojih potreba stavlja teh- 
niku i čin u djelo. Iz animalne ali 
ljudsko-društvene prirode čovjeka, 
humanizira se sve postojeće kroz 


praksu, kroz predmetni subjekti- 
vitet ka komunističkom, ljudskom 
društvu: naturalizam — humani- 
zam — socijalizam. Heidegger, »na- 
protiv« u nadvladavanju naturali- 
stičko — psihologijsko — sociolo- 
ško — humanističkog shvaćanja 
čovjeka, kroz misao pita kojoj vr: 
sti pripada biće čovjeka u istini 
bitka, za njega produkcija tehnike 
nije produkcija zasnovana na bit- 
ku, nego produkcija bitka postoje- 
ćega, tako mi ne iskusujemo bitak 
kao bitak, nego kao Ništa. 

Nadvladavanje nihilizma, prema 
tome, znači nadvladavanje metafi- 
zike iz jednog Novog, proširenog 
horizonta šireg od: Ništa — Bitak, 
Svijet — Vrijeme, Svijet — Bitak, 
udes bitka i svijeta. Produkcija te- 
hnike je provokacija bitka, dakle 
»i« Ništa, za koju K. Axelos sma- 
tra da osigurava dovoljno široki 
horizont, nadilaženje metafizike 
i nihilizma, bezavičajnosti i otuđe- 
nosti u planetarnom, u Novom. 

Kada autor interpretira Marxa 
i Heideggera kao trabante Novoga, 
onda je to heideggerovska inter- 
pretacija i Marxa i Heideggera. In- 
teresantnost interpretacije i kritič- 
kog stava, prema »ontičkome« i 
prema »ontološkome« osigurano je 
kritičkom filozofijom uopće, Ne 
zadržavanje na ovom, ili onom, na 
interpretacijama, već jasno izla- 
ganje teze, glavna je vrlina knji. 
ge. Posebno je interesantno stavlja- 
nje u zagrade svih mogućih mark- 
sizama: kršćanskih, građanskih, po- 
zitivističkih, znanstvenih, psihoana- 
litičkih, fenomenologijskih, struk. 
turalističkih i zahvaćanje u samo. 
ga Marxa, shvaćajući kod njega 
Praxu, dignutu na metafizički ni- 
vo. Nedomišljenost ozbiljenja filo- 
zofije i revolucionarnosti prakse 
s aspekta  —»Novoga«, shvaćajući 
praksu kao metafiziku novo je za 
našu filozofsku literaturu i provo- 
cira na studiozno promišljanje do- 
sega prakse i »ontičkoga« uopće, 
kao i tehnike koja joj je instru- 
ment. 

Tehnika kao egzistencijalna eg- 
zistencija, kao bezbitna bit traži 
svoju egzistencijalnu ontologiju, 
koja nije zadovoljavajuće domiš- 
ljena, niti u našoj niti u marksis- 
tičkoj literaturi uopće. Međutim, 
što se K. Axelosu može prigovoriti 
i bez prethodnih misaonih napo- 


ra o ovim problemima jest nedo- 
mišljenost »pozicije« s koje tu kri- 
tiku vrši. Igre kao Novoga i No- 
voga kao Planetarnoga i Igre. 
Transcendencija nihilizma i meta- 
fizike-tehnike olako je zamišljena 
Planetarnim, koje nigdje nije ute- 
meljeno i ni iz čega ne proizlazi. 
Shvaćanjem bitka, uostalom, kao 
Planetarnog, zapada u istu greš- 
ku, koju pripisuje Marxu kao »on- 
tičaru« — Heideggerovom krajnje 
formnliziianom Bitku — Ništa 
podmeće jedan »određeni« sadr- 
žaj, ispunjuje ga »empirijskim«. Da- 
kle, sama kritika Marxa i Heideg: 
gera kao i osnovne teze o njima 
kao putokazima Novoga, obećava 
mnogo više, nego što nam autor 
daje u »uvodu u jedno buduće mi- 
šljenje«. 

Neutraliziranje prakse spram 
revolucionarnog obrata, njezino i- 
dentificinanje s metafizičkim slo- 
iem proistječe iz jednokratnog po: 
istovećavanja praksa = rad = teh- 
nika, svjetske povijesti — (Weltge: 
schichte) kao = povijesti oruđa 
(Werkgesch:chre). iz ovako shvaće- 
ncg Marxa kao »mislicca tehnike« 
nužno slijedi neuiralizranje spram 
subjekta vršenja revolucije, spram 
samoproduciranja vrijednosti i na- 
jamnog rada i shvaćanje suvreme- 
nog društva kao »kapitalističko-so- 
cijalističkog« u svom najvišem od- 
ređenju. Revolucionarna kretanja 
nužno se pretvaraju u reformator- 
ska, a zaostale su zemlje po svo- 
jem najvišem određenju prošlost, 
gdje marksizam oboien religiozno, 


etički, nacionalistički, ideologijski 
igra još ferment »revolucionarno- 
sti« — planske proizvodnje i in- 


dustrijalizacije. Marksizam tako ne 
stavlja dosta sebe u pitanje i ne 
pita dosta radikalno, ne vidi da 
mu se mogućnosti kreću između 
Hegelove političke filozofije i Ni- 
etzscheove nihilističke dijagnoze, 
Visoko industrijalizirane zemlje, i- 
du pak kapitalističkom socijalizmu 
države, kolektiviranju i univerza- 
liziranju građanske individue, neu- 
tralizirajući i integrirajući u sebe 
svaku kritiku, parciialnu revoluci- 
iu, razlikovanje istine i lažnog, slo- 
bode i ne-slobode. 

Iz misaone pozicije K. Axelosa 
proizlazi indiferencija spram »on- 
tičkog« i »ontološkog«, ideologije i 
klasnoga u svjetskopovijesnoj ulo- 

zi tehnike, čija je uloga takva, da 
se još samo može govoriti o zem- 
ljama, koje su na nivou zapadno- 
evropske metafizike i onima, koje 
to još nisu, citirajući Hdlderli- 
na: »Wir sind michts, was wir su- 
chen ist alles«. 

»Einfii g in ein kinftiges 
Denken«, je kako je na početku već 
rečeno, pokušaj prevladavanja tra- 
dicionalnog zapadnoevropskog miš- 
ljenja. Ono je u svojim pretenzija. 
ma i mnogo više: misaona ocjena 
suvremenih kretanja i kritika mi- 
saonih izlazišta toga kretanja, kao 
i jedno »Novo« s kojega se sve sa 
dašnje — i egzistencijalno, i e- 
sencijalno, i ontičko i ontološko i 
bivstvujuće i bivajuće, vidi sta- 
rim. Ostavljajući diskutabilnim niz 
autorovih stavova, preostaje da 
se promisli i domisli svjetskopovi- 
jesna uloga tehnike kao i sud da 
tehničari svijet mijenjaju s onu 
stranu smisla tog mijenjanja. Ka 
ko je, po autorovom shvaćanju, pi- 
tanje o svjetovnosti svijeta već 
metafizičko pitanje, kao pitanje o 
određenom biću, preostaje da se 
preispitaju pretpostavke i doseg 
osnovnih marksističkih, kao i fi- 
lozofijskih kategorija uopće. Knji- 
ga je instruktivna čak i u svojim 
»luckenhafte Thesen«, jer ukazuje 
na potrebu utemeljenja 
pretpostavki filozofiranja, pogoto- 


vo u nas, gdje se dosta govori o 


metafilozofijskom i trans-filozofij- 
skom kao Novom, ponekad kao o 


nečem s one strane nužnosti inval- 


virajući u sebe »ukidanje rada« kao 
samosvojni proces. 
Blaženka _ DESPOT 


John Kenneth Galbraith: 
The New Industrial State 


Houghton Mifflin Company, 
Boston 1967., p. 427. 


Galbraith spada u mali broj o- 
nih ekonomista za koje se ni u ko- 
jem slučaju ne može reći da se 
bave samo pitanjima svog struč- 
nog područja, Dapače, sudeći pre- 
ma njegovoj najnovijoj knjizi koju 


nekih 


imamo pred sobom, izgleda da nje- 
ga više interesiraju pitanja socio- 
loške i političke sinteze i perspek. 
tive nego sami ekonomski procesi 
koji leže u njihovoj osnovi, iz če- 
ga ipak ne slijedi da posljednje 
zanemaruje. On se sam eksplicitno 
i kritički oštro distancira od su- 
vremene ortodoksne misli Sjedi- 
njenih Američkih Država. Po ovo- 
me kao i po osebujno živom i 
mjestimično sarkastičnom stilu 
Galbraith donekle podsjeća na Ve- 
blena. Tako praveći komparaciju 
između ortodoksne ekonomije, »ko- 
ja se pretežno, u ime naučne isti- 
ne, bavi učvršćivanjem postojećeg 
poretka“, i prostitutke, on doslov- 
no piše da su »usluge prostitutke 
redovito profesionalnije i strutni- 
je od usluga njene nevješte supar- 
mice; pa ipak, ljudi se radije: o- 
braćaju posliednjoi. Isto je i s e- 
konomijom čije su usluge prihvat- 
ljivije kad ih se pruža nevino i u 
ime naučne istine.« (167). U knji- 
zi se nalaze kritičke primjedbe u 
odnosu i na mnoge druge američ- 
ke institucije. Pa ipak, usprkos ja- 
kim izrazima kritika nije radikal. 
na. Ona je gotovo potpuno smješ- 
tena u liberalno-reformističke ok- 
vire. No budući da vješto i otvo- 
reno dotiče i analizira mnoge naj- 
aktualnije probleme suvremene A- 
merike, knjiga će sigurno doživjeti 
mnoga izdanja i izazvati različite 
odjeke i mnogobrojne = diskusije, 
osobito među studentima i drugim 
intelektualcima. . 
Mi ćemo najprije ukratko izlo- 
žiti osnovni sadržaj knjige, a na- 
kon toga ćemo postaviti nekoliko 
primjedbi. . 
Prema Galbraithu Industrijski 
sistem je dio ekonomije koji ka- 
rakteriziraju velike korporacije, to 
jest dominantni dio Nove indus- 
trijske države. Prva i jedna od 
glavnih teza koju Galbraith brani 
u analizi ove strukture odnosi se 
na »prelaz vlasti s vlasnika na ma- 
nagere u okviru moderne velike 
korporacije«. Stojeći u slijedu 
Burnhama  (Managerial — Revolu- 
tion) Galbraith tvrdi da onaj tko 
zahvaljujući znanju i obrazovanju 
rukovodi poduzećem istovremeno 
ima moć i ostvaruje kontrolu, Ak- 
cioneri nemaju nikakve vlasti, nji- 
hovi sastanci su ceremonijalni, a 
tvrdnja o njihovoj vlasti ima mir 

tološko-ideološki karakter. Velike 
korporacije nisu privatna poduze- 
ća. One ili već jesu ili su na putu 
da postanu sastavni dio državno- 
-administrativnog kompleksa. 

Dokaz o istinitosti navedene te- 
ze treba tražiti u tehnološkom ra- 
zvoju. Osnova feudalčeve vlasti po 
čivala je na okolnosti što je zemlja 
bila izvor proizvodnje. Pronalas- 
kom rašina zemlja je prestala i- 
grati odlučujuću ulogu u poveća- 
nju proizvodnje roba i zbog toga 
je vlast prešla od feudalaca kapi- 
talistima. Danas u velikoj moder- 
noj korporaciji odlučujući fakto- 
ri jesu talent i znanje, stoga vlast 
prelazi od kapitala na organizira- 
nu inteligenciju (57), ili od predu- 
zetnika na tehnostrukturu.(95) 

Druga teza nadovezuje se _ na 
prvu. Njome se tvrdi da povećanje 
profita nije cilj tehnostrukture, te 
da prema tome novčana kompenza- 
cija ne mora biti glavna motiva- 
cija njenih članova. Identifikacija 
i adaptacija su pokretačke snage 
u radu tehnostrukture. (138) Argu- 
mentacija: plaće, bilo skromne ili 
obilne, uvijek su u skladu sa ska- 
lom; one ne variraju u skladu s 
profitom, što znači da članovi teh- 
nostrukture nisu materijalno za- 
interesirani za povećanje profita. 
Ako nemaju plaće koje očekuju, 
oni neće raditi. No čim su ovi za- 
htjevi zadovoljeni, ponuda više no. 
vaca ne izaziva veće napore inže- 
njera, naučenjaka ili menadžera. 
Glavni interes tehnostrukture je u- 
pravljen prema rastu i ekspanziji 
sistema, u čemu ona nailazi na pu- 
nu podršku državne administraci- 
je, koja je upravni aparat ovog 
nastojanja. 

Galbraith najviše pažnje posve- 
ćuje pobijanju gledišta prema ko- 
jem je tržište još uvijek glavni re- 
gulator proizvodnje i razvoja. On 
kaže da ovo gledište ima odre- 
đenu propagandno-ideološku funk- 
ciju, a velikim korporacijama slu- 
ži kao brana protiv vanjskih uple- 
tanja koja bi mogla ugroziti auto- 
nomiju njihovog poslovanja. U 
stvari, u Americi velika poduzeća 
striktno kontroliraju tržište, i uz 
pomoć države neprestano planski 
formiraju i mijenjaju potrebe po- 
trošača. Suprotno ideologiji koja 
potrošača stavlja na prvo mjesto, 
Galbraith tvrdi da je on bijedna 


kreatura i objekt manipulacije si- 
stema. Osnova ove manipulacije je 
javni sektor ekonomije zajedno s 
ličnim i korporativnim porezima, a 
stup na kojem počiva sama osno- 
va su vojni izdaci. Ovi izdaci po- 
mažu unapređenje tehnologije i o- 
siguravaju planiranje u onim po- 
dručjima industrijskog sistema ko- 
ji bi inače bili isključeni zbog pre- 
velikih troškova i rizika. (229) Sve 
ove izdatke odlučno podupire pos- 
lovni svijet. Godinama nitko od 
poslovnih ljudi nije napao izdatke 
za obranu. Naprotiv, pravnici koji 
odražavaju gledište biznisa redovi. 
to upozoravaju da je premalo u- 
trošeno na neko određeno oružje. 
Atomska bomba i cijela ratna in- 
dustrija stoje u organskom odnosu 
prema privrednom sistemu. Autor 
kaže da službena ekonomska mi- 
sao ovo prekriva tvrdnjom da do- 
tične izdatke iziskuje nacionalna 
politika, a kad toga ne bi bilo da 
bi se jednaka ekspanzija sistema 
mogla postići vraćanjem sredstava 
privatnicima ili njihovim prebaci- 
vanjem u civilne svrhe. On poka- 
zuje u kojoj mjeri sadašnja eks- 
panzija sistema pretpostavlja voj- 
ne izdatke i sumnja da bi odgo- 
varajući izdaci na sirotinju, škole 
i parkove mogli igrati istu ulogu 
u odnosu na sistem. Sprega velikih 
kompanija s Armijom u tolikoj je 
mjeri korisna da je sistem ne želi 
i ne može žrtvovati. Ipak, Galbraith 
odbacuje tvrdnju da kapitalistička 
ekonomija ima inherentno ograni- 
čeno tržište, te da je militarizam 
nužno rješenje. On smatra da se 
umjetnim stvaranjem potreba i 
potražnje tržište može povećati, te 
da prema tome vojni izdaci nisu 
jedino rješenje. Iako je ovo, kako 
on kaže, u načelu moguće, njemu 
ipak nije jasno kako se može prak- 
tički ostvariti, jer »ne može se za- 
mijeniti potrošnja za naoružanje 
privatnim izdacima za potrošnju i 
investicije, što bi se moglo ostva- 
Triti masovnom redukcijom poreza«. 
Ovo bi vodilo natrag prema jačanju 
privatnog sektora i kaosu koji ie 
postojao neposredno prije New 
Deala. 


Galbraith posvećuje = naročitu 
pažnju analizi prosvjetno-znanstve- 
nog staleža. On smatra da ovaj 
stalež u odnosu prema industrij- 
skom sistemu zauzima isti položaj 

koji su u ranijem stadiju razvoja 
industrije zauzimali bankari i fi- 
nancijska zajednica. Nekada je ka- 
pital bio odlučujući, a danas je 
njegovu ulogu preuzeo kvalificira- 
ni talent. Ranije je štednja bila 
najvažnija društvena vrlina, a da- 
nas je obrazovanje. Galbraith go- 
vori o podjeli sveučilišnih profeso- 
ra na one koji rade u humanis- 
tičkim znanostima i na one koji 
rade u znanostima s mogućnošću 
praktične primjene. Direktnim an- 
gažiranjem i plaćanjem pojedinih 
profesora iz druge grupe, koji još 
samo formalno stoje na univerzi 
tetu, a stvarno su u službi korpo- 
racija, industrijski sistem nastoji 
slomiti autonomnost visokih nauč- 
nih institucija. To u Americi nije 
teško postići jer tamo sveučilište 
nikada nije ni bilo autonomno niti 
je imalo velik ugled. Galbraith je 
jedan od vrlo rijetkih ekonomista 
koji stoji na humanističkoj stra- 
ni univerziteta. On to čini jer uvi- 
đa opasnost koja prijeti industrij- 
skom svijetu od neograničene pre- 
vlasti i sprege krupne industrije i 
armije. On smatra da prosvjetno- 
-znanstveni stalež s obzirom na sve 
veću brojnost i važnost u sistemu 
Imože odigrati odlučujuću ulogu u 
obuzdavanju ovih dviju grupa koje 
prerastaju u jednu novu tehnobi- 
rokratsku strukturu. (372) 

Govoreći o budućnosti indus- 
trijskog sistema, autor vrši kom- 
paraciju između sovjetskog i ame 
ričkog tipa i nalazi da postoji prli- 
bližavanje u slijedećim tačkama: 
1. krupna industrija u oba sluča- 
ja likvidira dominaciju tržišta i 
potrošača i na njihovo mijesto sta- 
vlja kontrolu cijena i planiranje, 
2. krupno industrijsko poduzeće za- 
htijeva autonomiju, 3. stabilizacija 
sistema je funkcija države, 4. si- 
stem se oslanja na državu zbog 
odgoja i obrazovanja radne snage 
koja postaje odlučujući faktor pro- 
izvodnje. 

Dokazujući kako američke veli- 
ke firme sve više gube karakter 
privatnih poduzeća, on kaže: »ni: 
je nimalo vjerojatnije da će pred- 
sjednik američke — kompanije za 
proizvodnju aviona javno kritizi- 
rati zračne snage no što je to slu- 
čaj s predsjednikom = sovjetskog 
kombinata u odnosu na ministra 
kome on podnosi izvještaje.« (397) 


Poziciju dioničara u velikoj kom. 
paniji on označuje kao anomali- 
ju. »To je pasivna i nefunkcional- 
na figura koja učestvuje u podjeli 
dobiti koju stvara tehnostruktura, 
bez ikakvog napora i rizika. Nika- 
kva feudalna privilegija, s obzirom 
na lagodnost onog koji je uživa, 
ne. može se mjeriti s primanjima 
unuka koji su od svojih djedova 
dobili u nasljedstvo tisuće dioni- 
ca General Motorsa ili General E- 
lectrica.« (394) 

Na kraju knjige kaže se da opa- 
snost za slobodu nije u suprotsta- 
vljanju industrijskom sistemu već 
naprotiv u potpunom potčinjava- 
nju čovjeka potrebama industrij- 
skog sistema. Industrijski sistem 
mora biti potčinjen zahtjevima di- 
menzija života i u skladu s ovim 
treba govoriti o obrazovariju zbog 
obrazovanja, to jest zbog čovjeka, 
a ne zbog usluga industrijskom si- 
stemu. Inače se ne može izići iz 
kruga u kojem je povećavanje ma- 
terijalne proizvodnje jedino mje- 
rilo, a ljepota, dostojanstvo, slo- 
boda i trajanje života su sasvim 
izlišne kategorije. (399) 

Kada na kraju, nakon što smo 
pročitali ovu interesantnu krljigu, 
pokušamo rezimirati ono što je u 
njoj bitno, odmah nam se name- 
će pitanje u kojoj mjeri je auir 
uspio jasno obrazložiti i dokazat 
neke od osnovnih teza koje zastu 
pa. Tu je prije svega pitanje vla- 
sti i kontrole u velikim korpora- 
cijama. U kojoj mjeri 'je za čitao- 
ca uvjerljiva tvrdnja da dioničari 
ne posjeduju gotovo nikakvu vlast, 
već ie sva prešla u ruke takozva: 
ne tehnostrukture. Da bi svoju tvr- 
dnju potkrijepio konkretnim pri- 
mjerom, Galbraith navodi kako je 
u Los Alamosu za vrijeme rada na 
razvoju atomske bombe Enrico 
Fermi svaki dan biciklom išao na 
posao. General Grove 'je sa svim iz- 
razima moći kontrolirao čitavo pod- 
ručje. Međutim, Fermi je mogao s 
grupom svojih suradnika u raznim 
ranijim fazama zaustaviti cjelokup- 
ni projekt, dok je Grove mogao bi- 
ti zamijenjen u svakom momentu 
bez ikakve štete, (66) Ovo se može 
okvalificirati kao oštroumni ko- 
mentar, no nikako ne kao argu 
ment koji pokazuje da je vlast 
prešla u ruke naučenjaka. Sličan 
odnos je oduvijek postojao između 

naučenjaka i vladara. Ovdje treba 
postaviti pitanje — što je autor 
predložio kao dokaz da je ovaj od- 
nos bitno izmijenjen u korist na- 
učenjaka?! Autor ima dva argu- 
menta: 1. povećanje broja nauče- 
njaka, 2. neophodnost grupnog od- 
lučivanja u uslovima moderne teh- 
nologije. Prvi argument nije uvje- 
rljiv, a drugi je neprecizno izra- 
žen, 'jer se može pomicati granica 
i širiti opseg grupnih odluka teh- 
nostrukture bez opasnosti da se is- 
pusti iz ruku kontrola koja se od- 
nosi na mali broj najvažnijih od- 
luka. 


Jedno od interesantnih pitanja 
koje se nužno nameće odnosi se 
na veličinu, socijalni položaj i ži- 
votne uvjete tehnostrukture. Da li 
su to male grupice vodećih ljudi u 
korporacijama, koje su usko pove- 
zane sa državom i vojnom birokra- 
cijom, ili izraz obuhvaća šire struk. 
ture? Analiza je u ovom pogledu 
dosta shematska i nejasna. Ovo 
pitanje 'je vrlo važno sa gledišta 
razumijevanja odnosa srednje kla- 
se prema militarističkoj ekspanzi- 
ji sistema. Gledište da je rat u 
Vijetnamu najuže povezan s kra- 
hom vladinog plana za likvidaci- 
ju sirotinje danas je prihvaćeno 
ne samo u radikalnim nego isto 
tako i u liberalnim krugovima. O- 
no se probija i kroz Galbraithove 
analize. No čiji interesi to uvje- 
tuju. Zar se radi samo o interesi- 
ma relativno uskog kruga gornjih 
slojeva? Zar se ne bi moglo poka- 
zati da je takva politika i u inte: 
resu vrlo širokih slojeva takozva- 
ne srednje klase?! Ovo je sociolo- 
ško pitanje u koje autor ne zalazi 
jer se bavi funkcioniranjem siste- 
ma na globalnom planu. On ovo pi. 
tanje nije ni postavio zbog toga 
što je analizu zrele američke kor- 
poracije postavio u relaciju pre- 
ma velikom poduzeću najrazvije- 
nijih zemalja socijalističkog siste: 
ma. Međutim, ta korporacija stoji 
u određenom odnosu i prema sla- 
bije razvijenim dijelovima ostalog 
svijeta. Kad bi se ovaj odnos bar 
donekle razmotrio, onda bi se vje- 
rojatno pokazalo da profit kao 
motivacija još uvijek igra važnu 
ulogu u rastu sistema, iako to ni- 
je ni izdaleka tako očito kao što 
je bilo kad se tačno znalo tko up: 
ravlja poduzećem, Galbraith je 


svakako u pravu kad ističe da uz- 
roci ekspanzije i agresivnosti nisu 
samo stvar unutarnjeg individual- 
nog poriva, već da na određenom 
stupnju razvoja postaju institucio- 
nalna nužnost sistema. 


Ivan KUVAČIĆ 


Pierre Bourdieu 
et Alain Darbel: 


L'amour de lart 


Les musćć et leur public 


Le sens commun 
Les editions de minuit, Paris 1966. 


Treba naglasiti da ovdje nije 
riječ o individualnom odnosu pre- 
ma umjetnosti, nego jednom obli- 
ku odnosa društva prema proiz- 
vodima — umjetničke = djelatnosti, 
preciznije o odnosu likovnog dje- 
la i publike. Teza Renća Huyghea 
da likovnoj umjetnosti pripada vo- 
deća uloga u našoj civilizaciji, za- 
hvaljujući primarnoj ulozi slike 
općenito navela je autore ove stu- 
dije na svestranu analizu stvarne 
uloge slike par exellence, tj. dje- 
la likovne umjetnosti i mjesta ko- 
je ono zauzima u suvremenom 
francuskom društvu. Odbijajući da 
sklonost prema umjetnosti smatra- 
ju za isključivi rezultat nadareno- 
sti pojedinca za promatranje i ra- 
zumiievanje, autori su nastojali 
definirati socijalne premise te 
sklonosti. Ne ulazeći u estetske 
sudove mogu se ipak utvrditi so- 
cijalne determinante njihovog pos- 
tanka, što bez sumnje sačinjava 
samo jedan dio problema, alj ipak 
relevantan dio. 


U težnji za empirijskim tretma- 
nom problema, studija počinje de- 
finiranjem objektivnih karakteris- 
tika publike francuskih muzeja i 
galerija. Anketa provedena u '123 
takve ustanove, koja je obuhvati- 
la preko 9000 posjetilaca, pokaza- 
la je da je najznačajnija karakte- 
ristika oko koje se grupira publi- 
ka muzeja nivo obrazovanja. Mo- 
dalni posjetilac francuskog muzeja 

je čovjek sa završenom srednjom 
školom Rezultati su pokazali da 
mivo obrazovanja određuje broj i 
učestalost posjeta, tj postojanje od- 
ređenih navika. Nipošto ne izne- 
nađuje činjenica da su obrazova- 
niji krugovi skloniji posjećivanju 
muzeja i galerija. No to nije re- 
zultat prirodne sklonosti i nadare- 
nosti nego jednog lanca socioeko- 
nomskih i kulturnih faktora koji 
favoriziraju takvo stanje. U skla- 
du s teorijom informacije interes 
za jedno umjetničko djelo je u- 
pravo proporcionalan količini in- 
formacije koju gledalac može pri- 
miti. A gledalac može primiti u- 
pravo toliko koliko mu omoguću- 
je vlastiti kulturni »aparat«. Taj 
»aparat« znači niz tipičnih znanja 
o kulturno-historijskim i stilskim 
karakteristikama djela, elemenata 
koji organiziraju likovnu percepci- 
ju i olakšavaju pristup estetskim 
vrijednostima. To znači da su mo- 
gućnosti pristupa likovnom djelu 
samo virtuelno izjednačene za sve, 
one su realno determinirane kul- 
turnim »aparatom« gledaoca. Mo- 
gućnost interpretacije je određena 
sposobnošću spoznavanja i već a- 
Similiranim spoznajama — (Panof- 
sky). Naravno da to znači odsus- 
tvo konteksta ili struktura u ko- 
je se smješta određeno djelo za 
ljude bez određenog nivoa obrazo- 
vanja, a to uvjetuje difuznu per- 
cepciju i nemogućnost da se za- 
pamti viđeno, pa prema tome i 
sprečava mogućnost formiranja je- 
dne likovne kulture isključivim 
promatranjem što većeg broja dje- 
la. Ovome se mogu dodati i neki 
posve socijalni faktori, kao oba- 
veznost interesa za umjetnost, ko- 
ja ulazi u društvene norme »viših 
klasa«. 


Autori smatraju da se ne mo- 
že očekivati nikakva značajna ni 
trajna demokratizacija strukture 
publike izvan promjena nivoa o- 
brazovanja stanovništva i s njim 
povezanog socioekonomskog statu- 
sa. Škola, kao elementami faktor 
obrazovanja, nema direktan utje- 
caj na formiranje likovne kulture, 
što se primjećuje u maloj ulozi 
nastave likovnog odgoja i histo- 
rije umjetnosti u školskom pro- 
gramu i u slaboj kvaliteti udžbe- 
mika za te predmete. Ali ona daje 
opću kulturnu usmjerenost i pod- 


stiče formiranje kulturnih navika, 
prvenstveno uključivanjem u od- 
ređenu socioprofesionalnu grupu s 
definiranim ponašanjem. Ovo po- 
tvrđuju rezultati ikoji = pokazuju 
značajnu korelaciju posjeta mu- 
zejima s posjećivanjem kazališta 
i koncerata. S druge strane pro. 
blem je i u tome što najveći utje- 
caj još uvijek ima takozvana »slo- 
bodna kultura«, tj ona koju uče- 
nik poprima u porodici i koja je 
najdirektniji proizvod njegovog 
socijalnog porijekla, a škola na da- 
našnjem stupnju ne smanjuje ta- 
kve razlike, dapače čini se da ih 
ona povećava. Način na koji se 
prihvaća određeni kulturni objekt 
definiran je teorijom komunika- 
cija koja publiku određuje spo- 
sobnošću prihvaćanja ponuđene in- 
formacije, ili drugim riječima gle- 
dalac će prihvatiti jedno djelo u- 
koliko je ono adekvatno njegovoj 
likovnoj kulturi, I dalje, struktu- 
ra izloženih djela određivat će pre- 
ma tome strukturu publike koju o- 
na privlače. Insistirajući na kul- 
turno-historijskom aspektu autori 
su konstruirali modele nivoa izlo- 
ženih djela i odgovarajuće mode- 
le strukture publike za pojedine 
muzeje i utvrdil; da je disperzija 
publike oko određenog modalnog 
nivoa obrazovanja tim mania što 
je homogenost izloženih djela ve- 
ća i obratno. Ovaj podatak im je 
poslužio kao osnova za kritiku po- 
stojeće kulturne politike i za za- 
crtavanje jedne adekvatnije, ako 
se teži za demokratizacijom struk- 
ture publike. 


Eksperimentalno je dokazana ne- 
djelatnost metode »Umjetnost na- 
rodu«, ukoliko ona znači samo me- 
haničko približavanje djelu pove- 
ćanom propagandom. Ova imeto- 
da ne djeluje ni najmanje na stva- 
ranje stalnih kulturnih navika kod 
onih koji ih još nemaju. Tako pri. 
vučen posjetilac u pravilu se ne 
vraća u muzej. Isto tako intenzivi- 
ranje tradicionalne muzejske dje- 
latnosti, = organiziranjem. izložbi, 
štampanjem publikacija itd. samo 
aktivira uobičajene posjetioce i na 
tome zastaje, dapače takvi pos- 
tupci gotovo da stvaraju još aris- 
tokratskiju publiku zbog snažnog 
djelovanja latentne propagande 
»socijalnim kontaktima«. Po miš- 
ljenju autora akcija unutar usta- 

nove se može svesti na širenje di- 
japazona izloženih djela, tj. u- 
ključivanje takvih djela koja pri- 
vlače šire slojeve publike (kera- 
mika, naimještaj, tkanine  itd.). 
Smatra se da će tako privučeni po- 
sjetilac kad je već ušao u muzej 
vjerojatno razgledati i ostala izlo- 
žena djela. Izgleda da je ova tvrd- 
nja u kontradikciji s postavkom 
koju su sami autori iznijeli rani- 
je, da zapravo samim tim što su 
izloženi u muzeju takvi svakodnev- 
ni predmeti postaju kulturni ob- 
jekti i djeluju u izvjesnom smislu 
odbojno na široku publiku. Tako- 
đer i povećavanje broja informa- 
cija o djelima na kulturno-histo- 
rijskom nivou trebalo bi pridoni- 
jeti demokratizaciji strukture pu- 
blike. Ovdje se može primijetiti da 
takva akcija može biti uspješna 
samo ako se kombinira s intenzi- 
viranjem likovnog obrazovanja, i- 
nače će ona barem djelomično pro- 
mašiti cilj, formirajući pogrešan 
odnos prema djelu, Sigurno da se 
ne može zapostaviti — mogućnost 
privlačenja većeg broja ljudi i na- 
stojanje da se oni naviknu na stal- 
ne posjete. Međutim, stvarno sred- 
stvo jedne nove kulturne politike, 
kao što i autori ističu, moralo bi 
biti i produženo i intenzivirano li- 
kovno obrazovanje koje se ne mo- 
že odvojiti iz općeg socioekonom- 
skog konteksta. Ovdje dakle mo- 
ramo razlikovati kratkoročne za- 
hvate unutar same ustanove od 
dugoročnih pokušaja demokratizi- 
ranja tih ustanova izvana, tj. stva- 
ranja objektivnih mogućnosti ka- 
ko bi se stvarno mogla proširiti 
»Yamour de lart« (ljubav prema 
umjetnosti). 


Impresionira opsežnost ovog po- 
duhvata u kome je kao što je na 
početku rečeno anketirano 9.226 
posjetilaca 123 francuska muzeja 
koji izlažu umjetnička dijela. Pre- 
ciznost matematičkih metoda ko- 
je su upotrijebljene u obradi po- 
dataka nije štetila dubini zahva- 
ta. Nije ni malo zapostavljena sis- 
tematska i logička analiza rezul- 
tata kao i njihovo objašnjavanje 
unutar jednog širokog društvenog 
konteksta. Moglo bi se zamjeriti 
jedino izvjesno zapostavljanje li- 
kovne problematike pod utjecajem 
statističkog rezoniranja, alj to bi 
vjerojatno zahtijevalo = proširenje 


ove dosta opsežne i potpuno do- 
kumentirane studije. Njezinoj vri- 
jednosti pridonosi što su uz pre- 
cizno iznesene podatke ilustrirani 
i svi metodološki postupci kojima 
su oni dobiveni. Ova studija bez 
sumnje je primjer adekvatnog so- 
ciološkog pristupa jednom kultur- 
nom problemu, koji je svjestan 
svojih ograničenja; ali u kome je 
kritički odnos stalno prisutan i 
prenosi se s kulturne na opće druš- 
tvenu problematiku. 


Maja MINČEK 


Le conflict israćlo-arabe, 


Les Temps Modernes, Paris, 1967, 
str. 992. 


Pod ovim naslovom stoji »Dosje« 
i dosta se radi o jednom impo- 
zantnom dosjeu, koji će za dugo 
vremena ostati jedinstven podu- 
hvat, jer je uspio u jednoj publi- 
kaciji časopisa »Temps Modernes« 
iznijeti i konfrontirati — mišljenia 
17 istaknutih arapskih i 26 istak- 
nutih židovskih ličnosti o istom 
problemu: sukobu između izrael- 
ske države i arapskih zemalja. Go- 
tovo tisuću stranica teksta s pred- 
govorom Sartrea, koji je osobno 
uložio velik napor da bi došao do 
ovih priloga u posljednje dvije go- 
dine, i Lautmanna, koji je čitav 
materijal sredio, predstavlja ne- 
sumnjivo iznimno zanimljivu  do- 
kumentaciju o sukobu koji je po- 
tresao ne samo odnose na Bliskom 
Istoku i u svijetu, već i savjesti 
mnogih intelektualaca ovdje u Ev- 
ropi. Zanimljivo je da je predgo- 
vor ovome dosjeu Sartre završio 
27. maja ove godine i da se u nje 
mu s tjeskobom pita: »Pišem ove 
retke u subotu 27, maja 1967. — 
i ne mogu više čekati a da ne bih 
osjetljivo odgodio izlaženje ovog 
broja —— i kažem, bez dramatizira- 
nja, da apsolutno ne znam da li će 
u sedmicama koje dolaze napetost 
splasnuti ili će sutra Bliski Istok 
plamtjeti. Neutralnost koju smo 
obećali — ili, ako hoćete. našu od- 
sutnost — mislimo zadržali, uspr- 

kos okolnostima, osim u jed 
noj tački koja nije na progra- 
mu. Mi nećemo sačuvati diskreci- 
ju tako daleko da prešutimo jedan 
rat istrebljenja. Ove večeri još o- 
ružje šuti, ali ako sutra, u zoru, 
ono počne govoriti, mi se osje. 
ćamo obavezni da kažemo da una- 
prijed osuđujemo agresiju bilo s 
koje strane da dolazi kao i pro- 
vokaciju koja čini rat — neizbjež- 
nim.« Nije prošlo niti osam dana, 
kako je Sartre napisao ove riječi, 
a oružje je progovorilo. 

Ideja da se napiše dokumentaci- 
ja o uzrocima sukoba između Iz- 
raelaca i Arapa nastala je prije 
dvije godine. Časopis je uspio ća 
pridobije predstavnike obih stra- 
na da učestvuju u istom broju i 
da pišu sasvim slobodno o istom 
problemu s gledišta koji sami bu- 
du odabrali. Jedini incident dogo- 
dio se kad su Arapi tražili da se 
onemogući objavljivanje priloga A. 
Razak Abdel-Kadera, gorljivog pri- 
stalice u Alžiru izraelsko-arapskog 
pomirenja. Od 25 Izraelaca četvo- 
rica su Arapi, tako da je pos- 
tignuta ravnopravnost, jer ima 
stvarno _ 21 Židov i isto  toli. 
ko Arapa. Uvodnu studiju na 
pisao je francuski sociolog Maxi. 
me Rodinson u kojoj dokumenti- 
rano iznosi kako je Izrael nastao 
(»Izrael, kolonijalna činjenica?«). 
Nemamo namjeru da prepričava- 
mo priloge, čiju lektiru toplo pre- 
poručamo svima onima koje za- 
nimaju uzroci = izraelsko-arapskog 
sukoba i koji razmišljaju o njego- 
vom rješenju, pa ćemo samo na- 
vesti imena i naslove priloga. 


Arapsko gledište — Sami 
Hadawil, »Biblijski« i »histo- 
rijski« Zahtjevi cionista 
na Palestinu; Mounthir Anab- 
tawi, Cionizam:  —kolonija- 
listički, šovinističkii mi- 
litaristički pokret; Bour- 
han Dagani, Rizik eksplozi- 
je palestinsko proble- 
ma; Abdu] Wahhab Kayyali, Ci o- 
nizam i ekspanzionizam; 
Issa Nakla, Nikad nećemo pri- 
hvatiti; Saleh Chibl,  Atom- 
sko naoružanje u ruka- 
ma Izraela _ predstavlja 
opasnost za svjetski mir; 
Sami Hadavi, Arapske izbje 
glice; Leonora Stradal, Razgo- 
vor s komandosima Al-Fa- 


tah; Khaled Mokhieddine, Izra 
elimirnaBliskomlstoku; 
Loutfi el Kholi, Izrael, basti- 
on imperijalizma i ghet- 
to; Ahmed Bahacidine, Izrael 
kako ga vidi arapska lje- 
vica; Lotfallah Soliman, Pre 
nos krivnje; Gebran Majdala- 
my Izrael i arapski soci- 
jalisti, Abdallah Laroui, Je- 
dan problem Zapada; Tahar 
Benziane, Palestinski pro 
blem i _ židovsko pitanje; 
Rachad Hamzoui,  Židovsko- 
-arapski odnosi u sred- 
njem vijeku; Ali ĆElsamman, 
Zašto »ne« dijalogu?; 
Izraelsko gledište — Zvi 
Werblowsky, Izrael i Eretz 
zrael; Shmouel Ettinger, Ž i- 
ski narodi Eretz 
a e 1; Dov Barhir, Ž i d o- 
ionizaminapredak; 
Gutman, Židovske 
atombeilzraelska 
ava; V. Harkabi, Jastre- 
i golubovi; Shimon 
liskidanidale- 
; Eorhaim Tari,Znače- 

i izraelsku ekonom:i 
ju 
U Aneksu nalazi se nekoliko 
dokumentarnih priloga: — Kronolo- 
gija židovsko-arapskog sukoba do 
stvaranja Izraelske države, Rezo- 
lucija prihvaćena nakon izvještaja 
Komisije »ad hoc«, zadužena za 
palestinsko pitanje, Rezolucija o a- 
rapskim izbjeglicama, Koncepcija 
općeg primirja zaključenog izme- 
đu Egipta i Izraela, Govor pred- 
sjednika Burgibe (1965). Intervju 
s Burgibom, Definicije. 
Rudi SUPEK 

FILOZOFSKI ŽIVOT 


DIJALEKTIKA OSLOBOĐENJA 


Krajem 1966. godine širom svijeta počele su kružiti dvije pomalo ne- 
obične obavijesti, obje odaslane sa iste adrese u Londonu, obavijest o 
osnivanju Instituta za fenomenološke studije (The institute of Pheno- 
menological Studies) i obavijest o međunarodnom kongresu Dijalektika 
oslobođenja (Dialectics of Liberation) koji je održan u julu 1967. u Lon- 
donu u organizaciji novoosnovanog instituta. 


.Poznato je da u suvremenoj engleskoj filozofiji nema mnogo eminen- 
tnih predstavnika, pa čak ni boljih poznavalaca ni fenomenologije ni 
dijalektike, Zato se na prvi pogled moglo učiniti neobično da baš iz Lon- 
dona dolazi obavijest o osnivanju fenomenološkog instituta i o sazivu 
dijalektičkog kongresa. Ne znači A to da je u engleskoj filozofiji došlo do 
neke nagle preorijentacije? 

Iz teksta obavijesti bilo je vidljivo da nije riječ ni o kakvim iznena- 
đujućim razvojima u engleskoj akademskoj filozofiji. No raspršujući 
jedno iznenađenje tekst obavijesti odmah je donosio drugo. Organizaci- 
je instituta za fenomenološke studije i kongresa o dijalektici oslobođe- 
nja prihvatila se grupa psihijatara i psihoanalitičara (Ronald Laing, 
David Cooper, Joseph Berke, Leon Redler i drugi). Ne znači li to da su 
termini »fenomenologija« i »dijalektika« ovdje upotrijebljeni u nekom sa. 
svim novom, nefilozofskom smislu? Netko tko bi uz pomoć ovakve pret- 
postavke pokušao opravdati iznenađenje što su se psihijatri i psihoana- 
litičari prihvatili fenomenologije i dijalektike, opet bi se prevario. Jer 
iako se termini »fenomenologija« i »dijalektika« ovdje ne upotrebljava- 
ju baš u strogo stručnom i općeprihvatljivom smislu (kakvog uostalom 
i nema) oni se ne upotrebljavaju ni u nekom sasvim »psihijatrijskom«. 

Psihijatri o kojima je tu riječ nisu baš sasvim >»čisti«. Premda su se 
stručno afirmirali svojim psihijatrijskim djelovanjem (napose radovima 
s područja proučavanja i liječenja šizofrenije), njihov je cjelokupan teo- 
rijski i praktički rad kritika suvremene konzervativne i nehumane psi- 
hijatrije i psihoanalize s pozicija humanističke filozofske i sociološke 
misli, pokušaj stvaranja jedne nove varijante kritičke i humanističke 
egzistencijalne psihoanalize »antipsihijatrije«. Riječ je o autorima koji, 
kako sami kažu, upotrebljavaju riječ »fenomenologija« u jednom »širem 
smislu«, kao »više ili manje sistematsko eliminiranje predrasuda o to- 
me tko smo, šta smo i gdje smo«, kao »čišćenje našeg vidokruga od 
svih vrsta društveno prikladnih akademskih konvencija«, no koji su 
učili o fenomenologiji i o dijalektici od njihovi pravih tvoraca i velikana 
(Laing, na primjer, kao svoje glavne učitelje spominje Marxa, Kierge- 
gaarda, Nietzschea, Freuda, Heideggera, Tillicha i Sartrea). Riječ je osim 
toga o psihijatrima koji su se i direktno okušali u filozofiji. Knjiga R. 
Lainga i D. Coopera o marksističkoj fazi Sartreova filozofskog razvoja 
sigurno je jedna od najboljih studija o Sartreovoj filozofiji, pa napose 
njenoj interpretativnoj strani nema zamjerke, kako to svjedoči i Sar. 
treov predgovor kojim izražava »veliko zadovoljstvo« zbog »vrlo jasnog 

i vrlo vjernog« prikaza svoje misli, a naročito zbog »savršenog razumi- 
jevanja« »Kritike dijalektičkog uma«. ' . 

Iz raspisa o sazivu kongresa »Dijalektika oslobođenja« moglo se vi- 
djeti da ni kongres nije zamišljen kao psihijatrijska rasprava. Već lista 
pozvanih glavnih učesnika upozoravala je da neće biti riječ samo o psihi- 
jatriji: među najavljenima našli su se uz psihijatre i filozofi (Herbert 
Marcuse), sociolozi (Lucien Goldmann, Erving Goffman), ekonomisti 
(Paul Sweezy, Ernest Mandel), antropolozi (Jules Henry), politolozi 
(John Gerassi), književnici (Allen Ginsberg, Jacov Lind), društveni kri- 
tičari (Paul Goodman), No izbor imena iz raznih »struka« nagovijestio 
je i nešto drugo što je jasnije došlo do izražaja u kratkoj programat- 
skoj izjavi organizatora — da skup nije zamišljen kao puki »interdisci- 
plinarni« razgovor »stručnjaka«, nego kao rasprava među ljudima koji, 
bez obzira na velike razlike u pogledima, imaju kritički stav prema su- 
vremenom društvu i razmišljaju o mogućnostima njegova mijenjanja. 

Započinjući svoju proklamaciju tezom da su »svi ljudi u okovima«, 
bilo u okovima siromaštva i skapavanja i gladi, bilo u okovima žeđi za 
vlašću, statusom i posjedovanjem, tvrdeći da se strahovlada »ovjekovje- 
čuje u globalnom mjerilu«, pisci nastoje razlikovati oblike u kojima se 
ona danas javlja no ujedno upozoravaju da je cijeli svijet danas jedna 
cjelina. »U totalnom kontekstu kultura je protiv nas, odgoj nas zarob- 
ljuje, tehnika nas ubija«. Polazeći od takve ocjene svjetske situacije sazi- 
vači kongresa ovako su odredili svoj zadatak: »Mi se moramo tome sup- 
rotstaviti. Moramo razoriti naše uvriježene iluzije o lome tko smo, što 
smo, gdje smo. Moramo se boriti protiv našeg hinjenog neznanja o tome 
što se zbiva i našeg, kao posljedica toga, nereagiranja na ono što neće- 
mo da znamo. Mi doživljavamo ono što jest i što se radi kroz filtar na- 
ših društveno odobrenih laži. Ali ono što jest, nije granica za 
onoštoje moguće. Sastat ćemo se u Londonu na bazi širokog opse- 
ga stručnog znanja. Dijalektika oslobođenja počinje s razjašnjavanjem 
našeg sadašnjeg stanja.« (potcrtao G.P.) 

Ma koliko nejasno i neodređeno ili čak konfuzno zvučale ove dekla- 
racije, one ukazuju na osnovnu intenciju organizatora da se pokrene 
jedan u biti filozofski kritički dijalog o osnovnim problemima suvreme- 
nog svijeta i o putovima oslobođenja čovjeka. Uz uvjerenje da su za ta- 
kav dijalog potrebni predstavnici raznih struka izgleda da je organizato- 
re pokretalo i uvjerenje da tu treba ostvariti i razgovor među predstav- 
nicima različitih ljevičarskih i humanističkih orijentacija, te da priliku 
za iznošenje svojih misli treba pružiti i onima s najekstremnijim i naj- 
neprihvatljivijim pogledima. Tako su se na okupu našli pobornici anti- 
psihijatrije, egzistencijalisti, fenomenolozi, marksisti raznih varijanta 
(od humanističkih »revizionista« do maoističkih »ortodoksa«), anarhi- 
sti, pacifisti, crnački ekstremisti, bitnici, hippiji, diggeri, provoi. 

Organizatori su se prvotno bavili mišlju da organiziraju uži skup na 
kojem bi najistaknutiji predstavnici progresivnih orijentacija neposredno 
konfrontirali svoja mišljenja i argumente. No u želji da ostanu potpuno 
nezavisni od bilo kakve državne ili privatne potpore, te da sami financi- 
raju cijeli skup oni su morali promijeniti prvotnu namjeru, te su umje- 
sto uskog skupa »eminentnih« organizirali širok skup s javnim predava- 
njima, seminarima i diskusijama — uz skupe ulaznice (ulaznica za poje- 
dino predavanje iznosila je, preračunato u naš novac, 1.750 starih dina- 
ra, a ulaznica za sve oblike rada kongresa — 56.000 starih dinara!). No 
proširenje broja učesnika skupa proisteklo je prirodno i iz osnovne za- 
misli. Bilo bi doista promašeno da se diskusija o najaktualnijim pita- 
njima našeg vremena vodi u uskom krugu »eksperata«. 

U skladu s koncepcijom skupa organizatori su odabrali i mjesto nje. 
gova održavanja; pa ako u većini slučajeva opis jednog kongresa ne tre- 
ba da uključuje opis prostorija u kojima se održavao, u ovom slučaju 
to nije moguće potpuno izbjeći. Ogromno okruglo zdanje Roundhou- 
se-a koje je donedavna služilo kao spremište za lokomotive, sada se zo- 
ve »Centar 42«, a književnik Arnold Wesker na čelu je odbora koji nasto- 

ji prikupiti potreban novac da se ovo zastarjelo spremište preuredi u 
centar za kulturne priredbe. Kada se to jednog dana postigne bit će to 
sigurno sjajan dom kulture. No upravo u svom sadašnjem obliku, bez 
parketa, stropova i zidova, sa golim prirodnim gredama, sa improvizira- 
nim podijem za predavače i s pozajmljenim klimavim stolicama i klupa- 
ma, ova je građevina pružila adekvatan okvir za jedan skup koji je bio 
jako nesložan u tome šta hoće, a prilično složan u tome šta neće: privat- 
no vlasništvo, eksploataciju, nacionalno ugnjetavanje, rat, nasilje, laž, ob. 
manu, malograđanski život bez rizika, mirenje s prljavštinom za koju 
nismo neposredno odgovorni. 

U vezi s osnovnom koncepcijom skupa bio je i način organizacije, slo- 
žena kombinacija formalnog i neformalnog, pripremljenog i improvizira- 
nog. Uz glavni jutarnji program sastavljen od serije predavanja s diskusi- 
jom, koji je bio brižljivo pripremljen unaprijed, ali je naknadno pre- 
trpio manje izmjene, jer su neki od predviđenih predavača naknadno 
otkazali (Mircea Eliade, Erving Goffman, Jacov Lind, Ernest Mandel), 
a neki naknadno pozvani prihvatili (Stokely Carmichael, Ross Speck, 
Igor Hajek), odvijao se iz dana u dan spontano i dogovoreno kreirani 
popodnevni i večernji program sastavljen od seminara, predavanja, fil- 
mova, recitacija, diskusija. Svatko tko je želio mogao se pojaviti u ulo- 
zi predavača ili voditelja seminara — samo ako je mogao naći nekoga tko 
će ga slušati. Dvorana Roundhouse-a nije u tom pogledu pružala nikakvu 
zapreku, jer bi se u njoj moglo istovremeno održavati i desetak semi- 
nara. 

Glavni organizatori skupa bili su ujedno i njegovi vrlo aktivni učes- 
nici, Laingovim predavanjem započeo je rad skupa, a skup je (ako ne 
računamo maknadno dodano predavanje E. Grogana i »happening« što 
ga je posljednje večeri priredila Carolee Schneeman iz New Yorka) za- 
vršio predavanjem D. Coopera. Laing i Cooper nastupili su i u subot- 
njoj večernjoj panel-diskusiji sa S. Carmichaelom, A. Ginsbergom i E. 
Groganom, a J. Berke jedne je večeri nastupio s predavanjem »Prog- 
ram za revolucionarnu društvenu promjenu u post-kapitalističkom za- 
padnom društvu“. Neumorni Laing gotovo je svako poslije podne održa- 
vao seminar, uvijek dobro posjećen, strpljivo i opširno odgovarajući na 
najrazličitija pitanja kojima je bio zasipan. Šteta što je kod nas zasad 
nepoznata ova misaona orijentacija o-kojoj je J.P. Sartre u predgovo- 
ru Laingovoj i Cooperovoj knjizi napisao slijedeće: »Ja mislim kao i vi 
da se psihički poremećaji ne mogu shvatiti izvana, polazeći od poziti- 
vističkog determinizma, niti da se Imogu rekonstruirati kombiniranjem 
pojmova koji ostaju izvanjski proživljavanoj bolesti. I ja vjerujem da se 
neuroza ne može proučavati ni liječiti bez izvornog poštovanja ličnosti 
pacijenta, bez stalnog napora da se shvati i nanovo proživi temeljna situ- 
acija, bez nastojanja da se nađe odgovor ličnosti na tu situaciju; i ja 
smatram — kao, vjerujem, i vi — duševnu bolest za izlaz koji slobodni 
organizam, u svom totalnom jedinstvu, pronalazi da bi mogao živjeti jed- 
nu situaciju koja se ne može živjeti. Iz tog razloga, ja pridajem najveći 
značaj vašim istraživanjima, napose proučavanju, koje poduzimate, po- 
rodične sredine uzete kao grupe i kao serije—iuvjeren sam da će vaši 
napori pridonijeti da se približi vrijeme kada će psihijatrija biti, naj- 
zad, humana. e : 3 

No ako je ova humanistička »antipsihijatrijska« orijentacija stalno i 
u nesmanjenom intenzitetu bila prisutna na kongresu, te se na svoje- 
vrstan način izrazila i u zanimljivim izlaganjima američkog psihijatra 
Rossa Specka i antropologa Gregoryja Batesona ona ni u jednom trenutku 
nije bila najglasnija niti je davala osnovni ton zekueo situaciji« koja 
se u okviru dinamičkog zbivanja kongresa mijenjala iz dana u dan, Po- 
jednostavljeno govoreći moglo bi se reći da su Do sedmici skupa dali 
osnovni ton pristalice revolucionarnog političkog ekstremizia 1 .mark- 
sističkog dogmatizma, dok je druga sedmica imala više teorijsko-filozof- 
ski karakter i bila obilježena dominacijom ideja demokratskog socijaliz- 
ma i kreativnog marksizma. 

Zakasnio sam na skup pa nisam uspio da čujem ili vidim Johna Ge- 
rassija, za kojeg knjižica s biografskim podacima o glavnim učesnicima 
navodi da se rodio u Parizu, da je studirao i predavao filozofiju, radio 
kao latinsko-američki urednik Timea i Newsweeka, posjetio Vijet- 
nam u misiji utvrđivanja činienica za Sud za ratne zločine, a sada je 
profesor žurnalizma na New York University, ali istovremeno predaje na 
»Slobodnoi školi New Yorka«, ustanovi koja je stvorena 1965. »kao od- 
govor na intelektualni bankrot i duhovnu prazninu američkog odgojnog 
sistema«. Međutim. izgleda da ie njegovo predavanje, prožeto revolucio- 
narnošću kastrovskog tipa, ostavilo znatan utisak na dio auditorija ias- 
noćom ocjena i beskompromisnim zahtjevom za revolucionarnu akci- 
ju. Na žalost. on je odmah po održanom predavanju odletio u Havanu. 

Donekle sličnu, za nijansu umjereniju, a ujedno više teorijski zasno- 
vanu antiimperijalističku i revolucionarnu poziciju zastupao je Jules 
Henrv. pisac poznate knjige »Kultura protiv čovjeka«, sada profesor 
antropologiie i sociologije na Washington University u St. Louisu. Niego- 
vu ie poziciju čini se teško kratko karakterizirati. Možda ju je najbolje 
rezimirao sam riječima: »Ja sam zainteresiran za odnos između dušev- 
nog zdravlia i ludosti, s jedne strane, i općeg položaja čovjeka, s druge. 
Studirajući taj odnos u velikoj sam se mjeri oslaniao na slijedeće pri- 
stupe: historijski materijalizam: Hegelova dijalektika; egzistencijalizam 
kako ga zastupa primarno Kierkegaard i zatim Heidegger; psihoanaliza; 
teorija percepcije.« 

No ako su Gerassi i Henry nesumnjivo pobudili interes svojim radi- 
kalno kritičkim i revolucionarnim stavom, najveću buru na kongresu 
i izvan njega izazvalo je istupanje najmlađeg među takozvanim »glav- 
nim učesnicima«, američkog Crnca Stokelyja Carmichaela. Ovaj dvedest- 
šestogodišnji mladić o kojem se još prije godinu-dvije malo znalo, brzo 
se probio u redove prvih vođa američkih Crnaca. Njegova osnovna paro- 
la »crna vlast« zajedno sa svim koncepcijama koje su s tom parolom 
povezane trijumfirala je na nedavnoj konferenciji crnačkih vođa u Newar- 
ku, i to, da trijumf bude još veći, u odsustvu njenog glavnog protago- 
nista. koji je u to vrijeme držao predavanja u Londonu. Stalno u prat- 
nji svojih najbližih suradnika i sljedbenika, na čelu s vođom britan- 
skih »crnih muslimana« Michaelom de Freitasom, Carmichael je u dese- 
tak dana održao u Engleskoj niz borbenih govora, nastupajući u Round- 
house-u u tri maha: najprije s predavanjem za učesnike kongresa, za- 
tim kao učesnik panel diskusije (zajedno s A. Ginsbergom, E, Groganom, 
R. Laingom i D. Cooperom) i najzad s predavanjem za »crnu braću«. 
Ističući kao svoj uzor pokojnog Malcolma X-a, Mao Ce Tunga i Če Ge- 
varu (donekle i F. Castra), stavljan od svojih suradnika naporedo s ovi- 
ma i proglašavan za velikog vođu svih crnih, temperamentno je kritizi- 
rao bijeli imperijalizam, u svim njegovim aspektima: bezdušnu eksploa- 
taciju obojenih, okrutno barbarstvo koje se ponosno naziva civilizacijom, 
lažnu kulturu, sistematsko falsificiranje svjetske povijesti, luksuz indivi- 
dualizma, te se zalagao za upotrebu nasilja protiv nasilja, za internacio- 
nalizaciju borbe crnih protiv bijelih i za uspostavljanje »crne vlasti«. 
Od kritike nije bila pošteđena ni bijela radnička klasa, koja živi na ra- 
čun eksploatiranja obojenih, ni komunističke partije zapadnih zemalja, 
koje su suučesnice kapitalističkog sistema, ni pacifisti, anarhisti i drugi 
»bijeli liberali« koji sustežući se od individualnog rasizma toleriraju in- 
stitucionalni. Grmeći protiv bijelih Carmichael je upozorio da pod »bi- 
jelima« ne misli sve kojima je koža bijela ni pod crnima samo one ko- 
jima je koža crna. Svi obojeni su »crni«. Ali ni Castro ni Če Gevara nisu 
bijeli nego crni! No praveći ovakve terminološke distinkcije on je ujed- 
no insistirao da je velika većina onih kojima je koža bijela doista bije- 
la i u onom smislu u kojem je »bijeli« isto što i imperijalist, eksploata- 
tor, ugnjetač. 

Čisto teorijski promatrano Carmichaelova izlaganja nisu impresioni- 
rala prisutne, a ipak se osjećalo da su svi na neki način bili impresio- 
nirani. Dok je Carmichael u Londonu držao svoje plamene govore, ve- 

liki gradovi Amerike odjednom su se našli u pravom plamenu i ulice su 
ostale prekrivene tijelima žrtava rasnih sukoba dotad neviđenih razmje- 
ra. Očito je da ti sukobi nisu posljedica Carmichaelovih govora. No stje- 
cao se dojam da ova fascinantna »korespodencija« između Carmichaelo- 
vih govora i realnih zbivanja ima korijen u tome što on govori iz srca 
onih potlačenih i poniženih koji su u svom očajanju i beznađu spremni 
za upotrebu svih metoda borbe i za lični rizik bez granica. Iako se veći- 
na učesnika konferencije odlučno razilazila s programskim prijedlozima 
i zahtjevima Carmichaela, njegove teze naišle su na relativno blage kri- 
tike, Očito su učesnici osjećali da to nije pravi trenutak za teorijsku dis- 
kusiju s Carmichaelom. Jer ovaj je mladić, za razliku od većine drugih 
učesnika, stigao na kongres gotovo direktno iz zatvora a prema podaci- 
ma iznijetim u londonskom »Observeru« dosad je gađan vatrenim oruž- 
jem 8 puta, zatvaran 35 puta, a premlaćivan »više puta nego što se mo- 
že sjetiti«. 

No ako je Stokely Carmichael pobudio izuzetno zanimanje među u- 
česnicima kongresa, ne manju pažnju on je pobudio i na drugoj strani: 
u dnevnoj štampi, u parlamentu i kod vlade. Dok je rad kongresa bio 
inače gotovo potpuno ignoriran u štampi, sve su dnevne novine od lije- 
vih do desnih i od najozbiljnijih do najneozbiljnijih bile svakodnevno pu- 
ne izvještaja o Carmichaelovom boravku u Engleskoj, te je tako i Kon- 
gres spominjan usput, kao skup na kojem je govorio Carmichael. No 
dok je »Observer« otvorio svoje stranice Carmichaelu objavljujući pre- 
ko cijele strane intervju s njim, dio štampe pokrenuo je kampanju pro- 
tiv njega pitajući vladu dokle će u Engleskoj trpjeti ovog »opasnog« čo- 
vjeka. Pitanje o djelatnosti Carrichaela postavljeno je i u parlamentu, 
a nakon provedene istrage ministar unutrašnjih poslova odlučio je da 
se Carmichaelu ne dopusti povratak u Englesku. Jer u to vrijeme Car- 
michael je već bio u Havani kamo je pozvan kao počasni delegat na 
konferenciju Organizacije latinsko-američke solidarnosti (Olas). 

Nasuprot propovjednicima revolucionarnog nasilja čiji je najizrazi- 
tiji predstavnik bio Carmichael, na kongresu je jedna druga podjednako 
snažna, iako manje glasna, struja istupala s parolom ljubavi. Njihov 
glavni prigovor propovjednicima crne vlasti i nasilja mogao bi se sažeti 
u nekoliko rečenica: Postojeće bijelo društvo doista je društvo nasilja. 
No nasilju bijelih vi suprotstavljate nasilje crnih. Prema tome vi niste 
za negaciju društva nasilja nego za njegovo održavanje. Društvo nasilja 
može se negirati samo društvom ljubavi, a put do društva ljubavi ne Ino- 
že voditi preko nasilja. Najeminentniji predstavnik ovog pravca pjesnik 
Allen Ginsberg pojavio se na tribini kongresa kao učesnik u panel dis- 
kusiji, a kao uvodnu riječ u diskusiji — otpjevao je jednu svoju pjesmu. 
Jednom drugom prilikom on je cijelo veče proveo pjevajući, uz postepe- 
no sve brojniju pratnju prisutnih, indijske vjerske pjesme. No neakti- 
van u formalnim i masovnim sesijama, on je pokazao izvanredno inten- 
zivnu aktivnost u razgovorima i diskusijama u užim grupama uporno 
razjašnjavajući i propagirajući ideje i nastojanja za negiranjem postoje- 
ćeg poretka mirnim, nenasilnim sredstvima, Objašnjavajući šta rade i 
za čim teže »hippiji« i napose »diggeri«, Ginsberg je bio znatno uspješ- 
niji od mladog vođe »diggera« Emmetta Grogana koji je izgleda bolji 
praktični organizator i vođa nego teoretičar i govornik. S gotovo djetinj- 
skim oduševljenjem Ginsberg je pričao o poklanjanju cvijeća policajci- 
ma i drugim miroljubivim metodama borbe kojima hippiji dovode u 
zabunu i paraliziraju svoje progonitelje, a napose o tome kako diggeri 
uspijevaju u stvaranju neformalnih zajednica novog tipa u kojima se 
ostvaruje visok stepen ljudske solidarnosti, zajednički rad za opće do- 
bro i komunistička raspodjela dobara prema potrebama. 

Iako su se hippiji malo čuli sa glavne govornice, hippijevska atrnosfera 
osjećala se pomalo u toku cijelog kongresa i kao da je zračila iz svih 
njegovih zakutaka. Odakle? Da li iz velikih brada, kratkih sukanja, poci- 
jepanih košulja, bosih nogu? Ili sa ruža koje su povremeno dijeljene svim 
učesnicima (premda nisu policajci)? Možda sa značaka s hippijevskim 

parolama: »Cvjetna vlast« (»Flower Power« — kao odgovor na »Black 
Power«), »Pravite ljubav,ne rat« (»Make Love not War«), »Nove gradove, 
ne nove bombe« (»New Towns, not New Bombs«). 

Hippiji nisu za droge koje uništavaju zdravlje, ali oni otvoreno sla- 
ve marijuanu (marihuanu, hašiš). Nedaleko mjesta gdje se održavao 
kongres nalazi se brežuljak — park Primrose Hill. Primrose znači »jag- 
lac«, a izraz »Primrose path« (»staza jaglaca«) upotrebljava Shakespeare 
u svom Hamletu u smislu »staza užitka“. Konvencionalni vodiči Londona 
bilježe da se sa vrha Primrose Hilla (219 stopa nadmorske visine) »pru- 
ža fantastičan pogled na London«. Vodiči ne spominju da je to danas ta- 
koreći centralna londonska pušionica marihuane. U njima se prema to- 
me ne može provjeriti ni tvrdnja da su se tu još u pradavna vremena 
uživale opojne trave. Primrose Hill nije daleko od Roundhousea, no put 
ka njemu vodi preko mosta-nadvožnjaka ispod kojeg prolaze željezničke 
pruge. Vjerojatno u povodu kongresa netko je uzduž cijelog mosta ispi- 
sao ogromnim slovima: »1956. Eden je bio u pravu. Zaustavite Nasera i 
Sovjete sada« i »Droge su lijevo oružje, stavite ih izvan upotrebe.« Ali 
u vrijeme održavanja kongresa u londonskom »Timesu« objavljen je pre- 
ko cijele strane i oglas sa šezdesetak potpisa pod naslovom »Zakon pro- 
tiv marihuane je nemoralan u principu i neostvarljiv u praksi«. Među pot- 
pisnicima ovog apela nalaze se glavni organizatori kongresa, ali i mnogi 
drugi ugledni psihijatri, liječnici, filozofi, sociolozi, književnici i umjet- 
nici. Zahtijevajući da se dopusti pušenje marihuane, kao i naučno prou- 
čavanje njene upotrebe, oni tvrde da je među drogama koje pružaju za- 
dovolistvo marihuana najneopasnija (manje opasna od alkohola, pa čak 
i od duhana), da uživanje hašiša stimulirajući senzorno iskustvo ne poti- 
če na uživanje drugih droga, te da borba protiv marihuane čak otežava 
i gotovo onemogućuje uspješnu borbu protiv doista opasnih droga. 

Iako sam nije ni beatnik ni hippster, poznati američki književnik 
(pjesnik. romanopisac, dramatičar, esejist) i društveni kritičar, autor 
preko trideset knjiga, anarhist i pacifist Paul Goodman, po osnovnim 
koncepcijama nije daleko od njih. Njegovo predavanje u obliku slobod- 
nog čavrljanja, o Gandhiju, Nehruu, Buberu i Ben Gurionu, o Quacker- 
skoj konferenciji u Budimpešti (gdje mu se svidio stav jugoslavenskih 
studenata), o atomskoj bombi, o alijenaciji, o Carmichaelu, o tri velike 
sile koje se bore oko Afrike, o američkom školskom sistemu, o hippiji- 
ma, o Ginsbergu, o ukidanju vlasti, o samoupravljanju, o stručnjacima 
itd. itsl. izazvalo je nezadovoljstvo mnogih prisutnih, no bilo je dobro 
primljeno od većine. Pa ako je zaista nezadovoljstvo i bilo opravdano, 
nema sumnje da i ovakav pristup koji praktično razara dogmatske kru- 
tosti i sheme ima svoju vrijednost. A usprkos »nesistematičnosti«, »anar- 
hoidnosti« i »površnosti« ipak su Goodmanovo izlaganje prožimale neke 
značajne ideje vodilje, a u prvom redu ideja da cijelo društvo treba or- 
ganizirati odozdo na principima samoupravljanja. Upravo iz ove pers- 
pektive može se razumjeti i Goodmanova usputna primjedba da su je- 
dini ljudi na svijetu koji razumiju u čemu je problem i koji nešto čine 
da ga riješe — Jugoslaveni. 

Iako su neki učesnici kongresa govorili o marksizmu kao o nečem 
zastarjelom i prevaziđenom, bilo je među prisutnima i dosta marksista 
raznih varijanti. Kao govornici u glavnom programu nastupili su Paul 
Sweezy, Lucien Goldman, Herbert Marcuse, Igor Hajek i pisac ovih reda. 
ka. Poznati američki marksist, ekonomist Paul Sweezy govorio je pod 
mnogoobećavajućim naslovom »Budućnost kapitalizma«, no njegovo je 
predavanje svojim sadržajem zaostalo i za temom i za predavačevim 
renomeom. Upoznavajući slušateljstvo s dobro poznatim podacima o eko. 
nomskoj snazi USA, SSSR i »trećeg svijeta«, fragmentarno pričajući o 
problemima latinsko-američkih zemalja, on je najzad došao do svoje 
glavno teze odnosno proročanstva — da će sedamdesete godine ovog 
stoljeća biti godine velike gladi u trećem svijetu i kao posljedica to- 
ga, godine velikih revolucija, koje će definitivno srušiti kapitalizam 
u cijelom svijetu. Ova zanimljiva i značajna teza ostala je na žalost 

nedovoljno razjašnjena i potkrijepljena. Inače, glavna atrakcija Swee. 
zvyjeva predavanja bila je što su za vrijeme predavanja sa galerije 
obješene tri velike Maove parole i što su se nakon predavanja dijelile 
Maove Crvene knjižice. 

Za razliku od Sweezyjeva predavanja u kojem je politička prognoza 
potisnula u zadnji plan teorijsku analizu, Goldmannovo predavanje »Dog- 
matičnost i kritičnost u literarnoj kritici« bilo je izrazito »akademsko«, 
te se u tom pogledu znatno razlikovalo od većine ostalih, forsirano »an- 
gažiranih«. No pokazalo se da auditorij i za ovu vrstu predavanja ima 
razumijevanja, ako je riječ o zanimljivim i sadržajnim analizama. U 
uvodnom dijelu svog predavanja Goldmann je općenito govorio o odno- 
su strukture i procesa u povijesnom zbivanju i o čovjeku kao jedinom 
realnom subjektu tog zbivanja, da bi odatle prešao na problem »dogma- 
tičnosti« (respekta za strukturu) i »kritičnosti« (uvažavanja promjene) 
u duhovnom stvaralaštvu i književnohistorijskom istraživanju. Ovako 
zamišljeno predavanje prirodno je izazvalo niz pitania o odnosu mark- 
sizma, egzistencijalizma i strukturalizma, o Sartreu, Althusseru, Foucaul- 
tu, a to je dalo povoda Goldmannu za niz zanimljivih odgovora, između 
ostalog i za pokušaj objašnjenja razloga potiskivanja egzistencijalizma 
strukturalizmom u suvremenoj francuskoj filozofiji. 

I pisac ovih redaka stigao je na kongres s uglavnom »akademskim« 
referatom, no organizatori su smatrali da bi učesnici kongresa više vo- 
ljeli da čuju o časopisu Praxis. U nemogućnosti da u jednom preda. 
vanju kažem sve što bi trebalo reći o Praxisu, ograničio sam se na to 
da ukratko izložim četiri koncepcije koje su se javile u časopisu, narav- 
no onako kako ih ja shvaćam: shvaćanje filozofije kao mishH revolucije, 
shvaćanje socijalizma kao humanizma, koncepcija stvaralačkog marksiz- 
ma i koncepcija univerzalističkog internacionalizma. Kao svojevrsni kore- 
ferent uz ovo predavanje nastupio je s kraćim izlaganjem češki; literarni 
kritičar Igor Hajek koji je vrlo zanimljivo govorio o nekim problemima 
kniiževnog i kulturnog života u Čehoslovačkoj. 

Ne znam da li su organizatori unaprijed planirali da Marcuseovim 
predavanjem krunišu rad kongresa, no Marcuseovo, pretposljednji dan 
održano, predavanje doista je predstavljalo svojevrsni vrhunac i rezime 
kongresa. Marcuse, koji je u London stigao nakon trijumfalnog posjeta 
Berlinu, odakle su ga novine ispratile pod naslovom »Idol berlinskih stu- 
denata« požnjeo je ne manji uspjeh u Londonu. Predajući pred prepu- 
nom dvoranom, naiavljen kao značajan mislilac čija će svaka rečenica 
biti dragocjena pouka, Marcuse nije razočarao očekivanja auditorija. No 
poznavaoci Marcuseova pisanog djela mogli su otkriti da imaju pred 
sobom nešto drugačijeg Marcusea, Marcusea u naponu revolucionarnog 
elana. čiji je izraz postao jasniji i određeniji, manje kompliciran i tajno- 
vit, ali nipošto ne i površan i nefilozofski. Odmah u početku svog preda- 
vanja on je izjavio da je socijalizam danas potreba i nužnost i to ne sa- 
mo filozofski, sociološki i ekonomski nego čak i biološki, da bi odmah 
zatim istakao i radikalni novum što ga predstavlja socijalizam kao odlu- 
čan raskid s prošlošću i kvalitativna promjena, kao sloboda i kao uki- 
danje represije i represivnih institucija. Osporavajući tezu da je suvre- 
mena kapitalistička država — država blagostanja (a welfare state). 1 
tvrdeći da je ona država rata (a warfare state), Marcuse je ujedno is- 
takao da cilj socijalizma nije blagostanje nego oslobođenje od društva 
obilja (liberation from affluent society), ukidanje rada i oslobađanje ljud- 
ske senzibilnosti, stvaranje tipa čovjeka koji je biološki nesposoban za 
rat, a sposoban za užitak, Proklamirajući potrebu izgradnje socijalizma 
kao estetske realnosti, kao djela umjetnosti i igre, Marcuse je međutim 
istakao da se takvo društvo ne može ostvariti postepenim mijenjanjem 
sadašnjeg, da je ukidanje privatnog vlasništva i disolucija postojećeg 
sistema nužna pretpostavka. na. : 

Govoreći o društvenim snagama koje bi mogle pripremiti i izvesti 
radikalnu revoluciju, koja bi ukinula privatno vlasništvo, no ne bi zastala 
pri tome, Marcuse je osudio »fatalne predrasude protiv intelektualaca“ 

i istakao kao urgentni zadatak povezivanje intelektualaca u međunarod- 
nim razmjerima. Intelektualci imaju »odlučnu pripremnu funkciju«, — 
ali »ne više«; oni su katalizator, ali ne i revolucionarna snaga koja može 
izvršiti promjenu. Neki su nazvali intelektualce »novom radničkom kla- 
som«, no to je, po Marcuseu, »u najmanju ruku preuranjeno«. Ali to ne 
smanjuje ulogu intelektualaca kao odgojitelja koji treba da odgajaju 
na nov način — teorijom i političkom praksom. Odgovarajući na even- 
tualni prigovor da propovijeda politiziranje odgoja Marcuse je podsjetio 
da odgoj već jest politički, a »mi hoćemo protupolitiku«, odgoj za život 
bez straha, brutalnosti i gluposti. Na kraju predavanja Marcuse je govo- 
rio i o hippijima. Po njegovu mišljenju ima kod ovih dosta neozbiljnosti 
i maskerade, no ima kod njih, napose kod američkih diggera i holand- 
skih provoa, i ozbiljnog političkog protesta, pozitivnog revolta protiv 
puritanskog morala s njegovom brutalnošću i agresivnošću kakve vidi- 
mo u Vijetnamu i progresivnog nastojanja da se uvede novi nenasilni na- 
čin života. Služeći se sa Sweezyjem da u borbi protiv postojećeg sistema 
treba računati na pomoć »trećeg svijeta«, Marcuse je međutim istakao da 
promjenu u razvijenim industrijskim zemljama mogu izvršiti u prvom 
redu snage u tim zemljama. U vezi s tim on je ponovo istakao da je ulo- 
ga intelektualaca doduše ograničena, ali da nema razloga za pesimizam 
i defetizam. Već se vide znakovi promjene i mi treba da nastavimo činiti 
što možemo. 

Nije lako ukratko i jednoznačno ocijeniti smisao i značenje ovog 
mnogostranog i širokog skupa na kojem je u toku 15 dana (od 15. do 
30. jula 1967.) govorilo nekoliko stotina učesnika, no čini mi se da je 
riječ o skupu čiju vrijednost i značaj, usprkos svim njegovim protivu- 
rječnostima, neujednačenostima, disharmonijama i padovima, ne bi tre- 
balo potcijeniti. 


Ako se ne varam bio je to prvi širi skup u Engleskoj gdje su imali 
prilike da nastupe predstavnici nekih filozofskih orijentacija koje u da- 
našnjoj Engleskoj ne cvjetaju (marksizam, fenomenologija, egzistenci- 
jalizam), a koje sve više postaju osnovne filozofske orijentacije suvreme- 
nog svijeta. Ali kongres nije bio samo prvi značajniji pokušaj proboja 
zida kojim se suvremena engleska filozofija i društvena Inisao ogradila 
od marksizma. Bio je to u isto vrijeme pokušaj prekoračenja granica ko- 
je je suvremena engleska filozofija povukla između sebe i drugih ob- 
lasti duhovnog stvaralaštva (društvenih nauka, književnosti, umjetnosti). 


No kongres nesumnjivo ima i šire internacionalno značenje — kao za- 
nimljiv pokušaj praktične realizacije ideje anti-kongresa, kao razmjena 
mišljenja među ljudima raznih nacija i orijentacija i kao jedan od ob- 
tika onog internacionalnog povezivanja lijevih intelektualaca o kojem je 
zovorio Marcuse. Jer premda doista intelektualci ne mogu sami izmije- 
niti svijet, bez njihova sudjelovanja ne može to učiniti ni bilo koja druga 


društvena grupa ili sloj. Gajo PETROVIĆ 
ajo 

K RA _ TK IE INF OR MA JZ C IJE 


SIMPOZIJ HRVATSKOG FILOZOFSKOG DRUŠTVA 


. Iz _organizaciono-financijskih razloga (obećana pomoć Naučnog sa- 
vjeta Hrvatske nije još stigla) kao i zbog molbe mnogih članova koji nisu 
dospjeli završiti svoje priloge, godišnja skupština i simpozij Hrvatskog 
filozofskog društva »Hrvatska filozofija u prošlosti i sadašnjosti« odga- 
đa se, po zaključku U. O. H. F. D.a, za konac veljače 1968. god. Tačan da. 
tum održavanja bit će javljen naknadno. 


PREDAVANJA U HRVATSKOM FILOZOFSKOM DRUŠTVU 


Dr Branko Bošnjak održao je za članove Društva 27. listopada preda- 
vanje s diskusijom na temu »Smisao filozofske egzistencije«. Iduće pre- 
davanje održat će Zvonko Posavec o temi »Hegelova filozofija prava«. 


PREDAVANJA NA TRIBINI »5 MINUTA POSLIJE 8« 


Poznata tribina Studentskog centra u Zagrebu organizira ove godine 
predavanja s diskusijama u nizu vrlo interesantnih i aktuelnih ciklusa: 
»Nacija, nacionalnost i nacionalizam«, »Aktualna društvena problemati. 
ka«, »Sudbina lijevih pokreta u svijetu« i »Religija u suvremenom svijetu«. 

U ciklusu »Nacija, nacionalnost i nacionalizam« održao je 18. listopada 
1967. Rudi Supek (Zagreb) predavanje pod naslovom »Što znamo danas 
o psihologiji naroda ili nacija«, a 3. studenoga Ljubomir Tadić (Beograd) 
s temom »Nacionalizam ili internacionalizam«. 

U okviru ciklusa »Aktualna društvena problematika« najavljena su 
slijedeća predavanja: Mihailo Marković (Beograd), »Nihilizam u suvre- 
menom svijetu« (8. studenoga); Veljko Korać (Beograd), »Ekonomija i 
kultura u socijalizmu« (9. studenoga); Svetozar Stojanović (Beograd), 
»Od primitivnog ka modernom komunizmu u etici« (13. studenoga); Mi- 
lan Kangrga (Zagreb), »olitička i socijalna revolucija« (17. studenoga) i 
Dušan Pirjevec (Ljubljana), »Istina i kraj humanističkog intelektualca«. 

U okviru ciklusa »Sudbina lijevih pokreta u svijetu« održao je 2. stu- 
denoga 1967. predavanje Vjekoslav Mikecin (Zagreb) pod naslovom 
»Situacija evropske ljevice u ovom trenutku (Italija i Francuska)«, a 
najavljena su ova predavanja: Veljko Cvjetičanin (Zagreb), »Kriza su- 
vremenog socijalizma — konstante i perspektive« te Rudi Supek (Zagreb), 
»Evropski socijalizam u ovom trenutku«. 

U ciklusu »Religija u suvremenom svijetu« najavljeno je za sada jedno 
predavanje: Branko Bošnjak (Zagreb), »Filozofija života u Talmudu — 
hebrejska praksa Biblije« (15. studenoga 1967). 


RAZGOVORI U REDAKCIJI »PRAXIS« 


Redakcija časopisa »Praxis« organizira 4. XII 1967. javnu diskusiju o 
dvobroju 5/6 od ove godine, a 27. XII 1967. u 19 h razgovor o temi »Na- 
cionalno, internacionalno, univerzalno«, koja je najavljena za »Praxis« 
broj 2/1968. Diskusije će se održati u Klubu sveučilišnih nastavnika, Bra- 
će Kavurića 17. Uvodnu riječ za drugu temu dati će drug Rudi Supek. 
Pozivamo naše suradnike i sve zainteresirane da sudjeluju u diskusiji. 

ODJECI 


KRITIČKI MARKSIZAM JEDNOG HRVATSKOG ČASOPISA 


Lucio Lombardo-Radice 


Praxis, »revue philorophique« koju izdaje »Hrvatsko filozofsko druš- 
tvo« u Zagrebu čini mi se jednim od najzanimljivljih i najpozitivnijih no - 
vih fenomena kulture (i političke kulture) u socijalističkim zemljama ev- 
ropskog Istoka. Da bi se opravdala ta tvrdnja mislim da je najbolje dati 
riječ samim urednicima Praxisa. U prvom redu Gaji Petroviću (glavnom 
uredniku časopisa, zajedno sa Rudijem Supekom) koji je 22. decembra 
1966. učinio bilancu o »Dvije i po godine Praxisa« u svojem referatu na 
godišnjoj skupštini Hrvatskog filozofskog društva (vidi Praxis, 1/1967.). 
Prvi broj časopisa na hrvatskosrpskom jeziku, pojavio se 1. septembra 
1964.; s izuzetkom »jedinog broja« jedinog filozofskog časopisa izašlog 
1927, koji se ugasio tek što se pojavio, to je bio prvi hrvatski filozofski 
časopis u punom amislu te riječi, Do decembra 1966. pojavilo se 12 bro- 
jeva jugoslavenskog izdanja, 8 brojeva međunarodnog izdanja (članci na 
francuskom, njemačkom i engleskom); pred sobom imamo još dva »me- 
đunarodna« broja, 1 i 2, za 1967. 

U nastupnom programu — manifestu pokretači su definirali Praxis 
kac »filozofski časopis koji nije usko »stručan«, filozofski časopis koji 
nije samo filozofski, nego raspravlja i o aktualnim problemima jugosla- 
venskog socijalizma i suvremenog svijeta i čovjeka. ..filozofski časopis u 
onom smislu u kojem je filozofija misao revolucije: nepoštedna kritika 
svega postojećega, humanistička vizija doista ljudskog svijeta i nadah- 
njujuća snaga revolucionarnog djelovanja«; a filozofija sa svoje strane 
»ako želi da dopre do biti svakodnevice... ne smije se ustezati da se od 
nje i prividno udalji zaranjajući u dubine »metafizike«. Ukratko, jedna 
bitno »kritička i revolucionarna humanistička orijentacija“, jedna inicija- 
tiva »ambiciozna“ ali ne provincijalna, koja se svjesno uklapa u pokret 
»obnove stvaralačkog marksizma« što se postepeno odvija posljednjih 
dvadeset godina. 

Kritički marksizam, dakle, otvoren ane zatvoren u granice neke škole. 
Praxis je istakao već u svojem prvom broju da »razumijevanju biti Mar- 
xove misli mogu više pridonijeti njeni inteligentni kritičari nego ograni- 
čeni i dogmatski pristalice«; on je ostao vjeran svojem programu objav- 
ljujući radove koji bi mogli »mjereni aršinima dogmatske nepogrešivosti 

biti ocijenjeni kao opasne hereze«. Samo u suočavanju s nemarksističkim 
idejama ili sa marksističkim »neortodoksnim« grupa Praxisa misli da 
je moguće »da damo novu svježinu i snagu marksističkim koncepcijama, 
da stvaralačkim i slobodnim mišljenjem u duhu Marxa otvaramo nove vi- 
dikc.« (Talijanski će čitalac odmah primijetiti srodnost tako izražena 
mišljenja s mišljenjem Palmira Togliattija u odgovarajućim dijelovima 
Jaltske promemorije: radi se o sivjesnoj srodnosti; drugovi iz Praxisa in- 
spiriraju se na poseban način poukama Antonija Gramscija). Ta se o- 
rijentacija odražava praktički u izboru članova brojnog internacionalnog 
redakcijskog savjeta koji okuplja originalne i »heterodoksne« ličnosti kao 
što su: Ernst Bloch, Erich Fromm, Herbert Marcuse, zajedno sa istraži. 
vačima — borcima otvorenih i kritičkih vidika iz socijalističkih 1 kapitalis- 
tičkih zemalja (od Talijana Umberto Cerroni i Aldo Zanardo). 


Praxis, borbeni časopis, nije imao miran život. Valja kazati da su au. 
toritativni političari kritičari Praxisa priznali časopisu »zaslugu što je sve 
nas a možda i Savez komunista, podstakao na intenzivnu teoretsku dis. 
kusiju o mnogim otvorenim problemima« (Vjesnik, maj 1966), Bio je 
međutim i po koji pokušaj da se prekine djelatnost Praxisa: napose dvo- 
jica među najvišim rukovodiocima »Hrvatskog filozofskog društva« po- 
kušali su, prošle jeseni, da opozovu mandat redakcije, ali njihovu akciju 
nije podržao ni upravni odbor društva u cjelini ni godišnja skupština. 


Epizoda zaslužuje da bude citirana kao lijep primjer istinskog »samo- 
upravljanja« kulturom u jednom socijalističkom društvu; to je kulturni 
aspekt, da tako kažemo, onog principa »direktnog upravljanja« ili »samo- 
upravljanja« što predstavlja težište najnovijeg jugoslavenskog revolucio- 
narnog iskustva i, konsekventno tome, jednu od središnjih tema izučava- 
nja i rasprava za Praxis, U stvari, opća je tema koju pruža Praxis u svo- 
jem drugom broju 1967: »Birokracija, tehnokracija i sloboda« (doznaje- 
mo iz prvog broja da se o toj temi diskutiralo u novembru i decembru 
1966. na dva velika sastanka »proširene« redakcije). čini mi se najboljim 
da i u ovom slučaju prepustim riječ prvim učesnicima u diskusiji. 


Rudi Supek (glavni urednik sa Petrovićem i čini se jedna od »jakih 
glava« grupe) pokreće, otvoreno, problem odnosa i suprotstavljanja iz- 
među »Tehnokratskog scijentizma i humanističkog socijalizma«. Supek 
polemizira s Galbraithom (indirektno i sa članom svoje redakcije Mar- 
cuseom): on razmatra pažljivo Galbraithovu, Aronovu i druge amalize i 
prihvaća neke njihove podatke; međutim on negira kraj klasne borbe i 
socijalističkih revolucija, ističući da jedno i drugo valja smjestiti »na te- 
ren koji im je svojstven, humanistički teren«. »Ako borba za emancipaci- 
ju radničke klase i društva uopće ne stavlja toliko težište na pauperizaci- 
ju, ona je stavlja sve više na društvenu i ljudsku degradaciju... Relativ- 
nom materijalnom sitošću (koja ostaje bitan problem za »Treći svijet«!) 
ne može se prigušiti ljudska potreba za društvenom jednakošću u vršenju 
društvenih odgovornosti i potreba za ličnim dostojanstvom.« Humanistič- 
ke zahtjeve, štaviše, zaoštrava »društvo obilja« 1 vlada stručnjaka. 

Dotičući se tek, radi kratkoće, studije Zapadnog Nijemca Martina 
Greiffenhagena koja je posvećena napetosti između »Demokracije | teh- 
nokracije« možemo zajedno sažeti rasprave Jugoslavena Svetozara Sto. 

Janovića (»Etatistički mit socijalizma«), Andrije Krešića (»Pol'tički ap- 
solutizam, anarhija i autoritet«) i Veljka Rusa (»Internacionalizacija re- 
volucionarnog pokreta«). Trojica autora pokreću, na različit ali po du- 
hu srodan način, težak teorijski i praktički problem koji se danas pos- 
tavlja u zemljama u kojima je socijalizam pobijedio: problem odnosa 
državnih institucija i revolucionarnog pokreta (demokratskog, odozdo). 
Premda odbacuje identifikaciju kapitalističkih i socijalističkih struktura 
u kategoriji »državni kapitalizam« (Marcuse, Fromm), podsjećajući da 
tamo »gdje postoji državni socijalizam nema ni kapitala ni kapitalista«, 
Stojanović ocjenjuje socijalizam, koji on naziva »etatističkim«, kao jednu 
vrstu zasebne političko-društvene strukture, koju valja jasno razlikovati 
od samoupravnog socijalizma (selimanagement). Prema autoru, radi se 
o dva posve različita pogleda koja obuhvaćaju dvije različite koncepcije 
revolucionarne partije: »avangarda radnih masa ili državna partija nove 
(uske) rukovodeće klase«, ? »komunistička partija ili savez komunista?«. 
Druga je alternativa što je postavlja autor, u vezi s onim što prethodi, 
alternativa između političkog monizma i političkog pluralizma, između 
ideoškog centralizma i »kolektivnog intelektualca«, u Gramscijevu smislu. 


Rus i Krešić mnogo direktnije razmatraju jugoslavensko iskustvo. Sa- 
dašnja je jugoslavenska struktura, kaže Rus, dualistička: »Država plus 
neposredno upravljanje.« Rus kritički analizira iskustvo samoupravljanja 
tvornicama u Jugoslaviji i pokazuje da ono može biti i fasada birokrat- 
skog upravljanja. Međutim, neposredno upravljanje ekonomijom grupa 
Praxis prosuđuje kao novu činjenicu, Istinska materijalna osnova soci- 
jalističke demokracije jest, kaže Krešić, neposredno sudjelovanje pojedi- 
nog proizvođača u ekonomskoj vlasti, u upravljanju kolektivnim vlasniš- 
tvom. I Krešić i Rus, međutim, vode računa o potrebi centralne vlasti 
radi povezivanja, o nedostatnosti isključivo neposredne ekonomske de- 
mokracije i u biti predlažu, da bi se ostvario ispravan odnos između cen- 
tralizma i demokracije, »legalizaciju postojećih latentnih sukoba izme- 
đu samoupravljanja i strukture vlasti... koja bi omogućila organizirano 
rješavanje sukoba i poteškoća i neprestanu preobrazbu dviju institucio- 
nalnih struktura« (Rus). Krešić dolazi do određenijih prijedloga: javnost 
rasprava u državnim organima, javna kritika, mogućnost opoziva man- 
data, imperativni i vremenski ograničeni mandati. 


Želio sam uglavnom referirati. Kad bih se htio upuštati u meritum 
stvari, upustio bih se u diskusiju s mnogim Praxisovim tvrdnjama. Ali to 
nije najvažnije. U duhu Praxisova kritičkog marksizma, koji osijećam du- 
boko srodnim, najvažnije je uhvatiti se u koštac sa značajnim proble- 
mima pomoću ispravne kolektivne metode, s više snage. 


(»L'Unita«, 11. jula 1967.) Preveo: Vjekoslav Mikecin 

PROBLEMI HUMANIZMA 
U SUVREMENOJ JUGOSLAVENSKOJ FILOZOFSKOJ LITERATURI > 


V. M. Ivanova 


U suvremenoj filozofskoj literaturi Jugoslavije problemi humanizma i 
slobode ličnosti zauzimaju značajno mjesto.' Oni su široko osvijetljeni 
u radovima Bogdana šŠešića, Dušana Nedeljkovića, Dragutina Lekovića, 
Borisa Ziherla, Ljubomira Živkovića, Zagorke Mićić, Borisa Majera, An- 
drije Stojkovića, Olega Mandića, Vuka Pavičevića i niza drugih jugosla- 
venskih filozofa, sociologa i ekonomista. 

U radovima spomenutih autora prije svega privlači pažnju njihova 
težnja da probleme humanizma promatraju s pozicija dijalektičkog ma- 
terijalizam. Napose u vezi s tim oni podvrgavaju podrobnoj kritici tako- 
zvane »humanističke teorije« u suvremenoj buržoaskoj filozofiji. 

Bogdan Šešić i Andrija Stojković u knjizi »Dijalektički materijalizam« 
(Beograd, 1962) daju podrobnu analizu osnovnih pravaca suvremene: bur- 
žoaske filozofije u problemima humanizma i slobode ličnosti. Na prim. 
jeru djela K. Jaspersa, J. Maritaina, G. Marcela, N. Berdjajeva, L. Kla. 
gesa, N. Hartmanna i drugih buržvaskih filozofa oni pokazuju da u osno- 
vi njihovih teorija, uza sve varijacije i nijanse, leži učenje o »čistim, 
idealnim i neprolaznim ljudskim vrijednostima«. To učenje B. Šešić i A. 
Stojković promatraju kao ispoljavanje idealističkog, subjektivističkog 
pristupa problemima humanizma i ličnosti. 

»Očigledno je — zaključuju autori — da savremena građanska filozo- 
fija najvećim delom ostaje bespomoćna pred problematikom savremenog 
ljudskog sveta i savremenog čoveka. U suštini savremena građanska filo- 


1) U ovom članku ima više citata jugoslavenskih autora koji nisu tač- 
no prevedeni na ruski. U vezi s tim prevodiocu se nametnulo pitanje da li 
da ta mjesta navede prema hrvatskosrpskim originalima ili da ih ponovo 
prevede iz iskrivljene ruske verzije. Pitanje smo riješili tako da su sva 
mjesta gdje su u ruskom prijevodu bile samo manje netačnosti navedena 
po originalu, dok su ona mjesta gdje je pisac članka bitno izmijenio sii- 
sao originala (i na osnovu toga dalje zaključivao i dokazivao) prevedena 
s ruskog, a u fusnotama je naveden autentični hrvatskosrpski tekst. U 
fusnotama smo također upozorili na neke slučajeve pogrešnog atribuira- 
nja autorstva. Suzdržali smo se od komentara koji prekoračuju kompe- 
daa prevodioca (a koji uostalom i nisu potrebni). (Primjedba prevo- 

ioca 

zofija postavlja problem čoveka i ne rešava stvarnu problematiku ljud- 
skog sveta i stvarnih ljudi: ona ostaje zatvorena u krug idealističkih ilu- 
zija i apstraktnih predstava o stvarno savremenom svetu i čoveku.« (»Di- 
jalektički materijalizam«, str. 389). 


Bogdan Šešić u radovima »Problemi i zablude egzistencijalizma« i »Os- 
novi marksističke filozofije« podvrgava detaljnoj kritičkoj analizi koncep- 
ciju J. P. Sartrea. U čemu pak prije svega vidi B. Šešić idealistički, subjek - 
tivistički pristup J. P. Sartrea problemima humanizma? U proglašenju 
totalne individualne slobode ličnosti koja se nalazi u očitoj protivurječ- 
nosti s pravom biti čovjeka kao društvenog bića. Sam pojam humaniz- 
ma, po mišljenju B. Šešića, stupa u protivurječnost s biti te individualis- 
tičke filozofije. Ujedno B. Šešić uza svu svoju kritiku egzistencijalizma J. 
P. Sartrea u isto vrijeme smatra da njegova filozofija zbog njezine kritič- 
ke usmjerenosti protiv kapitalističkog društva igra i određenu progre- 
sivnu ulogu. Time on napose objašnjava kolebanja J.-P. Sartrea i njegovu 
izvjesnu težnju k marksizmu. 


Na idealistički, u svojoj biti, karakter suvremenih buržoaskih »huma- 
nističkih« teorija obraćaju pažnju D. Nedeljković (»Pragmatizam i dijalek. 
tika«, Beograd 1960), V. Pavičević (»Uvod u etiku«, Beograd 1963), Lj. 
Živković (»Teorija društvenog održavanja«, Zagreb 1962), D. Leković (»Di. 
jalektička teorija slobode i savremeno oslobađanje čovjeka«, Zbornik 
»Marx i savremenost«, I deo, Beograd 1963). U radovima ovih i niza dru- 
gih jugoslavenskih filozofa podvrgava se kritici reakcionarna bit bur- 
žoaskih »humanističkih« teorija, pa i onih koje istupaju pod zastavom 
borbe za obnovu »prave« biti marksističke filozofije. U vezi s tim napo- 
se je zanimljiva kritika savremene revizije marksizma od strane buržo. 
askih filozofa što ju je dala Zagorka Mićić (vidi: »Neka pitanja marksizma 
u interpretaciji savremenih buržoaskih filozofa«, »Filozofija“, 1960, No 4, 
Beograd). 


Z. Mićić primjećuje da je jedna od karakterističnih osobina u teori. 
jama niza buržoaskih filozofa (M. Merleau-Ponty, K. Lowith, L. Land- 
grebe i dr.) težnja prvo, da se odvoji filozofija K. Marxa od njegovih 
ekonomskih istraživanja, a drugo, da se njegovi filozofski pogledi suprot- 
stave pogledima F. Engelsa i V. I. Lenjina. Bit i smisao svih tih opera. 
cija, naročito s ranim filozofskim radovima K. Marxa, sastoji se u tome 
da se bitno iskrivi filozofija marksizma. »Polazi se pretežno od Ranih 
radova, — piše Z. Mićić — i ističe Marxov humanizam, negirajući nje- 
gov materijalizam« (isto, str. 22). 


Z. Mićić izdvaja tri glavne varijante revizije pogleda K. Marxa u pita- 
nju o humanizmu. Prvo, oni se revidiraju prikazivanjem filozofije K. 
Marxa kao (filozofije historije i poricanjem činjenice da je marksizam 
nauka koja otkriva osnovne zakone društvenog razvitka (M. Merleau- 
-Ponty). Drugo, vrše se pokušaji, napore kod K. Lčwitha, da se razlika 
između objekta i subjekta pokaže samo kao razlika između biti i egzi. 
stencije čovjeka. U vezi s tim vrši se pozivanje na marksističko shvaća. 
nje prakse kao jedinstva objekta i subjekta pa se na osnovu toga pro- 
glašava nebitnom razlika između materijalnog i idealnog. »Većina savre- 
menih građanskih tumača Marxovog učenja, a isto tako i K. Lowitha, — 

primjećuje u tom povodu Z. Mićić — pokušavaju da ga objasne na os- 
novu Hegelove filozofije« (str. 30) 

Treću varljantu revizije pravog smisla i značenja humanizma u mark. 
sizmu Z. Mićić vidi u spekulaciji s poznatom marksističkom postavkom 
o konkretnosti istine. L. Landgrebe, koji na »osnovu«a toga poriče objek- 
tivne zakonitosti u razvitku društva, ne protivi se da kaže koju riječ 
o zakonitostima, ali ih on određuje kao zadatke i ciljeve koje u procesu 
borbe za svoje oslobođenje čovjek postavlja pred sebe, dakle opet sub- 
jektivistički. 

U vezi s tim Z. Mićić potcrtava da se ne može pravilno shvatiti filo- 
zofija marksizma ako se ne stane na pozicije revolucionarne radničke 
klase, ako se ona ne promatra u organskoj povezanosti s ekonomskom 
teorijom marksizma i naučnim komunizmom. Istovremeno ona obraća 
pažnju na nužnost daljnje razrade problema humanizma u marksistič- 
koj filozofiji na osnovu analize i generalizacije suvremene stvarnosti. 


Među radovima jugoslavenskih filozofa posvećenim problemima hu- 
manizma i slobode u marksističko.lenjinističkoj filozofiji obraća na sebe 
pažnju knjiga B. Šešića »Nužnost i sloboda« (Beograd, 1963). U ovoj 
knjizi naporedo s razmatranjem problema humanizma i slobode u filo- 
zofiji od epohe renesanse do današnjih dana autor potanko izlaže te pro- 
bleme u njihovom naučnom, marksističkom shvaćanju. Vrijednost je ta- 
kvog izlaganja u konkretno.historijskom pristupu. B. Šešić pokazuje ka. 
ko su K. Marx, F. Engels, V. I. Lenjin razvijali i konkretizirali svoje 
shvaćanje humanizma i ljudske slobode. 

Prije svega, on potcrtava da nema nikakvih osnova da se mladom K. 
Marxu pripišu ideje apstraktnog humanizma. Iza korišćenja hegelovske 
terminologije u ranim radovima kod K. Marxa se jasno vidi konkretno- 
+historijski i materijalistički pristup pojmovima otuđenja i oslobođenja 
čovjeka. »Ni nužnost, ni ropstvo, ni sloboda nisu za Marxa apstraktne 
ideje, nego su to realni oblici i stvarni odnosi ekonomskog, društvenog 
! političkog života ljudi određenih društvenih sistema i epoha. Kada go- 
vori o slobodi, Marx uvek ima u vidu određenu konkretnu slobodu, na 
primer slobodu radnika ili slobodu kmeta, ili slobodu kapitaliste ili slo. 
bodu radnika i sL Najveća zasluga Marxova sastoji se u tome što je 
analizom stvarnog društvenog života ljudi i saobraćanja ljudi, naročito 
kapitalističkog sistema, otkrio osnovu i suštinu ljudske neslobode i rop. 
stva, kao i uslove i načine oslobođenja stvarnog, to jest društvenog čo- 
veka, što je predstavljalo nerešiv problem za sva ranija učenja o ljud- 
skoj slobodi« (isto sftr. 131—132). 

Posebnu pažnju Šešić posvećuje lenjinskoj etapi u razvoju nauč. 
nog humanizma i učenja o oslobođenju čovjeka. Na osnovu konkretne 
analize lenjinskih radova on izdvaja kao najvažnije slijedeće postavke: 
1. determinizam ne znači fatalizam, nego naprotiv, daje osnovu za racio. 
nalno djelovanje ljudi, 2. nema slobode uopće; sloboda uvijek nosi kon. 
kretno-historijski, klasni karakter, 3. uza sve svoje historijsko znače 
nje buržoaska demokracija i sloboda nose iluzorni, čisto formalni karak- 
ter, 4. polazna tačka za prijelaz k pravoj demokraciji i slobodi jest uspo- 
stavljanje proleterske demokracije s kojom počinje proces stvaranja 
novog društva slobodnih ljudi na osnovu društvenog vlasništva na sred. 

stva proizvodnje. Razmatrajući ove postavke B. Šešić potcrtava da je V. 
I. Lenjin dao značajan doprinos marksističkoj teoriji u pitanju o slobo- 
di i nužnosti, o konkretnim putevima prijelaza slobodnom, doista huma- 
nističkom društvu. »Sva Lenjinova, ekonomsko-politička, naučno.socija. 
listička i filozofska shvatanja i učenja odlikuju se najvišim stepenom 
konkretnosti i sadržajnosti ideja, oštrinom mišljenja i jasnoćom 1 pre 
ciznošću izražavanja. Ovo je slučaj sa Lenjinovim učenjem o državi i 
revoluciji, a isto i sa učenjem o nužnosti, slučajnosti i slobodi. Nikada 
Lenjin nije lutao, kao filozofi čisti teoretičari, po pustim oblastima poj- 
movnih apstrakcija« (isto, str. 155). 


Niz radova o pitanju marksističkog shvaćanja slobode i humanizma 
napisao je D. Leković. Napose on je potanko izložio svoje gledište u radu 
»Dijalektička teorija slobode i savremeno oslobođenje čovjeka« (Zbor. 
nik »Marx i savremenost«, I deo, Beograd 1963). Jednako kao i B. šešić 
D. Leković analizira historiju razvitka koncepcija slobode u filozofiji po. 
čev od antičke filozofije i sve do Hegela, a zatim pokazuje bit mark- 
sističkog shvaćanja humanizma i slobode kao pravog naučnog rješenja. 


Ovdje je najzanimljivija karakteristika samog pojma slobode koju 
daje D. Leković. On: izdvaja tri osnovna aspekta tog problema: 1. slo- 
boda kao spoznata nužnost, 2. sloboda kao određena, objektivno uvje- 
tovana sloboda izbora, 3. sloboda kao samostalna stvaralačka djelatnost. 
Sve tri navedene vrste slobode po njegovom mišljenju posjeduju rela. 
tivnu samostalnost ali su u isto vrijeme međusobno organski povezane 
kako historijski, tako i logički. Zadatak je tako u tome da se pokaže ta 
uzajamna povezanost u toku konkretnog historijskog procesa razvit. 
ka društva. 


Najvišim oblikom slobode D. Leković smatra čovjekovu djelatnost ko- 
ja direktno i neposredno nije uvjetovana nevoljom i materijalnom nuž- 
nošću. U ovom slučaju on polazi od postavke K. Marxa u »Kapitalu« da 
istinsko carstvo slobode počinje tamo gdje završava rad koji je dikti- 
ran nevoljom i vanjskom svrsishodnošću. Upravo stvaralačka djelat. 
nost u uvjetima slobodnog vremena predstavlja ostvarenje pune slobo. 
de ličnosti. »Protivstav individualno i društveno, piše D. Leković u radu 
»Marx i savremenost« (I dio str. 33) — iščezava na ovom nivou slobo- 
de, jer se čovek u slobodi potvrđuje kao totalno biće«. S ovih pozicija 
on objašnjava postavku K. Marxa u njegovim ranim radovima o jedin- 
stvu naturalizma i humanizma, ukoliko razvitak svakog čovjeka postaje 
prirodna nužnost, a preobražavanje, opredmećivanje svijeta stvara uv- 
jete za taj razvitak. 


D. Leković istupao je ne jednom u toku diskusija jugoslavenskih filo. 
zofa o problemima humanizma, slobođe čovjeka. Na simpozijumu o 
»problemima filozofske antropologije« koji je održan 1963. godine, on 
je istupio protiv pokušaja identifikacije prakse i bivstvovanja čovjeka 
1 zaključaka da je sloboda slobodno bivstvovanje a da je bit prakse 
slobodna djelatnost. On je ukazivao prvo, da se ne smije identificirati 
bivstovanje s praksom, mada praksa i jest osnova bivstvovanja čovje- 
ka, a drugo, najvažnije je u praksi to što je ona predmetna djelatnost. 
»Predmetna djelatnost predstavlja najopštiju odredbu prakse. . . Ovom 

odredbom prakse Marx je hteo da se suprotstavi i praktično se suprot. 
stavio spekulativnom shvatanju prakse kao apstrakine duhovne delat- 
nosti (»Filozofija«, 1963, N?* 3, str. 32, Beograd). Odgovarajući D. Pejo. 
viću koji je odredio slobodu kao bivstvovanje onoga čega još nema, Le. 
ković potcrtava da je takva sloboda ramo čista apstrakcija. »U defini- 
ciji slobode marksizam je polazio od datih istorijskih okvira i determi- 
nanata, od objektivne mogućnosti s jedne strane, i od ostvarenja slobo- 
de, delatnosti subjekta sa druge strane. U definiciji druga Pejovića nema 
ni jednog, ni drugog, ovo je jedna kako da kažem projicirana, aprioris- 
tička koncepcija slobode, i ja sam je u tom smislu o okarakterisao kao 
koncepciju koja nije na temelju i u okvirima marksizma.« (isto, str. 111). 


Znatno mjesto u radovima jugoslavenskih filozofa zauzima problem 
otuđenja, pri čemu mnogi od njih obraćaju pažnju na klasnu i historiji. 
sku prolaznu bit te pojave. D. Sergejev, na primjer, u članku »Pojam 
alijenacije kod Marxa i Engelsa« (»Filozofija«, 1960, N* 3, Beograd) pi- 
še: »Čovjek je dakle u stanju otuđenja zato, jer je ljudska stvarnost 
društvena razbijena stvarnost, odnosno klasna stvarnost. Sve što jeste 
kao ljudsko, jeste društveno, a sve što bivstvuje kao društveno, jeste 
otuđeno, jer iza svega stoji interes klasnog gospodara«, str, 7). 


Vrlo temeljito problem otuđenja osvjetljava se u nizu članaka B. 
Ziherla u časopisu »Komunist« za 1964 — 1965. god. (Beograd). On uka. 
zuje da problem otuđenja i samootuđenja ličnosti, uza sve njegovo zna- 
čenje, naročito u borbi sa spekulacijama buržoaskih filozofa s tim prob. 
lemom nije ključni problem marksističke humanističke filozofije. Takav 
je problem, po njegovom mišljenju, problem otkrivanja realnih pute. 
va oslobođenja čovjeka, problem koji izlazi iz okvira samo likvidacije 
odnosa eksploatacije čovjeka od strane čovjeka. Osnovnim pak uzrokom 
otuđenja čovjeka B. Ziherl smatra podjelu rada u onom obliku u kojem 
ona postoji pri privatnom vlasništvu na sredstva proizvodnje dostižući 
svoj maksimalni »totalni« izraz pri kapitalizmu. 


Kao što je poznato u današnje vrijeme javlja se pokušaj da se obra- 
zloži nužnost stvaranja u okvirima marksizma posebne filozofske antro- 
pologije koja proučava neke stalne humanističke oznake ljudske lično- 
sti. Niz jugoslavenskih filozofa ne podržavaju ovo stanovište. D. Nedelj- 
ković, na primjer, primjećuje da premda možemo izdvojiti kod čovjeka 
kao čovjeka opće oznake: rad, svijest, društvenu bit, to nikako ne znači 
da takve oznake mogu postati polazni kriterij za otkrivanje biti čovjeka 
uopće. Po njegovom mišljenju, odgovor na pitanje o biti čovjeka ne mo. 
že se dati ne uzimajući u obzir razvitak materijalne proizvodnje i svih 
onih konkretno-historijskih društvenih odnosa, u uvjetima kojih se vrši 
razvitak čovjeka (»Filozofija«, 1962, N* 3, str. 107—109, Beograd). Još 
određenije izjašnjava se o tom pitanju Joakim Sinadinovski. On uopće 
ustaje protiv samog pojma »filozofska antropologija“ jer u tome vidi tež- 
nju ka izdvajanju nekih nepromjenljivih kriterija za karakteriziranje 
razvoja društva. »Ako se danas — piše on — sve više oseća potreba za 
zasnivanjem jedne posebne oblasti koja bi se bavila filozofskim razma- 
tranjem i produbljivanjem pitanja ljudske egzistencije, koje u raznovr. 
snim empirijskim antropologijskim istraživanjima nalazi svoj izvor i 

svoje utiske, ta se potreba svakako neće moći ostvariti konstituisanjem 
takozvane filozofske antropologije, jer pored toga što je ovaj naziv izra. 
zito opterećen idealističkom tradicijom, zamračuje i inače neobično jas- 
na pitanja« (isto, str. 112). 

U Jugoslaviji ima niz filozofa koji su u osnovu svojih teorijskih umo- 
vanja i konstrukcija postavili »antropološki humanizam« ili takozvani 
»naturalizam-humanizam«. 

Shvaćanje marksizma kao »naturalizma.humanizma« zastupljeno je 
prije svega u nizu članaka časopisa »Praxis« (izdanje Hrvatskog repub. 
ličkog filozofskog društva, grad Zagreb). Članovi redakcije časopisa Ga- 
jo Petrović, Danko Grlić, Milan Kangrga, Predrag Vranicki, Rudi Supek, 
Branko Bošnjak u toku 1964 — 1966. god. istupili su s nizom članaka u 
kojima su izložili svoje shvaćanje humanizma, izrazivši svoju namjeru 
da najpotpunije otkriju humanističku i revolucionarno-kritičku bit mark- 
sističke filozofije. 

Marksističku filozofiju oni ne promatraju kao nauku o najopćenitijim 
zakonima razvitka prirode, društva i ljudskog mišljenja, kao metodu 
naučne spoznaje i revolucionarnog preobražavanja svijeta, nego kao fi. 
lozofiju »slobodne ljudske djelatnosti«. 


U tom slučaju sva praktična djelatnost čovjeka dovodi se u odlučnu 
zavisnost od njegovih interesa, želja i potreba. Može se u danom slučaju 
formalno i ne poricati samo postojanje objektivnog svijeta, ali faktički 
primat materijalnog nad idealnim ovdje već gubi svoje principijelno po- 
lazno značenje, a zadatak filozofije svodi se prije svega na spoznaju 
unutrašnje, antropološke biti čovjeka. 


Te se pozicije pridržava P. Vranicki koji u članku »Uz problem prak- 
se« polazeći od postavke o neraskidivoj povezanosti materijalnog i ideal- 
nog momenta u praksi dovodi u sumnju odlučujuće značenje objektiv- 
nog svijeta u odnosu na teoriju. 


U istom planu vrši svoja umovanja i M. Kangrga, koji insistirajući 
na apsolutnom jedinstvu materijalnog i idealnog u procesu prakse sma. 
tra da jedinstvo svijeta nije u materijalnosti nego u djelatnosti i pro. 
glašava takve pojmove kao što su objektivna realnost, objektivne zako- 
nitosti, uzročnost — pojmovima »mehanističkog i vulgarnog materija- 


tizma«. 


Najpotpunije je opće polazne pozicije urednika časopisa »Praxis« 
izložio glavni urednik časopisa G. Petrović u člancima »Praksa i bivstvo- 
vanje« i »Marxova filozofija« a također u knjizi »Filozofija i marksizam«. 
On također polazi od toga da ne može biti ni govora o primatu mate- 
rijalnog nad idealnim u procesu prakse. Po njegovom mišljenju, objek. 
tivna realnost ne smije se određivati kao nešto što postoji izvan i meza- 
visno od svijesti. Bivstvovanje (objektivna realnost) može se otkriti sa- 
mo putem »slobodnog stvaralačkog djelovanja«. Polazeći od toga on svo- 
di pitanje o bivstvovanju na pitanje o ljudskom bivstvovanju pri čemu 
takvo svođenje po njegovom mišljenju, odgovara koncepciji »naturalis. 
tičkog humanizma« koju je tobože razradio K. Marx u svojim ranijim 
radovima. »Podjelu na duh i materiju — piše G. Petrović — Marx potpu. 
no isključuje svojom koncepcijom  »naturalizma-humanizma« (Praxis, 

1965, N* 4—5, str. 615 ). Sto se tiče dijalektičkog materijalizma i nje- 
gove teorije odraza, on smatra da oni ne odgovaraju »shumanističkoj od- 
ređenosti« Marxove misli. »U dijalektičkom materijalizmu ima teškoća 
koje se ne slažu s Marxovom humanističkom koncepcijom čovjeka« — 
tvrdi on. »Teorija odraza loše se slaže s Marxovim shvaćanjem čovjeka 
kao bića prakse« (isto, str. 616, 617). Kako ćemo u tom slučaju s os- 
novnim pitanjem filozofije? G. Petrović tim povodom piše: Ne želim 
tvrditi da je osnovno filozofsko pitanje kako ga shvaćaju Engels i Ple- 
banov a konkretizira Lenjin besmisleno. Ali nije sve smisaono »osnov. 
no« (isto, str. 614). Po njegovom mišljenju razlika između materljalnog 
1 idealnog ima određeni smisao samo kao moment unutrašnjeg diferen- 
ciranja u samom čovjeku. Ako je to tako, u čemu je onda predmet filo- 
zoflje i gdje treba tražiti kriterij praktičke djelatnosti čovjeka? »U sa- 
mom čovjeku — odgovara G. Petrović. — Marksističkoj filozofiji nije 
strana antropologija. U tome je njena bit« (str. 617),* 

Na taj način cijeli svijet s njegovom beskonačnom raznovrsnošću ob- 
lika kretanja i postojanja materije utiskuje se u okvire subjektivne ljud. 
sko prakse. Nije slučajno što G. Petrović pokušava utvrditi određenu 
zajedničnost pogleda K. Marxa i M. Heideggera tvrdeći da je njima za- 
jednička neodvojivost pitanja o smislu bivstvovanja uopće od pitanja o 
smislu ljudskog bivstvovanja (»Praxis«, 1964., N* 1, str. 31). 

Da kratko sumiramo. »Humanistička obnova« marksizma, o čemu ne- 
prestano i mnogo govore autori navedenih članaka u časopisu »Praxls« 
po našem mišljenju nije rezultat konkretne analize historijskog procesa. 
U biti ovdje je riječ o pokušajima zamjene filozofske osnove marksi- 
stičko-lenjinističkog učenja — dijalektičkog i historijskog materijalizma 
— drugim pogledima koji pretendiraju na to đa se »uzdignu« — iznad 
materijalizma i idealizma. 

Takva koncepcija, po našem mišljenju, predstavlja bitno odstupanje 
i od materijalističkog shvaćanja historije Marxa. Humanizam marksizma 
ne zasniva se na priznanju neke apstraktne humanističke biti prakse i 
ljudske ličnosti uopće nego na konkretnoj analizi objektivnog historijskog 
procesa. U koliko se u toku toga procesa, kao rezultat revolucionarne 
praktičke djelatnosti radničke klase, narodnih masa stvaraju uvjeti i 


2) Na navedenom mjestu nema citirane rečenice. Tobožnji »citat« oči. 
to je netačan »rezime« pasusa koji glasi: »Prema tome, niti je podjela na 
materiju i duh osnovna podjela cijelog svijeta u kome živimo, niti je to 
osnovna podjela u okviru čovjeka. Kako onda osnovno pitanje filozofije 
može biti pitanje o odnosu materije i duha? Nije li pitanje moguće samo 
uz izvjesne dualističke pretpostavke koje Marxov »naturalizam-humani- 
zam« isključuje?« (Prim. prev.) 

3) Ovaj je »citat« očito slobodno prepričavanje rečenice u kojoj se ka- 
že da su »bar neke bitne teze dijalektičkog materijalizma pune teškoća i 
sebolve s Marxovom humanističkom koncepcijom čovjeka“. (Prim. 
prev. 

4) Ovakvog ni sličnog teksta nema na navedenom mjestu. Na navede- 
noj strani tvrdi se naprotiv da »Marxova filozofija nije samo čista antro- 
pologija« i da je bitno obilježje Marxove filozofije »kontinuitet i nepre- 
stana 'međuigra', nepresltan odnos između bitnih pitanja ontologije i an. 
tropologije« (Prim. prev.) 

mogućnosti za prijelaz u socijalizain, za oslobođenje čovjeka i njegov 
svestrani razvitak, utoliko marksizam kao teorijski izraz toga procesa, 
naučno zasnivanje realnih puteva prijelaza u socijalizam 1 komunizam, 
predstavlja teoriju istinskog humanizma naše epohe — komunističkog 
humanizma. 


Razmotrimo sada na konkretnim primjerima kako rješavaju pojedi. 
ne teorijske probleme autori članaka u časopisu »Praxis«. P. Vranicki u 
članku »Socijalizam i problem alijenacije« postavlja pitanje o odnosu 
partije radničke klase prema državi u toku izgradnje socijalizma. U 
skladu sa svojim polaznim filozofskim pozicijama on promatra stupanj 
slobode djelovanja ličnosti kao osnovni kriterij izgradnje socijalizma. 
Uzevši taj kriterij u krajnje apstraktnom postavljanju on u biti ne vidi 
principijelnu, korjenitu razliku socijalističke države od buržoaske. I 
premda Vranicki priznaje nužnost države pri socijalizmu, on je proma- 
tra samo kao organ nasilja i prinude ličnosti uopće. Klasna karakteris. 
tika socijalističke države, shvaćanje njene demokratske biti kod P. 
Vranickog je odsutno. 


S jednakih pozicija prilazi problemu slobode i demokracije S. Stoja- 
nović. U članku »Sloboda i demokracija u socijalizmu« on određuje de- 
mokraciju kao učešće maksimalnog broja pripadnika društvene zajed. 
nice u odlučivanju o stvarima od opšteg značaja« (»Praxis«, 1964, N? 2, 
str. 205). On smatra nepravilnim određenje demokracije kao određenje 
forme državnog uređenja. »U marksizmu — piše on — uključujući i sa- 
mog Marxa, demokratija se do danas uglavnom tretirala kao forma dr. 
žave. Iz toga izlazi i drugi uobičajeni marksistički stav da će sa odumi- 
ranjem države odumirati i demokratija. Takvim tretiranjem demokra- 
tije marksizam, međutim, ostaje na  buržvaskom = kategorijalnom 
nivou« (str. 208). Na taj način za S. Stojanovića nije glavna klasna bit 
države ni pitanje predstavnici kakvih klasa sudjeluju u državnom uprav. 
ljanju društvom. On obraća pažnju na čisto kvantitativnu stranu pita- 
nja. Nije slučajno što poslije umovanja o prednostima višepartijskog 
sistema nad jednopartijskim on dolazi do slijedećeg zaključka: »Dosa. 
dašnje poređivanje između demokratije i slobode u jednom i u drugom 
društvu, naravno ne daje mogućnostš da socijalističke zemlje cjelovito 
uzete smatramo progresom u odnosu na kapitalizam«. Također S. Stoja- 
nović optužuje marksiste socijalističkih zemalja zbog potcjenjivanja 
progresivnog značenja »građanskog liberalizma« u kapitalističkim zem- 
ljama (str. 212—213). 


Autor ostavlja po strani neosporne činjenice o bijednom stanju radnih 
ljudi u kapitalističkim zemljama, o njihovoj faktičnoj odstranjenosti od 
sudjelovanja u upravljanju državom, ona zlodjela koja čine predstav. 
nici toga, po izrazu S. Stojanovića, »demokratskijeg svijeta« nad narodi- 
ma drugih zemalja u ime interesa monopolističkog kapitala. 


5) U tekstu S. Stojanovića ne nalaze se riječi »ne daje mogućnost« 
već naprotiv »ne onemogućuje nam«, što znači da on tvrdi direktno sup- 
rotno onome što mu njegova kritičarka pripisuje kao »neslučajni« zaklju- 
čak njegovih »umovanja«. (Prim. prev.) 

U okvirima ovog članka nije moguće navesti druge primjere sličnog, 
po našem mišljenju pogrešnog tretiranja problema slobode i demokra. 
cije. Nameće se zaključak da između polaznih filozofskih pozicija nave- 
denih autora časopisa »Praxisa (»naturalizma-humanizma)« i njihove 
težnje k natklasnim teorijskim konstrukcijama postoji direktna veza. 

Istupajući protiv dijalektičkog materijalizma i njegove teorije odraza 
neki autori članaka časopisa »Praxis“ proglašuju ih neprihvatljivim tako. 
đer i zato što su oni tobože »ontološko-gnoseološka osnova staljinskog 
pozitivizma«. Potpuno je očito da ovdje nije stvar u Staljinu čiji se pogle- 
di proglašuju pozitivističkim. Riječ je o tome da se ovi autori u ovom 
slučaju ne slažu s filozofskom linijom dijalektičkog materijalizma koja 
ide od Marxa, Engelsa, Lenjina. Pored toga pod zastavom kritike »stalji- 
nizma« neki autori časopisa ne staju ni pred tendencioznim prikaziva- 
njem cijelih perioda historije socijalizma i suvremene stvarnosti. 

Tako R. Supek u članku »Dijalektika društvene prakse« (»Praxis«, 
1964, N* 1, str. 61) jednostavno odbacuje socijalistički realizam, smatra- 
jući ga oruđem širenja takozvane masovne kulture, koja je tobož potpu- 
no »pojela kulturu ličnosti«. 

Negativnu ocjenu sovjetske kulture daje u nekim svojim istupima 
M. Životić. U članku »Socijalizam i masovna kultura« (»Praxisa, 1964, 
N* 2) on napada princip socijalističkog realizma govoreći da je »ova 
reakcionarna teorija kulture nastupala i nastupa protiv svakog avan. 
gardizma, svakog tona ličnog traženja u svim oblastima kulturnog stvara- 
laštva, protiv takvog traženja kojim bi se započinjao sukob sa postoje. 
ćim prosječnim, bezličnim ukusima« (str. 264). 


Kult ličnosti Staljina izvršio je određeni negativni utjecaj na razvitak 
literature, umjetnosti i društvene misli u Sovjetskom savezu, no to ne 
daje nikakva osnova za nihilističke ocjene umjetnosti socijalističkog re- 
alizma i sve sovjetske kulture u cjelini. 


Nerijetko autori članaka u »Praxisu« zbližavaju filozofiju marksizma 
s nekim strujama suvremene buržoaske filozofije, napose s njemačkim 


egzistencijalizmom. P. Vranicki smatra, da Marcuse, Lefebvre, Godmann 
— ti protivnici marksizma koje nazivaju marksolozima, — tobože poma- 


žu njegovom stvaralačkom razvitku (isto, str. 283). U knjizi »Historija 
marksizma« Vranicki kao predstavnike »stvaralačkog marksizma« pri. 
kazuje E. Blocha, G. Lukacsa. D. Pejović karakter:zira pogled M. Merle- 
au.Pontyja — buržoaskog filozofa — subjektivnog idealista, kao poglede 
najbliže marksizmu (»Praxis«, 1965, N* 1, str. 102, 108, 110). On također 
vidi srodnost marksizma sa pogledima poznatog buržoaskog sociologa K. 
Mannheima (op. cit., str. 220). 

Sa svoje strane buržoaski filozofi i sociolozi ne škrtare u pohvalama 
na adresu G. Petrovića, R. Supeka, P. Vranickog. T. Parsons, je, na prim- 
jer, oduševljen produktivnošću tih filozofa, koji tobože vođe jugosla- 
vensku filozofiju ka »renesansi«." Njemu sekundira H. Lefebvre, koji 


6) Koliko nam je poznato buržoaski sociolog T. Parsons nije nikad 
rekao nešto slično o jugoslavenskim filozofima. Međutim antiburžoaski 
filozof H. Parsons, predsjednik »Društva za filozofsko proučavanje dl- 
jalektičkog materijalizma“, doista je napisao: »Bio sam impresioniran 

smatra da mladi filozofi apstraktno-humanističkog pravca »rapidno izla- 
ze na međunarodni i svjetski nivo i posjeduju najbolje šanse« (»Pra. 
xis«, 1965, N?* 1, str. 165—167)." Kao u potvrdu toga u zborniku »Socija- 
listički humanizam« koji je izišao 1965. u New Yorku pod redakcijom 
E. Fromma, daje se znatno mjesto za objavljivanje članaka tih i nekih 
drugih autora, napose V. Koraća (v. V. A. Malinjin »Humani marksisti 
i nehumani antikomunisti«, Vjesnik Moskovskog univerziteta, serija VIII, 
Filozofija, N* 4). 

U redakcijskom članku časopisa »Praxis«, posvećenom drugom zasje- 
danju Korčulanske ljetne škole 1964. g., gdje se govori o potrebi susreta 
i diskusija s buržoaskim filozofima, sadrže se pozivi ka »širenju aktivne 
miroljubive koegzistencije i na polju duha« (»Praxis«, 1964, Nv 2, str. 149). 

Susreti i diskusije s buržoaskim filozofima potpuno su mogući i čak 
neophodni. Potrebno je izvlačiti i kritički prerađivati sve vrijedno i ko- 
risno što nam može dati buržoaska filozofija. Primjer takvog naučnog 
pristupa toj filozofiji dali su nam K. Marx, F. Engela, V. I. Lenjin. U isto 
vrijeme, upravo su oni uvijek smatrali svojim dugom da budu partijni 
u filozofiji, da: otkrivaju klasnu ograničenost buržoaske filozofije, sup- 
rotnost materijalističkog i idealističkog pravca u filozofiji, suprotnost 
socijalističke i buržoaske ideologije. »Proširenje miroljubive koegzisten. 
cije na polje duha«, o kojem se govori na stranicama časopisa »Praxis«, 
po našem je mišljenju odstupanje od lenjinskog principa partijnosti u 
filozofiji 

U Jugoslaviji, naročito u posljednjim godinama, pojavio se niz radova 
i istupa u kojima se razmatraju pogledi navedenih autora članaka u ča- 
sopisu »Praxis« i drugih pristalica njihova gledišta. V. Vlahović u refe- 
ratu o ideološkim pitanjima na VIII kongresu SKJ (1964) obraćao je paž- 
nju na potrebu kritike teorija apstraktnog humanizma, koje se ne osla. 
njaju na konkretnu analizu stvarnosti i uopćavanje društveno.bistorijske 
prakse (»Politika«, 9. decembra 1964. g., str. 9). 

Edvard Kardelj u »Beleškama o našoj društvenoj kritici« (»Komu- 
nist«, 1965, No. 438, 442, Beograd) primijetio je da pristalice »totalne, sve- 
obuhvatne kritike svega postojećega« u biti ponavljaju umovanja mla- 
dohegelovaca s njihovom »moralizirajućom kritikom«. On potcrtava da 
se prava kritika, usmjerena na uklanjanje nedostataka, na uspješno rje- 
šavanje zadataka socijalističke izgradnje, ne može ostvarivati bez uzima. 
nja u obzir konkretnih historijskih uvjeta. No nije dosta bičevati nedos- 
tatke, treba otkrivati njihove konkretne uzroke, suprotstavljati kritiku s 


produktivnošću jugoslavenskih filozofa. . . Ovi mislioci su izvršili malu 
renesansu« (»Praxis« N2 1/1965, str. 167) Ovo svoje »buržoasko« odušev. 
ljavanje (koje je »Praxis« preštampao) H. Parsons je objavio u publika- 
ciji koju izdaje Američki institut za marksističke studije čiji je dire- 
ktor član CK i jedan od najeminentnijih lidera američke komunističke 
partije Herbert Aptheker (»AIMS Newsletter«, Vol. I, N" 1, june 1964). 
(Prim. prev.) 

7) Na citiranom mjestu Lefebvre ne govori o »mladim filozofima ap. 
straktno-humanističkog pravca«, nego svoj prikaz Korčulanske ljetne 
škole 1964. zaključuje riječima: »Što se tiše jugoslavenske misli, ona se 
rapidno uzdiže na međunarodni i svjetski nivo. Ona posjeduje najbolje 
šanse« (Prim. prev.) 

realnim uvjetima i mogućnostima. Po njegovom mišljenju pozivi na »sve- 
obuhvatnu kritiku« dolaze nerijetko od ljudi koji nastoje sačuvati »čiste 
ruke« i ne žele da snose nikakvu odgovornost za praktičko ostvarenje 
svojih društvenih ideala. U isto vrijeme E. Kardelj primjećuje, da ta po- 
zicija nije tako apstraktna, kako se to na prvi pogled čini. Uza svo njeno 
»marksističko oblikovanje“ ona može biti sredstvo za opravdanje naj. 
antihumanijih ideja. Opći zaključak E. Kardelja svodi se na to da je ap- 
straktni humanizam znatno bliže religiji nego nauci. 


Pristalice »naturalizma-humanizma« koji nastupaju u »Praxisu« kri- 
tizira poznati jugoslavenski teoretičar.marksist Boris Ziherl. Uspoređuju- 
ći apstraktni humanizam za diihringijanstvom, s njegovim pretvaranjem 
socijalizma u čisto etički postulat, on kaže da to ometa praktičko ostva- 
renje ideala socijalizma. »Takva 'humana' nesposobnost da se razlikuju 
objektivni uslovi oslobođenja čovjeka, kao čovjeka, od njegovih subjek. 
tivnih težnji, u praksi može samo značiti udaljavanje od realno ostvar- 
ljivih humanih ciljeva.« I dalje: »Nipošto nije čudno što filozof pseudo- 
radikalnog pravca govori da njegova dijalektika ne izaziva ljutnju i 
ogorčenje kod buržoaskih teoretičara i doktrinara i da joj se opiru samo 
marksisti« (»Socijalistička misao i praksa« 1965, No 7—$, str. 133—134; 
Beograd). 


Na ozbiljnu opasnost sličnih pogleda apstraktnog »humanizma« obraća 
također pažnju Boris Majer u članku »Ne spekulacija, nego društvena 
akcija« (»Odjek«, 1965, No. 10, Sarajevo). On smatra da takva filozofija 
s njenim općim umovanjima o humanizmu, slobodi i demokraciji formi- 
ra čisto spekulativnu metodu mišljenja kod mladih filozofskih kadrova, 
čini ih bespomoćnim pred objektivnim teškoćama izgradnje socijalizma, 
idejno ih razoružava. Po mišljenju B. Majera, potpuno je nedopušteno 
pretvarati filozofiju marksizma u »ideološku fasadu za afirmisanje raz. 
nih preživjelih, socijalizmu tuđih idejnih utjecaja i tendencija, i vraćati 
se natrag u preživjele okvire tradicionalne spekulativne katedarske filo- 
zofijeq (str. 5). 


Primjera kritike pozicija autora časopisa »Praxis« u jugoslavenskoj li- 
teraturi može se navesti mnogo. Karakteristična je u danom slučaju re- 
akcija predstavnika ovog časopisa na sve više rastuću kritiku. U časopisu 
je od redakcije bio objavljen članak Rudi Supeka »Još jednom o alter. 
nativi: staljinistički pozitivizam ili stvaralački marksizam?“ (»Praxis«, 
1965, No 6). Rudi Supek vidi uzrok rastuće kritike pozicije časopisa »Pra- 
xis« u dubokim korijenima »staljinističkog pozitivizma« u jugoslavenskoj 
društvenoj nauci, pri čemu on opet uključuje u taj »pozitivizam« dijalek- 
lički materijalizam, teoriju odraza. U tom članku on napose potpuno bez 
dokaza tvrdi da je V. I. Lenjin u »Filozofskim sveskama« odstupio od 
teorije odraza, koju je formulirao u »Materijalizmu i empiriokriticizmu«. 
Po njegovom mišljenju u Jugoslaviji na filozofskom simpoziju u 1960. g. 
(jezero Bled) ostvarena je puna kritika teorlje odraza kao »gnoseološko. 


8) Budući da nismo mogli doći do rečene publikacije, nismo mogli 
utvrditi da li je za besmislenost navedene rečenice »kriv« ruski prevodi- 
lac ili je on tu bio vjeran izvorniku. (Prim. prev.). 

-ontološke osnove staljinističkog pozitivizma« (str. 898). On iznosi očito 
'zmišljenu ideju da se takozvani »staljinizam«, kako on karakterizira su- 
vremenu filozofsku misao u SSSR i u mnogim drugim socijalističkim 
zemljama, zasniva napose »na ruskom prosvjetiteljskom materijalizmu 
XIX. vijeka«. R. Supek neobjektivno ocjenjuje filozofiju u SSSR i u dru. 
g:m socijalističkim zemljama, umujući o »sovjetskom dijamatu« i izjav- 
ljujući da on ne može biti metoda naučne analize suvremenog društva. 
Izlaz iz nastale situacije on vidi u razradi antropoloških kategorija: »ljud. 
ska priroda«, »ljudski kolektiv« itsl. 

Na taj način, R. Supek je ponovo potvrdio i čak produbio svoje odstu- 
panje od dijalektičko-materijalističkih osnova marksističko.lenjinističke 
fikozofije. 

U redakcijskom članku? »Jugoslavenski filozofi u SSSR-u« G. Petrović 
bilježeći tu činjenicu da se svi sovjetski filozofi pridržavaju dijalektičkog 
materijalizma, teorije odraza i principa partijnosti u filozofiji, piše: »Mi 
smatramo da ono što je poznato pod imenom 'dijalektičkog materijaliz. 
ma' nije Marxova filozofija, nas ne zadovoljava čak ni najelastičnija va- 
rijanta teorije odraza ili teorije socijalističkog realizma« (»Praxis«, 1966, 
Na. 4-6, str. 824). 

Nama se čini da je nedopušteno praviti »elastičnim« dijalektički ma- 
terijalizam da bi se na toj osnovi tražila zajednička platforma s nekim 
autorima koji odstupaju od dijalektičkog materijalizma i dijele koncep- 
cije »antropološkog humanizma« itsl. 

Kao što je poznato, filozofske naučne ustanove, časopisi, filozofski fa. 
kulteti univerziteta SSSR teže da prošire uzajamnu informaciju i naučnu 
suradnju s filozofima Jugoslavije, istupajući za stvaralački razvitak filo- 
zofske misli na osnovi dijalektičkog materijalizma, dosljednog provođe. 
nja principa marksizma-lenjinizma i aktivne borbe s ideologijom antiko- 
munizma. 

U posljednje vrijeme kontakti između jugoslavenskih filozofa mark- 
sista i sovjetskih filozofa primjetno su se proširili i učvrstili. Svi su raz. 
lozi da se smatra da će se taj proces dalje razviti. 


(Filosofskie nauki, Moskva, No 2/1967, str, 163—1969). Preveo G. P. 


9) Spomenuti članak objavljen je s potpisom autora (G. Petrovića), 
bez bilo kakvog redakcijskog komentara, pa se ni po čemu ne može sma. 
trati »redakcijskim«. (Prim. prev.). 

NEOBJAVLJENI INTERVJU 


Na pitanje Telegrama »jesu li tačne vijesti koje se pronose 
Zagrebom da će nekim kulturnim radnicima, čak se spominju 
imena, biti zabranjeno objavljivanje njihovih djela«, sekretar 
Izvršnog komiteta CK SKH Miko Tripalo je odgovorio: »To je 
besmisleno i to ne bi odgovaralo našim principima. Svako umjet- 
ničko djelo, bez obzira na to tko ga je napisao od građana naše 
zemlje, treba da bude podvrgnuto redovnim kriterijima izdavač- 
kih savjeta, umjetničkih savjeta u kazalištu, redakcijama itd. 
Ako određeno djelo može proći kroz te kriterije, ono treba biti i 
objavljeno. Međutim, a to je drugo pitanje, komunisti se moraju 
suprotstaviti esejističkoj, publicističkoj djelatnosti pojedinaca, 
rijetkih pojedinaca mogao bih reći, koji su poznati po svom an: 
tikomunističkom i antisocijalističkom stavu i koji se često puta 
koriste našom štampom, emisijama na radiju i televiziji, da bi 
proturili svoje reakcionarne ideje.« (Telegram, 6. listopada 1967, 
str. 3). ' 

Slažemo se s citiranim stavom M. Tripala prema umjetnosti 
i umjetnicima. Smatramo da bi trebalo ne samo proklamirati 
nego i oživotvoriti u osnovi isti stav prema znanosti i znanstve- 
nim radnicima, uključujući i filozofe i sociologe, pa i one filozo- 
fe i sociologe marksiste koji su suradnici i urednici časopisa 
Praxis. Na žalost već nekoliko godina urednici i najaktivniji su- 
radnici časopisa Praxis uglavnom nemaju pristupa u naše dnevne 
novine, na radio i na televiziju, pa čak ni u tjednike, dvotjed- 
nike i mjesečnike (osim u neke koji su zbog svog »simpatizer- 
skog« stava prema Praxisu postali već i sami »sumnjivi«). 

Ako se našom štampom i radio-televizijom doista »često pu- 
ta« koriste i oni »rijetki pojedinci« koji su »poznati po svom 
antikomunističkom i antisocijalističkom stavu«, ne bi li trebalo 
omogućiti da se tom štampom i radio-televizijom bar ponekad 
koriste i filozofi i sociolozi marksisti koji su poznati po svom 
komunističkom i socijalističkom stavu, po konsekventnom za- 
stupanju pozicija radničke klase i istinskog, humanističkog soci- 
jalizma? Premda ponekad kažu ponešto »neugodno« za našu 
»socijalističku« birokraciju, valjda nisu baš oni najgori ološ na- 
šeg društva. 

Jedan od urednika Praxisa, Gajo Petrović, nedavno je dao in- 
tervju suradniku jednog našeg dnevnog lista. List koji je taj in- 
tervju tražio (Slobodna Dalmacija), nije ga htio objaviti. Kako 
bi naši čitaoci mogli sami prosuditi da li je taj intervju cdbijen 
zbog nekih »antikomunističkih« i »antisocijalističkih« ideja ili iz 
nekih drugih razloga, objavljujemo ga ovdje u cjelini bez ika- 
kvih izmjena. (Primjedba redakcije). 


PITANJA SURADNIKA »SLOBODNE DALMACIJE« 
I ODGOVORI G. PETROVIĆA 


1. PITANJE: Budući da je glavna tema ovogodišnje Korčulanske ljet- 
ne škole bila »Stvaralaštvo i postvarenje«, molim vas da nam najprije 
objasnite što je to postvarenje. Ujedno nam kažite zašto je ta tema pos- 
tala u ovom našem trenutku, po mišljenju učesnika škole, toliko domi- 


nantna? 


ODGOVOR: Najjednostavnije rečeno postvarenje je pretvaranje čovje. 
ka u stvar, odnosno pretvaranje čovjekovih svojstava, odnosa i djelatno- 
sti u svojstva, odnose i djelatnosti stvari koje su nezavisne od čovjeka i 
njime gopodare. Ali ja na Korčuli nisam govorio o postvarenju nego o 
stvaralaštvu. Prema tome, predlažem da potpuniji odgovor na vaše pita- 
nje potražite u članku M. Kangrge »Šta je postvarenje«? u idućem dvo- 


broju Praxisa. 


2. PITANJE: Da li se i duhovni rad počinje postvarivati? 


ODGOVOR: »Duhovni rad« ne može tek početi da se postvaruje iz jed. 
nostavnog razloga što »rad« i nije ništa drugo nego postvareni oblik stva. 
ralaštva. No svakako je značajno pitanje u kojoj je mjeri i u svijetu i 
kod nas duhovno stvaralaštvo danas postvareno. Kad se čovjek nagne 
nad onom duhovnom prazninom što zjapi iz kulturnih rubrika naših vo- 
dećih dnevnih listova i njihovih kulturnih tjednika mogao bi pomisliti da 
čak ni »duhovnog rada« (a kamoli stvaralaštva) više u nas nema, da je 
ostao samo vakuum u koji tek povremeno, uz skromnu napojnicu, us- 
kače olinjali nojevski poglavica sa svojim suptilnim autoanalizama. 


3. PITANJE: Na koji se način možemo boriti protiv postvarenja? 


ODGOVOR: Nije lako nabrojiti sve moguće načine (ni izdvojiti one 
najznačajnije). No ako se ljudi ne bore protiv postvarenja, to je manje 
zato što ne znaju »način«, a više zato što im je miran život u postvare- 
nju ugodniji od rizične borbe za humanije odnose. 


4. PITANJE: Takozvana socijalistička robna proizvodnja, koja se u 
nas počinje razvijati dovodi po nekima do »otežavanja« ionako već ne- 
zavidnog položaja kulture u nas. A ona je kažu nužna da bi se stvorila 
jača ekonomska osnova društva bez koje nema ni kulture?! 


ODGOVOR: Po mom mišljenju »socijalistička robna proizvodnja« je 
drveno željezo. Riječ »takozvana« u vašem pitanju upućuje da ni vaše 
mišljenje nije puno drukčije. No premda nisam poklonik robne proizvod. 
nje i premda je smatram u principu nespojivom sa socijalizmom u smi- 
slu doista humane, ljudske zajednice, ne smatram da bi postojanje robne 
proizvodnje kod nas moralo u toj mjeri otežavati »nezavidan položaj kul- 
ture u nas« u kojoj se to doista zbiva. Položaj kulture u nas posebno ote- 

žava ne samo postojanje robne proizvodnje, već nastojanje da se ona 
univerzalizira te da se i kulturno stvaralaštvo učini samo jednim njenim 
sektorom, da se pretvori u proizvodnju roba čija je glavna svrha da se 
prodaju i čija se vrijednost neopozivo verificira tržišnim uspjehom. No 
ne treba zaboraviti da položaj kulture često otežavaju i neekonomske, 
političke intervencije koje nezavidnu situaciju što je stihijski stvaraju 
»robno.novčani odnosi“ ispravljaju — na lošije. 


5. PITANJE: Korčulanska ljetna škola stekla je ne samo ugled nego 
i puni radni interes kod filozofa u svijetu o čemu svjedoči njihovo broj- 
no učešće u njenom radu. Koji su oni zajednički motivi koji vovezuju 
vas i te filozofe iz zemalja s drukčijom društvenom strukturom? 


ODGOVOR: Filozofima i sociolozima koji sudjeluju na Korčuli zajed- 
ničko je uvjerenje da se filozofija i sociologija ne smiju zatvarati u svo- 
je usko stručne granice, da moraju sudjelovati u rješavanju osnovn'h 
pitanja svoga vremena. Uz takvu svima zajedničku usmjerenost na od. 
lučne probleme našeg svijeta i vremena s velikim brojem učesnika veže 
nas i osnovni filozofski stav i pristup problemima. Većina učesnika Kor. 
čulanske škole pripada onoj misaonoj orijentaciji koja se može nazvati 
stvaralačkim marksizmom i koja po mom mišljenju predstavlja najživo. 
tvorniju filozofsku orijentaciju suvremenosti. Ako pogledate listu učes- 
nika dosadašnjih četiriju zasjedanja Korčulanske škole, vidjet ćete da 
su na tim zasjedanjima učestvovali gotovo svi najznačajniji živi pred- 
stavnici marksističke filozofske i sociološke misli (E. Fromm, H. Mar- 
cuse, H. Lefebvre, L. Goldmann, L. Kolakowski, K. Kosik i drugi). Jedini 
su izuzetak oni kojima njihova visoka dob nije dopustila da dođu na 
Korčulu (G. Lukacs, E. Bloch), no koji bi inače rado došli (kao što su 
rado prihvatili poziv da budu članovi redakcijskog savjeta Praxisa). 


6. PITANJE: Prigovara vam se da ste na Korčulanskoj ljetnoj školi 
ne upozoravali na situacije, nego što ste ponudili neka moguća rješe. 
nja: 


ODGOVOR: Bilo bi svakako pretjerano očekivati da će nekoliko dese. 
taka ljudi za jedanaest dana naći izlaz iz »situacija« u koje se tromil'jard. 
sko čovječanstvo zaplelo tisućljetnim peripetijama. No mislim da »upo- 
zoravanje na situacije« nije nevažno i da svako takvo »upozoravanje« 
sadrži bar neke elemente »rješenja«. Naravno, da bi se ta rješenja oživo- 
tvorila nije dovoljna šačica filozofa i sociologa. Ako je rlječ o Jugosla. 
viji, naše »situacije« može »riješiti« samo naša radnička klasa, u prvom 
redu tako da sa sebe strese sve one parazite koji su zasjeli na njezinu 


grbaču. 


7. PITANJE: Kakvi su pravci razvoja marksističke filozofske misli 
danas kod nas i u svijetu i analogno tome kakav je doprinos naših fi- 
lozofa marksista? 


ODGOVOR: Marksistička filozofska misao u svijetu sve se više oslo- 
bađa staljinističkog shematizma i dogmatizma, sve se više razvija kao 
kreativna humanistička misao inspirirana autentičnim Marxom. Teško je 
da mi sami sudimo o našem doprinosu takvom razvoju svjetske mark. 
sističke filozofske misli. Erich Fromm smatra da »jugoslavenskim filo- 
zofima pripada velika zasluga što su, prije drugih, razvili ideje marksis- 
tičkog humanizma i što predstavljaju najbrojniju filozofsku grupu od 
svih zemalja u kojima se razvijaju ove ideje«. Ali neld naši domaći »krl- 
rtješia maju o tome drukčije »mišljenje«. Kako vidite pitanje još nije 

ešeno 

8. PITANJE: Koliko je marksistička misao zapravo ovog trenutka 
stvarno prisutna na tlu ove zemlje Jugoslavije? 


ODGOVOR: Koliko mogu procijeniti ta je misao vrlo prisutna u ra. 
dovima naših filozofa i sociologa. Nju dobro čuje | razumije naša rad- 
nička klasa i omladina. No izgleda da su mnogi koji drže ključne pozici- 
je u našem društvenom životu izgubili sluh za nju, kao da su oni tu 
»buržoazija« kod koje, po Marxovim riječima, dijalektika »izaziva strah 
i užasavanje“. 

6, str. 608 

Marek Frichand,  Etička — misao 
mladog Marxa, IV/1967. br. 1— 
2, str. 201—206 

Smisao Marxove filozofije, IV/1967. 
br. 3, str. 289—304 

Što je postvarenje? 1V/1967, br. 
5—6, str. 586 


KORAĆ Veljko 


O mogućnostima i perspektivama 
slobode u savremenom svetu, 
IV/1967. br. 5—6, str. 708 


Savremenost Marxove — društvene 
teorije, IV/1967. br. 3, str. 314— 
3217 


KOSIK Karel 

Gramsci i filozofija pai IV. 
-1967. br. 4, str. 474—478 

KREŠIĆ Andrija 


Pojave monopolizma u vrednova- 
nju naučnog rada, IV/1967. br. 
1—2, str. 256—259 


KUVACIĆ Ivan 


J. K. Galbraith, The New Indus- 
trial State, 1V/1967. br. 5—6, str. 
848 

LANDGREBE Ludvig 


Fenomenološka analiza vremena i 
pitanje o subjektu = historije, 
IV/1961. br. 5—6, str. 722 


LOMBARDO-RADICE, Lucio 


Kritički marksizam jednog hrvat- 
skog časopisa, IV/1967, br. 5— 
6, str. 866 


LOVRIĆ DO (vidi također 


DESPOT 


Der Mensch in der wissenschaftli. 
chen Zivilisation, IV/1967. br. 
1—2, str. 217—220 


Oktobar 
IV. 


LUKACS Georg, Veliki 
1917. i današnja situacija, 
1967. br. 5—$6, str. 763 

MANDEL Ernest, 


Sloboda i planiranje u kapitalizmu 
i socijalizmu, 1V/1967. br. 5—6, 
str. 693 

MARIĆ Marin 

Erich Fromm, The Heart of Mann, 
IV/1967. br. 4, str. 525—526 

MARINKOVIĆ Josip 


Filozofija kao nastava, 
br. 4, str. 491—496 


IV/1967. 


MARKOVIĆ Mihailo 
Diskusija o arie M. Kan- 


grge i a IV/1967. br. 
5—6, str. 
MARUŠIĆ Ante 


Birokracija i »birokracija«, IV/1967. 
br. 1—2, str. 126—128 


MIKECIN Vjekoslav 
Garaudyjeva razmatranja o mark- 


sizmu našeg vremena, IV/1967. 
br. 4, str. 497—515 


MILIĆ Vojin 


Diskusija o predavanju D. Grlića, 
IV/1967, br. 5—6, str. 578 


Diskusija o predavanjima M. Kan- 
grge i V. Sutlića, IV/1967, br. 
5-—6, str. 608 


Diskusija o predavanju G. Petrovi. 
ća, IV/1967 br. 5—6, str. 633 


MINČEK Maja 


F. Burden et A. Darbel, L'amour 
s l'art, IV/1967. br. 5—$6, str. 


MUMINOVIĆ Rasim 


Humanitet prakse kod Marxa, IV. 
-1967. br. 4, str. 461—468 


Sloboda etičkog formalizma u so- 
cijalizmu, IV/1967. br. 1—2, str. 
53—65 


PARSONS L. Howard 


Utjecaj Marxove misli u Sjedinje- 
nim Državama, IV/1967. br. 3, 
str. 337—349 


PEŠIĆ.GOLUBOVIĆ Zagorka 


Mesto antropologije u Marxovoj 
koncepciji istorijskog materija. 
lizma, IV/1967. br. 3, str. 305— 
315 


PETROVIĆ Gajo 


Dijalektika oslobođenja, 
br. 5—6, str. 857 


Diskusija o predavanju G. Petrovi- 
ća, IV/1967. br. 5—6, str. 633 


Dvije i po godine »Praxisa«  IV- 
21961. br. 1—2, str. 260—274 


Filozofski simpozij i savjetovanje 
u Budimpešti, IV/1967. br. 3, 
str. 429—431 


Godišnja skupština Hrvatskog fi. 
lozofskog društva, IV/1967. br. 1 
—2, str. 221—227 


Neobjavljeni intervju, TV/1967. br. 
5—6, str. 880 


Smisao i mogućnost stvaralaštva, 
IV/1967. br. 5—6, str. 622 


IV/1967. 


PIRJEVEC Dušan 


Diskusija o predavanju D. Grlića, 
IV/1967. br. 5—6, str. 578 

Diskusija o predavanju G. Petrovi. 
ća, IV/1967. br. 5—6, str. 633 

PORTILLO Luis 


Unamunovo posljednje preavanje 
IV/1967, br. 1—2, str. 168—173 
PROHIĆ Kasim 


Edmund Husserl-mislilac 
IV/1967. br. 5—6, str. 741 


krize, 


PRUCHA Milan 


Marksizam i smjerovi filozofije, 
IV/1967. br. 4, str. 439—445 


POSAVAC Zlatko 


Filozofija u Hrvatskoj 19. stoljeća, 
IV/1967. br. 3, str. 385—405 


O prosuđivanju djela likovne um- 
jetnosti, Konrad Fiedler, IV. 
-1967. br. 4, str. 530—533. 


POSAVEC Zvonko 


Erich Weil, Hegel et I'Etat, IV/1967. 
br. 3, str. 427—428 


Uspostava čovjeka ili nivelacija u 
svijetu rada, IV/1967. br. 1—2, 
str. 118—119 


RODIN Davon 


Delegacija Jugoslavenskog udruže- 
nja za filozofiju u Čehoslovačkoj 
IV/1967. br. 1—2, str. 238—239 


Karl Korsch i kraj jedne epohe 
razvoja marksizma, 1IV/1961, br. 
5—6, str. 779 


Privatno vlasništvo i klase, TV/1967. 
br. 3, str. 328—363 


Privatno vlasništvo i proletarijat, 
IV/1967. br. 1—2, str. 39—52 


RUS Vojan 


O dosadašnjem i budućem razvit- 
ku slovenačke filozofije, IV/1967. 
br. 1—2, str. 144—154 


STOJANOVIĆ Svetozar 


Diskusija o predavanju P. Vranic. 
kog, IV/1967. br. 5—6, str. 651 


Društveno samoupravljanje i soci. 
jalistička Zal ica, IV/1967, br. 
5—6, str. 68 


Etatistički mit socijalizma, IV/1967. 
br. 1—2, str. 30—38 


SUPEK Rudi 


Andrć€ Gorz, Le socialisme difficile, 
IV/1967, br. 5—6. str. 839 


Diskusija o predavanju D. Grlića, 
1V/1967. br. 5—6, str. 578 


Henri Lefebvre, Sociologie de Marx, 
IV/1967. br. 3, str. 421—423 


Intelektualci i probe integracije 
osi IV/1967. br. 3, str. 373 


Jugoslaveni na »Evropskom semi- 
brk IV/1967. br. 1—2, str. 240 


Les lemps Modemes, Izraelsko- 
-arapski sukob, IV/1967. br. 5— 
6, str. 854 


Sovjetski filozofi i teorija otuđe- 
nja, IV1967. br. 4, str. 516—521 


Tehnokratski scijentizam i socija- 
listički humanizam, IV/1967. br. 
1—2, str. 7—29 


koa riječ, IV/1967. br. 5—6, str. 
5 


SUTLIĆ Vanja 


Diskusija o predavanju D. Grlića, 
IV/1967. br. 5—6, str. 578 


Diskusija o predavanju G. Petro. 
vića, IV/1967. br. 5—6, str. 633 


Diskusija o predavanjima V. Sutli- 
ća i M. Kangrge, 1V/1967. br. 5 
—6, str. 608 


»Stvaralaštvo i postvarenje« (O ur- 
gentnosti radikalno  revolucio. 
narnog mišljenja), IV/1967. br. 
5—6, str. 586 


ŠARAC Azra 


Diskusija sovjetskih filozofa povo- 
dom »Ekonomsko-filozofskih ru- 
kopisa« IV/1967. br. 3, str. 406— 
420 


ŠIFLER-PREMEC Ljerka 
Mit i praksa, IV/1967. br. 5—6. str. 
Nicola M. de Feo, Analitica e dia. 


Jectica in Nietzsche, IV/1967. br. 
1—2, str. 214—216 

SUŠNJIĆ Đuro 

Diskusija o predavanju P. Vranic- 
kog, IV/1967. br. 5—6, str. 651 

TADIĆ Ljubomir 


Birokracija,- postvarena organizaci- 
ja, IV/1967. br. 5—6, str. 668 


Diskusija o predavanju D. Grlića, 
IV/1967, br. 5—6, str. 578 


Ka afirmisanju stvarnih misaonih 
nastojanja, IV/1967, br. 4. str. 544 
—548 

TANOVIĆ Arif 

Individualne i društvene vrijedno. 

sti, IV/1967. br. 1—2, str. 91—99 

VAJDA Mihaly 

Otuđenje i socijalizam, TV/1967. br. 
5—6, str. 825 

VELJAČIĆ Čedomil 

Djhana, apstraktna umjetnost bu- 
dističke kontemplacije, IV/1967. 
br. 1—2, str. 155—16 

VIDOVIĆ Žarko 

Pojam slobođe, IV/1967. br. 1—2, 
str. 66—90 

VRANICKI Predrag 


Aktualnost Marxove — misli, 
-1967. br. 3, str. 283—288 


IV- 


Antonio Gramsci i smisao socija. 
lizma, IV/1967. br. 4, str. 469— 
473 


Antropološki element materijalis. 
tičkog shvaćanja historije, IV- 
-1967. br. 4, str. 446—452 

Diskusija o predavanju P. Vranic. 
kog, IV/1967. br. 5—6, str. 651 

Država i partija u socijalizmu, IV. 
-1967. br. 5—6, str. 643 

Georg LukaAcs, Astetik I, Die Eige- 
nart des Asthetischen, IV/1967. 
br. 4, str. 526—530 

Marx i savremenost, IV/1967. br. 
4, str. 535—539 


Međunarodni skup o Gramrsciju, 
IV/1967. br. 4, str. 534—535 


Skupština Jugoslavenskog udruže. 
nja za filozofiju ,br. 1—2, str. 
221—231 

VUKASOVIĆ Ante 

Mogućnosti i granice samouprav. 
ljanja u kulturi i prosvjeti, IV- 
-1967. br. 1—2, str. 129—131 

WOLF H. Kurt 

Predaja i pobuna, 1IV/1967. br. 3, 
str. 350—372 

ŽIVOTIĆ Miladin 


Između dvaju tipova suvremene 
Snos IV/1967. br. 5—6, str. 


ŽVAN Antun 


Avangarda i samoupravljanje, IV. 
-1967. br. 5—6, str. 813 


B97 


MEĐUNARODNO IZDANJE PRAXIS 


Čitaoci jugoslavenskog izdanja Praxis obraćaju nam se 
povremeno s pitanjem da li je međunarodno izdanje 
Praxis identično s jugoslavenskim izdanjem. U vezi 
s tim obavještavamo da se međunarodno izdanje časo- 
pisa Praxis (ikoje izlazi četiri puta godišnje na engles- 
kom, francuskom i njemačkom jeziku) znatno razli- 
kuje od jugoslavenskog izdanja. Uz odabrane priloge 
iz jugoslavenskog izdanja, međunarodno izdanje Pra- 
xis donosi i priloge koji su specijalno pisani za to me- 
đunarodno izdanje kao i odabrane priloge (većinom 
prerađene i dopunjene) iz drugih jugoslavenskih časo- 
pisa i zbornika. 


Više od polovine priloga objavljenih u međunarod- 
nom izdanju Praxis 1967. godine nije bilo objav- 
ljeno u jugoslavenskom izdanju Praxis. Tako među 
ostalim u jugoslavenskom izdanju nisu objavljeni sli- 
jedeći prilozi koji su 1967. godine štampani u međi 
narodnom izdanju (navodimo samo veće priloge): 


1. Andrija Krešić: Actualitć la pensće de Marx (str. 3—12) 
2. Milan Kangrga: Das Problem der Entfremdung in Marx' 
Werk (13—30) 

3. Rudi Supek: Karl Marx et I'€poque de l'automation (31 
—38) 

4. Pero Damjanović: Les conceptions de Marx sur l'auto- 
gestion sociale (39—54) 

5. Gajo Petrović: Marxism versus Stalinism (55—69) ! 
6. Kostas Axelos: Treize thčses sur la rćvolution frangaise 
(81—83) 

7. Predrag Vranicki: Zum Thema der Berfeiung des Men- 
schen (84—97) 

8. Andrija Krešić: Politischer Absolutismus, Anarhie, Autori. 
tat (188—200) 

9. Veljko Rus: Institutionalization of the Revolutionary Mo- 
vement (201—213) 

10. Martin Greiffenhagen: Demokratie und Technokratie (214 
—2217) 

11. Miladin Životić: The Dialectics of Nature and the Authen- 
ticity of Dialectics (253—263) 

12. Gajo Petrović: La philosophie yougoslave d'ajourd'hui 
(313—320) 

13. Mihailo Marković: Gramsci on the unity of Philosophy 
and Politics (333—340) 

14. Ljubomir Sochor: Antonio Gramsci e la questione delle 
ćlites politiche (340—345) 

15. Ljubomir Tadić: Macntpolitik und gesellschaftliche Kri- 
tik (396—410) 

16. Mihailo Đurić: Das Bild der Gemeinschaft und die gesell. 
schaftliche Situation unserer Zeit (423—435) 

17. Zdravko Kučinar, Aleksandar Kron, Mihailo Đurić, Danko 
Grlić, Vanja Sutlić, Ante Pažanin, Milan Damnjanović, 
Predrag Vranicki, Ivan Babić, Veljko Korać, Andrija Kre- 
šić, Rudi Supek, Davor Rodin, Milan Kangrga, Ljubomir 
Tadić, Zaga Pešić-Golubović, Miladin Živolić, Svetozar 
Stojanović, Dragoljub Mićunović, Svetlana Knjazeva-Ada- 
mović: Philosophie dans la socićte contemporaine (463— 
544) 

18. Doland Clark Hodges: The D'etente between Marxism and 
Linguistic Philosophy (578—591) 


Ni ubuduće međunarodno izdanje Praxis neće biti 
identično s jugoslavenskim niti će predstavljati samo 
izbor iz jugoslavenskog izdanja. Zato čitaocima koji 
žele da čitaju sve radove koji se objavljuju u Praxisu 
preporučujemo da se pretplate na oba izdanja Praxis. 


Pretplaćujući se na oba izdanja Praxis dolazite u 
mogućnost da redovno pratite cjelokupnu djelatnost 
Praxisa. Ali time ujedno možeta pomoći olakšanju 
konstantno vrlo teške financijske situacije časopisa. 


Godišnja pretplata na oba izdanja Praxis (jugo- 
slavensko i međunarodno) iznosi za 1968. godinu 
90 novih dinara. 


Pretplata se šalje na žiro račun časopisa Praxis 
“broj 301-8-1086. 

OBAVIJEST 


Godišnja pretplata na jugoslavensko izdanje časo- 
pisa Praxis (6 brojeva )ostaje u 1968. 
nepromijenjena: 36 novih dinara. 


Godišnja pretplata na međunarodno izdanje ča- 
pisa Praxis (4 broja )ostaje u 1968. godini također 
nepromijenjena: 62,50 novih dinara. 


Od 1968. godine uvodimo povlašćenu godišnju 
pretplatu na oba izdanja časopisa Praxis (jugoslav- 
vensko i međunarodno). Pod uvjetom da se uplati 
zajedno i odjednom pretplata na oba izdanja iznosi 

za 1968. godinu 90 novih dinara 


Molimo čitaoce da pretplate pošalju što prije 
kako bismo mogli realno odrediti tiraž broja 1 za 
1968. godinu i kako se ne bi dogodilo da neki koj: 

žele biti pretplatnici ostanu bez toga broja. 


Naši pretplatnici koji do kraja 1967. uplate pret- 
platu na oba izdanja časopisa Praxis dobit će bes- 
platno zbornik Smisao i perspektive socijalizma, iz- 

danje Praxis, Zagreb, 1965. godine, 354 strane. 


Bliže informacije o međunarodnom izdanju 
Praxis i o zborniku Smisao i perspektive socijaliz- 
ma možete naći na prethodnim stranama. 


Novac se šalje na žiro račun časopisa Praxis broj 
301-8-1086 


